
PRATARMĖ 


Gyvename - ar bent jau taip atrodo - demokratijos amžiuje. Centrinėje ir 
Rytų Europoje žlugo dar vos prieš kelerius metus atrodęs toks nepajudina- 
mas valstybinis socializmas. Demokratija atrodo ne tik tvirtai įsigalėjusi Va- 
karuose, bet iš principo plačiai perimama ir nevakarietiškame pasaulyje kaip 
tinkamas valdymo modelis. Visuose svarbiausiuose pasaulio regionuose stip- 
rėjo demokratiniai procesai ir procedūros. Aštuntojo dešimtmečio viduryje 
daugiau negu du trečdalius valstybių pagrįstai buvo galima vadinti autori- 
tarinėmis. Šis procentas dramatiškai sumažėjo; dabar tik mažiau negu treč- 
dalis valstybių yra autoritarinės, o demokratijų skaičius greitai auga. Mūsų 
epochoje demokratija tapo pamatiniu politinio legitimumo standartu. 

Tad atrodo, kad pasakojimas apie demokratiją nuo antikos iki šių laikų bai- 
giasi laimingai. Vis daugiau tokių šalių, kurių teisę balsuoti turintys pilie- 
čiai iš principo sugeba priversti valstybės pareigūnus atsiskaityti už jų spren- 
dimus, o patys sprendimų priėmėjai atstovauja savo rinkėjų - tam tikroje te- 
ritorijoje gyvenančių „žmonių“ — interesams. Tačiau pasakojimas apie demo- 
kratiją nesibaigia tokiais įvykiais. Nors Centrinės ir Rytų Europos demokra- 
tinių sąjūdžių pergalė, taip pat ir politinių režimų transformavimasis kitose 
vietose buvo labai reikšmingi įvykiai, bet jie neišsprendė daugelio svarbių de- 
mokratinės minties ir praktikos klausimų. Demokratija kaip idėja ir kaip po- 
litinė tikrovė yra iš pagrindų ginčijama. Prieštaringai interpretuojama ne tik 
demokratijos istorija. Senovinės ir moderniosios sampratos taip susipina, kad 
randasi dviprasmiai ir nenuoseklūs pagrindinių demokratijos sąvokų aiškini- 
mai. Pavyzdžiui, ką iš tiesų reiškia „politinis dalyvavimas“, ką žymi „atsto- 
vavimo“ sąvoka, kokiu mastu piliečiai gali laisvai rinktis iš politinių alterna- 
tyvų, kokia priklausymo demokratinei bendruomenei esmė? 

Tai reikšmingi ir aktualūs klausimai, ir jiems skiriama daug dėmesio šiuo- 
laikiniuose politiniuose ginčuose. Bet net šie svarbūs dalykai jokiu būdu iki 
galo neaprėpia dabartinės demokratinės minties ir praktikos darbotvarkės. Juk 
pradėjus kaip nors aiškintis šiuolaikinę demokratijos prasmę, reikia nagrinėti 
papildomus klausimus, susijusius ne tik su „vidiniu“ , arba „naminiu“, de- 
mokratijos pobūdžiu, bet ir su jos „išorinėmis“ ypatybėmis ir padariniais. Taip 
yra todėl, kad vienas ryškiausių politikos bruožų tūkstantmečių sandūroje yra 
tai, jog atsirado problemų, išsiveržiančių už demokratinių nacionalinių vals- 
tybių sienų. Ekonomikos internacionalizavimo procesai, aplinkos apsaugos 
problema ir mažumų teisių apsauga vis labiau tampa visos tarptautinės ben- 
druomenės rūpesčiais. Reikia iš naujo apmąstyti nacionalinių demokratijų po- 
būdį ir ribas atsižvelgiant į aplinkos, visuomenės ir ekonomikos globalizavi- 
mo procesus; kitaip sakant, atsižvelgiant į žmonijos socialinės organizacijos 
pokyčius transkontinentiniu arba tarpregioniniu mastu bei į socialinės galios 
naudojimo pokyčius. 

Žinoma, globalinės problemos anaiptol nėra naujas dalykas. Nors šios prob- 
lemos tapo kur kas svarbesnės, daugelis jų egzistavo dešimtmečius, o kai ku- 
rios — šimtmečius. Bet dabar, išnykus senajai Rytų ir Vakarų priešpriešai, 
tokios regioninės ir globalinės problemos kaip AIDS plitimas, „besivystančio 
pasaulio“ skolų našta, valstybių jurisdikcijai nepavaldūs finansinių išteklių 
srautai, prekyba narkotikais ir tarptautinis nusikalstamumas yra neatidelio- 
tini tarptautinės politikos darbotvarkės klausimai. Vis dėlto išlieka didžiulė 
dviprasmybė, kai kyla klausimas, kur, kaip ir pagal kokius kriterijus galima 
priimti sprendimus šiais klausimais. 

Demokratinė teorija vis dar vaikiškai nagrinėja kylančias regionines ir glo- 
balines problemas. Nors ši teorija nagrinėjo ir nuodugniai svarstė metamus 
demokratijai iššūkius pačioje nacionalinėje valstybėje, tačiau nebuvo rimtai 
keliamas klausimas, ar pati nacionalinė valstybė gali išlikti pagrindiniu de- 
mokratinės minties objektu. Klausimai, kuriuos kelia greita sudėtingų tarpu- 
savio ryšių ir tarpusavio santykių tarp valstybių ir visuomenių plėtra, taip 
pat akivaizdi nacionalinių ir tarptautinių jėgų ir procesų sąveika, iš esniės 
tebėra neišnagrinėti. 

Demokratiniam mąstymui metami iššūkiai dabar yra ir gausūs, ir esmi- 
niai. 1987 m. pirmą kartą skelbdami Demokratijos modelius turėjome du 
svarbiausius tikslus: pirma, supažindinti su svarbiausiais demokratijos aiš- 

kinimais, ypač - kaip ją aiškina Vakarų tradicija nuo senovės Graikijos iki 
šių dienų; antra, kritiškai išdėstyti viena kitą keitusias demokratijos idėjas no- 
rint aptarti klausimą, kuris tiesiogiai keliamas šios knygos gale: ką demokra- 
tija turi reikšti šiandien? Šie tikslai tebėra tie patys ir antrą kartą leidžiant 
knygą, bet norint garantuoti, kad jie būtų iš tiesų įgyvendinti, prireikė dau- 
geliu atžvilgių peržiūrėti pradinį tekstą. Modelius reikėjo peržiūrėti taip, kad 
būtų atsižvelgta į tas politikos transformacijas, kurios pirmajame leidime ar- 
ba neanalizuojamos, arba nebuvo numatytos. Be to, peržiūrėti tekstą buvo bū- 
tina del praėjusį dešimtmetį atliktų reikšmingų politikos tyrinėjamų ir su- 
kauptų žinių, mat kai kurios iš jų pakeitė tam tikrus mūsų klasikinio demo- 
kratijos paveldo bei šiuolaikinių politinių idėjų ir sąvokų sampratos aspek- 
tus. Knygą reikėjo peržiūrėti ir todėl, kad jos autorius kai kuriais atžvilgiais 
pakeitė savo pažiūrų akcentus ir šiuos pokyčius vertėjo parodyti naujame teks- 
te. Tad knyga buvo papildyta naujais skyriais: apie respublikonizmą (2 sky- 
rius), apie Sovietų imperijos suirimo poveikį demokratijai (8 skyrius) ir apie 
demokratinės nacionalinės valstybės perspektyvas globalizacijos požiūriu (10 
skyrius); visi kiti skyriai buvo arba nuodugniai peržiūrėti (3 skyrius apie li- 
beralizmą, 7 skyrius apie pokarinę demokratinių idealų poliarizaciją), arba at- 
naujinti atsižvelgiant į naujus teorinius ir istorinius tyrinėjimus (pavyzdžiui, 
1 skyrius apie senovės Atėnus ir 5 skyrius apie konkurencinį elitizmą). Del 
visų šių pakeitimų knyga buvo smarkiai išplėsta ir pertvarkyta. 

Antrasis Demokratijos modelių leidimas iš dalies atsirado (panašiai 
kaip ir jo pirmtakas) kaip Open University skaitomo paskaitų ciklo „De- 
mokratija: nuo senovės laikų iki dabar“ pagrindu sudaryta knyga. Dauge- 
lis mano kolegų šiame Universitete detaliai komentavo ankstesnius jos va- 
riantus. Ypač norėčiau padėkoti Donna Dickenson, Bramui Giebenui, Da- 
vidui Goldblattui, Davidui Potteriui, Tony ui McGrew ir Paului Lewisui 
už jų gausius patarimus. Be to, rengiant šį rankraštį 1man nepaprastai pra- 
vertė draugų ir kolegų iš kitų universitetų komentarai. Be kitų, norečiau 
padėkoti Davidui Beethamui, Richardui Bellamy, Johnui Dunnui, Antho- 
ny Giddensui, Johnui Keane ui, Joeliui Kriegeriui, Ouentinui Skinneriui ir 
Johnui B. Thompsonui. 

Julia Rarsant, Lin Lucas, Gill Motley, Sue Pope, Jane Rose, Fiona Sewell 
ir Pamela Thomas suteike būtiną pagalbą skelbiant šį rankraštį. Esu joms vi- 
soms nepaprastai dekingas. 

Be to, itin esu dėkingas Michelle Stanworth už jos kritines pastabas del 
turinio ir stiliaus, taip pat už daugelį malonių diskusijų viešojo ir privataus 
gyvenimo klausimais. 

Galiausiai pirmajame Modelių leidime dėkojau Rosa, „be kurios nebūtų 
buvę taip malonu stebėti demokratiją“ ir su kuria būvant ji yra faktiškai ne- 
įsivaizduojama!“ Dabar privalau padėkoti Rosa ir Joshua, kurie abu suvokė 
pamatinius demokratijos elementus, nors galbūt kol kas dar nežiūri į visus 
piliečius kaip į „laisvus ir lygius“, būtent - kaip į savo tėvus! 


DH 
1996 m. balandis 


ĮVADAS 


Demokratijos idėjos istorija keista; demokratijų istorija - mįslinga. 

Stulbina du istoriniai faktai. Pirma, šiandien beveik visi skelbiasi esą 
demokratai. Visokiausi politiniai režimai visame pasaulyje apibūdina 
save kaip demokratinius. Tačiau žodžiais ir darbais šie režimai dažnai 
iš esmės skiriasi vieni nuo kitų. Atrodo, demokratija legitimuoja šiuo- 
laikinį politinį gyvenimą: taisyklių kūrimas ir įstatymų įgyvendinimas 
tarsi pateisinami ir tinkami, kai jie būna „demokratiški“. Bet taip buvo 
ne visada. Nuo senovės Graikijos laikų iki šio meto dauguma politinių 
mąstytojų buvo labai kritiški demokratijos teorijos ir praktikos atžvil- 
giu. Visuotinis atsidavimas demokratijai yra labai naujas reiškinys. 

Antra, nors daug valstybių šiandien galbūt yra demokratinės, jų po- 
litinių institucijų istorija atskleidžia demokratinių santvarkų trapumą 
ir pažeidžiamumą. Vien dvidešimtojo amžiaus Europos istorija aiškiai 
rodo, kad stulbinamai sunku sukurti ir išlaikyti demokratiją kaip val- 
dymo formą - fašizmas, nacizmas ir stalinizmas jos apskritai vos neiš- 
naikino. Demokratija susiformavo per įnirtingas socialines kovas ir joms 
vykstant dažnai aukojama. Ši knyga yra apie demokratijos idėją, bet 
nagrinėdami šią idėją, negalime pernelyg atitrūkti nuo jos apmąstymo 
ir įgyvendinimo istorijos aspektų. 

Nors žodis „demokratija“ pateko į anglų kalbą šešioliktame amžiu- 
je per prancūzišką žodį democratie, jo kilmė yra graikiška. Žodis „de- 
mokratija“ kilęs iš demokratia, kurio šaknų reikšmės yra demos (liaudis) 
ir kratos (valdžia). Demokratija reiškia tokią valdymo formą, kai, kitaip 
negu monarchijose ir aristokratijose, valdo liaudis. Demokratija laiduoja 
politinę bendruomenę, kurioje kokia nors forma egzistuoja žmonių po- 

litinė lygybė. „Liaudies valdymas“ gali atrodyti nedviprasmiška sąvo- 
ka, bet regimybės būna apgaulingos. Demokratijos idėjos istorija sudė- 
tinga ir jai būdingos prieštaringos demokratijos sampratos. Čia apstu 
vietos nesutarimams. 

Apibrėžimo problemų iškyla dėl kiekvieno frazės elemento: „valdy- 
mas“? — „liaudies“? - „liaudis“? Pradėkime nuo „liaudies“: 


+ Ką reikia laikyti „liaudimi“? 

+ Kaip įsivaizduojamas jos dalyvavimo pobūdis? 

+ Kokios sąlygos laikomos palankiomis dalyvauti? Ar trukdžiai ir 
paskatos dalyvauti, arba dalyvavimo sąnaudos ir nauda, gali būti 


lygūs? 


„Valdymo“ idėja kelia gausybę ginčijamų klausimų: 


+ Kiek plačiai ar siaurai reikia apibrėžti valdymo apimtį? Arba, ki- 
taip sakant, koks turi būti demokratinės veiklos laukas? 

+ Jeigu „valdymas“ turi apimti „tai, kas politiška“, tai kas čia turi- 
ma omenyje? Ar jis apima: (a) įstatymą ir tvarką? (b) tarpvalsty- 
binius santykius? (c) ekonomiką? (d) namų arba privačiąją sritį? 


Ar „liaudies valdymas“ reiškia pareigą paklusti? 


+ Ar „liaudies“ nustatytoms taisyklėms privalu paklusti? Kokia čia 
pareigos ir nesutikimo vieta? 

+ Kokie vaidmenys paliekami tiems, kurie atvirai ir aktyviai sako- 
si nesą „dalyviai“? 

+ Kokiomis sąlygomis demokratijos turi, jei apskritai turi, teisę 
griebtis prievartos prieš kai kuriuos iš saviškių arba prieš tuos, 
kurie nepriklauso jų teisėtos valdžios jurisdikcijai? 


Tai dar nėra visi galimi nesutarimai. Juk nuo senovės Graikijos lai- 
kų iki šių dienų taip pat buvo reiškiamos iš esmės skirtingos nuomo- 
nės dėl to, kokios yra sėkmingo „liaudies valdymo“ bendrosios sąly- 
gos arba būtinos prielaidos. Pavyzdžiui, ar žmonės, tapdami demok- 
ratais, turi būti raštingi? Ar demokratijai išlaikyti būtinas tam tikras 
visuomenės turtingumo lygis? Ar galima išlaikyti demokratiją kilus pa- 

vojui valstybei arba karo metu? Šie ir daugybė kitų klausimų nulėmė 
tai, kad demokratijos prasmė tebėra ir, matyt, visada bus ne iki galo 
aiški. 

Gana reikšminga mėginimų žodžio „liaudis“ reikšmę susieti tik su 
tam tikromis grupėmis istorija. Be kitų grupių, ji buvo tapatinama su 
nuosavybės savininkais, baltaisiais vyrais, išsimokslinusiais vyrais, vy- 
rais, tam tikrų sugebėjimų ir profesijų žmonėmis, suaugusiais baltai- 
siais, suaugusiais. Įvairių sampratų ir ginčų, kas turi būti laikoma „liau- 
dies valdymu“, istorija taip pat iškalbinga. Vienas komentatorius pa- 
rankiai apibendrino galimų požiūrių spektrą: 


1.Visi turi valdyti ta prasme, kad visi turi būti įtraukti leidžiant įstaty- 
mus, apibrėžiant bendrąją politiką, įgyvendinant įstatymus ir administruo- 
jant valdymą. 

2.Visi turi asmeniškai dalyvauti priimant lemtingus sprendimus - bū- 
tent, svarstant bendruosius įstatymus ir bendrosios politikos klausimus. 

3. Valdantieji turi būti atskaitingi valdomiesiems; kitais žodžiais sakant, 
jie turi būti įpareigoti pagrįsti savo veiksmus valdomiesiems, o šie privalo 
turėti galimybę juos pašalinti. 

4.Valdantieji turi būti atskaitingi valdomųjų atstovams. 

5.Valdančiuosius turi rinkti valdomieji. 

6.Valdančiuosius turi rinkti valdomųjų atstovai. 

7.Valdantieji turi dirbti valdomųjų labui. (Lively, 1975, p. 30.) 


Pasirenkamus požiūrius iš dalies lemia skirtingi demokratijos pa- 
grindimo būdai. Demokratija buvo ginama remiantis tuo, kad ji geriau- 
siai iš visų alternatyvų leidžia siekti vienos ar daugiau iš šių pamati- 
nių vertybių arba gėrybių: politinės lygybės, laisvės, moralinės saviug- 
dos, bendro intereso, sąžiningo moralinio kompromiso, įpareigojančių 
sprendimų, kuriais atsižvelgiama į visų interesus, visuomenės naudos, 
poreikių patenkinimo, veiksmingų sprendimų. Požiūrių susikirtimo is- 
torija - tai kova, turėjusi nulemti, ar demokratija reikš tam tikrą liau- 
dies valdžios rūšį (gyvenimo formą, kuriai esant piliečiai angažuoti savi- 
valdai ir savireguliavimui), ar ji bus pagalbinė priemonė sprendimams 
priimti (priemonė legitimuoti kartkartėmis renkamų į valdžią „atsto- 
vų“ sprendimus). Koks turi būti demokratijos mastas? Kokioms gyve- 


18 ĮVADAS 


nimo sritims ji turi būti taikoma? Ar, priešingai, demokratija turi būti 
aiškiai apribota siekiant išsaugoti kitus svarbius tikslus? 

Tai ypač sunkūs klausimai. Demokratijos variantų analizė - pagrin- 
dinis šios knygos uždavinys - neišsprendžia jų, nors gali padėti nu- 
šviesti, kodėl vieni požiūriai patrauklesni už kitus. Sutelkiant dėmesį 
į pagrindinius variantus, šioje knygoje bus atskleistos kai kurios šian- 
dien iškylančios politinio rinkimosi galimybės. Bet kartu pasakome, 
kad šios galimybės neatsiskleidžia paprastai ir aiškiai. Demokratijos 
istorija dažnai paini - iš dalies todėl, kad tai vis dar labai gyva istorija, 
o iš dalies todėl, kad svarstomos problemos labai sudėtingos (R. Wil- 
liams, 1976, p. 82-87). Taip pat svarbu pasakyti, kad mano pateikia- 
mas gausybės problemų aiškinimas, kaip ir visi tokio pobūdžio aiški- 
nimai, grindžiamas konkrečia nuostata dėl šios gyvos istorijos - įsiti- 
kinimu, kad demokratinės idėjos ir praktikos ateityje gali būti saugios 
tik tuo atveju, jeigu jų įtaka mūsų politiniam, socialiniam ir ekonomi- 
niam gyvenimui bus plečiama ir gilinama. Ką tiksliai reiškia šis požiū- 
ris ir kodėl jo laikausi, viliuosi paaiškinti vėliau, bet tai nereiškia, kad 
aš būtinai vieniems demokratijos teoretikams labiau simpatizuoju ne- 
gu kitiems. 

Ši knyga suskirstyta į tris dalis. Pirmoje dalyje išdėstomi keturi kla- 
sikiniai demokratijos modeliai: klasikinė demokratijos idėja senovės Atė- 
nuose; respublikoniškoji savivaldžios bendruomenės samprata (buvo 
plėtojami du jos variantai - saugomasis ir ugdomasis respublikoniz- 
mas)', liberalioji demokratija (vėlgi buvo plėtojami du skirtingi jos va- 
riantai - saugomoji demokratija ir ugdomoji demokratija) ir marksisti- 
nė tiesioginės demokratijos samprata. Antroje dalyje nagrinėjami ketu- 
ri dvidešimtojo šimtmečio modeliai, sukėlę smarkias politines diskusi- 
jas ir konfliktus, - tai konkurencinė elitistinė demokratija, pliuralizmas, 
teisinė demokratija ir dalyvaujamoji demokratija. Trečioje dalyje nag- 
rinėjamos kai kurios svarbiausios demokratijos teorijos ir praktikos 
problemos bei keliamas klausimas: ką demokratija turi reikšti šiandien? 


' Svarbu pažymėti, kad ne visos respublikonizmo sampratos buvo demokratinės. 
Antrame ir trečiame skyriuose nagrinėjamos svarbiausios sampratos ir jų santykis su de- 
mokratija. 

Šis klausimas svarstomas vertinant, kiek šiais laikais reikšmingas de- 
mokratinis paveldas nacionalinės valstybės kontekste ir glaudžių ryšių 
tarp valstybių ir visuomenių plėtros fone. 

Tad Demokratijos modeliuose aprėpiamos kai kurios ankstyviausios de- 
mokratijos sampratos, jos idėjų išblėsimas beveik dviem tūkstantme- 
čiams, lėtas demokratinių pažiūrų atgimimas Renesanso laikotarpiu, 
nuo šešioliktojo amžiaus pabaigos iki aštuonioliktojo šimtmečio galo bei 
per visą devynioliktąjį šimtmetį vykusi liberalizmo kova su tironija ir 
absoliutistine valstybe, skatinusi performuluoti demokratijos idėją tiek 
liberalia, tiek ir marksistine tradicija, šiuolaikinių požiūrių susidūrimas. 
Demokratijos modeliuose susitelkus prie šių klausimų, daugiausia dėme- 
sio skiriama demokratijos plėtrai Vakaruose. Taip yra todėl, kad pasa- 
kojimas apie skirtingų demokratijos variantų raidą iš dalies yra pasa- 
kojimas apie tai, kaip formavosi tam tikros politinės idėjos ir praktikos, 
kurios aiškiausiai išsikristalizavo Vakaruose. Ginčai dėl demokratijos 
prigimties buvo ypač būdingi Europos ir Šiaurės Amerikos intelektua- | 
linėms tradicijoms, nors tai sakydami anaiptol neteigiame, kad visi de- 
mokratijos prigimtį liečiantys dalykai atsirado, buvo visiškai suprasti 
ar suformuluoti tik Europoje ir Šiaurės Amerikoje (žr. Bernal, 1987; 
Springborg, 1992). Nors knygoje bus pabrėžiama Vakarų demokratijos 
tradicija, vėliau bus aptarta ir kitų mąstymo srovių bei kitų politinių 
regionų reikšmė“. 


Kituose skyriuose aptariami demokratijos modeliai ir bendriausio 
pobūdžio jų tarpusavio ryšiai pavaizduoti 1 schemoje. Modelius pagrįs- 
tai galima skirstyti į du plačius tipus: tiesioginė, arba dalyvaujamoji, 
siogiai įtraukiami piliečiai) ir liberalioji, arba atstovaujamoji, demokra- 
tija (valdymo sistema, kuriai priklauso renkamieji „pareigūnai“, turin- 
tys „atstovauti'piliečių interesams ir/arba pažiūroms „įstatymo val- 
džios“ pagrindu). Šios plačios klasifikacinės etiketės retkarčiais bus nau- 


? Be to, reikia pažymėti, kad konkrečiose kultūrose ir tautose atsiradusios tam tik- 
ros idėjos nebūtinai yra vertingos ar naudingos vien jas sukūrusioms kultūroms ir tau- 
toms. Apsisprendimo ir autonomijos kalbos negalima įvertinti ją tiesiog siejant su jos 
pradiniu socialiniu kontekstu (žr. ypač 9 ir 10 sk.). 

dojamos siekiant sugrupuoti tam tikrus modelius. Tačiau jos bus tai- 
komos labai mažai, nes vienas svarbiausių šios knygos tikslų yra iš- 
skleisti ir įvertinti daug platesnį su demokratija susijusių argumentų 
spektrą negu tie argumentai, kuriuos sugestijuoja vien šios dvi plačios 
sąvokos. Pavyzdžiui, reikia daug ką sužinoti apie klasikinės demokra- 
tijos, ugdomojo respublikonizmo, tiesioginės demokratijos ir dalyvau- 
jamosios demokratijos skirtumus, net jeigu visiems šiems demokratijos 
variantams būtų galima klijuoti „tiesioginės demokratijos“ etiketę. Ap- 
tarinėjant jas vien kaip „tiesioginės demokratijos“ formas, kiltų pavo- 
jus nepastebėti reikšmingų jų skirtumų - skirtumų, kurie pateisina su- 
dėtingesnę klasifikavimo sistemą. Panašiai galima pasakyti apie libe- 
raliosios demokratijos „variantus“. Vadinasi, 1 schemoje išvardyti ter- 
minai bus vartojami visur. Jų vartojimo kontekstas turi pašalinti visas 
dviprasmybes dėl to, koks demokratijos tipas aptariamas ir dėl šių ti- 
pų panašumų ir skirtumų. 

Demokratijos raida — ilga ir labai ginčytina istorija. Į demokratijos 
teorijos lauką patenka daugybė svarstymų ir ginčų. Ir pati istorija, ir 
ginčai lemtingai svarbūs norint suprasti, kaip ilgainiui keitėsi demokra- 
tijos diskurso reikšmė - jo pagrindinės sąvokos, teorijos ir interesai. 
Skindami kelią per šį lauką, Demokratijos modeliai siūlo pagrindinių po- 
žiūrių ir argumentų žemėlapį bei virtinę kritiškų jų apmąstymų. Tačiau 
nors knygoje aptariamas platus problemų spektras, taip pat reikia pa- 
brėžti, kad ji selektyvi. Gvildendamas keturis klasikinius modelius (ir 
kai kuriuos jų variantus) vadovavausi prielaida, kad pakankamai pla- 
čiai išdėstyti tam tikrą kiekį svarbiausių idėjų ir teorijų yra geriau, ne- 


* Yra kitų terminologinių sunkumų, kuriuos reikia paminėti. Viena iš svarbiausių 
politinių tradicijų, bent jau Vakarų politinės minties požiūriu, yra, žinoma, liberalizmas. 
Svarbu turėti galvoje, kad „modernusis“ Vakarų pasaulis ir pradžių buvo liberalus ir 
tik vėliau, po didelių socialinių konfliktų tapo liberalus demokratinis (žr. 2 ir 3 sk.). Rei- 
kia pabrėžti, kad toli gražu ne visi praeities ir dabarties liberalai buvo ar yra demokra- 
tai, ir vice versa. Tačiau liberalizmo raida buvo neatsiejama liberaliosios demokratijos 
raidos dalis. Tad nors kai kuriuose kontekstuose liberalizmą ir liberaliosios demokra- 
tijos teoriją aš laikysiu skirtinais politinės minties modeliais, aš taip pat vartosiu, ypač 
paskutiniuose skyriuose, terminą „liberalizmas“ tiek liberalizmui, tiek ir liberaliai de- 
mokratijai žymėti. Vėlgi tikiuosi, kad šių terminų vartojimo kontekstas nepaliks dvipras- 
mybių dėl jų reikšmės. 

gu paviršutiniškai apžvelgti jas visas. Todėl neanalizavau kai kurių po- 
litinių tradicijų, kurios, pasak kai kurių žmonių žodyno, įnešė svarų in- 
dėlį į demokratijos teoriją, pavyzdžiui, neanalizavau anarchizmo tra- 
dicijos. Yra ir daugiau spragų. Iš pradžių planavau gana nuodugniai 
nagrinėti visų pagrindinių teorinių demokratijos teorijos trajektorijų iš- 
takas, šaltinius ir kontekstą. Tačiau buvo būtina atsisakyti šito, kad kny- 
ga netaptų pernelyg ilga, nors mėginau pateikti po trumpą kiekvieno 
modelio istorinį ir teorinį įvadą. Be to, galbūt reiktų pabrėžti, kad pa- 
sirinkau tik tuos „demokratijos modelius“, kuriuos laikau esant svar- 
biausius senovinių ir/arba šiuolaikinių politinių ginčų požiūriu. 

Dar yra trys dalykai, kuriuos norėčiau pabrėžti kalbėdamas apie šioje 
knygoje pasirinktą požiūrį ir jį grindžiančias prielaidas. Pirma, norė- 
čiau pasakyti keletą žodžių apie sąvoką „modeliai“*. Čia mano varto- 
jamas terminas reiškia teorinę konstrukciją, turinčią atskleisti ir paaiš- 
kinti svarbiausius demokratijos formos elementus bei ją grindžiančią 
sąryšių struktūrą. Viešojo gyvenimo aspektą ar institucijų konfigūraci- 
ją galima deramai suprasti tik per jų ryšius su kitais socialiniais reiški- 
niais. Vadinasi, modeliai yra sudėtingi sąvokų ir apibendrinimų „tin- 
klai“, atskleidžiantys politinės srities ir pagrindinių jos įtvirtinimo są- 
lygų, tarp jų ekonominių ir socialinių, aspektus. 

Be to, kaip netrukus pamatysime, demokratijos modeliams neišven- 
giamai būdinga slanki pusiausvyra tarp aprašomųjų-aiškinamųjų ir 
norminių teiginių - būtent, tarp teiginių, kokie dalykai yra ir kodėl jie 
tokie yra, ir teiginių, kokie jie turėtų ar privalėtų būti. Nors klasiki- 
niai graikų teoretikai dažnai stengdavosi savo veikaluose suderinti de- 
skriptyvumą ir normatyvumą ir kurdavo vientisus etikos, politikos bei 
žmogaus veiklos sąlygų aiškinimus, daugelis „modernių“ teoretikų nuo 
Hobbeso iki Schumpeterio teigdavo iš esmės užsiimą, jų nuomone, tik 
nenormatyviniais „moksliniais“ tyrinėjimais. Hobbesas iš pagrindų pa- 
keitė politinės teorijos tradiciją griežtai atskirdamas moralę ir politi- 
ką; jam politinė analizė turėjo būti aiškiais principais ir nuosekliai plė- 


* Dėstydamas demokratijos „modelių“ idėją, remiuosi C. B. Macphersono darbu 
(1977). Terminai „saugomoji“ ir „ugdomoji“ demokratija taip pat perimti iš jo darbų 
(1966; 1973; 1977). Tačiau aš šias idėjas plėtosiu visai kitaip. 

tojamomis dedukcijomis grindžiamas „pilietinis mokslas“. Socialinių 
mokslų (konkrečiai, „valdymo“ disciplinų ir sociologijos) radimasis de- 
vynioliktojo amžiaus pabaigoje ir dvidešimtajame amžiuje sustiprino 
požiūrį, kad demokratijos tyrimas turi būti grindžiamas moksliniais 
siekiais. Aiškinant demokratijos reikšmę, „mokslinio metodo“ vaidmuo 
buvo smarkiai sureikšmintas. Bet „mokslas“ anaiptol ne visur trium- 
favo prieš „filosofiją“, o grynai empirinis požiūris į demokratiją buvo 
plačiai kritikuojamas. Be to, kad ir apie kokį taikomą politinės anali- 
zės metodą būtų kalbama, visuose demokratijos modeliuose galima 
įžvelgti deskriptyvinių ir normatyvinių elementų sampyną. Pasak vie- 
no stebėtojo, 


Vieni demokratijos teoretikai gana aiškiai matė, kad jų teorijos yra tokios 
sampynos. Kiti to nematė ar net tai neigė. Pradedantieji tylia prielaida, kad 
viskas, kas yra, yra teisinga, būna linkę neigti, jog jie daro vertybinius spren- 
dimus. Pradedantieji tylia prielaida, kad viskas, kas yra, yra klaidinga, 
smarkiai sureikšmina savo etinius užmojus (nors mėgina parodyti, kad jie 
praktiškai įgyvendinami). O tarp šių dviejų kraštutinumų galima labai įvai- 
riai dėlioti akcentus. (Macpherson, 1977, p. 4.) 


Nagrinėjant buvusius, esamus ir galbūt būsimus demokratijos mo- 
delius, svarbu ištirti pagrindinius jų bruožus, jų siūlomas rekomenda- 
cijas, jų prielaidas dėl visuomenės, kurioje demokratija yra ar galėtų būti 
įtvirtinta, pobūdžio, jų pamatines žmonių politinių gebėjimų sampra- 
tas, taip pat - kaip grindžiami šiais modeliais įkūnyti požiūriai ir pre- 
ferencijos. O vertindami šiuos modelius, turime atsižvelgti į teorinių tei- 
ginių pobūdį ir nuoseklumą, į empirinių teiginių teisingumą bei į nor- 
matyvinių nuorodų praktiškumą. 

Antra, dėstydamas įvairius demokratijos modelius, stengiausi griež- 
tai pažaboti savo paties „prietarus“, kad tie modeliai būtų pateikti tiks- 
liai. Bet kiekvienas „išdėstymas“ susijęs su interpretacija - interpreta- 
cija, kuri įkūnija konkrečią sąvokų, įsitikinimų ir standartų sistemą. To- 
kia sistema nėra kliūtis suprasti; priešingai, ji yra integrali supratimo 
dalis (žr. Gadamer, 1975), nes, perkelta į interpretavimo procesą, ji le- 
mia, ką mes „matome“, ką pastebime ir fiksuojame kaip svarbius daly- 
kus. Vadinasi, konkrečių interpretacijų negalima laikyti vieninteliu tei- 

singu ar galutiniu reiškinio supratimu; reiškinio prasmę visada galima 
toliau interpretuoti iš naujų perspektyvų. Todėl interpretacijas visada 
galima ginčyti. Mano pasakomoje istorijoje neišvengiamai iškyla kai ku- 
rie mano interesai, standartai ir įsitikinimai - „prietarai“. Nors tikiu, 
kad pagrįsčiausia ir patrauklia demokratijos forma yra tokia demokra- 
tija, kai piliečiai iš principo gali vis daugiau dalyvauti priimant spren- 
dimus vis platesnėse srityse (politinėje, ekonominėje ir socialinėje), ne- 
manau, jog kuris nors vienas iš esamų modelių patenkinamai nušvie- 
čia šios demokratijos formos sąlygas, bruožus ar jos loginį pagrindą. 
Todėl vertindamas „demokratijos modelius“, svarstau ne vien tai, ko- 
kia demokratija buvo ir yra, bet ir kokia galėtų būti. 

Galiausiai daugiausia domėdamasis demokratijos „idėjomis“, neno- 
riu sukelti įspūdžio, neva vien šios idėjos iš esmės formavo politinį ir so- 
cialinį gyvenimą. Ko gero, aš apskritai manau, jog idėjos tik būdamos 
susijusios su palankiomis istorinėmis aplinkybėmis ir struktūrinėmis jė- 
gomis tampa pakankamai įtakingos, kad pakeistų institucinių formų po- 
būdį ir funkcionavimą. Tačiau dėl paties šio teiginio reikia daryti atsar- 
gias išlyga - juk, be abejonės, būna aplinkybių, kai konkrečių politinių 
idėjų tikrieji padariniai išryškėja arba per vėlai, arba jie būna dramatiš- 
kiausi. Nelengva apibendrintai pasakyti, kokia pačių idėjų vieta istori- 
niame procese. Bet kad ir koks būtų „idėjų“ ir „socialinių sąlygų“ ryšys, 
demokratijos modelių nagrinėjimas pateisinamas savaime, ypač tokia- 
me pasaulyje kaip mūsų, kuriame plačiai paplitęs skeptiškas ir ciniškas 
požiūris į daugelį politinio gyvenimo aspektų. Šiame pasaulyje svarbiau 
negu kada nors anksčiau nagrinėti, kaip būtų galima transformuoti po- 
litiką - demokratinę politiką, kad piliečiai įgytų galimybę veiksmingiau 
formuoti ir organizuoti savo gyvenimą. Sunku suvokti, ar būtų įmano- 
ma išspręsti šį uždavinį kitaip negu mėginant suprasti, be kitų dalykų, 
demokratinių idėjų, praktikų ir institucijų raidą ir likimą. 

Tad tolesniuose skyriuose keliami keturi bendro pobūdžio tikslai: 
pirma, supažindinti su pagrindiniais demokratijos modeliais atsklei- 
džiant jų svarbiausias idėjas ir bendriausias jų egzistavimo istorines są- 
lygas; antra, išryškinti kiekvieno modelio savitumą palyginti su ankstes- 
niais modeliais; trečia, išnagrinėti kiekvieno modelio pranašumus ir trū- 
kumus siejant juos tiek su tuo, kas buvo pareikšta kritikų, tiek ir su ben- 

dra visoje šioje knygoje plėtojama argumentacija; ir ketvirta, tarsi užbai- 
giant pateikti naują demokratijos sampratą, kad ir paliekančią neatsa- 
kytų klausimų. Visur stengiausi skaitytojui sudaryti galimybę savaran- 
kiškai apmąstyti argumentus ir požiūrius, bet, aišku, tikiuosi jį sudomin- 
ti ir mano paties plėtojamomis kritiškomis mintimis. Demokratijos mode- 
liai yra ir įvadas, ir interpretacinis darbas, perkeliantis skaitytoją nuo 
miestų-valstybių prie nacionalinių valstybių politikos, o galiausiai - į 
tarptautinės politikos ir globalinių permainų sritį. Šitaip pasakojama de- 
mokratijos istorija yra istorija apie tai, kaip iš pagrindų keitėsi politinės 
bendruomenės pobūdis ir kokios svarbiausios politinės galimybės iškyla 
mums dabar bei iškils ateityje. 

Penktame amžiuje pr. Kr. tarp daugelio besivaržančių graikų ben- 
druomenių iškilo Atėnai kaip novatoriškiausias ir rafinuočiausias „mies- 
tas-valstybė“, arba polis'. Priežastys, lėmusios tokią jų raidą ir ypatin- 
go „demokratinio“ gyvenimo būdo atsiradimą čia nėra svarbiausios, bet 
dera jas trumpai aptarti. 

Nuo 800 iki 500 m. pr. Kr. graikų pasaulyje lėtai kristalizavosi mies- 
tietiškos civilizacijos modeliai; jūros pakrantėje glaudėsi daug mažų, 
dažnai labai susitelkusių bendruomenių, nors keletą tokių buvo gali- 
ma rasti labai toli nuo jūros (žr. Finley, 1963; 1973a; P. Anderson, 1974a, 
p. 29—44). Iš pradžių šiuos miestus paprastai valdė karaliai, bet vėliau, 
dažnai po smarkių konfliktų, čia pradėjo dominuoti „klaninės“ arba 
„gentinės“ hierarchijos. Vienas komentatorius apibūdina šiuos miestus 
kaip iš esmės „valstiečių ir žemvaldžių susitelkimo taškus: tipiškame 
mažame šios epochos mieste žemdirbiai gyveno pačiame mieste ir kas- 
dien eidavo iš jo dirbti į laukus, o vakare sugrįždavo, nors miestų teri- 
torijai visada priklausydavo žemdirbių apylinkės su tikraisiais kaimo 
gyventojais“ (P. Anderson, 1974a, p. 29-30). Sausumos ir jūros preky- 
bos stiprėjimas skatino itin gerose vietose įsikūrusių pakrantės miestų 
plėtrą, o kai kurie šių miestų tam tikrais laikotarpiais pradėdavo toly- 
džio augti. 


! Graikišką terminą polis versiu „miestu-valstybe“, o retkarčiais - „miestu-respubli- 
ka“. Kai kurie mokslininkai atiduoda pirmenybę „miestui-respublikai“ ir sieja tai su klau- 
simais, kada pirmą kartą buvo suformuluota „valstybės“ idėja, - šiuos klausimus ap- 
tarsime kituose dviejuose skyriuose. 

Politinę ankstyvųjų miestų valstybių raidą sutrikdė iškilę „tironai“ 
arba autokratai (apie 650-510 m. pr. Kr.), atstovavę neseniai iš Žemės 
nuosavybės arba prekybos ir verslo praturtėjusių asmenų interesams. 
Klaninė ir gentinė tvarka užleido vietą tironiškesnėms santvarkoms. Bet 
šių santvarkų stabilumą žeidė besikeičiančios sąjungos ir koalicijos. Tur- 
tėjant kai kuriems Žmonėms, negerėjo vargingesnių klasių, ypač beže- 
mių arba mažų ūkių savininkų ir smulkių valstiečių, gyvenimo sąly- 
gos. Gyventojų gausėjo, tad didėjo spaudimas privilegijuotiesiems, pra- 
sidėjo įnirtingos socialinės kovos laikotarpis. Sudėtingomis ir įtemp- 
tomis miestų politikos sąlygomis dažnai reikėdavo daryti nuolaidas sie- 
kiant išlaikyti galios pusiausvyrą; o daromos nuolaidos stiprino - ypač 
Atėnuose, bet taip pat ir kitur - smulkių ir vidutinių ūkininkų, taip 
pat ir kai kurių valstiečių grupių, ekonominį savarankiškumą - šitaip 
buvo kuriama smulkių savininkų bendruomenė (žr. Homblower, 1992, 
p. 3-4). Šių grupių statusas toliau stiprėjo dėl svarbių karinės organi- 
zacijos pokyčių — mat vidutiniškai pasiturintys ūkininkai ir valstiečiai 
kartu su kitomis grupėmis tapo pagrindine bendruomenės gynybine jė- 
ga (žr. Mann, 1986, p. 197-204). Ši naujovė galbūt labiau negu kas kita 
paveikė būsimą politinę miestų-valstybių struktūrą. 

Plintant vergijai, iš esmės išsiplėtė ir gausėjančių nepriklausomų pi- 
liečių veiklos laukas (prie šio klausimo išsamiau grįšime vėliau). Bu- 
vo pažymėta, jog kaip tik vergovinės ekonomikos formavimasis - kal- 
nakasyboje, žemdirbystėje ir kai kuriose amatų srityse - „leido staigiai 
suklestėti graikiškajai miestų civilizacijai... laisvas pilietis dabar smar- 
kiai išsiskyrė iš triūsiančių vergų masės“ (P. Anderson, 1974a, p. 36- 
37; plg. Dickenson, 1997, 2 sk.). Graikų miestų bendruomenės pradė- 
jo jausti vis stipresnį tapatumo ir solidarumo jausmą. Buvo brėžiamos 
aiškios skiriamosios linijos tarp „savųjų“ (piliečių) ir „svetimųjų“ (ver- 
gų ir kitų kategorijų Žmonių, tarp jų ir visų, nors ir gerbiamų, bet at- 
vykusių iš kitų bendruomenių ir apsigyvenusių žmonių). Šį tapatumą 
stiprino plintantis raštingumas, kuris taip pat padėjo valdyti ir kontro- 
liuoti žmonių bei materialinius išteklius (nors senovės pasaulis iš es- 
mės tebebuvo žodinė kultūra). 

Prasidėjo miestų-valstybių „konstitucijų“ inovacijos, keičiančios iš 
kartos į kartą perduodamus rašytus ir nerašytus įstatymus (žr. Finley, 

1975). Atrodo, kad šeštojo šimtmečio viduryje Chijose atsirado pirmo- 
ji „demokratinė“ valdymo forma, nors greitai susikūrė ir kitos, turėju- 
sios savų ypatumų ir idiosinkrazijų. Nors Atėnai iškyla kaip šios rai- 
dos viršūnė, naujoji politinė kultūra graikų civilizacijoje paplito gana 
plačiai - buvo suteikta balsavimo teisė visiems laisviesiems piliečiams 
(plg. Hornblower, 1992, p. 1-2). Verta pabrėžti, kad šių ankstyvųjų de- 
mokratijų atsiradimą nulėmė ne kokia nors viena įvykių virtinė; ko ge- 
ro, jų raidai būdingas per daugelį kartų vykęs nuolatinių permainų pro- 
cesas. Bet lieka klausimas: kodėl čia minėtieji pokyčiai baigėsi demo- 
kratijos sukūrimu? 

Tai sunkus klausimas, o atsakymas į jį toli gražu nėra aiškus. Iš vi- 
sų pabrėžtinų veiksnių demokratinį gyvenimo būdą galbūt ugdė dvi 
sutapusios aplinkybės - ekonomiškai ir kariniu požiūriu nepriklauso- 
mų piliečių atsiradimas ir palyginti mažos bei kompaktiškos bendruo- 
menės (plg. Finley, 1983; Mann, 1986, 7 sk.; Dunn, 1992, 1-3 sk.). Poli- 
tiniai pokyčiai vyko geografiškai ir socialiai apribotose kelių tūkstan- 
čių Žmonių bendruomenėse, kurios gyveno glaudžiai susispaudusios 
arba viename mieste, arba aplinkiniuose kaimuose?. Šiose bendruome- 
nėse bendrauti buvo palyginti lengva, naujienos keliaudavo greitai, o 
konkrečių socialinių ir ekonominių sąlygų poveikis būdavo beveik tie- 
sioginis. Politinės kaltės ir atsakomybės klausimai buvo beveik neiš- 
vengiami, o įvairios politinio dalyvavimo kliūtys, kurias kelia didelės, 
sudėtingos visuomenės, dar nebuvo reikšmingos. Šie veiksniai - dy- 
dis, sudėtingumas ir politinio heterogeniškumo lygis - yra labai svar- 
būs demokratijos teorijai, nors aš teigsiu, kad galiausiai įvykęs klasi- 
kinės graikų demokratijos žlugimas nereiškia, jog buvo prarasta vie- 
na iš labai nedaugelio istorijos suteiktų galimybių plačiai dalyvauti 
viešuosiuose reikaluose. Tačiau tai pasakius, taip pat verta turėti ome- 
nyje, kad net Atėnuose demos sudarė vien laisvi suaugę tik atėniečių 
kilmės vyrai“. 


2 Penktajame amžiuje Atėnuose, ilgą laiką didžiausiame mieste-valstybėje, mano- 
ma buvus nuo 30 000 iki 45 000 piliečių. 

3 Retkarčiais pilietybė būdavo suteikiama ir kitiems, bet tik pritarus Susirinkimui, 
pagrindiniam „aukščiausiam“ organui. 

Politiniai idealai ir tikslai 


Atėnų demokratijos raida buvo svarbiausias moderniosios politinės 
minties įkvėpimo šaltinis (plg. Finley, 1983; Bernal, 1987). Jų politiniai 
idealai - piliečių lygybė, laisvė, pagarba teisei ir teisingumui - padarė 
įtaką Vakarų politiniam mąstymui, nors kai kurių svarbiausių idėjų, pa- 
vyzdžiui, moderniosios liberalios sampratos, kad žmonės yra „teises“ 
turintys „individai“, aiškiai negalima tiesiogiai sieti su Atėnais. Tačiau 
didieji graikų mąstytojai, tarp jų Tukididas (460-399 pr. Kr.), Platonas 
(427-347 pr. Kr.) ir Aristotelis (384-322 pr. Kr.), tyrinėję Atėnų idėjas ir 
kultūrą, jų paveldo toli gražu neperėmė nekritiškai (žr. Jones, 1957; Far- 
rar, 1992). Jų darbuose randami kai kurie demokratijos teorijos ir prakti- 
kos ribotumo vertinimai yra labiausiai provokuojantys ir gyvastingiausi 
iš visų kada nors pateiktų tokio pobūdžio vertinimų. Nuostabus faktas 
yra tai, kad nėra kokio nors vieno didžiausio senovės graikų demokra- 
tijos teoretiko, kurio raštais ir idėjomis galėtume remtis ieškodami seno- 
vės demokratinio polio detalių ir pagrindimo. Vaizdą apie šią klestinčią 
kultūrą turime susidaryti iš tokių įvairių šaltinių kaip veikalų fragmen- 
tai, kritiškos „opozicijos“ darbų ir istorikų bei archeologų atradimų. 

Atėnų demokratijos idealai ir tikslai stulbinamai perteikiami garsio- 
joje laidotuvių kalboje, priskiriamoje Perikliui, įžymiam Atėnų piliečiui, 
karvedžiui ir politikui. Kalba, kurią Tukididas greičiausiai „sudarė“ pra- 
ėjus maždaug trisdešimčiai metų po to, kai ji buvo pasakyta, liaupsina 
Atėnų politinę stiprybę ir svarbą (žr. Finley, 1972). Ypač verta atkreip- 
ti dėmesį į dvi jos ištraukas: 


Mūsų valstybinė santvarka nėra kaimynų įstaigų pamėgdžiojimas: mes pa- 
tys greičiau esame kai kam pavyzdys, negu sekame kitais. Ši santvarka va- 
dinasi tautos valdžia, nes ji remiasi ne tautos mažuma, o dauguma. Atsi- 
žvelgiant į skirtingus asmeninius poreikius, mūsų įstatymai teikia visiems 
lygias teises. Į valstybines pareigas pasižymėję žmonės skiriami ne dėl sa- 
vo padėties, bet dėl garso, kurį pelno savo šaunumu. Jei pilietis pasižymi, 
jam teikiama pirmenybė kviečiant tarnauti valstybei, bet ne kaip privilegi- 
ja, o kaip atlyginimas už nuopelnus; o skurdas netrukdo užimti garbingas 
pareigas. Taip mes laisvai tvarkome savo visuomeninį gyvenimą, o kas- 


dieniniuose tarpusavio santykiuose nesame įtaringi; nerūstaujame ant kai- 

myno, jeigu jis ką nors daro siekdamas sau malonumo, ir nerodome ap- 
maudo, kuris nors ir nepakenkia, bet apsunkina žvilgsnį. Visi be prievar- 
tos tvarkydami savo asmeninį gyvenimą, visuomeniniuose santykiuose mes 
niekada neperžengiame įstatymų, daugiausia iš pagarbos jiems: mes visa- 
da klausome tų asmenų, kurie tuo metu turi savo rankose valdžią, ir ypač 
rūpestingai vykdome tuos įstatymus, kurie yra išleisti skriaudžiamųjų nau- 
dai ir kurie, būdami nerašyti, jų peržengėjams užtraukia visuotinę gėdą. 

„.. Tie patys piliečiai rūpinasi savo šeimos ir visuomeniniais reikalais, o 
jeigu kai kurie visą savo rūpestį nukreipia kitur, tai ir jiems nėra visai sve- 
timi valstybės reikalai. Mat tik mes vieni nė kiek visuomeniniais reikalais 
nesirūpinantį žmogų laikome ne tik neveikliu, bet ir nenaudingu bendruo- 
menės nariu. Taigi mes patys apsvarstome savo veiksmus ir stengiamės juos 
teisingai įvertinti, manydami, jog ne kalbos kenkia darbams, o daugiau ža- 
los būna iš to, jeigu imamasi darbo iš anksto žodžiais neišsiaiškinus, ką 
reikia daryti. (Tukididas, kn. II, 34—46. Cit. iš: J. Dumčius, L. Valkūnas. Grai- 
kų literatūros chrestomatija.- V., 1963, p. 358-363, L. Valkūno vertimas šiek 
tiek pakeistas.) 


Iš šių ištraukų galima padaryti kelias svarbias išvadas. Periklis api- 
būdina bendruomenę, kurioje visi piliečiai gali ir iš tiesų turi dalyvauti 
kuriant ir puoselėjant bendrą gyvenimą. Formaliai nebuvo rango ar tur- 
to kliūčių, trukdančių piliečiams dalyvauti viešuose reikaluose. Demos 
turėjo suverenią galią, tai yra aukščiausią valdžią vykdyti įstatymų lei- 
dybos ir teismines funkcijas. Atėniška „pilietybės“ samprata reikalavo 
dalyvauti vykdant šias funkciją, tiesiogiai dalyvauti valstybės reikaluo- 
se. Pasak Periklio, „visuomeniniais reikalais nesirūpinantį žmogų lai- 
kome ne tik neveikliu, bet ir nenaudingu bendruomenės nariu“. 

Atėnų demokratijai buvo būdingas visuotinis atsidavimas pilietinės 
dorybės principui: atsidavimas respublikos tipo miestui-valstybei ir pri- 
vataus gyvenimo pajungimas viešiesiems reikalams bei bendrajam gė- 
riui. „Vieša“ ir „privatu“ buvo susipynę, nors, kaip nurodo Periklis, pa- 
kantumas yra esminė sąlyga, kad žmonės galėtų ką nors „daryti siek- 
dami sau malonumo“. Vis dėlto Atėnų demokratai buvo linkę ma- 
nyti, kad „asmens dorybė yra tas pat kaip piliečio dorybė“ (žr. 
Lee, 1974, p. 32). Asmenys galėjo tinkamai realizuoti save ir garbin- 
gai gyventi kaip piliečiai tik polyje ir per polį; juk politinės bendruo- 

menės gyvenime etika ir politika buvo susiliejusios. Šioje bendruome- 
nėje pilietis turėjo teises ir priedermes; bet šios teisės nebuvo privačių 
asmenų atributai, o šios priedermės nebuvo primestos valstybės, ku- 
riai būtų rūpėję išlaikyti rėmus, padedančius apsaugoti privačius as- 
menų tikslus (žr. Sabine, 1995, p. 55-56). Greičiau piliečio teisės ir prie- 
dermės buvo susijusios su jo padėtimi; jas lėmė jo buvimas piliečiu: jos 
buvo „viešosios“ teisės ir priedermės. Priešingai vėlesnėms liberalioms 
pažiūroms, šitaip suprantama politika iš žmonių reikalavo labai daug, 
bet tai buvo laikoma ne jų autonomijos pažeidimu, bet jos patvirtini- 
mu. Politinė santvarka buvo vaizduojama kaip priemonė jų prigimčiai 
išreikšti ir realizuoti (Farrar, 1992, p. 37). Visavertis ir geras gyveni- 
mas buvo galimas tik polyje. 

Niccolo Machiavelli (1469-1527) ir Thomaso Hobbeso (1588-1679) 
raštuose atsirandantis būdingas modernios valstybės ir visuomenės, 
profesionalių pareigūnų ir piliečių, „tautos“ ir valdžios skyrimas nebu- 
vo žinomas Atėnų miesto-valstybės politinei filosofijai. Šis miestas-vals- 
tybė šlovino aktyvius, savivaldoje dalyvaujančius piliečius; valdantieji 
turėjo būti valdomieji. Visi piliečiai susirinkdavo svarstyti įstatymų, nu- 
tarti dėl jų ir juos priimti. Valdymo principas buvo gyvenimo formos 
principas - tiesioginis dalyvavimas. O pats valdymo principas buvo grin- 
džiamas tuo, ką Periklis vadina „visapusiškais svarstymais“, t.y. laisvu 
ir nevaržomu svarstymu, kurį garantuoja isegoria, lygi teisė kalbėti 
aukščiausiame susirinkime (Finley, 1973b, p. 18-19). Vadinasi, senovinį 
demokratinį polį galima laikyti mėginimu suteikti skirtingos kilmės ir 
įvairiems žmonėms galimybę „išreikšti ir transformuoti jų gėrio supra- 
timą per politinę sąveiką“ (Farrar, 1992, p. 38). Buvo teigiama, kad 
sprendimai ir įstatymai paremti įtikinimu - geresnio argumento jėga, o 
ne papročiu, įpročiu ar šiurkščia jėga. Valstybės įstatymas buvo piliečių 
įstatymas. Visi buvo lygūs prieš įstatymą ir todėl, kaip sako Periklis, 
„Mes nepažeidinėjame įstatymų“. Įstatymas sulyginamas su tironija, to- 
dėl laisvė implikuoja pagarbą įstatymui. Pasak vieno autoriaus taiklaus 
apibūdinimo, „atėnietis neįsivaizdavo savęs visiškai nesuvaržyto, ta- 
čiau jis labai aiškiai skyrė suvaržymą, tereiškiantį vien paklusnumą 
despotiškai kito žmogaus valiai, nuo tokio suvaržymo, kuris pripažįsta 
įstatymus kaip tam tikrą taisyklę, kurią reikia gerbti ir kuri šia prasme 

yra laisva valia prisiimta“ (Sabine, 1995, p. 57). Jeigu įstatymas tinka- 
mai sukurtas kartu gyvenant, teisėtai reikalaujama jam paklusti. Šiuo 
požiūriu Atėnų miesto-valstybės politikoje iškyla įstatymo valdžios, 
tinkamo proceso ir konstitucinės procedūros užuomazgos sampratos. 

Atrodo, jog atėniečiai apskritai didžiavosi „laisvu ir atviru“ politi- 
niu gyvenimu, leidusiu piliečiams ugdyti ir realizuoti savo sugebėji- 
mus ir įgūdžius. Buvo aiškiai pripažįstama, kad ne kiekvienas, suge- 
ba, pavyzdžiui, įsakinėti ir vadovauti armijai arba laivynui: sugebėji- 
mų ir nuopelnų skirtumai buvo pripažįstami. Bet kada Periklis išdi- 
džiai skelbė, kad „mūsų miestas yra Graikijos švietimo židinys“, jis pir- 
miausia kalbėjo apie gyvenimo formą, kai „kiekvienas atskiras žŽmo- 
gus mūsų tarpe gali prisitaikyti prie įvairiausių veiklos rūšių ir, atlik- 
damas savo darbą dailiai ir mikliai, geriausiai gali pasiekti patenkina- 
mą padėtį“ (Tukididas, p. 360). 

Pasinaudodamas savo nepriklausomybe, statusu, išsilavinimu, me- 
nu, religija, o labiausiai galimybe dalyvauti bendrame miesto gyvenime, 
asmuo galėjo realizuoti savo „materialias galias“ ir bendrojo gėrio telos 
(tikslą arba siekį). O tinkamo vaidmens ir vietos mieste-valstybėje garan- 
tavimas ir suteikimas piliečiui kaip tik ir buvo laikomas teisingumu. 

Vieną iš nuostabiausių senovinės demokratijos aprašymų galima ras- 
ti Aristotelio Politikoje (parašytoje tarp 335 ir 323 m. pr. Kr.), knygoje, 
kurioje nagrinėjamos „teisėtos“ ir patvarios valdymo formos ir išsamiai 
aiškinama apie demokratiją, nors ji ir nebuvo valdymo modelis, kuriam 
būtų galėjęs pritarti pats Aristotelis (iš tiesų jis laikė demokratiją „nu- 
krypimu“ nuo gero valdymo). Čia analizuojami demokratijos „princi- 
pai, pobūdis ir tikslai“ ir aiškiai remiamasi pagrindiniais daugelio grai- 
kų demokratijų bruožais. Politikos šeštoje knygoje pateikiamas galbūt 
puikiausias ir glausčiausias klasikinių demokratinių institucijų apibū- 
dinimas. Jį verta visą pacituoti: 


Taigi pagrindinis demokratinės santvarkos principas yra laisvė. Įprasta teig- 
ti, kad tik šioje santvarkoje [visi] dalijasi laisve, nes, kaip sakoma, to siekia 
kiekviena demokratija. O vienas iš laisvės bruožų - pakaitomis būti valdo- 
mam ir valdyti pačiam, nes demokratiškai suprantamas teisingumas yra 
lygybė skaičiaus, bet ne vertės atžvilgiu*; taip suprantant teisingumą, dau- 


guma privalo viešpatauti, ir kad ir ką nuspręstų dauguma, tai turėtų būti 

galutinis ir teisingas sprendimas, nes sakoma, kad kiekvienas iš piliečių tu- 
ri turėti po lygiai; tad demokratijose neturtingieji tampa galingesni už tur- 
tinguosius, nes jų yra daugiau, o lemiamą galią turi tai, ką nusprendžia 
dauguma. Taigi tai yra vienas laisvės požymis, kurį visi demokratai laiko 
santvarkos principu; kitas - gyventi kaip kas nori, nes sakoma, kad tai ir 
yra laisvės reiškimasis, o gyventi ne taip, kaip nori, reiškia būti vergu. Tai 
yra antrasis demokratijos principas, ir iš jo kyla [siekimas] arba apskritai 
nebūti valdomam, arba, jeigu tai neįmanoma, bent jau pakaitomis [valdyti 
ir būti valdomam). Šitaip jis prisideda prie lygybe grindžiamos laisvės. Re- 
miantis tokiais principais ir tokia valdymo esme, demokratinės bus tokios 
[nuostatos]: į visas valdžios pareigas rinkti iš visų [piliečių]; valdyti vi- 
siems kiekvieną ir kiekvienam pakaitomis valdyti visus; į valdžios parei- 
gas parinkti burtais - arba į visas, arba į tas, kurios nereikalauja patyrimo 
ir įgūdžių; netaikyti jokio turto cenzo arba tik patį mažiausią, tam pačiam 
asmeniui neleisti eiti valdžios pareigų du kartus arba leisti labai retai, arba 
tik kai kurias pareigas, išskyrus karines; valdžios pareigas padaryti trum- 
palaikes - arba visas, arba kurias įmanoma; leisti teisti visiems ir iš visų 
Įsluoksnių), ir dėl visų reikalų arba dėl daugumos - didžiausių bei svar- 
biausių, pavyzdžiui, ataskaitų, santvarkos ir privačių sandorių; tautos su- 
sirinkimui patikėti spręsti visus reikalus, o pareigūnams - jokių arba tik la- 
bai nedaugelį, arba svarbiausius reikalus patikėti spręsti tarybai. Taryba 
yra demokratiškiausia iš visų valdžios įstaigų ten, kur neužtenka lėšų mo- 
kėti algas visiems, - ten, kur jų užtenka, net ir iš šios valdžios įstaigos atirma- 
ma galia, nes tauta, turėdama išteklių algoms, visų [reikalų] sprendimą su- 
ima į savo rankas, kaip jau minėta ankstesniajame tyrime. Toliau, geriausia 
algas mokėti visiems - [dalyvaujantiems] tautos susirinkime, teismuose ir 
valdymo įstaigose, o jei ne, tai [dalyvaujantiems] aukščiausią galią turin- 
čiose valdymo įstaigose, teismuose, taryboje ir tautos susirinkime, arba 
tiems pareigūnams, kurie privalo rengti bendruosius pietus. Be to, oligar- 
chiją apibūdina kilmė, turtas ir išsilavinimas, o demokratiškumas, kaip at- 
rodo, turėtų būti šių dalykų priešingybė: žema kilmė, skurdas, prasčiokiš- 


* Periklio dėstomoje demokratinio lygybės principo sampratoje aiškiai pripažįstami 


nuopelnai. Aristotelio aiškinime, priešingai, pabrėžiama, kad demokratinė lygybės idė- 


ja reiškia sąlygų ir rezultato lygybę. Aristotelio Politikoje pateikiamas svarstymas apie 
šias dvi lygybės rūšis yra viena ankstyviausių šios svarbios skirties formuluočių. (Žr. Aris- 
totelis, Politika, p. 217-218). 

kumas; dėl valdžios pareigų, tai nė vienos iš jų neturi būti iki gyvos galvos, 
o jeigu kokios užsiliko nuo senų laikų perversmo, reikia atimti jų galią ir 
[pareigūnus] nebe rinkti, o parinkti burtais. Taigi tokie yra bendri demo- 
kratijų bruožai. (Aristotelis, Politika, p. 264-265.) 


Aristotelio požiūriu, demokratui laisvė ir lygybė neatskiriamai susi- 
jusios. Laisvės kriterijai yra du: (1) „pakaitomis būti valdomam ir val- 
dyti pačiam“ ir (2) „gyventi kaip kas nori“. Norint įtvirtinti pirmąjį kri- 
terijų kaip veiksmingą valdymo principą, lygybė yra esminis dalykas: 
nesant „skaičiaus lygybės“, „dauguma“ negali būti suverenas. Pasak 
senovės demokratų, „skaičiaus lygybė“, t.y. lygus dalyvavimas valdy- 
me, esąs galimas, nes (1)už dalyvavimą finansiškai atlyginama, tad po- 
litiškai angažuotų piliečių padėtis nepablogėja, (2) piliečiai turi lygią 
balsavimo teisę ir (3) jų galimybės užimti pareigas iš principo lygios. Ši- 
taip suprantama lygybė yra praktinis laisvės pagrindas. Ji yra ir mora- 
linis laisvės pagrindas, nes įsitikinimas, kad žmonės turi lygiai dalyvau- 
ti valdyme, pateisina pirmąjį laisvės kriterijų („pakaitomis valdyti ir bū- 
ti valdomam“). Nors šis stiprus įsipareigojimas lygybei galėtų priešta- 
rauti (kaip teigė daugelis, tarp jų ir Aristotelis) antruoju kriterijumi 
(„gyventi kaip kas nori“) matuojamai laisvei, demokratai mano, jog pri- 
valo būti tam tikros pasirinkimo ribos, kad vieno piliečio laisvė neteisė- 
tai netrukdytų kito laisvei. Kol kiekvienas pilietis turi galimybę „pakai- 
tomis valdyti ir būti valdomas“, su lygybe siejami pavojai gali būti mi- 
nimizuoti ir todėl abu laisvės kriterijai gali būti patenkinti. Tad, pasak 
Aristotelio aiškinimo, senovės demokratija skatina laisvę, o laisvė ska- 
tina griežtą politinę lygybę - ši aplinkybė vertė jį daryti rimtas išlygas 
dėl demokratijos, nors jis apskritai pritarė sampratai, kad žmonės yra 
politiniai gyvūnai, galintys realizuoti save tik polyje, - sampratai, dariu- 
siai labai didelę įtaką Renesanso politinio mąstymo raidai (žr. 2 sk.). 


Instituciniai bruožai 
Aristotelio Politikos šeštoje knygoje aprašomos institucijos detaliau 


atskleidžia tikrai radikalų senovės demokratijos pobūdį. Nelabai ste- 
bina, kad Marxui ir Engelsui ji buvo įkvėpimo šaltinis; jie taip išdės- 

tė savo siūlomą tikrai demokratinės santvarkos, 1871 m. Paryžiaus 
Komunos, modelį, kad šis modelis turi stulbinamai daug bendrų 
bruožų su Atėnais. 1.1 schemoje pateikiama pamatinė Atėnų institu- 
cinė struktūra“. 

Visi piliečiai sudarė pagrindinį aukščiausią Atėnų organą - Susirin- 
kimą. Susirinkimas rinkdavosi daugiau negu keturiasdešimt kartų per 
metus, 0 jo kvorumas (minimalus skaičius žmonių, kurie privalėjo da- 
lyvauti, kad būtų galima priimti teisėtus ir galiojančius nutarimus) bu- 
vo 6000 piliečių. Visi pagrindiniai klausimai, tokie kaip įstatymai, re- 
guliuojantys viešosios tvarkos palaikymą, pajamų ir tiesioginiai mokes- 
čiai, ostrakizmas ir užsienio reikalai (tarp jų kariuomenės ir laivyno 
veiksmų vertinimas, sąjungų kūrimas, karo skelbimas ir taikos suda- 
rymas) būdavo pateikiami svarstyti ir spręsti susirinkusiems piliečiams. 
Susirinkimas priimdavo politinius Atėnų valstybės įsipareigojimus. 
Nors visada buvo siekiama vienybės (homonoia) manant, kad proble- 
mas galima deramai išspręsti tik atsižvelgiant į bendrą interesą, buvo 
atvirai pripažįstama, jog nuomonės gali smarkiai skirtis, o asmeniniai 
interesai — susikirsti. Susirinkimas leisdavo neišsprendžiamus klausi- 
mus spręsti formaliu daugumos balsavimu (Larsen, 1948). Balsavimas 
buvo tiek būdas aiškiai parodyti nuomonių skirtumus, tiek ir procedū- 
rinis mechanizmas legitimuoti sprendimus aktualiais klausimais. Grai- 
kai, matyt, pirmieji panaudojo formalias balsavimo procedūras spren- 
dimams legitimuoti susidūrus priešingiems požiūriams. Bet konsensu- 
sas buvo idealas, ir nėra aišku net tai, ar dauguma klausimų būdavo 
pateikiami balsuoti (žr. Mansbridge, 1983, p. 13-15). 

Susirinkimas buvo pernelyg didelis darinys, kad sugebėtų pats pa- 
rengti savo darbotvarkę, įstatymų projektus ir būti pagrindinis naujas 
politines iniciatyvas ir pasiūlymus priimantis centras. Už viešųjų 
sprendimų rengimą ir teikimą buvo atsakinga 500 Taryba; jai savo 
ruožtu padėdavo kryptingiau veikęs 50 Pritanų komitetas (jis veikdavo 


“ Pamatinė Atėnų demokratijos struktūra formavosi ir egzistavo kartu su kai kurio- 
mis reguliuojamojo pobūdžio institucijomis (pavyzdžiui, Areopagu, Seniūnų Taryba). 
Šios institucijos buvo senesnės negu ji ir toliau darė tam tikrą įtaką net ketvirtojo šimt- 
mečio trečiojo dešimtmečio pabaigoje, pasibaigus Atėnuose demokratijai (žr. Hornblo- 
wer, 1992). 

PILIEČIAI 


(Vyresni negu 20 metų atėniečiai vyrai, suskirstyti į dešimt „filių“ pagal gyvenamąją vietą) 


(Filės apėmė 140 vietinių teritorinių demų 
arba rinkiminių apylinkių - vietinės valdžios vienetų) 


SUSIRINKIMAS 
(arba Ecclesia) 
(Pagrindinis aukščiausias organas, rinkdavęsis ne mažiau kaip 40 kartų per metus ir turėjęs 
6000 piliečių kvorumą plenarinių sesijų ir kitais ypatingais atvejais) 


(A) 










500 TARYBA 
(Vykdomasis ir vadovaujamasis Susirinkimo komitetas, 
sudarytas iš vyresnių negu 30 metų vyrų) 


Išiių 


10 STRATEGŲ MAGISTRATAI ——>TEISMAI 

(B) (Pareigos, kurias (Tarp jų didieji pri- 
paprastai eidavo iš siekusiųjų teismai, 
(C) 10 žmonių suda- kuriuos sudarydavo 
ryta taryba daugiau kaip 201, o 

(A) dažnai ir daugiau 

kaip 501 vyresnių 

50 PRITANŲ KOMITETAS negu 30 metų 
(Vadovauti Tarybai ir teikti jai siūlymus) ŽAS 


KOMITETO PIRMININKAS 
(Eidavo pareigas tik vieną dieną) 


Rinkimo ar parinkimo būdai 
(A) Visos dešimt filių siųsdavo į Tarybą penkiasdešimt narių, atrinktų iš demų. Demų 


(B) 
(C) 


1.1 


renkamų kandidatų skaičius apytikriai atitikdavo jų dydį, kad joms būtų „atsto- 
vaujama“ Taryboje ir kitose įstaigose. Pradinis kandidatų parinkimas vykdavo trau- 
kiant burtus. „Išrinktieji“ būdavo perkeliami į kandidatų „rezervą“. Galiausiai iš 
rezervo vėl burtais būdavo parenkami iš tikrųjų Taryboje dirbsiantys kandidatai. 
Buvo sakoma, kad šis būdas sulygina visų galimybes gauti pareigas. Pareigos bū- 
davo trumpalaikės (vieneri metai) ir paprastai nebūdavo galimybės būti tuoj pat 
perrinktam iš naujo. Visiems išrinktiems pareigūnams būdavo mokama už jų tar- 
nybą, kaip kartais būdavo mokama ir už dalyvavimą Susirinkime. 

Šiuos tiesiogiai rinkdavo piliečiai ir jie turėjo teisę būti perrinkti. 

Pritanų kolegija būdavo sudaroma rotacijos būdu iš Tarybos ir tvarkydavo eina- 
muosius reikalus dešimtadalį metų (35-36 dienas - Vert. pastaba). 


schema. Klasikinė demokratija: Atėnai. (Pagrįsta Kleistenio 507 m. pr. Kr. re- 


formuota ir vėliau - penktojo amžiaus septintajame dešimtmetyje ir 403 m. - tai- 
syta konstitucija, kai buvo įvestas atlyginimas už valstybinių pareigų ėjimą bei 
dalyvavimą Susirinkime.) 


Šaltiniai: Finley (1963; 1983); Sabine (1963); P. Anderson (1974a); Homblower (1992). 

mėnesį), kuriam vadovaudavo pirmininkas (šias pareigas jis galėdavo 
eiti tik vieną dieną). Nors teismai buvo sutvarkyti panašiai kaip Susi- 
rinkimas, vykdomosios valdžios funkcijas vykdė „magistratai“, nors jų 
pačių valdžia būdavo išsklaidoma, mat net šiuos postus užimdavo iš 
dešimties žmonių sudarytos tarybos. Beveik visi tokie „pareigūnai“ bū- 
davo renkami vieneriems metams (paprastai tik du kartus jų gyveni- 
me). Negana to, siekiant išvengti autokratinės politikos keliamų pavojų 
arba su tiesioginiais rinkimais siejamo klientelizmo, taip pat išsaugoti 
politinių administratorių ir apskritai visos valstybės sistemos atskaito- 
mybę, buvo naudojami įvairūs rinkimų būdai, tarp jų - pareigų rota- 
cija, burtų traukimas arba pareigų skirstymas ir tiesioginiai rinkimai. 


Senovės demokratijos uždarumas 


Nepaprastas Atėnų demokratijos naujoves smarkiai lėmė jos užda- 
rumas. Klasikiniam poliui buvo būdingi vienybė, solidarumas, dalyva- 
vimas ir labai ribotas piliečių skaičius. Valstybė smarkiai kišosi į pilie- 
čių gyvenimą, bet jai priklausė tik nedidelė gyventojų dalis. Piliečiai 
drauge dalyvavo ne tik tokioje veikloje kaip administravimas, karo tar- 
nyba, įstatymų kūrimas, darbas teismuose, religinės ceremonijos, žai- 
dynės ir šventės, bet ir prižiūrėjo bei kontroliavo daugybę žmonių, ku- 
rie valstybėje apskritai negalėjo vaidinti jokio vaidmens. Atėnų politi- 
nė kultūra pirmiausia buvo suaugusių vyrų kultūra. Aktyvūs piliečiai 
galėjo būti tik vyresni negu 20 metų Atėnų vyrai“. Senovės demokra- 
tija buvo tėvų demokratija; moterys neturėjo politinių teisių, o jų pilie- 
tinės teisės buvo griežtai apribotos (nors ištekėjusių moterų padėtis šiuo 
atžvilgiu buvo kur kas geresnė nei vienišų). Klasikinės demokratijos lai- 
mėjimai buvo tiesiogiai susiję su politiškai nepripažįstamu moterų (ir 
vaikų) darbu bei namų tvarkymu. 

Atėnuose buvo gausu gyventojų, kuriems taip pat nebuvo leidžia- 
ma dalyvauti formalioje veikloje. Jiems priklausė „imigrantai“, kurių 


? Atėniečių kilmės laisvos moterys buvo laikomos „pilietėmis“ tik dėl genealoginių 
priežasčių. Į jų pilietiškumą buvo žiūrima instrumentiškai - jos turėjo gimdyti piliečius 
sūnus (žr. Dickenson, 1997. 2 sk.). 

šeimos jau kelias kartas gyveno Atėnuose. Bet, ko gero, smarkiai gau- 
sumu juos pralenkianti politiškai marginalizuotų žmonių kategorija bu- 
vo vergai. Manoma, kad vergų ir laisvųjų piliečių santykis Periklio lai- 
kų Atėnuose buvo bent jau 3:2, o vergų būta maždaug 80 000-100 000 
(Andrewes, 1967; P. Anderson, 1974a). Vergai dirbo beveik visose žem- 
dirbystės, gamybos ir kalnakasybos, taip pat ir namų ruošos srityse. Atė- 
nuose vergija ir demokratija, atrodo, buvo neatskiriami dalykai. Ato- 
trūkis tarp formalaus ir tikrojo Atėnų politinio gyvenimo pagrindo yra 
stulbinamas. Klasikinėms politinės lygybės sampratoms buvo labai to- 
li iki idėjų apie visų suaugusiųjų „lygią galią“; politinė lygybė buvo tu- 
rinčiųjų lygų statusą (atėniečių kilmės vyrų) lygybės forma, bet net ir 
šiuo atveju, kaip netrukus pamatysime, lygus statusas iš tikrųjų nereiškė 
lygių galimybių daryti politinę įtaką. Legendinė demokratija buvo glau- 
džiai susijusi su tuo, ką galima pavadinti „piliečių tironija“. 

Tad klausimas, ar apskritai galime teisėtai vadinti Atėnus demokra- 
tija, yra klausimas, kurį reikia bent jau iškelti. Atėnų politikos pagrin- 
das neabejojamai buvo labai nedemokratiškas. Bet, pritariant Finley'ui, 
verta pabrėžti, kad pasirinkimas tarp „nedaugelio valdymo“ ir „dau- 
gelio valdymo“ buvo „prasmingas pasirinkimas“ ir kad „teisės“, kurių 
reikalavo ir dėl kurių aršiai kovojo įvairios grupės, buvo didžiai reikš- 
mingos, net jeigu „daugelis“ sudarė gyventojų mažumą (Finley, 1983, 
p. 9). Reikia įvertinti tiek nuostabius Atėnų demokratijos laimėjimus, 
tiek ir griežtas jos ribas. 

Trumpam atidėję į šalį klausimus, kylančius dėl riboto miesto-vals- 
tybės piliečių skaičiaus (o tai neišvengiamai skatino įtampas bei kon- 
fliktus), ir sutelkę dėmesį į kai kuriuos vidinius naujos demokratinės 
santvarkos bruožus, galime įžvelgti reikšmingus sunkumus, kuriuos su- 
kūrė naujoviška Atėnų politikos forma: šie sunkumai, be abejo, prisi- 
dėjo prie to, kad ši politika išsilaikė tik penktajame ir ketvirtajame šimt- 
mečiais pr. Kr. Rašytinė istorija leidžia tik labai menkai suprasti tikrąją 
senovės demokratijos patirtį ir praktiką. Bet vieną įdomiausių pasako- 
jimų apie svarbiausias ir neigiamiausias jos savybes galima rasti Kse- 
nofonto raštuose (žr. Rodewald, 1974). Toliau pateikiamoje ištraukoje 
jis iliustruoja daugelį anksčiau susiformavusių demokratijos bruožų ap- 
rašydamas (arba 2tkurdamas) virtinę nelaimių ir ginčų, vykusių apie 
406 m. pr. Kr. Pavyzdyje pabrėžiama tiek stebinanti Atėnuose įtvirtin- 


* 

ta politinė atskaitomybė - tiesioginis piliečių dalyvavimas darant vie- 
šuosius sprendimus, tiek ir kai kurios iš to kylančių sunkumų priežas- 
tys. Ištraukoje kalbama apie garsią Atėnų laivyno pergalę, kuri, deja, 
pražudė daug jūreivių. Ekspedicijos vadovai buvo apkaltinti tuo, kad 
be būtino reikalo paliko skęsti sudužusiuose laivuose buvusius žmo- 
nes. Vertinant šį, kaip ir daugelį kitų, pasakojimų, reikia atsiminti, kad 
jį parašė asmuo, toli gražu nesimpatizavęs demokratinėms idėjoms. Vis 
dėlto šis pasakojimas, atrodo, gyvai iliustruoja tuometinį politinį gyve- 
nimą ir verta jį čia pateikti: 


Pakeliui į namus liaudis nušalino nuo pareigų visus strategus, išskyrus Ko- 
noną. Du kautynėse dalyvavę strategai - Protomachas ir Aristogenas - ne- 
grįžo į Atėnus. Kada sugrįžo kiti šeši - Periklis [garsiojo Periklio sūnus), 
Diomedas, Lisijas, Aristokratas, Trazilas ir Erasinidas - tuo metu populia- 
riausias politikas ir karo paramos fondo valdytojas Archedemas pasiūlė 
skirti baudą Erasinidui ir patraukė jį į teismą... Teismas nusprendė, kad Eri- 
sinidą reikia suimti. Po šito strategai Taryboje papasakojo apie kautynes ir 
apie tai, kokia smarki buvo audra. Tada Timokratas pasiūlė taip pat suim- 
ti ir šiuos strategus, o Taryba juos suėmė. 

Po to įvyko Susirinkimas, kuriame daug žmonių, o ypač Teramenas, 
užsipuolė strategus sakydami, kad jų reikia pareikalauti paaiškinti, kodėl 
negelbėjo sudužusių laivų žmonių... Po to gindami save kalbėjo visi stra- 
tegai - trumpai, nes jiems neleido sakyti kalbų, kaip reikalavo įstatymas. Jie 
aiškino, kas atsitiko: jie patys turėjo persekioti priešą ir pavedė gelbėti sudu- 
žėlius keliems laivų kapitonams, kurie buvo sumanūs vyrai, o praeityje bu- 
vo strategai...Jei ką nors ir reikia kaltinti, tai už nevykusį gelbėjimą galima 
kaltinti tik tuos, kuriems buvo pavesta tai daryti. „Ir mes melagingai netvir- 
tinsime“, pridūrė jie, „kad juos reikia kaltinti tik todėl, kad jie dabar kaltina 
mus. Mes laikomės nuomonės, kad gelbėti neleido smarki audra. Liudinin- 
kais jie šaukėsi vairininkus ir daugelį kitų kartu plaukusių žmonių. Tokiais 
argumentais jiems beveik pavyko įtikinti Susirinkimą. Daugelis piliečių sto- 
josi kalbėti ir už juos laidavo. Tačiau buvo nuspręsta, kad klausimą reikia 
atidėti kitam Susirinkimo posėdžiui, nes jau esą vėlu ir būsią neįmanoma 
suskaičiuoti balsų ir kad Taryba turi pasiūlyti, kaip teisti šiuos vyrus. 

Po to įvyko Arturijos šventė, kurion sueina tėvai su šeimomis. Tad Te- 


ramenas ir jo šalininkai sugebėjo įtikinti juodai apsirengusius ir trumpai 

nukirptais plaukais vyrus, kurių šventėje buvo daugybė, ateiti į Susirinki- 
mą apsimetus Žuvusiųjų giminaičiais; taip pat jie pakurstė Kalikseną užsi- 
pulti strategus Taryboje. Tada įvyko Susurinkimas, kuriame Taryba patei- 
kė Kalikseno remtą siūlymą. Jis buvo toks: „Nutarta - kadangi strategus 
kaltinančios ir jų pačių pasakytos ginamosios kalbos buvo išklausytos anks- 
tesniame Susirinkime, - dabar atėniečiams tereikia balsuoti apylinkėmis; 
kiekvienai apylinkei turi būti duotos dvi urnos; kiekvienoje apylinkėje šauk- 
lys turi paskelbti, kad tie, kurie mano, jog strategai, nesugebėję išgelbėti 
laimėjusiųjų pergalę jūros mūšyje, nusikalto, turi mesti savo balsą į pirmą 
urną, o kurie taip nemano, turi mesti savo balsą į antrą urną; jeigu bus nu- 
spręsta, kad jie nusikalto, jie bus nuteisti mirtimi ir perduoti Vienuolikai", 
O jų turtas bus konfiskuotas...“ 

Po to išėjo į priekį vyras ir pasakė, jog jis išsigelbėjo įsikabindamas į 
miltų statinę, o skęstantieji jam pasakę, kad jeigu jis išsigelbės, tegul pra- 
neša tautai, jog strategai nesugebėjo išgelbėti tų, kurie narsiausiai kovėsi 
už tėvynę. 

Po to buvo apkaltintas Kaliksenas, kad pateikė neteisėtą siūlymą; šį kal- 
tinimą rėmė Peisianakso sūnus Europtilemas ir keli kiti. Kai kurie tam pri- 
tarė, bet didžioji dauguma rėkė, kad būtų siaubinga, jeigu tautai nebūtų 
leidžiama daryti, ką ji nori. Likiskas nusitvėrė šios minties ir pasiūlė, kad, 
neatšaukus kaltinimo, jo kėlėjus reikia teisti tuo pačiu balsavimu kaip ir 
strategus; o kai minia pratrūko pritarimo šūksniais, šie buvo priversti at- 
šaukti kaltinimą. 

Po to kai kurie pritanai pareiškė, kad jie nesiūlys balsuoti, nes tai ne- 
teisėta. Po šių žodžių Kaliksenas vėl išėjo ant pakylos ir apkaltino prita- 
nus tuo pačiu, kuo buvo apkaltinęs Europtilemą, o minia šaukė, kad jeigu 
jie nesiūlys balsuoti, tai juos reikia teisti. Tai išgąsdino pritanus, ir jie visi, 
išskyrus Sofronisko sūnų Sokratą, sutiko su balsavimu; Sokratas pasakė, 
kad jis nedarys nieko, kas prieštarautų įstatymui. 

Tada pakilo Europtilemas ir taip kalbėjo gindamas strategus: 

Aš išėjau ant pakylos, Atėnų vyrai, tam, kad iš dalies apkaltinčiau Pe- 


riklį, nors jis mano giminaitis ir man brangus, ir Diomedoną, iš dalies juos 


Šios ištraukos vertėjas aiškina, kad Vienuolika buvo „kasmet burtais renkamų pa- 
reigūnų organas, atsakingas, be kitų dalykų, už kalėjimą bei mirties bausmių vykdymą“ 
(Rodewald, 1974, 128). 

ginčiau, o iš dalies pateikčiau siūlymą, kuris, atrodo, būtų geriausias visai 
bendruomenei...Tai, ką aš siūlau,neleis suklaidinti jūsų nei man, nei kam 
nors kitam, o leis jums elgtis gerai apgalvojus baudžiant tuos, kurie nusi- 
kalto, ir nubausti juos drauge ir pavieniui, kaip jums patinka. Siūlau, jog 
jiems būtų leista kalbėti ginant save bent jau vieną dieną, o gal ir ilgiau, kad 
jūs galėtumėte remtis savo pačių, o ne kitų nuomone...Teiskite šiuos vyrus 
teisėtame teisme, Atėnų vyrai... teiskite kiekvieną atskirai. Jeigu taip pasi- 
elgsite, tie, kurie nusikalto, bus griežčiausiai nubausti, o kurie nekalti - pa- 
leisti jums nusprendus, o Atėnų vyrai; vyrai, kurie nenusikalto, nebus nu- 
bausti mirtimi. Teisdami juos teisėtame teisme, jūs klausysite dievų įsaky- 
mų ir laikysitės savo priesaikos...Ko tokio jūs bijote, kad norite taip skubėti? 

Pasakęs šią kalbą, jis pasiūlė, kad vyrai būtų teisiami pagal Kanono įsta- 
tymą - kiekvienas atskirai. Taryba buvo siūliusi priimti nuosprendį dėl vi- 
sų kartu vienu balsavimu. Kai rankų pakėlimu buvo balsuojama už abu 
siūlymus, iš pradžių buvo priimtas Eūroptilemo siūlymas, bet kada tam 
su priesaika (tardamas, kad šis pasiūlymas neteisėtas) paprieštaravo Me- 
neklis, buvo balsuojama iš naujo ir šį kartą buvo pritarta Tarybos siūly- 
mui. Tada jie balsavo dėl aštuonių kautynėse dalyvavusių strategų. Buvo 
nubalsuota prieš juos, ir šeši buvusieji Atėnuose buvo nubausti mirtimi. 

Neilgai trukus, atėniečiai pradėjo atgailauti ir balsavo, kad būtų apkal- 
tinti tie, kurie apgavo liaudį, kad iki stodami teisman, jie sumokėtų užsta- 
tus ir kad tarp kaltinamųjų būtų Kaliksenas. Kaltinimai taip pat buvo pa- 
teikti dar keturiems, jų laiduotojai uždarė juos į kalėjimą, bet vėliau, per 
pilietinius neramumus, jie pabėgo nesulaukę teismo. Kaliksenas [vėliau] su- 
grįžo... į miestą, bet visi jo nekentė ir jis mirė iš bado. (Xenofon, History of 
Greece, 1.7, in Rodewald, 1974, p. 2-6.) 


Ksenofonto pasakojime atsiskleidžia pareigūnų ir piliečių atskaito- 


mybė Susirinkimui, tautos vykdoma kariuomenės vadų kontrolė, platūs 


ir atviri svarstymai, masinių susirinkimų priimami sprendimai bei įvai- 


rūs kiti Atėnų miesto-valstybės bruožai. Šis pasakojimas taip pat iliust- 
ruoja, kas formuoja šį turtingą dalyvavimo audinį: dalyvavimo visaver- 


tiškumas priklauso nuo oratorinių sugebėjimų; konkuruojančių lyderių 


grupių susidūrimai; neformalūs bendravimo ir intrigų tinklai; labai prie- 


šiškų frakcijų, pasiruošusių griebtis greitų ir ryžtingų priemonių, radi- 


masis; Susirinkimui būdingas polinkis pasiduoti trumpalaikiams jaus- 

mams; netvirtas kai kurių populiarių sprendimų pagrindas; galimybė 
kilti įvairiausio pobūdžio politiniam nestabilumui, kai nėra jokios im- 
pulsyvaus elgesio kontrolės sistemos (žr. naudingas Rodewaldo pasta- 
bas, 1974, p. 1-2, 19). Vėliau į Atėnų demokratijos struktūrą buvo įdiegta 
keletas konstitucinių saugiklių siekiant apsisaugoti kaip tik nuo skubotų 
neatšaukiamų sprendimų. Šiais pakeitimais mėginta rasti pusiausvyrą 
tarp tautos suverenumo ir konstitucinių rėmų, leidžiančių apginti priim- 
tus įstatymus ir procedūras, nors labai abejotina, ar šių pakeitimų paka- 
ko šiam tikslui įgyvendinti (jei apskritai kada gali pakakti vien konstitu- 
cinės procedūros susidūrus su labai ryžtingais prešininkais). 

Atrodo, kad Atėnų politika buvo nepaprastai įtempta ir konkuren- 
cinė. Be to, Susirinkime ir Taryboje dominavę asmenys paprastai bū- 
davo „aukštos“ kilmės ar rango, jie buvo iš turtingų ir įsitvirtinusių šei- 
mų kilęs elitas, turėjęs apsčiai laiko plėtoti savo ryšius ir siekti savo in- 
teresų. Kadangi valdžios nestruktūrino tvirta konstitucinė ir valdymo 
sistema, politinės kovos dažnai tapdavo labai asmeniškos ir baigdavo- 
si fiziniu priešininkų pašalinimu ostrakizmo keliu arba juos nužudant 
(Finley, 1983, p. 118-119). Lengva išpūsti tų kovų dažnumą, pernelyg 
sureikšminti Ksenofonto pasakojimo apie Atėnų politiką reprezentaty- 
vumą ir užmiršti, kad Atėnuose būta palyginti ilgų politinio stabilumo 
laikotarpių. Vis dėlto Atėnų politinį stabilumą galbūt reikia aiškinti ne 
tiek vidiniu politinės sistemos veikimu, kiek jų, kaip sėkmingai „užka- 
riaujančios valstybės“, istorija“. Atėnai plėtėsi sėkmingai kariaudami; 
nedaug būta metų be karų ar karinių konfliktų. O karo sėkmė būdavo 
materialiai naudinga beveik visiems Atėnų piliečių sluoksniams ir pa- 
dėjo kurti jų santarvės pagrindą. Šis pagrindas, matyt, buvo gana tvir- 
tas — kol lydėjo pergalės. 


Kritikai 
Nors lygios piliečių teisės dalyvauti Susirinkime, būti jo išklausy- 
tiems ir gauti valstybines pareigas nė iš tolo nepadarė visų piliečių ly- 
gių galios požiūriu, jų savaime pakako, kad į jas su nerimu žiūrėtų gar- 


5 Visas šias puikas nuorodas pateikė Finley (1983). 

siausi Atėnų kritikai, tarp jų ir Platonas. Verta trumpam stabtelėti prie 
Platono Valstybėje dėstomų kaltinimų demokratijai, nes čia pateikta kri- 
tika dar ir dabar dažnai skiriama demokratijai, jei ši nelaikoma vien pe- 
riodišku balsavimu ir net jei kai kurie (demokratai legalistai) mano, kad 
ji reiškia tik tokį balsavimą. 

Platono jaunystę temdė Peloponeso karas, baigęsis Atėnų pralaimė- 
jimu. Nusivylęs miesto baigtimi, vadovavimo, moralės ir teisės standar- 
tų smukimu, kurio kulminacija buvo 399 m. pr. Kr. įvykę Sokrato teis- 
mas ir jo mirtis, Platonas vis labiau manė, kad politinę valdžią reikia ati- 
duoti į mažumos rankas (Lee, 1974, p. 11ff). Jis išdėstė savo pažiūras 
nagrinėdamas keturis santvarkos tipus: oligarchiją (valdymo sistema, 
modeliuojama Spartos karinės aristokratijos pavyzdžiu), timokratija 
(turtingųjų valdymas), demokratija (liaudies valdymas) ir tironija (vie- 
no diktatoriaus valdymas). Nagrinėdamas demokratiją, Platonas iš es- 
mės rėmėsi savo atėniška patirtimi. Nors Platonas kritiškai žvelgė į įvai- 
rius visų keturių santvarkų aspektus, jis kandžiai kalbėjo apie demokra- 
tiją, kurią apibrėžė kaip visuomenės gyvenimo formą, kai „įgyvendina- 
ma savotiška lygybė - sulyginami lygūs ir nelygūs“ ir kai garantuoja- 
ma, kad „kiekvienas galės daryti ką nori“ (Platonas, Valstybė, p. 292, 
294)*. Šis atsidavimas „politinei lygybei“ ir „laisvei“ yra, pasak Platono, 
skiriamasis demokratijos bruožas ir jos niekingiausių bruožų pagrindas. 

Demokratijai būdinga virtinė vienas kitą lemiančių trūkumų (žr. Lee, 
1974, p. 27-30). Be kitų šaltinių, šiuos trūkumus galima nurodyti re- 
miantis dviem garsiom metaforom iš Valstybės: tai laivo vairininko (p. 
215) ir „didelio ir stipraus žvėries augintojo“ (p. 221) metaforos. Verta 
pradėti nuo pasakojimo apie laivo kapitoną. 


Įsivaizduok, kad toks žmogus yra vieno ar kelių laivų vairininkas. Jis yra 
didesnis ir stipresnis už kitus jūreivius, bet apykurtis, trumparegis, ne ką 
išmano apie jūreivystę, o jūreiviai vaidijasi tarp savęs dėl to, kuriam valdyti 
laivą; kiekvienas laiko save tinkamiausiu tam dalykui, nors niekada nesi- 
mokė vairavimo meno ir negali nurodyti, kas buvo jo mokytojas ir kada jis 


mokėsi; kai kurie net pareiškia, kad to ir nereikia mokytis, ir yra pasiren- 


* Įsidėmėtina, kad Platonas sutapatina „asmenis“ ir „visus žmones“ (implikuojama 
„visų Žmonių“ lygybė ir kiekvieno „asmens“ teisė. - Vert. pastaba) iš tikrųjų čia kalbė- 
damas apie piliečius vyrus. 

gę sudraskyti tą, kuris pasakys, kad reikia. Jie užgula vairininką prašymais 
ir daro viską, kad tik jis patikėtų jiems vairą. Vieni jo visai neklauso, kiti šiek 
tiek privengia, ir tada anie šituos išžudo ir išmeta į jūrą, o kilnųjį vairinin- 
ką įveikia mandragora, vynu arba kokiomis kitomis priemonėmis; užgro- 
bę valdžią laive, jie ima jame šeimininkauti, geria, puotauja ir, žinoma, plau- 
kia taip, kaip tokie tik ir gali plaukti; be to, jie giria ir vadina prityrusiu jū- 
reiviu, vairininku ir jūreivystės žinovu tą, kuris sugeba paimti vairą - arba 
jėga, arba įkalbėjęs vairininką, - ir vainoja tą, kuris ne toks, ir laiko jį nie- 
kam tikusiu. Jiems net į galvą neateina, kad tikrasis vairininkas būtinai tu- 
ri gerai nusimanyti apie metų laikus, dangų, žvaigždes, vėjus ir visus kitus 
su šiuo menu susijusius dalykus, jei iš tikrųjų nori valdyti laivą nepriklau- 
somai nuo to, ar tai atitinka kieno nors norus, ar ne. Jie mano, kad negali- 
ma įgyti šio meno žinių, įgūdžių ir kartu vairininko valdžios. Kai laive de- 
dasi tokie dalykai, ar jūreiviai tikro vairininko nelaikys tik pasipūtusiu ple- 


piu ir netikėliu, kaip tu manai? (Platonas, Valstybė, p. 215.) 


„Tikrasis vairininkas“ reiškia mažumą, kuri, turėdama būtinų įgū- 
džių ir Žinių, pagrįsčiausiai pretenduoja į teisėtą valdžią. Juk liaudis 
(įgula) tvarko reikalus vadovaudamasi impulsu, jausmu ir prietaru. Ji 
neturi nei gerai vairuoti būtinos patirties, nei Žinių gerai vairuoti - bū- 
tent, neturi politinės nuovokos. Be to, vieninteliai lyderiai, kuriais ji su- 
geba žavėtis, yra sikofantai: „Žmogui reiškiama pagarba, jei tik jis pa- 
rodo savo palankumą miniai“ (Valstybė, p. 293). „Visus, kurie, bendrau- 
dami su minia, nori jai įtikti“, galima tiesiogiai „prilyginti... jūrinin- 
kams“ (p. 222). Demokratijos sąlygomis negali būti tikro vadovavimo; 
vadovai priklausomi nuo minios palankumo ir, vadinasi, elgsis taip, kad 
išlaikytų savo populiarumą ir padėtį. Politinis vadovavimas silpnėja dėl 
nuolaidų minios keliamiems reikalavimams ir dėl politinės strategijos 
grindimo tuo, ką galima „parduoti“. Neišvengiamai bus visuotinai ven- 
giama apgalvotų nuomonių, sunkių sprendimų, nepatogių pasirinkimų, 
nemalonių tiesų. Demokratija marginalizuoja išmintinguosius. 

Negana to, laisvės ir politinės lygybės reikalavimai nesuderinami su 
autoriteto, tvarkos ir stabilumo palaikymu. Kai asmenys laisvi daryti 
ką nori ir reikalauja lygių teisių nepaisydami savo gebėjimų bei nuo- 
pelnų, trumpalaikis rezultatas bus patraukliai marga visuomenė. Ta- 
čiau ilgalaikės perspektyvos požiūriu tai lems pataikavimą troškimams 

ir atlaidumą, kurie pagraužia pagarbą politiniam ir moraliniam auto- 
ritetui. Jaunieji nebebijo ir nebegerbia savo mokytojų; jie nuolatos lenk- 
tyniauja su seniais, o šie „mėgdžioja jaunuolius“ (Valstybė, p. 300). 
Trumpai sakant, „piliečių siela pasidaro be galo jautri netgi dėl smulk- 
menų: bet kokia prievarta kelia jų pasipiktinimą kaip neleistinas daly- 
kas. Galų gale... jie ims nepaisyti net įstatymų, kad tik niekas neturė- 
tų jiems valdžios“ (p. 300). „Jie įžūlumą vadins išprusimu, nesivaldy- 
mą - laisve, ištvirkimą - didžiadvasiškumu, begėdiškumą - narsumu“ 
(p. 297). Apgaulinga „malonumų lygybė“ skatina „demokratinį žmo- 
gų“ gyventi šia diena. Tad kyla grėsmė visuomeniniam sutelktumui, 
politinis gyvenimas darosi vis fragmentiškesnis, o politika įklimpsta į 
frakcinius ginčus. Neišvengiamai kyla smarkus siaurų interesų konflik- 
tas, nes kiekviena frakcija siekia naudos sau, o ne visai valstybei. Vi- 
suotinis atsidavimas bendruomenės gėriui ir socialiniam teisingumui 
tampa neįmanomas. 

Tokia padėtis visada skatina begalines intrigas, manevrus ir politi- 
nį nestabilumą - nežabotų troškimų ir ambicijų politiką. Visi dalyviai 
teigia atstovaują bendruomenės interesams, bet iš tikrųjų atstovauja sau 
ir savo egoistiškam valdžios troškimui. Platono manymu, turintieji iš- 
teklių - dėl savo turto ar padėties valdžioje - neišvengiamai pasijus puo- 
lami, o turtingųjų ir vargšų konfliktas darysis itin aršus. Jis įrodinėjo, 
kad tokiomis sąlygomis tikėtinas demokratijos suirimas. „Iš tikrųjų kiek- 
vienas kraštutinumas paprastai sukelia pasikeitimą į priešingą pu- 
sę...tad iš pernelyg didelės laisvės turi atsirasti didžiausia ir Žiauriau- 
sia vergija“ (Valstybė, p. 301). Kovojant frakcijoms, iškeliami konkrečius 
reikalus ginantys lyderiai, o šiems populiariems lyderiams palyginti 
lengva reikalauti „asmeninės apsaugos“ nuo užpuolimo. Turėdamas to- 
kius pagalbininkus, liaudies numylėtinis yra tik per mažą žingsnelį nuo 
to, kad sugriebtų „valstybės vadžias“. Demokratijai skęstant kivirčuo- 
se ir konfliktuose, gali atrodyti, kad liaudies numylėtiniai siūlo aiškią 
viziją, tvirtą kryptį ir žada užgniaužti bet kokią opoziciją. Ima gundyti 
galimybė paremti pačių pasirinktą tironą. Bet, žinoma, užgrobę valsty- 
bės valdžią, tironai paprastai rūpinasi tik savimi. 

Platono požiūriu, tironija pati savaime nėra patvarus demokratijos 
sukeltų problemų sprendimas. Tironai retai būna „tikri vairininkai“. 
Antra gerai žinoma „didelio ir stipraus žvėries“ (liaudies masės) me- 

tafora Platonas parodo, kad augintojui nepakanka žinoti, kaip valdyti 
žvėrį tyrinėjant jo būdą, norus ir įpročius. Norint tinkamai prižiūrėti ir 
mokyti gyvūną, svarbu žinoti, kokie jo norai ir troškimai yra „gražūs 
ar bjaurūs, geri ar blogi, teisingi ar neteisingi“ (Valstybė, p. 221). Trum- 
pai sakant, Platono nuomone visuomenės problemų negalima išspręsti 
kol nevaldys filosofai („sargybinių“ klasė), nes tik jie, būdami visiškai 
išlavinti ir išmokyti, turi samprotavimo galią, leidžiančią suderinti vi- 
sus gyvenimo elementus „išminties valdžioje“. Sekdamas Sokratu, Pla- 
tonas tikėjo, kad „dorybė yra žinojimas“, būtent, kad tiek asmenų, tiek 
bendrijų „geras gyvenimas“ yra objektyvus reiškinys: jis egzistuoja ne- 
priklausomai nuo įvairių konkrečių situacijų ir gali būti suvoktas jį sis- 
temingai tyrinėjant. Kaip tik filosofo griežtomis sąlygomis įgytas žino- 
jimas pagrindžia jo tinkamumą valdyti. Kaip tik jo sugebėjimas viską 
sutvarkyti naudingiausiu būdu lemia, kad valdymo principas turi būti 
apšviesto despotizmo principas. 

Čia mums nėra reikalo išsamiau aiškintis Platono požiūrio detalių; 
pakaks žinoti, kad jo Valstybėje dėstomą požiūrį lemia troškimas atsakyti 
į klausimą, „kas yra teisingumas?“ Pradedama natūralaus darbo pasida- 
lijimo samprata, pasak kurios, asmenų klasės gali surasti sau tinkamą 
vaidmenį (apytikriai kaip valdytojai, kariai ar maitintojai). Tada filoso- 
fui keliamas uždavinys tyrinėti šį darbo pasidalijimą siekiant (1) skatinti 
kiekvienai darbo rūšiai būdingas dorybes (išmintį, drąsą, nuosaikumą) 
ir (2) garantuoti, kad asmenys imtųsi jiems tinkamos veiklos. Asmenys 
ir valstybės suprantamos kaip organinės visumos, kuriose, kai visuma 
yra sveika, žmonės gali atlikti savo funkcijas, patenkinti savo poreikius, 
realizuoti save ir, vadinasi, gyventi efektyviai veikiančioje, saugioje ir 
stiprioje valstybėje (žr. Ryle, 1967). Tokiomis sąlygomis gali vyrauti tei- 
singumas ir būti realizuotas geras gyvenimas (žr. Annas, 1981). 

Verta turėti omenyje, kad tiek Platonas, tiek senovės graikai apskri- 
tai manė, jog valstybė garantuoja laisvę ne tiek asmeniui per se, kiek su- 
teikia jam galimybę atlikti savo vaidmenį visuomenėje. Kaip taikliai pa- 
žymėjo vienas autorius, tokia teorija labai skiriasi „nuo tos, kuri visuo- 
meninius santykius vaizduoja kaip tam tikrą sutartį ar susitarimą ir to- 
dėl teigia, kad valstybė pirmiausia rūpinasi išsaugoti pasirinkimo lais- 
vę“ (Sabine, 1995, p. 86). Šią liberalioje tradicijoje nuo septynioliktojo 
šimtmečio vyraujančią sampratą Platonas būtų pasmerkęs. Jo kūryboje 

ginama „viešumo“ ir „privatumo“ harmoningos vienybės idėja. Vals- 
tybė suteikia pagrindą piliečiui įgyvendinti jo pašaukimą. 

Platonas Valstybėje išdėstytą požiūrį smarkiai pakeitė vėlesniuose 
darbuose, ypač Politike ir Įstatymuose. Šiose knygose pripažįstama, kad 
tikroje, o ne idealioje, valstybėje valdyti neįmanoma be kokia nors for- 
ma išreiškiamo liaudies sutikimo ir dalyvavimo. Taip pat pripažįsta- 
ma, kad įstatymo valdžia svarbi kaip priemonė, padedanti apibrėžti tei- 
sėtą „viešosios“ valdžios asmenų - filosofų-karalių - veiklos lauką. 
Reikšminga, kad, pralenkiant vėliau Aristotelio ir Renesanso respubli- 
konų plėtotas pažiūras, buvo pateikta „mišrios valstybės“, derinančios 
monarchijos ir demokratijos elementus, teorija'? . Platonas net išrado 
proporcinio balsavimo sistemą, į kurią panašių vėliau bus galima rasti 
tokių figūrų kaip Johnas Stuartas Millis raštuose. Bet apskritai šios idėjos 
nebuvo plėtojamos sistemiškai, o Platono mėginimas įtraukti demokra- 
tijos elementą į jo pageidaujamos valdymo sistemos sampratą nereiš- 
kė, kad jis pasiūlė naują demokratijos modelį. 

Klasikinis demokratijos modelis (jį apibendrina I modelis) ir jo kri- 
tika darė nuolatinį poveikį moderniajam Vakarų politiniam mąstymui: 
modelis buvo įkvėpimo šaltinis daugeliui demokratinių mąstytojų, o kri- 
tika veikė kaip įspėjimas dėl demokratinės politikos pavojų. Tačiau nei 
modelis, nei jo kritika nedarė tiesioginės teorinės ir praktinės įtakos iš- 
nykus senovės miestams-valstybėms. Pats modelis sugrįžo į Europos 
politinę mintį tik Italijos Renesanso ir Italijos miestų-respublikų sukles- 
tėjimo laikais, ir tik Rousseau (1712-1778) ar dar vėliau Marxas (1818- 
1883) ir Engelsas (1820-1895) iš naujo visiškai išnagrinėjo, suformula- 
vo ir gynė daugelį tiesioginio piliečių dalyvavimo idėjos aspektų (žr. 2 
ir 4 sk.). Platono pateikta kritika kartu su kritiniais kitų graikų politi- 
nių mąstytojų apmąstymais tapo ypač įtakinga palyginti neseniai. Juk, 
kaip vykusiai pažymėjo vienas komentatorius, jo raštų apie moralinį 
demokratijos ribotumą niekas „niekada nepranoko jėga ir atkaklumu“ 
(Dunn, 1979, p. 17). Prie klausimo, kiek rimtai privalome atsižvelgti į 


10 „Mišrios valstybės“, kurioje derinami skirtingi organizacijos principai siekiant vie- 
ną atsverti kitu ir pasiekti politinių jėgų pusiausvyrą, idėja, žinoma, yra labai reikšmin- 
ga politinės teorijos ir praktikos istorijoje. Šią idėją pirmasis galbūt išplėtojo Platonas, 
nors šito negalima patvirtinti. „Mišrios valstybės“, arba valdžių atskyrimo, teoriją ap- 
tarsime vėliau nagrinėdami Machiavelli'o, Locke'o ir Montesguieu pažiūras. 

jo kritiką ir ją taikyti kitiems demokratijos modeliams, turėsime grįžti 
vėliau. Iš tiesų savo dvasia panašios į platoniškąsias pažiūros istoriniu 
atžvilgiu buvo nepaprastai reikšmingos. Kaip teisingai pabrėžė vienas 
demokratijos teorijos kritikas, “didžioji dauguma politinių mąstyto- 
jų...pabrėžė demokratinių santvarkų iškrypėliškumą, demokratinės po- 
litikos pakrikumą ir moralinį demokratinio charakterio ydingumą“ 
(Corcoran, 1983, p. 15). Iki pat aštuonioliktojo šimtmečio pradžios ne- 
daugelis plačiai dėsčiusių savo pažiūras autorių manė, kad demokra- 
tija yra pageidautinas politinio gyvenimo organizavimo būdas. 
Apibendrinimas: I modelis 
Klasikinė demokratija 

Pagrindimo principas (ai) 

Piliečiai turi būti politiškai lygūs, kad būtų laisvi pakaitomis valdyti ir bū- 

ti valdomi 
Pagrindiniai bruožai 


Tiesioginis piliečių dalyvavimas įstatymų leidžiamojoje ir teisminėje 
veikloje 


Aukščiausia valdžia - piliečių susirinkimas 
Aukščiausia valdžia apima visus bendrus miesto reikalus 


Įvairūs kandidatų į valstybines pareigas atrinkimo būdai (tiesioginiai rin- 
kimai, burtai, rotacija) 


Nėra privilegijų, skiriančių paprastus piliečius nuo valstybės pareigūnų 


Išskyrus su karyba susijusias pareigas, vienas asmuo gali eiti tas pačias pa- 
reigas ne daugiau kaip du kartus 


Visos pareigos trumpalaikės 


Apmokamos valstybinės pareigos 


Bendrosios sąlygos 
Mažas miestas-valstybė su žemdirbių apgyventomis apylinkėmis 
Vergovinė ekonomika, kurianti „laisvą“ laiką piliečiams 


Namų ruoša, t. y. moterų darbas, duoda laisvę vyrams atsidėti viešosioms 
pareigoms 


Piliečių skaičius ribotas ir palyginti nedidelis 

Atėnų demokratijos nuosmukį kylančių imperijų, stiprių valstybių 
ir karinių santvarkų kontekste galima sieti tiek su vidaus veiksniais, 
tiek ir su jos permaininga sėkme užjūriuose. Atėnų valstybė rėmėsi 
gamybos sistema, kuri smarkiai priklausė nuo vergų, pirmiausia dir- 
bančių Laurijo sidabro kasyklose. Iš jų gautomis pajamomis buvo ap- 
mokama už gyvybiškai svarbų grūdų importą (plg. P. Anderson, 
1974a, 1 ir 2 sk.; Hansen, 1991). Ši ekonominė struktūra buvo pažei- 
džiama vidaus ir išorės neramumų ir konfliktų. Radikaliai demokra- 
tinis valstybės pobūdis, atrodo, darė ją dar pažeidžiamesnę. Juk ne- 
turint biurokratinio centro ir esant geriausiu atveju tik menkai koor- 
dinuotiems instituciniams „valdžios“ padaliniams, buvo dar sunkiau 
valdyti ekonomiką ir išsiplėtusią prekybos bei teritorinę sistemą. Ne- 
gana to, turint omenyje, kad keičiantis kariavimo būdams, ginklams 
ir pasitelkus samdinius išaugo karo išlaidos, Atėnams buvo sunku iš 
centro koordinuoti didesnes ir įvairesnes karines pajėgas - tai ardė 
jų politines ir socialines struktūras (žr. Mann, 1986, p. 223-228). Eks- 
tensyviau sutvarkytos ir autoritarinės valstybės nepatyrė šių sunku- 
mų, tad Atėnai kartu su kitais graikų miestais galiausiai prarado ne- 
priklausomybę ir buvo įtraukti į besivaržančias imperijas ir dideles 
valstybes. 

Atėnų miestas-valstybė turėjo bendrų bruožų su Romos respubli- 
ka (žr. Finley, 1983, p. 84ff). Ir Atėnai, ir Roma buvo daugiausia tie- 
siogiai bendraujančių Žmonių ir žodinės kultūros visuomenės; čia bū- 
ta liaudies dalyvavimo valdymo reikaluose elementų ir menko, jei ap- 
skritai būta, centralizuoto biurokratinio valdymo. Be to, čia buvo sten- 
giamasi puoselėti stiprų viešosios pareigos jausmą, pilietinės dorybės 
tradiciją arba atsakomybę „respublikai“ —- būdingiems viešosios srities 
reikalams. Be to, abiejose respublikose valstybės keliamiems reikala- 
vimams buvo atiduodamas unikalus prioritetas prieš pavienio pilie- 
čio reikalavimus. Tačiau Atėnai buvo demokratinė respublika, o šiuo- 
laikiniai mokslininkai paprastai teigia, jog Roma palyginti buvo iš es- 
mės oligarchinė sistema. Nors Romos mąstytojai (ypač Ciceronas, 106- 
43 m. pr. Kr.) savo veikaluose dėstė ir graikiškas valstybės sampratas, 
o piliečiais gimę valstiečiai ir išlaisvinti vergai buvo įtraukti į politinę 
bendruomenę, elitai tvirtai dominavo visose Romos politikos srityse. 

Karinė Romos istorija - jos nepaprasta teritorinė ekspansija ir užkaria- 
vimai - padeda paaiškinti, kaip ir kodėl Roma, viena vertus, sugebėjo 
formaliai palaikyti liaudies dalyvavimo principą ir, antra vertus, tikra 
liaudies kontrolė čia buvo labai ribota. Nors, kaip pamatysime kitame 
skyriuje, Roma turėjo lemiamą įtaką sklindant savivaldos idėjoms, no- 
rint suprasti demokratinės minties ir praktikos istoriją, svarbiausia an- 
tikinio paveldo dalis yra klasikinė graikų tradicija ir, konkrečiai, Atė- 
nų demokratijos modelis. 


2 


RESPUBLIKONIZMAS: 
LAISVĖ, SAVIVALDA IR AKTYVUS PILIETIS 


Senovės Atėnuose pilietis buvo tas, kuris dalyvaudavo „teisme ir val- 
dyme“ (Aristotelis, Politika, p. 134). Laisviems vyrams pilietybė reiškė 
teisę dalyvauti viešuosiuose reikaluose. Šis klasikinis apibrėžimas ver- 
tas dėmesio dviem atžvilgiais. Pirma, jis skatina manyti, kad senovės 
graikams būtų atrodę sunku surasti vietą piliečiams šiuolaikinėse demo- 
kratijose, nebent kaip atstovams ir pareigūnams. Ribotos galimybės ak- 
tyviai dalyvauti šiuolaikinėje politikoje jiems būtų atrodžiusios pačios 
nedemokratiškiausios (žr. Finley, 1973b). Antra, klasikinė graikų pilie- 
tybės idėja tiek jos pradinio plėtojimo laikotarpiu, tiek ir vėliau būtų su- 
laukusi atgarsio nedaugelyje bendruomenių (plg. Bernal, 1987). Senovi- 
nė demokratija yra gana netipiška santvarka rašytinėje istorijoje. Min- 
tį, kad žmonės galėtų būti aktyvūs politinės santvarkos piliečiai - savo 
valstybės piliečiai, o ne vien pareigingi valdovo valdiniai, nuo anksty- 
viausių Žmonių susivienijimų iki ankstyvojo Renesanso ir absoliutizmo 
žlugimo gynė nedaugelis. Šiame skyriuje daugiausia bus domimasi ak- 
tyvaus pilietiškumo idealo atgimimu, prasidedančiu renesansinės res- 
publikinės tradicijos diskursu ir praktika. Bet prieš nagrinėjant šią nuo- 
stabią politinę raidą, naudinga trumpai aptarti kai kuriuos veiksnius, 
padedančius paaiškinti, kodėl „aktyvaus respublikos piliečio“ idealas 
tokiam ilgam laikui išnyko iš politinės teorijos ir praktikos akiračio. 


Homo politicus išnykimas ir atgimimas 
Sunku nuodugniai paaiškinti, kodėl išnyko vakarietiškas aktyvaus 


piliečio idealas - piliečio, kurio pats buvimas liudijamas politinėje 
veikloje ir per ją. Bet gana aišku, kad homo politicus priešingybė yra 

krikščioniškojo tikėjimo homo credens; pilietį, kurio aktyviai reiškiama 
nuomonė yra lemtingai svarbi, pakeičia tikras tikintysis (Pocock, 1975, 
p. 550). Nors klaidintume piršdami mintį, kad krikščionybė įsigalėda- 
ma iš tikrųjų šalino iš valdovų ir valdinių gyvenimo pasaulietinius mo- 
tyvus, vis dėlto neabejojamai valdžios ir išminties šaltiniu buvo nebe 
pilietis (ar „filosofas-karalius“), o ne šio pasaulio atstovai. Krikščioniš- 
koji pasaulėžiūra transformavo politinės veiklos pagrindą - polį pakeitė 
teologinė perspektyva. Graikišką požiūrį, kad žmogus sukurtas gyventi 
mieste, pakeitė rūpestis, kokiu būdu Žmonės galėtų gyventi sutarda- 
mi su Dievu (Pocock, 1975, p. 84). Aiškiai prieštaraudama graikiška- 
jam požiūriui, kad polis įkūnija politinį gėrį, krikščioniškoji pasaulėžiū- 
ra akcentavo, kad gėris — tai paklusimas Dievo valiai. Krikščioniškoji 
Europa šimtmečiais domėjosi tuo, kaip reikia aiškinti Dievo valią ir ją 
skleisti per pasaulietinės valdžios sistemas, kol Reformacija sudaužė 
pačią vienos religinės tiesos sampratą. 

Krikščionybė tikrai neignoravo klausimų, kokias taisykles ir tikslus 
turėtų pripažinti žmonės, kad galėtų visavertiškai gyventi. Nors krikš- 
čionybė buvo primesta daugeliui bendruomenių, ji vargu ar būtų galė- 
jusi tapti pasauline religija, jeigu nebūtų turėjusi vertybių ir siekių, ku- 
rie iš dalies nebūtų buvę patrauklūs dėl jų vaidmens žmonių reikaluo- 
se (žr. MacIntyre, 1966, 9 sk., ypač p. 114-120). Be to, būtų klaidinga 
manyti, kad krikščionybė visiškai nusigręžė nuo tų idealų, kurie buvo 
tokie svarbūs senovės pasaulio kraštams. Pavyzdžiui, krikščionybė iš 
dalies išsaugojo politinės lygybės idealą, nors ir visiškai kitokiame kon- 
tekste. Buvo keliama mintis, kad krikščioniškasis „žmonių lygybės prieš 
Dievą“ pripažinimas, reiškiantis, jog galima bendruomenė, kurioje nie- 
kas neturėtų didesnių moralinių arba politinių teisių, buvo vienintelis 
pagrindas, kuriuo remiantis buvo galima išlaikyti politinės lygybės ver- 
tybes visai visuomenei tokiame pasaulyje, kuriame buvo mažiausias 
ekonominis perteklius, o žmonių masės galėjo tik išgyventi, vos išgy- 
vendavo ar net neišgyvendavo (MacIntyre, 1966, p. 114-115).Tokiomis 
sąlygomis religinė lygybės vizija buvo bent jau būdas išsaugoti geres- 
nio gyvenimo viziją. Aišku, krikščionybe buvo ir naudojamasi siekiant 
pateisinti įvairias institucijas, tarp jų vergiją ir baudžiavą. Bet krikščio- 
nybei buvo būdingi prieštaravimai, o kai kuriems iš jų vėliau buvo lem- 
ta tapti ją užgriuvusių sunkumų užuomazgomis. 

Šv. Augustino veikalas Apie Dievo valstybę, parašytas tarp 410 ir 
423 m. po Kr., dažnai buvo laikomas autoritetingiausiu bažnytinės val- 
džios viršenybės prieš pasaulietinę formulavimu. Augustino pabrėžia- 
ma mintis, kad Bažnyčios istorija yra „Dievo Žygiavimas per pasaulį“ 
ir kad tikras krikščionis neturi sutelkti dėmesio į „žemiško gyvenimo“ 
problemas, viduramžių Europoje buvo nepaprastai įtakinga. Veikalas, 
rašytas ankstyvaisiais Romos imperijos žlugimo tarpsniais, griežtai siūlė 
pažaboti „žemiškų dalykų troškimą“ ir „trokšti dangiškosios valstybės“. 
Dievo teikiamas apšvietimas gali suteikti tikram tikinčiajam „amžinąją 
ateityje pažadėtą palaimą“. 

Viduramžiais nepradėta plačiai mąstyti apie demokratinio polio pri- 
gimtį ir nebuvo parašyta gausių tekstų ir veikalų, praturtinančių poli- 
tinę demokratijos filosofiją. Maža to, nors Europoje būta kai kurių svar- 
bių politinių naujovių, jos neišsikristalizavo į kokią nors reikšmingą nau- 
ją demokratinės sistemos formą (žr. Poggi, 1978, 2 sk.). Europocentri- 
nis beveik visos šiuolaikinės politinės teorijos pobūdis, be abejo, truk- 
dė tinkamai suprasti svarbias viduramžiais ne Europoje išryškėjusias 
tendencijas ir, be abejo, daug kas nepateko į istorinius šaltinius. Bet iki 
tryliktojo šimtmečio Šv. Tomo Akviniečio darbų Bažnyčios Tėvų ir Au- 
gustino įtaka politiniam mąstymui buvo labai didelė - tai reikšmingas 
veiksnys, paaiškinantis sąlygišką šio mąstymo sąstingį. 

Akvinietis (1225-1274) iš naujo nagrinėjo pasaulietinės ir dvasinės ju- 
risdikcijos sričių skirtumą. Jis mėgino atgautus Aristotelio darbus (Va- 
karai juos prarado daugeliui šimtmečių, o šie darbai buvo išversti iš ara- 
bų kalbos į lotynų apie tryliktojo šimtmečio vidurį) susieti su pagrindi- 
nėmis krikščionybės doktrinomis. Tarp daugelio neaiškių Akviniečio 
raštų aspektų buvo teiginys, kad nors monarchija yra geriausia valdy- 
mo forma, nereikia suteikti jai neribotos valdžios. Jo nuomone, monar- 
cho valdžia teisėta tik tiek, kiek ji pagrįsta prigimtiniu įstatymu - ta 
„amžinojo įstatymo“ dalimi, kuri atskleista žmogaus protui. Kadangi 
valstybė neturi teisės aiškinti religinės doktrinos, Bažnyčia gali „spręs- 
ti apie valdovus. Negana to, sukilimas prieš valdovą pateisinamas, jei- 
gu šis nuolatos pažeidinėja prigimtinį įstatymą. Taigi, nors Akviniečiui 
labiausiai rūpėjo krikščioniškosios bendruomenės ugdymas, jis numa- 
tė ribotos konstitucinės valdžios idėją, kuri buvo lemtingai svarbi libe- 
raliosios demokratinės tradicijos plėtrai. 

Viduramžiais visuomenė buvo iš esmės suvokiama kaip vieninga vi- 
suma - Dievo nustatyta rangų ir tvarkos hierarchija „Didžiojoje Būties 
Grandinėje“, tad ko nors panašaus į modernią pasaulietinės politinės 
valdžios idėją čia neįmanoma rasti. Nebuvo teorinės alternatyvos - al- 
ternatyvios „politinės teorijos“ - teokratinėms popiežiaus ir Šventosios 
Romos imperijos imperatoriaus pažiūroms!. Krikščioniškosios Europos 
integracija tapo priklausoma pirmiausia nuo šių valdžių. Ši tvarka bu- 
vo vykusiai apibūdinta kaip „tarptautinės krikščioniškos visuomenės“ 
tvarka (Bull, 1977, p. 27). Buvo manoma, kad tarptautinę krikščioniš- 
kąją visuomenę pirmiausia kuria ir palaiko krikščionybė; spręsdama 
ginčus ir konfliktus, ji kreipdavosi į Dievo autoritetą; jos pagrindinis 
politinis atskaitos taškas buvo religinė doktrina; ir ji rėmėsi prielaido- 
mis apie visuotinę žmonių bendruomenę. Tik tada, kai Vakarų krikš- 
čioniškajam pasauliui buvo mestas iššūkis - jį ypač lėmė konfliktai, ku- 
riuos kėlė nacionalinių valstybių radimasis ir Reformacija, - gimė mo- 
dernios valstybės idėja ir buvo paruošta dirva plėtotis naujoms politi- 
nio reguliavimo formoms. 

Viduramžių Europos ekonomikoje vyravo žemdirbystė, o pasisavinti 
sukurtą perteklių pretenduodavo daug konkurentų. Sėkmės atveju atsi- 
rasdavo pagrindas sukurti ir išlaikyti tam tikrą politinę valdžią. Krikš- 
čioniškajame pasaulyje plėtojosi sudėtingas karalysčių, hercogysčių ir 
kunigaikštysčių tinklas, o kartu miestuose radosi nauji galios centrai. 
Miestai ir miestų federacijos kliovėsi prekyba, manufaktūra ir palyginti 
gausiu sukauptu kapitalu. Jie kūrė savitas socialines ir politines struktū- 
ras ir dažnai turėjo nepriklausomas, chartijų apibrėžtas valdymo siste- 


! Tam tikru pavidalu Šventoji Romos imperija egzistavo nuo aštuntojo šimtmečio 
iki devynioliktojo šimtmečio pradžios. Nors Romos imperatoriaus titulas išnyko penk- 
tame šimtmetyje, jį 800 m. atgaivino popiežius Leonas III ir suteikė frankų karaliui Ka- 
roliui Didžiajam. Vėliau Šventosios Romos imperijos imperatoriaus titulą iš eilės turėjo 
kelios vokiečių karalių dinastijos, nors reali titulo, kaip ir imperijos apskritai, reikšmė 
ilgainiui smarkiai keitėsi. Savo galybės viršūnėje Šventoji Romos imperija atstovavo pa- 
stangoms - globojant Katalikų Bažnyčiai - suvienyti ir centralizuoti susiskaldžiusius Va- 
karų krikščioniškojo pasaulio galios centrus į politiškai vieningą krikščionišką imperiją. 
Imperijoje federaciniais pagrindais susivienijusios valstybės driekėsi nuo Vokietijos iki 
Ispanijos ir nuo šiaurinės Prancūzijos iki Italijos. Tačiau tikrąją pasaulietinę imperijos 
galią visada varžė, viena vertus, sudėtingos feodalinės Europos galios struktūros, o kita 
vertus - Katalikų bažnyčia (žr. P. Anderson, 1974b; Mann, 1986; Held, 1992). 

mas. Garsiausi iš jų buvo Italijos miestai-valstybės Florencija, Venecija ir 
Siena, bet visoje Europoje radosi šimtai urbanistinių centrų. Nors valdy- 
mo ar politinio tapatumo modelį lėmė ne vien šie centrai, iš jų kilo, ypač 
Italijoje, ryškiai nauja pilietinio gyvenimo ir politinių idėjų trajektorija. 


Naujas respublikonizmo proveržis 


Respublikonizmas ėmė vėl šiek tiek atsigauti baigiantis vienuolik- 
tajam šimtmečiui. Tuo laiku kai kurios Šiaurės Italijos bendruomenės 
paskyrė savo „konsulus“ ar „administratorius“ tvarkyti jų teisinių rei- 
kalų ir šitaip metė iššūkį popiežiaus ir imperatoriaus teisinėms preten- 
zijoms jas valdyti (žr. Skinner, 1992, p. 57-69). Baigiantis dvyliktam 
šimtmečiui, konsulų sistemą pakeitė valdymo forma, kurią iš dalies su- 
darė valdančios tarybos, o joms vadovavo aukščiausią vykdomąją ir 
teisminę valdžią turintys pareigūnai, vadinami podesta. Amžiaus pabai- 
goje tokios tarybos egzistavo Florencijoje, Padujoje, Pizoje, Milane, Sie- 
noje ir kitur, ir jos iš tikrųjų padėjo šiems miestams tapti nepriklauso- 
mais miestais-valstybėmis arba, kaip linkę vadinti kai kurie komenta- 
toriai, miestais-respublikomis*. Be to, podesta pareigos buvo renkamos, 
išrinktieji pareigūnai eidavo savo pareigas griežtai nustatytą laiką, bu- 
vo atskaitingi taryboms, galų gale ir miesto piliečiams — vyrams, šei- 
mų galvoms, turintiems apmokestinamo turto ir gimusiems arba nuo- 
lat gyvenantiems tuose miestuose. Institucinės sąrangos struktūra, ku- 
rią buvo galima rasti visur, parodyta 2.1 schemoje. 

Palyginti su klasikinei Atėnų demokratijai būdingu politinio daly- 
vavimo mastu ir gilumu, Italijos miestai-respublikos gali atrodyti ne per 
daug ypatingi ar novatoriški. Bet palyginti su feodalinės Europos val- 
džios struktūromis — su jos susipynusių teisinių pretenzijų ir galių tin- 
klu, - šie pokyčiai buvo nuostabūs. Tokie jie buvo pirmiausia todėl, kad, 


ww 


* Jeigu valstybės idėja siejama tik su nešališkos arba teisiškai apibrėžtos valdžios 
sistemos, atskirtos tiek nuo valdančiųjų, tiek ir nuo valdomųjų ir turinčios aukščiausią 
jurisdikciją konkrečioje teritorijoje, sąvoka, tai ją geriausia laikyti šešiolikto amžiaus pa- 
baigos išradimu (žr. 3 skyrių). 

PILIEČIAI 
(Vyrai, šeimų galvos, turintys apmokestinamo turto, 
gimę arba nuolatos gyvenantys mieste) 


' 


Suskirstyti į rinkimines apygardas arba contrada 


(A) 


DIDŽIOJI VALDANČIOJI TARYBA 


(Aukščiausioji suvereni valdžia, kurią sudaro ne daugiau kaip 600 narių) 
| 
(B) 
| , 
DIDZIOSIOS TARYBOS VADOVAS 


(Pareigūnai, vadinami podesta ir turintys aukščiausią vykdomąją ir teisminę valdžią, 
paskirti Tarybos ir jai atskaitingi) 


Išrinkimo arba parinkimo būdai 

(A) Turintys teisę balsuoti piliečiai paprastai traukdavo burtus, kas bus rinkikai Tary- 
boje. 

(B) Tarybos dažnai traukdavo burtus sudarant atrinkimo komitetą (ne daugiau kaip 
dvidešimt žmonių), turintį apsvarstyti, kokie žmonės tinka vadovauti Tarybai; trijų 
galimų kandidatų vardai pateikiami Tarybai, kuriai priklauso paskutinis žodis. Iš- 
rinktas pareigūnas, gaunantis atlyginimą iš miesto, būdavo renkamas laikotarpiui 
iki vienerių metų ir po to mažiausiai trejus metus negalėdavo tiesiogiai tarnauti 
Tarybai. 


2.1 schema. Miestai-respublikos: valdymo naujovės 
Saltinis: adaptuota iš Skinnerio (1992). 


jančiai prielaidai, jog valdžią reikia laikyti Dievo duota viešpatavimo 
forma“ (1992, p. 57).Tad nenuostabu, kad šios naujovės įkvėpdavo ir 
įkvėpė vėliau ne vienu Europos ir Amerikos moderniosios istorijos 
tarpsniu tuos, kurie kvestionavo tironiškus ir absoliučius valdovus, ma- 
niusius, kad jie vieninteliai gali teisėtai tvarkyti valstybės reikalus. Ta- 
čiau reikia daryti išlygas kalbant apie tai, kiek tokias respublikas gali- 
ma pripažinti demokratijomis (Skinner, 1992, p. 58-60). 

Kaip ir Atėnuose, piliečiai buvo labai rinktinė žmonių grupė, o po- 
destos dažniausiai iš pradžių būdavo kilmingųjų iškelti kandidatai. Tai 
dažnai baigdavosi pilietiniu nestabilumu, nes atstumtųjų piliečių gru- 
pės susitelkdavo ir sukurdavo savo atskiras tarybas ir institucijas. Dėl 
to savo ruožtu sustiprėdavo politiniai konfliktai, kartais baigdavęsi 

smurtu ir chaosu. (Garsiausią tokio atvejo aprašymą galime rasti Sha- 
kespeare'o dramoje Romeo ir Džiuljeta, čia vaizduojamas Montegių ir Ka- 
pulečių karas.) Ironiška, jog daugelis vėlesnių politinių teoretikų, ap- 
mąstydami šį patyrimą, priėjo tik prie išvados, kad šios respublikos, 
nors iš pradžių ir buvo įkvėptos senovės, buvo netvarkos ir silpnumo 
receptai, vadinasi, argumentas, kad būtina grįžti prie stiprios monar- 
chinės valdžios. Venecija buvo vienintelis miestas-respublika, išlaikęs 
savivalda grindžiamą santvarką iki aštuoniolikto amžiaus pabaigos, o 
kitur šią santvarką daug anksčiau išstūmė naujos paveldimos valdžios 
sistemos. 

Antroji išlyga tiesiogiai susijusi su žodžio „demokratija“ vartojimu 
kalbant apie miestus-respublikas. Pirmajame respublikų raidos šimtme- 
tyje šis terminas nebuvo žinomas jų rėmėjams; jis sugrįžo į Europos po- 
litinę kalbą tik iš naujo atradus Aristotelio Politiką (trylikto šimtmečio 
viduryje). Vėliau, sekant Aristotelio vartosena, jis įgijo neigiamą pras- 
mę ir pradėtas sieti su prastuomenės politika - valdymu, tarnaujančiu 
vargingiesiems, o ne valstybės interesams. Jis taip pat sietas ir su val- 
dymo forma (pralenkiant vėlesnius devynioliktojo šimtmečio skeptikus 
dėl demokratinio valdymo), kuriai esant „paprasta liaudis“ gali tapti 
tironiška ir grasinti išlyginti visus socialinius skirtumus bei panaikinti 
užtarnautas privilegijas (plg. Aguinas, De Regimine Principum, p. 2-82). 
Iš tikrųjų kai kuriuos renesansinio respublikonizmo variantus būtų ge- 
riau laikyti visai ne demokratinės politikos, o aristokratinio arba kil- 
mingųjų respublikonizmo forma. Iš tiesų nedaugelis jų gynėjų būtų va- 
dinę save „demokratais“, ir jiems būtų kėlusi pasibjaurėjimą mintis, kad 
jų vyriausybės esančios „demokratinės“. Be to, svarbu pažymėti, kad 
Italijos miestai-respublikos buvo mažai panašūs į modernias demokra- 
tines valstybes, pabrėžiančias visuotinę balsavimo teisę, visų suaugu- 
sių teisę prieštarauti valdžiai, siekti pareigų ir t.t. (žr. 3 sk.) 

Vis dėlto miestų-respublikų indėlis į demokratijos teoriją ir prakti- 
ką buvo didelis. Tai lėmė tiek institucinės jų naujovės, kurios, vyrau- 
jant krikščioniškajam monarchizmui, buvo svarbus galimos savivaldos 
pavyzdys, tiek ir išsamūs politiniai traktatai bei tekstai, kuriuose buvo 
informuojama ir mąstoma apie naująją politiką. Miestai-respublikos bu- 
vo pirmasis atvejis, kai poklasikinis politinis mąstymas plėtojo savivaldą 

ir tautos suverenitetą grindžiančius argumentus. Šiems argumentams 
buvo lemta turėti didelę įtaką ne tik Italijoje, bet, praūžus Reformacijai 
ir septynioliktame bei aštuonioliktame šimtmetyje atgimus politiniam 
diskursui, ir Europoje bei Amerikoje. 

Renesansinio respublikonizmo šerdis buvo mintis, kad politinės 
bendruomenės laisvės pagrindas yra jos atskaitomybė pačiai sau, o ne 
kokiai nors kitai valdžiai. Savivalda kartu su piliečių teise dalyvauti 
tvarkant bendruosius reikalus - kai yra konstitucinė sąranga, skirianti 
aiškius vaidmenis pagrindinėms socialinėms jėgoms - yra laisvės pa- 
grindas. Pasak šio požiūrio, piliečių laisvė reiškia tai, kad jie gali ne- 
trukdomi siekti savo pačių pasirinktų tikslų; o aukščiausias politinis 
idealas yra nepriklausomos, savivaldžios tautos pilietinė laisvė. Ben- 
druomenė kaip visuma „privalo išlaikyti aukščiausią suverenią val- 
džią“ suteikdama savo įvairiems valdytojams arba svarbiausiems pa- 
reigūnams „ne aukštesnį kaip išrinktų pareigūnų statusą“ (Skinner, 
1989, p. 105). Tokie „valdytojai“ turi garantuoti, kad būtų veiksmin- 
gai įgyvendinami savo pačios gėrio siekiančios bendruomenės sukur- 
ti įstatymai; jie nėra valdovai tradicine prasme, bet teisingumo „atsto- 
vai“ arba „vykdytojai“. 

Ypatinga Italijos miesto gyvenimo raida Renesanso laikotarpiu ska- 
tino rastis naujas politinės valdžios, tautos suvereniteto ir pilietinių rei- 
kalų sampratas. Nors daugelis miestiškųjų respublikonų savo naujųjų 
įsitikinimų ištakų ieškojo senovės Graikijoje ir Romoje, jų mąstymą 
ypač įkvėpė Romos respublika. Kitaip negu senovės Graikijos demo- 
kratijos, kurioms, jų požiūriu, buvo būdingas nestabilumas, pilietiniai 
kivirčai ir vidinis silpnumas, Roma buvo modelis tokio valdymo, ku- 
ris siejo ne tik laisvę ir dorybę, bet taip pat laisvę siejo ir su pilietine 
šlove bei karine galia. 

Roma buvo pavyzdys tokios politikos sampratos, kuri siejo politinį 
dalyvavimą, garbę ir užkariavimus, - vadinasi, sampratos, galinčios pa- 
dėti griauti monarchinių valstybių teiginius, jog tik asmeniškai valdantis 
savo valdinius karalius gali garantuoti teisę, saugumą ir veiksmingą ga- 
lios kūrimą. Šiame kontekste daugeliui respublikonų „laisvė reiškė lais- 
vę nuo despotiškos tironų valdžios bei piliečių teisę tvarkyti bendrus 
reikalus dalyvaujant valdyme. „Dorybė“ reiškė patriotizmą ir visuome- 

ninę dvasią, herojišką pasiryžimą iškelti bendrąjį gėrį virš savojo arba 
savo šeimos intereso“ (Canovan, 1987, p. 434). 

Mėgindami sustiprinti savo argumentus, respublikonai smarkiai rė- 
mėsi klasikiniais tokių veikėjų kaip Ciceronas (106-43 pr. Kr.), Salius- 
tijus (86-35 pr. Kr.) ir Livijus (59 pr. Kr.-17 po Kr.) raštais ir, konkre- 
čiai, jų pasakojimais apie senovės Romos respubliką ir jos šlovinimais. 
Vizija, kaip reikia sutvarkyti valdymą, kad jis iš principo tarnautų ben- 
driems piliečių reikalams, pateikiama Cicerono veikale De Re Publica: 


Respublika [res publica] yra tautos reikalas [populi res]; o tauta nėra bet ku- 
ri ir bet kaip susijusių Žmonių grupė, bet yra susibūrimas daugelio žmo- 
nių, kuriuos vienija bendras sutarimas dėl įstatymų ir teisių bei troškimas 


teikti vienas kitam naudą. (De Re Publica, p. 124.) 


Saliustijus Romos iškilimą siejo su jos išsikovota laisve ir įrodinė- 
jo, kad pilietinės laisvės sąlygomis piliečiams geriausiai sekasi siekti as- 
meninės šlovės. Iš tiesų jis su įkarščiu rašė, kad „beveik neįtikėtina, ko- 
kią sparčią pažangą padarė visa valstybė [Roma] įgijusi laisvę; toks bu- 
vo šlovės troškimas, užvaldęs vyrų širdis“ (The Conspiracy of Catiline, 
p. 179). Ir Livijus savo Ronos istorijoje dėstė, kad respublikos galios di- 
dėjimą galima tiesiogiai sieti su pagarba valdžiai - religinei ir pasau- 
lietinei —- ir su visai tautai būdingu „sielos kuklumu, sąžiningumu ir 
kilnumu“. Tokią sielos būseną buvo galima išlaikyti tada, kai pilieti- 
nė dorybė nuslopino frakcinius polinkius, kitaip sakant, kai bendri pi- 
liečių reikalai, tvarkomi viešojo gėrio labui, buvo stipresni už korup- 
cinės politinės praktikos tendenciją — tvarkant viešuosius reikalus ten- 
kinti privačius interesus. Bet nors Romos didybė buvo siejama su jos 
piliečių dorybingumu, kai kurie autoriai ją siejo ir su valstybės insti- 
tucijų pusiausvyra, ypač, kaip matysime vėliau, su mišria santvarka, 
kuria buvo siekiama užkirsti kelią frakcionavimuisi suteikiant vaidme- 
nį, kad ir ribotą, visoms pagrindinėms viešojoje srityje veikusioms so- 
cialinėms jėgoms. 

Tačiau Renesanso respublikoniškoji tradicija, kaip ir beveik visos po- 
litinės minties tradicijos, nebuvo vientisa. Iš tikrųjų analizės tikslais ga- 
lima aiškiai skirti dvi respublikonizmo gijas. Jos buvo pavadintos „pi- 
lietiniu humanistiniu respublikonizmu“ ir „pilietiniu“ arba „klasikiniu 

Senovės Graikijos polis Roma 
(ir jo filosofai) (ir jos istorikai) 
| 5 a + | 
Ugdomasis respublikonizmas Saugomasis respublikonizmas 
Pabrėžia savaiminę politinio Pirmiausia pabrėžia instrumentinę 
dalyvavimo vertę priimant sprendimus politinio dalyvavimo vertę apsaugant 
ir ugdant piliečius piliečio tikslus ir interesus 
Marsilijus Paduvietis ---.. „| 
| S > Machiavelli 
Rousseau 
Wollstonecraft 
Montesguieu* 


V 


Marxas ir Engelsas** Madisonas* 


Pastaba. Lentelė pateikiama kaip pradinė priemonė orientuotis dėl dviejų pagrindinių 
respublikonizmo formų ir čia su jomis siejamų pagrindinių figūrų. Žinoma, abiejų krypčių 
atstovai smarkiai praturtino vieni kitus, o tarp kiekvienos krypties politinių teoretikų pa- 
žiūrų esama reikšmingų skirtumų. Kai kurie autoriai kartais blaškydavosi tarp dviejų ana- 
litiškai išskiriamų respublikonizmo tipų. 


———5 Kiekvienai šiame skyriuje aptariamai respublikonizmo krypčiai priklausantys 


politiniai mąstytojai. 
aaa » Respublikonizmo formų viena kitai daromos įtakos gijos. 
HH Įtakos gijos, susipynusios vėlesnėse mąstymo srovėse. 
* Aptariama 3 skyriuje. 
*+ Aptariama 4 skyriuje. 


2.2 schema. Respublikonizmo formos 


respublikonizmu“ (žr. Skinner, 1986), bet aš jas vadinsiu „ugdomuo- 
ju“ ir „saugomuoju“ respublikonizmu. Aš vartosiu šiuos terminus, nes 
jie pakankamai bendro pobūdžio ir padeda atskleisti, kaip skirtingai res- 
publikonizmas ir liberalizmas išskleidžia politinės laisvės ir dalyvavi- 
mo turinį. Kaip parodysime, šie terminai fiksuoja tiek svarbius vidinius 
šių tradicijų skirtumus, tiek ir skirtumus tarp pačių tradicijų. Plačiau- 
sia prasme ugdymo teoretikai pabrėžia savaiminę politinio dalyvavimo 

vertę ugdant piliečius kaip žmones, o apsaugos teoretikai pabrėžia jo 
instrumentinę vertę saugant piliečių tikslus ir siekius, t.y. jų asmeninę 
laisvę. Ugdomojo respublikonizmo teorija grindžiama klasikinio demo- 
kratinio paveldo elementais ir graikų polį apmąsčiusių filosofų svars- 
tytomis temomis, būtent jų mintimis, kad politinis dalyvavimas ir po- 
lis, kaip savęs realizavimo priemonės, yra savaime vertingi. Pasak šio 
aiškinimo, politinis dalyvavimas yra būtinas gero gyvenimo aspektas. 
Priešingai, saugomojo respublikonizmo teorija, kuriai pastebimą įtaką 
darė respublikos laikų Roma ir jos istorikai, pabrėžia didžiulį pilieti- 
nės dorybės trapumą ir jos polinkį nykti, jeigu tik ši dorybė priklauso- 
ma vien nuo kurios nors vienos pagrindinės grupuotės - nesvarbu, 
liaudies, aristokratijos ar monarchijos - politinio dalyvavimo. Tad sau- 
gomojo respublikonizmo teoretikai pabrėžia, kad, norint apsaugoti pi- 
liečių asmeninę laisvę, lemtingas dalykas yra visų piliečių dalyvavi- 
mas kolektyviai priimant sprendimus. 

Ugdomąjį respublikonizmą nuodugniai ir įspūdingai savo kūryboje 
gvildeno Marsilijus Paduvietis, nors, ko gero, subtiliausiai savo raš- 
tuose aštuonioliktame amžiuje jį išdėstė tik Rousseau. Tuo pat metu 
Wollstonecraft tai papildė svarbiomis kritinėmis įžvalgomis. Saugo- 
mąjį respublikonizmą galima glaudžiausiai sieti su Machiavelli'u, nors 
vėliau jį taip pat plėtojo tokie autoriai kaip Montesguieu ir Madiso- 
nas. Schemoje 2.2 apibendrinamos šios dvi respublikonizmo kryptys. 
Nagrinėdami jų raidą chronologiškai, pirmiausia prisiminkime Mar- 
silijų Paduvietį. 


Respublikonizmas, renkamoji valdžia 
ir tautos suverenitetas 


Renesansinės respublikoniškosios minties formavimąsi galima 
įžvelgti tokių skirtingų mąstytojų kaip Brunetto Latini (m. 1294), Pto- 
lemėjas iš Lukos (m. 1327) ir Remigio de' Girolami (m. 1319) darbuo- 
se, bet vieną nuostabiausių ankstyvųjų aiškinimų apie renkamosios val- 
džios ir tautos suvereniteto reikšmę galima rasti kaip tik Marsilijaus 
Paduviečio (1275/80-1324) raštuose, ypač jo veikale Defensor pacis (Tai- 

kos gynėjas, išleistas 1324). Siekdamas atremti popiežininkų pretenzi- 
jas į „plenitudo potestatis“* ir įtvirtinti pasaulietinių valdovų viršenybę 
prieš Bažnyčią, Marsilijus įrodinėjo, kad įstatymus turėtų kurti „visa 
tauta arba jos dominuojanti dalis“ išreikšdama savo valią visuotinia- 
me piliečių susirinkime (žr. Defensor pacis, p. 29-49). Dvasininkijos ga- 
lios turi būti apribotos leidžiant jai tik mokyti dieviškojo įstatymo ir 
atlikinėti religines apeigas. Gindamas pasaulietinę valstybę, valdomą 
renkamosios valdžios, Marsilijus atsidūrė visiškoje opozicijoje tradici- 
nėms Bažnyčios galioms bei vyraujančioms karaliavimo sampratoms. 
Kaip vykusiai pasakė vienas komentatorius, Defensor pacis „buvo kny- 
ga, versdavusi drebėti solidžius tos epochos žmones. Kai popiežiai, kar- 
dinolai ir tiesiog norintys išlaikyti esamą socialinę tvarką autoriai no- 
rėdavo pasmerkti eretikus... jie kaltindavo juos tuo, kad šie perėmę 
„prakeikto Marsilijaus“ idėjas“. Būti Marsilijaus šalininku reiškė būti 
laikomam užsiimančiu ardomąja veikla žmogumi maždaug taip pat, 
kaip po šimtmečių būti laikomam marksistu“ (Gewirth, 1980, p. xix). 
Popiežius Jonas XXII iš tikrųjų pasmerkė Marsilijų kaip eretiką ir pri- 
vertė jį bėgti į Niurnbergą. 

Marsilijus rutulioja tris pagrindines temas (žr. Gewirth, 1951; 1980). 
Pirma, jis pabrėžia, kad pilietinės bendruomenės iš principo yra proto 
kūriniai ir leidžia žmonėms mėgautis tuo, ko jie natūraliausiai trokš- 
ta, - „geru gyvenimu“. Pasak jo doktrinos, kiekviena bendruomenės da- 
lis apibrėžiama pagal tai, kuo ji gali prisidėti siekiant šio tikslo, o val- 
dymas tėra priemonė garantuoti, kad šis tikslas būtų pasiektas. Valdy- 


3 Popiežiaus „plenitudo potestatis“ doktrina buvo plėtojama tryliktame ir keturio- 
liktame šimtmečiais. Dažnai buvo manoma, jog ji reiškianti tai, kad popiežius, kaip Kris- 
taus vietininkas, turi valdžią, aukštesnę už visas pasaulietinės valdžias, ir kad jis esąs 
aukščiausias tiek žemiškų, tiek ir dvasinių reikalų valdovas. Nors dėl šios interpretaci- 
jos galima ginčytis, ginčas dėl tikrosios doktrinos prasmės čia nėra svarbiausias daly- 
kas. Mus domina Marsilijaus noras visais valdymo aspektais apriboti popiežiaus valdžią. 


* Viduramžių politinės ir teisinės kalbos posakis plenitudo potestatis šios knygos ang- 
liškame originale verčiamas „plenitude of power“. Šiam sunkiai išverčiamam posakiui, 
apytikriai reiškiančiam aukščiausią ir visuotinę popiežiaus valdžią, sunku rasti tikslų 
lietuvišką atitikmenį, todėl šiame vertime manome esant tikslinga išlaikyti jo lotyniš- 
ką formą. - Vert. pastaba. 

mas iš esmės yra reguliuojamoji funkcija, kuri, tinkamai vykdoma, gali 
reikšti, kad visi piliečiai gyvens gerai ir pasinaudos savo turimomis ga- 
limybėmis. Ši funkcija vykdoma tinkamai, kai valdžia veikia siekdama 
bendros naudos, o ne tarnaudama privatiems vienos frakcijos ar gru- 
pės, ypač „prastuomenės“ (taip Marsilijus vadina valstiečius, amatinin- 
kus ir finansininkus) interesams. Marsilijus skyrė „gerai sutvarkyto“ ir 
„ydingo“ valdymo formas atsižvelgdamas į tai, ar, be kitų dalykų, jos 
padeda bendrajam gėriui (Defensor pacis, p. 32). 

Antroji pagrindinė Marsilijaus tema - tai samprotavimai, kad val- 
dymo darbas niekada nesibaigia dėl nuolatinių žmonių kivirčų, galin- 
čių sugriauti politinius darinius. Žmonių konfliktai neišvengiami, to- 
dėl veiksminga prievartinė valdžia yra esminė bendruomenės taikos ir 
klestėjimo sąlyga. Konkuruojančios valdžios (pirmiausia Bažnyčia ir 
valstybė) - tai įstatymo ir tvarkos ardymo receptas. Vieninga prievarti- 
nė valdžia laiduoja pilietinių sąjungų išlikimą. Veiksmingą valdymą le- 
mia veiksmingas prievartinės valdžios naudojimas. Gerą valdymą su- 
kuria ne tiek dorybinga bendruomenė, kiek visuomenės interesais be- 
sivadovaujantys ir prievartine galia besiremiantys valdovai. 

Šie argumentai gali atrodyti gana tolimi respublikoniškos bendruo- 
menės sampratai, bet jų reikšmė pakankamai atsiskleidžia tik atsižvel- 
giant į trečiąją, visą Marsilijaus magnum opus persmelkiančią temą: 
aukščiausias „įstatymų leidėjas“, arba teisėtos politinės valdžios šalti- 
nis bendruomenėje, yra „tauta“ (Defensor pacis, p. 32, 45) Tautos valia 
yra pagrindinis rodiklis, padedantis suprasti, ar tinkamai aiškinami 
tikslai, į kuriuos orientuojasi bendruomenė, ir vienintelis pagrindas, 
kuriuo remiantis galima teisėtai taikyti prievartą. Valdžia kurti teisę 
priklauso „visiems piliečiams“; tik jie turi valdžią nustatyti įstatymus“ 
(p. 47). Gerai sutvarkytoje pilietinėje bendruomenėje tiek teisės, tiek 
tvarkos šaltinis yra „tauta arba piliečių bendruomenė, arba jos domi- 
nuojanti dalis, savo nuožiūra, arba valia, žodžiu išreiškiama visuoti- 
niame piliečių susirinkime, įsakanti arba nusprendžianti, kad kas nors 
iš to, kas susiję su pilietine žmonių veikla, būtų daroma arba nedaro- 
ma, grasindama atpildu arba žemiška bausme“ (p. 45). Valdžia ir jė- 
ga naudojamos įstatymiškai, kai jos naudojamos teisetai, tai yra sutin- 
kant piliečiams. 

Marsilijaus nuomone, tautos valia yra veiksmingesnė valdymo ben- 
druomenės naudai garantija negu vieno asmens (karaliaus ar kunigaikš- 
čio) arba nedaugelio (aristokratijos) valdymas. Daugelio žmonių sukurti 
įstatymai yra ir tobulesni, ir labiau tikėtina, jog jų bus laikomasi, negu 
esant kitoms valdymo formoms sukurtiems įstatymams. Jie yra tobu- 
lesni, nes kai asmenims reikia viešai palyginti savo požiūrius ir tikslus 
su kitų Žmonių požiūriais ir tikslais, jie būna privesti juos keisti ir tai- 
kytis prie kitų (p. 46—47). Marsilijus aiškina: „bendrą įstatymo naudą 
geriau pastebi visa tauta, nes niekas sąmoningai nekenkia sau. Kiek- 
vienas gali patikrinti, ar siūlomas įstatymas nėra palankesnis vienam 
ar keletui asmenų, negu kitiems bendruomenės nariams, o jeigu taip 
yra, gali protestuoti“ (p. 47). Taigi, 


Valdžia kurti įstatymus ... negali priklausyti tik vienam žmogui ... nes dėl 
savo nemokšiškumo ar piktavališkumo, arba vieno ir kito, šis vienas žmo- 
gus galėtų sukurti blogą įstatymą žiūrėdamas labiau savo, o ne bendruo- 
menės naudos. Toks įstatymas būtų tironiškas. Dėl tos pačios priežasties 
valdžia kurti įstatymus negali priklausyti nedaugeliui; juk, kaip ir anks- 
tesniu atveju, jie galėtų nusidėti kurdami įstatymus, kuriais būtų siekiama 
to nedaugelio, o ne bendros naudos, kaip kad būna esant oligarchiniam 
valdymui. Todėl valdžia kurti įstatymus priklauso visiems piliečiams arba 
dominuojančiai jų daliai, ir kaip tik dėl visai priešingos priežasties. Juk ka- 
dangi įstatymas turi vertinti visus piliečius tinkamu matu, o niekas sąmo- 
ningai nekenkia sau ar netrokšta, kad su juo būtų elgiamasi neteisingai, 
vadinasi, visi arba dauguma nori įstatymo, tarnaujančio bendrajai piliečių 


naudai. (Defensor pacis, p. 48—49.) 


Piliečių kuriami ir jiems skirti įstatymai sudaro teisinį karkasą, ku- 
rio pagrindu gali gyvuoti gerai sutvarkyta, būtent teisinga, bendruo- 
menė. Tokiomis sąlygomis bendruomenė taip pat greičiausiai bus tai- 
kinga, nes piliečių sutikimu kuriami įstatymai yra įstatymai, kurių lai- 
kytis piliečiai jaučia pareigą. Kiekvienas „pilietis labiau laikosi įstaty- 
mo“, kai kiekvienas „jį nustato pats sau“ (p. 47). 

Šiais argumentais Marsilijus nenorėjo pasakyti, kad vienu metu tu- 
ri valdyti visi piliečiai. Jis, ko gero, gynė valdymo sampratą, panašią į 
2.1 schemoje pavaizduotąją, kuria įtvirtinamas tautos suverenitetas, ku- 

riamos savivaldžios tarybos ir renkami miesto gyvenimo „valdytojai“ 
arba „administratoriai“ — jų pareiga yra išlaikyti teisę visų piliečių nau- 
dai (p. 22-33). Visi piliečiai iš principo gali siekti pareigų ir savo ruož- 
tu naudotis galimybe dalyvauti viešajame gyvenime. Marsilijus pada- 
rė išvadą, kad „išrinkti karaliai“ valdo „savanoriškiau paklūstančius 
valdinius“ ir kad tik rinkimais galima įgyti „geriausią valdytoją“, taigi 
ir tinkamą teisingumo matą (p. 32-33). Galiausiai nors „valdytojai“ bū- 
tini, kad būtų išlaikytas šis „tinkamas matas“, Marsilijus pabrėžė, kad 
jie atlieka savo pareigas kaip įgaliotiniai. Vadinasi, išrinktieji „nėra ir ne- 
gali būti absoliutūs įstatymų leidėjai, jie tokie yra tik sąlygiškai ir kon- 
krečiu laiku, sutinkant pirminiam įstatymų leidėjui“, tai yra visiems pi- 
liečiams (p. 45). Vykdomieji ir teismo pareigūnai vykdo savo pareigas 
tautos vardu ir gali būti pašalinti iš valdžios, jeigu nesugeba siekti ben- 
drojo intereso (žr. p. 87-89). 

Vadovaudamasis klasikinės Atėnų demokratijos nuostatomis ir Aris- 
totelio politikos samprata, Marsilijus piliečiu laikė „pilietinės bendruo- 
menės narį“, kuris dalyvauja arba valdyme, arba „sprendžiamojoje ir 
teisminėje valdžioje“ (p. 49; plg. Aristotelis, Politika, p. 135). Pilietybė yra 
būdas įtraukti į bendrą veiklą, kurios tikslas - įgyvendinti bendrąjį gė- 
rį; o politinis dalyvavimas yra būtina priemonė siekti šio gėrio. Be to, 
vadovaudamasis precedentu, Marsilijus tiesmukiškai pažymėjo, kad 
„remiantis šiuo apibrėžimu, vaikai, vergai, svetimšaliai ir moterys at- 
skiriami nuo piliečių, nors ir skirtingais būdais“ (p. 46). Čia būtų gali- 
ma tikėtis išsamaus paaiškinimo, kodėl šios grupės atskiriamos „skir- 
tingais būdais“, bet Marsilijus pateikia vienintelę pastabą, liečiančią 
berniukus - piliečių sūnus, kad niekas nemanytų, jog šie niekada nebus 
piliečiai. Marsilijus teigė, kad „piliečių sūnūs tampa piliečiais vos atsi- 
radus galimybei, nes jie tik nėra sulaukę tinkamo amžiaus“ (p. 46, kursy- 
vas mūsų. - D. H.). Pilietybė suteikiama turintiems apmokestinamo tur- 
to, gimusiems mieste arba ilgai čia gyvenantiems vyrams, bet ji nesutei- 
kiama visiems kitiems - akivaizdu, kad šito beveik nereikėjo aiškinti. 

Be to, Marsilijaus pilietybės samprata, kaip ir beveik visos kitos to 
meto pilietybės sampratos, kartu buvo politinio dalyvavimo koncepci- 
ja, pritaikyta tik mažoms bendruomenėms - miestų-respublikų savival- 
dai. Nedaugelis respublikonų mąstė klausimu, kuris labai rūpėjo to- 
kiems vėlesniems respublikoniškiems mąstytojams kaip Montesguieu 

(žr. 3 sk.), - kiek respublikoniškas valdymas tinka didelėms, plačioms 
teritorijoms. Taip pat niekas negynė institucijų bei procedūrų, nors kiek 
tiesiogiai primenančių šiuolaikinę vyraujančią demokratijos formą - li- 
beraliąją demokratiją, skirtą visiems suaugusiems Žmonėms (Skinner, 
1992, p. 63; 3 sk.). Renesanso laikų respublikonams atrodė savaime su- 
prantama, kad tautos valdymas yra savivaldos forma, skirta tiems, ku- 
rių interesai (pirmiausia turtiniai) neatsiejami nuo vietos bendruome- 
nės ir kurie vieninteliai, kaip buvo manoma, gali naudotis tos bendruo- 
menės sukurtu viešųjų santykių ir pareigų tinklu bei jį plėtoti. 
Marsilijaus tautos suvereniteto doktrinoje taip pat kalbama apie be- 
sąlygišką valdžią, į kurią pretendavo ankstesnės valdymo formos - Baž- 
nyčia ir karalystė, nes, esant tokiai valdžiai, „randasi absoliutizmas, dėl 
kurio bet kuri vertybė, grupė arba institucija gali būti pajungta tautos 
valiai“ (Gewirth, 1980, p. xli). „Tautos“ valdžia iš principo yra monis- 
tinė, nekontroliuojama, o galiausiai ir nebalansuojama. Kitais žodžiais 
sakant, čia nėra argumentų, kuriuos primygtinai dėstė vėlesnieji libe- 
ralūs konstitucionalistai ir moderniosios valstybės, iš principo atskir- 
tos nuo valdovo ir valdinių, skelbėjai. Šiais argumentais buvo įrodinė- 
jama, jog tam, kad politinė valdžia būtų efektyvi, ji turi būti nešališka 
ir apibrėžta, tad valstybės galias būtų galima aiškiai atskirti nuo galios 
tų, kuriems patikėtos valstybinės pareigos bei nuo galios tų, kurie yra 
valdomi. Miestų respublikonai ir jų šalininkai pasikliovė pilietinės gar- 
bės jausmą turinčių žmonių nuovoka bei senovinės savivaldos teorija 
ir praktika. Jiems savivalda buvo tiesioginės demokratijos, kuria nau- 
dojosi patikimi „klubo nariai“, forma, bet tai dar nebuvo tokia tautos 
valdymo samprata, kokia tapo būdinga skeptiškesnei epochai, abejo- 
jančiai tiek valdovų, tiek ir valdinių geranoriškumu ir išmintimi. 


Nuo pilietinio gyvenimo - prie pilietinės šlovės 


Tuo laiku, kai Marsilijus paskelbė Taikos gynėją, Paduvos renkamo- 
sios valdžios institucijos buvo besmunkančios ir keičiamos paveldima 
valdžia. Paduvos politikai būdingi nesutarimai ir frakcijų ginčai buvo 
būdingi ir daugeliui kitų miestų. Norint mėginti ginti respublikoniškus 
idealus nestabiliomis Italijos viešojo gyvenimo sąlygomis, reikėjo ypač 

svarių argumentų. Kadangi senovinės respublikos nusmuko ir pralai- 
mėjo, buvo aktualus klausimas, kaip ir kokiais būdais pritaikyti ir puo- 
selėti klasikinio polio vertybes radikaliai pasikeitusiomis sąlygomis. Ne- 
daugelis šį reikalą suprato geriau negu Niccolo Machiavelli (1469-1527), 
siejęs renkamosios valdžios ir dalyvaujamosios politikos formų klausi- 
mą su pilietinės gerovės ir pilietinės šlovės perspektyvomis. Ryšys tarp 
šių dalykų jo gimtojoje Florencijoje susiklostė galbūt lengviau negu kur 
nors kitur dėl ypatingo Florencijos iškilumo Renesanso laikais. Machia- 
velli, puikiai išmanęs ir politinę senovės pasaulio teoriją, ir besirandan- 
čią naują Europos politinę tvarką, galėjo pateikti tokį respublikoniško- 
sios tradicijos, t.y. saugomojo respublikonizmo, aiškinimą, kuriuo bu- 
vo stengiamasi nepriklausomybės, savivaldos ir šlovingų siekių sąly- 
gas sieti su pilietiniu angažavimusi. Florencijos politinė kultūra padėjo 
sukonkretinti daugelį šių sąvokų ir buvo Machiavelli'o politikos teori- 
jai turtingas kontekstas. 

Machiavelli, dažnai laikomas pirmuoju moderniosios valstybinės 
politikos teoretiku, dviejuose svarbiausiuose veikaluose - Valdovas ir 
Samprotavimai - stengėsi išsiaiškinti, kaip galima rasti deramą pusiau- 
svyrą tarp valstybės ir piliečių galių. Valdovas pernelyg ilgai buvo lai- 
komas svarbiausiu Machiavelli'o indėliu, ir tai lėmė gana iškreiptą šio 
kūrinio interpretavimą. Labiau sureikšminant Samprotavimus, kaip ragi- 
na daryti šių laikų mokslininkai (žr. Gilbert, 1965; Pocock, 1975; Skin- 
ner, 1981), išryškėja savitas ir daugeliu atžvilgių nepaprastai įdomus po- 
žiūris. Machiavelli įrodinėjo, kad trys pagrindinės valdymo formos — 
monarchija, aristokratija ir demokratija — iš esmės nestabilios ir papras- 
tai patiria išsigimimo ir pūvimo ciklą. Fragmentuose, atkartojančiuose 
Platono ir Aristotelio minties gijas, Machiavelli teigė, kad po pradinio 
teigiamos plėtros tarpsnio monarchija linkusi išsigimti į tironiją, aris- 
tokratija - į oligarchiją, o demokratija - į anarchiją, kuri po to papras- 
tai būna nuverčiama ir vėl atkuriama monarchija (Samprotavimai, 
p. 102-107). Išmirus kartai, kuri sukūrė senovės demokratijas, susida- 
rė padėtis, kai 


niekas nebijodavo nei paprasto žmogaus, nei valdžios atstovo. Tad visi, ėmę 
gyventi pagal savo užgaidas, kasdien pridarydavo daugybę skriaudų. Už- 


tat reikalo verčiami arba patarti išmintingo asmens ir norėdami išvengti 

tokios savivalės, žmonės vėl sugrąžindavo monarchiją, o paskui tuo pačiu 
būdu ir dėl tų pačių priežasčių vėl pamažu nusirisdavo į anarchijos liū- 
ną... Toks yra ratas, kuriuo sukdamosi buvo valdomos ir dabar tebeval- 


domos visos valstybės. (Samprotavimai, p. 105.) 


Machiavelli tiesiogiai nurodė Atėnus kaip pavyzdį demokratijos, ku- 
ri išsigimė, nes nesugebėjo apsisaugoti nuo „didžiūnų įžūlumo“ ir „liau- 
dies savivalės“ (Samprotavimai, p. 106). Jis įrodinėjo, kad politikos pa- 
saulis visada buvo permainų ir potencialaus chaoso pasaulis. 

Kitaip negu anksčiau Marsilijus arba vėliau Hobbesas ir Locke'as, 
Machiavelli netikėjo, kad yra koks nors išankstinis organizavimo prin- 
cipas (pavyzdžiui, įtvirtintas požiūris į valstybę kaip užtikrinančią ge- 
rą gyvenimą ar prigimtines individų teises), kurį sukonkretinti ir pa- 
laikyti būtų valdžios tikslas. Nėra prigimtinio ar dieviškojo principo, 
leidžiančio tvarkyti politinį gyvenimą. Ko gero, sukurti tvarką pasau- 
lyje ir buvo politikos uždavinys. Machiavelli suprato politiką kaip ko- 
vą, kurios tikslas - laimėti, panaudoti ir išlaikyti valdžią. Tad politikai 
suteikiamas iškiliausias vaidmuo socialiniame gyvenime ir ji tampa pa- 
grindiniu konstitutyviniu visuomenės elementu. Kaip Platonas ir dau- 
gelis kitų vėlesnių politinių mąstytojų, Machiavelli manė, kad „apskri- 
tai žmonės yra savanaudžiai, tingūs, įtarūs ir gerai elgiasi tik reikalo 
verčiami“ (Žr. Samprotavimai, p. 200-201, 256-257). Klausimas buvo toks: 
kokiomis sąlygomis žmonės galėtų remti politinę santvarką ir atsidėti 
valstybei? Arba, formuluojant klausimą daugiau paties Machiavelli'o 
žodžiais, kaip žmonėms galima įdiegti virtu - norą daryti tai, kas būti- 
na siekiant pilietinės šlovės?“ 

Machiavelli pabrėžė dvi lemtingai svarbias institucines priemones 
pilietinei dorybei įdiegti: tai teisės įtvirtinimas ir religinių apeigų atli- 
kinėjimas. Pirmoji priemonė ypač tinka norint priversti žmones iškelti 
bendruomenės interesus aukščiau jų pačių interesų: įstatymas gali „pa- 
daryti piliečius gerus“. Bet kaip atskirti gerus įstatymus nuo blogų? At- 
sakymas duodamas istoriškai tyrinėjant, kaip buvo naudojama teisė 
puoselėjant pilietinę kultūrą ir didybę. Visų pavienių santvarkos for- 


* Šitaip keldamas klausimą ir nagrinėdamas atsakymą, remiuosi susižavėjimo verta 
Skinnerio atlikta Machiavelli'o raštų šia tema analize (1981, p. 51-77). 

mų nestabilumas perša mintį, kad tik valdymo sistema, derinanti mo- 
narchijos, aristokratijos ir demokratijos elementus, gali įtvirtinti kultū- 
rą, kurioje iškyla virtu. Geriausias tokio valdymo pavyzdys, Machia- 
velli'o nuomone, buvo Roma: Romos „mišrus valdymas“ (su jo konsu- 
lų, Senato ir liaudies tribūnų sistema) buvo tiesiogiai susijęs su nuola- 
tiniu šlovės siekimu. 

Svarbus ne tik prie šios išvados vedantis istorinis kelias; teoriniu po- 
žiūriu Machiavelli'o samprotavimai taip pat novatoriški. „Mišrus val- 
dymas“, kuriuo siekiama kompensuoti pavienių santvarkos formų trū- 
kumus, turėtų geriausiai subalansuoti besivaržančių socialinių grupuo- 
čių interesus, ypač turtingųjų ir vargšų. Machiavelli'o argumento ne- 
dera painioti su vėlesniais, partijų konkurencija grindžiamais argumen- 
tais dėl valdžių valstybėje atskyrimo ir atstovaujamosios valdžios. Vis 
dėlto jo argumentas yra pastarųjų pirmtakas, ir čia numatomi svarbūs 
jų loginio pagrindimo aspektai. Jeigu turtinguosius ir vargšus galima 
įtraukti į valdymo procesą, 0 jų interesams surandamas teisėtas raiš- 
kos būdas paskirstant tarp jų pareigybes, tai jie bus priversti vienaip 
ar kitaip prisitaikyti vieni prie kitų. Nuolat budriai saugodami savo pa- 
dėtį, jie dės daug pastangų, kad jokiu būdu nebūtų priimami jokie jų 
interesams kenkiantys įstatymai. Tokių pastangų rezultatas turbūt bus 
įstatymai, dėl kurių galiausiai galės sutarti visos šalys. Prieštaraudamas 
vyraujančiai to meto tradicijai, Machiavelli teigė, kad egzistuojančios 
priešiškos socialinės jėgos ir jų nesantarvė anaiptol negriauna galimy- 
bės turėti gerus ir veiksmingus įstatymus ir net gali būti jų sąlyga (Skin- 
ner, 1981, p. 63-66). Buvo prieita gana neįprasta išvada: laisvės pagrindu 
gali būti ne tik savivalda grindžiama santvarka ir noras dalyvauti po- 
litikoje, bet taip pat konfliktas ir nesantarvė, padedantys piliečiams iš- 
kelti ir ginti savo interesus. 

Machiavelli'o, rašiusio šešioliktame šimtmetyje, kai Italijos miestai- 
valstybės konkuravo ir kariavo tarpusavyje, pažiūros buvo ypač reikš- 
mingos, nes jis įrodinėjo, kad bendruomenių „valdos arba turtai“ di- 
dėjo tik tada, kai jos buvo laisvos (Samprotavimai, p. 222). Tironijos są- 
lygomis — ar ją primestų išorinė galia, ar „vietinis“ tironas - miestai ar- 
ba valstybės ilgainiui išsigimsta. Priešingai, jeigu bendruomenė gali nau- 
dotis laisve, kaip, vylėsi Machiavelli, ja toliau naudosis jo gimtasis mies- 

tas, o ateityje ir suvienyta Italija, tai tikėtina, jog tokia bendruomenė kles- 
tės. Machiavelli stengėsi padaryti šią išvadą dar įtikimesnę priminda- 
mas (ne visai nuosekliai) senovės Atėnus (ir jų frakcinius ginčus) bei 
Romą (ir jos konfliktus tarp Senato ir liaudies) kaip pavyzdžius mies- 
tų, kurie naudojosi laisve ir „nepaprastai išaugo“ per palyginti trumpą 
laiką (Samprotavimai, p. 222). 

Tačiau laisvės išsaugojimas priklausė ne vien nuo mišrios santvar- 
kos, bet ir nuo „amžino budrumo“. Laisvei visada kelia pavojų, viena 
vertus, daliniai frakcijų interesai ir, kita vertus, konkuruojančios vals- 
tybės. Nors mišrus valdymas yra esminis dalykas tramdant pirmuosius, 
ti jas anksčiau, negu pats būsi sustabdytas. Todėl ekspansijos politika 
yra būtina sąlyga bendrijos laisvei išsaugoti: jėgos naudojimas yra su- 
dėtinis laisvės išlaikymo aspektas. Tai įrodinėdamas, Machiavelli vals- 
tybės arba bendruomenės tikslus laikė esant besąlygiškai svarbesnius 
už individo tikslus tiek namie, tiek ir užsienyje; „valstybės interesai“ 
buvo viršesni už asmenų teises. Asmens pareigos pirmiausia buvo jam 
kaip piliečiui keliami reikalavimai. Tačiau šį klasikinį pilietinio gyve- 
nimo pirmumo pabrėžimą Machiavelli tiesiogiai siejo su „galios politi- 
kos“ keliamais reikalavimais. Šitaip radosi „Makiavelizmas“ šiuolaiki- 
ne „populiaresne“ prasme: valstybės valdymo meno politika ir nepa- 
liaujamas galios siekimas turėjo prioritetą prieš individualius interesus 
ir asmeninę moralę. Tad Machiavelli numatė kai kurias liberalizmo di- 
lemas (žr. 3 sk., p. 95-96), bet jas galiausiai išsprendė radikaliai antili- 
beraliai - suteikė pirmenybę visuomenės išsaugojimui bet kuriomis bū- 
tinomis priemonėmis. 

Politinis gyvenimas yra dviprasmiškas. Norint sukurti laisvę ir po- 
litinį stabilumą, ne visada įmanoma remtis teise ir minimaliai naudoti 
jėgą. Machiavelli neabejojamai laisvei atidavė pirmenybę prieš tironi- 
ją, bet manė, jog pastaroji dažnai gali būti būtina norint išlaikyti pir- 
mąją. Jis sunkiai blaškėsi tarp Žavėjimosi laisva, savivaldžia tauta ir Ža- 
vėjimosi stipriu vadovu, sugebančiu kurti ir ginti įstatymą. Jis nedrą- 
siai mėgino suderinti šias preferencijas skirdamas, viena vertus, politi- 
ką, kuri būtina valstybei sukurti arba išlaisvinti ją nuo korupcijos, ir, 
kita vertus, politiką, kuri būtina jau deramai sukurtai valstybei išlaiky- 

ti. Demokratijos pradas buvo lemtingai svarbus norint išlaikyti valsty- 
bę, bet visiškai netinkamas norint ją sukurti. 

Tačiau apskritai Machiavelli manė, kad „laisvą valdymą“ realiomis 
to meto Europos politinėmis sąlygomis išlaikyti sunku, o gal ir neįma- 
noma. Tad buvo aišku, kad sumanus despotas privalo primesti savąją 
valstybės ir visuomenės viziją ir sukurti tvarkos ir harmonijos galimy- 
bę. Laisva valstybė būtų stipri ekspansyvi valstybė, sugebanti garan- 
tuoti savo egzistavimo sąlygas. Gera valstybė pirmiausia buvo saugi ir 
stabili valstybė. Todėl nors Machiavelli'o darbuose randame demokra- 
tijos teorijos užuomazgų - demokratijos elementai būtini norint apsau- 
goti valdinius nuo valdytojų ir valdinius vieni nuo kitų, - šie elemen- 
tai kitų jo minties aspektų kontekste atrodo gana trapūs. 

Negana to, teigiant, jog Machiavelli gynė demokratinio valdymo ele- 
mentus, labai svarbu aiškiai pasakyti, kas turima omenyje (žr. Plame- 
natz, 1963, p. 36-40). Reikia pabrėžti, kad, vertinant to laiko matais, jis 
buvo demokratas, t.y. politinį dalyvavimą suprato plačiau negu tiesiog 
turtingų ir/arba kilmingų Žmonių dalyvavimą viešuosiuose reikaluo- 
se. Kaip ir senovės Graikijos demokratai ir daugelis tokių mąstytojų res- 
publikonų kaip Marsilijus Paduvietis, jis norėjo, kad į valdymą būtų 
įtraukti amatininkai ir smulkūs prekybininkai. „Liaudis“, arba piliečiai, 
turi būti tie, kurie gali „savarankiškai“ gyventi ir, kaip buvo galima ti- 
kėtis, smarkiai domisi viešaisiais reikalais. Tačiau buvo manoma, kad 
užsieniečiai, varguomenė, tarnai ir „priklausomieji“ — visos moterys ir 
vaikai - jais nesidomi (žr. Pitkin, 1984). Piliečiai buvo tik vietinės kil- 
mės vyrai, „turintys ką prarasti“ toje šalyje. Be to, Machiavelli'o savi- 
valdžios bendruomenės samprata dar anaiptol nėra samprata demokra- 
tijos, įkūnijančios daugelį elementų (tokių kaip įtvirtintos nuo klasės, 
rasės ir lyties nepriklausomos asmeninės demokratinės teisės ir dau- 
gumos valdymas), kurie tapo svarbiausi moderniajam liberalizmui ir 
demokratiniam mąstymui. Vis dėlto jo savitas politikos supratimas, 
glaudžiai susiejantis apsisprendimo ir savisaugos aspektus, buvo pa- 
matinis politinės minties momentas. Šis supratimas apibendrintas Ila 
modelyje, todėl galima jį naudingai palyginti su tuo, ką laikysime svar- 
biausiu ugdomojo respublikonizmo formulavimu - Jean-Jacgues Rous- 
seau (1712-1778) veikalais. 

Apibendrinimas: IIa modelis 
Saugomasis respublikonizmas 


Pagrindimo principas(ai) 
Politinis dalyvavimas yra esminė asmeninės laisvės sąlyga; jeigu piliečiai 
nevaldo savęs, juos valdys kiti 

Pagrindiniai bruožai 


„Liaudies“, aristokratijos ir monarchijos galios pusiausvyra, susijusi su 
mišria santvarka arba mišriu valdymu. Sąlyga - visos pagrindinės politi- 
nės jėgos vaidina aktyvų vaidmenį viešajame gyvenime 


Piliečių dalyvavimas įgyvendinamas pasitelkiant įvairius mechanizmus, 
tarp jų - konsulų rinkimai arba atstovai, dirbantys valdančiose tarybose 


Konkuruojančios socialinės grupės kelia ir gina savo interesus 
Žodžio, nuomonių reiškimo ir vienijimosi laisvės 
Bendrosios sąlygos 
Maža miesto bendruomenė 
Religijos išpažinimas 
Nepriklausomų amatininkų ir prekybininkų visuomenė 


Moterys, varguomenė ir „priklausomieji“ nedalyvauja politikoje (didina- 
mos piliečių vyrų galimybės dalyvauti viešajame gyvenime) 


Aršus konkuruojančių politinių asociacijų konfliktas 


Respublika ir bendroji valia 


Parodėme, kad saugomojo respublikonizmo šalininkai mano, jog 
politinis dalyvavimas yra būtina laisvės sąlyga; savivaldi respublika 
reikalinga dalyvavimo politiniame procese. Be to, laisvės požymis yra 
galimybė dalyvauti viešuosiuose reikaluose pajungiant egoistinius in- 
teresus viešajam gėriui ir taip sukuriant galimybę vėliau didinti asme- 
ninę ir kolektyvinę gerovę. Visaverčio dalyvavimo polyje svarbą dar 
kartą nuostabiai išdėstė Rousseau, kuris, panašiai kaip daugelis jo 
pirmtakų - renesansiškų respublikonų, - buvo pusiaukelėje tarp seno- 
sios ir moderniosios demokratinės minties. Bet, rašydamas visai ki- 

tokiame aštuoniolikto šimtmečio kontekste, jis stengėsi iš naujo išdėstyti 
šį požiūrį prieštaraudamas tiek absoliutistinėms karalių pretenzijoms, 
tiek jų puolimui iš liberalių pozicijų. Gimęs mažame mieste-respublikoje 
Ženevoje, Rousseau vylėsi apginti „susirinkimo politikos“ idėją, kai 
žmonės gali lengvai susirinkti, o kiekvienas pilietis „be vargo“ pažįsta 
visus kitus. Rousseau suvokė, kad tai yra demokratija, tinkanti mažoms 
valstybėms ir kad daugelį jo keliamų idealių sąlygų negali patenkinti 
prieš jį besiskleidžiantis pasaulis, kuriame plėtėsi prekybiniai tinklai, 
plėtojosi pramonė, buvo didelės valstybės, o jų dydis kėlė sudėtingas 
problemas. Vis dėlto jo pamatinių respublikoniškų idėjų aiškinimas yra 
vienas radikaliausių, o gal ir radikaliausias iš visų randamų aiškinimų ir 
yra susijęs su nauju požiūriu į piliečių teises ir pareigas. Rousseau teo- 
riją svarbu išnagrinėti ne vien todėl, kad ji apskritai svarbi, bet ir todėl, 
kad ji darė reikšmingą (nors ir dviprasmę) įtaką Prancūzijos revoliuci- 
jos metu plitusioms idėjoms, be to, bent jau kai kurių autorių nuomo- 
ne, pagrindinės liberalios demokratijos varžovės - ketvirtame skyriuje 
aptariamos marksistinės tradicijos - raidai (žr., pvz., Colletti, 1972). 
Rousseau buvo apibūdintas kaip „aštuoniolikto amžiaus Machiavel- 
li“ (Pocock, 1975, p. 504). Jam priimtiną politinę sistemą jis vadino „res- 
publikine“, pabrėždamas ypatingą priedermių ir pareigų viešajai sri- 
čiai svarbą. Ir iš tiesų akivaizdu, kad Rousseau samprotavimai apie tin- 
kamą „respublikos“ formą perimti iš jo respublikoniškųjų pirmtakų. 
Rousseau, kaip ir Machiavelli, kritiškai vertino „demokratijos“ sampra- 
tą, kurią jis siejo su senovės Atėnais. Jo nuomone, Atėnų negalima lai- 
kyti politiniu idealu jau vien todėl, kad jiems nepavyko aiškiai atskirti 
įstatymų leidžiamosios ir vykdomosios valdžios funkcijų. Dėl šios prie- 
žasties valstybė tapo nepakankamai stabili ir pažeidžiama dėl vidaus 
kivirčų bei nesugebėjimo ryžtingai veikti krizių laikotarpiais (Apie vi- 
suomenės sutartį, p. 194—196, 216). Be to, Rousseau, kaip ir jo pirmtakai, 
buvo linkęs pabrėžti, kad, gindamas savo siūlomą pateisinamą valdy- 
mo formą, jis plėtoja respublikos laikų Romos paveldą (nors iš tikrųjų 
jo sampratoje nesunku įžvelgti sąsajų su Atėnų paveldu elementų). Bet 
nors Rousseau, atrodo, žavėjosi Machiavelli'u ir vadino jį „garbingu 
žmogumi ir geru piliečiu“, jo kūrybą jis vertino kaip savotišką kom- 
promisinį požiūrį į tuo metu realiai egzistavusių respublikų valdžios 
struktūras (Apie visuomenės sutartį, p. 200). Tačiau bent jau savo teori- 

niuose veikaluose apie idealų valdymą Rousseau nebuvo pasirengęs 
leistis į tokį kompromisą ir išplėtojo „respublikos“ tinkamos formos 
sampratą, kuri daugeliu atžvilgių buvo unikali ir pradėta tokia laikyti. 

Rousseau 1762 m. paskelbtame savo klasikiniame veikale Apie vi- 
suomenės Sutartį svarstė, kokie žmonės buvo laimingi pradinėje „prigim- 
tinėje būklėje“ iki tol, kol pradėjo formuotis pilietinė valdžia. Tuo lai- 
ku Žmonės buvę iš esmės lygūs, gyvenę šiek tiek izoliuotai, bet laisvai 
natūraliomis sąlygomis. Tačiau įvairios žmonėms išgyventi trukdančios 
kliūtys - asmeninės silpnybės ir egoistiniai troškimai, bendri vargai ir 
stichinės nelaimės - pastūmėjo juos išsižadėti prigimtinės būklės ir 
steigti naujas institucijas. Žmonės būtų „Žuvę“, jeigu „nebūtų pakeitę 
gyvenimo būdo“ (Apie visuomenės sutartį, p. 148). Jie suprato, kad gali 
išlikti, lavinti savo prigimtį, realizuoti savo sugebėjimą protauti ir vi- 
siškai mėgautis laisve tik sukurdami kooperacijos sistemą, kurią pa- 
laikytų įstatymus kuriantis ir juos įgyvendinantis darinys. Tad žmo- 
nės susivienijo, kad sudarydami „visuomenės sutartį“ - ji yra naujas 
supratimo ir sutarimo pagrindas, kuris, „nors niekada nebuvo tiksliai 
suformuluotas... visur be žodžių priimamas ir pripažįstamas“, - su- 
kurtų galimybę kartu gyventi esant įstatymams, kurių atžvilgiu visi 
asmenys lygūs ir kurie visiems suteikia progą saugiai lavinti savo su- 
gebėjimus (Apie visuomenės sutartį, p. 148). Šitaip sukurta visuomeninė 
asociacija „kadaise buvo vadinamas pilietine bendruomene, o dabar yra 
vadinama respublika, arba politiniu organizmu“ (Apie visuomenės sutartį, 
p. 149-150). Pamatinis klausimas, kurį kėlė Rousseau, buvo toks: „Kaip 
surasti tokią asociacijos formą, kuri savo bendra jėga gintų ir globotų 
kiekvieno asociacijos nario asmenybę ir nuosavybę ir kurioje kiekvie- 
nas, susijungdamas su visais, vis dėlto yra pavaldus tik pats sau ir lie- 
ka toks pat laisvas, kaip ir anksčiau?“ (p. 148). 

Rousseau požiūriu, individai turi būti idealiai įsitraukę į tiesioginį 
jų gyvenimą reguliuojančių įstatymų kūrimą, ir jis gynė aktyvių, anga- 
žuotų piliečių sampratą: visi piliečiai turi susirinkti ir nutarti, kas ge- 
riausia bendruomenei, ir priimti atitinkamus įstatymus. Valdiniai turi 
būti valdovai. Pasak Rousseau, savivaldos idėja yra savaiminis tikslas; 
politinė santvarka, teikianti galimybes dalyvauti tvarkant viešuosius rei- 
kalus, turi būti ne tiesiog valstybė, bet veikiau visuomeninis darinys: vi- 
suomenė, kurioje valstybės reikalai įausti į paprastų piliečių reikalus 

(žr. Apie visuomenės sutartį, p. 162, 188, o plačiai apie tai aiškinama 
3 kn. 1-5 sk.). Rousseau tvirtai pasisakė prieš pomakiavelinį valstybės 
ir pilietinės visuomenės, vyriausybės ir „tautos“ atskyrimą (nors jis pri- 
pažino, ir prie to grįšime vėliau, kaip svarbu paskirstyti bei apriboti gali- 
mybes gauti „valstybinę valdžią“, tiek ir padalinti bei riboti pačią šią 
valdžią). Jo požiūriu, suvereniteto šaltinis yra tauta, ir ji turi juo likti 
(Cranston, 1968, p. 30). Jis ne be pagrindo garsioje ištraukoje rašė: 


Suverenitetui negalima atstovauti dėl tos pačios priežasties, dėl kurios jo 
negalima atsisakyti...tautos deputatai nėra ir negali būti jos atstovai; jie tik 
jos įgaliotiniai; jie nieko negali nuspręsti galutinai. Kiekvienas betarpiškai 
pačios tautos nepatvirtintas įstatymas yra negaliojantis; tai apskritai joks 
įstatymas. Anglų tauta manosi esanti laisva; ji smarkiai klysta; ji laisva tik 
parlamento narių rinkimų metu; kai tik jie išrinkti - ji vergas, ji niekas. (Apie 


visuomenės sutartį, p. 221.) 


Piliečio vaidmuo yra didžiausias vaidmuo, kurio gali siekti indivi- 
das. Apgalvotas piliečių naudojimasis galia yra vienintelis teisėtas bū- 
das laisvei išlaikyti. Pilietis privalo tiek kurti „aukščiausią bendrosios 
valios vadovybę“, tiek ir jai paklusti, t.y. jis turi vadovautis visuomeniš- 
kai kuriama bendrojo gėrio samprata (Apie visuomenės sutartį, p. 148- 
149). Rousseau pripažino, kad nuomonės, kas yra „bendras gėris“, gali 
skirtis, taip pat pritarė daugumos valdžios principui: „Daugumos nuo- 
monė visada privaloma visiems kitiems“ (p. 231). Bet tauta suvereni tik 
tiek, kiek ji aktyviai dalyvauja formuluojant „bendrąją valią“. 

Norint suprasti Rousseau požiūrį, svarbu skirti „bendrąją valią“ nuo 
„Visų valios“: pasak jo, tai esąs skirtumas tarp supratimo, kas yra ben- 
drasis gėris, ir paprastos pavienių asmenų kaprizų ir troškimų sumos 
(p. 160-161). Piliečiai įpareigoti paklusti tik tokiai įstatymų ir taisyklių 
sistemai, dėl kurios viešai susitarta, nes jie iš tikrųjų įpareigoti paklusti 
tik tokiam įstatymui, kurį nustatė patys sau atsižvelgdami į bendrąjį 
gerį (p. 153, plg. p. 168). „Politinio teisingumo“ pagrindas yra laisvai 
prisiimtos priedermės, kurias pripažįsta bendruomenės gerovės siekian- 
ti visa piliečių asociacija (plg. Manin, 1987, p. 338-368). 

Rousseau lemtingai atskyrė nepriklausomybę ir laisvę: 


Buvo daug mėginimų supainioti nepriklausomybę su laisve: šie du daly- 


kai tokie skirtingi, kad abipusiai neigia vienas kitą. Kada kiekvienas daro 

ką nori, jis, žinoma, dažnai daro kitiems nemalonius dalykus; to nedera 
vadinti laisve. Laisvė - ne tiek teisė elgtis kaip patinka, o veikiau būti ne- 
pavaldžiam kitų Žmonių valiai ir norams. Ji taip pat pasireiškia tuo, kad 
kitų Žmonių valios nepajungiame savo valiai. Kas yra kitų šeimininkas, tas 
pats nėra laisvas, ir net karaliauti reiškia paklusti. (Iš 8 laiško, Oeuvres Com- 
pletes de ].-J. Rousseau, cit. Keane, 1984a, p. 255.) 


Nepriklausomybė reiškia egoistinių planų įgyvendinimą neatsižvel- 
giant į kitų padėtį ir valią. Laisvė, priešingai, įgyjama prisidedant prie 
bendrosios valios kūrimo ir įgyvendinimo, kai įtvirtinama piliečių ly- 
gybė, pasireiškianti tuo, kad jie visi gali naudotis „tomis pačiomis tei- 
sėmis“ (Apie visuomenės sutartį, p. 163, plg. p. 138). 

Kalbėdamas apie „tas pačias teises“, Rousseau neturėjo omenyje vien 
lygių politinių teisių ir to, kad visiems piliečiams lygiai taikomos visos 
politinės normos. Kad ir kokios lygios būtų įstatymais įtvirtintos poli- 
tinės teisės, jų, Rousseau manymu, neįmanoma išsaugoti esant milži- 
niškiems turto ir galios skirtumams. Nuosavybės teisę Rousseau laikė 
šventa, bet suprato ją kaip ribotą teisę turėti tik tiek nuosavybės, kiek 
jos reikia garantuoti individo materialiniam saugumui ir nepriklauso- 
mam mąstymui. Ekonomiškai laisviems individams nereikia bijoti tu- 
rėti nepriklausomą nuomonę, nes tada jie gali susiformuoti ir reikšti pa- 
žiūras nejausdami grėsmės prarasti pragyvenimo šaltinį. Rousseau pa- 
geidavo tokios padėties, kai „nė vienas pilietis neturi būti toks pasitu- 
rintis, kad galėtų nusipirkti kitą, ir nė vienas neturi būti toks neturtin- 
gas, kad būtų priverstas parsiduoti“ (Apie visuomenės sutartį, p. 181-182). 
Tik maždaug panašios ekonominės sąlygos gali sutrukdyti dideliems 
interesų skirtumams peraugti į organizuotus frakcinius ginčus, kurie 
beviltiškai pakirstų galimybę sukurti bendrąją valią. Bet Rousseau ne- 
gynė, kaip kartais manoma, absoliučios lygybės, nes, kaip jis aiškiai tei- 
gė, „nereikia manyti, kad tai reiškia, jog visi turi turėti vienodai val- 
džios ir turtų; bet valdžia turi būti tokia, kad ji negalėtų virsti jokia prie- 
varta, ir visada turi būti įgyvendinama pagal padėtį visuomenėje ir įsta- 
tymus“ (p. 181). 

Rousseau gynė politinę sistemą su aiškiai atskirtomis įstatymų lei- 
džiamosios ir vykdomosios valdžios funkcijomis. Įstatymų leidžiamoji 
valdžia priklauso tautai, o vykdomoji - „vyriausybei“ arba „valdovui“. 

Tauta sukuria įstatymų leidžiamąjį susirinkimą ir yra valstybės valdžia; 
„vyriausybė“ arba „valdovas“ (sudaryta iš vieno ar daugiau administ- 
ratorių arba magistratų) įgyvendina tautos priimtus įstatymus (3 kn., 
p. 1, 11-14, 18 sk.)?. Tokia „vyriausybė“ būtina dėl patogumo: tautai 
reikia vyriausybės, kad ši koordinuotų viešuosius susirinkimus, padė- 
tų bendrauti, kurtų įstatymų projektus, įdiegtų ir gintų teisinę sistemą 
(Apie visuomenės sutartį, p. 186). Vyriausybė sukuriama susitarus pilie- 
čiams ir yra teisėta tik tiek, kiek vykdo „bendrosios valios nurodymus“. 
Jeigu tik ji šito nedaro, ją galima atleisti ir pakeisti, nes jos nariai ren- 
kami arba tiesioginiais rinkimais, arba burtų keliu (Apie visuomenės su- 
tartį, p. 216-219, 228). 

Modelyje IIb apibendrinta Rousseau respublikinio valdymo sampra- 
ta daugeliu atžvilgių yra respublikoniškai tradicijai būdingo mėginimo 
tiesiogiai susieti laisvę ir dalyvavimą apoteozė. Be to, jo nukalta sąsaja 
tarp teisėto valdymo principo ir kolektyviniam interesui tarnaujančios 
savivaldos principo buvo iššūkis ne tik to meto režimų - pirmiausia an- 
cien regime, - bet ir vėlesnių liberalių demokratinių valstybių politiniams 
principams. Juk jo pateikta savivaldos samprata buvo viena radikaliau- 
sių, iš esmės neigianti kai kurias pamatines liberaliosios demokratijos 
prielaidas, ypač sampratą, kad demokratija vadinama ypatingos rūšies 
valstybė, kurią galima laikyti atskaitinga piliečiams tik retkarčiais. 

Tačiau Rousseau idėjos nesudaro visiškai nuoseklios sistemos ir nė- 
ra tiesioginio veikimo receptas. Jis deramai įvertino kai kurias didelių, 
sudėtingų, tankiai apgyvendintų šalių keliamas problemas, bet pakan- 
kamai išsamiai jų nenagrinėjo (žr., pavyzdžiui, Apie visuomenės sutartį, 
3 kn. 4 sk.). Maža to, pats Rousseau toli gražu nemanė, kad istorijos 
viršūnė bus jo pateikto demokratinio proto modelio įgyvendinimas. Jis 
nemanė, kad istorijos pažanga veda geresnio gyvenimo link; priešin- 
gai, jis skeptiškai vertino Švietimo požiūrį į pažangą, nes, išėję iš pri- 
gimtinės būklės, žmonės išlaisvino tokias politines bei ekonomines jė- 
gas ir konkurencinio bei egoistinio elgesio formas, kurios sukūrė „civi- 
lizaciją“ tik labai didele kaina (plg. Masters, 1968; J. Miller, 1984). Su- 


> Rousseau nurodo ir kitas institucines pareigybes, pavyzdžiui, „įstatymų leidėjas“, 
bet jų čia plačiau neaptarinėsime ( žr. Apie visuomenės sutarbį, p. 170-174, 180-181). Jas 
kritiškai aptaria Harrison (1993, p. 59-60). 

gedimas ir socialinis neteisingumas paprastai kildavo iš „pažangos“ su- 
kurtos nelygybės. Rousseau, atrodo, manė, kad etiška demokratinė po- 
litinė bendruomenė, norėdama turėti nors kokią galimybę įsitvirtinti, 
turėtų įveikti šią nelygybę, o tai buvo labai neįtikima perspektyva. 
Tačiau Rousseau pabrėžiamas demokratinis bendruomenės valdy- 
mo pobūdis sunkiai dera su daugeliu jo paties numatytų šios valdymo 
formos apribojimų. Pirmiausia jis nuo „tautos“, t.y. piliečių, atskyrė ne 
tik moteris, bet, atrodo, ir varguomenę. Moterys atskiriamos, nes, ki- 
taip negų vyrų, jų sugebėjimą protingai spręsti menkina „nesaikingos 
aistros“, tad susidūrusios su politikos iššūkiais, jos „ieško“ vyrų ap- 
saugos ir vadovavimo (žr. Rousseau, Emile, ypač 5 kn.; Pateman, 1985, 
p. 157-158). Varguomenė atrodo esanti atstumta todėl, kad pilietybė 
siejama su nedidelės nuosavybės (žemės) cenzu ir/arba buvimu ne- 
priklausomam nuo kitų (žr. Connoly, 1981, 7 sk.). | 


Apibendrinimas: IIb modelis 
Ugdomasis respublikonizmas 


Pagrindimo principas (ai) 
Piliečiai turi būti politiškai ir ekonomiškai lygūs, kad niekas negalėtų būti 
kito šeimininkas ir kad visi galėtų būti vienodai laisvi ir ugdyti save apsi- 
spręsdami bendrojo gėrio naudai 

Pagrindiniai bruožai 


Tiesioginis piliečių dalyvavimas viešuosiuose susirinkimuose, sukuriantis 
įstatymų leidžiamąją valdžią 


Pageidaujamas vieningas balsavimas viešaisiais klausimais, bet nesutari- 
mo atveju klausimas gali būti sprendžiamas balsų dauguma 


Vykdomosios pareigos sutelktos „magistratų“ arba „administratorių“ 
rankose 


Vykdomieji pareigūnai skiriami tiesioginiais rinkimais arba burtų keliu 


Bendrosios sąlygos 
Maža, nepramoninė bendruomenė 
Turto nuosavybė pasiskirsčiusi tarp daugelio; piliečiais gali būti tik turin- 
tys nuosavybę - tai nepriklausomų gamintojų visuomenė 


Moterys tvarko namus, kad vyrai būtų laisvi dirbti ne namie ir imtis poli- 
tikos 

Esama ir kitų įsidėmėtinų sunkumų. Rousseau buvo vaizduojamas 
kaip ginantis demokratijos modelį, iš kurio galiausiai plaukia tironiš- 
kos išvados (žr., pavyzdžiui, Berlin, 1969, p. 162-164). Šis kaltinimas 
kyla iš susirūpinimo, kad jeigu dauguma yra visagalė palyginti su in- 
dividų tikslais ir norais, tai „tautos suverenitetas“ gali nesunkiai su- 
naikinti „individų suverenitetą“ (Berlin, 1969, p. 163). Problema ta, 
kad Rousseau ne tik manė, kad mažumos turi sutikti su daugumų 
sprendimais, bet ir neapibrėžė, kokiu mastu veikia demokratinės dau- 
gumos priimami sprendimai. Faktiškai jis manė, kad individo valią 
prie bendrojo gėrio turi priartinti pilietinis auklėjimas, o bendri įsiti- 
kinimai turi būti įdiegti per „pilietinę religiją“ (Visuomenės sutartis, 
4 kn., 8 sk., ypač p. 261-262). Nors klausimai, kuriuos kelia tokios 
pažiūros, neverčia fatališkai prieštarauti visiems Rousseau vizijos as- 
pektams (žr. Pateman, 1985, p. 159-162), sunku pabėgti nuo išvados, 
kad jis nepajėgė deramai apmąstyti pavojų, kuriuos „valstybinė val- 
džia“ kelia visiems „privataus gyvenimo“ aspektams (žr. Harrison, 
1993, 4 sk.). (Prie šio klausimo grįšime kitame šio skyriaus poskyryje 
ir tolesniuose skyriuose.) 

Didžiausias Rousseau rūpestis buvo tai, ką galima vadinti demokra- 
tijos ateitimi nepramoninėje bendruomenėje, tai yra bendruomenėje, pa-. 
našioje į jo gimtąją „Ženevos respubliką“, kuria jis labai žavėjosi. Jo de- 
mokratijos vizija buvo žadinanti ir provokuojanti, bet ji nebuvo siste- 
miškai susieta su aiškinimu, kokia turi būti politika pasaulyje, kuria- 
me buvo bejsitvirtinančios tautinės valstybės ir apskritai vyko įvairios 
permainos, kilo pramoninė revoliucija, įgyjanti vis didesnį pagreitį aš- 
tuonioliktojo šimtmečio pabaigoje ir pradedanti ardyti tradicinį ben- 
druomeninį gyvenimą. Apmąstyti tai, kaip šios tendencijos keičia de- 
mokratijos pobūdį, teko kitiems. Tai darydami, daugelis autorių pra- 
dėjo laikyti Rousseau pažiūras utopiškomis ir/arba nereikšmingomis 
„moderniomis sąlygomis“. Bet tai toli gražu nebuvo ir nėra visų demo- 
kratijos teoretikų nuomonė, nes, kaip pamatysime kituose skyriuose, bu- 
vo keletas politinių teoretikų, grįžusių prie pamatinės respublikoniško- 
sios tradicijos „moralo“, būtent prie to, kad piliečiai „niekada neturi pa- 
sitikėti valdovais“ ir kad „jeigu norime garantuoti, jog vyriausybės tar- 
nautų tautos interesams, turime kažkaip garantuoti, jog mes, tauta, elg- 

simės kaip mūsų pačių valdžia“ (Skinner, 1992, p. 69). Kiek buvo at- 
sparus šis moralas, galima atskleisti kritiškai vertinant šiuolaikinėje po- 
litikoje vyraujantį demokratijos modelį - liberaliąją demokratiją. Tačiau 
pirma reikia išsamiau atskleisti respublikoniškosios minties reikšmę at- 
sižvelgiant į vieną dar pakankamai neištyrinėtą pamatinį jos koncep- 
tualinio karkaso elementą - jos inspiruotą pilietiškumo sampratą. 


Viešumas ir privatumas 


Kaip taikliai parašė vienas kritikas, respublikoniškosios minties 
istorija „grėsmingai ignoruoja moteriškumą ir moteris“ (Philips, 1991, 
p. 46). Tačiau viena figūra ypač išsiskiria iš „vyriškos srovės“ - tai Ma- 
ry Wollstonecraft (1759-1797), kurios pionierišką viešosios ir privačio- 
sios sričių sąsajų analizę tuoj aptarsime. Wollstonecraft darbo rezulta- 
tas nebuvo naujas savivaldžios bendruomenės ar demokratinio valdy- 
mo modelis, bet jį galima deramai suprasti vertinant kaip esminį įnašą 
į demokratijos galimybės sąlygų analizę. Jis naujai nušviečia mūsų lig- 
šiol aptartų mąstymo tradicijų stipriuosius aspektus ir ribotumus. 

Mąstydama apie Prancūzijos revoliucijos reikšmę ir radikalizmo pli- 
timą Europoje baigiantis aštuonioliktam šimtmečiui, Wollstonecraft rado 
Rousseau kūryboje daug ją žavėjusių dalykų. Iš dalies įkvėpta tų įvy- 
kių ir Rousseau iškeltų problemų, Wollstonecraft parašė vieną nuosta- 
biausių socialinės ir politinės teorijos traktatų - Moterų teisių apgynimas 
(parašytas 1791 m. ir paskelbtas 1792 m.). Nors tekstas buvo gana en- 
tuziastingai sutiktas radikaliuose sluoksniuose (jiems priklausė Willia- 
mas Godwinas ir Thomas Paine'as), kituose sluoksniuose į jį buvo žiū- 
rima nepaprastai niekinamai ir pajuokiamai (žr. Kramnick, 1982; Tay- 
lor, 1983; Tomalin, 1985). Faktiškai ši antroji reakcija į Moterų teisių ap- 
gynimą buvo vyraujanti iš pat pradžių. Tai lėmė pati traktato argumen- 
tacijos esmė. Šios argumentacijos politinė teorija beveik nesvarstė iki 
pat Johno Stuarto Millio (1806-1873), o ir vėliau ji kartu su paties Mil- 
lio darbu apie moterų pavergimą buvo smarkiai ignoruojama. Mary 
Wollstonecraft retai kada buvo laikoma viena iš pagrindinių demokra- 
tijos teoretikių, bet ji turėjo būti šitaip vertinama. 

Wollstonecraft pripažino argumentą, kad laisvė ir lygybė susipy- 
nusios. Kaip ir Rousseau, ji manė, kad visi tie, kurie „priversti svars- 
tyti, ar gali išleisti fartingą“, negali naudotis „širdies ir proto“ laisve 
(Vindication, p. 255). Kaip ir Rousseau, ji teigė, kad iš perdėtos pagar- 
bos turtui ir turtingiesiems kyla daug „šio pasaulio blogybių ir ydų“. 
Piliečiai gali būti aktyvūs, supratingi tik būdami laisvi nuo skurdo bei 
nuo paveldimo turto sistemos, kuri valdančioms klasėms įdiegia nei 
protu, nei nuopelnais nepagrįstos valdžios jausmą. Wollstenecraft bu- 
vo tvirtai įsitikinusi, kad jeigu skurdas bukina dvasią, tai gyvenimas iš 
kitų sukurto turto skatina puikybę ir įpotį dykinėti (Vindication, p. 252- 
253, 255). Žmogaus sugebėjimus galima ugdyti tik juos naudojant, o jie 
retai būna naudojami, „kol kokia nors būtinybė paskatina pradėti suk- 
tis“ (Vindication, p. 252). Wollstonecraft, kaip ir Rousseau, taip pat ma- 
nė, jog norint, kad piliečiai pradėtų geriau suprasti savo visuomenę, 0 
politinė santvarka būtų grindžiama protu ir pagrįsta nuomone, visuo- 
menėje reikia įtvirtinti daugiau lygybės. Tipiškai drąsioje ištraukoje ji 
skelbė: 


Absurdiški rangų skirtumai, darantys civilizaciją prakeiksmu ir dalijantys 
visuomenę į geismingus tironus ir suktus pavydžius valdinius, beveik vie- 
nodai gadina visas tautos klases, nes respektabilumas siejamas ne su ati- 
tinkamų gyvenimo pareigų vykdymu, bet su padėtimi, o kada pareigos ne- 
vykdomos, meilės jausmai negali tapti pakankamai stiprūs, kad palaikytų 


dorybę, už kurią jie yra natūralus atlygis. (Vindication, p. 256-257.) 


Tačiau, kitaip negu Rousseau ir respublikoniškoji tradicija apskritai, 
Wollstonecraft neatstovavo galingai politinio mąstymo srovei, pajungu- 
siai moterų ir vaikų interesus „individo“, t.y. piliečių vyrų, intresams. 
Wollstonecraft kritiškai vertino visas prielaidas apie vyrų, moterų ir vai- 
kų interesų tapatumą ir lygiai taip pat kritiškai vertino Rousseau nupieš- 
tą tinkamo vyrų ir moterų santykio vaizdą, paneigiantį moterų vaidme- 
nį viešajame gyvenime (žr. Vindication, 5 sk.). Nors ji ne pirmoji iškėlė 
klausimą, kodėl individo laisvės ir lygybės doktrina netaikoma mote- 
rims, ji kur kas išsamiau analizavo šį klausimą negu kas nors iki jos, o 
iš tikrųjų ir kelios vėlesnės kartos jai neprilygo šiuo požiūriu (plg. Mary 
Astell, Apmąstymai apie vedybas, knyga pirmą kartą paskelbta 1700 m.). 

Wollstonecraft nuomone, pats nesugebėjimas nagrinėti moters politinio 
išlaisvinimo klausimo turėjo žalingą įtaką ne tik pavienių moterų ir vyrų 
gyvenimui, bet ir pačiam protui bei moralei. Pasak jos, vyrų ir moterų 
santykiai buvo grindžiami daugiausia nepatikrintomis prielaidomis 
(apie natūralius vyrų ir moterų skirtumus) ir neteisingomis institucijo- 
mis (nuo vedybų sutarties iki to, kad moterims nebuvo tiesiogiai atsto- 
vaujama valstybėje). Wollstonecraft žodžiais sakant, tokia padėtis „grio- 
vė“ žmonių siekius tobulinti savo prigimtį ir garantuoti laimę (Vindica- 
tion, p. 87,91). Norint šiuolaikinį pasaulį išlaisvinti iš tironijos, reikia pa- 
neigti ne tik „dieviškąją karalių teisę“, bet ir „dieviškąją sutuoktinių vy- 
rų teisę“ (p. 127). Turint omenyje tokį požiūrį, menkai stebina, kad dėl 
Moterų teisių apgynimo tiek daug Žmonių jautė nerimą. 

Prieštaraudama plačiai pripažįstamam moterų kaip silpnų, nepasto- 
vių, „nesugebančių būti vienišoms“ būtybių ir pasyvių, „nereikšmingų 
geismo objektų“ vaizdiniui, Wollstonecraft įrodinėjo, kad moterys yra 
apgailėtinos būtybės tiek, kiek jos buvo tokios auklėjamos (Vindication, 
p. 81-83). Klausimo esmė buvo ne natūralūs moters sugebėjimai, 0 ryš- 
kiai nevisavertis jų lavinimas ir gyvenimo sąlygos. Užsidariusių namų 
rutinoje ir ribotų galimybių varžomų moterų sugebėjimas tapti visaver- 
tėmis pilietėmis buvo nuolatos puolamas ir žlugdomas. Moterys įsikal- 
davo „moteriškumo idealą“, kuriuo vadovautis jos buvo spaudžiamos iš 
visų pusių. Moterų padėtis gyvenime neleisdavo joms atlikti piliečių pa- 
reigų, ir tai jas smarkiai menkino (Vindication, p. 257-258). Pavyzdžiui, 
„damų“ padėtis ir lavinimas, atrodo, skirti tam, kad būtų ugdomos jų 
savybės, padedančios jas „uždaryti narveliuose“: „po to joms, patupdy- 
toms kaip paukščiai narvelyje, belieka valytis snapu plunksneles ir 
žingsniuoti su juokingu išdidumu nuo laktelės prie laktelės. Tiesa, jas 
aprūpina maistu ir drabužiais, ir už tai nereikia nei verpti, nei austi, bet 
už tai mokama savo sveikata, laisve, dorybe“ (Apgynimas, p. 198). Trum- 
pai sakant, tai, kas yra ir kuo gali būti moterys, lemia žmonių sukurta 
tvarka ir istorinės aplinkybės, o ne prigimtiniai skirtumai. 

Todėl, teigė Wollstonecraft, būtina iš naujo apmąstyti politinius san- 
tykius remiantis „keliais paprastais principais“, kuriuos pripažino dau- 
guma mąstytojų, siekusių mesti iššūkį savavališkoms ir despotiškoms 
valdžioms (Vindication, p. 90). Žmonės iškyla virš „gyvūnų pasaulio“ 

savo sugebėjimu protauti, per patyrimą kaupti pažinimą ir gyventi do- 
rybingą gyvenimą. Žmonės gali ir turi teisę tvarkyti savo gyvenimą pa- 
gal proto ir moralės reikalavimus. Žmonės sugeba suprasti pasaulį ir 
stengtis tobulinti savo prigimtį (Vindication, p. 91). Tačiau primindama 
šiuos klasikinius Švietimo principus, Wollstonecraft skiriasi beveik nuo 
visų savo pirmtakų tuo, kad šiuos principus atgręžė tiek prieš radika- 
lių, tiek prieš liberalių mąstytojų „maskulinistines“ prielaidas. Ir vyrai, 
ir moterys gimsta su Dievo duotu sugebėjimu protauti, sugebėjimu, 
kurį pernelyg dažnai neigia „vyrai savo žodžiais arba elgesiu“ (Vindi- 
cation, p. 91). „Jeigu abstrakčios vyrų teisės išliks jas apsvarsčius ir pa- 
aiškinus“, pareiškė Wollstonecraft, tai „moterų teisės, turint omenyje 
jų lygiavertį sugebėjimą protauti, nesusiaurės atlikus tokį pat patikri- 
nimą“ (p. 87). Ir ji padarė išvadą, kad jeigu moterys nori efektyviai da- 
lyvauti ir viešajame, ir privačiajame gyvenime (kaip pilietės, žmonos 
ir Motinos), jos pirmiausia turi atlikti pareigas sau pačioms kaip pro- 
tingoms būtybėms (p. 259). 

Vadinasi, kad moterys galėtų kuo geriau atlikti savo pareigas, ne- 
pakanka vien pakeisti jų padėtį keičiant, pavyzdžiui, jų švietimo po- 
būdį, kaip kad siūlė kai kurie septyniolikto ir aštuoniolikto šimtmečio 
autoriai. Juk proto viešpatavimą slopina despotiška valdžia, pasireiš- 
kianti daugeliu formų. Pasak įsimintinų Wollstonecraft žodžių, kaip tik 
„žalinga priklausomybė aukštuomenei...civilizacijos pažangą paverčia 
prakeiksmu ir iškreipia protą“ (p. 99). Ji daugiausia kritikuoja tuos, ku- 
rių galia ir valdžia kyla iš paveldėto turto ir/arba titulų sistemos. Itin 
aštriai kritikuojamos trys institucinės grupės: kilmingieji, bažnyčia ir ar- 
mija. Jų privilegijos, dykinėjantis gyvenimas ir/arba prastai apmąstyti 
sumanymai - supuvę santykiai, kuriuos „sukuria turtas, dykinėjimas 
ir kvailybė“, - slegia ne tik moteris, bet ir „gausią sunkiai triūsiančių 
varguolių klasę“ (p. 260, 317). Todėl norint sukurti tvirtą proto valdžią, 
reikia keisti visą politinę sistemą - „jeigu sistema galima mandagiai va- 
dinti priklausomų Žmonių gausinimą ir išgalvojimą mokesčių, kuriais 
kamuojami vargšai, kad būtų paikinami turčiai“ (p. 256). Tik tada, kai 
„Visuomenėje nebus įtvirtintos prievartos“, skelbė Wollstonecraft, „ly- 
tys...užims joms deramą vietą“ (p. 88). 

Kad moterys ir vyrai naudotųsi laisve, reikia, jog jie turėtų sąlygas 
ir galimybes siekti jų pačių pasirinktų tikslų bei atlikti savo socialines, 


RESPUBLIKONIZMAS: LAISVĖ, SAVIVALDA IR AKTYVUS PILIETIS 87 


politines ir religines pareigas. Kalbant apie Wollstonecraft požiūrį, 
ypač svarbu pabrėžti, kad ji nurodo gelmines sąsajas tarp „viešosios“ 
ir „privačiosios“ sričių — viena vertus, tarp galimybės būti piliečiu ir 
dalyvauti valdyme ir, antra vertus, tarp tam trukdančių kliūčių, ku- 
rios smarkiai įsišaknijusios nelygiuose lyčių santykiuose. Jos teigimu, 
pažangūs politiniai pokyčiai vargiai galimi, jei apskritai galimi, neper- 
tvarkius privačių santykių srities, o patenkinamai pertvarkyti „priva- 
čios“ srities neįmanoma iš esmės nepertvarkius valdymo institucijų. 
Be to, ji siekė parodyti, kad asmeninės pareigos (artimiausiems žmo- 
nėms, ar jie būtų suaugusieji, ar vaikai) „niekada nėra tinkamai vyk- 
domos, jeigu supratimas [protas] nepraplečia širdies“, o viešosios do- 
rybės negalima tinkamai ugdyti, kol nepadarytas galas „vyro tironijai“, 
nes „viešoji dorybė tėra privačių [dorybių] suma“ (Vindication, p. 316, 
318). Tad moterų išlaisvinimas yra lemiama laisvės protingoje ir mo- 
ralioje santvarkoje sąlyga. 

Tarp praktinių permainų, kurių siekė Wollstonecraft, buvo nacio- 
nalinė švietimo sistema, naujos karjeros galimybės moterims („mote- 
rys galėtų būti ... gydytojos kaip ir auklės“) ir, nors „aš galiu sukelti 
juoką“, moterų „tiesioginis dalyvavimas vyriausybės svarstymuose“ 
(p. 252 ff). Įvykus tokioms permainoms, moteris įgytų galimybę įnešti 
didelį indėlį į visuomenės gyvenimą: „jeigu ji atlieka savo pilietines 
pareigas, ji neturi asmeniškai siekti, kad ją saugotų civiliniai įstatymai; 
ji neturi priklausyti nuo savo vyro dosnumo, kad galėtų pragyventi, 
kol šis gyvas arba jam mirus, juk ar gali būti dosni būtybė, neturinti 
nieko sava? Arba dorybinga būtybė, kuri nėra laisva?“ (Vindication, 
p. 259). Galėdamos finansiškai išlaikyti save ir prisidėti prie kitų ge- 
rovės, moterys bent jau galėtų tapti lygiomis valstybės gyventojomis. 
Socialinė ir politinė santvarka būtų pertvarkyta ir moterų, ir vyrų 
naudai: tada santvarka nebūtų grindžiama jokia kita valdžia, išskyrus 
paties proto valdžią. 

Wollstonecraft darbas yra reikšmingas įnašas nušviečiant socialinių 
ir politinių procesų tarpusavio ryšį ir kartu mėginant iš naujo įvertinti 
demokratijos sąlygas. Iki dvidešimto amžiaus buvo nedaug, jei apskri- 
tai buvo, autorių, kurie taip įžvalgiai kaip ji būtų nagrinėję viešosios ir 
privačiosios sričių sąsają ir tai, kaip nelygūs lyčių santykiai persmelkia 

šias sritis pakenkdami gyvenimo kokybei. Radikalus jos argumenta- 
vimo polėkis iškėlė naujus klausimus, liečiančius sudėtingas sąlygas, 
kuriomis gali plėtotis demokratija, laiduojanti tiek moterų, tiek vyrų 
dalyvavimą. Po Wollstonecraft sunku įsivaizduoti, kaip politiniai teo- 
retikai galėjo ignoruoti skirtingas vyrų ir moterų galimybes dalyvauti 
demokratinėje politikoje. Tačiau tik palyginti nedaugelis autorių savo 
tyrinėjimuose pasuko šia linkme (žr. Pateman, 1988). Be abejonės, vie- 
na šito priežasčių iš dalies yra, kaip būtų maniusi ir pati Mary Wollsto- 
necraft, vyrų dominavimas politinėse ir akademinėse institucijose. Bet 
kitas veiksnys buvo ir jos pačios samprotavimų dviprasmybės. 

Pradėkime nuo to, kad Wollstonecraft savo kūrinyje nepateikė al- 
ternatyvaus demokratijos modelio, o tai, pavyzdžiui, padarė Rousseau 
iki jos ar Johnas Stuartas Millis po jos. Wollstonecraft argumentams bū- 
dingas nenuoseklus blaškymasis tarp jau nuo Locke'o Antrojo traktato 
žinomų liberalių principų (jie bus aptarti kitame skyriuje) ir radikales- 
nių dalyvaujamosios demokratijos principų. Moterų teisių apgynime ji pa- 
sižadėjo greitai parašysianti kitą knygą, kurioje bus išdėstytos politi- 
nės jos analizės implikacijos, bet, deja, ši knyga niekada nepasirodė (Vin- 
dication, p. 90). Gaila, bet nėra aišku, koks buvo tikrasis Wollstonecraft 
požiūris į valdžios ir valstybės vaidmenį. Nors ji dažnai kalba apie po- 
reikį plėsti moterų (ir varguomenės) galimybes dalyvauti valdyme ir 
aiškiai gina būtinumą išplėsti balsavimo teisę, ji bent kiek išsamiau ne- 
kalba, kokios turėtų būti valdžios formos ir apribojimai. Išvados, kiek 
jos daromos, veda skirtingomis ir kartais priešingomis kryptimis: vie- 
na vertus, prie liberalios demokratijos modelio, kita vertus - prie gana 
revoliucinių demokratinių idėjų (žr. Taylor, 1983, p. 1-7). 

Problemas, kurios kyla gvildenant Wollstonecraft nuostatą, atsklei- 
džia gana stebinantis jos pačios padarytas auditorijos, į kurią ji kreipė- 
si savo kūriniu, susiaurinimas: „kreipdamasi į savo lytį... aš ypač krei- 
piuosi į viduriniosios klasės moteris, kurių padėtis, atrodo, yra natūra- 
liausia“ (Vindication, p. 81). Paliekant nuošalyje klausimus, ką ji turėjo 
galvoje rašydama apie „natūraliausios padėties“ moteris (ši frazė šiek 
cialiniai santykiai yra istorinio pobūdžio), kyla klausimas, ar ji gynė tik 
viduriniosios klasės moterų teises. Nors toks požiūris tuo metu savai- 

me būtų buvęs gana radikalus (kaip nurodė pati Wollstonecraft, dau- 
guma ankstesnių autorių, kuriems rūpėjo moterų padėtis, paprastai 
kreipdavosi tik į aukštuomenės „damas“), keista, kad ji ketino savo dok- 
triną taikyti tik viduriniosioms klasėms. Tai, kad ji norėjo apsiriboti šio- 
mis klasėmis, dar labiau aiškėja jai rašant, jog išlaisvinta moteris turė- 
tų turėti „tarnaitę, kad jai nereikėtų tvarkyti vergiškų namų ūkio rei- 
kalų“ (Vindication, p. 254—255). Nors daugelis jos argumentų labai reikš- 
mingi kaip apibūdinantys visų moterų sąlygas, Wollstonecraft, atrodo, 
netaikė jų visoms moterims: iš tikrųjų išlaisvintoms moterims, matyt, 
reikia tarnaičių. Šį požiūrį toliau patvirtina Wollstonecraft samprota- 
vimai apie moteris (ir vyrus) „vargšų eilėse“ - jie pasmerkti dirbti na- 
mų arba rankų darbus ir jiems net reformuotoje visuomenėje vis dėlto 
reikėtų filantropiško dėmesio ir specialaus mokymo, kad taptų nors tru- 
putį apsišvietę (žr. Kramnick, 1982, p. 40-44; Vindication, p. 273ff). 

Vis dėlto Wollstonecraft iškėlė svarbiausius klausimus, kuriuos at- 
eityje turėjo nagrinėti visi demokratijos teoretikai, paprasčiausiai nema- 
nantys, jog „individai“ yra vyrai. Kaip anksčiau minėjome, vienas iš ne- 
daugelio šiuos klausimus svarsčiusių autorių buvo Johnas Stuartas Mil- 
lis, mėginęs lyčių klausimą gvildenti pasitelkdamas naujus liberalius 
demokratinius argumentus (žr. p. 135-139). Millio politinė mintis, Ži- 
noma, nepaprastai svarbi. Bet reikia turėti galvoje, kad net Millis ne- 
svarstė, kokias išvadas dėl demokratijos reikėtų daryti pakankamai nuo- 
dugniai keliant lyties klausimus: daugelio Mary Wollstonecraft idėjų 
svarba ir implikacijos pradėtos deramai vertinti tik atsiradus šių laikų 
feminizmui (žr. 7 ir 9 sk.). 


Respublikonizmas: baigiamieji apmąstymai 


Renesanso Italijoje atgijęs domėjimasis „savivaldos“ aspektais darė 
reikšmingą įtaką Britanijai, Amerikai ir Prancūzijai septynioliktame ir 
aštuonioliktame šimtmečiais. Įvairūs mąstytojai ir politikai praktikai su- 
sidūrė su problema, kaip kurti pilietinį ir palaikyti viešąjį gyvenimą (žr. 
Pocock, 1975; Ball, 1988, 3 sk.; Rahe, 1994). Bet skirtingi kontekstai lė- 
mė visiškai skirtingus rezultatus. Britanijoje respublikoniškos minties 

srovės tebedarė įtaką, nors jos dažniausiai būdavo sumišusios su ga- 
lingomis vietinėmis mąstymo srovėmis, kuriose vyravo monarchiniai 
ir religiniai motyvai. Pagrindinis klausimas buvo monarcho ir jo valdi- 
nių santykis (žr. Pocock, 1975, III dalis; Wootton, 1992). Amerikoje res- 
publikoniškos sampratos tebebuvo ginčijamos, bet jų konotacijos atspal- 
viai stulbinamai keitėsi, o aktyvaus piliečio idealas įgijo naują prasmę. 
Vykstant ginčams dėl JAV konstitucijos, kai kurie Amerikos „tėvai kū- 
rėjai“ atmetė senovinį ir renesansinį respublikonizmą ir stengėsi sukurti 
naują respublikinę santvarką šalyje, turinčioje daug gyventojų, didelę 
teritoriją ir sudėtingus komercinius tinklus (plg. Ball, 1988, 3 sk.; Rahe, 
1994, p. 3-18). Revoliucinėje Prancūzijoje respublikoniškos idėjos toliau 
vyravo ir buvo pasitelktos metant įsimintiną iššūkį senajai monarchi- 
nei santvarkai; tačiau net Prancūzijoje šios idėjos buvo daug kartų trans- 
formuojamos, ypač po to, kai pradėta plačiau suprasti revoliucijos tra- 
jektoriją nuo liaudies sukilimo iki teroro. 

Įvairiuose kontekstuose ryškėjo mąstymo pokyčiai: buvo atsisako- 
ma kliautis dorybingais piliečiais ir piliečių suvaržymu kaip politinės 
bendruomenės pagrindu ir pradėta labiau akcentuoti būtinybę rūpes- 
tingai apibrėžti ir atriboti politikos sritį, išlaisvinti individų energiją pi- 
lietinėje visuomenėje ir sukurti naują pusiausvyrą tarp piliečio ir val- 
džios, kurią apdraustų įstatymai ir institucijos. Ilgainiui respublikoniš- 
koji tradicija pradėjo kitaip interpretuoti ir pamatinę laisvės prasmę; 
laisvė buvo vis mažiau traktuojama kaip viešoji arba politinė laisvė, 
„tautos teisė dalyvauti valdyme“ ir vis labiau buvo suprantama kaip 
asmeninė arba privati laisvė, „teisių apsauga nuo bet kokio valdžios, 
ypač įstatymų leidžiamosios, kėsinimosi“ (Wood, 1969, p. 608609); dis- 
kusiją šiuo klausimu - žr. Ball, 1988, p. 54ff). Seni žodžiai įgavo nau- 
jų reikšmių ir buvo iš naujo išskleisti kitų politinės kalbos ir tradicijos 
srovių. Šių politinių srovių stiprieji ir silpnieji aspektai nagrinėjami ki- 
tame skyriuje. 


J 


LIBERALIOSIOS DEMOKRATIJOS RAIDA: 
UŽ IR PRIEŠ VALSTYBĘ 


Istorinės permainos, padėjusios rastis moderniajai liberaliai ir libe- 
raliajai demokratinei minčiai, buvo be galo sudėtingos. Monarchų ir luo- 
mų kovos dėl teisėtai jiems priklausančio valdžios masto; valstiečių 
maištai prieš pernelyg didelius mokesčius ir socialinius įpareigojimus; 
prekybos, komercijos ir rinkos santykių plitimas; technikos, ypač karo 
technikos, tobulėjimas; tautinių monarchijų konsolidavimasis (ypač 
Anglijoje, Prancūzijoje ir Ispanijoje); didėjanti Renesanso kultūros įta- 
kova tarp bažnyčios ir valstybės — visa tai vaidino savo vaidmenį. To- 
liau apsistosime prie kai kurių iš šių tendencijų, bet naudinga pirmiau- 
sia paaiškinti „absoliutinės“ valstybės sąvoką. 

Nuo penkiolikto iki aštuoniolikto šimtmečio Europoje vyravo dvi 
skirtingos politinės santvarkos formos — „absoliutinės“ Prancūzijos, 
Prūsijos, Austrijos, Ispanijos, Rusijos ir kt. monarchijos ir „konstituci- 
nės“ Anglijos bei Olandijos monarchijos ir respublikos (žr. Mann, 1986, 
14 sk.). Šių santvarkų tipai smarkiai skiriasi ir konceptualiai, ir institu- 
ciškai, nors valstybės/visuomenės santykių istorijos požiūriu kai kurie 
skirtumai buvo daugiau tariami negu tikri. Konstitucines valstybes ap- 
tarsime netrukus, bet pirmiausia sutelksime dėmesį į absoliutizmą. 

Absoliutizmas reiškė, kad kuriasi tokia valstybės forma, kuri grin- 
džiama šiais veiksniais: mažesnių ir silpnesnių politinių vienetų įtrau- 
kimas į didesnes ir stipresnes politines struktūras (šešiolikto šimtme- 
čio pradžioje Europoje buvo maždaug 500 daugiau ar mažiau nepri- 
klausomų politinių vienetų); padidėjęs sugebėjimas valdyti suvienytą 
teritoriją; fiskalinio valdymo keitimas ir plėtimas; visoje teritorijoje įdie- 


92 KLASIKINIAI MODELIAI 


giama griežtesnė įstatymo ir tvarkos sistema (susijusi su didėjančiu 
ginkluotos jėgos centralizavimu); ir „pastovesnis, labiau numatomas ir 
veiksmingesnis“ vieno, suverenaus valdovo valdymas (Poggi, 1978, 
p. 60-61). Nors reali absoliučių valdovų valdžia dažnai buvo perverti- 
nama, šios permainos reiškė, jog iš esmės sustiprėjo iš viršaus ateinan- 
ti „valstybinė valdžia“ (žr. P. Anderson, 1974b). Iš tiesų absoliutūs val- 
dovai skelbėsi vieninteliai turį legitimią teisę spręsti valstybės reikalus. 
Viena nuostabiausių šio požiūrio formuluočių buvo priskiriama Liud- 
vikui XV: 


Tik mano asmenyje sutelkta aukščiausioji valdžia ir tik aš leidžiu egzistuoti 
teismams ir suteikiu jiems valdžią. Tą... valdžią galima naudoti tik mano 
vardu... Mat tik man priklauso įstatymų leidžiamoji valdžia... Visa vals- 
tybės tvarka kyla iš manęs, nes esu aukščiausias jos sargas... Tautos teisės 
ir interesai... neišvengiamai susiję su mano paties teisėmis ir interesais ir 


jie gali būti tik mano rankose. (Cit. iš Schama, 1989, p. 104.) 


Absoliutus valdovas teigė esąs aukščiausias autoritetas visais žmo- 
giškosios teisės klausimais, nors svarbu pažymėti, kad ši plati valdžia 
buvo suprantama kaip kilusi iš Dieviškojo įstatymo. Karaliaus teisėtu- 
mas buvo grindžiamas „dieviškąja teise“. 

Absoliutus monarchas buvo vis labiau centralizuojamos ir pretenzija 
į aukščiausią ir nedalomą valdžią - aukščiausiąją valdžią arba suverenite- 
tą - grindžiamos valdymo sistemos viršūnė. Šią sistemą atspindėjo dva- 
ro gyvenimo papročiai ir ritualai. Tačiau su dvaru buvo susijęs ir plė- 
tojosi naujas administracinis aparatas, tapęs akstinu formuotis nuolati- 
nei biurokratijai ir armijai (Mann, 1986, p. 476). Septyniolikto amžiaus 
Prancūzijos monarchija yra geriausias absoliutinio teismo pavyzdys, o 
Hohenzollernų dinastijos valdoma Prūsija yra geriausias „ministerijų 
prototipų“ pavyzdys (Poggi, 1990, p. 48). Šie „prototipai“ leido valsty- 
bei daugiau remti ir reguliuoti iki tol neturėjusią analogų veiklų įvairo- 
vę. Absoliutizmas padėjo išjudinti valstybės formavimo procesą, o jam 
prasidėjus ėmė mažėti socialiniai, ekonominiai, kultūriniai ir teisiniai 
skirtumai valstybėse ir didėjo skirtumai tarp valstybių (Tilly, 1975, p. 19). 

Pasak vienos šių permainų interpretacijos, valstybės administraci- 
nės valdžios ekspansija iš esmės tapo įmanoma dėl didėjančio valsty- 

bės sugebėjimo kaupti ir saugoti informaciją apie visuomenės narius 
bei iš to kylančio sugebėjimo kontroliuoti pavaldžius gyventojus (Gid- 
dens, 1985, p. 14-15, 198ff; plg. P. Anderson, 1974b, p. 15-42). Tačiau 
plečiantis valstybės aukščiausiai valdžiai ir didėjant jos administraci- 
nių centrų galiai, nebuvo taip, kad valdžia paprasčiausiai koncentruo- 
tųsi viršūnėje. Didėjant administracinei galiai, didėjo valstybės priklau- 
somybė nuo kooperacinių socialinių santykių formų; valstybė jau ne- 
begalėjo tvarkyti savo reikalų ir palaikyti savo įstaigų bei veiklos vien 
prievarta. Todėl stiprėjo abipusis valdytojų ir valdinių ryšys, o jam stip- 
rėjant pavaldžios grupės gavo vis daugiau galimybių daryti įtaką savo 
valdytojams. Trumpai sakant, absoliutizmas savaime buvo impulsas 
plėtoti naujas valstybės valdžios formas ir jos apribojimus - konstitu- 
cionalizmą ir (eventualiai) galingų grupių dalyvavimą pačiame valdy- 
mo procese. 

Tiesioginiai modernios valstybės šaltiniai buvo absoliutizmas ir jo 
pradėta formuoti tarpvalstybinė sistema. Stiprindamas ir telkdamas po- 
litinę valdžią savo rankose ir siekdamas sukurti centralizuotą valdy- 
mo sistemą, absoliutizmas tiesė kelią nacionalinei ir pasaulietinei val- 
džios sistemai. Bet iš visų naujovių, skatinusių iš naujo permąstyti tin- 
kamą valstybės formą, reikšmingiausia galbūt buvo protestantiškoji re- 
formacija. Juk Reformacija metė iššūkį ne vien popiežiaus jurisdikcijai 
ir valdžiai visoje Europoje; ji kuo griežčiausiai iškėlė klausimus apie po- 
litinę pareigą ir paklusnumą. Klausimas, kam būti lojaliam - Katalikų 
bažnyčiai, valdovui protestantui, konkrečioms religinėms sektoms, - ne- 
buvo lengvai išsprendžiamas. Aršios religinių frakcijų kovos, plitusios 
Europoje per antrąją šešioliktojo šimtmečio pusę ir tapusios įnirtingiau- 
siomis per Trisdešimties metų karą Vokietijoje, parodė, kad religija tam- 
pa labai skaldančia jėga (žr. Sigler, 1983). Labai pamažu tapo akivaiz- 
du, kad valstybės galias reikia atskirti nuo valdovų pareigos remti ku- 
rį nors konkretų religinį tikėjimą (Skinner, 1978, p. 352). Tik tokia išva- 
da leido skintis kelią per valdymo dilemas, kurias sukūrė konkuruo- 
jančios religijos, visos siekusios užsitikrinti privilegijas, į kurias preten- 
davo viduramžių bažnyčia. 

Tačiau ilgalaikį poveikį politinei minčiai turėjo ne pats Reformaci- 
jos sukeltas kivirčas. Juk patį Lutherio ir Calvino mokslų branduolį su- 

darė problemiška asmens kaip „individo“ samprata. Naujose doktrinose 
individas buvo suvokiamas kaip esantis vienišas Dievo, aukščiausio 
bet kokio elgesio teisėjo, akivaizdoje ir esantis tiesiogiai atsakingas už 
Dievo valios aiškinimą ir vykdymą. Ši samprata turėjo esminių ir di- 
namiškų padarinių. Pirmiausia ji atėmė iš individo tiesioginę bažny- 
čios „institucinę paramą“ ir šitaip padėjo stiprinti individualaus vei- 
kėjo, kaip „savo likimo šeimininko“, sampratą, tapusią daugelio vėles- 
nių politinių apmąstymų pagrindine tema. Be to, ji tiesiogiai sankcio- 
navo pasaulietinės veiklos autonomiją visose tose srityse, kurios tiesio- 
giai neprieštaravo moralinei ir religinei praktikai (žr. 5 sk. ir Weber, Pro- 
testantiškoji etika ir kapitalizmo dvasia). Ši tendencija kartu su politinių 
permainų impulsu, kurį davė religijų bei jų ir pasaulietinių valdžių ko- 
va, buvo svarbiausias naujas akstinas iš naujo tirti valstybės ir visuo- 
menės prigimtį. 

Šį akstiną sustiprino didėjantis Europos supratimas, kad galimos 
įvairios socialinės ir politinės santvarkos. Šitai buvo suvokta atradus 
neeuropietišką pasaulį (žr. Sigler, 1983, p. 53-62). Pagrindine diskusijų 
tema tapo santykis tarp Europos ir „Naujojo pasaulio“ bei neeuropie- 
čių teisės (jeigu jos buvo apskritai pripažįstamos). Diskusija sustiprino 
jausmą, jog galimi įvairūs politikos esmės aiškinimai (žr. S. Hall and 
Gieben, 1992, 6 sk.). Žinoma, realus šių aiškinimų turinys ir kryptingu- 
mas tiesiogiai priklausė nuo konkrečių Europos šalių konteksto ir tra- 
dicijų. Besikeičiantis politikos pobūdis visoje Europoje buvo išgyvena- 
mas skirtingai. Tačiau sunku pervertinti procesų ir įvykių, artinusių 
naują politinio mąstymo erą, reikšmę. 


Naujųjų laikų Vakarų politiniame mąstyme valstybės idėja dažnai 
siejama su beasmenės ir ypatingos teisinės arba konstitucinės tvarkos 
samprata. Ši tvarka leidžia administruoti ir kontroliuoti tam tikrą teri- 
toriją. Nors ši samprata pirmą kartą buvo išdėstyta senovės pasaulyje 
(ypač Romoje), iki šešiolikto šimtmečio pabaigos ja rimtai nesidomėta. 
Ji nebuvo ir viduramžių politinio mąstymo elementas. Beasmenės ir 
aukščiausios politinės tvarkos, t.y. teisiškai apibrėžtos ir nuo valdovo 
bei valdinių atskirtos valdžios struktūros, turinčios aukščiausią juris- 
dikciją tam tikrai teritorijai, idėja negalėjo vyrauti, kol politinės teisės, 

priedermės ir pareigos buvo glaudžiai susijusios su religine tradicija, 
monarchinėmis valdžiomis ir feodaline nuosavybės teisių sistema. Pa- 
našiai idėja, kad žmonės yra „individai“ (arba „liaudis“), turintys teisę 
būti jų valstybės piliečiais, negalėjo plačiai paplisti, kol nesusilpnėjo to- 
kių institucijų varžanti įtaka. 

Iš tais laikais atsiradusių politinės minties tradicijų dviem buvo lemta 
tapti svarbiausiomis: tai ankstesniame skyriuje aptarta respublikoniš- 
koji tradicija ir liberalioji tradicija, kurios vieni pirmųjų atstovų buvo 
Thomas Hobbesas (1588-1679) ir Johnas Locke'as (1632-1704). Hobbeso 
pažiūros atspindi įdomų pereinamąjį laikotarpį nuo ištikimybės abso- 
liutizmui prie liberalizmo kovos su tironija. Locke'o teorijoje, priešin- 
gai, matyti pirmieji aiškūs liberalios konstitucionalistinės tradicijos 
žingsniai. Ši tradicija nuo aštuoniolikto šimtmečio tapo vyraujančiu be- 
sikeičiančio Europos ir Amerikos politikos statinio elementu. 

Svarbu aiškiai pasakyti, ką reiškia „liberalizmas“. Nors tai kontro- 
versiška sąvoka, 0 jos prasmė istoriškai keitėsi, čia ji reiškia mėgini- 
mus palaikyti pasirinkimo laisvės, proto ir tolerancijos vertybes susi- 
dūrus su tironija, absoliutistine sistema ir religine netolerancija (plg. 
Macpherson, 1966; Dunn, 1979; Pateman, 1985; Rahe, 1994, ypač epi- 
logas). Mesdamas iššūkį, viena vertus, dvasininkų valdžiai ir bažny- 
čiai ir, kita vertus, „despotiškų monarchijų“ galioms, liberalizmas sie- 
kė apriboti jų abiejų galias ir apibrėžti griežtai privačią sritį, nepriklau- 
somą nuo bažnyčios ir valstybės. Pagrindinis šio plano tikslas buvo iš- 
laisvinti valstybę iš religinės kontrolės, o pilietinę visuomenę (asme- 
ninį, šeimos ir verslo gyvenimą) - iš politinio kišimosi. Pamažu libe- 
ralizmas buvo susietas su doktrina, kad individams turi būti leidžia- 
ma laisvai įgyvendinti savo preferencijas dėl religinių, ekonominių ir 
politinių reikalų - faktiškai dėl daugumos dalykų, kurie lietė kasdienį 
gyvenimą. Nors įvairūs liberalizmo „variantai“ skirtingai aiškino šį 
tikslą, jie darniai gynė konstitucinę valstybę, privačią nuosavybę ir kon- 
kurencinę rinkos ekonomiką kaip pagrindinius mechanizmus, pade- 
dančius derinti individų interesus. Svarbu pažymėti, kad ankstyviau- 
sios (ir įtakingiausios) liberalizmo doktrinos traktavo individus esant 
„laisvus ir lygius“ ir turinčius „prigimtines teises“, t.y. neatimamas tei- 
ses, įgyjamas gimstant. Tačiau taip pat iš karto reikia pažymėti, kad 

tie „individai“ buvo tapatinami (ir vėl) su vyrais (žr. Pateman, 1988). 
Tiek daug dėmesio paprastai buvo skiriama individui - vyrui ir turto 
savininkui, o naujosios laisvės pirmiausia buvo skirtos naujos viduri- 
niosios klasės - buržuazijos — vyrams (jie gavo tiesioginės naudos iš 
augančios rinkos ekonomikos). Iškilūs mąstytojai beveik nekvestiona- 
vo vyrų dominavimo viešajame ir privačiajame gyvenime. 

Pagrindinė liberaliajai politinei teorijai kylanti problema buvo su- 
taikyti valstybės, kaip beasmenės, teisiškai apribotos valdžios struktū- 
ros, sąvoką su nauju požiūriu į valdinių teises, priedermes ir pareigas. 
Klausimas buvo toks: kaip susieti „suverenią valstybę“ su „suverenia 
tauta“, kuri buvo pripažįstama esanti teisėtas valstybės galių šaltinis? 
Dauguma liberalių ir liberalių demokratinių teorijų susidūrė su dile- 
ma, kaip rasti pusiausvyrą tarp galios ir teisės, valdžios ir įstatymo, pa- 
reigų ir teisių. Juk nors valstybė privalo turėti priverčiamosios galios 
monopolį, kad suteiktų saugų pagrindą klestėti „laisvajai prekybai“, 
verslui ir šeimos gyvenimui, jos priverčiamąsias ir reguliuojamąsias ga- 
lias reikia suvaržyti tiek, kad jos įgaliotiniai nesikištų į politines ir so- 
cialines pavienių piliečių laisves, netrukdytų jiems įgyvendinti, konku- 
ruojant vieniems su kitais, jų konkrečių interesų. 

Norint geriau suprasti liberalizmo prigimtį, svarbu nuodugniau iš- 
nagrinėti jo raidą. Tik supratus liberaliosios tradicijos atsiradimą bei jos 
iškeltus klausimus apie suvereniteto pobūdį, valstybinę valdžią, indi- 
vido teises ir atstovavimo mechanizmus, galima suvokti aštuoniolikta- 
me ir devynioliktame amžiais pradėjusių formuotis naujų liberalių de- 
mokratinių modelių pagrindus. Šiame skyriuje bus išnagrinėti du to- 
kie modeliai - „saugomoji“ ir „ugdomoji“ demokratijos arba atitinka- 
mai Illa ir IIIb modeliai. Jiems būdingos aiškios paralelės su kai kuriais 
ankstesniame skyriuje aptartų respublikoniškų modelių aspektais. Sau- 
gomosios demokratijos požiūriu, kadangi žmonės sprendžia savo rei- 
kalus vadovaudamiesi savanaudiškais siekiais ir individualiai motyvuo- 
ja pasirinkimus, vienintelis būdas užkirsti kelią kitų dominavimui - tai 
kurti atskaitingas institucijas; ugdomoji demokratija skelbia, kad poli- 
tinis dalyvavimas yra pageidautinas tikslas savaime ir yra svarbus (o 
gal svarbiausias) mechanizmas aktyviems, sąmoningiems ir angažuo- 
tiems piliečiams ugdyti. Abiejose mąstymo srovėse galima atrasti res- 

publikonizmo įtakos elementų, bet nė vienos srovės negalima tinkamai 
suprasti nesusipažinus su jų konkrečiomis ištakomis ankstyvojoje libe- 
raliojoje mintyje. Todėl dabar šiame skyriuje svarstysime šią mintį ir, 
konkrečiai, ankstyvuosius modernybės ginčus dėl monarchų ir dvasi- 
ninkijos galių prigimties ir apimties. Šiuose ginčuose Hobbesas suvai- 
dino lemiamą (nors šiek tiek dviprasmišką) vaidmenį. 


Valdžia ir suverenumas 


Savo didžiajame kūrinyje Leviatanas Hobbesas, kaip ir Machiavelli, 
vaizdavo žmones iš esmės esant savanaudžius, visada trokštančius „vis 
didesnio malonumo“ ir tvirtos padėties, leidžiančios siekti savo tikslų. 
Žmogaus padėtį lemia interesų konfliktai ir kova dėl valdžios. Hobbe- 
sas pabrėžė „bendrą visų Žmonių polinkį - amžiną ir nuolatinį vis di- 
desnės valdžios troškimą, pasibaigiantį tik su mirtimi“ (Leviatanas, 
p. 113). Žvelgiant iš tokios perspektyvos, mintis, kad žmonės galėtų pra- 
dėti gerbti vieni kitus ir pasitikėti vieni kitais, gerbti sutartis ir bendrauti 
politiškai, iš tiesų atrodo neįtikima. Tačiau prisimindamas Anglijos pi- 
lietinį karą, Hobbesas troško parodyti, kad nuolatinis rūpinimasis sa- 
vanaudiškais interesais neturi ir neprivalo sukelti nesibaigiančio kon- 
flikto ir karo. Stengdamasis tai įrodyti ir šitaip atrasti tinkamą valsty- 
bės formą, jis taikė „mintinį eksperimentą“. Šį „eksperimentą“ verta 
trumpai išnagrinėti, nes jis aiškiausiai atskleidžia kai kurias problemas, 
iškylančias svarstant individo ir valstybės santykį. 

Hobbesas įsivaizdavo padėtį, kai individai yra prigimtinėje būklė- 
je - tai yra padėtį, kai nėra valstybės „bendros valdžios“, leidžiančios 
įtvirtinti taisykles ir apriboti elgesį: individai turi „prigimtines teises“ 
pasinaudoti visomis priemonėmis savo gyvybei išsaugoti ir elgtis kaip 
patinka su kiekvienu, taip pat „turėti savo nuosavybėje, naudotis ir 
mėgautis viskuo, ką įgijo ar galės įgyti“ (Leviatanas, I dalis, 13-15 sk.). 
Tai lemia nuolatinę kovą už išlikimą - garsųjį Hobbeso „kiekvieno ka- 
rą su kiekvienu“. Šioje prigimtinėje būklėje individai sužino, kad gy- 
venimas „yra vienišas, skurdus, bjaurus, gyvuliškas ir trumpas“, ir to- 
dėl, norint išvengti žalos bei ankstyvos mirties pavojaus, o ką jau kal- 

bėti apie didesnio komforto garantijas, reikia laikytis tam tikrų prigim- 
tinių įstatymų arba taisyklių (I dalis, 13 sk.). Prigimtiniai įstatymai yra 
dalykai, kurių turi laikytis individas bendraudamas su kitais, jeigu turi 
pakankamą pagrindą manyti, jog ir kiti elgsis panašiai (žr. Plamenatz, 
1963, p. 122-132). Apie šiuos įstatymus Hobbesas sako, jog jie gali būti 
sutraukti į vieną lengvą santrauką, suprantamą net menkiausių suge- 
bėjimų žmogui: nedaryk kitam to, ko nenorėtum, kad kiti tau darytų (Le- 
viatanas, 14, 15 sk.). Jo samprotavimuose apie prigimtinius įstatymus 
daug dviprasmybių (pirmiausia neaiškus jų ryšys su „Dievo valia“), 
bet šie keblumai čia mūsų tiesiogiai nedomina. Juk Hobbeso nuomo- 
ne, pagrindinė problema yra tokia: kokioms sąlygoms esant individai 
pakankamai pasitiki vieni kitais ir gali „atsisakyti savo teisės į viską“, 
kad patenkintų savo ilgalaikį saugumo ir taikos poreikį? Kaip indivi- 
dai gali derėtis vieni su kitais, jeigu tam tikromis sąlygomis kai kurie 
žmonės suinteresuoti sugriauti tokias derybas? Būtinas Žmonių susita- 
rimas, reguliuojantis jų gyvenimą, tačiau toks susitarimas atrodo ne- 
įmanomas. 

Trumpai sakant, Hobbeso argumentas yra toks: individai turi sava- 
noriškai atsisakyti savivaldos teisių ir perduoti jas vienintelei galingai 
valdžiai šitaip įgaliodami ją veikti jų vardu, nes jeigu visi individai tai 
padarytų vienu metu, būtų sukurtos veiksmingo politinio valdymo, o 
ilgalaikėje perspektyvoje ir saugumo bei taikos sąlygos. Būtų sukurtas 
ypatingas valdžios - suvereno ir valdinio - santykis ir būtų įsteigta ypa- 
tinga politinė valdžia: suvereni valdžia arba suverenitetas - tai gautais 
įgaliojimais grindžiamas, vadinasi, teisėtas suverenu tapusio asmens ar- 
ba susirinkimo valstybės galių naudojimas. Suvereno valdiniai turėtų 
priedermę ir pareigą paklusti suverenui, nes „suvereno“ pareigos atsi- 
rado jiems susitarus, o „aukščiausioji valdžia“ kyla ne iš tas pareigas 
turinčio asmens, ją, ko gero, lemia pats šių pareigų, dėl kurių susitarta, 
pobūdis (plg. Benn, 1955; Peters, 1956; Skinner, 1989, p. 112ff). 

Svarbu pabrėžti, kad Hobbeso nuomone, nors suvereno pareigos turi 
būti neatimamos, nedalomos ir galiausiai absoliučios, jos sukuriamos 
remiantis tautos suteikta valdžia (Leviatanas, p. 192-193). Valstybės teisė 
įsakyti ir valdinių pareiga paklusti nulemtos „sutikimo“, sąlygų, su ku- 
riomis būtų sutikę individai, jei iš tikrųjų būtų buvusi sudaryta visuo- 

menės sutartis. Nors Hobbeso valstybės samprata turi nedaug bruožų, 
dėl kurių šiandien galėtume ją vadinti atstovaujamąja, faktiškai jis tei- 
gia, kad tauta valdo per suvereną. Suverenas yra jos atstovas: „Daugy- 
bė Žmonių tampa vienu asmeniu, kai jiems atstovauja vienas žmogus 
arba vienas asmuo“ (Leviatanas, p. 174). Suvereno dėka daugybė nuo- 
monių ir interesų gali tapti „viena valia“, ir, kaip manė Hobbesas, kal- 
bant apie suverenią valstybę, suponuojama tokia vienybė. Vadinasi, jo 
nuostata sutampa su požiūriu visų tų autorių, kurie gina sutikimu grin- 
džiamo valdymo svarbą ir atmeta teiginius apie „dieviškąją karalių tei- 
sę“ bei apskritai tradicijos autoritetą. Tačiau jo išvados visiškai prieš- 
tarauja išvadoms tų autorių, kurie dažnai mano, kad toks argumenta- 
vimas implikuoja esant būtiną kokį nors liaudies suverenitetą arba de- 
mokratinį atstovaujamąjį valdymą (išsamesnį šios temos aptarimą žr. 
Held, 1995, 2 sk.). 

Hobbeso nuostata vertintina kaip pirmosios moderniojo liberaliz- 
mo pastangos pagrįsti tiek individo laisvę, tiek ir pakankamą valsty- 
bės galią, kad būtų garantuota socialinė ir politinė tvarka. Hobbesas 
įneša lemiamą indėlį į liberalizmo formavimąsi, bet jo teorijoje, kaip ir 
Machiavelli'o, derinami iš esmės itin liberalūs ir neliberalūs pradai. 
Hobbeso nuostata liberali, nes jam rūpėjo atskleisti palankiausias žmo- 
gaus prigimties raiškos sąlygas; paaiškinti arba atskleisti tinkamiau- 
sią visuomenės ir valstybės formą orientuojantis į „laisvų ir lygių“ in- 
dividų visuomenę; taip pat naujoviškai pabrėžti, koks svarbus sutiki- 
mas sudarant sutartį arba derybose siekiant ne tik reguliuoti Žmonių 
reikalus ir garantuoti tam tikrą nepriklausomybę ir pasirinkimą visuo- 
menėje, bet taip pat leigitimuoti, t.y. pateisinti, tokį reguliavimą. Ta- 
čiau Hobbeso pozicija kartu yra visai neliberali: jo politinėse išvadose 
pabrėžiama būtinybė turėti faktiškai visagalį suvereną, kuriantį įsta- 
tymus ir garantuojantį socialinio ir politinio gyvenimo sąlygas. Hob- 
besas iš tikrųjų nereikalavo, kad jo tautiečiai sudarytų sutartį; jis rei- 
kalavo pripažinty kad įpareigojimai, kurie atsirastų tarus, jog tokia 
sutartis buvusi sudaryta, yra protingi (Leviatanas, p. 331; žr. Macpher- 
son, 1968, p. 45). Jo pasiūlyta šių įpareigojimų samprata drastiškai su- 
ardė pusiausvyrą tarp, viena vertus, individo pretenzijų ir, kita ver- 
tus, valstybės galios šios naudai. Buvo įtvirtinta aukščiausia modernios 
valstybės valdžia, bet piliečių - beje, reikia dar kartą pabrėžti, „gerbia- 

mų“ ir labai turtingų piliečių vyrų - galimybės savarankiškai veikti bu- 
vo radikaliai sumenkintos. Hobbesas stengėsi apginti sritį, į kurią ne- 
galėtų kištis valstybė ir kurioje galėtų klestėti prekyba, komercija ir pat- 
riarchalinė šeima, - pilietinę visuomenę. Bet galų gale jam nepavyko 
pasiūlyti nei sąvokų, nei institucijų, kurios būtinos norint patenkina- 
mai apriboti valstybės veikimo lauką. 


Pilietybė ir konstitucinė valstybė 


Johnas Locke'as prieštaravo Hobbeso argumentui, kad individai gali 
„taikiai ir laisvai“ sugyventi vieni su kitais tik tuo atveju, jeigu būtų val- 
domi nedalomos valdžios įsakymais. Pateikdamas savo garsiuosius 
kontrargumentus, jis numatė visą saugomosios demokratijos tradiciją. 
Apie hobsiškojo tipo argumentus jis rašė: „Tai reiškia manyti, kad žmo- 
nės tokie kvaili, stengiasi apsisaugoti nuo šeškų ar lapių daromos jiems 
žalos, bet būna visai patenkinti, dar daugiau, jaučiasi saugūs, kai juos 
ryja liūtai“ (Locke, Esė apie pilietinę valdžią, p. 83, $93). Kitaip sakant, var- 
giai tikėtina, kad ne visiškai vieni kitais pasitikintys žmonės patikėtų vi- 
sagaliui suverenui rūpintis jų interesais. Locke'as pritarė 1688 m. Angli- 
jos revoliucijai ir po jos įtvirtintai santvarkai, kai tam tikru mastu buvo 
konstituciškai apribota karūnos valdžia. Jis atmetė didelės, visose srityse 
vyraujančios valdžios sampratą. Jo nuomone, „valdžios“ instituciją ga- 
lima ir reikia traktuoti kaip piliečių „gyvybės, laisvės ir turto“ gynimo 
„įrankį“, t.y. valdžios raison d ėtre - saugoti Dievo valia nustatytas ir 
įstatymuose surašytas individų teises (žr. Dunn, 1969, 3 dalis). 

Locke'as, kaip ir Hobbesas, manė, kad politinė visuomenė kilo iš 
anksčiau prigimtinėje būklėje gyvenusių ir prigimtines teises turėjusių 
individų. Kaip ir Hobbesui, jam rūpėjo, kokį pavidalą turi įgyti teisėta 
valdžia ir kokiomis sąlygomis galimi saugumas, taika ir laisvė. Bet šiuos 
dalykus jis suprato visiškai kitaip. Svarbiame veikale Antrasis traktatas 
apie valdžią (pirmą kartą paskelbtas 1690 m.) Locke'as pradeda nuo prie- 
laidos, kad individai iš pradžių gyveno prigimtinėje būklėje: „... tai yra 
būklė, kai žmonės visiškai laisvai savo nuožiūra veikia, disponuoja savo 
nuosavybe ir asmeniu pagal Prigimties įstatymą, neprašydami nieko lei- 
dimo ir nepriklausydami nuo kito žmogaus valios“ (Esė apie pilietinę val- 

džią, p. 15, $4)!. Ši prigimtinė būklė, pamatinė žmonių asociacijos forma, 
yra laisvės, bet „ne palaidumo būklė“. Individus saisto pareiga Dievui 
ir valdo juos prigimtinis įstatymas. Prigimtinis įstatymas (sunku tiksliai 
pasakyti, kaip jis iš tikrųjų suprantamas Dviejuose traktatuose) apibrėžia 
pagrindinius moralės principus: individai neturi atimti sau gyvybės, jie 
turi saugoti vienas kitą ir neturi kėsintis į kito laisvę. Žmogaus protas 
gali suprasti įstatymą, bet jis yra Dievo, „be galo išmintingo Kūrėjo“, kū- 
rinys (Esė apie pilietinę valdžią, p. 17, 86). 

Prigimtinėje būklėje žmonės laisvi ir lygūs, nes protas leidžia jiems 
elgtis racionaliai, vadovautis prigimtiniu įstatymu. Be to, jie turi pri- 
gimtines teises. Šioje būklėje teisė tvarkyti savo reikalus ir panaudoti 
prigimtinį įstatymą prieš pažeidėjus suponuojama taip pat, kaip parei- 
ga gerbti kitų teises. Individai turi teisę naudotis savo darbo vaisiais ir 
turėti nuosavybę. Teisė į nuosavybę yra teisė į „gyvybę, laisvę ir turtą“ 
(Esė apie pilietinę valdžią, p. 108, $123), nors Locke'as taip pat vartoja 
„Nuosavybės“ sąvoką siauresne prasme, reiškiančia tik naudojimąsi 
daiktais (plg. Macpherson, 1962; Plamenatz, 1963; Dunn, 1969). 

Pasak Locke'o, prigimtinio įstatymo laikymasis garantuoja, kad pri- 
gimtinė būklė nėra karas. Tačiau šioje būklėje prigimtinės individų tei- 
sės ne visada apsaugomos, nes yra tam tikrų „nepatogumų“: ne visi 
individai visiškai gerbia kitų teises; kai individui paliekama laisvė pa- 
čiam taikyti prigimtinį įstatymą, atsiranda per daug teisėjų, taigi, ir kon- 
fliktų aiškinant įstatymo prasmę; kai žmonės menkai organizuoti, juos 
gali užpulti iš šalies (Esė apie pilietinę valdžią, p. 22-23, $13). Pagrindinį 
patiriamą „nepatogumą“ galima apibendrinti kaip netinkamą nuosa- 
vybės plačiąja prasme - teisės į „gyvybę, laisvę ir turtą“ - reguliavimą 
(p. 14, 53 ir p. 109, $124). Nuosavybė senesnė ir už visuomenę, ir už 
valdžią, o jos reguliavimo sunkumai yra lemiama priežastis, verčianti 
„vienodai laisvus žmones“ sukurti jas abi. Tad priemonė prigimtinės 
būklės nepatogumams pašalinti yra susitarimas arba sutartis sukurti, 
pirma, nepriklausomą visuomenę ir, antra, valdžios „pilietinę asocia- 
ciją“ (Esė apie pilietinę valdžią, p. 83-87, $94—-97; žr. Laslett, 1963). Svar- 
bu skirti šiuos du susitarimus, nes tada paaiškėja, jog visuomenę suda- 
rantys individai suteikia vyriausybei valdžią, kad ši tarnautų valdinių 


ž Taip teigdamas Locke'as, žinoma, tiesė svarbius kelius, kuriais vėliau ėjo kiti. 
Žr., pavyzdžiui, p. 76-77. 

tikslams, o jeigu ji nesugeba tinkamai atstovauti šiems tikslams, galuti- 
niai teisėjai yra Žmonės - piliečiai, kurie gali atleisti tiek savo įgalioti- 
nius, tiek prireikus gali keisti pačią valdymo formą. 

Reikia pabrėžti, kad, Locke'o nuomone, valdymo aparato formavi- 
mas nereiškia, jog visos valdinių teisės perkeliamos į politikos sritį (Esė 
apie pilietinę valdžią, p. 116-118, $135, ir p. 128-129, $149). Įstatymų kū- 
rimo ir įgyvendinimo (įstatymų leidžiamosios ir vykdomosios) teisės 
atiduodamos valdžiai, bet visa tai siejama su tuo, kaip valdžia siekia 
savo svarbiausio tikslo - apsaugoti „gyvybę, laisvę ir turtą“. Aukščiau- 
sioji valdžia, t.y. galia spręsti, ar tinkamai naudojamasi politine valdžia, 
galiausiai išlieka tautos rankose. Įstatymų leidžiamoji valdžia priima 
taisykles kaip tautos įgaliotinė vadovaudamasi prigimtiniu įstatymu, 
o vykdomoji valdžia (jai Locke'as priskyrė ir teisminę valdžią) įgyven- 
dina teisės sistemą. Šis valdžių atskyrimas buvo svarbus: 


Ir kadangi pagunda gali būti per didelė silpnai žmogaus prigimčiai, linku- 
siai geisti valdžios, tie patys asmenys, kurie turi teisę kurti įstatymus, gali 
taip pat įsigeisti paimti į savo rankas teisę juos vykdyti, kad tokiu būdu 
pasidarytų sau išimtį ir nebūtų pavaldūs savo sukurtiems įstatymams ir 
kreiptų įstatymą, jį kuriant ir jį vykdant, savo asmeninei naudai; taip jų 
interesai tampa atskiri nuo likusios bendruomenės, priešingi visuomenės 


ir valdžios tikslui. (Esė apie pilietinę valdžią, p. 125, $143.) 


Tad norint garantuoti visuomenės integralumą ir aukščiausius jos 
tikslus, reikia konstitucinio valdymo, kai „valstybinė valdžia“ teisiškai 
apribojama ir padalijama. Locke'ui atrodė tinkamesnė vykdomąją val- 
džią turinti konstitucinė monarchija ir įstatymų leidybos teises turinti 
parlamantinė asamblėja, nors tokios santvarkos jis nelaikė vienintele 
įmanoma valdymo forma, o jo pažiūros šiuo klausimu suderinamos su 
kai kuriomis kitomis politinių institucijų sampratomis. 

Valdžia valdo ir yra teisėta „sutinkant“ individams. „Sutikimas“ - 
pamatinė ir sunki Locke'o veikalų sąvoka. Ją galima aiškinti taip, kad 
tik nuolatinis ir aktyvus asmeninis individų sutikimas galėtų garantuoti 
pareigą paklusti, t.y. garantuoti vyriausybės valdžią ir teisėtumą (Pla- 
menatz, 1963, p. 228). Tačiau atrodo, jog Locke'as manė, kad aktyvus 
individų sutikimas lemtingai svarbus tik pirmąkart įsteigiant teisėtą pi- 
lietinę valdžią. Vėliau sutikimą turėtų įkūnyti „tautos“ atstovų daugu- 

mos priimami sprendimai, kol šie atstovai, kaip valdinių patikėtiniai, 
laikosi pradinės sutarties ir jos sąlygų apsaugoti „gyvybę, laisvę ir tur- 
tą“ (išsamią su tuo susijusių klausimų aptartį žr.: Lukes, 1973, p. 80- 
81, ir Dunn, 1980, p. 36-37). Kai jie tai daro, išlieka ir pareiga paklusti 
įstatymui. Bet jeigu valdantieji pažeidžia sutarties sąlygas virtine tiro- 
niškų politinių veiksmų, tai, Locke'o teigimu, sukilimas siekiant sukurti 
naują valdžią gali būti ne tik neišvengiamas, bet ir pateisinamas. 

Politinę veiklą Locke'as traktuoja instrumentiškai: ji sukuria laisvės 
rėmus arba sąlygas, kad pilietinės visuomenės individai galėtų siekti 
savo tkslų. Politinės bendruomenės arba valdžios sukūrimas yra naš- 
ta, kurią turi prisiimti individai, norintys pasiekti savo tikslus. Tad pri- 
klausomybė politinei bendruomenei, t.y. pilietybė, užkrauna individui 
įpareigojimus ir teises, pareigas ir galias, suvaržymus ir laisves (Las- 
lett, 1963, p. 134-135). Palyginti su Hobbeso idėjomis, tai buvo reikš- 
mingiausias ir radikaliausias požiūris, nes jis padėjo įtvirtinti vieną svar- 
biausių modernaus europietiškojo liberalizmo principų: valdžia egzis- 
tuoja tam, kad apsaugotų piliečių, geriausiai suprantančių savo intere- 
sus, teises ir laisves; tad reikia apriboti valdžios apimtį ir ją suvaržyti 
praktiškai, kad būtų garantuojama didžiausia įmanoma kiekvieno pi- 
liečio laisvė. Iš esmės Locke'o, o ne Hobbeso pažiūros padėjo pakloti 
pagrindą liberalizmo plėtrai ir tiesė kelią liaudies atstovaujamojo val- 
dymo tradicijai. Palyginti su Hobbesu, Locke'o įtaka praktinei politi- 
kai buvo didelė (žr. Rahe, 1994, p. 291-311). 

Atrodo, jog Locke'o raštams vienu metu būdingos kelios tendenci- 
jos. Čia keliama mintis, kaip svarbu garantuoti individų teises, liaudies 
suverenitetą, daugumos valdymą, valdžių padalijimą valstybėje, konsti- 
tucinę monarchiją ir atstovaujamąją parlamentinio valdymo sistemą. Ši- 
taip tiesiogiai numatomi pagrindiniai devynioliktame ir dvidešimto 
šimtmečio pradžioje susiformavusio demokratinio valdymo aspektai ir 
svarbiausi šiuolaikinės atstovaujamosios valstybės principai. Tačiau ge- 
riausiu atveju daugumos šių idėjų suformuluotos tik užuomazgos, o 
Locke'as tikrai nenumatė daugelio gyvybiškai svarbių demokratinio at- 
stovaujamojo valdymo komponentų, pavyzdžiui, konkuruojančių par- 
tijų, partinio valdymo ir politinių laisvių pripažinimo nepriklausomai 
nuo klasės, lyties, odos spalvos ir tikėjimo (plg. Laslett, 1963, p. 123). Pa- 
sak Locke'o, reguliarūs įstatymų leidžiamojo susirinkimo rinkimai, o ką 

jau kalbėti apie visuotinę rinkimų teisę, nėra teisėto valdymo, arba su- 
tikimu grindžiamo valdymo, sąlyga. (Beveik neabejotina, kad Locke'as 
nebūtų atsižadėjęs balsavimo teisės, griežtai grindžiamos suaugusių vy- 
rų turima nuosavybe. Plg. Plamenatz, 1963, p. 231, 251-252; Dunn, 1969, 
10 sk.) Be to, jis išsamiai neaiškino, kaip smarkiai būtų galima riboti po- 
litinį kišimąsi į Žmonių gyvenimą ir kokiomis sąlygomis pateisinamas 
pilietinis nepaklusnumas. Jis manė, kad politinės valdžios pamatas - 
valdžios ir tautos tarpusavio „pasitikėjimas“, bet nepajėgė tinkamai api- 
brėžti, kas yra „tauta“ ir kokiomis sąlygomis reikia „pasitikėti“. Nors 
Locke'as neabejojamai buvo vienas pirmųjų didžių liberalizmo kovotojų 
ir nors akivaizdu, kad jo darbai skatino liberalaus ir liberalaus demokra- 
tinio valdymo raidą, jo, kaip ir daugelio jo pirmtakų, negalima be rim- 
tų išlygų laikyti demokratu (plg. Dunn, 1980, p. 53-77). 


Valdžių atskyrimas 


Kartais sakoma, kad Locke'as pastūmėjo į priekį svarstymus apie at- 
stovaujamojo valdymo principus, o kokios būtinos institucinės naujo- 
vės reformuotam atstovaujamajam valdymui įgyvendinti, geriau supra- 
to prancūzų filosofas ir politinis teoretikas Charles Louis de Montes- 
guieu (1689-1755). Tokia nuomonė iš dalies teisinga. Montesguieu nie- 
kada išsamiau nepagrindė, kodėl jis teikė pirmenybę apribotai valdžiai. 
Plačiąja prasme jis buvo Locke'o sekėjas ir gynė tai, ką pats laikė bū- 
dingomis „angliškomis“ laisvės, pakantos ir nuosaikumo sampratomis, 
kurias, jo teigimu, žavingai išreiškė (po 1688 m.) pati Anglijos konsti- 
tucija - „laisvės veidrodis“. Aplinkui vyraujant ryškiam nepasitenkini- 
mui absoliutiniu valdymu (konkrečiai, Liudviko XV valdymu), jis su- 
sidomėjo, kaip sukurti atstovaujamąją santvarką, puoselėjančią laisvę 
ir galinčią maksimaliai sumažinti korupciją ir nepriimtinus privilegijų 
monopolius. Locke'as mažai rašė apie tai, kokie turėtų būti pageidau- 
jami valstybinės valdžios bruožai, arba apie tai, kaip reikia organizuo- 
ti valstybinę valdžią. Tuo tarpu Montesguieu skyrė šiam klausimui 
daug energijos. Jis analizavo įvairias laisvės sąlygas, bet svarbiausia - 
tai klausimas, kaip konstituciškai būtų galima įtvirtinti nepažeidžiamus 
valstybės veiksmų apribojimus (žr. Bellamy, 1996). 

Montesguieu kovojo už konstitucinį valdymą kaip svarbiausią me- 
chanizmą, leidžiantį apsaugoti individo (suaugusio, vyro, turinčio nuo- 
savybę) teises. Nors jis tikėjo duotu, nekintamu prigimtiniu įstatymu, 
jo raštuose tiek pat, o gal net daugiau dėmesio skiriama pozityvios tei- 
sės sistemos plėtrai: tai formali, aiškiai išdėstyta teisinė struktūra, re- 
guliuojanti viešąjį ir privatųjį gyvenimą. Jis primygtinai gynė idėją to- 
kios visuomenės, kurioje būtų išlaisvinti „individų“ sugebėjimai ir ener- 
gija Žinant, jog privatūs interesai bus apsaugoti. Montesguieu atrodė 
savaime suprantama, kad „visada bus kilme, turtingumu ar dora išsi- 
skiriančių asmenų“, turinčių „teisę varžyti žmonių palaidumą“ (The Spi- 
rit of Laws, p. 71, veikalas pirmąkart paskelbtas 1748 m.); jam taip pat 
atrodė savaime suprantama, kad yra daug „tokių varganų Žmonių (tarp 
jų juodadarbių ir neturinčių daug turto asmenų), kurie tarsi pasmerkti 
neturėti savo valios“. Vis dėlto jo raštuose ryžtingai keliama konstitu- 
cinės valstybės idėja. Tokia valstybė palaiko įstatymą ir tvarką namie 
ir saugo nuo užsienio agresijos. Montesguieu tiesiogiai nevartojo ter- 
mino „konstitucinė valstybė“, bet, plėtodamas savo argumentus, iš da- 
lies siekė „depersonalizuoti“ valstybinės valdžios struktūrą, kad ja ne- 
galėtų taip lengvai piktnaudžiauti individai ir grupės. 

Montesguieu labai žavėjosi senovės poliu (žr. N. O. Keohane, 1972). 
Jis labai gerbė aktyvaus pilietiškumo idealą, atsidavimą politinės ben- 
druomenės gyvenimui ir stiprų pilietinės pareigos jausmą, įkvėpdavusį 
senovės pasaulį. Bet, pasak mąstytojo, bendrosios sąlygos, leidusios kles- 
tėti senovės ir Renesanso laikų Italijos miestui-valstybei išnyko visam 
laikui. 


Kaip kad būna laisvoje šalyje, kiekvienas laisvu laikomas Žmogus turi būti 
savo paties valdovu; įstatymų leidžiamoji valdžia turi priklausyti visos tau- 
tos susirinkimui. Bet kadangi didelėse šalyse tai neįmanoma, o mažose su- 
kelia daug nepatogumų, reikalus, kurių Žmonės negali sutvarkyti tarpusa- 
vyje, dera tvarkyti per jų atstovus. (The Spirit of Laws, p. 71.) 


Dideles teritorijas kontroliuojančių valstybių atsiradimas ir laisvos 
prekybos bei rinkos ekonomikos plitimas lėmė negrįžtamą socialinio ir 
politinio heterogeniškumo stiprėjimo tendenciją. Lyginama senovės ir to 
meto Graikija: „Graikijos valstybės veikėjai, gyvenę liaudies valdymo 
laikais, nepripažino jokio kito ramsčio, išskyrus dorybę. O dabartiniai 

kalba tik apie manufaktūras, prekybą, finansus, turtus ir net prabangą“ 
(Apie įstatymų dvasią, p. 302). Kontrastas tarp senovės ir modernybės, pa- 
sak Montesguieu, yra kontrastas tarp, viena vertus, konkrečių vietovių, 
labai sutelktų bendruomenių, taupios ekonomikos, aktyvų pilietiškumą 
skatinančios dorybės ir pilietinės drausmės ir, kita vertus, didelių tauti- 
nių valstybių, centralizuotų biurokratijos hierarchijų, menkai susaistytų 
prekybinių visuomenių, turtinės nelygybės ir laisvo privačių interesų 
tenkinimo (The Spirit of Laws, p. 15-21, 44ff; Krouse, 1983, p. 59-60; plg. 
Pangle, 1973). Modernaus gyvenimo sąlygomis Montesguieu teikė pir- 
menybę valdymo formai, kurią įkūnytų valstybės sistema, modeliuoja- 
ma pagal Anglijos konstitucinės monarchijos pavyzdį. Taip mąstydamas 
jis norėjo susieti monarchinį valdymą, įkūnijantį stabilumo, doros ir šlo- 
vės siekius, su platesne saugiklių ir atsvarų sistema. Iš naujo performu- 
luodamas tiek respublikonams, tiek liberalams rūpimą klausimą, kaip 
suvienyti privatų interesą ir viešąjį gėrį, jis ieškojo institucinių būdų, ku- 
rie leistų atsižvelgti į įvairių grupių interesus viešajame gyvenime ir tuo 
pat metu nereikėtų paaukoti visos bendruomenės laisvės. 
Montesguieu pateikta anglų konstitucijos interpretacija buvo smar- 
kiai kritikuota; ji dažnai laikoma nei itin tikslia, nei originalia. Tačiau tai, 
ką jis sugebėjo pasakyti apie šią konstituciją, darė įtaką ypač naujų po- 
litinių bendruomenių, labiausiai Šiaurės Amerikoje, kūrėjams (žr. Ball, 
1988, p. 52-54; Manin, 1994)?. Nors senovės graikų filosofai, taip pat to- 
kie autoriai kaip Machiavelli arba Locke'as, užčiuopė „mišrios valsty- 
bės“, arba „valdžių padalijimo“, reikšmę išsaugant laisvę, Montesgui- 
eu padarė ją visų savo doktrinų ašimi. Valstybė privalo organizuoti įvai- 
rių galingų „grupių“ interesų atstovavimą, t.y. ji privalo būti „mišri san- 
tvarka“, palaikanti pusiausvyrą tarp monarchijos, aristokratijos ir „liau- 
dies“ padėties. Jis įrodinėjo, kad be tokio atstovavimo teisė visada bus 
iškreipta konkrečių suinteresuotų grupių naudai, prasidės vyriausybių 
sąstingis, o politinė santvarka ilgainiui taps pažeidžiama. Jo nuomone, 
aristokratija vaidina lemiamą vaidmenį palaikant monarchijos ir „liau- 


* Atrodo, vargu ar perdedama teigiant, jog „Amerikos respublikonai kai kurias Mon- 
tesguieu doktrinas laikė prilygstančiomis Šventajam Raštui“ ir galėjo cituoti pagrindi- 
nius jų teiginius „tarsi katekizmą“ (McDonald, 1986, p. 80-81; taip pat žr. toliau, p. 89- 
94, - pateikiamą Madisono pažiūrų analizę). 

dies“ pusiausvyrą, nes, galėdamos laisvai veikti savo nuožiūra, jos abi 
linkusios į despotizmą. Bet labiausiai individo laisvė ir modernus val- 
dymas priklausomi nuo to, ar yra konkrečių garantijų nuo priespaudos: 


Patyrimas mus nuolatos įtikina, kad kiekvienas Žmogus, kuriam suteikta 
valdžia, linkęs ja piktnaudžiauti ir savo valdžią naudoti kuo plačiau... Sie- 
kiant užkirsti kelią šiam piktnaudžiavimui, iš esmės būtina, kad valdžią 
kontroliuotų valdžia. Valdžia turi būti sudaroma taip, kad joks žmogus ne- 
būtų verčiamas daryti to, ko neįpareigoja įstatymas, ir nebūtų verčiamas 
nedaryti to, ką įstatymas leidžia daryti. (The Spirit of Laws, p. 69.) 


Montesguieu aiškiau negu Locke'as skyrė vykdomąją, įstatymų lei- 
džiamąją ir teisminę valdžias. Ir jis tvirtai manė, kad būtų negalima lais- 
vė tikrąja šio žodžio prasme, „jeigu tas pats žmogus arba tas pats or- 
ganas, nesvarbu, ar tai būtų kilmingieji, ar liaudis, naudotųsi tomis tri- 
mis galiomis - priiminėtų įstatymus, vykdytų valstybinius nutarimus 
ir nagrinėtų asmenų bylas“ (The Spirit of Laws, p. 70). Garsiajame Apie 
įstatymų dvasią skyriuje (XI kn., 6 sk., p. 69-75) Montesguieu įrodinėjo, 
kad moderniomis sąlygomis laisvę galima grįsti tik kruopščiu ir suins- 
titucinamu valdžių valstybėje atskyrimu ir balansavimu. Anksčiau miš- 
raus valdymo idėja paprastai reiškė apribotą skirtingų luomų „dalyva- 
vimą“ valstybės reikaluose. Gindamas santvarką, pagrįstą trim atski- 
romis ir skirtingas teisines galias turinčiomis valdžiomis, Montesguieu 
performuluoja šią idėją ir pateikia alternatyvų aiškinimą, kuris buvo 
lemtingai svarbus mėginant, viena vertus, apkarpyti labai centralizuo- 
tą valdžią, o kita vertus, mėginant garantuoti, kad „dorybingas valdy- 
mas“ mažiau priklausytų nuo herojiškų asmenų ar pilietinės drausmės, 
o daugiau remtųsi saugiklių ir atsvarų sistema. 

Vykdomoji valdžia turi būti monarcho rankose. Montesguieu sam- 
protavo, kad šiai valdžios šakai, „turinčiai greitai tvarkytis“, „geriau 
vadovauja vienas, o ne daug žmonių“ (The Spirit of Laws, p. 72). Ryž- 
tingas vadovavimas, politikos formavimas, veiksmingas įstatymų įgy- 
vendinimas ir sugebėjimas aiškiai nustatyti politikos prioritetus yra „šlo- 
vingo vykdytojo“ požymiai. 

Todėl toks vykdomasis pareigūnas privalo turėti galią vetuoti ne- 
priimtinus įstatymus (įstatymus, kuriais kėsinamasi į jo valdžią), regu- 
liuoti įstatymų leidžiamojo organo susirinkimus (nustatyti jų laiką ir 

trukmę) ir valdyti armiją, nes „dėl paties jo valdžios pobūdžio jis turi 
daugiau veikti, negu svarstyti“ (p. 70-74). Kita vertus, monarcho ga- 
lios turi būti apribotos teisiškai. Todėl gyvybiškai svarbu, kad įstaty- 
mų leidžiamoji valdžia galėtų ne tik svarstyti politiką, taisyti ir keisti 
įstatymus, bet ir turėtų teisę patraukti aukščiausią vykdomąjį pareigū- 
ną atsakomybėn už neteisėtus veiksmus, apriboti jo valdžios apimtį pa- 
silikdama teisę iš esmės kontroliuoti svarbiausius valstybės iždo reika- 
lus ir prireikus paleisti armiją arba ją kontroliuoti kasmet skiriant jai 
išlaikyti reikiamas lėšas (p. 74). Montesguieu teigė visa tai surankiojęs 
iš anglų konstitucijos. Joje jis radęs ir argumentų pritarti įstatymų lei- 
džiamosios valdžios suskirstymui į dvejus rūmus: vienus - paveldimus 
titulus turintiems kilmingiesiems ir kitus — „liaudies“ atstovams, t.y. pe- 
riodiškai renkamiems nusipelniusiems asmenims, kurie yra rinkėjų in- 
teresus ginantys patikėtiniai (besirūpinantys rinkėjais, bet tiesiogiai 
jiems neatskaitingi). Bendraujant abiem rūmams, būtų gerbiami visi 
„kilnūs“ požiūriai ir interesai. Kilmingiesiems liktų teisė atmesti įsta- 
tymus, o „bendruomenių rūmai“ turėtų įstatymų leidybos iniciatyvos 
teise. Teisminė valdžia turėtų būti atskirta nuo šių darinių. Locke'as teis- 
minę valdžią laikė vykdomosios valdžios atšaka, bet Montesguieu jos 
nepriklausomybę laikė lemiamu dalyku individo teisėms apsaugoti. Ne- 
sant nepriklausomos teisminės valdžios, žmonės galėtų susidurti su 
bauginančia vieno asmens įkūnijama vykdomojo pareigūno, teisėjo ir 
prisiekusiojo galia, o tada jų teisės tikrai negalėtų būti garantuotos. 
Montesguieu atlikta valdžių atskyrimo analizė nebuvo nei sistemiš- 
ka, nei iki galo nuosekli (žr. Pangle, 1973; Ball, 1988, p. 52-53; Bellamy, 
1996). Pavyzdžiui, vykdomosios ir įstatymų leidžiamosios valdžių ga- 
lios liko apibrėžtos gana dviprasmiškai. Tačiau Montesguieu šias prob- 
lemas gvildeno kur kas įžvalgiau negu bet kuris iš jo pirmtakų. Be to, 
jo įžvalgos leido jam aiškiai argumentuoti, kodėl galima įveikti su pla- 
čių teritorijų valdymu susijusius pavojus - pasiduoti despotizmui arba 
galingoms suinteresuotoms grupuotėms. Montesguieu suprato, kad „di- 
delėje valstybėje yra labai turtingų, vadinasi, mažiau nuosaikių žmo- 
nių“ ir kad „viešasis gėris“ gali būti „paaukotas tūkstančiui privačių 
požiūrių“ (The Spirit of Laws, p. 120). Kita vertus, jis manė, kad valdžių 
padalijimas gali sukurti rimtą kliūtį „nesaikingam turtui“ ir kad „kon- 
federacinėje respublikoje“ - respublikoje, kurią sudarytų mažesni ad- 

ministraciniai vienetai, - būtų įmanoma naudotis kai kuriomis su mies- 
to-respublikos valdymu siejamomis laisvėmis kartu išsaugant pakan- 
kamai teisinių ir politinių galimybių priešintis tiek „vidiniam sugedi- 
mui“, tiek ir „išorės priešams“ (The Spirit of Laws, p. 126ff). 

Didžiulę Montesguieu politinių veikalų reikšmę lemia jo teiginys, 
kad visuomenėje, kurioje individai ambicingi ir savo ypatingus intere- 
sus iškelia aukščiau visų kitų interesų, būtina sukurti institucijas, ga- 
linčias paversti tokias ambicijas geru ir veiksmingu valdymu (žr. Krou- 
se, 1983, p. 61-62). Montesguieu manė, kad siūlydamas suinstitucinti 
valdžių atskyrimą ir suteikti valstybinį forumą, kur galėtų susiremti be- 
sivaržančios grupės ir frakcijos, jis bus suradęs praktiškiausią ir tinka- 
miausią moderniajai visuomenei politinę sąrangą: tai turėjo būti visuo- 
menė, tinkamai suskirstyta į, viena vertus, vyrų vadovaujamą valsty- 
bės politikos „viešąją sritį“ ir, kita vertus, į ekonomikos, šeimos gyve- 
nimo, moterų ir vaikų „privačiąją sritį“. Kaip buvo vykusiai pastebėta, 
jo požiūriu laisvė „klesti ne todėl, kad žmonės turi prigimtines teises, 
arba todėl, kad jie sukyla prieš juos pernelyg engiančius valdovus; ji 
klesti todėl, kad valdžia paskirstyta ir organizuota taip, jog kiekvienas, 
mėginantis ja piktnaudžiauti, savo kelyje susiduria su teisiniais suvar- 
žymais“ (Plamenatz, 1963, p. 292-293). 

Tačiau tyrinėdamas valstybės ir pilietinės visuomenės santykį, Mon- 
tesguieu nesugebėjo surasti tinkamų argumentų ir mechanizmų, lei- 
džiančių apsaugoti privačios iniciatyvos sritį. Jis nepaprastai energin- 
gai mėgino paaiškinti politinių struktūrų įvairovę geografinėmis, kli- 
matinėmis ir istorinėmis sąlygomis. Pasak jo aiškinimo, šios sąlygos lė- 
mė tautų ir valstybių įstatymų, papročių ir jose nusistovėjusios tvar- 
kos savitumą. Politines galimybes ribojo tiek geografiniai veiksniai, tiek 
ir valdžios organizacija. Šis teiginys tikrai įtikinamas, bet jis kėlė daug 
sunkumų mėginant suderinti, viena vertus, požiūrį, kad santvarkas ga- 
lima smarkiai keisti ir, kita vertus, kad politinį gyvenimą determinuo- 
ja konkretaus veikėjo nevaldomos gamtinės ir istorinės sąlygos. Ant- 
ras pamatinis sunkumas kyla iš pačios Montesguieu laisvės sampra- 
tos esmės. Laisvė, rašė jis, „yra teisė daryti viską, ką daryti leidžia įsta- 
tymas“. Žmonės gali laisvai veikti nepažeisdami įstatymo. Bet jeigu 
laisvė apibrėžiama tiesiogiai siejant ją su įstatymu, nebeįmanoma nuo- 
sekliai paneigti, kad ji galėtų priklausyti nuo įstatymų kaitaliojimo ar- 

ba kad tam tikromis sąlygomis pats įstatymas galėtų įtvirtinti tironiją. 
Nors Montesguieu gynė svarbias institucines naujoves, valstybės ir vi- 
suomenės pusiausvyros problemą jis formaliai išsprendė valstybės nau- 
dai, tai yra įstatymų kūrėjų naudai. Demokratijos požiūriu tokia nuo- 
stata būtų buvusi priimtinesnė, jeigu įstatymų kūrėjai būtų buvę laiko- 
mi atskaitingais žmonėms. Tačiau Montesguieu potencialiais balsuoto- 
jais laikė tik nedaugelį žmonių; jis nemanė, kad įstatymų leidėjai arba 
atstovai atskaitingi rinkėjams, ir suteikė monarchui didžiulę valdžią, ap- 
imančią galią paleisti įstatymų leidybos instituciją. Be to, jis ignoravo 
svarbius klausimus, kurie buvo aktualiausi Locke'ui - piliečių teisę iš- 
kilus būtinybei atleisti savo „patikėtinius“ arba pakeisti valdymo for- 
mą. Montesguieu manė, kad galų gale valdiniai būna atskaitingi savo 
valdytojams. 


Saugomosios demokratijos idėja: apibendrinimas ir plėtojimas 


Nuo Hobbeso laikų pagrindinis (o gal svarbiausias) liberalios politi- 
nės teorijos klausimas buvo toks: kaip galima valdyti visuomenę, ku- 
rioje savanaudiškų interesų siekimas laikomas teisėtu ir pagrįstu, ir ko- 
kia turėtų būti valdymo forma? Hobbesas buvo teoretikas par excellen- 
ce, sistemiškai atitrūkęs nuo klasikinio polio prielaidų; tik stipri sauganti 
valstybė gali deramai sumažinti pavojus, kuriuos patiria savo pačių 
nuožiūrai palikti piliečiai. Locke'as lemtingai pakeitė šį argumentą: nėra 
svarių priežasčių manyti, kad valdytojai savo iniciatyva sukurs tinka- 
mus teisinius rėmus, leidžiančius piliečiams laisvai įgyvendinti savo in- 
teresus. Skirtingai, bet vienas kitą papildydami, Locke'as ir Montesguieu 
įrodinėjo, kad teisiškai sankcionuota politinė valdžia turi būti apribo- 
ta. Bet nė vienas iš šių mąstytojų neišplėtojo savo argumentų iki to, ką 
šiandien laikytume bent jau logiška jų išvada. Laisvei apsaugoti būti- 
na tam tikra visų suaugusių asmenų politinės lygybės forma: formaliai 
lygios galimybės apsaugoti savo interesus tiek nuo savavališkų valsty- 
bės, tiek ir nuo kitų piliečių veiksmų. Saugomosios demokratijos teori- 
ja buvo visiškai sukurta tik sistemiškai išplėtojus šią įžvalgą, nors čia 
teigėme, kad daugelio pagrindinių teorijos elementų ištakos glūdi po- 
litiniuose septyniolikto ir aštuoniolikto šimtmečio veikaluose, kuriuo- 
se jie buvo glausčiausiai išanalizuoti. 

Dabar sutelksime dėmesį į du klasikinius saugomosios demokratijos 
teorijos variantus: į vieno iš svarbiausių Amerikos konstitucijos architek- 
tų- Jameso Madisono (1757-1836) politinę filosofiją ir į dviejų pagrindi- 
nių devyniolikto šimtmečio „anglų liberalizmo“ atstovų - Jeremy Bent- 
hamo (1748-1832) ir Jameso Millio (1773-1836) pažiūras. Be abejonės, jie 
įnešė svariausią indėlį į saugomosios liberalios demokratinės teorijos 
plėtrą: valdantieji turi būti padaromi atskaitingi valdomiesiems pasitel- 
kiant politinius mechanizmus (be kitų dalykų, slaptą balsavimą, regulia- 
rius rinkimus ir potencialių atstovų konkurenciją), duodančius piliečiams 
patenkinamų priemonių rinktis, patvirtinti ir kontroliuoti politinius 
sprendimus. Buvo teigiama, kad šie mechanizmai leidžia sukurti galios 
ir teisės, valdžios ir laisvės pusiausvyrą. Vis dėlto nors ir buvo žengtas 
šis lemiamas žingsnis, klausimai, ką būtent reikia laikyti „individais“, 
koks konkrečiai turi būti numatomo jiems suteikti dalyvavimo pobūdis 
anglų-amerikiečių visuomenėje, nebuvo išaiškinti arba išspręsti. 


Frakcijų problema 


1788 m. Madisonas Federalist paskelbė seriją nepaprastų straipsnių, 
kuriuose kai kurias reikšmingiausias Hobbeso, Locke'o ir Montesguieu 
idėjas pavertė nuoseklia politine teorija ir strategija. Tęsdamas Hobbe- 
so tradiciją, jis pripažino, kad politika grindžiama savanaudiškumu. 
Sekdamas Locke'u, pripažino, kad lemtingai svarbu apsaugoti indivi- 
do laisvę padedant valstybinės valdžios institucijai, kuri teisiškai apri- 
bota ir galiausiai atskaitinga valdomiesiems. O sekdamas Montesguieu, 
Madisonas valdžių atskyrimo principą laikė svarbiausiu kuriant teise 
grindžiamą valstybę. Bet jo paties pažiūras galbūt geriausiai galima su- 
prasti per jo požiūrį į senovės demokratiją. Apmąstydamas klasikinę 
demokratiją, jis ištisai ją kritikuoja ar net visiškai atmeta, o tai, kas iš- 
lieka iš visos respublikoniškosios tradicijos — ypač jos susirūpinimas, 
kad privatūs interesai iškraipo viešąjį gyvenimą, jos antimonarchinis nu- 
kreiptumas ir mišraus valdymo gynimas - performuluojama ir papil- 
doma liberaliais:akcentais. 

Kitaip negu Montesguieu, kuris žavėjosi senovinėmis respublikomis, 
bet manė, kad jų „dvasią“ pakerta „modernizacijos“ jėgos, Madisonas 

buvo nepaprastai kritiškas tiek respublikų, tiek jų dvasios atžvilgiu. Jo 
vertinimas panašus į platoniškąjį (žr. p. 46-50), o kartais atrodo net dar 
griežtesnis, nes sustiprinamas hobsiškomis prielaidomis apie žmogaus 
prigimtį. Pasak Madisono, „grynosios demokratijos“ (tokiomis jis lai- 
ko visuomenes, kurias „sudaro nedidelis skaičius asmeniškai susiren- 
kančių ir valdančių piliečių“) visada buvo netolerantiškos, neteisingos 
ir nestabilios. Bendra aistra arba interesas, kuriuos jaučia dauguma pi- 
liečių, šių valstybių politikoje formuoja sprendimus, politikos kryptis 
ir veiksmus. Be to, čia visada „bendraujama ir susitariama“ tiesiogiai, 
o tai būtinai reiškia, kad „niekas negali kontroliuoti paskatų paaukoti 
silpnesnę šalį arba nepatinkantį asmenį“ (Madison, The Federalist Papers, 
no. 10, p. 20). Todėl grynosios demokratijos „buvo neramumų ir nesu- 
tarimų spektakliai“ ir visada buvo „nesuderinamos su asmeniniu sau- 
gumu arba nuosavybės teisėmis“. Tad negali stebinti, kad „jos papras- 
tai būdavo trumpaamžės ir žūdavo smurtinga mirtimi“. Madisonas kri- 
tikuoja „politikus teoretikus“, kurie „pritarė šios rūšies valdymui ir klai- 
dingai manė, kad tobulai sulyginus žmonių politines teises, iš karto pa- 
sidarys tobulai lygūs ir panašūs jų turtai, nuomonės ir aistros“ (The 
Federalist Papers, no.10, p. 20). Istorija nuo klasikinių laikų iki Renesan- 
so liudija, kad tokios prielaidos yra toli nuo tiesos. 

Skirtingos nuomonės, ginčai, nuomonių susidūrimai, interesų kon- 
fliktai ir nuolatinis besivaržančių ir konkuruojančių frakcijų formavima- 
sis yra neišvengiami dalykai. Jie neišvengiami, nes jų priežastys „pasėtos 
žmogaus prigimtyje“ (The Federalist Papers, no.10, p. 18). Gabumų ir su- 
gebėjimų įvairovė, gebėjimas klysti samprotaujant ir darant sprendimus, 
aistra skubotoms nuomonėms, atsidavimas skirtingiems lyderiams, taip 
pat daugybės įvairių dalykų troškimas - visa tai sukuria „neįveikiamas 
kliūtis“ vienodai aiškinti prioritetus ir interesus. Protas ir savimeilė glau- 
džiai susiję ir sukuria abipusę racionalumo ir aistros sąveiką. Kur tik bu- 
vo skelbiama pilietinė dorybė, ten ji paprastai buvo kaukė, slepianti ne- 
pranykstančias egoistiškas paskatas. Pranašumo, galios ir pelno sieki- 
mas yra neišvengiami žmogaus būvio elementai, kurie nuolatos 


skaldė žmones... įžiebdavo jų tarpusavio priešiškumą ir skatindavo jų 
polinkius pyktis ir engti vienas kitą kur kas labiau negu bendradarbiauti 
siekiant bendro gėrio. Žmonių polinkis į tarpusavio priešiškumą toks stip- 


rus, kad ir be rimtos priežasties - užtekdavo paviršutiniškiausių ir keis- 

čiausių skirtumų - įsižiebdavo jų nedraugiškos aistros ir kildavo smarkiausi 
konfliktai. (The Federalist Papers, no.10, p. 18.) 


Tačiau, įrodinėjo Madisonas, labiausiai paplitęs ir pastoviausias an- 
tagonizmo ir frakcijų kūrimosi šaltinis visada buvo „nevienodas ir ne- 
lygus nuosavybės pasiskirstymas“. Turintys nuosavybę ir jos neturin- 
tys nuolatos sudarydavo „skirtingas suinteresuotas visuomenės gru- 
pes“. Nuosavybės vaidmenį panašiai pabrėždavo daugelis iškiliausių 
politinių teoretikų nuo Platono laikų (nors intriguoja tai, kad dažniau- 
siai jį neigdavo dvidešimto amžiaus liberalai ir liberalai demokratai). 
Madisoną tai skatino prieiti prie išvados, kad visos tautos yra susiskirs- 
čiusios į klases nuosavybės pagrindu, o šį susiskirstymą „skatina skir- 
tingi jausmai ir pažiūros“. Kitaip negu Marxas, Engelsas ir Leninas, ku- 
rie vėliau stengėsi išspręsti klasinio konflikto keliamas politines proble- 
mas siūlydami pašalinti jų priežastis (t.y. panaikinti privačią gamybos 
priemonių nuosavybę), Madisonas teigė, kad visi tokie siekiai yra be- 
viltiškai nerealistiški. Net jeigu „apsišvietę politikai“ galėtų radikaliai 
sumažinti nuosavybės ir jos paskirstymo nelygybę - oO tai labai abejoti- 
na, nes žmonės visada atkuria nelygybės formas, - tai nesuvienodintų 
interesų. Tad Madisonas pripažino, kad „esame priversti daryti išva- 
dą“,jog norint sušvelninti frakcinius ginčus, „telieka ieškoti priemonių 
valdyti jų padarinius“ (no.10, p. 19). Frakcijų kūrimasis neišvengiamas, 
o politikos problema - kaip pažaboti frakcijas. 

Madisonas vadino frakcija „tam tikrą skaičių piliečių - nesvarbu, su- 
darančių daugumą ar mažumą, - kuriuos vienija ir skatina koks nors 
bendras impulsas arba aistra, arba interesas, prieštaraujantys kitų pi- 
liečių teisėms arba nuolatiniams ir bendriems bendruomenės intere- 
sams“ (no. 10, p. 17). Jis iškėlė sau uždavinį rasti būdus taip reguliuoti 
„Įvairius ir vieni kitiems trukdančius interesus“, kad šie interesai tap- 
tų „būtina ir įprasta vyriausybės veiklos dalimi“. Madisonas gynė ga- 
lingą Amerikos valstybę kaip apsaugą nuo tironijos ir priemonę val- 
dyti „frakcinę prievartą“, bet ši valstybė turėjo būti organizuota „at- 
stovaujamųjų principų“ pagrindu, o jos vyriausybę reguliariai turėjo 
vertinti visi piliečiai. Tai reiškia, kad vyriausybė būtų kontroliuojama 
piliečių, turinčių galią rinkimų būdu keisti vadovus. Madisono argu- 
mentai kartais kelia įspūdį, kad pilietybę jis laikė universalia katego- 
rija, taikoma visiems suaugusiems žmonėms nepriklausomai nuo lyties, 

spalvos ir turimos nuosavybės. Vis dėlto, nors jis mąstė apie galimybę 
įstatymiškai suteikti balsavimo teisę kur kas didesniam skaičiui žmo- 
nių, negu kad būtų buvę priimtina Locke'ui ar Montesguieu, iš tikrųjų 
labai neįtikima, itin turint galvoje, kada jis rašė, jog jis būtų pritaręs bal- 
savimo teisės suteikimui moterims, neturintiems nuosavybės dirban- 
tiems baltiesiems ir juodiesiems vergams. Iš tikrųjų kai kuriuose jo dar- 
buose dėstomas kur kas ribotesnis požiūris į tai, kokiems gyventojų 
sluoksniams dera suteikti balsavimo teisę (žr. Madison, in Meyers, 1973; 
Main, 1973). Vis dėlto jis neabejojamai manė, kad federacine struktūra 
ir valdžių padalijimu grindžiama „liaudies valdymo“ forma ne tik su- 
švelnintų blogiausius frakcijų keliamus padarinius, bet ir iš esmės 
įtrauktų piliečius į politinį procesą ginti savo interesų. 

Mažumą sudarančių suinteresuotų grupių keliamus politinius sun- 
kumus gali padėti įveikti rinkimų dėžė, „leidžianti daugumai atmesti 
pragaištingas šių grupių pažiūras reguliariu balsavimu“ (The Federalist 
Papers, no. 10, p. 19). Tačiau didžiausi frakcijų keliami sunkumai pra- 
sideda tada, kai viena frakcija tampa dauguma. Tada kyla pavojus, kad 
pati liaudies valdymo forma leis tokiai grupei „ją valdančioms aistroms 
arba interesams paaukoti tiek viešąjį gėrį, tiek kitų piliečių teises“. „Dau- 
gumos tironijai“, kaip ji dažnai buvo vadinama, gali užbėgti už akių 
tik ypatinga konstitucinė sąranga. Esminiai jos elementai yra politinio 
atstovavimo sistema ir gausus rinkėjų sluoksnis. 

Politinis atstovavimas reiškia tai, kad valdžia nuolatos perduoda- 
ma „mažam skaičiui piliečių, kuriuos išrenka kiti“ (no. 10, p. 21). Jis 
reiškia tai, kad atstovai veikia kaip rinkėjų patikėtiniai, jie patys susi- 
daro nuomonę ir patys sprendžia, kokie yra rinkėjų interesai ir kaip 
juos geriausia įgyvendinti“ (žr. Ball, 1988, p. 61-67). Tokia sistema, 
teigė Madisonas, svarbi, nes visuomenės nuostatos, „patekusios į iš- 
rinkto piliečių organo terpę“, gali būti „išgrynintos ir praplėstos“. At- 
stovaujamasis valdymas pašalina „grynosios demokratijos“ kraštuti- 
numus, nes patys rinkimai verčia išsiaiškinti viešuosius klausimus, o 


3 Šis požiūris į atstovavimą kartais vadinamas „nepriklausomybės“ teorija, nes Čia 
pabrėžiama, kad piliečiams jų atstovai geriausiai tarnauja būdami smarkiai nepriklau- 
somi nuo pačių piliečių. Ši teorija yra paprastai marksistinės tradicijos ginamos „dele- 
guojamojo“ atstovavimo teorijos priešingybė. Pasak šios tradicijos, atstovų pareiga yra 
ištikimai atstovauti tiesioginiams rinkėjų požiūriams ir interesams (žr. Pitkin, 1967, 7 sk.). 

nedidelė grupė išrinktųjų, sugebančių ištverti politinį procesą, ko ge- 
ro, bus kompetentingi ir sugebės „įžvelgti tikrąjį savo šalies interesą“, 
t.y. visų piliečių interesus. Vis dėlto vien atstovaujamasis valdymas nėra 
pakankama piliečių apsaugos sąlyga: pats savaime jis negali sutrukdy- 
ti išrinktiesiems išsigimti į galingą išnaudotojišką frakciją. Šioje vietoje 
Madisonas pateikė naują argumentą, priešingą visai „grynosios demo- 
kratijos“ dvasiai. Šis argumentas - tai masto privalumas viešuosiuose 
reikaluose. „Didelė respublika“, turinti plačią teritoriją ir daug gyven- 
tojų, yra pamatinė sąlyga, kad valdžia nebūtų engėjiška. Pateikiami keli 
argumentai. Pirma, atstovų skaičius turi būti padidintas tiek, kad „ap- 
saugotų nuo nedaugelio rezgamų intrigų“ (nors, greitai pridūrė Madi- 
sonas, jų neturi būti tiek daug, kad kiltų „sumaištis“) (no. 10, p. 21). 
Dar svarbiau, jei „tinkamų asmenybių“ skaičius būna pastovus tiek ma- 
žoje, tiek didelėje respublikoje, pastarojoje bus kur kas daugiau asme- 
nų, iš kurių rinkėjai galės pasirinkti. Be to, didelėje valstybėje atstovus 
rinks gausesnis elektoratas, todėl čia labiau tikėtina, kad bus atpažinti 
„neverti kandidatai“. Taip pat didelėje valstybėje, turinčioje privačius 
poreikius tenkinančią ekonomiką, neišvengiama didesnė socialinė įvai- 
rovė, todėl mažiau galimybių, kad tarp rinkėjų arba renkamųjų susi- 
formuotų tironiška dauguma. Socialinė įvairovė padeda kurti politinę 
frragmentaciją, trukdančią sutelkti pernelyg daug valdžios“. Nors dide- 
lėje valstybėje atstovai galėtų tapti vis labiau atitrūkę ir svetimesni, fe- 
deralinė konstitucija, susiejanti iš dalies sutampančias bendruomenes, 
gali sukurti tokią pusiausvyrą: „svarbiausieji bendrieji interesai patiki- 
mi nacionalinei, vietiniai ir konkretūs - valstijos įstatymų leidžiamajai 
valdžiai“ (no. 10, p. 22). Galiausiai laisvė gali būti geriausiai apsaugo- 
ta tiek nacionaliniu, tiek vietos lygiu atskyrus atitinkamas vykdomo- 
sios, įstatymų leidžiamosios ir teisminės valdžios teisines galias. 
Madisoną domėtis frakcine politika ir pateikti siūlymą, kaip spręsti 
privataus intereso susiejimo su viešuoju gėriu problemą, iš dalies įkvėpė 
makiaveliškoji respublikonizmo samprata, kuri pabrėžia būtinybę poli- 
tiškai ir instituciškai formuoti atsidavimą viešajai sričiai (žr. p. 70-75; Bel- 
lamy, 1996). Remdamasis šiomis prielaidomis, Madisonas interpretavo 


+ Šis argumentas turėjo didelę įtaką „pliuralistinei“ tradicijai po Antrojo pasaulinio 
karo (žr. 6 sk.). 

atstovų ir stiprios federacinės valstybės vaidmenį ne tiesiog negatyviai - 
kaip mechanizmus, kuriais reikia pasinaudoti atsižvelgiant į tai, jog tie- 
sioginė demokratija nepageidautina, bet interpretavo jį pozityviai - kaip 
institucinę priemonę kurti tokią politikos formą, kuri teiktų daugiausia 
galimybių garantuoti rimtą svarstymą ir veiksmingą sprendimų priėmi- 
mą viešajame gyvenime. Tačiau nereikia jo samprotavimų apie didesnę 
respubliką painioti su ankstesnėmis klasikinėmis pilietinio gyvenimo ir 
viešosios srities interpretacijomis. Teorijos pamatas nebėra klausimas, 
kokia tikroji aktyvaus piliečio vieta politinės bendruomenės gyvenime; 
šį klausimą keičia kitas: kokiu būdu individai teisėtai įgyvendina savo 
interesus ir koks turi būti valdymas, kuris pirmiausia suvokiamas kaip 
priemonė šiems interesams įgyvendinti. Nors Madisonas gerai matė, ko- 
kiais būdais būtų galima suderinti konkrečius interesus su „respublikos“ 
interesais, jis aiškiai suplaka saugomąjį respublikonizmą su liberaliomis 
nuostatomis (plg. Wood, 1969; Pocock, 1975, p. 522-545). Taigi federaci- 
nę atstovaujamąją valstybę jis laikė pagrindiniu mechanizmu, leidžian- 
čiu sutelkti individų interesus ir apginti jų teises. Jis tikėjo, kad tokioje 
valstybėje galima garantuoti asmens ir nuosavybės saugumą, o politiką 
suderinti su reikalavimais, kuriuos kelia didelės, modernios nacionalinės 
valstybės, turinčios sudėtingus prekybos, verslo bei tarptautinius ryšius. 
Jo pažiūras galima apibendrinti vieno komentatoriaus žodžiais: 


Tik... iš tiesų kontinentinio masto suvereni nacionalinė vyriausybė gali ga- 
rantuoti neengėjišką liaudies valdymą. Respublikos leviatanas yra būtinas 
norint apsaugoti gyvybę, laisvę ir nuosavybę nuo vietinių daugumų tiro- 
nijos. Didelė respublika nėra tik priemonė pritaikyti liaudies valdymą nau- 
joms politinėms realijoms, bet ir iš esmės pageidautinas dalykas, galintis 
padėti ištaisyti gilius vidinius trūkumus, būdingus mažos liaudies valdo- 
mos valstybės politikai. (Krouse, 1983, p. 66.) 


Tam tikrais atžvilgiais Madisono domėjimasis frakcija ir jo troškimas 
apsaugoti individus nuo galingų bendrijų buvo dviprasmiškas projektas. 
Viena vertus, jis iškėlė svarbius klausimus dėl liaudies valdymo princi- 
pų, procedūrų bei institucijų ir dėl būtinybės visa tai ginti nuo impulsy- 
vių, neprotingų veiksmų, kad ir kokia būtų jų priežastis. Demokratijos 
kritikai dažnai kėlė šiuos klausimus: kodėl „liaudies“ santvarkos būna 
stabilios, kas laiduoja atstovų atskaitomybę, kaip piliečiai supranta „po- 

litinio žaidimo taisykles“ ir kaip jomis vadovaujasi. Visi šie svarstymai 
teisėti. Kita vertus, jeigu šie klausimai svarstomi visų kitų klausimų 54- 
skaita, juos galima lengvai susieti su nepagrįstu konservatyviu troškimu 
rasti būdą pirmiausia apsaugoti „turinčius“ (mažumą) nuo „neturinčių“ 
(kitų). Madisonas, kaip ir visi demokratijos kritikai ir beveik visi saugo- 
mosios demokratijos teoretikai, pabrėžė prigimtinę teisę į privačią nu- 
osavybę. Šios teisės pagrindas tebėra paslaptingas ir kaip tik šią paslaptį 
(kaip pamatysime) siekė išnarplioti Marxas su Engelsu. Madisonas buvo 
palankus liaudies valdymui tol, kol iškilo pavojus, kad dauguma gali nu- 
kreipti valstybės politikos įrankius prieš mažumos privilegijas. Nors ap- 
skritai Madisono argumentai buvo gana naujoviški ir gana reikšmingi, jis 
neabejojamai buvo demokratas per prievartą. Tuo jis buvo panašus į Je- 
remy Benthamą ir Jamesą Millį, kuriuos abu šiuo atveju galima aptarti. 


Atskaitomybė ir rinka 


Benthamui ir Milliui darė įspūdį gamtos mokslų metodai ir pažan- 
ga, ojų pažiūros buvo tvirtai pasaulietinės. Jų manymu, tokios sąvo- 
kos kaip „prigimtinė teisė“ ir „visuomenės sutartis“ buvo klaidinančios 
filosofinės fikcijos, nepadėjusios paaiškinti, kas yra tikrasis piliečių in- 
teresų, atsidavimo ir pareigos valstybei pagrindas. Jie įrodinėjo, kad tą 
pagrindą galima atskleisti perpratus primityvius ir neredukuojamus re- 
alaus žmonių elgesio elementus. Jų abiejų žmonių sampratos pamatas 
yra teiginys, kad žmonės veikia stengdamiesi patenkinti troškimą ir iš- 
vengti skausmo. Trumpai sakant, jų argumentas yra toks: vyraujanti 
žmonių motyvacija yra patenkinti troškimus, maksimizuoti malonumą 
arba naudą ir minimizuoti kančią; visuomenę sudaro individai, siekian- 
tys tiek naudos, kiek jos gali gauti iš visko, ko nori; individų interesai 
visada prieštarauja vieni kitiems, nes „didysis žmogaus prigimties dės- 
nis“ yra, kaip manė Hobbesas, priversti „asmenis ir žmonių savybes 
tarnauti mūsų malonumams“ (žr. Bentham, Fragment on Government). 
Kadangi valdantieji, savaime suprantama, elgsis taip pat kaip ir val- 
domieji, tai, norint išvengti sistemingo piktnaudžiavimo, valdžia turi 
būti tiesiogiai atskaitinga rinkėjams, kurie privalo dažnai susirinkti ir 
nuspręsti, ar jų tikslai buvo patenkinti. 

Šiais argumentais buvo aiškiausiai išskleista saugomosios demokra- 
tijos teorija (žr. Macpherson, 1977, 2 sk.; plg. Harrison, 1993, 6 sk.). Bent- 
hamas ir Millis liberaliąją demokratiją siejo su politiniu aparatu, garan- 
tuojančiu valdytojų atskaitomybę valdiniams. Tik demokratinis valdy- 
mas būtų patenkinamas būdas generuoti politinius sprendimus, atitin- 
kančius visuomeninį interesą, t.y individų masės interesus. Benthamas 
rašė: „Būdingas demokratijos tikslas ir rezultatas yra tas, kad ji... sie- 
kia apsaugoti savo narius nuo ją ginančių funkcionierių priespaudos ir 
plėšikavimo“ (Bentham, Constitutional Code, I kn., p. 47). Demokratinis 
valdymas reikalingas tam, kad piliečiai būtų apsaugoti nuo politinės 
valdžios despotijos - nesvarbu, ar tai būtų monarcho, aristokratijos ar 
kitų grupių valdžia. Juk pagunda piktnaudžiauti valdžia viešojoje sri- 
tyje - elgtis korumpuotai —- tokia pat universali kaip ir traukos jėga. 
„Bendruomenės apskritai interesą“ galima apginti tik per balsavimą, 
slaptus rinkimus, potencialių politinių atstovų konkurenciją, valdžių at- 
skyrimą, spaudos, žodžio ir būrimosi laisvę (žr. Bentham, Fragment on 
Government, ir J. Mill, An essay on Government). 

Benthamas, Millis ir apskritai utilitaristai (t.y. visi tie, kurie gynė nau- 
dingumo principą) pateikė vieną aiškiausių liberalios demokratinės 
valstybės pagrindimų. Tokia valstybė garantuoja individams būtinas są- 
lygas siekti savo interesų be savavališko politinio kišimosi pavojaus, 
laisvai sudarinėti ekonominius sandorius, mainyti darbą ir prekes rinko- 
je ir privačiai pasisavinti išteklius. Šios idėjos buvo devyniolikto am- 
žiaus „anglų liberalizmo“ branduolys: valstybė turėjo vaidinti pilietinėje 
visuomenėje individų arbitrės ar teisėjos vaidmenį šiems individams pa- 
gal ekonominės konkurencijos ir laisvų mainų taisykles siekiant savų in- 
teresų. Periodiški rinkimai, monarchijos galių panaikinimas, valdžių pa- 
dalijimas valstybėje ir laisvoji rinka turėjo būti maksimaliai naudingi vi- 
siems piliečiams. Laisvas balsavimas ir laisva rinka buvo sinė gua non, 
nes pagrindinė prielaida buvo ta, jog kolektyvinį gėrį galima tinkamai 
įgyvendinti daugelyje gyvenimo sričių tik su sąlyga, kad individai daly- 
vauja konkurenciniuose mainuose ir siekia savo naudos minimaliai ki- 
šantis valstybei. 

Tačiau reikšminga, kad šis argumentas turėjo ir kitą aspektą. Iš tik- 
rųjų su „minimalios“ valstybės, kurios apimtis ir galia turėjo būti griež- 
tai apribotos, skelbimu buvo susietas įsipareigojimas remti tam tikrus 

valstybės kišimosi būdus, pavyzdžiui, nepaklusniųjų, ar jie būtų indi- 
vidai, grupės ar klasės, tramdymą (žr. Mill, „Prisons and prison dis- 
mui kėlė grėsmę viešojo gėrio įgyvendinimui. Viešojo gėrio vardu uti- 
litaristai gynė naują administracinės valdžios, leidžiančios „valdyti as- 
menį“, sistemą (plg. Foucault, 1998, 3 dalis; Ignatieff, 1978, 6 sk.). Ka- 
lėjimų sistema buvo šios naujos epochos žymė. Be to, tais atvejais, kai 
laissez-faire nepajėgė garantuoti geriausių įmanomų rezultatų, buvo tei- 
sinamas valstybės kišimasis siekiant pertvarkyti socialinius santykius 
ir institucijas. Įstatymų priiminėjimas bei įgyvendinimas ir politikos bei 
institucijų kūrimas buvo laikomi pateisinamais tiek, kiek visa tai padė- 
jo išsaugoti naudingumo principą, - būtent tiek, kiek tai tiesiogiai pa- 
dėjo įgyvendinti, kruopščiai skaičiuojant, didžiausio žmonių skaičiaus 
didžiausią laimę - ją Benthamas ir Millis laikė vieninteliu moksliškai 
pagrįstu viešojo gėrio kriterijumi. Vadovaudamasi šiomis bendromis 
gairėmis, valdžia turi įgyvendinti keturis papildomus tikslus: padėti iš- 
gyventi žmonėms apsaugant darbininkus ir jiems garantuojant, kad jie 
gaus savo darbo vaisių; padėti kurti perteklių laiduojant, kad nebus po- 
litinių kliūčių „natūralioms paskatoms“ patenkinti savo poreikius dir- 
bant; skatinti lygybę, nes didėjantis materialių gėrybių prieaugis neat- 
neša daugiau laimės turintiems tas gėrybes (mažėjančio naudingumo 
dėsnis); apsaugoti individo gėrybes ir turtą (žr. Bentham, Principles of 
the Civil Code). Iš šių keturių tikslų paskutinysis yra akivaizdžiai svar- 
biausias, nes be gėrybių ir nuosavybės apsaugos individai neturėtų pa- 
skatų dirbti ir gausinti turtą: darbas būtų nepakankamai našus, 0 vers- 
las neklestėtų. Tad prireikus valstybės politikoje ir teisėje rinktis tarp 
„lygybės“ ir „saugumo“, „lygybė“ turi užleisti kelią „saugumui“ (Prin- 
ciples of Civil Code, I dalis, 11 sk.). Jeigu valstybė laiduos saugumą (kar- 
tu su kitais tikslais, kiek šie suderinami), tai, Benthamo manymu, indi- 
vidai bus suinteresuoti jai paklusti. 

Utilitarizmas ir jo sintezė su Adamo Smitho (1723-1790) ekonominė- 
mis laissez-faire doktrinomis buvo radikaliausias maištas. Pirma, tai buvo 

reikšmę. Antra, utilitarizmas padėjo sukurti naują politikos prigimties ir 

vaidmens sampratą: jis gynė selektyvų, rinkėjų kontroliuojamą valstybės 
kišimąsi, padedantį maksimaliai padidinti viešąjį gėrį. Pavyzdžiui, Bent- 
hamas tapo plano įvesti nemokamą mokslą, minimalų atlyginimą ir li- 
gos pašalpas rėmėju. Utilitaristų paveldas darė didelę įtaką formuojant 
gerovės valstybės politiką (žr. 6 sk.). Kita vertus, reikia pabrėžti, kad 
Benthamo ir Millio samprata, kas gali teisėtai dalyvauti demokratinėje 
politikoje ir koks tokio dalyvavimo mastas, labai primena paprastai ap- 
ribojimus pabrėžiančios liberalios tradicijos apskritai pažiūras: „politi- 
ka“, „viešoji sritis“ ir „viešieji reikalai“ toliau buvo vyrų, ypač turinčių 
nuosavybę, srities sinonimas. Nuo Hobbeso iki Benthamo ir Jameso Mil- 
lio patriarchalinė viešojo (ir privataus) gyvenimo struktūra bei jos ryšys 
su nuosavybės paskirstymu buvo atkakliai laikomi savaime supranta- 
mais dalykais. Pavyzdžiui, nagrinėdami, kam reikia suteikti balsavimo 
teisę, Benthamas ir Millis surado argumentų jos nesuteikti, be kitų, mo- 
terims ir platiems dirbančiųjų klasių sluoksniams, nors kartu atrodė, kad 
daugelis jų argumentų tiesiogiai krypo visuotinės rinkimų teisės naudai. 
Tačiau reikia pažymėti, kad šios teisės klausimu Benthamas tapo daug 
radikalesnis negu Millis ir vėliau atsisakė savo išlygų dėl visuotinės rin- 
kimų teisės vyrams, nors paliko kai kurias išlygas svarstydamas, koks 
turėtų būti moterų politinio dalyvavimo lygis. 

Benthamo ir Millio idėjos buvo teisingai pavadintos „pamatiniu mo- 
dernios industrinės visuomenės demokratijos modeliu“ (Macpherson, 
1977, p. 42-43). Jų demokratijos teorija pagrindžia šį modelį kaip logiš- 
kai būtiną norint valdyti nuo absoliučios valdžios ir tradicijos išsivada- 
vusią visuomenę, kurioje individų troškimai neriboti, jie sudaro vartoto- 
jų masę ir siekia kuo didesnio asmeninio malonumo. Tad demokratija 
tampa priemone šiems tikslams siekti, 0 ne savaiminiu tikslu, galbūt pa- 
dedančiu ugdyti ir tobulinti visus žmones. Tokios Benthamo ir Millio 
pažiūros kartu su visa saugomosios demokratijos tradicija geriausiu at- 
veju reprezentuoja labai šališką ar vienpusišką demokratijos teorijos for- 
mą (žr. Pateman, 1970, 1 sk.). 


Kas yra demokratinė politika? Atėnų demokratija ir renesansinė res- 
publikoniškoji tradicija traktavo politiką kaip apimančią visus bendruo- 
sius miesto-valstybės reikalus, o liberalioji saugomosios demokratijos 
tradicija (apibendrinta IIla modeliu) gina siauresnį požiūrį: politika su- 

tapatinama su valdžios arba vyriausybių pasauliu ir su šiam pasauliui 
reikalavimus keliančių individų, frakcijų arba suinteresuotų grupių 
veikla. Politika laikoma savita ir atskira visuomenės gyvenimo sritimi, 
kuri atsieta nuo ekonomikos, kultūros ir šeimos gyvenimo. Liberaliojo- 
je tradicijoje politika pirmiausia reiškia valdymo veiklą ir institucijas. 
Iš šio požiūrio tiesiogiai kyla išvada, kad ekonomikos organizavimas 
arba smurtas prieš moteris santuokoje (prievartavimas) paprastai lai- 
komi ne politiniais klausimais, bet „laisvų“ privačių sutarčių pilietinė- 
je visuomenėje rezultatu, ne viešuoju reikalu arba problema, kurią tu- 
rėtų spręsti valstybė (žr. Pateman, 1983; 1988). Tai labai siauras požiū- 
ris, kuris vėliau bus atmestas. Tačiau kartu svarbu pažymėti, kad libe- 
ralioji saugomosios demokratijos idėja darė esminį poveikį. 

Laisvės 110 viešpataujančios politinės valdžios idėja („negatyvi lais- 
vė“, kaip ji buvo vadinama) įkvėpė nuo šešiolikto šimtmečio pabaigos 
trukusį senų Europos valstybinių santvarkų puolimą ir tobulai papil- 
dė augančią rinkos visuomenę; juk rinkos laisvė praktiškai reiškė tai, 
kad žmonių gyvenimo sąlygas lemti paliekama privačiai iniciatyvai ga- 
mybos, paskirstymo ir mainų srityje. Tačiau liberali negatyvios laisvės 
samprata susijusi su kita - alternatyvaus rinkimosi - idėja. Pamatinis 
laisvės elementas yra reali galimybė įvairiai rinktis ir veikti („pozityvi 
laisvė“). Šios sampratos mūsų aptarta liberalioji tradicija sistemingai ne- 
plėtojo, nors kai kuriuos su tuo susijusius klausimus nagrinėjo Jameso 
Millio sūnus Johnas Stuartas Millis (1806-1873), kurio veikalus tuojau 
aptarsime. Vis dėlto liberalioje politinės lygybės kaip būtinos laisvės są- 
lygos - formaliai lygių piliečių galimybių apsaugoti savo interesus — 
idėjoje implicitiškai glūdi egalitarinis idealas, iš kurio kyla problemiš- 
kos išvados liberaliai santvarkai (žr. Mansbridge, 1983, p. 17-18). Jeigu 
individų interesai turi būti vienodai saugomi, nes galiausiai tik jie gali 
nuspręsti, ko nori, ir, vadinasi, jų interesai iš principo vienodai svar- 
būs, tai kyla du klausimai: ar visi suaugę individai (nepriklausomai nuo 
lyties, spalvos, tikėjimo ir turto) neprivalėtų turėti lygiaverčio būdo ap- 
saugoti savo interesus, t.y. balsavimo teisės ir apskritai lygių pilietinių 


? Nors graikai suprato politiką plačiau, anaiptol nėra akivaizdu, kad jie patys būtų 
domėjęsi šiais konkrečiais klausimais (žr. S. M. Okin, 1991; Saxonhouse, 1991). Apie re- 
nesansiškąjį respublikonizmą žr. Pitkin (1984); Phillips (1991). 

teisių? Gal reikia atsižvelgti ir į tai, ar politiniai liberaliosios demokra- 
tijos mechanizmai iš tikrųjų vienodai gina individų interesus — ar jie 
leidžia lygiai paskirstyti politinę valdžią? 
Apibendrinimas: IIla modelis 
Saugomoji demokratija 

Pagrindimo principaslai) 

Piliečiams reikia apsaugos nuo jų valdytojų ir vienas kito, kad valdantieji 

vykdytų politiką, apskritai atitinkančią piliečių interesus 
Pagrindiniai bruožai 

Aukščiausia valdžia priklauso tautai, bet patikima tstovams, kurie gali tei- 

sėtai vykdyti valstybės funkcijas 


Reguliarūs rinkimai, slaptas balsavimas, frakcijų konkurencija, potencialūs 
lyderiai arba partijos ir daugumos valdžia yra institucinis valdančiųjų at- 
skaitomybės įtvirtinimo pagrindas 

Valstybės valdžia turi būti beasmenė, t.y. teisiškai apribota ir padalyta į 
vykdomąją, įstatymų leidžiamąją ir teisminę valdžias 

Itin svarbus konstitucionalizmas, turintis garantuoti apsaugą nuo savava- 
liško traktavimo ir lygybę prieš įstatymus. Jį įkūnija politinės ir pilietinės 
teisės arba laisvės, pirmiausia žodžio, raiškos, būrimosi, balsavimo ir tikė- 
jimo teisės ir laisvės. 

Valstybės atskyrimas nuo pilietinės visuomenės, t.y. apskritai valstybės 
veikla turi būti griežtai apribota: ji kuria rėmus, leidžiančius piliečiams gy- 
venti savo privatų gyvenimą nepatiriant prievartos, nepriimtino socialinio 
elgesio ir nepageidaujamo politinio kišimosi pavojų 


Konkuruojantys valdžios centrai ir suinteresuotos grupės 


Bendrosios sąlygos 
Politiškai autonomiškos pilietinės visuomenės plėtra 
Privati gamybos priemonių nuosavybė 
Konkurencinė rinkos ekonomika 
Patriarchalinė šeima 
Didesnė nacionalinės valstybės teritorija 


Pastaba. Šis modelis, kaip ir daugelis kitų knygoje pateikiamų modelių, ap- 
skritai apibendrina tradiciją; nėra mėginama, o ir būtų neįmanoma, juo per- 
teikti nagrinėjamų politikos teoretikų konkrečių nuostatų ir daugelio svarbių 
jų skirtumų. 

Pirmasis iš šių motyvų buvo svarbiausias devyniolikto šimtmečio 
pabaigoje ir dvidešimtajame šimtmetyje vykstant kovai už balsavimo 
teisės išplėtimą. Daugelį liberaliųjų demokratų pateikiamų argumen- 
tų buvo galima nukreipti prieš status guo siekiant atskleisti, kokiu mas- 
tu demokratijos principai vis dar nebuvo taikomi praktiškai. Antrasis 
motyvas tapo svarbiausias marksistinei, feministinei ir kitoms radika- 
lioms tradicijoms. Nors kiekvienas žingsnis, žengiamas formalios po- 
litinės lygybės link, yra pažanga, „realią laisvę“ pakerta milžiniška ne- 
lygybė, įsišaknijusi socialiniuose privačios gamybos ir reprodukcijos 
santykiuose. Problemos, kurias kelia šis požiūris, reikalingos kruopš- 
čios analizės, bet Illa modelyje jos nėra tiesiogiai svarstomos. Tai var- 
gu ar stebina turint omenyje, jog galų gale šis modelis skirtas tam, kad 
būtų legitimuota politika ir savanaudiškumu grindžiama ekonomika. 


Laisvė ir demokratijos plėtra 


Benthamas ir Jamesas Millis buvo demokratai per prievartą, bet pa- 
sirengę plėtoti demokratines institucijas pateisinančius argumentus, o 
Johnas Stuartas Millis buvo aiškus demokratijos gynėjas, kuriam rūpė- 
jo, kokiu mastu individas laisvas visose gyvenimo srityse. Liberalus de- 
mokratinis arba atstovaujamasis valdymas jam buvo svarbus ne tik to- 
dėl, kad apibrėžė ribas, kiek galima siekti asmeninio pasitenkinimo, bet 
ir todėl, kad buvo svarbus laisvos asmenybės raidos aspektas. Jis ma- 
nė, jog dalyvauti politiniame gyvenime - balsuoti, dalyvauti vietos val- 
džioje ir būti prisiekusiųjų žiuri nariu — gyvybiškai svarbu, kad atsi- 
rastų tiesioginis suinteresuotumas valdymu ir, vadinasi, būtų sukurtas 
pagrindas formuotis išprususiems ir save ugdantiems piliečiams - vy- 
rams ir moterims, taip pat dinamiškai „ugdomajai valstybei“. Kaip ir 
Rousseau bei Wollstonecraft iki jo, Millis demokratinę politiką laikė 
svarbiausiu moralinės saviugdos mechanizmu (plg. Macpherson, 1977, 
3 sk.; Dunn, 1979, p. 51-53). Svarbiausias rūpestis buvo „aukščiausia ir 
harmoninga“ individualių gebėjimų plėtra“. Tačiau tai nereiškė, kad jis 


* Periodišką balsavimą Millis prilygino „prisiekusiųjų nuosprendžiui“: idealiu atve- 
ju tai yra ne vien asmeninio intereso išraiška, o aktyvaus viešuosius reikalus liečiančių 
faktų apmąstymo pasvertas rezultatas. 

gynė kokią nors tiesioginio demokratinio valdymo formą arba neatsto- 
vaujamąją demokratiją; kaip pamatysime, jis buvo nepaprastai skeptiš- 
kas visų tokių teorijų atžvilgiu. 

Johnas Stuartas Millis iš esmės nulėmė moderniosios liberalios de- 
mokratinės minties raidos kryptį. Rašydamas tuo laikotarpiu, kai vy- 
ko intensyvios diskusijos dėl Britanijos valdymo reformos, Millis sten- 
gėsi apginti sampratą tokio politinio gyvenimo, kuriam būtų būdinga 
didesnė individo laisvė, atskaitingesnė valdžia ir veiksmingas valdy- 
mo administravimas, kuriam netrukdytų korupciniai įpročiai ir per- 
nelyg sudėtingos taisyklės. Jo nuomone, šiems siekiams kėlė grėsmę 
daugelis veiksnių: permainoms priešintis besistengiantis „isteblišmen- 
tas“, naujų susiformavusių socialinių klasių ir grupių reikalavimai, kėlę 
pavojų, kad šios klasės ir grupės spartins permainų tempą labiau, ne- 
gu tai leido daryti jų išsilavinimas ir bendras pasiruošimas, pats val- 
dymo aparatas, kuris vertė būgštauti, kad augančioje pramoninėje vals- 
tybėje gausėjant įvairiopoms įtampoms, jis bus linkęs plėsti savo vado- 
vaujamą vaidmenį labiau, negu buvo pageidautina. Aiškinantis Millio 
pažiūras į šias problemas, reljefiškai išryškėja daug klausimų, tapusių 
svarbiausiais šių laikų demokratinei minčiai. 

Savitas Millio požiūris į individo laisvę aiškiausiai išdėstytas jo gar- 
sioje ir įtakingoje studijoje Apie laisvę (1859). Šio teksto tikslas - išplėto- 
ti ir pagrįsti principą, apibrėžiantį „valdžios, kurią visuomenė gali tei- 
sėtai taikyti individo atžvilgiu, prigimtį ir ribas“. Tai klausimas, kurį 
retai nagrinėjo tiesioginės demokratijos formų gynėjai (Apie laisvę, p. 15 
ir šios knygos p. 81-82, 79-81). Millis pripažino, kad tam tikras žmo- 
nių gyvenimo reguliavimas ir kišimasis į jį būtini, bet ieškojo būdų už- 
kirsti kelią savavališkam ir egoistiškam kišimuisi. Šį lemiamą klausi- 
mą jis išdėstė taip: 

Šios esė tikslas yra ginti vieną labai paprastą principą, turintį absoliučiai 

lemti prievarta ir kontrole grindžiamus visuomenės ir asmens santykius 

nepriklausomai nuo to, ar naudojamos priemonės būtų fizinė jėga, taiko- 
ma įstatyminių bausmių forma, ar moralinė viešosios nuomonės prievar- 
ta. Tas principas yra toks: vienintelis individualiu arba kolektyviniu po- 
žiūriu pateisinamas žmonijos tikslas kišantis į bet kurio jos nario ar narių 


veikimo laisvę yra savisauga. Vienintelis tikslas, kuriuo galima teisėtai pa- 

naudoti jėgą prieš bet kurį civilizuotos bendruomenės narį, jam nesutin- 

kant, yra neleisti padaryti žalos kitiems. (Apie laisvę, p. 27-28.) 

Socialinį arba politinį kišimąsi į individo laisvę galima pateisinti tik 
tada, kai veiksmas (arba nesugebėjimas veikti) sąmoningai arba nesą- 
moningai „liečia kitus“, ir tik tada, kai tai „daro žalą“ kitiems. Vienin- 
telė laisvės suvaržymo priežastis gali būti savisauga. Veiksmų srityje, 
kuri „liečia tik jį patį“, t.y. tik patį individą, jo „nepriklausomybė teisė- 
tai yra absoliuti“, nes „asmuo yra savęs paties, savo kūno ir sielos val- 
dovas“ (Apie laisvę, p. 28). 

Millio principas iš tikrųjų jokiu būdu nėra „labai paprastas“: jo 
prasmė ir implikacijos toli gražu vis dar nėra aiškios. Pavyzdžiui, ką 
būtent laikyti „žala kitiems“? Ar prastas išsilavinimas žalingas? Ar ža- 
lingi milžiniški turto ir pajamų skirtumai? Ar žalingas pornografijos 
platinimas? Bet, trumpam atidėjus panašius klausimus, reikia pažymė- 
ti, kad jis išnaudojo šį principą gindamas daug su liberaliu demokra- 
tiniu valdymu siejamų laisvių. Jos yra tokios: pirma, minties, jausmų, 
diskusijų ir spaudos laisvė (apimanti „vidinę sąžinės sritį); antra, sko- 
nių ir siekių laisvė („laisvė taip planuoti savo gyvenimą, kad šis ati- 
tiktų mūsų būdą“); ir trečia, asmenų būrimosi laisvė arba laisvė vie- 
nytis turint kokį nors tikslą, nedarantį žalos kitiems (Apie laisvę, p. 31— 
32). „Vienintelė laisvė, verta šio vardo, yra laisvė siekti savojo gėrio sa- 
vo pasirinktu būdu, kol nemėginame atimti iš kitų jų gėrį arba truk- 
dyti jų pastangoms jį įgyti“ (Apie laisvę, p. 32). Millio nuomone, lais- 
vės principas brėžė skiriamąją liniją tarp žmonių ir vyriausybės val- 
džios, o jį sukonkretinus kaip atskirų laisvių grupes, jis galėtų padėti 
atriboti žmogaus laisvės „tikrąją sritį“, taigi veiklos sritis, kurios būti- 
nos tam, kad piliečiai galėtų valdyti savo gyvenimą. Jis įrodinėjo, kad 
piliečiai, vadovaudamiesi ir naudodamiesi šia laisve, gali kurti ir lemti 
savo pačių valstybės apimtį ir jos politikos kryptį. Be to, Millis aiški- 
no, kad vyravusi tiek valdytojų, tiek piliečių praktika apskritai prieš- 
taravo jo doktrinai, tad kol nebus pastatytas „stiprus moralinio įsitiki- 
nimo barjeras“ tokiems blogiems įpročiams, galima laukti pasikėsini- 
mų į piliečių laisvę, nes tuo metu didėjo valstybė, siekusi įveikti mo- 
derniosios epochos sunkumus (Apie laisvę, 5 sk.). 

Despotiškos valdžios pavojai 
ir pernelyg išaugusi valstybė 


Millio nuostatos unikalumas tampa labai aiškus priešpriešinus ją, 
kaip kad darė jis pats, tam, ką jis laikė, pirma, nepriimtina „despotiš- 
kos valdžios“ esme, kurią įvairiais pretekstais vis dar gynė kai kurios 
įtakingos to meto figūros, ir, antra, vis stiprėjančio kėsinimosi į piliečių 
laisvę pavojumi, kuris kyla pernelyg greitai vystantis valstybei, mėgi- 
nančiai suvaldyti sudėtingas vidaus ir tarptautines problemas. Millis 
manė, jog esama gausybė duomenų, peršančių mintį, kad darosi iš tik- 
rųjų galima „pernelyg išaugusi valstybė“. 

Millis veikale Samprotavimai apie atstovaujamąją valdžią (1861) kriti- 
kavo absoliutinę valstybę, kurią vadino „absoliutine monarchija“, ir ap- 
skritai despotišką politinės valdžios naudojimą argumentuodamas, kad, 
pirma, jos neveiksmingos ir nepraktiškos ilgalaikės perspektyvos po- 
žiūriu ir, antra, jos per se nepageidaujamos. Prieštaraudamas visiems, 
gynusiems absoliučios valdžios formą, Millis įrodinėjo, kad ji gali leisti 
„Aorybingai ir protingai“ spręsti valdymo uždavinius tik esant šioms 
nepaprastoms ir neįgyvendinamoms sąlygoms: absoliutus monarchas 
arba despotas turi būti ne tik „geras“, bet ir „viską matantis“; jis nuo- 
latos turi gauti išsamių Žinių apie tai, kaip elgiasi ir veikia kiekviena 
valdžios šaka visose šalies apygardose; turi būti pakankamai domima- 
si visomis šios milžiniškos srities problemomis; jis turi sugebėti „įžval- 
giai pasirinkti“ visą valstybei administruoti būtiną personalą (Mill, Con- 
siderations, p. 202-203). Millis aiškino, kad tokiai tvarkai palaikyti rei- 
kiami „sugebėjimai ir energija“ neįkandami paprastiems mirtingiesiems, 
vadinasi, visos absoliučios valdžios formos ilgalaikėje perspektyvoje ne- 
įmanomos. Bet net jeigu, tarkime, galėtume rasti šitaip absoliučiai val- 
dyti tinkamus antžmogius, tai ar norėtume to, ką turėtume tokiu atve- 
ju, - „vieną antžmogiškai intelektualų žmogų, tvarkantį visus intelek- 
tualiai pasyvių žmonių reikalus?“ (Considerations, p. 203). Millis nedvip- 
rasmiškai atsako — „ne“, nes kiekviena politinė sistema, atimanti iš in- 


" Įdomu pažymėti, kad Millio prieš absoliutizmą nukreipti argumentai primena šių 
laikų argumentus, kodėl negalimas centralizuotas planavimas, o jo argumentai, nukreipti 
prieš didelę, sunkiai valdomą valstybę, primena daugelį šių laikų ginčų ta pačia tema 
aspektų. 

dividų „potencialią galimybę spręsti dėl savo likimo“, griauna žmogaus 
orumo pagrindus, kelia pavojų socialiniam teisingumui ir atima geriau- 
sias sąlygas, kuriomis žmonės galėtų mėgautis „didžiausia jų veiklos 
sukuriama nauda“. 

Absoliuti valdžia keltų pavojų Žmogaus orumui, nes, atėmus iš žmo- 
gaus galimybę dalyvauti tvarkant jam rūpimus reikalus, jam būtų sunku 
suprasti savo poreikius ir reikmes, susidaryti patikimą nuomonę bei 
dvasiškai tobulėti intelektualinėje, praktinėje ir moralinėje plotmėse. 

Aktyvus dalyvavimas lemiant savo paties egzistavimo sąlygas yra 
svarbiausias mechanizmas, padedantis ugdyti žmogaus protą ir jam to- 
bulėti moraliai. Socialinis teisingumas būtų pažeistas, nes Žmonės ge- 
riau gina savo teises ir interesus, negu juos kada nors gintų koks nors 
neišrinktas „atstovas“. Geriausia apsauga nuo to, kad bus nepaisoma 
individo teisių, - tai suteikti jam galimybę reguliariai dalyvauti formu- 
luojant šias teises. Galiausiai kai žmonės patys sprendžia juos arba vi- 
są bendriją liečiančias problemas, išlaisvinama energija, kuri didina ti- 
kimybę, jog bus rasti sumanūs sprendimai ir sėkmingos strategijos. 
Trumpai sakant, dalyvaujant visuomenės ir valstybės gyvenime, įvei- 
kiamas pasyvumas ir stiprėja visuotinis klestėjimas, kuris „proporcin- 
gas jam kurti įdėtos asmeninės energijos kiekiui ir įvairovei“ (Consider- 
ations, p. 207-208, 277-279). 

Remdamasis šiais argumentais, Millis daro išvadą, kad atstovauja- 
masis valdymas, kurio apimtį ir mastą griežtai riboja laisvės principas, 
ir laissez-faire principas, kuriuo apskritai turėtų būti grindžiami ekono- 
miniai santykiai, yra esminės „laisvų bendruomenių“ ir „nuostabaus 
klestėjimo“ sąlygos (Considerations, p. 210). Būtų naudinga, jei prieš pra- 
dėdami toliau komentuoti Millio suformuluotą „idealiai geriausios 


Š Millis plačiai kritikavo daugelį Benthamo utilitarinių doktrinų prielaidų, kurias 
jam buvo įdiegęs jo paties tėvas ir pats Benthamas (tam tikrą laiką jis buvo pastarojo 
sekretorius). Tačiau jis pripažino bendrąjį naudingumo principą kaip pamatinį krite- 
rijų, leidžiantį nustatyti, kurie tikslai teisingi arba kas yra teisinga. Tačiau gindamas 
šį principą, jis toli gražu jo netaikė tiesmukiškai (plg. Ryan, 1974, 4 sk.; Harrison, 1993, 
p. 105-112). 


? Čia aš nenagrinėsiu daugelio akivaizdžių Millio argumentacijos nenuoseklumų. Pa- 
vyzdžiui, jis buvo visai pasirengęs teisinti despotišką „priklausomų“ teritorijų valdymą. 
Įdomų neseną komentarą žr. Ryan (1983), o išamią studiją - Duncan (1971). 

valstybės formos“ ir „idealiai geriausios ekonomikos formos“ sampra- 
tą, pažiūrėtume į tai, ką jis laikė didžiausia moderniąja grėsme šiems 
dalykams - į „daugumos tironiją“ ir valdžios galios augimą. 


Nuo liaudies valdymo - prie biurokratijos grėsmės 


Klausimai, kuriuos kelia galimybė, jog atsiras tironiška dauguma, jau 
buvo kelti daugelyje skirtingų kontekstų: tai klausimai, kurie tiesiogiai 
rūpėjo senovės demokratijos ir respublikonizmo kritikams, tai ir proble- 
ma, kurią tiesiogiai kėlė saugomosios demokratijos gynėjai (Madisonas). 
Tačiau didžiausią įtaką Milliui šiuo klausimu padarė prancūzų teoreti- 
kas ir istorikas Alexis de Tocgueville'is (1805-1859). Tocgueville'is sa- 
vo pagrindiniame veikale Demokratija Amerikoje įrodinėjo, kad balsavi- 
mo teisės suteikinėjimas vis didesniam skaičiui gyventojų ir demokra- 
tijos plėtojimasis apskritai pradėjo vienodinti visų individų socialines są- 
lygas plačiąja šio žodžio prasme. Tarnaujanti demos valdžia buvo neiš- 
vengiamai priešiška senųjų socialinių sluoksnių ir luomų privilegijoms, 
iš tikrųjų — visoms tradicinėms statuso ir hierarchijos formoms. Tocgue- 
ville'o nuomone, šios tendencijos kėlė pamatinę grėsmę politinei laisvei 
ir asmeninei nepriklausomybei. Tarp daugelio jo išsamiai nagrinėtų reiš- 
kinių buvo vis didesnis valdžios, kaip įsibrovėliškos reguliuojančios ins- 
titucijos, kišimasis į kasdienį gyvenimą. Vykstant „demokratinei revo- 
liucijai“ valstybė atsidūrė viso konflikto centre: ji tapo vieta, kur buvo 
kovojama dėl to, kokią politiką įgyvendinti beveik visose gyvenimo sri- 
tyse. Remiantis prielaida, kad ji iš esmės yra „geranoriškas“ aparatas, 
valstybę pradėta laikyti viešosios gerovės ir pažangių permainų garan- 
tu. De Tocgueville'is manė, kad ši prielaida yra iš esmės klaidinga ir, jei- 
gujai nebus pasipriešinta teoriškai ir praktiškai, ji taps pasidavimo vals- 
tybės administratoriaus „diktatui“ receptu?!? 


10 De Tocgueville'is siūlė taikyti daug priemonių šiai tendencijai sustabdyti, tarp 
jų - decentralizuoti kai kuriuos valdymo aspektus, socialiniame ir politiniame gyvenime 
kurti stiprias nepriklausomas sąjungas ir organizacijas, tarpininkaujančias tarp individo 
ir valstybės, puoselėti gerbiančią laisvę kultūrą, padėti kurti barjerus, trukdančius įgyven- 
dinti pernelyg centralizuotą valdžią (žr. Krouse, 1983; Dahl, 1985, 1 sk.). Millis iš esmės 
pritarė plačiai „pliuralistinei visuomenės vizijai“, nors ir kritikavo kelis de Tocgueville'io 
požiūrio aspektus (žr. J. S. Mill, „M. de Tocgueville on democracy in America“). 

Šis nerimas buvo viena iš kelių Millio perimtų problemų. Jo pažiū- 
ras galima apibendrinti taip: 


1. 


4 


Modernusis valdymo aparatas kiekvienąkart, priskyrus jam ko- 
kią nors funkciją (transportas, švietimas, bankininkystė, ekono- 
mikos valdymas), plečiasi. 

Plečiantis valdymui, vis daugiau „aktyvių ir ambicingų“ Žmonių 
susieja save su valdžia ir/arba darosi nuo jos priklausomi (arba 
tampa šalimi, siekiančia perimti į savo kontrolę valdymo aparatą). 


„ Kuo daugiau žmonių (absoliučiu ir santykiniu požiūriais) yra ski- 


riami ir apmokami valdžios ir kuo labiau centralizuota tampa 
funkcijų ir personalo kontrolė, tuo didesnė grėsmė kyla laisvei; 
juk „neužkirtus kelio šioms tendencijoms, visa spaudos laisvė ir 
demokratiška įstatymų leidybos tvarka darytų mūsų ar kitą šalį 
laisvą tik iš vardo“ (Apie laisvę, p. 185). 

Be to, kuo veiksmingesnė ir moksliškiau pagrįsta darosi admi- 
nistravimo mašina, tuo didesnė grėsmė kyla laisvei. Millis iškal- 
bingai apibendrina šių teiginių esmę: 


Jeigu visos visuomenės reikalų sritys, kuriose reikia organizuoto veikimo 
arba plataus ir visapusiško požiūrio, būtų valdžios rankose, o valdžios įstai- 
gas visur užimtų gabiasi žmonės, tai visa šalies aukštesnioji kultūra ir pa- 


naudojamas protas, išskyrus grynai teorinį, būtų sutelkti gausioje biuro- 
kratijoje, iš kurios vienos likusi bendruomenės dalis lauktų visų dalykų: 
masės - visokiausių nurodymų ir liepimų, ką jos turi daryti, gabieji ir am- 
bicingieji - asmeninio paaukštinimo tarnyboje. Patekti į šios biurokratijos 
gretas, o patekus - kilti jos laiptais būtų vieninteliai svajonių tikslai. (Apie 
laisvę, p. 185186.) 


Tačiau jo argumentacija jokiu būdu nesibaigia šiais teiginiais, nes jis 
pateikia kitų reikšmingų samprotavimų apie ypatingą pernelyg išau- 
gusio valdymo aparato poveikį „masėms“: 


5. 


Kai administracijos valdžia nuolatos plečiasi, pakankamai prakti- 
nio patyrimo ir informacijos neturintys piliečiai bus vis blogiau 
informuojami ir vis mažiau sugebės kontroliuoti ir prižiūrėti šią 
valdžią. 

Į jokią politinę iniciatyvą, net kylančią dėl visuomenės spaudi- 
mo, nebus žiūrima rimtai, jeigu ji nebus suderinama su „biuro- 
kratijos interesais“. 

7. Visų „pavergimas“ valstybinei biurokratijai taptų dar didesnis 
ir pavergti būtų net pačios biurokratijos nariai, nes „valdytojai 
yra tokie pat savo organizacijos ir drausmės vergai, kokie valdi- 
niai yra savo valdytojų vergai“ (Apie laisvę, p. 188). Organizaci- 
jos gyvenimo rutina pakeičia pačių individų „galią ir veiklą“, o 
tokiomis sąlygomis nuslopinami valdančiojo darinio kūrybinga 
intelektualinė veikla ir jo potencialus pažangumas. 

Paskutinį teiginį Millis išdėstė taip: 

Būdama šitaip susieta tarpusavyje į veikiančią sistemą, kuri, kaip ir visos, 

neišvengiamai funkcionuoja daugiausia remdamasi nustatytomis taisyklė- 

mis, pareigūnų grupė jaučia nuolatinę pagundą paskęsti tingioje rutinoje 
arba, jeigu retkarčiais ir pabėga iš to malūno arklio rato, pulti į kažkokį 
pusiau suvokiamą šiurkštumą, kurį pamėgo kai kurie vadovaujantieji pa- 
reigūnų korpuso nariai. Vienintelis šių glaudžiai susijusių, nors iš pažiū- 

ros priešingų, polinkių stabdys, vienintelis akstinas, galintis palaikyti di- 

delius grupės sugebėjimus, yra jos atsakomybė lygiai gabių, bet nepriklau- 

sančių grupei žmonių budriai kritikai. Todėl yra būtina, kad nepriklauso- 
mai nuo valdžios egzistuotų priemonės formuoti tokius sugebėjimus ir pa- 
remti juos palankiomis progomis bei patyrimu, kurie būtini norint teisin- 

gai spręsti painius praktinius reikalus! (Apie laisvę, p. 188-189.) 


Atstovaujamoji valdžia 


Tad ką gi Millis laikė „idealiai geriausia valstybe“? Apskritai Millis 
gynė ryžtingą demokratiją, galinčią atremti pernelyg išaugusios ir inter- 
vencinės valstybės keliamus pavojus. Atrodo, jis griežtai priešpriešino 
demokratiją biurokratijai: demokratija gali atremti biurokratiją. Bet ši 
abstrakti formuluotė kelia keletą klausimų,virtusių dilemomis tiek Mil- 
liui, tiek visiems liberalams ir liberalams demokratams. Pirma, kiek rei- 
kia demokratijos šiuo atveju? Kokiu mastu turi būti demokratiškai orga- 
nizuojamas socialinis ir ekonominis gyvenimas? Antra, kaip reikalavi- 


'! Tarp Millio pateikiamų pareigūnų viešpatavimo visuomenėje pavyzdžių itin įsi- 
dėmėtina „liūdna Rusijos padėtis“: pats caras bejėgis prieš biurokratus. Jis gali bet kurį 
iš jų išsiųsti į Sibirą, bet negali valdyti be jų arba prieš jų norą (Apie laisvę, p. 186). 

mus garantuoti dalyvavimą viešajame gyvenime - mat tada sukuriamas 
demokratinės valdančiųjų kontrolės pagrindas - galima suderinti su rei- 
kalavimais, kad sudėtinga masių visuomenė būtų valdoma kvalifikuo- 
tos administracijos? Ar demokratija suderinama su kvalifikuotu, profe- 
sionaliu valdymu? Trečia, kokios teisėtos valstybės veikimo ribos? Koks 
turi būti santykis tarp individualios ir kolektyvinės veiklos masto? Verta 
trumpai žvilgterėti į tai, kaip Millis atsakė į kiekvieną iš šių klausimų. 

Pasak Millio, modernioje visuomenėje negalima išlaikyti senovės 
graikų polio idėjos. Jis (kaip ir visa liberalioji tradicija) manė, kad savi- 
valdos arba valdymo šaukiant atvirus susirinkimus samprata yra gry- 
na kvailystė, kai kalbama apie bet kurią bendruomenę, didesnę negu 
atskiras mažas miestas. Kai tik žmonių daugiau, jie gali imtis „tik labai 
mažytės viešųjų reikalų dalies“ (Considerations on Representative Govern- 
ment, p. 217-218). Be milžiniškų problemų, kurias kelia jau vien skai- 
čiai, žmonėms susirinkti tam tikru laiku ir tam tikroje vietoje trukdo 
geografiniai ir fiziniai veiksniai - šias kliūtis sunku pašalinti mažoje ben- 
druomenėje, o didelėje jos neįveikiamos. Koordinavimo ir reguliavimo 
problemos, kylančios tankiai apgyvendintoje šalyje, kur kas sudėtinges- 
nės negu bet kuriai senovės arba tiesioginės demokratijos sistemai kil- 
davusios atitinkamos problemos (Considerations, p. 175-176, 179-180). 
Be to, kada valdymas yra visų piliečių valdymas, visada tyko pavojus, 
kad išmintingiausius ir gabiausius užgoš žinių, įgūdžių ir patirties sto- 
kojanti dauguma. Šis pavojus gali pamažu mažėti didėjant patyrimui 
tvarkyti viešuosius reikalus (balsavimas, dalyvavimas prisiekusiųjų Žiu- 
ri, platus įsitraukimas į vietos valdžios veiklą), bet tik ribotai. Todėl 
„Idealiai geriausia valstybė“ moderniomis sąlygomis — tai atstovauja- 
moji demokratinė sistema, kurioje Žmonės „savo aukščiausią kontro- 
liuojančią valdžią įgyvendina per jų pačių periodiškai renkamus depu- 
tatus“ (Considerations, p. 228). 

Atstovaujamoji sistema su jai būdinga žodžio, spaudos ir susirinki- 
mų laisve turi ryškių pranašumų; ji duoda mechanizmą, leidžiantį ste- 
bėti ir kontroliuoti centrinę valdžią; ji sukuria forumą (parlamentą), tu- 
rintį tapti laisvės sergėtoju bei proto ir diskusijų centru; ir ji, pasitelk- 
dama rinkiminę konkurenciją, susieja vadovavimui reikiamas savybes 
su intelektu vardan didžiausios naudos visiems (Considerations, p. 195, 
239-240). Millis teigė, kad atstovaujamajai demokratijai nėra tinkamos 
alternatyvos, nors suvokė, jog už ją mokama tam tikra kaina. Šiandien, 

rašė jis, atstovaujamoji demokratija ir laikraščiai yra „tikras, nors ne vi- 
sais atžvilgiais pakankamas, Pnikso ir Forumo atitikmuo“ (p. 176ff). 
Liūdna, bet dalyvauti didelės, sudėtingos, turinčios daug gyventojų vi- 
suomenės politiniame gyvenime neišvengiamai galima tik ribotai. 

Tačiau apskritai Millis nepaprastai mažai pasitikėjo rinkėjų ir išrin- 
tųjų nuovokumu. Nors ir įrodinėjo, jog visuotinė rinkimų teisė lemia- 
mai svarbi, jis stengėsi rekomenduoti sudėtingą daugiapakopę rinkimų 
sistemą, kad masės, dirbančiosios klasės, „demokratija“ neturėtų gali- 
mybės atiduoti politinę santvarką tam, ką jis vadino tiesiog „nemok- 
šiškumu“ (p. 324). Kadangi individai sugeba daryti įvairius dalykus ir 
tik nedaugelis išugdė visus savo gebėjimus, tai ar nederėtų, jog kai ku- 
rie piliečiai turėtų didesnę įtaką valdymui negu kiti? Nors dėl to nu- 
kentėjo Millio argumentacijos nuoseklumas, jis manė būtent taip ir rė- 
mė daugiapakopę rinkimų sistemą: visi suaugusieji privalo turėti bal- 
so teisę, bet išmintingesni ir talentingesni privalo turėti daugiau balsų 
negu neišsilavinę ir ne tokie gabūs. Pasak jo, 


Svarbu, kad kiekvienas iš valdomųjų turėtų balsą valdant... Asmuo, kuriam 
visai neleidžiama dalyvauti politiniuose reikaluose, nėra pilietis... Bet ar visi 
turi turėti lygų balsą? Tai visiškai kitas siūlymas ir, mano nuomone,... aki- 
vaizdžiai klaidingas. Nėra žmogaus, kuris norėtų, jog bet kurį jam rūpimą 
reikalą tvarkytų ne daugiau išmanantis ir protingesnis asmuo, 0 priešingai. 
Kiekvienas, būdamas priverstas patikėti savo interesą abiem jiems, trokštų, 
jog svaresnis balsas būtų suteiktas labiau išsilavinusiam ir geriau išauklė- 
tam iš jų. („Thoughts on parliamentary reform“, p. 17-18, 20-22.) 


Millio nuomone, profesiniu statusu galima apytikriai vadovautis 
skirstant balsus, ir jis prie šios nuostatos priderino savo demokratijos 
sampratą: labiausiai išprususių ir kvalifikuočiausių (turinčių geriau ap- 
mokamas ir labiausiai privilegijuotas tarnybas) rinkėjų balsų neturi nu- 
sverti mažiau išprususių ir kvalifikuotų, t.y. dirbančiųjų klasių, atsto- 
vų balsai'*. Bet, norint išvengti „kvalifikuotų klasių“ valdymo - vadi- 


P Samprotavimuose apie atstovaujamąją valdžią randame liudijimų, kad Millis daugia- 
pakopius rinkimus laikė laikina auklėjamąja priemone, kuri galiausiai (masėms pasie- 
kus aukštesnius moralinius ir intelektinius standartus) bus pakeista sistema: vienas as- 
muo - vienas balsas. Tačiau nėra išsamiai paaiškinama, kodėl asmenys, turintys kelis 
balsus, vėliau panorėtų jų atsisakyti. 

nasi, savanaudiško turtingųjų klasių valdymo, t.y norint išvengti pa- 
vojingiausios rūšies politinio nemokšiškumo ir siauriausiais klasiniais 
interesais grindžiamos įstatymų leidybos, nepakako balsavimo sistemos, 
užkertančios kelią kada nors atsitikti tokiems dalykams; taip pat reikė- 
jo garantuoti išmanymu pagrįstą valdymą (Considerations, p. 324). Kaip 
buvo galima tai garantuoti? 

Yra „esminis“ skirtumas, teigė Millis, „tarp „valdymo kontrolės ir 
realaus valdymo“ (p. 229-230). Kontrolė ir efektyvumas didėja, jeigu 
žmonės nemėgina daryti visko. Valdymui reikalingi kvalifikuoti dar- 
buotojai (p. 335). Kuo labiau rinkėjai kišasi į šį reikalą ir kuo daugiau 
deputatai ir atstovaujamieji organai kišasi į kasdienį administravimą, 
tuo didesnis pavojus, kad bus pakenkta efektyvumui, bus išsklaidyta 
atsakomybė už veiklą ir sumažės bendroji visų gaunama nauda. Liau- 
dies kontrolė ir efektyvumas gali būti naudingi tik pripažįstant, kad jų 
teikiamos naudos šaltinis abiem atvejais visiškai skirtingas: 


Šias dvi naudos rūšis galima sujungti tik atskyrus vienokią ir kitokią nau- 
dą garantuojančias funkcijas; reikia atskirti kontrolės ir kritikos funkciją nuo 
realaus reikalų tvarkymo ir pirmąją perduoti daugelio žmonių atstovams, 
o antrajai vykdyti pasitelkti žinias ir praktinį protą, būdingus specialiai ap- 
mokytai ir patyrusiai mažumai, griežtai įpareigojus ją atsiskaityti tautai. 


(Considerations, p. 241.) 


Parlamentas turi skirti asmenis į vykdomąsias pareigas; jis turi būti 
pagrindinis forumas, kuriame būtų formuluojami poreikiai bei reikala- 
vimai ir būtų diskutuojama bei kritikuojama; jis turi galutinai patvirtinti 
tautos pritarimą arba sutikimą. Bet jis neturi administruoti arba svars- 
tyti rengiamų įstatymų detales, nes nėra kompetentingas šioje srityje". 

Šitaip suprantama atstovaujamoji demokratija atskaitomybę gali de- 
rinti su profesionalumu ir išmanymu. Ji gali naudotis biurokratinio val- 
dymo pranašumais išvengdama jų trūkumų (3.1 lentelė). Pastaruosius 
atsveria demokratijos į valdymą įpūstas gyvybingumas (Considerations, 
p. 246-247). Millis vertino tiek demokratiją, tiek kvalifikuotą valdymą 
ir tvirtai tikėjo, kad jie sąlygoja vienas kitą: atskirai nė vienas iš jų ne- 


15 Iš tikrųjų Millis nuėjo taip toli, kad rekomendavo suteikti parlamentui veto teisę 
tik tais atvejais, kai įstatymą siūlo ir rengia nerinkta ekspertų komisija. 

pasiekiamas. Ir jis manė, kad pasiekti jų pusiausvyrą yra vienas sun- 
kiausių, sudėtingiausių ir svarbiausių „valdymo meno“ klausimų (Apie 
laisvę, p. 171). 


3.1 lentelė. Millio požiūrio į biurokratijos valdymo pranašumus ir trūkumus 
apibendrinimas 


Pranašumai Trūkumai 

Kaupiamas patyrimas Nelankstumas 

Įgyjamos gerai patikrintos maksimos Griežtas rutiniškumas 

Garantuojami realiai tvarkančių Prarandamas „gyvybinis principas“ 

reikalus žmonių įgūdžiai 

Nuosekliai įgyvendinami tikslai Zlugdomas individualumas ir 
asmens raida ir šitaip ribojamas 
novatoriškumas 


Lieka klausimas: į kokias gyvenimo sritis galėtų arba turėtų kištis 
demokratinė valstybė? Kokios yra deramos valstybės veikimo ribos? 
Millis stengėsi aiškiai apibrėžti šiuos dalykus remdamasis individo lais- 
vės principu: savisauga - trukdymas padaryti „žalą“ bet kuriam pilie- 
čiui - yra vienintelis tikslas, pateisinantis veikimo laisvės suvaržymus. 
Valstybės veiklos mastas turi būti apribotas ir ši veikla turi būti suvar- 
žyta praktiškai norint garantuoti kuo didžiausią galimą kiekvieno pi- 
liečio laisvę. Ši laisvė gali būti garantuojama esant atstovaujamajai de- 
mokratijai, derinamai su laisvos rinkos politine ekonomija. Veikale Apie 
laisvę Millis-kalbėjo apie /nissez-faire doktriną, grindžiamą tokiais pat tvir- 
tais argumentais kaip ir tie, kuriais grindžiamas laisvės principas. Vi- 
sus prekybos apribojimus jis laikė blogiu - kaip apribojimus - ir manė 

"esant juos neefektyvius, nes jie neduoda trokštamo rezultato, tai yra ne- 
leidžia maksimaliai padidinti ekonominio gėrio —- didžiausios ekono- 
minės naudos visiems (Apie laisvę, p. 160). Nors Millio argumentavime 
esama didelių dviprasmybių (pavyzdžiui, jis kalba apie valstybės kiši- 
mąsi siekiant apsaugoti pavojingų profesijų darbininkus), veikalo Apie 
laisvę esmė ta, kad ekonominiai rinkos mainai ir minimalus valstybės 
kišimasis yra geriausios strategijos individų teisėms apsaugoti ir mak- 
simizuoti naudingus padarinius, tarp kurių, svarbu pažymėti, yra ir sa- 
viugdos galimybė. Kituose darbuose (ypač Politinės ekonomijos princi- 

puose, kurie pirmą kartą paskelbti 1848 m., bet smarkiai pataisyti 1852 
m., skelbiant trečią leidimą) Millis, gindamas laissez-faire, dvejoja labiau; 
jis pateikia išsamių argumentų, kuriais teisina valdžios kišimąsi spren- 
džiant „koordinavimo problemas“ ir teikiant tokias viešąsias gėrybes 
kaip švietimas. 

Vis dėlto Millis išplėtoja viziją, numatančią maksimaliai sumažinti 
prievartinę valstybės valdžią ir jos reguliuojamąją galią. Tai vizija, ku- 
rią galima vadinti liberaliosios demokratijos „dinamiškos harmoningos 
pusiausvyros“ samprata: dinamiškos, nes čia numatoma laisva indivi- 
dų saviugda; harmoningos pusiausvyros, nes konkurenciniai politiniai 
ir ekonominiai santykiai, grindžiami lygiais mainais, daro visuomenės 
kontrolę daugeliu atžvilgių aiškiai nebereikalingą. Despotiškoms ir ti- 
roniškoms valdymo formoms ne tik metamas iššūkis iš principo, bet 
jas padaro nebūtinas pati konkurencija, sukurianti, pasak vieno komen- 
tatoriaus, „vienintelę natūralią ir teisingą visuomenės organizaciją - or- 
ganizaciją pagal nuopelnus... kiekvienas užima vietą, kurios nusipel- 
no“ (Vajda, 1978, p. 856). Rinkos „nematoma ranka“ ilagalaikėje per- 
spektyvoje kuria ekonominį efektyvumą ir ekonominę pusiausvyrą, o 
atstovavimo principas tampa politiniu laisvės apsaugos pagrindu. 


Moterų pavergimas 


Millis pripažįsta politikos tapatinimą pirmiausia su valdžios ir val- 
dymo veiklos sritimi, taip pat būtinybę griežtai skirti valstybę ir visuo- 
menę. Tačiau jis nuostabus todėl, kad atsisako vyraujančių vyriškų li- 
beraliosios tradicijos prielaidų ir laiko moteris „suaugusiais žmonėmis“, 
turinčiais teisę būti „laisvais ir lygiais“ individais. Trumpam verta stab- 
telėti prie jo nuostatos šiais klausimais, nes čia jis, kaip ir Wollstone- 
craft savo apmąstymuose, kelia gyvybiškai svarbius klausimus apie mo- 
terų ir vyrų dalyvavimo demokratijoje sąlygas. Liberaliajai tradicijai pa- 
prastai atrodė savaime suprantama, kad laisvas nuo valstybės kišimo- 
si „privatus pasaulis“ yra nepolitinis ir kad moterys natūraliai randa 
savo vietą šioje srityje. Atitinkamai politikos ir valstybės atžvilgiu mo- 
terys visiškai marginalizuojamos. Nors ir išlaikydamas griežtą sampra- 

tą, kas turi būti, o kas neturi būti vieša, Millis į politiškumo-nepolitiš- 
kumo dichotomiją neperkėlė „gimties“ atsiskyrimo (vyras-moteris) (plg. 
Siltanen and Stanworth, 1984, p. 185—208). 

Dar visai neseniai Millio veikalas Moterų pavergimas (1869) buvo 
smarkiai ignoruojamas, bet čia jis, kaip ir Wollstonecraft iki jo, tiesio- 
giai kritikavo moters prigimties sampratas, grindžiamas vien jos vaid- 
menimis namie, jausminiais santykiais ir įsipareigojimais namų ir šei- 
mos gyvenimui. Paprastai vyrai, o kartais ir pačios moterys, apibrėž- 
davo moteris remdamiesi šiais santykiais ir įsipareigojimais tik todėl, 
kad didžiąją žmonijos istorijos dalį jų gyvenimo ir veiklos laukas bu- 
vo apribotas. Moterų pavergimas vyrams — namuose, darbe ir politi- 
koje - „vienintelis reliktas senojo mąstymo ir senojo pasaulio“ (Moterų 
pavergimas, p. 214). Nors daugelis skelbė esant pasiektą teisių lygybę, 
Millio teigimu, „tai yra primityviosios vergijos tęsinys“ ir „ši priklau- 
somybė išlaikė visas savo brutalios kilmės žymes“ (Moterų pavergimas, 
p. 209). Vyrų ir moterų santykis buvo „pagrįstas jėga“, ir nors ilgainiui 
sušvelnėjo kai kurie jo „Žiauriausi bruožai“, „stipriausiojo teisė“ buvo 
įrašyta „šalies teisėje“ (žr. Subjection, p. 1—-28). Nuo tada, kai Locke'as 
paneigė požiūrį, kad kai kurie žmonės turi įgimtą ir prigimtinę teisę 
valdyti, liberalai dėjo daug pastangų stengdamiesi pagrįsti, jog valdo- 
mųjų sutikimas yra priemonė garantuoti pusiausvyrą tarp galios ir tei- 
moterų šeimininkai ap- 


„411 


sės. Tačiau samprata, kad vyrai yra „natūralūs 
skritai liko nekvestionuojama. Millis padarė išvadą, kad moterų padė- 
tis yra visiškai nepateisinama individualios laisvės, lygaus teisingumo 
ir galimybių lygybės principų išimtis - išimtis visuomenėje, kurioje val- 
džia ir privilegijos turi būti tiesiogiai siejamos su nuopelnais, o ne su 
suinstitucinta jėga. 

Moterų pavergime tikrai buvo ginama moterų balsavimo teisė, bet ne 
vien tai. Čia taip pat nebuvo vien plėtojami darbuose Apie laisvę ir Sam- 
protavimai apie atstovaujamąją valdžią dėstomi argumentai, nors dauge- 
liu atžvilgių tai irgi buvo daroma (Mansfield, 1980, p. ix-xix). Millio 
nuostata buvo nauja palyginti su liberalų demokratų nuostatomis, nes 
jis pabrėžė, jog kol išliks lyčių nelygybė, tol nebus įmanoma įgyven- 
dinti žmogaus laimės, laisvės ir demokratijos. „Teisinis vienos lyties pa- 
vergimas kitai... yra viena iš pagrindinių žmonijos tobulėjimo kliūčių“ 
(Moterų pavergimas, p. 207). Pirmiausia buvo nepakankamai vertinama 

moterų ir pervertinama vyrų reikšmė istorijoje. Todėl buvo iškreiptas 
vyrų ir moterų gebėjimų supratimas: vyrų sugebėjimai beveik nuola- 
tos buvo išpučiami, o moterų - beveik visur nepakankamai įvertinti. 
Be to, lytimi pagrįstas darbo pasidalijimas lėmė šališką ir vienpusišką 
moterų ir vyrų charakterių formavimąsi. Moterys, „griežtai mokomos 
slopinti savo siekius kaip netinkamus jų lyčiai“, tampa, pavyzdžiui, per- 
nelyg pasiaukojančios ir „nenatūraliai skatinamos kitų“, tarkim, nuo- 
latos ieško (vyro) pritarimo (Moterų pavergimas, p. 211). Kita vertus, vy- 
rai tapo pirmiausia egoistiški, agresyvūs, tušti ir savo pačių užgaidų 
vergai. Abiejų lyčių sugebėjimas gerbti nuopelnus ir išmintį buvo pa- 
graužtas. Pernelyg dažnai vyrai mano esą nekritikuotini, o moterys pri- 
taria jų nuomonei, dėl ko daroma žala valdžiai ir visuomenei. 


Tik pagalvokite, ką reiškia berniukui suaugti į vyrus, tikint, kad be jokių 
nuopelnų, be jokių pastangų, net jeigu jis būtų pats lengvabūdiškiausias, 
tuščiausias ir nemokšiškiausias iš visų žmonių, vien dėl to, kad jis gimė ber- 
niukas, jam priklauso pranašumo teisė, pranašumo prieš pusę žmonijos, 
netgi galbūt prieš tas, kurių tikrąjį pranašumą prieš save jis jaučia kasdien, 
kiekvieną minutę...bet net jeigu visam jo elgesiui paprastai vadovauja mo- 
teris, negana to, net jeigu jis yra kvailys, jis visvien mano, kad moteris, Ži- 
noma, jam neprilygsta ir negali prilygti gabumais ir nuovoką; o jeigu jis ne 
kvailys, tai daro dar blogiau - matydamas jos pranašumą prieš save, jis ti- 
ki, kad, nepaisant jos pranašumo, turi teisę jai įsakinėti, 0 ji įpareigota pa- 
klusti. Kaip ši pamoka turi veikti jo charakterį? (Moterų pavergimas, p. 222.) 


Lyčių nelygybė atėmė iš visuomenės didžiulį talentingų žmonių re- 
zervą. Jeigu moterys „galėtų laisvai panaudoti savo sugebėjimus“ ir 
joms „už tai būtų taip pat atlyginama kaip vyrams ir jos būtų taip pat 
skatinamos“, tai „intelektinių galių, kilniau pasitarnaujančių žmonijai“, 
suma padvigubėtų (Subjection, p. 83). 


ĮJamžintas neteisingumas moterų atžvilgiu nuskurdino žmoniją: 


Visoks kitų žmonių elgesio laisvės suvaržymas (užuot padarius juos atsa- 
kingus už bet kokį realiai šiuo elgesiu sukeltą blogį) pro tanto džiovina pa- 
grindinį Žmogaus laisvės šaltinį, ir sunku įvertinti, kiek jis nuskurdina rū- 
šį visuose dalykuose, darančiuose gyvenimą vertingą atskiram Žmogui. 
(Subjection, p. 101.) 

Millio nuomone, tik „visiška lygybė“ tarp vyrų ir moterų teisinėje, 
politinėje ir socialinėje srityse gali sukurti deramas žmogaus laisvės są- 
lygas ir demokratinį gyvenimo būdą. Daugelį pagrindinių liberalių prin- 
cipų nukreipdamas prieš patriarchalinę valstybės ir visuomenės struk- 
tūrą, Milis įrodinėjo, kad žmonijos išlaisvinimas neįsivaizduojamas be 
moterų išlaisvinimo. 

Nors Wollstonecraft priėjo šią išvadą dar iki Millio, o neabejojamai 
nesuskaičiuojama daugybė nežinomų moterų priėjo ją dar anksčiau, kai 
kuriems ši Millio išvada atrodė pernelyg keista, kad galėtų ją parem- 
ti!*. Bekompromisiškas vyrų dominavimo puolimas Moterų pavergime, 
ko gero, yra pagrindinė šio darbo sąlygiško miglotumo priežastis pa- 
lyginti, pavyzdžiui, su „akademiškai priimtinu“ veikalu Apie laisvę (Pa- 
teman, 1983, p. 208). Vis dėlto, nors puolimas neabejojamai buvo radi- 
kalus, jis kupinas ir dviprasmybių. Iš jų reikia pabrėžti dvi. Pirma, vi- 
sa argumentacija sunkiai suderinama su Millio siaura politiškumo sam- 
prata. Laisvės principu galima remtis siekiant pateisinti daugybę vals- 
tybės iniciatyvų taip pertvarkyti, pavyzdžiui, ekonomines ir vaikų prie- 
žiūros sąlygas, kad moterys būtų geriau apsaugotos nuo nelygybės joms 
daromos „žalos“ ir įgytų galimybę įgyvendinti savo interesus. Tačiau 
neatrodo, kad Millis šį principą aiškintų kaip tik šitaip. Jo ginama nau- 
ja politika, nors ir itin reikšminga, buvo ribota; ja numatoma suteikti 
moterims rinkimų teisę, reformuoti santuokos įstatymus, kad būtų su- 
stiprinta nepriklausoma moters padėtis šeimoje, ir keliami siūlymai pra- 
dėti kurti vienodas lavinimosi galimybes (žr. Mansfield, 1980, p. xxii- 
xxiii). Millio nustatytas valstybės teisėto veikimo ribas iš dalies reikia 
aiškinti jo įsitikinimu, kad balsavimo teisę įgijusių moterų padėtis bus 
palankesnė ir jos galės toliau konkretinti savo laisvės sąlygas. Ši padė- 
tis būtų palanki todėl, kad palikus moterų „išlaisvinimo“ reikalą eg- 
zistuojančioms politinėms institucijoms, šį išlaisvinimą iškreiptų tradi- 
ciniai patriarchaliniai interesai: moterys turi naudotis lygiomis teisėmis, 
leidžiančiomis joms pačioms aiškintis savo gebėjimus ir poreikius. Ki- 
ta vertus, Millis, matyt, nemąstė apie labiau intervencines strategijas, 


"4 Kai kurie tyrinėtojai teigė, kad Millio požiūriui didelę įtaką darė Harriet Taylor - 
ilgametė jo draugė, o nuo 1851 m. iki mirties 1858 m. - jo žmona (žr. Einstein, 1980), o 
kiti teigė, kad šiam požiūriui didelę įtaką darė Williamo Thompsono veikalas Appeal of 
One Half of the Human Race, paskelbtas 1825 m. (žr. Pateman, 1983, p. 211). 

nes jos kėsintųsi į individų laisvę patiems spręsti, kas geriausiai atitin- 
ka jų interesus. Individams neturi būti daroma politinių ir socialinių 
kliūčių apsispręsti, kaip tvarkyti savo gyvenimą, - žinoma, su sąlyga, 
kad jų pasirinkimai nedarys „žalos“ kitiems. Bet dėl šios išlygos radi- 
kaliai susilpnėja politinės Millio analizės implikacijos, nes taip išlaiko- 
mos galingųjų (vyrų) didelės galimybės priešintis permainoms dangs- 
tantis laisvės ir veikimo laisvės gynimu. 

Antra, Millis nors kiek išsamiau neanalizuoja darbo pasidalijimo na- 
mų ūkyje. Be pareigų pasidalijimo namuose moterų galimybės aktyviai 
veikti pasirinktoje srityje smarkiai sumenkėja. Galiausiai Millis atsklei- 
džia savo požiūrį į moters vaidmenį spėdamas, kad net esant „gerai pa- 
dėčiai“, dauguma moterų teisingai pasirinktų - kaip „tikrąjį savo pašau- 
kimą“ — tik ištekėti, auginti vaikus ir tvarkyti namų ūkį“ (žr. Moterų pa- 
vergimas, p. 219; S. M. Okin, 1979; Pateman, 1983). Nenagrinėjant argu- 
mentų apie pareigas, kurias privalo prisiimti vyrai vaikų priežiūros ir 
namų ūkio srityse bei apie nepateisinamų privilegijų praradimą, prie 
kurio jie turi prisitaikyti (prie šių klausimų grįšime vėliau), negalima tin- 
kamai analizuoti žmogaus laisvės ir demokratinio dalyvavimo sąlygų. 
Tačiau nors Millis šiuo atžvilgiu turi trūkumų (jie iš dalies būdingi ir 
Wollstonecraft, kurios pagarba motinystei kartais skatino ją reikšti gana 
nekritišką požiūrį į tėvų pareigas), sunku per daug sureikšminti Moterų 
pavergimo indėlį į visą liberaliąją demokratinę tradiciją ir trikdantį šito 
veikalo poveikį šiai tradicijai, o iš tikrųjų ir apskritai politinei minčiai. 


Konkuruojančios „valdžios tikslų“ sampratos 


Pasak Millio, laisvė ir demokratija kuria galimybes „tobulėti žmo- 
gui“. Minties, diskusijų ir veiklos laisvė yra būtinos proto nepriklauso- 
mybės ir savarankiškos nuomonės sąlygos. Ji yra gyvybiškai svarbi for- 
muojantis Žmogaus protui arba racionalumui. Savo ruožtu proto ugdy- 
mas skatina ir palaiko laisvę. Atstovaujamasis valdymas yra lemiamas 
veiksnys saugant ir stiprinant tiek laisvę, tiek protą. Atstovaujamosios 
demokratijos sistema padaro valdžią atskaitingą piliečiams ir ugdo iš- 
mintingesnius piliečius, sugebančius siekti viešojo intereso. Tad ji yra 
tiek priemonė asmens tapatumui, asmenybei ir socialiniam skirtingu- 

mui - pliuralistinei visuomenei - ugdyti, tiek ir tikslas savaime, iš esmės 
demokratinė santvarka. Be to, jeigu dar pašalinamos visos kliūtys, truk- 
dančios moterims dalyvauti politikoje, tai liks nedaug „kliūčių žmonijai 
tobulėti“. IIIb modelis bendrais bruožais apibendrina Millio sampratą. 


Apibendrinimas: IIIb modelis 
Ugdomoji demokratija 


Pagrindimo principaslai) 


Dalyvavimas politiniame gyvenime būtinas ne tik individų interesams ap- 
saugoti, bet ir išprususiems, atsidavusiems ir tobulėjantiems piliečiams ug- 
dyti. Politinis atsidavimas lemtingai svarbus „kilniausiai ir harmoningai“ 
individo sugebėjimų plėtrai 


Pagrindiniai bruožai 


Liaudies suverenitetas ir visuotinė balsavimo teisė (kartu su „proporcine“ 
balsų paskirstymo sistema) 


Atstovaujamasis valdymas (renkami vadovai, reguliarūs rinkimai, slaptas 
balsavimas, etc.) 


Konstituciniai saugikliai, garantuojantys valstybinės valdžios apribojimus 
ir padalijimą bei užtikrinantys individo teises, pirmiausia susijusias su min- 
ties, jausmų, skonio, diskusijų, spaudos, būrimosi laisve ir individualiai pa- 
sirinktų „gyvenimo planų“ įgyvendinimu 


Aiškus parlamentinės asamblėjos ir valstybinės biurokratijos atskyrimas, 
t.y. išrinktųjų ir specialisto (žinovo) administratoriaus funkcijų atskyrimas 


Piliečių įtraukimas į įvairias valdžios šakas per balsavimą, platų dalyvavi- 
mą vietos valdžioje, viešuose debatuose ir prisiekusiųjų žiuri 

Bendrosios sąlygos 
Nepriklausoma pilietinė visuomenė ir minimalus valstybės kišimasis 
Konkurencinė rinkos ekonomika 


Privati gamybos priemonių nuosavybė ir valdymas kartu eksperimentuo- 
jant su „bendruomene“ arba kooperacinėmis nuosavybės formomis 


Politinis moterų išlaisvinimas, bet apskritai išsaugomas tradicinis darbo pa- 
sidalijimas namie 
Nacionalinių valstybių sistema su išplėtotais tarpvalstybiniais ryšiais 


Pastaba. Svarbu atsiminti, kad Millis remiasi daugeliu liberaliosios tradicijos 
aspektų ir juos plėtoja, tad keletas ugdomosios demokratijos bruožų ir sąlygų 
panašūs į Illa modelyje nurodytus bruožus ir sąlygas (žr. p. 99). 

Artėdamas prie Samprotavimų apie atstovaujamąją valdžią pabaigos, 
Millis taip apibendrino „valdžios tikslus“: „Asmens ir nuosavybės sau- 
gumas bei vienodas teisingumas individų atžvilgiu yra svarbiausi vi- 
suomenės poreikiai ir svarbiausi valdžios tikslai; palikus šiuos daly- 
kus kieno nors, o ne aukščiausios valdžios atsakomybei, nelieka nie- 
ko, išskyrus karą ir sutartis, dėl ko apskritai reikėtų bendros valdžios“ 
(p. 355). Čia reikia klausti, ar Millis nemėgino „sutaikyti tai, kas nesu- 
taikoma“ (Marx, Capital, vol. I, p. 16). Juk Millio kūryboje mėginama į 
darnią visumą susieti asmens ir nuosavybės saugumą, vienodą teisin- 
gumą ir valstybę, kuri būtų pakankamai stipri, kad užkirstų kelią ka- 
rams arba juos kariautų ir gintų sutartis. Faktiškai galima įvairiai in- 
terpretuoti Millio kūrybą atsižvelgiant ne tik į jos akcentus, bet ir į pa- 
čią liberalizmo ir liberalios demokratijos esmę. Verta pabrėžti bent jau 
tris galimas interpretacijas. 

Pirma, Millis mėgino supinti argumentus už demokratiją su argu- 
mentais, skatinančiais „apsaugoti“ modernią politinę visuomenę nuo 
„demokratijos“. Nors jis nepaprastai kritiškai vertino milžinišką pajamų, 
turto ir galios nelygybę (jis pripažino, ypač vėlesniuose raštuose, kad tai 
trukdo visapusiškai tobulėti daugumai Žmonių ir ypač dirbančiosioms 
klasėms), jis toli gražu nepripažino politinės ir socialinės lygybės. Iš tik- 
rųjų Millio pažiūras galima vadinti tam tikru „išsilavinimo elitizmu"“, nes 
akivaizdu, kad mėginama pateisinti privilegijuotą išsilavinusių, kvalifi- 
kuotų ir išmintingų Žmonių padėtį - trumpai sakant, modernią filosofų- 
karalių sampratos versiją. Vadovaujantis politinis vaidmuo visuomenėje 
atiduodamas intelektualų klasei, kuri Millio pasiūlytoje balsų skirstymo 
sistemoje įgyja didelę galią. Jis pradeda laikytis šios nuostatos pabrėžda- 
mas išsilavinimo, kaip pagrindinės laisvės ir išlaisvinančios jėgos, svar- 
bą. Šia nuostata visiškai pritariama moraliniam visų individų ugdymui, 
bet tuo pat metu pateisinama didelė nelygybė, kad auklėtojai galėtų auk- 
lėti neišmanėlius. Taigi Millis pateikia vienus iš svarbiausių argumentų 
liberaliosios demokratinės valstybės naudai kartu su argumentais, ku- 
rių praktinis įgyvendinimas paralyžiuotų tokios valstybės kūrimą. 

Antra, Millio argumentai dėl laisvos rinkos politinės ekonomijos ir 
minimalaus valstybės kišimosi yra vėlesnių „neoliberalių“ argumentų 
užuomazgos (žr. VII modelį: teisinė demokratija, 7 sk.). Pasak šio po- 
žiūrio, teisės sistema turi laiduoti didžiausią piliečių laisvę - pirmiau- 


142 KLASIKINIAI MODELIAI 


sia apsaugoti jų nuosavybę ir ekonomikos funkcionavimą, kad jie ga- 
lėtų be kliūčių įgyvendinti savo pasirinktus tikslus. Ryžtinga individu- 
alios laisvės apsauga leidžia klestėti „geriausiai prisitaikiusiems“ ir ga- 
rantuoja tokią politinę ir ekonominę laisvę, kuri ilgalaikėje perspekty- 
voje naudinga visiems. 

Trečia, nors Millis didžiąją savo gyvenimo dalį tvirtai laikėsi nuomo- 
nės, kad liberali valstybė turi būti neutrali individų konkuruojančių tiks- 
lų ir gyvenimo stilių atžvilgiu (individai turi būti kuo laisvesni), kai ku- 
rias jo idėjas galima pritaikyti „reformistiniam“ arba „intervencionisti- 
niam“ požiūriui į politiką pagrįsti (Žr. 6 sk.). Millis liberaliai demokra- 
tinei valstybei skiria aktyvų vaidmenį garantuojant žmonių teises — ji tu- 
ri leisti įstatymus, apsaugančius tokias grupes kaip etninės mažumos ir 
stiprinančius moterų padėtį. Be to, jeigu Millio laisvės principą vertintu- 
me rimtai - nagrinėtume atvejus, kada būtų pateisinamas politinis kiši- 
masis siekiant neleisti padaryti „žalos“ kitiems, tai galiausiai turėtume 
argumentaciją, kuri pagrįstų visiškai prasikalusios „socialdemokratinės“ 
politikos sampratos užuomazgas. Rūpinimasis profesine sveikata ir sau- 
gumu, apskritai sveikatos priežiūra ir apsauga nuo skurdo (faktiškai tos 
visos sritys, kuriomis gerovės valstybė rūpinosi nuo dvidešimto am- 
žiaus pradžios) galėtų būti valstybės teisėto veikimo, kuriuo siekiama 
užkirsti kelią žalai, sritis. Savo veikale Politinės ekonomijos principai (tre- 
čiasis leidimas) Millis pakreipė savo argumentus šia linkme ir įrodinėjo, 
kad ne tik turi būti daroma daug išimčių ekonominėse /aissez-faire dok- 
trinose, bet ir kad darbininkai turi pradėti jausti auklėjamąjį nuosavybės 
poveikį bei valdyti gamybos priemones. Nors jis tvirtai tikėjo, kad indi- 
vidualios privačios nuosavybės principas bus ir turi būti vyraujanti nuo- 
savybės forma numatomoje ateityje, jis buvo šalininkas praktinių ekspe- 
rimentų su įvairiais nuosavybės tipais, padedančiais atrasti „žmonijos 
tobulėjimą“ labiausiai skatinančią jos formą (žr. Principles of Political Eco- 
nomų ir Millio esė apie socializmą, pirmąkart paskelbtą 1879 m., in G. L. 
Williams, 1976, 1976, p. 335-358). Visų šių pažiūrų visumą galima laiky- 
ti vienu iš ankstyviausių demokratinės gerovės intervencionistinės vals- 
tybės ir mišrios ekonomikos idėjos formulavimų (Green, 1981)'5. 


5 Į savo gyvenimo pabaigą Millis faktiškai pradėjo save laikyti daugiau socialistu 
negu liberalu demokratu (žr. jo Autobiography). 

Apibendrinamosios pastabos 


Nuo klasikinės senovės iki septyniolikto šimtmečio demokratija buvo 
Baigiantis aštuonioliktam šimtmečiui, toks rinkimasis pradėtas traktuoti 
kaip piliečių teisė dalyvauti reiškiant kolektyvinę valią per išrinktus at- 
stovus (Bobbio, 1989, p. 144). Atstovaujamosios liberalios demokratijos 
teorija iš esmės iš naujo sudėliojo demokratinės minties atskaitos taš- 
kus: praktiniai apribojimai, kuriuos demokratijai primeta gausūs pilie- 
čiai ir kurie buvo pagrindinis kritikos (antidemokratinės) taikinys, prak- 
tiškai buvo įveikti. Atstovaujamąją demokratiją dabar buvo galima šlo- 
vinti kaip atskaitingą ir įmanomą valdymą, potencialiai stabilų didelė- 
se teritorijose ir ilgalaikį (žr. Dahl, 1989, p. 28-30). Kaip pasakė vienas 
didžiųjų „atstovaujamosios sistemos“ gynėjų, „demokratijai įskiepijus 
atstovavimą“, sukuriama valdymo sistema, galinti aprėpti „visus įvai- 
rius interesus ir bet kokio dydžio teritoriją bei bet kokį gyventojų skai- 
čių“ (Paine, The Rights of Man, in Paine, 1987, p. 281). Kaip rašė Jame- 
sas Millis, atstovaujamąją demokratiją net galima šlovinti kaip „didįjį 
naujųjų laikų atradimą“, kuris galbūt „pašalins visus teorinius ir prak- 
tinius sunkumus“ (cit. Sabine, 1995, p. 689). Atitinkamai buvo nutrauk- 
tas tradicinis liaudies valdymo teorijos ir praktikos ryšys su mažomis 
valstybėmis ir miestais, todėl ši teorija ir praktika galėjo tapti besiran- 
dančio nacionalinių valstybių pasaulio legitimuojančiu tikėjimu. Tačiau 
ką būtent reikėjo laikyti šios naujos santvarkos teisėtu nariu, arba „pi- 
liečiu“ ar „individu“, taip pat kokį iš tikrųjų vaidmenį jis turėjo vai- 
dinti šioje santvarkoje, - šiame skyriuje aptariamos tiek saugomosios, 
tiek ir ugdomosios demokratijos pagrindinės teorijos taip ir nepaaiški- 
no bei neišsprendė. 

Apskritai tikrai visuotinė rinkimų teisė buvo galutinai įtvirtinta 
vykstant didelio masto ir dažnai žiauriai slopinamoms darbininkų kla- 
sės ir feministinių judėjimų kovoms devynioliktame ir dvidešimtame 
šimtmečiais. Jų pergalė tebebuvo trapi tokiose šalyse kaip Vokietija, 
Italija ir Ispanija, o praktiškai ši teisė buvo iš kai kurių grupių atim- 
ta, pavyzdžiui, iš daugelio afroamerikiečių JAV iki šeštojo ir septintojo 
dešimtmečių pilietinių teisių sąjūdžio. Tačiau vykstant šioms kovoms, 
pamažu buvo įtvirtinta mintis, kad pilietinės teisės turi būti suteiktos 

visiems suaugusiems. Daugelį liberalių demokratų argumentų buvo 
galima panaudoti prieš egzistuojančias institucijas, kad būtų atskleista, 
kokiu mastu tebėra neįgyvendinti lygaus politinio dalyvavimo ir ly- 
gaus atstovavimo principai ir siekiai. Liberalioji demokratija tapo tik- 
rai šiuolaikiška tik iš tiesų įpilietinus visus suaugusius vyrus ir mo- 
teris —- sukūrus taisyklių ir institucijų sistemą, leidžiančią kuo plačiau- 
siai dalyvauti daugumai piliečių renkant atstovus, kurie vieni gali pri- 
imti politinius sprendimus (būtent visą bendruomenę liečiančius 
sprendimus). 

Šią taisyklių ir institucijų sistemą sudaro renkamoji valdžia; lais- 
vi ir sąžiningi rinkimai, kai visų piliečių balsai yra lygūs; balsavimo 
teisė, suteikiama visiems piliečiams nepriklausomai nuo rasinių, reli- 
ginių, klasinių, lyties ir kt. skirtumų; sąžinės, informacijos ir nuomo- 
laisvė; visų suaugusiųjų teisė prieštarauti savo valdžiai ir siekti parei- 
gų; sąjungų autonomija - teisė kurti nepriklausomus susivienijimus, 
tarp jų - socialinius sąjūdžius, suinteresuotas grupes ir politines par- 
tijas (žr. Bobbio, 1987, p. 66; Dahl, 1989, p. 221, 233). Šitaip supran- 
tamos atstovaujamosios demokratijos stiprėjimas buvo dvidešimto 
šimtmečio reiškinys; galbūt net reiktų sakyti, kad dvidešimto šimtme- 
čio pabaigos reiškinys (žr. 8 sk.). Juk tik paskutiniais šio amžiaus de- 
šimtmečiais liberali atstovaujamoji demokratija buvo patikimai įtvir- 
tinta Vakaruose ir plačiai pripažinta kaip iš principo tinkamas valdy- 
mo modelis kitur (žr. Held, 1993d, ypač IV dalis). 


4 


TIESIOGINĖ DEMOKRATIJA 
IR POLITIKOS PABAIGA 


Karlas Marxas (1818-1883) ir Friedrichas Engelsas (1820-1895) ne- 
pailstamai puolė „neutralios“ liberalios valstybės ir „laisvos“ rinkos eko- 
nomikos idėją. Pramoninėje kapitalistinėje visuomenėje niekada vals- 
tybė negalėtų būti neutrali ar ekonomika - laisva. Johno Stuarto Millio 
liberalioji demokratinė valstybė galėtų apsimesti veikianti visų piliečių 
naudai; ji galėtų ginti savo pretenzijas į legitimumą žadėdama palai- 
kyti „asmens ir turto saugumą“ ir tuo pat metu remti „vienodą teisin- 
gumą“ individų atžvilgiu. Tačiau šio pažado negalima įgyvendinti 
praktiškai, - įrodinėjo Marxas ir Engelsas. „Asmens saugumui“ prieš- 
tarauja klasinės visuomenės tikrovė, kurioje daugumą individo gyve- 
nimo aspektų - rinkimosi galimybių pobūdį, darbą, sveikatą, gyveni- 
mo trukmę - lemia jo vieta klasinėje struktūroje. Kaip galima tikėti pa- 
žadu garantuoti „asmens saugumą“ palyginus padėtį bedarbio arba ga- 
myklos darbininko, atliekančio alinančias ir menkai apmokamas užduo- 
tis pavojingomis sąlygomis, ir padėtį mažos bei turtingos gamybinio tur- 
to savininkų ir valdytojų grupės, gyvenančios ištaikingesnės ar mažiau 
ištaikingos prabangos sąlygomis? Kiek prasmingu galima laikyti libe- 
raliosios valstybės pažadą garantuoti „vienodą teisingumą“ individams 
esant milžiniškai socialinei, ekonominei ir politinei nelygybei? 

Marxas ir Engelsas - gimę Vokietijoje, bet didžiąją darbingo gyveni- 
mo dalį pragyvenę Anglijoje - ryžtingai atmetė liberaliosios ir liberalio- 
sios demokratinės minties pamatines prielaidas. Nors čia daugiausia 
kalbėsime apie Marxo darbus, norint suprasti, kaip abu vyrai traktavo 
politiką, demokratiją ir valstybę, būtina suprasti, kaip jie apskritai ver- 
tino individo vietą visuomenėje, nuosavybės santykių vaidmenį ir ka- 

pitalizmo prigimtį. Tik išnagrinėjus jų pateiktą kapitalizmo prigimties 
analizę, galima visapusiškai įvertinti jų siūlytą liberaliosios demokratijos 
likimo aiškinimą ir jų nepalaužiamą visiškai kitokio modelio gynimą. 


Klasė ir klasinis konfliktas 


Žmonės kaip „individai“; vienas su kitu konkuruojantys individai; 
pasirinkimo laisvė; politika kaip asmeninių interesų, „gyvybės, laisvės 
ir turto“ gynimo arena; demokratinė valstybė kaip institucinis mecha- 
nizmas - visa tai rūpi liberaliajai demokratinei tradicijai. Nors Mar- 
xas ir Engelsas neneigė, kad žmonės turi unikalių sugebėjimų, troški- 
mų ir suinteresuoti laisvai rinktis, jie puolė mintį, jog politinio gyve- 
nimo ir jo labiausiai pageidaujamos organizacinės formos analizės pa- 
matinė prielaida gali būti individas ir jo santykis su valstybe. Kaip sa- 
kė Marxas, „Žmogus nėra abstrakti būtybė, gyvenanti ne pasaulyje. 
Žmogus yra žmogaus pasaulis, valstybė, visuomenė“ (Dėl Hegelio tei- 
sės filosofijos kritikos, p. 260, pakeistas vertimas). Individai gyvena tik 
sąveikaudami ir santykiaudami su kitais; jų prigimtį galima suprasti 
tik kaip socialinį ir istorinį produktą. Istoriniuose ir politiniuose pro- 
cesuose veikia ne pavienis, izoliuotas individas, bet žmonės, kurie gy- 
vena palaikydami konkrečius santykius su kitais ir kurių prigimtį api- 
brėžia šie santykiai. Individą, socialinę veiklą arba instituciją (faktiš- 
kai bet kurį žmonių gyvenimo aspektą) galima tinkamai paaiškinti tik 
atsižvelgiant į istoriškai kintančią aiškinamo dalyko sąveiką su kitais 
socialiniais reiškiniais, į dinamišką ir besikeičiantį neatsiejamai susi- 
jusių elementų procesą. 

Pasak Marxo ir Engelso, raktas suprasti žmonių santykius yra kla- 
sinė struktūra (apžvalgą žr. Giddens and Held, 1982, p. 12-39). Jų ma- 
nymu, klasiniai pasidalijimai būdingi ne visoms visuomenės formoms: 
klasės yra istorijos kūrinys ir išnyks ateityje. Ankstyviausia „gentinio“ 
tipo visuomenė buvo beklasė. Taip buvo todėl, kad tokio tipo visuo- 
menėje nebuvo produkcijos pertekliaus ir privačios nuosavybės. Gamy- 
bos pagrindas buvo bendruomeniniai ištekliai, o gamybinės veiklos pro- 
duktai buvo skirstomi visos bendruomenės nariams. Klasiniai pasida- 

lijimai atsiranda tik tada, kai pradedamas gaminti toks produkto per- 
teklius, kad tampa įmanoma negamintojų klasei išgyventi iš kitų ga- 
mybinės veiklos. Sugebantys paimti į savo kontrolę gamybos priemo- 
nes sudaro ekonomiškai ir politiškai viešpataujančią klasę. Tad Marxo 
ir Engelso požiūriu,klasiniai santykiai yra neišvengiamai išnaudotojiš- 
ki ir lemia skirtingus valdančiųjų ir valdomųjų klasių interesus. Nega- 
na to, klasiniai pasidalijimai neišvengiamai kontliktiški ir dažnai tam- 
pa akstinu pradėti aktyvią klasių kovą. 

Stulbina, ir tai verta pabrėžti iš pat pradžių, kad Marxas faktiškai 
nieko nerašė apie galimas sąsajas tarp klasinio ir moterų išnaudojimo. 
Tačiau šio uždavinio mėgino imtis Engelsas veikale Šeimos, privatinės 
nuosavybės ir valstybės kilmė. Šioje knygoje jis iš esmės mėgino susieti sek- 
sualinio išnaudojimo ištakas su privačios nuosavybės, ypač privačios 
gamybos priemonių nuosavybės atsiradimu, kuris savo ruožtu buvo lai- 
komas valstybės raidos sąlyga. Pasak Engelso, ankstyviausios visuome- 
nės formos buvo matriarchalinės: moterys buvo galingesnės už vyrus. 
Tačiau formuojantis privačiai nuosavybei, šis santykis tarp lyčių apsi- 
vertė. Nors apskritai nėra aišku, kaip Engelsas traktavo šį procesą, jis 
siejo jį su privačios nuosavybės, taigi ir klasių atsiradimu, kadangi vy- 
rai įgijo viršenybę saugoti paveldėjimo teisę. Atitinkamai analizuoda- 
mas moterų išnaudojimą, Engelsas aiškina jį kaip vieną iš klasinio iš- 
naudojimo padarinių. 


Šiuolaikinė atskira šeima yra pagrįsta atvira arba užmaskuota moteries na- 
mų vergija... Šiais laikais vyras didele dauguma atvejų. ..turi uždirbti, bū- 
ti šeimos maitintoju, ir tai jam suteikia viešpataujančią padėtį, kuri nerei- 
kalinga jokių specialių teisinių privilegijų. Šeimoje jis yra buržua, o žmona 


atitinka proletariatą. (Šeimos, privatinės nuosavybės ir valstybės kilmė, p. 208.) 


Engelsas, remdamasis šiuo požiūriu, noriai darė išvadas: panaiki- 
nus kapitalizmą, taigi ir klasinį pasidalijimą, taip pat išnyks ir moterų 
išnaudojimas. Jis tikėjo, kad kapitalizmo raida tiesia kelią įveikti mote- 
rų išnaudojimą, nes pagrindinė moterų engimo kapitalistinėje visuome- 
nėje forma - negalėjimas lygiai dalyvauti darbinėje veikloje - tam tik- 
ru mastu naikinama moterims vis labiau tampant samdoma darbo jė- 
ga. Ateities visuomenėje lygus dalyvavimas gamyboje leis įgyvendinti 

lygybę kitose srityse!. Engelsas ir Marxas laikėsi panašaus požiūrio ir į 
rasinę nelygybę. Jų nuomone, klasės ir klasių kova yra svarbiausias is- 
torinės raidos mechanizmas arba „variklis“. 


Istorija kaip kapitalizmo evoliucija ir raida 


Norint deramai suprasti istorijos raidą, būtina analizuoti, kaip „Žmo- 
nės kuria istoriją“, bet ne visada „jų pačių pasirinktomis“, o „duoto- 
mis ir paveldėtomis aplinkybėmis“ (Marx, Luji Bonaparto briumero aštuo- 
nioliktoji, p. 200). Suprasti „visos istorijos pagrindą“, skelbė Marxas, reiš- 
kia suprasti, kaip kūrybinius žmonių veiksmus riboja ir daro galimus 
ištekliai, kuriuos gali pasitelkti žmonės, jų turimos gamybinės techno- 
logijos ir visuomenės forma, kuri egzistuoja kaip ankstesnių kartų pa- 
stangų rezultatas. Ignoruoti šiuos procesus reiškia ignoruoti pačius žmo- 
gaus egzistavimo pagrindus. Juos išskleisti, priešingai, reiškia išsiaiš- 
kinti įvairių Žmonių asociacijos formų sąlygas bei politikos galimybes 
kiekvienoje epochoje. 

Atskleisti istorijos procesą padeda dvi bendro pobūdžio sąvokos - 
„visuomeninė formacija“ ir „gamybos būdas“ (nors Marxas ir Engelsas 
aiškiai vartojo tik antrąją iš šių sąvokų). Visuomeninė formacija reiškia 
visuomenę sudarančių santykių ir institucijų tinklą. Tinklas yra ekono- 
minių, politinių ir kultūrinių reiškinių derinys. Šie reiškiniai apima kon- 
kretų ekonomikos tipą, valdžios sistemą, valstybės aparatą ir kultūrinį 
gyvenimą, susijusius tarpusavyje apibrėžtais ryšiais. Marxas manė, kad 
šiuos tarpusavio ryšius galima atskleisti analizuojant „gamybos būdą“. 
Gamybos būdas apibūdina pamatinę visuomenės struktūrą - visuome- 
ninius gamybinius santykius. Šie santykiai apibrėžia, kokiu pagrindiniu 
būdu paimamas ir pasisavinamas pridėtinis produktas. Moderniosios 


! Nors nuomonės šiuo klausimu šiek tiek skiriasi, dauguma komentatorių sutaria, kad 
Engelso aiškinime yra maža šiandien pagrindžiamų teiginių. Šaltiniai, kuriais rėmėsi En- 
gelsas ieškodamas matriarchalinės visuomenės pakopos egzistavimo įrodymų, buvo 
smarkiai diskredituoti. Šiuolaikinei antropologijai, atrodo, nepavyko aptikti nė vieno tikro 
pavyzdžio visuomenės, kurioje moterys visiškai dominuotų prieš vyrus, nors lyčių ga- 
lios santykiai įvairiose visuomenėse smarkiai skiriasi. Engelso nurodytas ryšys tarp pri- 
vačios nuosavybės ir vyro dominavimo taip pat, atrodo, neegzistuoja; matyt, nėra jokio 
tiesioginio tokio pobūdžio ryšio (žr. Hartmann, 1976; Coward, 1983; H. Moore, 1987). 

Vakarų visuomenės arba visuomeninės formacijos yra, pasak Marxo ir 
Engelso, kapitalistinės, nes joms būdingas pridėtinio produkto pasisa- 
vinimas „pridėtinės vertės“ forma, vertės, kurią darbininkai sukuria ga- 
mybos procese negaudami užmokesčio ir kurią pasisavina kapitalo sa- 
vininkai (žr. ypač Marx, „Vertė, kaina ir pelnas“). Pasidalijimas į kapi- 
talo savininkus ir tuos, kurie turi parduoti tik savo darbo jėgą, yra ker- 
tinis išnaudojimo ir konflikto šiuolaikinėje epochoje pagrindas ir nule- 
mia svarbiausius socialinius ir politinius, t.y. klasių, santykius. „Kapi- 
talistai“ yra gamyklų ir technologijų savininkai, o už atlyginimą dirban- 
tys žmonės, arba „samdomieji darbininkai“, neturi nuosavybės. Vystan- 
tis kapitalizmui, didžioji gyventojų dauguma tampa samdomaisiais dar- 
bininkais, kurie, norėdami išgyventi, gali parduoti tik savo darbo jėgą. 

Tačiau gamybos būdai yra sudėtingi gamybinių santykių ir gamy- 
binių jėgų deriniai. Ką Marxas turėjo omenyje, apibendrinta forma iš- 
dėstyta 4.1 lentelėje. Nors socialiniai gamybos santykiai yra kertiniai, 
apie juos paprastai kristalizuojasi įvairūs (4.1 lentelėje parodomi) tar- 
pusavio ryšiai ir organizacijos [1(b) ir (c)]. Tai, kokią konkrečią formą 
jie įgauna (pavyzdžiui, profesinių sąjungų struktūra), priklauso nuo is- 
torinių sąlygų ir kovos tarp visuomeninių klasių pusiausvyros. Gamy- 
binėms jėgoms priskiriami dalykai, kurie tiesiogiai naudojami pačiame 
gamybos procese. 


4.1 lentelė. Gamybos būdo elementai 
1. Gamybiniai santykiai 


(a) Visuomeniniai gamybiniai santykiai, pavyzdžiui, samdomojo darbo/ka- 
pitalo santykis 


(b) Antriniai (arba netiesioginiai) gamybiniai santykiai, pavyzdžiui, darbo 
ir kapitalo organizacijos, šeimyninio gyvenimo modeliai 


(c) Politiniai išvestiniai santykiai, pavyzdžiui, valstybė, švietimo instituci- 
jos, t.y. santykių ir institucijų, tarnaujančių (a) ir (b), kompleksas 
2. Gamybinės jėgos 
(a) Gamybos priemonės, t. y. materialinės gamybos priemonės arba įrankiai 
(b) Techniniai metodai 
(c() Gamyboje naudojami gamtiniai ir žmogiškieji ištekliai 


(d) Darbo organizacija, kurią daugiausia lemia 1 (a), (b) ir (c) 

Kai kuriuose garsiausiuose Marxo ir Engelso kūriniuose išplėtota is- 
torijos samprata grindžiama viena kitą keičiančių raidos pakopų idėja. 
Šios pakopos buvo skiriamos pagal skirtingus gamybos būdus, o po- 
kyčių varomoji jėga buvo ekonominė „bazė“, ypač sąveika tarp, viena 
vertus, nuolatos augančių gamybinių jėgų ir, kita vertus, klasių kovos 
dėl visuomeninio turto paskirstymo. Kaip konkrečiai Marxas ir Engel- 
sas suprato šią sąveiką ar dinamiką - čia nėra svarbiausia. Čia nepa- 
prastai svarbu pažymėti, kad ši sąveika suponavo tokią istorijos sam- 
pratą, pasak kurios, istorija yra evoliucinis procesas, kuriam būdingi 
revoliucinių permainų laikotarpiai (žr., pavyzdžiui, Marx, Dėl Politinės 
ekonomijos kritikos. Įvadas.). Ši istorinės raidos interpretacija yra standar- 
tinis ortodoksinio marksizmo (nuo Engelso iki Bucharino ir Stalino, ne- 
minint kitų) bruožas, o jos pagrindinė mintis ta, kad žmonių visuome- 
nė pereina penkias raidos pakopas nuo pirmykščio bendruomeninio 
prie antikinio, feodalinio, kapitalistinio ir (eventualiai) pokapitalistinio 
gamybos būdo. 

Marxas manė, kad buržuazinis arba kapitalistinis gamybos būdas 
yra paskutinė svarbi pakopa, po kurios bus iš pagrindų nauja politinė 
ir ekonominė santvarka, pamažu įgyvendinsianti laisvės ir lygybės idea- 
lus, - komunizmas. Prieš analizuojant, kaip jis aiškino valstybę ir de- 
mokratinį gyvenimą, naudinga bendrais bruožais išdėstyti, kodėl jis ma- 
nė, jog kapitalizmas yra galutinė išnaudojimo ir „nelaisvės“ pakopa. Jo 
kapitalizmo samprata tiesiogiai atskleidžia argumentus, kodėl jis nau- 
ją politinės organizacijos formą laikė esant ne tik pageidautiną, bet ir 
galimą. Argumentus galima išdėstyti (nors neišvengiamai supaprastin- 
tai) keliomis tezėmis: 


1. Šiuolaikinėje visuomenėje vyrauja kapitalistinis gamybos būdas. 
Ši visuomenė grindžiama privačia gamybos priemonių nuosavy- 
be ir mainais, nelygiais mainais tarp kapitalo ir darbo. Produk- 
tai pirmiausia gaminami dėl pridėtinės vertės ir pelno, o ne dėl 
to, kad jie ilgą laiką gali tenkinti žmonių poreikius ir troškimus. 

2. Kapitalizmas nėra harmoninga visuomeninė santvarka. Jo pagrin- 
das - prieštaravimai tiek gamybos, tiek ir ideologijos (įsitikini- 
mų sistema, vertybės ir praktikos, tarnaujančios viešpataujančių 
grupių ir klasių interesams) srityse. Kapitalistiniai gamybiniai 

santykiai trukdo visapusiškai plėtotis gamybinėms jėgoms ir ku- 
ria virtinę konfliktų ir krizių. 

„ Kapitalizmo pagrindai vis labiau griaunami „iš vidaus“, šis grio- 
vimas yra paties kapitalizmo plėtros rezultatas. Ekonomiką pa- 
žeidžia politiniai verslo ciklai, kuriuos sudaro pakilimai ir dide- 
li ekonominės veiklos nuosmukiai, po kurių smarkiai smunka 
ekonominė veikla. Pakilimus lemia paklausos augimas, skatinan- 
tis gamintojus didinti gamybą. Didėjant gamybai, auga įdarbin- 
tųjų skaičius ir mažėja nedarbas. Mažėjant nedarbui, stiprėja kla- 
sinė kova dėl pajamų paskirstymo, nes darbininkai tampa „ver- 
tingesni“ ir gali pasinaudoti palankiomis darbo rinkos sąlygomis. 
Siekdami išlikti konkurencingi ir sumažinti gamybos išlaidas (iš- 
laidos auga didėjant atlyginimams ir žaliavų paklausai), darbda- 
viai keičia darbininkus kapitalu (diegia naujas technologijas). Na- 
šumas sparčiai didėja. Kadangi visi gamybos vienetai veikia kon- 
kurencijos sąlygomis (konkuruoja vieni su kitais) ir gamina izo- 
liuotai vieni nuo kitų, tai šito rezultatas būna eventuali perpro- 
dukcija ir perteklinė gamyba. Prasideda krizė (smunka ekonomi- 
nė veikla arba prasideda recesija ar depresija); gamyba mažina- 
ma, darbininkai atleidinėjami, nedarbas didėja, atlyginimai smun- 
ka, kol „pasiūla“ ir „paklausa“ vėl susilygina ir ciklas prasideda 
iš naujo. 

. Be to, nuosmukio laikotarpiais mažas ir/arba silpnas įmones pa- 
prastai išstumia iš veslo didelės įmonės, geriau sugebančios „at- 
laikyti“ sunkias ekonomines sąlygas. Šitokiu būdu „laisvą“ kon- 
kuruojančių įmonių rinką vis labiau keičia oligopolinė ir mono- 
polinė masinė prekių gamyba. Kitaip sakant, ekonominiame gy- 
venime išryškėja neišvengiama didėjančio nuosavybės „koncen- 
travimo“ tendencija. Tokia koncentracija taip pat paprastai vyksta 
kartu su tuo, ką Marxas vadino didėjančia ekonomikos „centra- 
lizacija“. Pirmiausia ji susijusi su bankų ir kitų finansinių orga- 
nizacijų veiklos plėtra ir reiškia, kad pastarieji vis labiau koordi- 
nuoja visą ekonomiką. Šie koncentracijos ir centralizacijos pro- 
cesai vis labiau atskleidžia neišvengiamai visuomeninį kapitalis- 
tinės gamybos pobūdį, pakertantį individualistinės (įmonių) vers- 

lininkiškos konkurencijos mechanizmus. Negana to, vis didėjan- 
ti komercinių ir finansinių įmonių tarpusavio priklausomybė ge- 
riausiu atveju garantuoja subtilią ekonominę pusiausvyrą, nes bet 
koks didesnis sąmyšis ar sutrikimas potencialiai gali paveikti visą 
sistemą. Pavyzdžiui, milžiniškos įmonės ar banko bankrotas tu- 
ri padarinių daugeliui iš pažiūros stiprių įmonių, ištisoms ben- 
druomenėms, vadinasi, ir politiniam stabilumui. Schemoje 4.1 
apibendrinamąja forma pateikiama Marxo krizės teorija“. 

5. Dėl šių tendencijų klasių kova stiprėja tiek sporadiškai kaip at- 
sakas į ekonomikos ciklinės raidos tendencijas, tiek ir kaip ilga- 
laikis reiškinys. Pavienio darbininko padėtis nepalyginti bloges- 
nė negu jo darbdavio, kuris gali ne tik atleisti darbininką, bet ir 
naudotis didžiuliais ištekliais kokio nors ilgalaikio konflikto at- 
veju. Darbininkai įsitikina, kad pastangos individualiai siekti savo 
interesų nėra veiksmingos ir net pasmerktos žlugti. Todėl kolek- 
tyvinio veikimo strategija yra vienintelis būdas patenkinti tam 
tikrus pamatinius poreikius ir reikmes (pavyzdžiui, gauti dides- 
nių materialinių išmokų, būti savo kasdienio gyvenimo šeiminin- 
ku, turėti pasitenkinimą teikiantį darbą). Tik kolektyviai veikda- 
mi individai gali susikurti visaverčio gyvenimo sąlygas. Galiau- 
siai darbininkai supranta, kad jie gali išsilaisvinti tik panaikinę 
kapitalistinius gamybinius santykius. Kolektyvinė kova už lais- 
vę ir laimę yra darbininkų kasdienio gyvenimo dalis. Ją reikia 
tęsti ir plėtoti, jeigu norima įgyvendinti jų „bendruosius intere- 
sus“, t.y. laisvą individų vystymąsi, teisingą išteklių skirstymą ir 
lygybę bendruomenėje. 

6. Profesinių sąjungų judėjimo plėtra yra priemonė revoliucijai įvyk- 
dyti. Pamokos, kurias darbininkai išmoksta savo darbo vietoje ir 
per savo profesines sąjungas, leidžia jiems išplėsti savo veiklą į 
valstybės sritį. Formali teisė organizuoti politines partijas „atsto- 
vaujamosios demokratijos“ mechanizmo sąlygomis leidžia for- 


-wr- 


muoti socialistines organizacijas, galinčias mesti iššūkį vyraujan- 


Ž Iš tikrųjų antriniuose šaltiniuose galima rasti kelias skirtingas Marxo krizės teori- 
jos interpretacijas (plg. Sweezy, 1942; Mattick, 1969; Mandel, 1972; Fine and Harris, 1979). 

1 
Ekonomikos organizacija 


Privatinė išteklių ir visuo 
meninės gamybos nuosavy- 
bė; gamyba siekiant pelno 


Sukuriamos prekių 
ir paslaugų rinkos 





Pagrindinis klasinis susi- 
skirstymas į kapitalistus ir 
samdomuosius darbininkus 







3 
Plečiama gamyba siekiant 
atenkinti rinkos paklausą 




















Plečiantis gamybai, įdar- 
binama daugiau Žmonių; 
mažėja nedarbas 





13 
Visų dalykų kainos nukrenta 
tiek, kad vėl pradeda augti 
gamyba ir ji vėl tampa 
pelninga 





5 
Didėja darbo užmokestis, 
nes darbininkai reikalauja 
geresnių gyvenimo sąlygų 
ir žino, kad jie reikalingi 
darbdaviams 
















12 
Sustiprėjusi konkurencija 
išstumia silpnas įmones iš 
verslo ir padeda įsitvirtinti 
stipresnėms įmonėms 




















Siekdami sumažinti gamy- 
bos sąnaudas ir išlaikyti 
konkurenciją, darbdaviai 
keičia darbo jėgą kapitalu 

(technika) 














11 
Smunkant paklausai, mažėja 
bendrosios investicijos 


į gamybą 











7 

Gaminamų prekių pasiūla 

išauga tiek, kad ekonomi- 
koje apskritai atsiranda 


10 
Mažėja darbo užmokestis perprodukcija 
9 8 
Didėja nedarbas Mažėja gamyba 


Marxas savo teorijoje siekė įrodyti, kad (a) krizės yra nuolatinis kapitalizmo raidos 
bruožas; (b) krizės yra perprodukcijos krizės; (c) ryški tendencija vis labiau koncentruo- 
ti ir centralizuoti ekonomiką sukuria labai trapią ekonominę „pusiausvyrą“; (d) visuo- 
menės susiskirstymas į klases kuria krizių prielaidas, o klasių kova yra svarbiausias eko- 
nominės raidos „mechanizmas“, nes, keičiantis darbo rinkos sąlygoms, darbdaviai ar- 
ba, priešingai, darbuotojai įgyja daugiau galios. 











4.1 schema. Marxo krizės teorija 

xas, ko gero, manė, kad kai kuriose šalyse, turinčiose stiprias de- 
mokratines tradicijas (kaip kad Britanijoje), tai gali būti taikaus 
perėjimo procesas, bet kitur jis veikiausiai virs smarkia konfron- 
tacija. 

7. Komunizmas kaip politinė doktrina, be tokių „utopinių socialis- 
tų“ kaip Saint-Simonas (1760-1825), Fourier (1772-1837) ir Owe- 
nas (1771-1858) veikalų tradicijos, turi kelis susijusius šaltinius. 
Pavyzdžiui, šią doktriną įkvepia kasdienė darbininkų kova sie- 
kiant atgauti orumą ir tapti savo gyvenimo šeimininkais. Ji ran- 
dasi iš prieštaravimo tarp kapitalizmo pažado laiduoti stabilų 
ekonominį augimą ir jo faktiškai nestabilios tikrovės. Jai atsiras- 
ti padeda liberalios demokratinės santvarkos nesugebėjimas su- 
kurti laisvės, lygybės ir teisingumo sąlygas. Ir ji randasi iš prieš- 
taravimo, kad kapitalizmas, nors ir pagrįstas „privačiu pasisavi- 
nimu“ - kapitalistai pasisavina pelną, - yra „visuomeniškiausia“ 
kada nors Žmonių sukurta santvarka. Juk kapitalistinė ekonomi- 
ka susijusi su tokio masto visų bendradarbiavimu ir tarpusavio 
priklausomybe, kokio nepatyrė jokios ankstesnės visuomenės for- 
mos. Komunizmas yra logiškas šio principo pritaikymas naujojo 
tipo visuomenei. 


Dvi valstybės teorijos 


Marxas buvo įsitikinęs, kad demokratinis valdymas kapitalistinėje 
visuomenėje iš esmės yra negyvybingas; demokratinis gyvenimo val- 
dymas neįmanomas, kol egzistuoja kapitalistinių gamybinių santykių 
primesti suvaržymai. Jo manymu, būtina transformuoti patį visuome- 
nės pagrindą siekiant laiduoti „demokratinės politikos“ galimybę. No- 
rint aiškiau suprasti, kodėl Marxas laikėsi tokio požiūrio, svarbu išnag- 
rinėti, kaip jis traktavo valstybės padėtį - jos vaidmenį, funkciją ir ri- 
bas - kapitalizmo kontekste. 

Liberaliosios ir liberalios demokratinės tradicijų pagrindinė idėja ta, 
kad valstybė gali pretenduoti atstovauti visai bendruomenei ar visuo- 

menei ir tuo ji skiriasi nuo individų privačių tikslų ir reikalų. Bet, pa- 
sak Marxo ir Engelso, ši pretenzija dideliu mastu yra iliuzinė (žr. Ma- 
guire, 1978, 1 sk.). Valstybė gina „visuomenę“ arba „bendruomenę“ tarsi 
neegzistuotų klasės; tarsi santykiai tarp klasių nebūtų išnaudotojiški; 
tarsi nebūtų pamatinių klasių interesų skirtumų ir šie skirtumai iš es- 
mės nelemtų ekonominio ir politinio gyvenimo. Formaliai vienodai 
traktuodama visus pagal individų laisvę saugančius ir jų nuosavybės 
teisę ginančius principus, valstybė (ją Marxas suprato kaip visą val- 
dymo aparatą nuo vykdomosios ir įstatymų leidžiamosios valdžios iki 
policijos ir armijos) gali veikti „neutraliai“, bet jos veiklos rezultatai 
bus šališki - ji neišvengiamai palaikys turinčiųjų nuosavybę privilegi- 
jas. Gindama privačią gamybos priemonių nuosavybę, valstybė jau ta- 
po šališka. Ji įsibrauna į pačią ekonominio gyvenimo organizaciją ir į 
nuosavybės santykius sustiprindama ir kodifikuodama - per įstatymų 
leidybą, administravimą ir priežiūrą - jo struktūrą ir praktiką. Valsty- 
bė pati savaime vaidina svarbiausią vaidmenį integruojant ir valdant 
klasiniu požiūriu susiskirsčiusias visuomenes; o kapitalistinėse visuo- 
menėse tai reiškia, kad ji atlieka svarbiausią vaidmenį atkuriant ir pa- 
laikant kapitalo vykdomą samdomųjų darbininkų išnaudojimą. Libe- 
rali „minimalios“ valstybės sąvoka faktiškai tiesiogiai susijusi su stip- 
riu angažavimusi tam tikro tipo kišimuisi, turinčiam pažaboti tuos, ku- 
rie meta iššūkį vadinamosios laisvosios rinkos kuriamai nelygybei: li- 
beralioji ar liberali demokratinė valstybė neišvengiamai tikrovėje yra 
prievartinė arba stipri valstybė. Privačios gamybos priemonių nuosa- 
vybės palaikymas prieštarauja politinės ir ekonominės „laisvų ir lygių“ 
piliečių santvarkos idealams. Marxas pripažino, kad judėjimas visuoti- 
nės balsavimo teisės ir politinės lygybės link apskritai buvo trumpalai- 
kis žingsnis į priekį, bet jo emancipacinį potencialą smarkiai pakirto kla- 
sinė nelygybė ir iš jos kylantys daugelio žmonių pasirinkimo galimy- 
bių politiniame, ekonominiame ir socialiniame gyvenime apribojimai. 

Negana to, Marxas smarkiai abejojo liberalų teiginiais, kad reikia aiš- 
kiai atskirti tai, kas privatu, nuo to, kas vieša, pilietinės visuomenės pa- 
saulį - nuo politinio pasaulio. Pagrindinis šiuolaikinės valdžios šalti- 
nis - privati gamybos priemonių nuosavybė - formaliai yra depolitizuota; 
ji savavališkai aiškinama taip, tarsi tai nebūtų tikras politikos klausi- 

mas. Ekonomika traktuojama kaip nepolitiška tuo atžvilgiu, kad ryš- 
kus susiskirstymas į tuos, kurie yra gamybos priemonių savininkai ir 
valdytojai, ir į tuos, kurie privalo gyventi iš samdomojo darbo, laiko- 
mas laisvų privačių sutarčių rezultatu, o ne valstybės reikalu. Tačiau 
valstybė, gindama privačią gamybos priemonių nuosavybę, nebūna at- 
siribojusi nuo galios santykių pilietinėje visuomenėje kaip visuma ins- 
titucijų, iškylančių aukščiau visų dalinių interesų, t.y. kaip „viešoji val- 
džia“, tarnaujanti „visuomenei“. Priešingai, ji yra giliai įsišaknijusi so- 
cialiniuose ekonominiuose santykiuose ir susijusi su konkrečiais inte- 
resais. Negana to, šis ryšys išlieka (dėl priežasčių, kurias aptarsime vė- 
liau) nepriklausomai nuo to, kokios žmonių „atstovų“ pažiūros ir kiek 
plačiai suteikta balsavimo teisė. 

Marksistinis santykio tarp klasių ir valstybės aiškinimas plėtojamas 
bent jau dviem kryptimis; nors pats Marxas jokiu būdu jų aiškiai ne- 
skiria, analitiniu požiūriu verta jas išpainioti. Pirmoji, kurią toliau va- 
dinsime 1 nuostata, pabrėžia, kad apskritai valstybė ir, konkrečiai, biu- 
rokratinės institucijos gali būti įvairių formų ir tapti valdžios šaltiniu, 
kuris trumpalaikės perspektyvos požiūriu neturi būti tiesiogiai susijęs 
su viešpataujančia klase arba būti vienareikšmiškai jos kontroliuojamas. 
Pasak šio aiškinimo, valstybė išsaugo tam tikrą valdžią, nepriklauso- 
mą nuo viešpataujančios klasės; jos institucinių formų ir veikimo dina- 
mikos negalima tiesiogiai kildinti iš klasinių jėgų konfigūracijos - jos 
yra „sąlygiškai autonomiškos“. Antroji kryptis, 2 nuostata, neabejoja- 
mai vyrauja Marxo raštuose: valstybė ir jos biurokratija yra klasiniai 
įrankiai, atsiradę tam, kad susiskirsčiusi visuomenė būtų koordinuoja- 
ma vadovaujantis valdančiosios klasės interesais. Iš tikrųjų 1 nuostata 
yra sudėtingesnė ir subtilesnė samprata. Toliau dėstomos abi nuosta- 
tos pradedant pirmąja, nes ji aiškiausiai suformuluota ankstyvuosiuo- 
se Marxo raštuose ir parodo, kokiu mastu antrasis požiūris susiaurina 
marksistinės politikos ir valstybės pamatines prielaidas. 

Marxas susidomėjo teorinėmis valstybinės valdžios problemomis 
anksti susipažinęs su Hegeliu (1770-1831), didžiausiu vokiečių idealis- 
tinės filosofijos mąstytoju ir įtakingiausia intelektualine to meto jėga. 
Hegelis savo veikale Teises filosofijos apmatai teigė, kad valstybė poten- 
cialiai gali išspręsti smarkius individų konfliktus sukurdama, viena ver- 


TIESIOGINĖ DEMOKRATIJA IR POLITIKOS PABAIGA 157 


tus, racionalius rėmus, leidžiančius jiems bendrauti pilietinėje visuome- 
nėje, o kita vertus, suteikdama galimybę dalyvauti (riboto atstovavimo 
forma) formuojant „bendrąją politinę valią“. Ilgainiui šiuolaikinė vals- 
tybė tapusi teisės, kultūros ir nacionalinio tapatumo centru, viską ap- 
imančiu bet kokios plėtros pagrindu. Piliečiai, tapatindamiesi su ja, ga- 
lėtų įveikti konkurencinę pilietinės visuomenės anarchiją ir atrasti tik- 
rąjį vienybės pagrindą. Piliečiai tik valstybės padedami gali pradėti 
„protingai gyventi“. (Glaustą šio požiūrio išdėstymą žr. Hegel, Istorijos 
filosofija, pirmą kartą buvo išleista 1830 m., p. 64-67.) 

Pilietinę visuomenę Hegelis suprato kaip „savanaudiškų“ veiksmų 
sritį, kurioje egoistinio intereso siekimas yra visiškai teisėtas. Nors egois- 
tiniai interesai tam tikru mastu egzistavo visada, visiškai atskira pilie- 
tinė sritis atsirado vykstant nuolatinei individų emancipacijai nuo reli- 
ginių, etinių ir prievartinių politinių suvaržymų. Šio proceso pagrin- 
das yra tradiciją griaunanti laisvosios rinkos plėtra. Tačiau, pabrėžė He- 
gelis, laisvosios rinkos ir apskritai pilietinės visuomenės reikšmės ne- 
galima tinkamai suprasti remiantis vien egoistiško žmogaus elgesio te- 
orija; daugelis liberalių mąstytojų darė pamatinę klaidą abstrahuoda- 
mi bendrąją žmogaus motyvacijos ir elgesio teoriją iš pilietinės visuo- 
menės egoizmo. Hegelis pripažino, kad materialinės gerovės siekimas 
yra svarbiausias žmogaus poreikių patenkinimo pagrindas, bet, kaip 
glaustai pasakė vienas jo komentatorių, jis įrodinėjo, jog „už pilietinės 
visuomenės egoizmo, atsitiktinumo ir savavališkumo glūdi protas“ 
(Avineri, 1972, p. 147). Juk pilietinė visuomenė yra „abipusiai susipi- 
nančių“ dalinių interesų asociacija, kurios pagrindas yra tiek konkuruo- 
jantys poreikiai, tiek ir teisinė sistema (Hegel, Teisės filosofijos aprmatai, 
p. 301-308). Pastaroji garantuoja asmens ir nuosavybės saugumą ir ši- 
taip tampa mechanizmu individų ekscentriškiems veiksmams tramdy- 
ti (Teisės filosofijos apmatai, p. 317-330). Pilietinės visuomenės egzistavi- 
mo prielaida yra pripažinimas, kad „bendrąjį gėrį“ galima įgyvendinti 
įtvirtinant teisę ir sąmoningai vadovaujant valstybei (Teisės filosofijos ap- 
matai, p. 365-372). Akivaizdu, kad valstybės istorija atskleidžia stiprų 
troškimą gyventi racionaliai. Hegelio požiūriu, valstybė yra pagrindas, 
leidžiantis piliečiams įgyvendinti jų laisvę drauge su kitais. Nebūda- 
ma tironiška, ji reprezentuoja potencialią proto ir laisvės vienybę. 

Reali institucinė valstybės organizacija daugiausia lemia tai, kiek lai- 
vės turi individai. Hegelis žavėjosi (nors su tam tikromis išlygomis) Prū- 
sijos valstybe, kurią jis vaizdavo kaip teisingai padalytą į tris esmines 
dalis - įstatymų leidžiamąją ir vykdomąją valdžias bei karūną - jos vi- 
sos kartu išreiškia „visuotinę įžvalgą ir valią“. Jam svarbiausia valsty- 
bės institucija yra biurokratija, organizacija, kurioje, viena vertus, visi 
daliniai interesai subordinuoti hierarchinei sistemai, specializacijai, iš- 
manymui ir koordinacijai bei, kita vertus, vidiniams ir išoriniams kom- 
petencijos ir nešališkumo reikalavimams (Teisės filosofijos apmatai, p. 438 
442). Tačiau, pasak Marxo, Hegelis nepajėgė kritiškai pažvelgti į vals- 
tybės ir, konkrečiai, biurokratijos susikurtą įvaizdį (Del Hėgelio teisės fi- 
losofijos kritikos, p. 169-182). 

Biurokratija yra „valstybės sąžinė“. Smarkiai priešpriešindamas sa- 
ve Hegeliui ir tokiems mąstytojams kaip Johnas Stuartas Millis, Marxas 
apibūdino biurokratiją, valstybės pareigūnų korpusą, kaip „ypatingą už- 
darą visuomenę valstybėje“, didinančią savo valdžią arba galią per pa- 
slaptį ir slėpinį (Dėl Hėgelio teisės filosofijos kritikos, p. 173). Pavienis biu- 
rokratas įvedamas į šią uždarą visuomenę per „biurokratinį tikėjimo iš- 
pažinimą“ - egzaminų sistemą — ir pagal politiškai viešpataujančios gru- 
pės įnorius. Vėliau biurokratui jo karjera tampa viską užgožiančia, pa- 
syvus paklusnumas aukštesnei valdžiai pasidaro būtinybė, o „valstybės 
interesas tampa konkrečiu privačiu tikslu“. Tačiau šitokiu būdu nebū- 
na įgyvendinami nei valstybės tikslai, nei garantuojama kompetencija 
(Del Hegelio teisės filosofijos kritikos, p. 174, 176). Juk, kaip rašė Marxas, 


Biurokratija laiko save paskutiniu galutiniu valstybės tikslu... Valstybės už- 
daviniai virsta kanceliarijos uždaviniais arba kanceliarijos uždaviniai - vals- 
tybės. Biurokratija yra ratas, iš kurio niekas negali ištrūkti. Jos hierarchija 
yra žinojimo hierarchija. Viršūnės pasikliauja žemesniais sluoksniais, kai 
prireikia spręsti atskirus klausimus, o žemesni sluoksniai - viršūnėmis, kai 
prireikia spręsti su bendrybe susijusius klausimus, ir taip jie klaidina vieni 
kitus. (Del Hegelio teisės filosofijos kritikos, p 172-173.) 


Marxas kritikuoja Hegelį keliais aspektais, bet vienas iš jų yra itin 
svarbus. Toje srityje, kurią Hegelis vadino „pačios savaime esančios pa- 
čios valstybės bendrybe“, Marxo nuomone, nėra nieko, išskyrus „biuro- 

kratų viešpatiją“ ir „neišspręstus konfliktus“ (Del Hėgelio teisės filosofijos 
kritikos, p. 181). Marxas pabrėžia biurokratijų struktūrą ir korporacinę 
prigimtį, ir tai yra svarbu, nes taip išryškinama šių organizacijų „sąly- 
giška autonomija“ ir numatomi argumentai, išplėtoti galbūt įdomiausia- 
me jo darbe apie valstybę - Luji Bonaparto briumero aštuonioliktoji. 

Veikale Briurnero aštuonioliktoji iškalbingai analizuojama, kaip laiko- 
tarpiu nuo 1848 iki 1852 m. Prancūzijoje kopė į valdžią Luji Napoleo- 
nas Bonapartas ir kaip buvo sutelkta valdžia vykdomosios valdžios ran- 
kose - pirmiausia pilietinės visuomenės ir kapitalistų klasės, buržuazi- 
jos, politinių atstovų sąskaita. Šis tyrimas parodo, kaip Marxas buvo 
nutolęs nuo bet kokio požiūrio į valstybę kaip į „visuotinės įžvalgos 
įrankį“, „etinę bendruomenę“ arba „teisėją“ kilus netvarkai. Marxas ak- 
centavo, kad valstybės aparatas yra pilietinės visuomenės „parazitinis 
organizmas“ ir tuo pat metu autonomiškas politinės veiklos šaltinis. 
Tad, apibūdindamas Bonaparto režimą, jis rašė: „Ši vykdomoji valdžia 
su savo milžiniška biurokratine ir karine organizacija, su savo sudėtin- 
ga ir dirbtine valstybės mašina, su pusės milijono valdininkų armija ša- 
lia dar pusės milijono kariuomenės, - šis baisus parazitinis organizmas, 
kaip tinklas apraizgąs Prancūzijos visuomenės kūną ir užkemšąs visus 
jo porus“ (Luji Bonaparto briumero aštuonioliktoji, p. 274). Valstybė vaiz- 
duojama kaip milžiniškas institucijų tinklas, sugebantis formuoti pilie- 
tinę visuomenę ir net apriboti buržuazijos galimybes valdyti valstybę 
(žr. Maguire, 1978; Spencer, 1979). Marxas pripažino tam tikrą valsty- 
bės autonomiją visuomenės atžvilgiu: politinius rezultatus lemia sudė- 
tinga koalicijų ir santvarkos principų sąveika. 

Briumero aštuonioliktojoje, kaip ir Kritikoje, pateikiama analizė perša 
mintį, kad nėra taip, jog valstybės atstovai tiesiog koordinuoja politinį 
gyvenimą vadovaudamiesi pilietinėje visuomenėje viešpataujančios kla- 
sės interesais. Vykdomoji valdžia ypatingomis sąlygomis (pavyzdžiui, 
esant santykinei socialinių jėgų pusiausvyrai) gali įgyvendinti politines 
iniciatyvas bei koordinuoti permainas. Tačiau Marxas, net svarstyda- 
mas šią idėją, iš esmės labiausiai pabrėžė valstybės kaip konservuojan- 
čios jėgos pobūdį. Jis aiškino, koks svarbus jos informacijos tinklas kaip 
priežiūros mechanizmas ir tai, kokiu būdu valstybės politinė autono- 
mija susijusi su jos sugebėjimu žlugdyti keliančius grėsmę status guo 


160 KLASIKINIAI MODELIAI 


socialinius sąjūdžius. Be to, slopinamąją valstybės dimensiją papildo jos 
sugebėjimas palaikyti tikėjimą egzistuojančios santvarkos nepažeidžia- 
mumu. Marxas teigė, kad valstybė, toli gražu nebūdama viešojo inte- 
reso reiškimo pagrindas, transformuoja „visuotinius tikslus į kitą pri- 
vataus intereso formą“, t.y. į jos sargų ir vadovų interesą. 

Tačiau galiausiai iniciatyvos, kurių galėjo imtis Bonapartas nesukel- 
damas didelės visuomenės krizės, buvo suvaržytos taip pat, kaip kad 
būna suvaržytos valstybės įstatymų leidžiamosios ar vykdomosios val- 
džios šakos. Marxas priėjo išvadą (ji tapo svarbiausia visos jo teorijos 
išvada), kad valstybė kapitalistinėje visuomenėje negali išvengti priklau- 
somybės nuo tos visuomenės ir pirmiausia nuo tų, kurie yra gamybos 
proceso savininkai ir valdytojai. Jos priklausomybė atsiskleidžia, kai tik 
ekonomiką ištinka krizės; juk ekonominės organizacijos kuria materia- 
linius išteklius, kuriais išlaikomas valstybės aparatas. Bendroji valsty- 
bės politika ilgalaikėje perspektyvoje turi atitikti fabrikantų ir prekybi- 
ninkų tikslus, o kitaip iškiltų pavojus pilietinės visuomenės ir pačios 
valstybės stabilumui. Vadinasi, nors Bonapartas uzurpavo politinę val- 
džią iš buržuazijos atstovų, jis apsaugojo pačios buržuazijos „materia- 
linę galią“, gyvybiškai svarbų paskolų ir pajamų šaltinį. Tad Bonapar- 
tas galėjo tik remti — ir šiuo atžvilgiu jis niekuo nesiskiria nuo bet ku- 
rio kito kapitalistinės visuomenės politiko - ilgalaikius ekonominius 
buržuazijos interesus ir padėti pagrindą atkurti jos tiesioginę politinę 
valdžią ateityje, kad ir ką jis nuspręstų daryti, kol eina savo pareigas 
(Luji Bonaparto briumero aštuonioliktoji, p. 271-272). 

Marxas kritikavo teiginį, kad nuosavybės pasiskirstymas nesusijęs 
su politinės valdžios sąranga. Šis puolimas, žinoma, yra svarbiausias 
Marxo paveldo ir to, ką pavadinau 2 nuostata, aspektas. Visose savo 
politinėse esė ir ypač tokiuose polemiškesniuose pamfletuose kaip Ko- 
munistų partijos manifestas Marxas (o iš tikrųjų Engelsas) pabrėžė tiesio- 
ginę valstybės priklausomybę nuo viešpataujančios klasės ekonominės, 
socialinės ir politinės galios. Valstybė yra „antstatas“, kuris vystosi ant 
ekonominių ir socialinių santykių pamato (žr. Komunistų partijos mani- 
festas ir Dėl politinės ekonomikos kritikos. Įvadas.). Pasak šios formuluo- 
tės, valstybė tiesiogiai tarnauja ekonomiškai viešpataujančios klasės in- 
teresams: valstybės kaip autonomiško politinio subjekto veikimo lau- 

ko sampratą išstumia klasės galios pabrėžimas, kurį iliustruoja garsus 
Komunistų partijos manifesto šūkis: „Šiuolaikinė valstybės valdžia tėra tik 
komitetas, tvarkąs bendruosius visos buržuazijos klasės reikalus“. Ši for- 
muluotė nereiškia, kad valstybėje viešpatauja visa buržuazija: ji gali būti 
nepriklausoma nuo buržuazijos klasės grupių (žr. Miliband, 1965). Vis 
dėlto valstybė apibūdinama kaip iš esmės priklausoma nuo visuome- 
nės ir tų, kurie viešpatauja ekonomikoje: „nepriklausomybės“ būna tik 
tiek, kiek jos reikia norint spręsti įvairių kapitalo grupių (pavyzdžiui, 
pramonininkų ir finansininkų) konfliktus bei pašalinti kylančią įtampą 
tarp „vidaus kapitalizmo“ ir tarptautinių kapitalistinių rinkų. Valsty- 
bė palaiko bendruosius buržuazijos interesus dangstydamasi viešuoju 
arba visuotiniu interesu. 

Tad Marxo aiškinimui apie santykį tarp klasių ir valstybės būdin- 
gos dvi (dažnai susipinančios) gijos: valstybė traktuojama kaip turinti 
tam tikrą valdžią, nepriklausomą nuo klasinių jėgų; ir laikomasi požiū- 
rio, kad valstybė tėra „antstatas“, tarnaujantis viešpataujančios klasės 
interesams. Buvo pabrėžta 1 nuostata kaip įžvalgesnė iš dviejų aiškini- 
mų (žr. Draper, 1977; Maguire, 1978; Perez-Diaz, 1978). Tačiau reikia 
pažymėti, kad net ši nuostata toli gražu nebuvo aiški; liko keli nepa- 
kankamai išnagrinėti svarbūs klausimai. Kas yra valstybės valdžios pa- 
grindas? Ar suverenitetas tėra chimera? Kokius būtent interesus gina 
politiniai pareigūnai? Kokios politikų galimybės rodyti iniciatyvą? Ar 
politikų galimybė autonomiškai veikti yra nereikšminga ilgalaikės per- 
spektyvos požiūriu? Ar valstybė net esant liberaliai demokratinei san- 
klodai apskritai svarbi tik tiek, kiek ji susijusi su klasinėmis jėgomis? 
Net dar problemiškesnė yra 2 nuostata: ji postuluoja specifinę kapita- 
listinę valstybės organizaciją (arba, kaip tai buvo pavadinta vėliau, — 
„kapitalo logiką“) ir laiko savaime suprantamu paprastą priežastinį ryšį 
tarp klasinio viešpatavimo faktų ir politinio gyvenimo permainingumo. 
Marxo darbuose apie valstybę ir klasinę politiką daug pamatinių klau- 
simų liko arba neatsakyti, arba visai nenagrinėti. 

Tačiau Marxo darbai kaip visuma rodo, kokia svarbia jis laikė vals- 
tybę kaip kontroliuojančią į klases susiskirsčiusias visuomenes. Nega- 
na to, jo darbai sugestijuoja svarbius valstybės veikimo kapitalistinėse 
visuomenėse apribojimus. Jeigu valstybės kišimasis trukdo kaupti ka- 

pitalą, jis tuo pat metu griauna materialinį valstybės pagrindą; vadina- 
si, valstybės politika turi atitikti kapitalistinius gamybos santykius. Ar- 
ba, kitais žodžiais tariant, liberalioms demokratijoms būdingi suvaržy- 
mai - juos primeta privataus kapitalo kaupimo keliami reikalavimai, 
kurie sistemingai riboja politikos rinkimosi galimybes. Privačios nuosa- 
vybės ir investavimo sistema kelia objektyvius reikalavimus, kurie turi 
būti patenkinti, jeigu norima palaikyti ekonomikos plėtrą. Jeigu siste- 
mai iškyla grėsmė (pavyzdžiui, jeigu išrenkama partija, tvirtai ketinanti 
siekti didesnės lygybės), gali greitai prasidėti ekonominis chaosas (pa- 
vyzdžiui, kapitalas pradedamas investuoti užsienyje), o vyriausybės gali 
būti greitai nebepripažįstamos*. Vadinasi, ekonomiškai viešpataujanti 
klasė gali valdyti tiesiogiai nevaldydama, būtent ji gali daryti lemiamą po- 
litinę įtaką net neturėdama atstovų vyriausybėje. Ši idėja tebėra labai 
svarbi marksistų, liberaliosios demokratijos teoretikų ir kitų ginčams 
(žr. 5 ir 6 sk.). Ji yra svarbiausias pagrindas, kuriuo remdamiesi mark- 
sistai įrodinėja, kad laisvė kapitalistinėje demokratijoje yra grynai for- 
mali; nelygybė iš pagrindų griauna laisvę, o dauguma piliečių tebėra 
tik tariamai laisvi. Valdo kapitalas. 


Politikos pabaiga 


Valstybė, toli gražu nevaidinanti išlaisvintojos, saugančio riterio ar 
atramos vaidmens konfliktuojančių interesų situacijoje, yra įpinta į pi- 
lietinę visuomenę. Marxas rašė, kad ne valstybė yra socialinės santvar- 
kos pagrindas, bet socialinė santvarka yra valstybės pagrindas. Mar- 
xas neneigė, kad laisvė pageidautina — anaiptol ne. Jis pripažino, kad 
liberalizmo kova su absoliutizmu ir tironija ir liberalų demokratų ko- 


0,4) |) we 


mo kovoje. Tačiau jis manė, kad laisvė neįmanoma, kol tęsiasi žmogaus 


3 Vadinasi, kaip rašė vienas komentatorius, liberali politika turi itin „negatyvų po- 
būdį“. Ji pradedama orientuoti į tai, kad būtų išvengiama rizikos ir šalinami gresiantys 
pavojai sistemai: „kitaip sakant, ne į tai, kad būtų įgyvendinti praktiniai tikslai [tai yra 
konkretūs vertybiniai pasirinkimai], bet sprendžiamos techninės problemos“ (Habermas, 
1971, p. 102-103). 

išnaudojimas (jis yra kapitalistinės ekonomikos dinamikos rezultatas), 
remiamas ir palaikomas valstybės. Laisvė neįgyvendinama, jeigu ji pir- 
miausia reiškia kapitalo laisvę. Tikrovėje tokia laisvė reiškia tai, kad 
žmonių gyvenimo sąlygas paliekama lemti privataus kapitalo investa- 
vimo jėgoms. Tokia laisvė — tai pasidavimas turtingos mažumos pri- 
imamų ekonominių sprendimų padariniams, kada tie sprendimai pri- 
imami visiškai neatsižvelgiant į bendrąsias išlaidas ar naudą. Ji reiškia 
laisvės redukavimą į nežabojamą kapitalistinę konkurenciją ir daugu- 
mos gyventojų pavergimą visiškai jų nekontroliuojamoms jėgoms. 

Marxas tokią padėtį vadino (manau, per visą savo kūrybos laiko- 
tarpį, nors tai ginčytinas klausimas) „susvetimėjimo“ būkle: tai yra to- 
kia situacija, kai dauguma Žmonių susvetimėję savo darbo produktams, 
darbo procesui, kitiems žmonėms ir savo pačių pamatiniams sugebėji- 
mams - tam, ką jis vadino jų „rūšine būtimi“ (žr. Marx, Ekonominiai ir 
filosofiniai 1844 metų rankraščiai, p. 363-372, 414—415; Ollman, 1971). Juk 
sąlygos tokios, kad darbo produktus privačiai pasisavina ir parduoda 
rinkoje darbdavys; darbininkas beveik, o gal ir visai nėra darbo proce- 
so ir savo gyvenimo sąlygų šeimininkas; konkurencija ir turtas suprie- 
šina individus, o vyrams ir moterims iškyla pavojus nebebūti aktyviais, 
kūrybingais veikėjais - žmonėmis, valingai ir sąmoningai galinčiais 
„kurti savo pačių istoriją“. Marksistinė žmogaus prigimties teorija ra- 
dikaliai nutolo nuo liberaliąją mintį itin dominusio racionalaus, strate- 
giškai mąstančio ir egoistiško asmens sampratos, nors Marxo pažiūros 
keliais įsidėmėtinais aspektais priartėjo prie J.S. Millio pažiūrų. Mar- 
xui istorijos proceso veikėjas yra ne pavienis žmogus; veikiau šis pro- 
cesas yra kūrybiška bendrijų sąveika visuomenės kontekste: žmogaus 
prigimtis pirmiausia yra socialinė. „Rūšine būtimi“ Marxas vadino ypa- 
tingas Žmonių savybes, skiriančias juos nuo gyvūnų. Kadangi žmones 
valdo ne vien instinktai, jie neprisitaiko pasyviai prie aplinkos, kaip kad 
daro dauguma gyvūnų. Žmonės, norėdami išlikti, gali ir privalo akty- 
viai, tikslingai ir kūrybiškai valdyti savo aplinką; tad kūrybingumas ir 
savo gyvenimo sąlygų valdymas yra esminė „žmogiškumo“ dalis. As- 
muo, kuris rutiniškai atlieka nuobodžius ir menkai apmokamus užda- 
vinius galėdamas tik minimaliai kontroliuoti ekonomines ir socialines 
sąlygas, pradeda tik nuolankiai susitaikyti su savo aplinka. Pasak Marxo 
frazės, „gyvūnas tampa žmogumi, o žmogus tampa gyvūnu“. 

Liberaliosios politinės doktrinos veiksmingai apriboja laisvę gyven- 
tojų mažuma, nes pripažįsta svarbiausią kapitalistinių gamybinių san- 
tykių ir „laisvosios rinkos“ vaidmenį; jos legitimuoja ekonominę ir po- 
litinę sistemą, išnaudojančią žmonių sugebėjimus ir keliančią grėsmę 
jų „rūšinei būčiai“. Tik tokia laisvės samprata, kuri svarbiausiu dalyku 
laiko lygybę (jos siekė Rousseau laisvės vizija) ir kuriai svarbiausia ly- 
gi visų laisvė (Rousseau vizija galų gale tokia nebuvo), gali sugrąžinti 
žmonėms būtiną galią „kurti savo pačių istoriją“ (Komunistų partijos ma- 
nifestas, p. 17). Marxo požiūriu, laisvė suponuoja visišką visuomenės ir 
valstybės demokratizavimą; ją galima įtvirtinti tik panaikinus sociali- 
nes klases ir galiausiai visų formų klasinę valdžią. 

Kaip Marxas įsivaizdavo ateitį po revoliucijos? Kaip konkrečiai jis 
suprato demokratijos ir valstybės ateitį? Kaip reikia organizuoti politi- 
nę valdžią panaikinus kapitalistinius gamybinius santykius? Tačiau vos 
iškėlę šiuos klausimus, susiduriame su sunkumais. Marxas retai kada 
kiek išsamiau rašė, kaip turi atrodyti socializmas arba komunizmas. Jis 
buvo nusiteikęs prieš juodraščius, kuriuos lygino su politinės vaizduo- 
tės „tramdomaisiais marškiniais“. „Ateities muzikos“ negalima ir ne- 
reikia kurti iš anksto; ji, ko gero, turinti gimti kovoje už egzistuojan- 
čios santvarkos prieštaravimų panaikinimą. Kovos dalyviai turi vaidinti 
lygų vaidmenį apibrėžiant ateitį. Tačiau, nepaisant šio bendro požiū- 
rio, Marxas dažnai darydavo nuorodas, kokia galėtų būti „laisva ir ly- 
gi“ visuomenė*. 

Marxas išdėstė savo samprotavimus kontekste to, ką aš vadinsiu 
„politikos pabaiga“. Politikos pabaiga (arba valstybės epochos pabai- 
ga) reiškia buržuazinėse visuomenėse žinomo politinio gyvenimo trans- 
formaciją, tai yra politikos kaip instituciškai atskiros srities, įamžinan- 
čios klasinį viešpatavimą, panaikinimą. Dirbančiųjų klasių išlaisvinimas 
neišvengiamai reiškia, kad turės būti kuriama nauja valdymo forma. 
Veikale Filosofijos skurdas Marxas rašė: „Darbininkų klasė formuodamasi 
senąją pilietinę visuomenę pakeis asociacija, kurioje nebus klasių bei kla- 
sinio antagonizmo ir vadinamosios politinės valdžios, nes politinė val- 


* Šios nuorodos randamos išbarstytuose fragmentuose ir keliuose ilgesniuose sam- 
protavimuose, ypač veikaluose Del Hėgelio teisės filosofijos kritikos (1843); Vokiečių ideolo- 
gija (1845-1846); Filosofijos skurdas (1847); Komunistų partijos manifestas (1847); Pilietinis 
karas Prancūzijoje (1871) ir Gotos programos kritika (1875). 

džia kaip tik ir yra oficiali pilietinėje visuomenėje glūdinčio antagoniz- 
mo išraiška“ (The Poverty of Philosophy, p. 182). O aptarinėdamas, ko- 
kiu būdu „proletariatas panaudos savo politinį viešpatavimą“, jis Ko- 
munistų partijos manifeste rašė: 


Kai vystymosi eigoje išnyks klasių skirtumai ir visa gamyba susikoncentruos 
individų asociacijos rankose, viešoji valdžia neteks savo politinio pobūdžio. 
Politinė valdžia tikrąja prasme - tai organizuota vienos klasės prievarta ki- 
tai klasei slopinti. Jei proletariatas, kovodamas prieš buržuaziją, būtinai su- 
sivienija į klasę, jei revoliucijos keliu jis pasidaro viešpataujančia klase ir, bū- 
damas viešpataujanti klasė, jėga panaikina senuosius gamybinius santykius, 
tai drauge su tais santykiais jis panaikina klasių priešybes ir iš viso klasių bu- 
vimo sąlygas, o tuo pačiu ir savo paties, kaip klasės, viešpatavimą. 

Senąją buržuazinę visuomenę su jos klasėmis ir klasių priešybėmis pa- 
keičia asociacija, kurioje laisvas kiekvieno vystymasis yra visų laisvo vys- 


tymosi sąlyga. (Manifestas, p. 27.) 


Išnykus buržuazijos klasei, išnyks ir „organizuotos politinės val- 
džios“ poreikis. Šios sampratos esmę galima išdėstyti taip: 


1) kadangi valstybė atsiranda socialinių ir ekonominių santykių pa- 
grindu, 

2) kadangi valstybė saugo ir atspindi gamybinių santykių struktū- 
rą ir negali nulemti jų pobūdžio ir formos, 

3) kadangi ji, kaip įrankis arba struktūra, koordinuoja visuomenę 
vadovaudamasi ilgalaikiais viešpataujančios klasės interesais, 

4) kadangi klasiniai santykiai lemia pagrindinius valdžios ir kon- 
flikto visuomenėje ir valstybėje aspektus ir ašis, 

5) tai, galiausiai panaikinus klases, bet kokia politinė valdžia pra- 
ras pagrindą ir valstybė - taip pat politika kaip savarankiška 
veikla - praras savo vaidmenį. 


Klasės yra „įrašytos“ valstybėje. Ir būtent todėl, kad šiuolaikinės 
valstybės aparatas yra toks klasinio viešpatavimo priedėlis (nuosavy- 
bę saugančios teisinės struktūros, konfliktą slopinančios jėgos, imperia- 
listines ambicijas palaikančios armijos, politinę karjerą darantiems skir- 
tos institucijos ir atlyginimo sistemos ir t. t.), dirbančiosios klasės nega- 
li tiesiog paimti valstybinės valdžios ir ją panaudoti savo tikslams re- 

voliucijos metu ir po jos. „Darbininkų klasė negali paprastai sau pasi- 
imti valstybinės mašinos ir paleisti jos veikti savo pačios tikslams (žr. 
Pilietinis karas Prancūzijoje, p. 446). „Visuomenės šeimininkas“ netaps 
„tarnu“ šito paprašius. Tad kova siekiant panaikinti valstybę ir „pada- 
ryti galą“ politikai yra kova už tai, kad „valstybė vėl susilietų su vi- 
suomene“ (Pilietinis karas Prancūzijoje, p. 446). 

„Politikos pabaigą“ Marxas siejo ne tik su politiniu socialistinės dar- 
bininkų klasės triumfu, bet taip pat, svarbu pažymėti, su materialinio 
skurdo panaikinimu. Jis labai tikėjo, kad laisvės potencialas tiesiogiai 
susijęs su skurdu. Vienos iš esminių tikros laisvės sąlygų jam buvo gam- 
tos jėgų įvaldymas, išsilaisvinimas nuo nepatenkintų gamtinių porei- 
kių ir laisvalaikis, leidžiantis užsiimti paties asmens pasirinkta veikla. 
„Gamtos įvaldymas“ plėtojant gamybines jėgas buvo būtina socializ- 
mo ir komunizmo sąlyga. 

Kapitalizmo triumfą galima paaiškinti nurodant tiek tuos, kurie jį 
įtvirtino kaip politinę ir ekonominę sistemą, tiek vardijant nepaprastus 
jo gamybinius laimėjimus.Greitą gamybinių jėgų plėtrą ir vėlesnį eko- 
nomikos augimo didėjimą kapitalizmo sąlygomis Marxas laikė savai- 
me be galo pažangiu reiškiniu. Žinoma, kitas šios pažangos aspektas 
buvo išnaudotojiška gamybinių santykių sistema. Paradoksalu, bet pas- 
taroji buvo kapitalizmo sėkmės ir jo neišvengiamo žlugimo sąlyga. Eko- 
nomikos augimui būdingas krizių elementas, polinkis į sąstingį ir in- 
tensyviai nuolatos kuriamos sąlygos, verčiančios kentėti ir degraduoti 
daugumą piliečių, ilgalaikėje perspektyvoje griovė kapitalizmo laimė- 
jimus. Tad, pasak Marxo, kapitalizmas tiek padėjo kurti laisvės perspek- 
tyvą - kūrė materialines jos prielaidas modermizuodamas gamybos prie- 
mones, tiek tuo pat metu trukdė ją įgyvendinti. 

Kova prieš kapitalą siekiant „padaryti galą politikai“ leidžia radi- 
kaliai išplėtoti istorinius kapitalizmo laimėjimus. Panaikinus kapitalis- 
tinius gamybinius santykius, išnyks pamatinės žmogaus vystymosi kliū- 
tys. Kovą, kuria siekiama „padaryti galą politikai“, Marxas suprato kaip 
„dviejų komunizmo pakopų“ procesą. Leninas savo veikale Valstybė ir 
revoliucija (1917) jas vadino atitinkamai „socializmu“ ir „komunizmu'““. 
Kadangi ši terminija suderinama su Marxo apibūdintomis pakopomis, 


* Marxas buvo linkęs vartoti šiuos terminus daugmaž pakaitomis. 

čia dėl patogumo ją perimsime (žr. Moore, 1980). Lentelėje 4.2 nurodo- 
mi bendriausi jų bruožai“. Toliau daugiau dėmesio skirsiu tam, kaip 
Marxas suprato valstybinės valdžios ir demokratijos ateitį, bet įdomu 
ir būtina įtraukti šią sampratą, kaip kad daroma 4.2 lentelėje, į jo viską 
apimančios socialinės transformacijos vizijos kontekstą. 

Pasak Marxo, vienas iš pirmutinių porevoliucinės epochos uždavinių 
yra įtvirtinti neribotą valstybės valdžią, kad būtų galima panaikinti pri- 
vačios nuosavybės primestus Žmogaus vystymosi suvaržymus. Dirban- 
čiųjų klasių ir jų sąjungininkų rankose atsidūrusi valstybė privalo pa- 
keisti ekonominius ir socialinius santykius ir tuo pat metu ginti revoliu- 
ciją nuo buržuazinės santvarkos liekanų. Tačiau valstybinio ekonomikos 
ir visuomenės valdymo išplėtimas (pavyzdžiui, valstybei perimant val- 
dyti dideles gamyklas ir investicijų fondus) turi eiti ranka rankon su ne- 
ribotos „suverenios valstybės“ atskaitomybės „suvereniai liaudžiai“ 
įtvirtinimu. Socialistinė valstybė privalo, kaip ir „liberalioji“ valstybė, tu- 
rėti teisę skelbti ir įgyvendinti įstatymus konkrečioje teritorijoje, bet, ki- 
taip negu „liberalioji“ valstybė, ji privalo būti visiškai atskaitinga už vi- 
sus savo veiksmus piliečiams. Be to, socialistinė valstybė privalo siekti 
kuo greičiau tapti „minimalia“ valstybe - nesigriebiančiu prievartos so- 
cialinio gyvenimo koordinavimo ir vadovavimo jam aparatu. 

Pereinamąjį kovos už komunizmą etapą Marxas paprastai vadino 
„revoliucine proletariato diktatūra“ (žr., pavyzdžiui, Gotos programos kri- 
tika). „Diktatūra“ įvedama per revoliuciją ir „nunyks“ sukūrus komu- 
nizmą. Ką Marxas turėjo galvoje kalbėdamas apie „diktatūrą“? Jis ne- 
turėjo galvoje to, kas dažnai vadinama šiuo terminu - būtent, kad neiš- 
vengiamai viešpatauja maža revoliucinė grupė arba partija, perkurian- 
ti visuomenę pagal tik jos pačios masių interesų sampratą. Šį iš esmės 
lenininį požiūrį (žr. p. 174-178) reikia skirti nuo bendrosios Marxo sam- 
pratos. Kalbėdamas apie „proletariato diktatūrą“, Marxas turėjo galvoje 
tai, kad visuomenę ir valstybę valdo absoliuti gyventojų dauguma - tie, 
kurie neturi ir nevaldo gamybos priemonių. Žinoma, kyla klausimas: 
kaip Marxas suprato dirbančiųjų klasių ir jų sąjungininkų vykdomą de- 
mokratinį valstybės ir visuomenės valdymą? 


* Sudarinėdamas 4.2 lentelę, rėmiausi daugeliu šaltinių, ypač Marxo veikalais Ko- 
munistų partijos manifestas, Pilietinis karas Prancūzijoje ir Gotos programos kritika bei trimis 
puikiais antriniais šaltiniais - Draper (1977), Ollman (1977) ir S. Moore (1980). 

Aš manau, kad kalbėdamas apie „valstybės panaikinimą“ ir „pro- 
letariato diktatūrą“, jis po 1871 m. turėjo galvoje Paryžiaus Komunos 
modelį'. 1871 m. Paryžiuje įvyko didelis sukilimas, išvedęs į gatves tūks- 
tančius darbininkų nuversti tai, ką jie laikė sena ir korumpuota valdy- 
mo struktūra. Nors Prancūzijos armija judėjimą galiausiai sutriuškino, 
Marxas manė, kad jis buvo „šlovingas naujosios visuomenės pranašas“ 
(Pilietinis karas Prancūzijoje, p. 470). Sukilimas truko pakankamai ilgai, 
kad būtų buvę galima planuoti nuostabią institucinių naujovių virtinę 
ir naują valdymo formą - Komuną. Marxo pateikiamas Komunos api- 
būdinimas turtingas detalių ir jį verta plačiau pacituoti: 


Komuna buvo sudaryta iš miesto tarėjų, visuotiniu balsavimu išrinktų įvai- 
riose Paryžiaus apygardose. Jie buvo atsakingi ir bet kuriuo metu atšau- 
kiami. Jų dauguma, savaime suprantama, susidėjo iš darbininkų arba pri- 
pažintų darbininkų klasės atstovų. Komuna turėjo būti ne parlamentinė, 
bet dirbanti korporacija, tuo pat metu ir leidžianti įstatymus ir juos vyk- 
danti. Iš policijos, kuri iki šiol buvo centrinės vyriausybės įrankis, buvo ne- 
delsiant atimtos visos politinės funkcijos, ji buvo paversta atsakingu Ko- 
munos organu, bet kuriuo metu atšaukiamu. Tas pats likimas ištiko visų 
kitų valdymo šakų valdininkus. Pradedant nuo Komunos narių, iš viršaus 
iki apačios, visuomeninė tarnyba turėjo būti atliekama už darbininko dar- 
bo užmokestį. Visokios privilegijos ir reprezentacinių pinigų išmokėjimas 
aukštiesiems valstybės valdininkams išnyko kartu su šiais valdininkais. Vi- 
suomeninės tarnybos liovėsi buvusios privatinė centrinės vyriausybės sta- 
tytinių nuosavybė. Ne tik miesto valdymas, bet ir visa iniciatyva, kuri iki 
šiol priklausė valstybei, perėjo į Komunos rankas. 

Pašalinusi nuolatinę kariuomenę ir policiją, šiuos senosios vyriausybės 
materialinės valdžios įrankius, Komuna nedelsdama ėmė laužyti dvasinės 
priespaudos įrankį, „kunigų galią“, atskirdama bažnyčią nuo valstybės ir 
eksproprijuodama visas bažnyčias, kiek jos buvo turtą valdančios korpo- 
racijos. Kunigai turėjo grįžti į kuklų privačių Žmonių gyvenimą ir, sekda- 


“ Engelsas tikrai laikėsi tokio požiūrio: žr., pavyzdžiui, jo 1875 m. kovo mėn. laišką 
A. Bebeliui. Bet žr. ir alternatyvų aiškinimą: Arendt (1963) ir Anweiler (1974). Arendt 
teigė, kad Marxas traktavo Komuną tik kaip laikiną priemonę „politinėje kovoje stumiant 
į priekį revoliuciją“ (p. 259). Mano nuomone, Komuna yra aiškus bent jau „pirmosios 
komunizmo pakopos“ modelis. 


TIESIOGINĖ DEMOKRATIJA IR POLITIKOS PABAIGA 171 


mi savo pirmtakais apaštalais, gyventi tikinčiųjų išmaldomis. Visos moky- 
mo įstaigos tapo visiems nemokamos, ir iš jų buvo pašalinta bažnyčios ir 
valstybės įtaka. Tuo būdu ne tiktai švietimas tapo visiems prieinamas, bet 
ir buvo nuo mokslo nuimti pančiai, kuriuos buvo uždėję ant jo klasiniai 
prietarai ir vyriausybinė valdžia. 

Teismo valdininkai neteko savo tariamos nepriklausomybės, kuri tebuvo 
kaukė pridengti jų žemam pataikavimui visoms viena kitą pakeičiančioms 
vyriausybėms, kurioms jie paeiliui prisiekdavo ištikimybę ir po to savo prie- 
saiką sulaužydavo. Kaip ir kiti visuomenės pareigūnai, jie toliau turėjo būti 
atvirai renkami, būti atsakingi ir atšaukiami. 

Paryžiaus Komuna, suprantama, turėjo būti pavyzdys visiems didie- 
siems Prancūzijos pramonės centrams. Jeigu komuninė santvarka būtų įsi- 
vyravusi Paryžiuje ir antraeiliuose centruose, senoji centralizuota vyriau- 
sybė ir provincijose būtų užleidusi vietą gamintojų savivaldai. Toje trum- 
poje nacionalinės organizacijos apybraižoje, kurios Komuna neturėjo laiko 
toliau išvystyti, sakoma visai aiškiai, kad Komuna turėjo tapti politine net 
mažiausio kaimelio forma ir kad nuolatinė kariuomenė visoje šalyje turi 
būti pakeista liaudies milicija su kaip galima trmpesniu tarnybos laiku. Po- 
sėdžiaujančių svarbiausiame apygardos mieste įgaliotinių susirinkimas tu- 
rėjo tvarkyti bendruosius visų kiekvienos apygardos kaimo bendruomenių 
reikalus, o šie apygardiniai susirinkimai savo ruožtu turėjo siųsti įgalioti- 
nius į nacionalinį susirinkimą, posėdžiaujantį Paryžiuje; įgaliotiniai turėjo 
griežtai laikytis savo rinkėjų instrukcijų (imperatyvinis mandatas) ir galė- 
jo būti bet kuriuo metu atšaukti. Negausios, bet svarbios funkcijos, kurios 
tuomet dar būtų palikusios centrinei vyriausybei, neturėjo būti panaikin- 
tos, - toks tvirtinimas buvo sąmoninga apgaulė, - bet turėjo būti atiduotos 
komuniniams, tai yra griežtai atsakingiems, valdininkams. Nacijos vieny- 
bė turėjo būti ne panaikinta, bet, priešingai, suorganizuota komuninei san- 
tvarkai padedant. Nacijos vienybė turėjo tapti realybe, panaikinus tą vals- 
tybinę valdžią, kuri dėjosi šios vienybės įkūnijimas, bet norėjo būti nepri- 
klausoma nuo nacijos, būti už ją aukštesnė. Iš tikrųjų ši valstybės valdžia 
tebuvo tiktai parazitinė atauga nacijos kūne. Reikėjo nukirsti grynai engia- 
muosius senosios vyriausybinės valdžios organus, o jos pateisinamas funk- 
cijas atimti iš tokios valdžios, kuri pretenduoja būti aukštesnė už pačią vi- 
suomenę, ir šias funkcijas atiduoti atsakingiems visuomenės tarnams. Užuot 
kartą per trejus ar šešerius metus sprendusi, kuris viešpataujančios klasės 
narys turi atstovauti ir slopinti liaudį parlamente, visuotinė rinkimų teisė 

turėjo tarnauti liaudžiai, susiorganizavusiai į komunas, - taip pat, kaip in- 
dividualinė rinkimų teisė tarnauja bet kuriam darbdaviui pasirenkant dar- 
bininkus, prižiūrėtojus ir buhalterius savo įmonei. Juk yra gerai Žinoma, 
kad draugijos, taip pat kaip ir atskiri žmonės, paprastai moka pastatyti sa- 
vo tikslams tinkamą Žmogų į tinkamą vietą, o jei kartais ir suklysta, tai moka 
labai greit savo klaidą atitaisyti. Iš antros pusės, Komuna visa savo dvasia 
neabejotinai priešinga tam, kad visuotinis balsavimas būtų pakeistas hie- 


rarchine investitūra. (Pilietinis karas Prancūzijoje, p. 449—451.) 


Penki 4.2 lentelės punktai, išvardijami kaip skiriamieji socialistinės 
valstybės bruožai, apibendrina svarbiausius citatoje nurodomus daly- 
kus. „Liberalios“ valstybės „mašiną“ pakeistų Komunos struktūra. Ta- 
da, pasak Marxo, visi „valdžios“aspektai būtų visiškai atskaitingi dau- 
gumai - dominuotų žmonių „bendroji valia“. Mažiausios bendruome- 
nės tvarkytų savo reikalus ir rinktų delegatus į didesnius administraci- 
nius vienetus (apygardas, miestus), kurie savo ruožtu rinktų kandida- 
tus į dar didesnes administracines sritis (nacionalinis delegavimas). Ši- 
tokia sąranga žinoma kaip „piramidinė“ tiesioginės (arba deleguojamo- 
sios) demokratijos struktūra. Visi delegatai atšaukiami, saistomi jų rin- 
kėjų instrukcijų ir įtraukiami į tiesiogiai renkamų komitetų „piramidę“. 

Todėl pokapitalistinė valstybė nė kiek nepanašės į parlamentinį re- 
žimą. Parlamentai kuria nepriimtinus barjerus tarp valdomųjų ir jų at- 
stovų; Marxas manė, kad balsavimas kartkartėmis yra visiškai nepa- 
kankamas pagrindas garantuoti tinkamą atstovavimą Žmonių pažiū- 
roms. Tiesioginio delegavimo sistema pašalina šį sunkumą, kaip ji pa- 
šalina ir fundamentalią valstybinės valdžios atskaitomybės stoką, ku- 
rią sukūrė valdžių atskyrimo principas. Šis principas palieka valstybi- 
nės valdžios šakas tiesiogiai nekontroliuojamas rinkėjų. Visos valstybi- 
nės įstaigos privalo sudaryti vieną tiesiogiai atskaitingų institucijų tinklą 
(žr. Polan, 1984, p. 13-20). Tik tada, kai šitai atsitiks, pamažu bus at- 
kurtas tas „pasitikėjimas savimi, ta laisvė, kuri žemėje išnyko kartu su 
graikais ir ištirpo žydroje dangaus migloje iškilus krikščionybei“ (Marx, 
Antrasis laiškas iš Deutsch-Franzoesische Jahrbuecher, 1943, pakeistas ver- 
timas). Nors Marxo tiesioginės demokratijos modelis daugeliu atžvil- 
gių neatitinka senovės Atėnų modelio ir atitinkamos Rousseau savival- 
džios santvarkos teorijos, vis dėlto čia sunku nematyti, bent jau iš da- 

lies, mėginimo tiesiogiai atgaivinti radikalų šių pažiūrų paveldą, nu- 
kreiptą prieš liberaliosios tradicijos potvynį (žr. 1 ir 2 sk.)?. 

Marxas visada pabrėždavo, kad visuomenės ir valstybės transfor- 
mavimasis bus lėtas procesas; jo dalyviams „teks atkakliai kovoti, iš- 
gyventi visą eilę istorinių procesų, kurie visiškai pakeis ir aplinkybes, 
ir žmones“ (Pilietinis karas Prancūzijoje, p. 453). Tačiau kova buvo būti- 
na ir pateisinama, nes tikslas buvo komunizmas - gyvenimo forma, ku- 
riai esant visuomenė ir valstybė būtų visiškai integruotos, žmonės ko- 
lektyviai tvarkytų bendrus reikalus, būtų patenkinti visi poreikiai, o 
„laisvas kiekvieno vystymasis“ būtų suderinamas su „laisvu visų vys- 
tymusi“. Šiame materialinio pertekliaus ir savivaldos pasaulyje valsty- 
bė galiausiai visiškai „nunyktų“. Vyriausybės, įstatymų leidžiamieji or- 
ganai ir teismai nebebūtų būtini. Kaip institucijos jie grindžiami prie- 
laida, kad visuomenėje bus aršūs interesų konfliktai, kuriuos reikės 
spręsti ir reguliuoti. Bet komunizme visos klasių liekanos bus išnyku- 
sios, 0 su jomis — ir visokiausių konfliktų pagrindas. O kadangi žmo- 
nių materialiniai poreikiai bus patenkinti ir neliks privačios nuosavy- 
bės, bus išnykęs ir „įstatymą ir tvarką“ palaikančių jėgų raison d'etre. 
Neišvengiamai prireiks šiek tiek koordinuoti uždavinius tiek bendruo- 
menės gyvenime, tiek apskritai darbe, bet tai bus atliekama nesukuriant 
privilegijuotų pareigūnų sluoksnio. Bertell Ollmanas, kuris šiek tiek de- 
taliau rekonstravo Marxo komunizmo viziją, marksistinę komunistinio 
administratoriaus uždavinio sampratą prilygina „eismo reguliavimui“, 
„pagalbai žmonėms patekti ten, kur jie nori“ (Ollman, 1977, p. 33). Ad- 
ministratorius arba koordinatorius bus „paskiriamas“ organizuojant rin- 
kimus, kuriuos Marxas apibūdina kaip „dalykinį klausimą“, t.y. nepo- 
litinį reikalą. Negana to, kadangi visi sutaria dėl pamatinių viešosios 
politikos klausimų, rinkimai, ko gero, bus nekonkurenciniai ir taps vien 


ė Būtų galima teigti, kad apmąstant problemas, kaip išlaikyti nacionalinio lygio de- 
legatus griežtai atskaitingus, Komunos sistemą būtų galima geriau apibūdinti kaip la- 
bai netiesioginę demokratijos formą. Šis prieštaravimas gana stiprus, ir vėliau šiame sky- 
riuje aš aptarsiu kai kurias jo keliamas problemas. Tačiau terminas „tiesioginė demo- 
kratija“ man atrodo naudingas, nes padeda apibūdinti valdymo formą, kai siekiama su- 
derinti vietos autonomiją su sistema atstovų, kurie yra iš principo tiesiogiai atšaukiami 
delegatai. Žinoma, ar „tiesioginė demokratija“ yra tinkamesnis už kitus šioje knygoje 
aptariamus demokratijos modelis, yra kitas klausimas (žr. 9 ir 10 sk.). 

administracinių uždavinių rotaciją garantuojančiais mechanizmais. Mar- 
xas manė, kad šitaip bus pasiekta „politikos pabaiga“. 


Konkuruojančios marksizmo sampratos 


Dvidešimto amžiaus marksizmas išsirutuliojo mažiausiai į tris sto- 
vyklas, kurias čia vadinsime „libertarais“ (žr., pavyzdžiui, Mattick, 
1969), „pliuralistais“ (Žr., pavyzdžiui, Poulantzas, 1980) ir „ortodoksais“ 
(pavyzdžiui, marksistai-leniniečiai). Kiekviena šių grupių (arba mark- 
sizmo mokyklų) iš dalies pretendavo į Marxo vardą?. Aš teigsiu, kad 
visos jos galėjo tai daryti, nes pats Marxas būtų mėginęs, kaip jis sakė 
apie Johną Stuartą Millį, „sutaikyti tai, kas nesutaikoma“. Pokapitalis- 
tinę ateitį jis suprato kaip visų darbininkų asociaciją, kurioje laisvė ir 
lygybė būtų suderintos (1) demokratiškai valdant visuomenę; (2) „pa- 
darius galą“ politikai; (3) planingai naudojant išteklius; (4) organizuo- 
jant efektyvesnę gamybą; ir (5) turint daugiau laisvalaikio. Tačiau ar 
demokratinis visuomenės valdymas suderinamas su planavimu? Ar Ko- 
munos, tiesioginės demokratijos, modelis suderinamas su sprendimų 
priėmimo procesu, kurio metu priimama pakankamai daug sprendimų, 
leidžiančių koordinuoti sudėtingą, didelę visuomenę? Ar efektyvi ga- 
myba suderinama su laipsnišku darbo pasidalijimo išnykimu? Marxas 
numatė, kad „laisvi ir lygūs“ darbininkai bus visiškai įtraukti į tiesio- 
ginės demokratijos institucijas. Bet kaip konkrečiai turėtų funkcionuoti 
tokia asociacija? Kaip konkrečiai ją įgyvendinti? Kas atsitiks, jeigu kai 
kurie žmonės aršiai prieštaraus centrinės Komunos sprendimui? Darant 
prielaidą, kad atskilėliai bus mažuma, ar jie turės kokių nors teisių, pa- 
vyzdžiui, teisę ginti savo požiūrį? Kas atsitiks, jei Žmonės tiesiog nesu- 
tars, kaip geriausia veikti? Kas atsitiks, jei išliks interesų skirtumai tarp 
skirtingo amžiaus, skirtinguose regionuose gyvenančių ar skirtingoms 


* Nors šios grupės svarbios, jos neaprėpia visos skirtingiems revoliuciniams sąjū- 
džiams, komunistų partijoms, socialdemokratinėms partijoms (ypač prieš Pirmąjį pasau- 
linį karą) ir daugeliui palyginti mažų politinių grupių ir organizacijų, reiškusių preten- 
zijas į Marxo paveldą, priklausiusių autorių ir aktyvistų pažiūrų įvairovės. Tokia įvai- 
rovė patvirtina faktą, kad marksizmo istorija toli gražu ne tokia monolitinė ir kur kas 
fragmentiškesnė, negu dažnai manoma. 

religijoms priklausančių grupių? Kas atsitiks, jei naujos asociacijos for- 
mos neveiks tuoj pat arba apskritai tinkamai neveiks ateityje (žr. Vajda, 
1978)? Marksizmo spragos iš dalies yra padarinys to, kad Marxas ne- 
pakankamai mąstė apie tokius klausimus (plg. ankstesnius svarstymus 
apie Rousseau, p. 75-83). 

Marxas, reikia pabrėžti, nebuvo anarchistas; todėl jis numatė ilgą 
perėjimo į komunizmą laikotarpį, kai bus naudojamasi valstybės, kad 
ir transformuotos valstybės, ištekliais. Tačiau marksistai libertarai aiš- 
kina, kad jo samprata tinkamai interpretuojama tik suprantant ją kaip 
nuoseklią visų darbo pasidalijimo formų, valstybinės biurokratijos ir au- 
toritarinio vadovavimo (nesvarbu, sukurto „dešinės“ ar kairės“) kriti- 
ką. Jie teigia, kad Marxas mėgino integruoti lygybės ir laisvės idealus į 
savąją kovos už socializmą sampratą (ir į Komunos modelį), tad neprie- 
vartinės santvarkos tikslai turi būti įkūnyti priemonėse, kurios naudo- 
jamos šiai santvarkai sukurti. Jei kova organizuota nedemokratiškai, pa- 
naudojant Komunos ar tarybų struktūrą, jos metu gali rastis tokie spren- 
dimų priėmimo būdai, kuriais galės naudotis naujos despotiškos val- 
džios formos. Tikslas — visiškai demokratinis gyvenimas - lemia būti- 
nybę demokratiškai organizuoti sąjūdį kovai su kapitalu ir valstybe. 
Trumpai sakant, marksistai libertarai mano, kad Marxas gynė demo- 
kratinį visuomenės ir valstybės pertvarkymą ir buvo nuoseklus hierar- 
chijos, centralizuotos valdžios ir bet kokio detalaus planavimo kritikas. 
Kovojant už socializmą ir komunizmą, būtina sukurti masinį sąjūdį, ne- 
priklausomą nuo korumpuojančios buržuazinio valstybės aparato da- 
romos įtakos, ir mesti iššūkį visoms įsitvirtinusios valdžios formoms. 
Marksistai libertarai paaiškina, kad, jų požiūriu, negali būti susivieni- 
jimų ir kompromisų su valstybe, nes ji visada ir visur yra viešpatau- 
jančių ekonominių suinteresuotų grupių „koncentruota valdžia“ ir „val- 
džios įrankis“ (žr. Held, 1989, 5 sk.). 

Marksistai pliuralistai, priešingai, pabrėžia Marxą manius, jog per- 
ėjimas į socializmą ir komunizmą vyksiąs skirtingai įvairiose šalyse. Va- 
dovaudamiesi jo samprata, kad valstybės institucijos esančios gerokai 
nepriklausomos (arba „sąlygiškai autonomiškos“) nuo viešpataujančios 
klasės, marksistai pliuralistai pabrėžia, kaip svarbu panaudoti šias ins- 
titucijas prieš kapitalo interesus. Šalyse, kuriose liberali demokratinė tra- 
dicija labai tvirta, „pereinant į socializmą“, reikia naudotis šitos tradici- 

jos resursais - balsavimo dėže, konkuruojančių partijų sistema - sie- 
kiant, pirma, perimti valstybės valdymą ir, antra, panaudoti valstybę 
pertvarkant visuomenę. „Balsavimo dėžės“ principo nereikia ignoruo- 
ti; juk negalima tikėtis sukurti naują demokratinę santvarką apeinant 
praeities kovų už politinį išsilaisvinimą laimėjimus. Kitaip negu mark- 
sistai libertarai, kurių nuostata nuosekliai antivalstybinė ir antipartinė, 
marksistai pliuralistai teigia, kad Marxo kapitalistinės valstybės kriti- 
kos išvados esančios tokios, jog darbininkų klasės partija ir jos sąjungi- 
ninkai gali ir privalo įgyti teisėtą ir saugią padėtį valstybėje siekdami 
pertvarkyti politinį ir socialinį pasaulį. 

Be to, marksistai pliuralistai aiškina (kartu su kai kuriais marksis- 
tais libertarais), kad Marxo troškimo iki minimumo sumažinti neprie- 
vartinę valdžią nereikia interpretuoti (kaip pernelyg dažnai buvo lin- 
kęs daryti pats Marxas) vien klasiniu aspektu (plg. McLennan, 1995). 
Reikia atsižvelgti į moterų pavaldumą vyrams, vienos rasės pavaldu- 
mą kitai, gyventojų pavaldumą vadinamiesiems „neutraliems“ admi- 
nistratoriams arba biurokratams ir nagrinėti to pavaldumo implikaci- 
jas. Viena iš lemtingiausių implikacijų yra tai, kad ne visus interesų skir- 
tumus galima interpretuoti klasiniu požiūriu. Be to, marksistai pliura- 
listai teigia, jog „išteklių trūkumas išnyks“ tokioje tolimoje ateityje - jei- 
gu tai apskritai galima įsivaizduoti, - kad neišvengiamai smarkiai skirsis 
pažiūros į išteklių skirstymą. 

Neįtikėtina, kad Žmonės turės vienodus požiūrius į politinius prio- 
ritetus; pavyzdžiui, kad jie bus vienodos nuomonės dėl viešųjų išlaidų 
tikslų (investicijos į gamybą vs. esamas vartojimas, būstas vs. švietimo 
programos) arba, kur dera nukreipti lėšas (turint omenyje skirtingus 
įvairių regionų ir konkrečių gyventojų sluoksnių - jaunimo, senų žmo- 
nių, ligonių, etc. - poreikius). Vadinasi, socialistinės valstybės sukūri- 
mas faktiškai bus ilgas demokratinis kelias, o reguliarūs rinkimai ir kon- 
kuruojančių suinteresuotų grupių mobilizavimas per partijas - dėl vi- 
sų liberalų demokratų nurodytų priežasčių - privalo čia vaidinti svar- 
biausią vaidmenį. Siekiant sukurti erdvę alternatyvioms idėjoms ir ne- 
leisti turintiems valdžią „transformuotis į sustingusią nepajudinamą 
biurokratiją“, visada privalo išlikti galimybė būti pašalintam iš parei- 
gų. (Ši galimybė dažnai svarstoma „dalyvaujamojo“ demokratijos mo- 
delio požiūriu, žr. VIII modelį 7 sk.) 

Apibendrinimas: IV modelis 
Tiesioginė demokratija ir politikos pabaiga 


Socializmas 


Pagrindimo principas(ai) 


Komunizmas 


Būtina „laisvo visų vystymosi“ sąlyga yra „laisvas kiekvieno vystymasis“. 
Norint įgyvendinti laisvę, reikia panaikinti išnaudojimą ir galiausiai įgy- 
vendinti visišką politinę ir ekonominę lygybę; tik lygybė gali garantuoti 
sąlygas realizuoti visų Žmonių galias, kad „kiekvienas duotų pagal suge- 


bėjimus“ ir „gautų pagal poreikius“ 


Pagrindiniai bruožai 


Viešuosius reikalus turi tvarkyti 
Komuna(os) arba taryba(os), 
sudarančios piramidinę struktūrą 


Valdymo personalas, teisės 
pareigūnai, administratoriai dažnai 
renkami, gauna įgaliojimus iš savo 
bendruomenės ir atšaukiami 


Valstybės pareigūnų atlyginimas 
neturi viršyti darbininko darbo 
užmokesčio 

Naują politinę santvarką turi 
palaikyti liaudies milicija, 
kontroliuojama bendruomenės 


Bendrosios sąlygos 


Dirbančiųjų klasių vienybė 


Buržuazijos panaikinimas 


Panaikinamos visos klasinės 
privilegijos 

Smarki gamybinių jėgų plėtra, 
leidžianti patenkinti svarbiausius 


žmonių poreikius ir suteikianti 
jiems pakankamai laisvalaikio 


Laipsniškas valstybės susiliejimas 
su visuomene 


Visų formų „valdymą“ 
ir „politiką“ pakeičia 
susireguliavimas 


Visi viešieji reikalai tvarkomi 
kolektyviai 

Visi viešieji klausimai 
sprendžiami konsensusu 
Tebesančios valdymo užduotys 


skirstomos rotacijos arba rinkimų 
būdu 


Visos ginkluotosios ir prievartinės 
pajėgos pakeičiamos savikontrole 


Išnyksta visos dar egzistuojančios 
klasės 


Panaikinamas skurdas ir 
privatinė gamybos priemonių 
nuosavybė 


Išnyksta rinkos, mainai ir pinigai 


Išnyksta visuomeninis darbo 
pasidalijimas 

Galiausiai marksistai ortodoksai pabrėžia (kartu su marksistais li- 
bertarais), kad šiuolaikinė atstovaujamoji valstybė yra „ypatinga slopi- 
namoji jėga“, kuri reguliuoja visuomenę vadovaudamasi ekonomiškai 
viešpataujančios klasės interesais. Liberalioji demokratinė valstybė ga- 
lėtų sukurti demokratiškai organizuotos visuomenės iliuziją, bet tai tik 
iliuzija; juk kapitalo vykdomą samdomojo darbo išnaudojimą lemia li- 
beraliosios demokratijos sistema. Reguliarūs rinkimai visai nekeičia šio 
proceso (žr. Callinicos, 1991). Tad demokratinis sąjūdis negali tiesiog 
perimti į savo rankas ir pažaboti valstybės; jos prievartinę struktūrą rei- 
kia įveikti ir sudaužyti. Besidomintys valdžios paėmimo ir išlaikymo 
problemomis ortodoksalūs marksistai (nuo Lenino iki Mao) nuosekliai 
įrodinėjo, kad perėjimui iš socializmo į komunizmą būtinai reikalinga 
„profesionali“ iš disciplinuotų revoliucionierių kadrų sudaryta vado- 
vybė. Tik tokia vadovybė gali organizuoti revoliucijos gynimą nuo kon- 
trrevoliucinių jėgų, planuoti gamybinių jėgų plėtrą ir kontroliuoti vi- 
suomenės pertvarkos darbą. Kadangi visi pagrindiniai interesų skirtu- 
mai yra klasinio pobūdžio, darbininkų klasės interesas (požiūris) yra 
pažangus visuomenės požiūris, o revoliucijos metu ir po jos reikia šį 
interesą formuluoti aiškiai ir ryžtingai, tad būtina revoliucinė partija. 
Partija yra įrankis, galintis sukurti socializmo ir komunizmo karkasą, — 
šio požiūrio šiandien vis dar laikosi kai kurie marksistai net ir po 1989 
1990 m. Vidurio ir Rytų Europos revoliucijų (žr. 8 sk.). 
moderniajai liberaliai ir liberaliai demokratinei valstybės idėjai ir pa- 
teikė vieną įtaigiausių laisvos, galiausiai „neturinčios valstybės“ visuo- 
menės vizijų (ją apibendrina IV modelis), jo pažiūroms būdingas dvi- 
prasmiškumas, skatinantis jas įvairiai interpretuoti. Tačiau reikia išsa- 
miau pasvarstyti, ir prie šio klausimo grįšime vėliau, ar šių dvipras- 
mybių nelemia dar fundamentalesnės priežastys. Nors marksistinė li- 
beralizmo kritika labai reikšminga - ji atskleidžia, kad ekonomikos ar- 
ganizacijos negalima atsieti nuo politikos ir kad gamybiniai santykiai 
lemia valdžios pobūdį ir pasiskirstymą, - šios kritikos vertė galų gale 
yra menka, nes politinis ir ekonominis gyvenimas susiejami tiesioginiu 
ryšiu (net pripažįstant, jog valstybė yra „sąlygiškai autonomiška“). Re- 
dukuodamas politinę valdžią į ekonominę ir klasinę valdžią bei reika- 

laudamas „panaikinti politiką“, pats marksizmas buvo linkęs iš viešo 
svarstymo ir pačios politikos pašalinti tam tikras problemas arba pa- 
versti jas šalutinėmis. Tai pasakytina apie visas tas problemas (jas svars- 
tysime tolesniuose skyriuose), kurių neįmanoma redukuoti į klasinę 
analizę. Klasikiniai tokių problemų pavyzdžiai yra vyrų dominavimas 
prieš moteris, vienų rasinių ir etninių grupių dominavimas prieš kitas, 
pramoninis gamtos niokojimas ir kai kurios vartojimo bei energijos nau- 
dojimo formos (keliančios ekologinius klausimus). Tarp kitų svarbiau- 
sių problemų yra valstybės administratorių arba biurokratų valdžia jų 
„klientams“ ir „komandinių išteklių“ (galimybės koordinuoti ir kontro- 
liuoti žmonių veiklą) vaidmuo, kuris didėja daugumoje visuomeninių 
organizacijų. 

Tačiau svarbu ne vien tai, kad nustumiamos į šalį reikšmingos prob- 
lemos; ant kortos pastatyta pati politikos prasmė ir teisėto politinio da- 
lyvavimo pagrindas. Marksistų pliuralistų nuostata atkreipia dėmesį į 
daug vertų dėmesio klausimų - pavyzdžiui, jeigu ne visus interesų skir- 
tumus galima aiškinti klasinėmis priežastimis ir jeigu praktiškai neiš- 
vengiami nuomonių skirtumai, kaip skirstyti išteklius, tai būtina sukurti 
institucinę erdvę, leidžiančią formuluoti alternatyvias politines strate- 
gijas bei programas ir dėl jų diskutuoti. Kad turintieji valdžią - tarkime, 
esantys komunų piramidės viršūnėje - nepasidarytų nepajudinama po- 
litine vadovybe, visada privalo būti galimybė nušalinti šią, konkrečią 
politiką vykdančią vadovybę. Politika - tai diskusijos ir derybos dėl vie- 
šosios politikos. Tokios diskusijos ir derybos negali būti organizuojamos 
remiantis visiškai nešališkais arba „objektyviais“ kriterijais, nes pats 
klausimas, kokie galėtų būti šie kriterijai ir kaip juos taikyti, yra smar- 
kiai ginčytinas. (Gerai žinoma, kad net mokslo filosofijoje vyksta nuo- 
latinė polemika, kokiais kriterijais remiantis įmanoma išspręsti ginčus 
tarp konkuruojančių teorinių požiūrių.) Maža to, kadangi interesų skir- 
tumai dažnai būna skirtingų politinių įsitikinimų pagrindas, tai būtina 
virtinė procedūrų ir mechanizmų, padedančių diskutuoti ir priimti 
sprendimus viešaisiais klausimais. Žinoma, Marxas gynė rinkimus, lei- 
džiančius pasirinkti tuos, kurie atstovaus vietiniams požiūriams ir inte- 
resams, jis rašė apie delegatus, kurie būtų įpareigoti formuluoti konkre- 
čias nuostatas ir, jiems nepasisekus, būtų atšaukiami. 

Pamatinė problema, kurią kelia Marxo požiūris į „politikos pabai- 
gą“, yra ta, kad šis požiūris jokio rimto politinių nuostatų skirtumo ne- 
leidžia laikyti „tikru“ arba „pateisinamu“ - būtent nuomone, kurios in- 
dividas, ar grupė, turi teisę laikytis ir teisę dėl jos derėtis kaip lygus 
valstybės narys (Polan, 1984, p. 77)'*. Marxo politikos pabaigos sam- 
prata iš tikrųjų radikaliai delegitimuoja piliečių vaidmenį politikoje. Po 
revoliucijos iškyla didelis pavojus, kad bus tik viena tikra „politikos“ 
forma, nes nebėra jokio teisėto pagrindo esminiams nesutarimams. Kla- 
sės išnykimas reiškia, kad išnyksta teisėtas ginčo pagrindas - tik kla- 
sės turi nesutaikomų interesų. Sunku prieštarauti požiūriui, kad šioje 
nuostatoje glūdi polinkis į autoritarinę politikos formą. Nesutarimai ir 
ginčai viešaisiais klausimais nebėra skatinami ir toleruojami. Nebėra ins- 
titucinės erdvės, kuri leistų, kuriant grupes arba partijas, ginti priešin- 
gus požiūrius. Nelieka galimybių mobilizuoti konkuruojančias politi- 
nes pažiūras. 

Kadangi nebus intitucinės viešojo diskurso srities ir jo autonomiją 
bei nepriklausomybę saugančių procedūrų, tai Komunos struktūroms 
bus suteikta beveik neribota valdžia. Tokiomis sąlygomis nėra garanti- 
jų, kad išrinktųjų į aukščiausias pareigas veiksmai bus stebimi, o elge- 
sys kontroliuojamas. Nebūtina sutikti, jog individai yra tiesiog savanau- 
džiai, kad prisimintum įspūdingos Locke'o pateiktos Hobbeso požiū- 
rio į valstybę kritikos teiginius arba J. S. Millio laisvės gynimą perne- 
lyg išaugusios valdžios keliamos grėsmės akivaizdoje. Tad atrodo, kad 
Marxas nepakankami įvertino liberalųjį ir liberalų demokratinį rūpini- 
mąsi, kaip apsaugoti kritikos ir veikimo laisvę, t.y. pasirinkimą ir įvai- 
rovę, susidūrus su centralizuota valstybės valdžia, nors tai anaiptol ne- 
reiškia, kad tradicinės liberaliosios problemos formuluotės ir sprendi- 
mai yra visiškai patenkinami (plg. Arendt, 1963). Toliau teigsime, kad 
visuomeninio gyvenimo sritys, kur galima svarstyti visiems rūpimus 
klausimus, kur nuomonių skirtumus galima pašalinti nuosekliai argu- 
mentuojant ir/arba pasitelkiant aiškias sprendimų priėmimo procedū- 


"0 Vertindamas pradinį Marxo pateiktą šios temos formulavimą, rėmiausi puikiais 
Polano samprotavimais apie tai, kaip Leninas aiškino „politikos pabaigą“. (Žr. Polan, 
1984, ypač p. 77-79, 125-130, 176.) 

ras, yra esminiai instituciniai viešojo gyvenimo bruožai (žr. Habermas, 
1962), bet klasikiniai demokratai, respublikonai, liberalai ir marksistai 
nepajėgė visiškai suprasti tam būtinų išankstinių sąlygų. 

Marxas nesukūrė adekvačios politinės socializmo ir komunizmo te- 
orijos ir, svarbiausia, adekvačios jų institucinių struktūrų teorijos. Jei 
politinės institucijos redukuojamos į vieną nediferencijuotą tipą, į kom- 
pleksą aiškiai neatskirtų organizacijų, tai valdžia gali kristalizuotis į hie- 
rarchinę formą. Marxas buvo linkęs daryti prielaidą, kad naujas politi- 
nis aparatas bus prieinamas visiems, visiškai skaidrus ir atviras poky- 
čiams ateityje. Kaip taikliai pasakė vienas kritikas, 


Tai... gigantiškas azartinis lošimas; lošimas, kurį bus įmanoma pradėti kon- 
struojant valstybę „geriausiame iš galimų pasaulių“. Lošimo sąlygos ast- 
ronomiškai nepalankios. Jam ne tik reikia, kad nebūtų ypač nepalankių Ru- 
sijos po 1917 m. sąlygų [nepakankamai išvystyta ekonomika, revoliucijos 
izoliacija nuo kitų socialistinių sąjūdžių, priešiškų didžiųjų valstybių ap- 
suptis, dėl karo atsiradęs išteklių trūkumas, pilietinis karas, etc.] - nors šios 
sąlygos ilgą laiką piršo mintį, jog modelis iš esmės nekaltas. Jis taip pat 
reikalauja situacijos, kai nebūtų jokių politinių konfliktų, jokių ekonomi- 
nių problemų, jokių socialinių prieštaravimų, jokių netinkamų, savanau- 
diškų ar tiesiog žmogiškų emocijų ir motyvacijų, jokio ypatingumo, jokio 
negatyvumo. Jis reikalauja, trumpai sakant... kad nebūtų politikos. (Polan, 
1984, p. 129-130.) 


Paties marksizmo istorija - paženklinta giliais konfliktais, kaip api- 
brėžti tinkamus politinius tikslus ir kaip sukurti politinę strategiją is- 
torinėmis sąlygomis, dažnai gana smarkiai besiskiriančiomis nuo Mar- 
xo numatytų sąlygų, - liudija, kad šis azartinis lošimas nepageidauti- 
nas (šie argumentai išplėtoti 8 sk.). Bet tai jokiu būdu nereiškia, kad 
kiti azartiniai lošimai, iš dalies įkvėpti Marxo ir tinkamai apibrėžti, nė- 
ra vertingi - jie anaiptol nėra tokie. 

KONKURENCINIS ELITIZMAS 
IR TECHNOKRATINE VIZIJA 


Johną Stuartą Millį, Karlą Marxą ir daugelį kitų devyniolikto am- 
žiaus liberalų ir radikalų įkvėpė optimistinis ir progresyvistinis požiū- 
ris į žmonijos istoriją. Vadovaudamiesi mokslu, protu ir filosofija, žmo- 
nės galėtų sukurti gyvenimą, leidžiantį jiems „kilniausiai ir harmonin- 
gai“ išplėtoti savo sugebėjimus ir kooperacines susireguliavimo formas, 
nors, žinoma, buvo kuo aršiausiai ginčijamasi, kaip suprasti šį susire- 
guliavimą. Priešingai, daugelis iš tų, kurie nagrinėjo demokratijos per- 
spektyvas devyniolikto šimtmečio pabaigoje ir dvidešimtojo pradžioje, 
daug niūriau žvelgė į ateitį. Jų požiūrį formavo ne vien jautrumas kai 
kuriems neigiamiems gyvenimo techniškai išsivysčiusioje civilizacijoje 
bruožams, bet ir nenumatomi, net geriausių ketinimų kupini politiniai 
veiksmai. 

Maxas Weberis (1864-1920) ir Josephas Schumpeteris (1883-1950), 
kurių kūryba bus daugiausia nagrinėjama šiame skyriuje, vadovavosi 
panašia politinio gyvenimo samprata. Šioje sampratoje demokratinio 
dalyvavimo ir individualaus ar kolektyvinio tobulėjimo galimybės bu- 
vo vertinamos menkai, o ten, kur jos buvo pripažįstamos, joms kėlė grės- 
mę nuolatinis galingų socialinių jėgų ardomasis poveikis. Abu mąsty- 
tojai tikėjo, kad už gyvenimą modernioje, industrinėje visuomenėje ne- 
išvengiamai reikia brangiai mokėti. Jų veikaluose ryškėjo tendencija pri- 
pažinti labai ribotos demokratijos sampratą, kai demokratija geriausiu 
atveju buvo laikoma priemone rinkti sprendimų priėmėjus ir tramdyti 
jų ekscesus. Tokia samprata turi daug bendra su kai kuriais saugomo- 
sios demokratijos teorijos aspektais (žr. 3 sk.), bet ji buvo plėtojama vi- 
siškai kitaip. 

Naujasis demokratijos modelis, kurį dažniausiai vadinsiu „konku- 
renciniu elitizmu“, buvo geriausiai apibūdintas visų pirma Maxo We- 
berio darbuose. Tiesiogiai apie šį modelį Weberis rašė palyginti mažai, 
bet daugelyje jo darbų apie modernios visuomenės prigimtį ir struktū- 
rą paliečiamas ir demokratijos galimybių klausimas. Weberis buvo pa- 
vadintas „nevilties apimtu liberalu“ (Mommsen, 1974, p. 95ff). Jam rū- 
pėjo individualios laisvės sąlygos epochoje, kurioje, pasak jo, daugelis 
socialinio, ekonominio ir politinio gyvenimo tendencijų griovė libera- 
lios politinės kultūros esmę - laisvę rinktis ir laisvę skirtingai veikti. 
Jis beveik pripažino, kad modernioje epochoje nebeįmanoma išsaugoti 
net liberalizmo principų. Nors jis buvo tvirtai ištikimas individualumo 
ir socialinių skirtumų idealams, vis dėlto baiminosi, ar šie idealai išliks 
vis didėjančių organizacijų epochoje, nesvarbu, ar šios organizacijos bū- 
tų kompanijos, profesinės sąjungos, masinės partijos ar nacionalinės 
valstybės. Jis buvo itin sunerimęs dėl liberalių vertybių likimo jo gim- 
tojoje Vokietijoje. 

Kitaip negu daugelis ankstesnių liberalių teoretikų, linkusių eiti nuo 
apmąstymų apie tinkamiausią politinės organizacijos formą prie rea- 
liai egzistuojančių politinių organizacijų apibūdinimų, Weberis, kaip ir 
Marxas, buvo linkęs argumentuoti atvirkščiai: pradėti nuo aprašomo- 
jo-aiškinamojo pobūdžio realių reiškinių analizių ir eiti prie vertinimų, 
kiek įmanoma įgyvendinti įvairiausius konkuruojančius politinius pa- 
sirinkimus (žr. Weberio „Politika kaip profesinis pašaukimas“). Tačiau 
Weberis, kitaip negu Marxas, manė, jog tokie „įmanomumo“ tyrinėji- 
mai laisvi nuo vertybių ta prasme, kad jie nenurodo, o ir negali nuro- 
dyti, ką žmonės turi daryti. Vis dėlto iš jo darbų matyti, kad „yra“ ir 
„turi būti“ susipina sudėtingiau, negu jis teigė. Jis nemanė, kad bet ku- 
ris mokslas, ar tai būtų fizika ar nauja sociologijos disciplina, kuriai jis 
buvo smarkiai atsidavęs, gali atsakyti į klausimą „Ką mes privalome 
daryti? Kaip mes privalome gyventi?“ („Mokslas kaip profesinis pašau- 
vaizdžias istorines neišvengiamybes pozityviais teorijos privalumais“ 
(Krouse, 1983, p. 76-77). Taip darydamas, jis iš pagrindų pakeitė de- 
mokratijos teoriją. Weberio pateikta modernybės procesų charakteris- 
tika paskatino jį sukurti labai savitą sampratą, kokia turėtų būti tinka- 
ma politikos ir demokratijos forma. 

Weberis stengėsi permąstyti liberaliąją dilemą, kaip rasti pusiausvyrą 
tarp galios ir teisės, valdžios ir įstatymo, profesionalaus valdymo ir liau- 
dies suvereniteto. Jis manė, kad problemos, kylančios įgyvendinant 
šiuos tikslus, yra neišvengiami modernaus gyvenimo aspektai ir jas ga- 
lima tinkamai suprasti tik atsižvelgiant į vyraujančias socialines tenden- 
cijas, tarp jų — tas, kurias sukėlė pats liberalizmas ir pagrindinė jo al- 
ternatyva - marksizmas (žr. Beetham, 1985). Weberio šių problemų ap- 
mąstymai skatina peržiūrėti pamatines liberalizmo doktrinas, o šių dok- 
trinų revizijoms buvo lemta padaryti didžiausią įtaką politinės ir so- 
cialinės teorijos plėtrai anglų-amerikiečių pasaulyje, ypač po Antrojo 
pasaulinio karo. Šios revizijos taip pat yra vienas nuosekliausių ir įtai- 
sais atžvilgiais teisingas, jis yra toks reikšmingas todėl, kad norima įver- 
tinti socialines ir politines sąlygas, kuriomis privalo išlikti liberaliosios 
ir marksistinės vertybės. Šiaip ar taip, Weberio veikalams jėgos sutei- 
kia ypatinga sociologijos, politikos ir filosofijos samplaika - samplai- 
ka, kurią jis bent jau formaliai būtų griežtai pasmerkęs. 


Klasės, valdžia ir konfliktas 


Kaip galima įprasminti, klausė Weberis, pasaulį, kuriame vis labiau 
dominuoja kapitalizmo ir socializmo varžybos ir kuriame beveik ne- 
priklausomai nuo politinio režimo tipo dygsta didelės organizacijos, 
varžančios individų atliekamus vaidmenis? Weberis sutiko su daug kuo, 
ką pasakė Marxas apie kapitalizmo prigimtį, nors jis ryžtingai neigė vi- 
sus mėginimus teigti, jog todėl neva remiąs Marxo politines idėjas. Lais- 
vės ir lygybės siekių požiūriu, kapitalizmas kai kuriais atžvilgiais bu- 
vo problemiška socioekonominė sistema, bet socializmas (socialdemok- 
ratinis ar bolševikinis jo variantas), pasak Weberio, turėjo net dar ma- 
žiau, ką pasiūlyti. Norint suprasti jo pažiūrų visumą, naudinga išryš- 
kinti kai kuriuos svarbius jo ir Marxo pažiūrų skirtumus. 

Pirma, Weberis pripažino, kad įvairiais istorijos tarpsniais vykusios 
smarkios klasinės kovos bei santykis tarp kapitalo ir darbo yra gana 
svarbūs aiškinant daugelį pramoninio kapitalizmo ypatybių. Jis sutiko, 

kad klasė yra „objektyviausias“ ekonominių santykių bruožas, pagrįs- 
tas nuosavybės santykiais, ir kad randantis šiuolaikiniam kapitalizmui, 
formavosi masės neturinčių nuosavybės samdomųjų darbininkų, kurie, 
norėdami išgyventi, turėjo pardavinėti savo darbą kapitalo savininkams. 
Tačiau jis nepripažino pridėtinės vertės teorijos ir vietoj jos daugiausia 
rėmėsi „marginalistine“ politine ekonomija, šitaip konceptualizuodamas 
klasę ne išnaudojimo požiūriu. Pasak Weberio, klases sudaro aibės in- 
dividų, turinčių panašius „gyvenimo šansus“ darbe ir prekių rinkose. 
Klasės nėra grupės, nors bendrų klasinių interesų - t.y. bendrų intere- 
sų, kuriuos lemia vienoda padėtis rinkoje, - pagrindu jos gali veikti kaip 
grupės. 

Weberis nemanė, kad proletarinė revoliucija tikėtina ar pageidauti- 
na, ir dėstė įvairiapusiškesnį požiūrį į konfliktus kapitalistinėse visuo- 
menėse. Jis griežtai nepripažino sampratos, kad konflikto analizę gali- 
ma redukuoti į klasių analizę. Jo nuomone, klasės tėra vienas iš galios 
pasiskirstymo ir kovos dėl jos aspektų. Tai, ką jis vadino „statuso gru- 
pėmis“!, politinėmis partijomis ir nacionalinėmis valstybėmis, buvo tiek 
pat reikšmingi, o gal net reikšmingesni dariniai. Entuziazmas, kurį su- 
kelia grupinio solidarumo, etninės bendruomenės, valdžios prestižo ar 
nacionalizmo jausmai, yra gyvybiškai svarbus veiksnys kuriant ir stip- 
rinant galią ir konfliktą modernioje epochoje (žr. „Class, status and par- 
ty“ ir „Status groups and classes“, in Giddens and Held, 1982, p. 60ff). 
Nors klasės ir klasinis konfliktas svarbūs, jie nėra pagrindinis istorijos 
raidos „variklis“. 

Antra, Weberis kapitalizmą laikė jo kilmės požiūriu specifiniu Va- 
karų reiškiniu, kuriam būdingos specifinės vertybės ir veiklos būdai, 
išskiriantys Vakarus iš kitų civilizacijų (Protestantiškoji etika ir kapitaliz- 
mo dvasia, ir šios knygos 93-94 p.). Svarbiausias šio „vakarietiškumo“ 
bruožas esąs „racionalizuotas“ kapitalistinės gamybos pobūdis. Racio- 
nalizacija — tai kur kas daugiau negu vien ekonominė veikla. Tai yra 


' Statuso grupių pagrindas yra vartojimo santykiai, o vieną grupę nuo kitos skiria 
„gyvenimo stiliai“. Weberis manė, kad statuso grupės (kaip feodaliniai luomai ar Indi- 
jos kastos) buvo reikšmingi visų ikikapitalistinių visuomenių elementai. Nors moder- 
niajame kapitalizme statuso grupių ryšius pradeda užgožti klasiniai santykiai, šie ryšiai 
anaiptol nepraranda reikšmės. 

reiškinys, persmelkiantis visas pagrindines kapitalistinės visuomenės 
institucijas. Weberio raštuose „racionalizacija“ nėra vienareikšmiškai 
vartojama sąvoka. Tačiau pagrindinė jos reikšmė suponuoja techninio 
pobūdžio kalkuliuojančių nuostatų taikymą vis platesnėse veiklos sri- 
tyse. Ją įkūnija mokslinės procedūros, o jos pagrindinė išraiška yra di- 
dėjantis žinių, mokslo ir technologijos vaidmuo moderniame gyveni- 
me (Giddens, 1972, p. 44f£f). 

Šiuolaikinio pasaulio racionalizavimas sukelia esminių padarinių. 
Vienas iš jų - vis mažiau įtikėtinos tos religinės sistemos, kurios siekia 
aiškiai interpretuoti „gyvenimo prasmę“. Kaip ir politinės ir filosofinės 
reikalų sanklodą, užleidžia vietą nepastovesniam požiūriui į daiktus. 
Žemės kaip „užkerėto sodo“ - kaip vietos, „kurioje pradeda veikti pa- 
slaptingos neapskaičiuojamos galios“, —- idėją negrįžtamai pakerta in- 
strumentinis etosas, tvirtas požiūris, kad „visus dalykus galima įvaldy- 
ti apskaičiavimu“ („Mokslas kaip profesinis pašaukimas“, p. 70). Webe- 
rio nuomonė apie šį procesą buvo ambivalentiška. Viena vertus, visuo- 
menė vis labiau „intelektualizuojasi“, o žmonės atsikrato teologinių ir 
metafizinių iliuzijų naštos. Antra vertus, racionalizacija taip pat reiš- 
kia prarastį, kurią Weberis vadino „atkerėjimu“ („Mokslas kaip profe- 
sinis pašaukimas“, p.70). Pasaulyje, kuriame vis labiau įsivyrauja moks- 
linis ir techninis protas, nebėra „pasaulėžiūrų“, galinčių teisėtai reika- 
lauti, kad joms būtų kolektyviai pritariama; tradiciniai pamatai, leidę 
išspręsti „kovą“ tarp milžiniškos įvairovės galimų požiūrių į gyveni- 
mą, buvo iš esmės suardyti. Šiandien, teigė Weberis, nėra jokio aukš- 
čiausio pateisinimo, išskyrus individualų pasirinkimą, „kuriam besikau- 
nančiam dievui privalome tarnauti“ („Mokslas kaip profesinis pašau- 
kimas“, p. 80). Kiekvieną individą užgriūva atsakomybė vertinti ir 
spręsti, kokias vertybes jam išpažinti. Tai esąs - įsimintinai rašė jis, — 
„likimas epochos, paragavusios pažinimo medžio vaisiaus“. 

Nors vienu požiūriu Weberio pozicija buvo „individualizmo apo- 
teozė“, kitu požiūriu ji atrodė radikaliai nutolusi nuo klasikinės libe- 
raliosios tradicijos, kuri, kaip matėme, iš pradžių individualizmo pa- 
grindu laikė prigimtinį įstatymą ir prigimtines teises (žr. 3 sk. ir Beet- 
ham, 1985, p. 4ff). Juk konkuruojančių vertybių epochoje, kai nė vie- 

nos iš jų negalima laikyti objektyviai pagrįsta, neįmanoma toliau ma- 
nyti, kad politinis gyvenimas grindžiamas duota arba sutarta morale. 
Weberis manė, kad tokiomis aplinkybėmis liberalią valstybę galima 
ginti tik remiantis procedūriniais argumentais - argumentais, pabrėžian- 
čiais jos svarbą kaip mechanizmo, užtikrinančio „vertybių konkuren- 
ciją“ ir „pasirinkimo laisvę“ racionalizuotame pasaulyje (žr. Roth and 
Scluchter, 1979). Demokratija yra gyvybiškai svarbus institucijų siste- 
mos, būtinos šiam tikslui siekti, t.y. liberaliai politinei kultūrai palai- 
kyti, komponentas. 

Trečia, Weberis tikėjo, jog kartu su racionalizacija neišvengiamai plė- 
tojasi biurokratija. Rašydami apie „biurokratiją“, Marxas ir Engelsas tu- 
rėjo omenyje valstybės tarnybą, biurokratinį valstybės aparatą. Bet We- 
beris vartojo šią sąvoką kur kas plačiau, manydamas, kad ji apibūdina 
visas didelio masto organizacijų formas: žinoma, valstybę, bet taip pat 
pramonės įmones, profesines sąjungas, politines partijas, universitetus 
ir ligonines. Jis sutiko su Marxu, kad biurokratija iš esmės nedemokra- 
tiška, nes biurokratai nėra atskaitingi gyventojų masėms, kurias pavei- 
kia jų sprendimai. Tačiau jis primygtinai pabrėžė, kad (1) biurokratijos 
dominavimo problema kur kas platesnė, negu įsivaizdavo Marxas ir (2) 
kad nėra būdo panaikinti biurokratijos dominavimą, išskyrus apriboti 
pačios biurokratijos plitimą. Konkrečiai, negalima kalbėti apie „valsty- 
bės panaikinimą“. Weberio požiūriu, sukūrus socialistinę visuomenę,pa- 
dariniai būtų visai priešingi negu tie, kuriuos numatė mąstytojai socia- 
listai, nes sustiprėtų biurokratijos viešpatavimas. Viešpatavimu Webe- 
ris laikė „įsakinėjimo ir paklusimo struktūrą, kurią palaiko įvairūs jos 
įtvirtinimo motyvai ir priemonės“. Toji struktūra gali įgyti daug for- 
mų, iš kurių galingiausia esanti biurokratinė administracija (Weber, Eco- 
noniy and Society, vol. I, p. xc; vol. II, p. 941ff). Nors jis nemanė, kad 
engiantis biurokratijos viešpatavimas neišvengiamas, vis dėlto buvo įsi- 
tikinęs, jog šiuolaikinė politika turi rasti strategijas, leidžiančias sustab- 
dyti ir apriboti jo stiprėjimą. Weberis buvo visiškai įsitikinęs dėl vieno 
dalyko: jeigu socializmas ar komunizmas reiškia tiesioginį ir lygiateisį 
visų piliečių vykdomą ekonominių, socialinių ir politinių reikalų regu- 
liavimą, tai socializmas ir komunizmas yra pernelyg naivios ir pavo- 
jingai klaidinančios doktrinos. 

Biurokratija, parlamentai ir nacionalinės valstybės 


Marxas ir kiti marksistai (ypač Leninas) skelbė nuomonę, kad vals- 
tybė ir ypač biurokratinė organizacija yra „parazitiniai“ dariniai ant vi- 
suomenės kūno. Tačiau centralizuotas valdymas gali būti neišvengia- 
mas. Weberis priėjo šią išvadą iš dalies įvertindamas tiesioginės demo- 
kratijos nepraktiškumą. Pasak jo, tai demokratija, 


kai grupė tampa pernelyg didelė arba valdymo funkcija tampa pernelyg 
sunki, kad jomis galėtų patenkinamai rūpintis rotacijos būdu, traukiant bur- 
tus arba rinkimų keliu atsitiktinai paskirtas koks nors žmogus. Didžiulių 
susivienijimų valdymo sąlygos iš esmės skiriasi nuo tų sąlygų, kuriomis 
valdomi maži susivienijimai, grindžiami kaimynystės ar asmeniniais san- 
tykiais ... Vis sudėtingesnis valdymo uždavinys ir vien jo apimties didėji- 
mas vis labiau perauga į techninį pranašumą tų, kurie buvo mokyti ir turi 
patirties, tad jis neišvengiamai padės išlikti bent jau kai kuriems funkcio- 
nieriams. Vadinasi, visada egzistuoja tikimybė, kad atsiras ypatinga, am- 
žina valdymo struktūra, kuri neišvengiamai bus reikšminga valdant. (Eco- 


nomy and Society, vol. II, p. 951-952.) 


Weberis nemanė, kad tiesioginė demokratija' negalima jokiomis ap- 
linkybėmis; jis, ko gero, manė, kad ji gali funkcionuoti tik organizacijo- 
se, atitinkančiose šias sąlygas: 


1) organizacija privalo būti lokali arba jos narių skaičius turi būti kitaip ap- 
ribotas; 2) socialinė jos narių padėtis neturi pernelyg smarkiai skirtis; 3) val- 
dymo funkcijos turi būti palyginti paprastos ir pastovios; 4) ... turi būti mi- 
nimalus mokymas, kaip objektyviai pasirinkti veiklos būdus ir priemones. 


(Economy and Society, vol. II, p. 949.) 


Tiesioginė demokratija reikalinga santykinės visų dalyvių lygybės, 
o jos svarbiausia sąlyga - minimali ekonominė ir socialinė diferencia- 
cija. Vadinasi, tokių „valdymo“ formų pavyzdžių galima rasti kai ku- 


2 „Tiesioginę demokratiją“ Weberis suprato kaip sprendimų dėl „viešųjų reikalų“ 
priėmimo sistemą, į kurią tiesiogiai įtraukti piliečiai. (Šios knygos požiūriu, taip supran- 
tama tiesioginė demokratija apimtų I, Ia, IIb, IV modelius ir kai kuriuos VIII modelio 
elementus.) 

riose vėlyvųjų viduramžių Italijos miestų-valstybių aristokratijose, kai 
kuriuose Jungtinių Valstijų miesteliuose ir ypač rinktinėse profesinėse 
grupėse, pavyzdžiui, tarp universitetų dėstytojų. Tačiau dėl šiuolaiki- 
nių visuomenių dydžio, sudėtingumo ir paprasčiausios įvairovės tie- 
sioginė demokratija tiesiog netinka kaip bendras politinio reguliavimo 
ir kontrolės modelis. 

Weberis įvertino tai, kad tiesioginės demokratijos tikslas - kuo la- 
biau susilpninti viešpatavimą, bet heterogeniškoje visuomenėje tiesio- 
ginė demokratija baigtųsi neefektyviu valdymu, nepageidautinu ne- 
veiksmingumu, politiniu nestabilumu, o galiausiai iš esmės padidėtų 
engiamojo pobūdžio mažumos valdymo tikimybė (tai Platonas ir kiti 
pažymėjo kalbėdami apie klasikinę demokratiją). Ji kyla kaip tik dėl 
koordinavimo tuštumos, kuri atsiranda todėl, kad nėra techniškai 
veiksmingo valdymo. Be to, tiesioginė demokratija turi kitą įsidėmėti- 
ną savybę, dėl kurios ji tampa itin netinkama moderniajai politikai: toks 
politinio atstovavimo būdas užkerta kelią galimybei siekti politinių de- 
rybų ir kompromisų. Tai ypač akivaizdu ten, kur tiesioginę demokra- 
tiją struktūrina įgaliotų arba „turinčių instrukcijas“ delegatų hierarchi- 
ja (žr. IV modelį 4 sk.). Tiesioginiai įgaliojimai varžo atstovų veiksmų 
laisvę, kurią jie privalo turėti prireikus išspręsti konfliktą, rasti susidu- 
riančių interesų pusiausvyrą ir plėtoti pakankamai lanksčią politiką, ga- 
linčią atitikti kintamas aplinkybes (žr. Economy and Society, vol. I, p. 289- 
290; vol. II, p. 948-952, 983-987). Tiesioginei demokratijai trūksta tin- 
kamo mechanizmo, leidžiančio tarpininkauti frakcijų kovoms. 

Klaidintume valdymo pobūdį liečiančias problemas tapatindami su 
valstybės aparato kontrolės problemomis (žr. Albrow, 1970, p. 37—49). 
Weberio nuomone, Marxas, Engelsas ir Leninas supainiojo šiuos daly- 
kus suplakdami valstybės klasinės prigimties klausimą su klausimu, ar 
centralizuotas biurokratinis administravimas yra būtinas politinės ir so- 
cialinės organizacijos bruožas. Įkarštis, su kuriuo Leninas „triuškino“ 
valstybę, galbūt yra aiškiausias nesugebėjimo atskirti šių dviejų klau- 
simų pavyzdys. Negana to, Weberis prieštaravo visiems teiginiams, kad 
modernią valstybės organizaciją galima aiškinti tiesiogiai remiantis kla- 
sių veikla. Norint suprasti jo požiūrį, naudinga susipažinti su jo vals- 
tybės samprata. 


KONKURENCINIS ELITIZMAS IR TECHNOKRATINĖ VIZIJA 193 


Weberis pateikė vieną reikšmingiausių moderniosios valstybės api- 
brėžimų akcentuodamas du skiriamuosius jos istorinius elementus - te- 
ritoriškumą ir prievartą. Modernioji valstybė, kitaip negu jos pirmta- 
kės, kuriose kėlė sumaištį nuolatos kariaujančios frakcijos, sugeba per- 
imti į savo rankas teisėtai naudojamos prievartos tam tikroje teritorijo- 
je monopolį; tai yra nacionalinė valstybė, kuri pasirengusi mūšiui su 
kitomis nacionalinėmis valstybėmis, o ne su ginkluotomis jos pačios gy- 
ventojų grupėmis. „Be abejo“, pabrėžė Weberis, „prievarta nėra vienin- 
telė ar normali valstybės priemonė - jokiu būdu, veikiau - specifinė 
jai...valstybė yra...teisėta (t.y. teisėta laikoma prievarta pagrįstas žmo- 
nių valdžios žmonėms santykis“) („Politika kaip profesinis pašaukimas“, 
p. 27-28). Valstybė palaiko paklusnumą ir tvarką tam tikroje teritorijo- 
je; atskirose kapitalistinėse visuomenėse tai iš esmės susiję su nuosa- 
vybės sanklodos gynimu ir šalies ekonominių interesų įtvirtinimu už- 
sienyje, nors tai anaiptol nėra visos su tvarkos palaikymu susijusios 
problemos. Galų gale valstybės įstaigų ir institucijų tinklą sankcionuo- 
ja pretenzijos į prievartos monopolį, o politinę santvarką gali ištikti kri- 
zės tik nykstant šiam monopoliui. 

Tačiau Weberio pateiktame valstybės apibrėžime yra trečias pagrin- 
dinis terminas - legitimumas. Valstybė grindžiama fizinės prievartos 
monopoliu, kurį legitimuoja (tai yra palaiko) tikėjimas, kad šis monopo- 
lis pateisinamas ir/arba legalus. Šiandien, teigė Weberis, žmonės nebe- 
paklūsta valdžiai, į kurią pretenduoja turintys galią remdamiesi vien, 
kaip kažkada buvo įprasta, papročiu ir tradicija arba atskirų lyderių cha- 
rizma ar asmeniniu patrauklumu. Paprastai paklusti, ko gero, skatina 
„legalumas“, tikėjimas įstatyminių statutų galiojimu bei dalykine „kom- 
petencija“, pagrįsta racionaliai sukurtomis taisyklėmis“ („Politika kaip 
profesinis pašaukimas“, p. 28). Šiuolaikinės valstybės legitimumas dau- 
giausia grindžiamas „legalia valdžia“, t.y. remiamasi „teisinių normų 
kodeksu“. Tad modernios valstybės veiklą riboja įstatymo valdžia, sudė- 
tingas varžymo procesas. Viena vertus, įstatymo valdžia reiškia, kad 
valstybės atstovai privalo tvarkyti reikalus vadovaudamiesi tinkamos 
įstatymų leidimo procedūros principais, o, antra vertus, tai reiškia, kad 
žmonės kaip „piliečiai“ turi gerbti valstybės valdžią todėl, kad šie prin- 
cipai palaikomi. Šiuolaikinės valstybės pareigūnai gali reikalauti paklus- 

numo ne todėl, kad jie galėtų būti nepaprastai patrauklūs, nors kartais 
tai iš tiesų galėtų būti labai reikšminga, bet todėl, kad eidami pareigas, jie 
laikinai turi valdžią, kurią žmonės remia ar bent jau apskritai pripažįsta. 
Svarbiausios valstybės institucijos yra administraciniai aparatai — 
milžiniškas tinklas organizacijų, kurioms vadovauja paskirti pareigūnai. 
Nors tokios organizacijos daug kartų istorijoje ir daugelyje vietų buvo 
lemiamas valstybių gyvavimo veiksnys, „tik Vakarai“, Weberio aiškini- 
mu, „pažįsta šiuolaikinio masto valstybę su profesionalia administracija, 
specializuota biurokratija ir pilietybės samprata grindžiama teise“. To- 
kių institucijų užuomazgų būta antikoje ir Rytuose, bet ten jos niekada 
nebuvo sistemiškai plėtojamos“ (General Economic History, p. 232). 
Weberis įrodinėjo, kad moderni valstybė nėra kapitalizmo padari- 
nys; ji pralenkė kapitalizmo raidą ir padėjo ją skatinti (Economy and So- 
ciety, vol. II, p. 1381ff). Tačiau kapitalizmas davė milžinišką impulsą 
racionaliam administravimui skverbtis tiek į viešąjį, tiek į privatųjį gy- 
venimą, t.y. jis davė impulsą plėtotis teisine valdžia grindžiamam biu- 
rokratijos tipui. Weberis manė, kad šiuolaikiniame pasaulyje valstybi- 
nis ir privatus administravimas darosi vis biurokratiškesnis (Economy 
and Society, vol. II, p. 1465). Tai reiškia, kad įsitvirtina šie organizaci- 
nės struktūros principai: įstaigų hierarchija, sutvarkyta kaip valdžios 
piramidė; beasmenių, rašytinių procedūrinių taisyklių galiojimas; kiek- 
vienas pareigūnas disponuoja griežtai apribotomis prievartos priemo- 
nėmis; pareigūnų skyrimas atsižvelgiant į specialų jų parengimą ir kva- 
lifikaciją (o ne atsižvelgiant į tai, kas juos globoja); aiškiai atskirti spe- 
cializuoti uždaviniai, kuriems atlikti reikalingi visą darbo laiką dirban- 
tys darbuotojai; ir, svarbu, pareigūnų atskyrimas nuo „valdymo prie- 
monių nuosavybės“ (Economy and Society, vol. I, p. 220-221). 
Paskutinį teiginį reikia kiek išplėtoti. Weberis apibendrino marksis- 
tinę idėją, kad „iš darbininko atimta teisė valdyti gamybos priemones“, 
ir taikė ją ne vien pačios gamybos sričiai, bet siejo ją su bendra biuro- 
kratijos ekspansija modernioje visuomenėje. Jis įrodinėjo, kad „darbuo- 
tojo eksproprijavimas“ būdingas visoms biurokratinėms organizacijoms 
ir yra negrįžtamas procesas. Darbuotojų „susvetimėjimą“ reikia suprasti 
kaip neišvengiamą valdymo centralizacijos elementą. Žemesnėse biu- 
rokratinių organizacijų grandyse dirbantys individai neišvengiamai ne- 
bekontroliuoja savo atliekamo darbo, kurį skiria aukštesniosios orga- 

nizacijos grandys. Be to, ryškėja tendencija, kad biurokratijos tampa be- 
asmenėmis jėgomis; jų taikomos taisyklės ir procedūros pradeda gyventi 
savarankišką gyvenimą, nes varžo ir riboja visų joms paklūstančių - ir 
pareigūnų, ir klientų - veiklą. Maža to, biurokratinis sprendimų pri- 
ėmimas yra „rigidiškas“ ir „nelankstus“, dažnai (ir neišvengiamai) ne- 
kreipiama dėmesio į konkrečias individų sąlygas. Apskritai biurokratija, 
pasak Weberio, kuria „geležinį narvą“, kuriame didžioji dauguma gy- 
ventojų pasmerkta pragyventi ilgą gyvenimo tarpsnį. Tai yra anksčiau 
minėta kaina, kurią reikia mokėti už gyvenimo ekonomiškai ir techniš- 
kai išsivysčiusioje visuomenėje gėrybes. 

Modernus pilietis neturi teikiančio vilčių būdo sukurti „nebiurok- 
ratinį“ valdymą, nes faktiškai bet kuriomis įsivaizduojamomis sąlygo- 
mis biurokratija yra „absoliučiai būtina“ (Economy and Society, vol. I, p. 
223). Galima rinktis tik „biurokratiją arba diletantizmą valdymo srity- 
je“. Weberis biurokratijos plitimą taip aiškino: 


Lemiama biurokratinės organizacijos iškilimo priežastis visada buvo jos 
grynai techninis pranašumas palyginti su bet kuria kita organizacijos for- 
ma. Visiškai suformuotas biurokratinis aparatas visai kitoks negu kiti ne- 
mechaniniai gamybos būdai. Tikslumas, sparta, vienareikšmiškumas, do- 
kumentų išmanymas, tęstinumas, diskretiškumas, darnumas, griežtas pa- 
valdumas, trinties ir materialinių bei žmogiškų sąnaudų mažinimas - visa 
tai optimizuojama esant griežtam biurokratiniam valdymui. (Economy and 
Society, vol. II, p. 973.) 


Sudėtingėjant ir diferencijuojantis ekonominiam ir politiniam gyve- 
nimui, biurokratinis valdymas darosi vis svarbesnis. 

Biurokratijos būtinumą Weberis siejo su koordinavimo problemomis, 
kurias kelia moderniosios ekonomikos sistemos ir masinis įpilietinimas. 
Prognozuojama politinė ir teisinė aplinka vaidina lemtingą vaidmenį 
verslo įmonių plėtrai, be šito jos negali sėkmingai tvarkyti savo reikalų 
ir ryšių su klientais. Organizacinis efektyvumas ir stabilumas, kuriuos 
ilgam laikui gali garantuoti tik biurokratija, buvo (ir yra) būtini komer- 
cijos ir pramonės plėtrai (žr. Economy and Society, vol. II, p. 969-980; 
Beetham, 1985, 3 sk.). Dėl masinio įpilietinimo savaime padidėjo tiek 
kokybiniai, tiek ir kiekybiniai reikalavimai valstybei. Neseniai gavusieji 
rinkimų teisę ne tik daugiau reikalavo iš valstybės tokiose srityse kaip 

švietimas ir sveikatos apsauga, bet taip pat reikalavo, kad būtų vieno- 
dai elgiamasi su panašių poreikių turinčiais asmenimis: jie reikalavo 
„tvarkyti reikalus pagal numatomas taisykles“ ir „neatsižvelgiant į kon- 
krečius asmenis“ (Economy and Society, vol. II, p. 975). Norint pasiekti 
šį tikslą, buvo lemtingai svarbu sustandartinti ir surutininti valdymo 
uždavinius. Negana to, vis didesni valstybei keliami reikalavimai bu- 
vo tiek tarptautinio, tiek ir nacionalinio pobūdžio; o kuo daugiau rei- 
kalavimų, tuo labiau būtina turėti išmanančią administraciją, galinčią 
juos kruopščiai nagrinėti ir tenkinti: 
Akivaizdu, kad techniškai didelė moderni valstybė absoliučiai priklauso- 
ma nuo biurokratinio pagrindo. Kuo didesnė valstybė ir kuo ji galingesnė, 
tuo besąlygiškiau taip yra... kuo didesnės tampa trinties su išore zonos ir 
kuo stipresni tampa darnaus valdymo poreikiai namie, tuo neišvengiamiau 
ir pamažu formaliai skinamas kelias biurokratinei struktūrai. (Economy and 
Society, vol. II, p. 971.) 


Nors pareigūnų valdymas nėra neišvengiamas, biurokratų valdžia 
auga dėl jų išmanymo, informuotumo ir galimybės sužinoti paslaptis. 
Weberis manė, kad šitokia jų valdžia gali tapti viską apimanti. Politi- 
kai ir visokie politikos veikėjai gali pasijusti esą priklausomi nuo biu- 
rokratijos. Weberiui svarbiausias klausimas (o gal ir rūpestis) buvo — 
kaip galima kontroliuoti biurokratijos valdžią. Jis buvo įsitikinęs, kad, 
neturint saugiklių, valstybės organizaciją užgrobtų pernelyg uolūs pa- 
reigūnai arba galingos privačios suinteresuotos grupės (be kitų, orga- 
nizuoti kapitalistai ir didžiausi žemvaldžiai), kuriems nacionalinis in- 
teresas nebūtų svarbiausias. Be to, valstybėje susidarius nepaprastajai 
padėčiai, nebūtų veiksmingo vadovavimo: biurokratai, kitaip negu po- 
litikai, negali veikti ryžtingai. Jie nemokyti - o biurokratijos struktūriš- 
kai netinkamos - šalia techninių arba ekonominių kriterijų atsižvelgti 
ir į politinius. Tačiau Weberio siūlytas neribotos biurokratizacijos pro- 
blemos sprendimas nebuvo toks, kuris priklausytų vien nuo pavienių 


* Biurokratija plėtojasi „tuo sklandžiau“, rašė Weberis, „kuo labiau ji dehumanizuo- 
ta“, kuo labiau jai pavyksta iš oficialių reikalų pašalinti meilę, neapykantą ir visus gry- 
nai asmeninius, iracionalius ir emocinius elementus, kurių neįmanoma apskaičiuoti“ 
(Economy and Society, vol. II, p. 975). 


KONKURENCINIS ELITIZMAS IR TECHNOKRATINĖ VIZIJA 197 


politikų sugebėjimo diegti naujoves. Rašydamas apie Vokietiją, jis gy- 
nė stiprų parlamentą, kuris taptų konkurencine mokomąja stiprių va- 
dovų arena ir garantuotų pusiausvyrą tarp valstybinės ir privačios biu- 
rokratijos (žr. Mommsen, 1974, 5 sk.). 

Weberio politines pažiūras galima dar aiškiau atskleisti nagrinėjant 
jo socializmo kritiką. Jis manė, kad privataus kapitalizmo panaikinimas 
„tiesiog reikštų, jog aukščiausias vadovavimas suvalstybintoms arba su- 
visuomenintoms įmonėms taptų biurokratinis“ (Economy and Society, 
vol. II, p. 1402). Tektų labiau remtis tais, kurie valdo išteklius, nes, pa- 
naikinus rinką, būtų panaikinta pagrindinė valstybės atsvara. Rinka ku- 
ria permainas ir socialinį mobilumą: ji yra tikrasis kapitalizmo dinamiš- 
kumo šaltinis. 


Valstybinė biurokratija valdytų viena, jeigu būtų panaikintas privatus ka- 
pitalizmas. Privati ir valstybinė biurokratijos, dabar dirbančios šalia viena 
kitos ir potencialiai viena prieš kitą ir todėl šiek tiek kontroliuojančios vie- 
na kitą, būtų sulietos į vieningą hierarchiją. Tai būtų panašu į padėtį seno- 
vės Egipte, bet tai įvyktų kur kas racionalesne ir todėl nesugriaunama for- 
ma. (Economy and Society, vol. I, p. 143.) 


Nors Weberis įrodinėjo, kad kapitalizmo raida davė milžinišką po- 
stūmį „pažangai“ biurokratinės valstybės link, jis tikėjo, kad ta pati rai- 
da drauge su parlamentiniu valdymu ir partijų sistema yra geriausias 
būdas sutrukdyti pareigūnams uzurpuoti valstybės valdžią. Toli gra- 
žu nepadarydamas galo dominavimui, socializmas neišvengiamai jį vėl 
atkurtų suteikdamas jam biurokratinę formą ir galiausiai menamo so- 
lidarumo vardu užgniaužtų bet kokią teisėtai konfliktuojančių intere- 
sų raišką — valdytų tik biurokratinė valstybė. Kai kurie Weberio kriti- 
kos elementai neabejojamai buvo pranašiški (žr. toliau ir 7 bei 8 sk.). 


Konkurencinė elitinė demokratija 
Weberis buvo ne tik parlamentinio valdymo ir konkuruojančių par- 


tijų sistemos, bet ir kapitalistinės ekonomikos šalininkas. Šiuo atžvil- 
giu jis buvo panašus į daugelį devynioliktojo ir dvidešimto amžiaus li- 

beralų. Tačiau Weberis pasisakė už šį institucijų tinklą naujoviškais ar- 
gumentais. Prieš nagrinėjant kai kuriuos jo idėjų ribotumus, svarbu šiek 
tiek daugiau pasakyti apie jo demokratijos modelį, modelį, kurį jis ma- 
nė esant „neišvengiamą“ ir pageidautiną. 

Weberis pateikė keletą argumentų, kodėl parlamentinis valdymas 
gyvybiškai svarbus. Pirma, parlamentas reiškia tam tikrą valdžios at- 
virumą. Kadangi parlamentas yra debatų dėl valstybės politikos foru- 
mas, tai čia yra galimybė reikšti konkuruojančias idėjas ir interesus. An- 
tra, parlamentinės diskusijos struktūra, debatų pobūdis, taip pat būti- 
nybė gerai įvaldyti iškalbos meną norint „įtikinti“, paverčia parlamen- 
tą svarbia valdžios siekiančių lyderių patikrinimo arena; lyderiai pri- 
valo sugebėti patraukti savo pusėn nuomonę ir pasiūlyti įtikinamą po- 
litinę programą. Trečia, parlamentas yra vieta, kur deramasi dėl pasto- 
vių nuostatų. Politiniai atstovai nustato kriterijus, kurie skiriasi nuo biu- 
rokratinio proceso logikos ir rinkos operacijų. Politikos alternatyvas jie 
gali padaryti matomas asmenims ar grupėms, kurių interesai susidu- 
ria, ir šitaip sukurti prielaidas galimam kompromisui. Jie sugeba sąmo- 
ningai formuluoti tikslus, atitinkančius atsirandančias vis naujas prob- 
lemas ir derančius su rinkiminės bei valstybinės sėkmės strategijomis. 
Parlamentas savaime yra lemtingas mechanizmas, padedantis išlaikyti 
vertybių konkurenciją. 

Tačiau parlamento vaidmens nereikia suromantinti. Pasak Weberio, 
parlamento, kaip argumentavimo ir debatų centro - vietos, kur formu- 
luojamos plačiai pripažįstamos politinės programos, - idėja labai ne- 
tiksliai atspindi šiuolaikinių parlamentinių reikalų pobūdį („Politika 
kaip profesinis pašaukimas“, p. 42—43). Gal parlamentai kada ir buvo 
„proto centrai“, bet šitai tvirtai teigti dabar neva nebeįmanoma. Prie- 
šingai tokių žmonių kaip J. S. Millis pažiūroms, Weberis teigė, kad rin- 
kimų teisės išplėtimas ir partinės politikos plėtra sugriovė klasikinę li- 
beralią parlamento sampratą, pasak kurios, jis esąs vieta, kur valstybės 
politika apibrėžiama racionaliai ją apmąstant ir vadovaujantis tik vie- 
šuoju arba bendruoju interesu. Nors formaliai parlamentas yra vienin- 
telis teisėtas organas, galintis kurti įstatymus ir valstybinę politiką, prak- 
tikoje svarbiausia yra partinė politika (žr. Mommsen, 1974, p. 89-90). 

Visuotinė rinkimų teisė iš pagrindų keičia politinio gyvenimo dinami- 
ką - perkelia jį į politinių reikalų centrą - partiją. 

Tik perpratus šiuolaikinių politinių partijų prigimtį galima visiškai 
suprasti, kokią reikšmę turėjo rinkimų teisės išplėtimas devyniolikta- 
me ir dvidešimtame šimtmečiais. Rinkimų teisės išplėtimas toli gražu 
negarantavo „liaudies suvereniteto“ - šią idėją Weberis laikė gana lėkš- 
ta - jis buvo siejamas su naujo tipo profesionalaus politiko atsiradimu. 
Kodėl taip įvyko? Plintant balsavimo teisei, darėsi būtina „sukurti mil- 
žinišką politinių susivienijimų aparatą“. Šie susivienijimai, arba parti- 
jos, turėjo organizuoti atstovavimą. Visose bendruomenėse, didesnėse 
negu mažos kaimiškos apygardos, tvirtino Weberis, „būtina politinė or- 
ganizacija pagal interesus... Neįmanoma įsivaizduoti, kad dideliuose jun- 
giniuose be šios organizacinės veiklos iš viso galėtų įvykti rinkimai. 
Praktiškai ji reiškia rinkimų teisę turinčių piliečių pasiskirstymą į poli- 
tiškai aktyvius bei politiškai pasyvius“ („Politika kaip profesinis pašau- 
kimas“, p. 41). 

Rinkimų teisės plėtimas neišvengiamai reiškia, kad plinta rinkėjus 
organizuojantys susivienijimai, kurių interesai dažniausiai (išimtys yra 
tik nacionalinio masto ypatingos situacijos ir karai) būna fragmentiški 
ir skirtingi. Gausybė socialinių jėgų varžosi dėl įtakos sprendžiant vals- 
tybės reikalus. Siekdamos įgyti įtaką, tokios jėgos turi mobilizuoti iš- 
teklius, rinkti lėšas, verbuoti šalininkus ir mėginti patraukti žmones savo 
reikalo(ų) pusėn. Bet organizuodamos jos tampa priklausomos nuo tų, 
kurie nuolatos dirba naujuose politiniuose aparatuose. O stengdamiesi 
būti efektyvūs, šie aparatai tampa biurokratiniai. Partijos gali siekti įgy- 
vendinti „idealių“ politinių principų programą, bet jeigu jų veikla ne- 
bus grindžiama sistemingomis strategijomis, leidžiančiomis laimėti rin- 
kimus, jos bus pasmerktos toliau būti nereikšmingos. Vadinasi, parti- 
jos kartu dar paverčiamos priemone kovoti ir laimėti rinkimus. Kon- 
kuruojančių partijų formavimasis negrįžtamai pakeičia parlamentinės 
politikos pobūdį. Partijų mašinos nušluoja tradicinius narystės ryšius 
ir pačios įsitvirtina kaip ištikimybės reikalaujantys centrai, kurie pakei- 
čia kitus tokius centrus tapdami svarbiausia valstybinės politikos atra- 
ma. Net išrinkti atstovai pradeda patirti spaudimą remti partijos liniją; 

atstovai „dažniausiai yra ne kas kita, o gerai disciplinuota balsuojanti 
banda“ („Politika kaip profesinis pašaukimas“, p. 45). Pagrindiniai We- 
berio argumentacijos žingsniai apibendrinti 5.1 schemoje. 


Masinės rinkimų teisės 
plitimas: rinkiminė 
demokratija 


Socialinės jėgos varžosi 
dėl įtakos, nors yra susiskirs- 
tymas į „politiškai aktyvius 
ir politiškai pasyvius 

elementus" Atsiranda politinės 
partijos, organizuojančios 
atstovavimą grupėms 
ir klasėms 


Stiprėja susiskirstymas į 
politiškai aktyvius ir politiškai | N 
pasyvius elementus NX Partinė valdžia atitenka 
nuolatos partijose dirbantiems 
žmonėms ir toliau koncentruo- 


jama atsiradus profesionaliems 
Atviros demagogijos grėsmę pe SpRamS 
mažina parlamentinė sistema, 
kurioje turi išlikti lyderiai, 
„balsų turgavietė“ ir „išmanan- 
čios“ valstybinės administraci- 
jos primetami suvaržymai 





Partijose atsiranda „vieningas 
vadovavimas“ ir „griežta 
drausmė“: jos tampa biuro- 
kratinėmis organizacijomis 









Partijos valdo parlamentą, o 
lyderiai valdo partijas: „renka- 
moji diktatūra“ 





Partinė „mašina“ sukuria 
mechanizmus, leidžiančius 
kontroliuoti rėmėjus, tarp jų 
parlamento narius: atstovai 
tampa „gerai disciplinuota 
balsuojančia banda“ 


Parlamento, 
kaip svarstymų ir debatų 


centro, idėjos erozija 





5.1 schema. Partinė sistema ir parlamento įtakos erozija 


KONKLURENCINIS ELITIZMAS IR TECHNOKRATINĖ VIZIJA 201 


Nors Weberis tvirtai tikėjo, kad stiprėjant biurokratizacijai daugiau 
ar mažiau nyksta žemesniųjų politinės organizacijos grandžių narių sa- 
varankiškumas, jis kritiškai vertino Michelso darbus, nors šis, formu- 
luodamas šią tendenciją kaip „geležinį oligarchijos dėsnį“, smarkiai rė- 
mėsi Weberiu (Michels, Political Parties; žr. Roth, 1978, p. lxxi, xcii). Mi- 
chelsas išdėstė „geležinį dėsnį“ taip: „Tai organizacija, pagimdanti vieš- 
patavimą. renkamųjų - rinkėjams, įgaliotinių - įgaliotojams, delega- 
tų - deleguotojams. Kas sako „organizacija“, tas sako „oligarchija“ (Po- 
litical Parties, p. 365). Weberio požiūriu, šis formulavimas buvo didžiu- 
lis supaprastinimas; biurokratizacija buvo ne tik labai sudėtingas pro- 
cesas, bet ji buvo suderinama ir su tam tikru politiniu demokratėjimu, 
ir su gabių lyderių iškilimu. 

Iš tikrųjų moderniosios politinės partijos padidina vadovavimo svar- 
bą. Vadovavimą reikia suprasti kaip neišvengiamą dviejų aplinkybių 
padarinį: didelio masto organizacijoms turi būti tvirtai politiškai vado- 
vaujama, o rinkėjų masės iš esmės būna pasyvios. Šis pasyvumas iš da- 
lies yra šiuolaikinės biurokratinės visuomenės produktas. Vis dėlto, nors 
Weberis iš pažiūros pagrįstai aiškino, kodėl Žmonių masės pasyvios (jie 
turi mažai prasmingų galimybių dalyvauti instituciniame gyvenime, t.y. 
neturi pakankamai galios, kad taptų verta dalyvauti), pats Weberis tai 
aiškindamas buvo linkęs menkinti rinkėjų daugumą. 

Savo garsioje esė „Politika kaip profesinis pašaukimas“ Weberis nu- 
rodė masių „emocingumą“, kuris nėra tinkamas pagrindas suprasti arba 
vertinti valstybinius reikalus. Atrodo, jis manė, kad rinkėjai apskritai 
nesugeba susigaudyti politikoje ir sugeba tik šiek tiek rinktis iš galimų 
lyderių. Todėl jis vaizduoja demokratiją kaip potencialių lyderių tikri- 
nimo areną. Demokratija panaši į „turgų“, institucinį mechanizmą, tu- 
rintį išravėti silpniausius ir padėti įsitvirtinti tiems, kurie yra kompe- 
tentingiausi konkurencinėje kovoje dėl balsų ir valdžios. Weberis rašė, 
kad esamomis sąlygomis „pasirinkimas tik toks: vadų demokratija su 
„Mašina“ arba demokratija be lyderių, t.y. „profesionalių politikų“ be 
pašaukimo... valdžia“ („Politika kaip profesinis pašaukimas“, p. 50). 

Modernią atstovaujamąją demokratiją Weberis vadino „plebiscitine 
lyderiavimo demokratija“: „plebiscitine“, nes rutiniškus rinkimus Va- 
karų šalyse (Britanijoje, Vokietijoje ir Jungtinėse Amerikos Valstijose) 
darėsi vis sunkiau atskirti nuo proginių tiesioginių balsavimų dėl pa- 

sitikėjimo (ar nepasitikėjimo) valdžia; „lyderiavimo“, nes per tokius rin- 
kimus ant kortos buvo statomas konkrečių lyderių grupių, t.y. elito, po- 
puliarumas ir patikimumas. Weberis nuėjo taip toli, kad šiuolaikinę de- 
mokratiją apibūdino kaip „cezarinę“. Demokratija toli gražu nėra po- 
tencialaus visų piliečių ugdymo pagrindas, teisingiausia būtų ją suprasti 
kaip pagrindinį mechanizmą, turintį garantuoti efektyvų vadovavimą 
politikai ir valstybei. Demokratija yra būtina, nes atlieka (per rinkimus) 
atrankos funkciją ir legitimuoja išrinktuosius. Kaip vykusiai pasakė vie- 
nas tyrinėtojas, „Weberis gynė demokratiją todėl, kad socialinėmis ir 
politinėmis moderniosios biurokratinės visuomenės sąlygomis ji siūlė 
daugiausia dinamizmo ir vadovavimo“ (Mommsen, 1974, p. 87). O kaip 
pažymėjo kitas autorius, „Weberio entuziazmą dėl atstovaujamosios sis- 
temos daugiau lėmė jo įsitikinimas, kad nacionalinė didybė priklauso 
nuo sugebėjimo rasti gabių lyderių, o ne koks nors rūpinimasis demo- 
kratinėmis vertybėmis“ (Albrow, 1970, p. 48). Labiausiai Weberiui rū- 
pėjo klausimas, kaip sukurti kompetentingą, gabią ir norinčią išlaikyti 
valdžią ir prestižą vadovybę. 

Prieštaravimą tarp galios ir teisės, valdžios ir įstatymo Weberis di- 
deliu mastu sprendė galios ir valdžios naudai. Nors jis buvo tvirtai iš- 
tikimas „įstatymo valdžiai“, demokratinis procesas jam buvo svarbus 
tuo, kad jis įtvirtino tam tikrą „rinktos diktatūros“ formą. Weberis aiš- 
kiai pripažino šią tendenciją. Jis aiškino, kad šią tendenciją kuriančios 
socialinės sąlygos įsitvirtino negrįžtamai, ir dėstė, kokią naudą duoda 
tokia sistema. Jis aiškiai suvokė, kad praėjo „herojiška“ liberalaus indi- 
vidualizmo epocha - epocha, žadėjusi išlaisvinti individo troškimus ir 
galias. Tačiau jis manė, kad šiuolaikinėmis sąlygomis su ta kaina rei- 
kia tiesiog susitaikyti. Nebebuvo įmanoma visiems individamas vieno- 
dai garantuoti veikimo ir iniciatyvos laisvę. Ko gero, pagrindinis libe- 
ralams iškilęs klausimas buvo - kaip išsaugoti nors kiek vietos inicia- 
tyvai „valdžios viršūnėse“. 

Weberiui rūpėjo suprasti ir rasti būdus, kaip pasiekti veiksmingą pu- 
siausvyrą tarp politinės valdžios, kvalifikuoto vadovavimo, efektyvaus 
valdymo ir tam tikros politinės atskaitomybės. Reikia pabrėžti, kad jis 
anaiptol neneigė, jog rinkėjai svarbūs, nes gali nušalinti nekompeten- 
tingus lyderius. Tačiau iš tikrųjų tai buvo vienintelis vaidmuo, kurį jis 
numatė rinkėjams. Reikėjo rasti pusiausvyrą tarp politinės valdžios ir 

atskaitomybės neatiduodant pernelyg daug galios demos. Taip argumen- 
tuodamas, Weberis atstovavo tikrajai klasikinei liberaliai demokratinei 
tradicijai, kuri nuosekliai siekė apginti i7 apriboti politines piliečių tei- 
ses. Tačiau jis iš esmės pakeitė šią tradiciją, nes sukūrė naują, labai su- 
siaurintą demokratijos modelį. Jis susiaurintas, nes į demokratiją Žvel- 
giama beveik vien kaip į būdą, padedantį rasti kvalifikuotų politinių 
lyderių. Jis susiaurintas ir todėl, kad labai skeptiškai žvelgiama į rin- 
kėjų vaidmenį ir galimas perspektyvas išplėsti politinį dalyvavimą. Jis 
susiaurintas dar ir todėl, kad nors Weberis manė, jog rinkiminė siste- 
ma atrodo tarsi šiek tiek sauganti rinkėjus, jis taip pat pripažino, kad 
šią apsaugą reikia vertinti tiesiog pagal tai, kiek ji leidžia pašalinti ne- 
efektyviai dirbantį politiką iš pareigų. Kaip buvo teisingai pabrėžta, šiuo 
požiūriu Weberio kūryba „daugiau priklauso liberaliosios demokratijos 
teorijos ir praktikos pokyčių, vykusių masių politikos ir biurokratinių 
organizacijų eroje, pradžiai negu pabaigai; jį reikia laikyti iš tikrųjų dau- 
giau pirmtaku negu „epigonu“ (Beetham, 1985, p. 7). 

ir tiems, kurie numato galimybę sukurti laisvas nuo biurokratijos savi- 
valdžias visuomenes. Nors kai kurie politikos teoretikai, ypač besilai- 
kantys tradicinių marksistinių įsitikinimų, linkę gana paviršutiniškai at- 
mesti jo pesimistinius moderniosios visuomenės vertinimus, pastarieji 
tikrai kelia nepaprastai svarbias problemas. Weberio darbai, parašyti 
dar iki stalinizmo epochos ir valstybinių socialistinių visuomenių atsi- 
radimo Rytų Europoje, buvo, kaip anksčiau pažymėjome, gana prana- 
šiški. Jo mėginimas iš naujo įvertinti liberaliosios demokratijos pobūdį 
pasaulyje, apraizgytame labai sudėtingais nacionalinių ir tarptautinių 
institucijų tinklais, smarkiai primena pažiūras daugelio tų, kurie neti- 
ki, jog įmanoma radikaliai reorganizuoti visuomenę. 


Liberaliosios demokratijos kryžkelės 


Weberis baiminosi, kad racionalizuota, biurokratinė administravi- 
mo sistema net dar labiau supančios politinį gyvenimą. Vildamasis 
tam užkirsti kelią, jis garbino atsveriamąją privataus kapitalo, konku- 
rencinės partinės sistemos ir stipraus politinio vadovavimo galią. Vi- 

si šie veiksniai neva galėtų sutrukdyti politikoje įsivyrauti valstybės 
pareigūnams. Taip samprotaudamas, jis atskleidžia savojo politinio 
mąstymo ribotumus: atrodo, kad kai kurios pagrindinės marksistinės 
ir liberalios politinės teorijos įžvalgos ir principai buvo nustumti į ša- 
lį. Milžiniška politinės ir klasinės galios nelygybė sumenkinama ati- 
duodant prioritetą galios politikai, t.y. lyderių ir valstybių vykdomai 
politikai. Dėl šio prioriteto galios ir teisės pusiausvyra galiausiai palie- 
kama nustatyti „charizminiams“ politiniams lyderiams, įtrauktiems į 
valstybinės ir ekonominės biurokratijų varžybas. Tokia situacija perša 
pavojingą mintį, kad šiuolaikinėje epochoje nebeįmanoma palaikyti net 
svarbiausių klasikinio liberalizmo principų. Atrodo, kad klestėti kaip 
„laisvi ir lygūs“ individai gali tik tie, kurie „pakyla į viršūnę“. Tai ga- 
lima laikyti „realistiniu“ empirinių tendencijų vertinimu arba galima 
manyti, kad tam tikri socialiniai ir politiniai pokyčiai paverčiami ne- 
tinkamai pagrindžiamais teoriniais teiginiais. Manau, kad teisingas ant- 
rasis požiūris. 

Weberio prielaida, kad biurokratijos plėtra didina aukščiausioms 
valdymo grandims priklausančių asmenų valdžią, sutrukdė jam įžvelg- 
ti, kaip savo valdžią gali didinti jų valdiniai. Atrodo, kad modernio- 
se biurokratinėse sistemose yra didelių „plyšių“, kurie leidžia „forma- 
liai pavaldiems asmenims įgyti arba susigrąžinti jiems patikėtų orga- 
nizavimo uždavinių kontrolę“ (pavyzdžiui, trukdant ar neleidžiant 
rinkti gyvybiškai svarbios informacijos, reikalingos centralizuotai pri- 
iminėti sprendimus) (Giddens, 1979, p. 147-148). Biurokratija gali pa- 
didinti griaunamąjį „apačių“ potencialą ir sukurti daugiau galimybių 
išvengti hierarchinės kontrolės. Weberis neteisingai apibūdino vidinius 
organizacinius procesus ir jų daromą įtaką pokyčiams kitose politinė- 
se srityse“. 


* Be to, jo raštuose veltui ieškotume patenkinamo paaiškinimo, koks būtent ryšys 
sieja didėjantį biurokratinį valstybės centralizavimą su moderniuoju kapitalizmu (žr. 
Krieger, 1983). Istoriškai aiškindamas biurokratizacijos modelius įvairiose visuomenė- 
se, jis nenurodė, kokiu mastu kapitalizmo raidai per se gali būti būdingi tam tikri biuro- 
kratizacijos procesai ar kokiu mastu jie gali būti jos veikiami. Jam nepavyko išnarplioti 
kultūrinių, ekonominių ir technologinių jėgų poveikio biurokratijos augimui ir pasaky- 
ti, kokiu mastu šios jėgos nepriklausė nuo kapitalizmo raidos. Galiausiai taip ir lieka 
neaiškus konkretus valstybės, biurokratizacijos ir kapitalizmo ryšys. 

Maža to, Weberis nepakankamai įvertino „valdinių“ galią, ir tai su- 
siję su kitu keblumu - jis nekritiškai teigia, kad piliečių masė „pasyvi“: 
akivaizdu, kad jiems trūksta politikos Žinių, jie nepakankamai angažuoti 
politikai ir nepakankamai į ją įsitraukę. Weberis tai aiškina dvejopai: 
palyginti nedaug žmonių ir yra gabūs politikai, ir ja domisi; tik kom- 
petentinga vadovybė biurokratinio valdymo ir parlamentinės sistemos 
sąlygomis gali suvokti šiuolaikinės politikos sudėtingumą, problemas 
ir priimti sprendimus. Šis požiūris, kuris bus nagrinėjamas toliau ir vėl 
kituose skyriuose, abejotinas keliais atžvilgiais. 

Pirma, Weberio požiūris iš dalies pagrįstas abejotinu teiginiu, kad 
rinkėjai sugeba atskirti alternatyvias lyderių grupes, bet nepajėgia ver- 
tinti politikos atsižvelgdami į nuopelnus. Kuo remiantis galima įtiki- 
namai apginti tokį teiginį? Jeigu tariama, kad rinkėjai nesugeba mąsty- 
ti apie politiškai svarbias problemas, tai kodėl reikėtų manyti, kad rin- 
kėjai sugebės teisingai vertinti, kai jiems prireiks rinktis tarp politinių 
lyderių, kurių visi dedasi esą kompetentingi ir turį vaizduotę? Atrodo 
nenuoseklu ir išties dogmatiška manyti, kad rinkėjai sugeba padaryti 
antrąjį dalyką ir tuo pat metu plačiau (ir geriau) neįvertinti jų sugebė- 
jimų apskritai. 

Antra, Weberio aiškinimą, kad žmonės atskirti nuo „valdymo prie- 
monių nuosavybės“ arba jai susvetimėję, galima interpretuoti kaip su- 
kuriantį ydingą riboto dalyvavimo politikoje arba visai nedalyvavimo 
joje ratą. Brūkšninė linija 5.1 schemoje parodo, kokiu mastu patį susi- 
skirstymą į politiškai „aktyvius“ ir „pasyvius“ gali lemti rimtų galimy- 
bių dalyvauti politikoje trūkumas, o ne natūralus (?) „pasyvumas“ ar- 
ba „emocingumas“. Moterų nelygiateisiškumas buvo paprastai siejamas 
su pastaruoju taip, kad būtų paslėptos ir legitimuotos socialinės, eko- 
nominės ir politinės sąlygos, trukdančios moterims aktyviai įsitraukti į 
politiką (žr. 2, 3 ir 9 sk.). Yra daugybė duomenų, rodančių, kad dauge- 
liui žmonių politika reiškia veiklą, kurios atžvilgiu jie patiria mišrų ci- 
nizmo, skepticizmo ir nepasitikėjimo jausmą (žr. Held, 1989, 4 sk.). Ne- 
daug Žmonių teigia suprantą ar nuolat domisi valdymo ir valstybinės 
politikos reikalais. Reikšminga, kad žmonės, esantys arčiausiai valdžios 
ir privilegijų centrų (pirmiausia dominuojančių klasių vyrai), labiausiai 
domisi politiniu gyvenimu ir yra jam palankiausi. Tačiau visai gali bū- 

ti, kad tie, kurie teigia nesidomį politika, taip daro būtent todėl, kad jie 
suvokia politiką kaip „tolimą“, jaučia, jog ji tiesiogiai neliečia jų gyve- 
nimo ir/arba jog jie yra bejėgiai daryti jai įtaką. 

Labai svarbu, kad, priimant sprendimus (bet kokius), dalyvaujama 
juo plačiau, juo labiau tai susiję su sprendimais, darančiais tiesioginę 
įtaką Žmonių gyvenimui, ir juo labiau šių sprendimų paliečiami žmo- 
nės gali tikėti, jog jų indėlis priimant sprendimą bus iš tikrųjų reikš- 
mingas, jis bus vertinamas lygiai kaip ir kitų indėlis, o nebus tiesiog 
nutylimas arba ignoruojamas tų, kurie turi didesnę galią (žr. Pateman, 
1970; Mansbridge, 1983; Dahl, 1985; 1989). Šis atradimas padarytas ypač 
laiku tiems autoriams, kurie kritiškai nagrinėjo kai kurias politinio da- 
lyvavimo sąlygas: klasikinės demokratijos gynėjams (pabrėžiantiems 
būtinybę turėti ne tik laiko politikai, bet ir išteklių, leidžiančių joje da- 
lyvauti); saugomojo arba ugdomojo respublikonizmo šalininkams (pa- 
brėžantiems, kad viešasis interesas gali būti lengvai iškreiptas, jeigu pi- 
liečiai nustumiami nuo valdymo reikalų arba neturi galimybių juose da- 
lyvauti); marksistams (nurodantiems milžiniškas koncentruojamos eko- 
nominės galios sukuriamas kliūtis vienodai dalyvauti politiniame gy- 
venime) ir sistemos, kurioje dominuoja vyrai, kritikams (parodantiems, 
kaip darbo pasidalijimas tarp lyčių „privačiajame“ ir „viešajame“ gy- 
venime daugumai moterų trukdo visavertiškai dalyvauti vietinėje ir 
valstybinėje politikoje) (žr. šios knygos 83-84, 135-139 p.; Siltanen and 
Stanworth, 1984; Pateman, 1985; 1988). Tad nepaprastai svarbu aptar- 
ti, ar įmanoma pralaužti 5.1 schemoje parodytą ydingą ratą ir panai- 
kinti visas kitas institucines sąlygas, sukuriančias tokio riboto dalyva- 
vimo ar nedalyvavimo apskritai ydingus ratus. Paneigdamas šią gali- 
mybę, Weberis pernelyg greitai atmetė alternatyvius demokratijos mo- 
delius ir pernelyg lengvai pripažino, kad besivaržančių lyderių grupių 
konkurencija yra vienintelis būdas išlaikyti istoriją atvirą žmogaus va- 
liai ir vertybių kovai. 

Šiuolaikinio gyvenimo sudėtingumas ir vien jo mastas gali išties pa- 
daryti, kaip teigė Weberis, centralizuotą politinę kontrolę ir sprendimų 
priėmimą neišvengiamus. Weberio argumentai šiomis temomis stiprūs. 
Tačiau toli gražu nereikia laikyti savaime suprantamu dalyku to, kad 
centralizuotos politinės organizacijos forma ir ribos turi būti tokios, kaip 

jas aprašė Weberis. Jis buvo linkęs pripažinti, kad biurokratija nepa- 
liaujamai plėsis. Nors būtų neišmintinga neigti visus šio požiūrio as- 
pektus, organizacinės formos pasirodė esančios kur kas įvairesnės, ne- 
gu skatintų manyti Weberio „biurokratijos logika“ (žr. Crozier, 1964; 
Albrow, 1970; Giddens, 1979). Be to, yra daug įvairių atstovaujamosios 
demokratijos formų, grindžiamų įvairiais rinkiminių sistemų tipais, ku- 
riuos reikia kruopščiai apibūdinti ir įvertinti. Weberis tinkamai nepa- 
aiškino galimų centrinių ar lokalinių politinių organizacijų tipų ir for- 
mų (žr. 9 sk.). 

Vis dėlto jo mėginimas iš vidaus analizuoti, kaip veikia viešosios 
(ir privačiosios) organizacijos, bei jo biurokratizacijos tendencijų įžval- 
gos yra svarbus indėlis į valdymo ir demokratijos teoriją. Jo darbai yra 
atsvara marksistų ir ypač leniniečių teiginiams, kuriais itin pabrėžia- 
mas glaudus valstybės veiklos, organizacijos formų ir klasinių santy- 
kių ryšys (žr. Wright, 1978, 4 sk.). Jo argumentas, kad privačiosios ir 
viešosios administracijos turi panašią struktūrą - tai priešprieša teigi- 
niui, kad jas kauzaliai determinuoja klasinė galia, - toks pat svarbus 
kaip ir argumentas, kuriuo plėtojamos liberaliosios tradicijos idėjos, jog 
kvalifikuotas, prognozuojamas valdymas yra būtina sąlyga siekti kitų 
svarbių tikslų: reguliuojant viešuosius reikalus, padaryti galą saviva- 
lei, atsitiktinumui ir per didelei politinei globai; sukurti viešas proce- 
dūras, leidžiančias spręsti rutiniškus reikalus ir sušaukti tokius orga- 
nus kaip tarybos arba parlamentai rimtoms problemoms reguliuoti ar 
spręsti; taip pat nustatyti palyginti aiškias viešąsias taisykles, padedan- 
čias Žmonėms išsiaiškinti, ar sprendimai ir jų priėmimas buvo teisėti, 
ar ne. Kaip pagrįstai teigė Weberis, be kvalifikuoto, prognozuojamo 
valdymo viešieji reikalai gali greitai paskęsti frakcijų kovos liūne ir vi- 
siškai nebebūtų galima spręsti aktualių kolektyvinių problemų - tai vei- 
kiau primintų kai kuriuos senovės demokratijos aspektus, bent jau kaip 
juos aiškino Platonas. Žinoma, tokio valdymo formą galima toliau 
svarstyti. 

Weberio darbai turėjo milžinišką poveikį sociologijai ir politikos 
mokslui anglų-amerikiečių pasaulyje. Jo idėjos buvo plėtojamos labai 
įvairiomis kryptimis, o dvi teorijos vertos dėmesio: tai Schumpeterio 
išplėtota demokratijos teorija (čia tiesiogiai plėtojami kai kurie Webe- 

rio plebiscitinės lyderiavimo demokratijos sampratos aspektai) ir em- 
pirinė „pliuralizmo“ demokratinė teorija (jos atramos taškas yra We- 
berio idėjos apie galios daugiamatiškumą). Šios teorijos kartu gerai at- 
spindi Weberio politiniam mąstymui būdingas įtampas, nors jose plė- 
tojamos visiškai skirtingos jo mintys. Schumpeterio kūrybą aptarsime 
tuojau pat, o pliuralizmą - 6 skyriuje. 


Paskutinis demokratijos pėdsakas? 


Austrijoje gimęs, bet vėliau tapęs JAV piliečiu Schumpeteris sten- 
gėsi sukurti empiriškai pagrįstą, „realistinį“ demokratijos modelį. Prieš- 
taraudamas pagrindinėms politinės teorijos srovėms nuo klasikinių lai- 
kų, jis stengėsi mąstymą apie viešojo gyvenimo pobūdį išlaisvinti iš to, 
ką laikė esant perdėtu spekuliatyvumu ir šališkomis normatyvinėmis 
preferencijomis. Svarbiausias Schumpeterio uždavinys buvo aiškinama- 
sis - paaiškinti, kaip veikia realiai egzistuojančios demokratijos. Jis no- 
rėjo sukurti teoriją, kuri būtų, jo žodžiais tariant, „kur kas ištikimesnė 
gyvenimui“ negu egzistuojantys modeliai. Nors šis tikslas nereiškė, kad 
jis taip radikaliai nukrypsta nuo tradicijos, kaip teigė pats, - pavyzdžiui, 
tai dideliu mastu buvo būdinga ir Benthamui, Marxui ir Weberiui, - 
jo darbai smarkiai prisidėjo prie to, kad būtų peržiūrėtos pripažintos 
demokratijos sampratos. Klasikinė Schumpeterio knyga Kapitalizmas, 
socializmas ir demokratija (pirmą kartą išleista 1942 m.) darė nepapras- 
tai didelį poveikį demokratijos teorijos plėtrai po Antrojo pasaulinio 
karo, ypač besimezgančioms politikos mokslo ir sociologijos discipli- 
noms (nors svarbiausioje jo tyrinėjimų srityje - ekonomikoje - ja ne- 
buvo smarkiai susidomėta). Vėliau daug socialinių mokslininkų mė- 
gino išnagrinėti ir išplėsti pagrindinę Schumpeterio hipotezę apie tai, 
kaip politiniai lyderiai ir rinkėjai elgiasi ir veikia vieni kitus (Žr., pa- 
vyzdžiui, Berelson et al., 1954; Dahl, 1956; 1961; Almond and Verba, 
1963; Sartori, 1987). 

Schumpeterio domėjimosi empirija nederėtų vertinti nekritiškai. Jo, 
kaip ir Weberio, darbuose glūdi aiškios normatyvinės dimensijos. 
Schumpeterio demokratijos teorija - tai dalis didelio projekto ištirti, kaip 

Vakaruose kapitalizmas pamažu pakeičiamas socializmu?, - gvildena- 
mas labai ribotas klausimų spektras ir ginami labai konkretūs princi- 
pai, galintys nurodyti tinkamą „liaudies“ valdymo formą. Akivaizdus 
šių doktrinų ir dviejų ryškiausių pokario liberalių demokratijų (Brita- 
nijos ir Jungtinių Valstijų) realios struktūros atitikimas galėtų padėti pa- 
aiškinti, kodėl Schumpeteris ir jo sekėjai galėjo teigti jas esant „realis- 
tiškiausiu“ požiūriu į demokratines sistemas. Be to, labai kritiškas 
Schumpeterio požiūris į platesnį dalyvavimą numatančias demokratijos 
schemas, randamas tokių figūrų kaip Rousseau ir Marxas raštuose, buvo 
labai panašus į nuomones, kurias tuo metu reiškė daugelis Vakarų ty- 
rinėtojų ir politikų, jautusių, jog „perdėtas“ dalyvavimas galėtų mobi- 
lizuoti demos, o tada padariniai būtų labai pavojingi: neabejojamai jie 
pirmiausia prisiminė bolševikinę revoliuciją ir masinius sambūrius, pra- 
našavusius nacistinės Vokietijos iškilimą. Tačiau, reikia pasakyti, 
Schumpeterio demokratijos samprata toli gražu nebuvo originali. Kai 
kurie tyrinėtojai aiškino, kad daugelis Schumpeterio idėjų apie demo- 
kratiją, partijų organizaciją ir biurokratiją visiškai atitinka Weberio vei- 
kale Ekonomika ir visuomenė išdėstytas idėjas (Roth, 1978, p. xcii). Nors 
tai per daug išpūsta, vis dėlto, kaip pamatysime, Schumpeteris smar- 
kiai priklausomas nuo Maxo Weberio. Neabejojamai jis išpopuliarino 
kai kurias Weberio idėjas, bet taip pat neretai jas ir įdomiai plėtojo. 
Demokratiją Schumpeteris traktavo kaip politinį metodą, t.y. kaip po- 
litinį įrankį, leidžiantį priimti politinius - įstatymų leidimo ir valdymo- 
sprendimus suteikiant tam tikriems individams teisę spręsti visus klau- 
simus po to, kai už juos sėkmingai balsavo žmonės (Kapitalizmas, p. 299). 
Demokratinis gyvenimas jam buvo į partijas susiskirsčiusių politinių ly- 
derių kova dėl įgaliojimo valdyti. Demokratija toli gražu nėra gyvenimo 
forma, kuriai būdingas lygybės pažadas ir geriausios žmogaus ugdymo 
sąlygos turtingame dalyvavimo kontekste. Gana tiesmukiškai kalbant, 
demokratinių piliečių dalia - teisė periodiškai rinkti valdžias ir jas įga- 
lioti veikti jų naudai. Demokratija gali siekti įvairių tikslų, pavyzdžiui, 
įgyvendinti socialinį teisingumą. Bet, teigė Schumpeteris, svarbu nesu- 


> Schumpeteris apibrėžia socializmą kaip „institucinę sąrangą, kur gamybos prie- 
mones ir pačią gamybą tvarko centrinė valdžia, arba kur ekonominiai visuomenės rei- 
kalai iš principo priklauso viešajai, o ne privačiajai sferai“ (Kapitalizmas, p. 186). 

painioti šių tikslų su pačia demokratija. Klausimas, kokie politiniai 
sprendimai priimami, skiriasi nuo klausimo, ar tinkama šių sprendimų 
priėmimo forma: tai sąlygos, kai periodiškai išrenkant konkuruojančius 
politinius elitus, de facto legitimuojami sprendimai ir jų priėmėjai. 

Demokratijos esmė yra, kaip teisingai pabrėžė saugomosios libera- 
lios demokratijos teoretikai, piliečių sugebėjimas pakeisti vieną valdžią 
kita ir šitaip apsisaugoti nuo pavojaus, kad politiniai sprendimų pri- 
ėmėjai pasidarys nepajudinama jėga. Kol galima keisti vyriausybes ir 
kol rinkėjai gali rinktis tarp (bent jau dviejų) apskritai skirtingų politi- 
nių programų, tironijos grėsmei galima užkirsti kelią. Demokratija yra 
mechanizmas, leidžiantis užfiksuoti bendriausius paprastų žmonių troš- 
kimus ir tuo pat metu paliekantis formuoti realią valstybės politiką ne- 
daugeliui pakankamai patyrusių ir kvalifikuotų žmonių. Turint ome- 
nyje Weberio darbuose plačiai analizuotą individų troškimų įvairovę 
ir neišvengiamai plačius (fragmentiškus) valdžiai keliamus reikalavi- 
mus, būtinas mechanizmas, padedantis atrinkti žmones, sugebančius 
pasiūlyti „sprendimus, kurie būtų maloniausi ar bent jau mažiausiai ne- 
malonūs visos aibės įvairių individualių reikalavimų požiūriu“ (Mac- 
pherson, 1977, p. 78-80). Demokratija yra vienintelė priemonė, leidžianti 
bent iš tolo priartėti prie šio tikslo. 

Jeigu demokratija yra institucinis mechanizmas vadovybei sukurti 
ir legitimuoti, tai ji geriausiu atveju tik menkai susijusi su klasikiniu de- 
mokratijos supratimu - „liaudies valdžia“. Schumpeteris pats tai grei- 
tai nurodė: 


Demokratija nereiškia ir negali reikšti, kad tauta iš tiesų valdo jokia įpras- 
ta terminų „tauta“ ir „valdo“ prasme. Demokratija reiškia tik tai, kad žmo- 
nės turi galimybę pripažinti arba nepripažinti tuos [sic], kurie juos valdys... 
Vieną šio reiškinio aspektą galima išreikšti teiginiu, kad demokratija - poli- 
tikų viešpatija. (Kapitalizmas, p. 314, kursyvas mūsų. - D.H.) 


Tai klausimas, ar sugebama tiksliai vertinti faktus: 


Jeigu norime tiksliai vertinti faktus, turime pripažinti, kad šių laikų demo- 
kratija ... neišvengiamai reikalauja profesinės politiko karjeros. Savo ruož- 
tu tenka pripažinti, kad esama ir profesinių individualių politikų interesų, 
ir visos politikų profesijos grupinių interesų. Šį veiksnį būtina įtraukti į nau- 

jąją teoriją... Antai galima iškart nustoti stebėtis, kodėl politikai taip daž- 
nai nepaiso interesų tos klasės ar grupės, su kuria jie asmeniškai susiję. Po- 
litiniu požiūriu, žmogus [sic] yra dar visiškas kūdikis, jei jis neišmoko ir 
visam gyvenimui neįsiminė frazės, priskiriamos vienam iš sėkmingiausių 
kada nors gyvenusių politikų: „biznieriai nesupranta vieno dalyko, - kad 
lygiai taip pat, kaip jie prekiauja nafta, aš prekiauju rinkėjų balsais“. (Ka- 
pitalizimas, p. 315.) 


Tai nėra, pabrėžė Schumpeteris, „lengvabūdiškas ar ciniškas“ po- 
žiūris į politiką. Priešingai, „lengvabūdiška ir ciniška“ apsimesti, kad 
demokratija gali virsti susireguliuojančia bendruomene, besivadovau- 
jančia tik „bendruoju gėriu“, žinant, jog visada vienai suinteresuotai 
grupei bus tarnaujama labiau negu kitoms - tuo metu turinčiųjų val- 
džią interesams. Demokratija, suprantama kaip atrankos mechanizmas, 
ne tik apsaugo nuo tokio apsimetinėjimo, bet taip pat sudaro minima- 
lias sąlygas, būtinas kontroliuoti esančius valdžioje žmones. 

Schumpeteris, kaip ir Weberis, manė, kad „liaudies suvereniteto“ 
samprata nenaudinga ir jai būdinga gausybė pavojingų dviprasmybių. 
Sudėtingą šiuolaikinę visuomenę galima sėkmingai valdyti tik su sąly- 
ga, kad „suvereni valstybė“ bus aiškiai atskirta nuo „suverenios liau- 
dies“, o pastarosios vaidmuo griežtai apibrėžtas. Kartais sunku suprasti 
(prie šio klausimo grįšiu vėliau), kodėl Schumpeteris apskritai dar ti- 
kėjo tuo, ką galima pavadinti paskutiniuoju demokratijos idėjos pėd- 
saku - teise visiems suaugusiems retkarčiais balsuoti. Jis menkai verti- 
no vidutinio piliečio politinius ir intelektualinius sugebėjimus. Pasta- 
rąjį jis vaizduoja taip, kad šis vaizdavimas kartais primena Hobbeso pri- 
gimtinės būklės gyventoją, bet Hobbesas, būdamas nuoseklesnis už 
Schumpeterį, nebuvo demokratas (žr. Kapitalizmas, p. 283-292). Apskri- 
tai Schumpeteriui įtaką darė tokie minios psichologai kaip Gustave'as 
Le Bonas, tad jis rinkėjus apibūdino kaip apskritai silpnus, pasiduodan- 
čius stipriems emociniams impulsams, intelektualiai nesugebančius ką 
nors ryžtingai savarankiškai daryti ir palenkiamus išorės jėgų. Jam ypač 
kėlė nerimą gausybė įprastinių aplinkybių —- nuo komiteto susirinkimo 
iki radijo klausymo, - kurioms esant mažiausiai patiriamas dalyvavi- 
mo jausmas, atiduodama mažai energijos ir mažai mąstoma, išryškėja 
didžiulis imlumas nelogiškoms įtakoms, žodžiu, tai aplinkybės, kurio- 
mis bet kuris „mėginimas racionaliai argumentuoti sužadintų tik gy- 

vuliškus instinktus“ (Kapitalizmas, p. 284). Šiose kasdienėse situacijose 
esantiems žmonėms politika yra tarsi „išgalvotas pasaulis“: „paprastai 
didžiosios politinės problemos tipiško piliečio sąmonėje užima tokią pat 
vietą, kaip ir pomėgiais netapę laisvalaikio dalykai bei neįpareigojan- 
čios pašnekesių temos“ (Kapitalizmas, p. 288). 

Kai tik paliečiami viešieji reikalai, neišsilavinusių, taip pat ir dau- 
gelio išsilavinusių Žmonių samprotavimai būna nemokšiški ir be pa- 
grįstos nuomonės. Švietimas, teigė Schumpeteris, retai kada smarkiai 
keičia padėtį: „žmonių neįmanoma užnešti kopėčiomis “ (Kapitalizmas, 
p. 290). Kodėl? Dauguma vidaus ir užsienio politikos problemų tokios 
tolimos daugumos žmonių gyvenimui, kad jos sunkiai „suvokiamos 
kaip realios“. Priešingai negu verslo pasaulyje, kur žmonės turi nuo- 
latos įvertinti vienokio ar kitokio elgesio rizikas ir pavojus, nutolu- 
siems nuo politinio pasaulio rinkėjams tampa nepaprastai sunku apie 
ką nors panašiai spręsti šioje srityje: „pavojus atrodo nelabai realus, 
ir manoma, kad jį galima lengviau apeiti“ (Kapitalizmas, p. 288). 
Trūkstant atsakomybės jausmo, kuris kyla iš tiesioginio angažuotumo, 
tvyro neišmanymas. Taigi tipiškas pilietis politiškai argumentuoja ir 
analizuoja „infantiliškai“: jis vėl tampa „pirmykščiu žmogumi“ (Kapi- 
talizmas, p. 290). Todėl peršasi dvi grėsmingos išvados: pirma, tai, kas 
laikoma vidutinio piliečio indėliu į politiką, dideliu mastu nulemta 
iraconalių prietarų ir impulsų; antra, „viešąją sąmonę“ būna labai 
lengva palenkti „siekiančioms egoistinių tikslų“ grupėms: savanau- 
džiams politikams, ekonomiškai suinteresuotiems žmonėms, „įvairiau- 
siems idealistams“. 

Kad ir ką laikytume etalonu - senovės Atėnų politinę filosofiją, res- 
publikonizmą (saugomąjį ar ugdomąjį) ar liberaliąją demokratiją (taip 
pat saugomąją ar ugdomąją), - atrodo, kad „demokratinė teorija“ iš- 
gyveno beveik visą jos raidos ciklą nuo gana tvirtų argumentų, galin- 
čių pagrįsti atsidavimą kokiai nors demokratinio gyvenimo formai, iki 
argumentų, kuriais, atrodo, viskas atiduodama demokratijos priešinin- 
kams. Schumpeterio argumentai demokratijos naudai geriausiu atveju 
leidžia pagrįsti tik minimalų politinį dalyvavimą - tokį dalyvavimą, kurį 
būtų galima laikyti pakankamu, kad būtų legitimuota konkuruojančių 
politinių elitų teisė valdyti. 

Demokratija, kapitalizmas ir socializmas 


Schumpeterio modernios pramoninės visuomenės sampratai darė 
įtaką tiek Marxas, tiek Weberis (žr. Bottomore, 1985, 3 sk.). Jis, kaip ir 
Marxas, pabrėžė nepaliaujamą kapitalizmo judėjimą ir dinamišką jo 
prigimtį. Kaip ir Marxas, jis teigė, jog prekių gamybos ir paskirstymo 
srityje ryškėja vis didėjančių korporacijų dominavimo tendencija. Be 
to, jis, kaip ir Marxas, tikėjo, kad pramoninio kapitalizmo raida galiau- 
siai sugriaus kapitalistinės visuomenės pagrindus: pastaroji grindžia- 
ma neišsprendžiamais prieštaravimais (žr. Kapitalizmas, II dalis). Vi- 
siškai tikėtina, kad Vakarų kapitalizmą pakeis nauja ekonominė san- 
tvarka, kuri - nesvarbu, kaip bus vadinama, - bus socializmo forma. 

Tačiau Schumpeteris buvo socialistas per prievartą. Socializmą rei- 
kėjo suprasti kaip daugelio socialinių tendencijų rezultatą; iš esmės jis 
numatomas, 0 nėra etinis idealas. Be to, socializmas nebūtinai reiškė 
visuomeninę ar valstybinę turto nuosavybę. Jis, ko gero, galėjo padėti 
išspręsti techninę problemą - kaip veiksmingai maksimaliai padidinti 
nacionalinį produktą esant tokiai ekonomikai, kai vyrauja didelės kom- 
panijos. Schumpeteris nepripažino klasėms ir klasiniam konfliktui Mar- 
xo priskirto svarbiausio vaidmens. Jis manė, kad visa klasių analizės 
sritis buvo „prietarų terpė“ ir kad „revoliucijos retorika“ visiškai klai- 
dina (Kapitalizmas, p. 22, ir žr. p. 70-71, 260). Svarbiausias socializmą 
apibrėžiantis elementas - išteklių planavimas - tai institucinis mode- 
lis, leidžiantis centrinei valdžiai kontroliuoti gamybos sistemą (Kapita- 
lizmas, p. 186). Šitaip interpretuojamas socializmas nėra visiškai nesu- 
derinamas su demokratija, kaip teigė Weberis. Dėstydamas argumen- 
tus, padariusius ypatingą įtaką vėlesniems mišrios ekonomikos ir ge- 
rovės valstybės teoretikams (žr. 6 sk.), Schumpeteris manė, kad kol de- 
mokratija apibrėžiama kaip „visuotiniai rinkimai, partijos, parlamen- 
tai, kabinetai ir ministrai pirmininkai“, t.y. kaip sistema, leidžianti su- 
kurti teisėtą vadovavimą, ji visai gali pasirodyti esanti tinkamiausias 
ir patogiausias įrankis spręsti kapitalistinės ar socialistinės santvarkos 
problemas (Kapitalizmas, p. 332). 

Schumpeteris, kaip ir Weberis, manė, kad racionalios, apskaičiuo- 
jančios nuostatos perkėlimas į vis daugiau gyvenimo sektorių smarkiai 
keičia šiuolaikinės visuomenės pobūdį. Kaip ir Weberis, jis teigė, kad 

kapitalizmas davė milžinišką impulsą „racionalizacijos procesui“ (Ka- 
pitalizmas, p. 125, 126; žr. Bottomore, 1985, p. 39—40). Be to, jis sutiko 
su Weberiu, kad racionalizacija yra būtinas nešališkai, funkciškai tvar- 
kytinos sudėtingos visuomenės aspektas; kad tik „ekspertų vyriausy- 
bės“ gali vadovauti administraciniams aparatams, vykdantiems regu- 
liavimo ir kontrolės uždavinį; kad šiuolaikinėmis sąlygomis galima pa- 
laikyti tik labai susiaurintą demokratijos modelį. Tačiau Schumpeteris 
iš esmės visai kitaip negu Weberis aiškino, kad kapitalizmas plius de- 
mokratija anaiptol negali reikšmingai riboti racionalizacijos proceso plėt- 
ros, bet patį kapitalizmą nepaliaujamai griaus nuolatinė „techninio“ 
proceso pažanga. 

Augant didelėms įmonėms, kartu privačiame ir viešame sektoriuo- 
se plinta racionalizuota, biurokratinė valdymo forma. Vis labiau cen- 
tralizuotu būdu kontroliuojama virtinė dalykų, kuriuos iki tol tiesiogiai 
reguliavo rinka: tai inovacijos, gamyba, kainos ir investicijos. Vadina- 
si, į rinką orientuotą pramoninį kapitalizmą iš lėto išstumia organizuo- 
ta ar planuojama ekonominė pažanga. Biurokratinio valdymo indėlis į 
šią raidą, be abejonės, teigiamas; jis yra iš esmės svarbus didėjant tiek 
šiuolaikinės industrializcijos mastui, tiek bet kuriai būsimai socialisti- 
nei organizacijai. Kaip rašė Schumpeteris: 


Aš, pavyzdžiui, negaliu įsivaizduoti, kad šiuolaikinės visuomenės sąlygo- 
mis socialistinė organizacija veiktų kitaip kaip milžiniška ir viską apiman- 
ti biurokratinė mašina. Kiekviena kita alternatyva, kurią tik galiu įsivaiz- 
duoti, vestų į nesėkmę ir žlugimą... Tačiau tai neturėtų bauginti tų, kurie 
suvokia, kaip toli jau yra pažengusi ekonominio gyvenimo - ir gyvenimo 
apskritai — biurokratizacija. (Kapitalizmas, p. 229.) 


Biurokratija nekelia grėsmės nei socializmui, nei demokratijai - prie- 
šingai, ji yra neišvengiamas abiejų papildas (Kapitalizmas, p. 229, ir žr. 
p. 323—324). Socializmas bus sėkminga ekonominės organizacijos for- 
ma tik tiek, kiek pasinaudos „gerai paruoštos, turinčios prestižą ir tra- 
dicijas biurokratijos paslaugomis“. Biurokratizacija yra modernaus val- 
dymo ir demokratinės valdžios pagrindas, nesvarbu, ekonomika kapi- 
talistinė ar socialistinė. Kitaip negu Weberis, Shumpeteris manė, kad 
biurokratija visiškai suderinama su demokratija, o demokratija iš prin- 
cipo visai dera su socialistine organizacija. 

Paties Schumpeterio kapitalizmo ir socializmo teorijos detalės čia 
mus ne itin domina, nors jų raidos samprata apibendrinta 5.2 schemoje. 


Kapitalistinė ekonomikos 
organizacija 


Rinkos konkurencija: techninės 


racionalizacijos akstinas 


Inovacija 








Mažėja pavienio 
verslininko vaidmuo 






Kapitalo kaupimas 





Poliarizuojasi socialinė padėtis tokioms 
grupėms kaip smulkūs gamintojai 
ir prekybininkai prarandant 
ekonominę funkciją 


ir koncentracija 


Didelių įmonių gausėjimas 














Stiprėja socialinis konfliktas žmonių 

lūkesčiams augant kartu su kylančiu 

gyvenimo lygiu (konfliktą didina 
nepatenkinta inteligentija) 



















Sukuria tendencijas: 
— greitai plinta racionalus 
biurokratinis valdymas 
— planuojama gamyba, 
kainos ir investicijos 
- stiprėja centralizuota išteklių 
kontrolė 


Plečiasi socialistinė 
organizacija 










Gausėja ekspertų elitas didėjant žinių 
(tyrimų, plėtros ir valdymo srityse) 
poreikiui, t.y auga vykdomasis 
valdantysis sluoksnis 













Silpnėja tradicinės buržuazijos 
(savininko-valdytojo) politinė 
galia, vadinasi, ir ilgalaikė 
kapitalizmo atrama 








Stiprėja valstybės kontrolė, o centrinis 
pilietinės visuomenės planavimas 


atiduodamas į valstybės administratorių 
ir renkamo personalo rankas 





5.2 schema. Nuo kapitalizmo prie socializmo: pagrindiniai Schumpeterio teori- 
jos elementai 

Norint suprasti modernios demokratijos kontekstą taip, kaip jį suprato 
Schumpeteris, reikia pabrėžti šiuos pagrindinius dalykus: pirma, rinkos 
jėgų silpimas, kurį skatina didėjantis gamybos priemonių mastas ir jų 
koncentravimas; antra, stiprėjanti valdymo racionalizavimo ir biuro- 
kratizavimo tendencija; trečia, didėjanti būtinybė planuoti išteklius eko- 
nominiame ir politiniame gyvenime; ir ketvirta, biurokratijos ir demo- 
kratijos svarba reguliuojant „centristinės“ ekonomikos sąlygas. 


„Klasikinė“ versus moderni demokratija 


Schumpeteris gynė „lyderiavimo demokratiją“, arba „konkurenci- 
nį elitizmą“, ir atvirai atsisakė „klasikinės demokratijos doktrinos“. Jo 
žodžiais sakant, ši demokratija — „tai toks institucinis politinių spren- 
dimų priėmimo metodas, kuris tarnauja bendram labui leisdamas pa- 
čiai tautai spręsti problemas per rinktus asmenis; šių susirinkimas įgy- 
vendina jos valią“ (Kapitalizmas, p. 276). Taip išdėstyta doktrina yra 
keistas teorijų mišinys, derinantis įvairių, visiškai skirtingų modelių 
elementus; užsimenama apie rusoistines ir utilitarines idėjas, taip pat, 
manau, daromos užuominos į kai kurias marksistines sampratas apie 
valstybės ir visuomenės integravimą. Sakyti, jog tai yra „klasikinė dok- 
trina“, kaip jis vadino ją, beveik nėra prasmės, ir reikia to atsisakyti — 
kaip mėginau parodyti, yra virtinė „klasikinių“ modelių. Schumpete- 
ris buvo teisingai kritikuotas už tai, kad sukūrė „baidyklę“ (Pateman, 
1970, p. 17). Vis dėlto kritikuodamas klasikinę doktriną, jis drąsiai iš- 
dėsto daug esminių argumentų, kodėl „konkurenciniam elitizmui“ teik- 
tina pirmenybė prieš kitus modelius. Tokią kritiką tikrai verta svarsty- 
ti (žr. D. Miller, 1983, p. 137-141). 

Schumpeteris pradėjo savo kritiką puldamas idėją, kad egzistuoja 
„bendrasis gėris“, kurį „visada galima nesunkiai apibrėžti ir raciona- 
liais argumentais parodyti kiekvienam normaliam žmogui“ (Kapitaliz- 
mas, p. 276). Jis teigė, kad tai ir klaidinanti, ir pavojinga samprata. Ji klai- 
dinanti, nes skiriasi ne tik žmonių poreikiai, bet ir jų vertybės. Indivi- 
dai ir grupės retai siekia tų pačių tikslų, o kai ir siekia, tai gali smarkiai 
nesutarti, kokios priemonės tinkamiausios konkrečiam tikslui įgyven- 

dinti. Moderniose, ekonomiškai diferencijuotose ir kultūriškai įvairialy- 
pėse visuomenėse neišvengiamai turi būti skirtingai aiškinamas bend- 
rasis gėris. Nesutariama principiniais ir politiniais klausimais, kurių ne- 
galima išspręsti tiesiog apeliuojant į „viską apimančią bendrąją valią“. 
Be to, šių nesutarimų negalima pašalinti racionaliais argumentais, nes 
„aukščiausiosios vertybės“ - įrodinėjo Schumpeteris panašia dvasia 
kaip Weberis,- „nėra vien logikos dalykas“. Skirtumai tarp konkuruo- 
jančių sampratų, koks turėtų būti gyvenimas ir visuomenė, būna nepa- 
šalinami (Kapitalizmas, p. 276). Negana to, sumenkinti tokių skirtumų 
svarbą politiškai pavojinga. Jeigu tariama egzistuojant bendrąjį gėrį ir 
teigiama, kad jis yra racionalumo kūrinys, tai telieka trumpas žingsne- 
lis iki to, kad bet koks nesutikimas bus pasmerktas kaip sektantiškas ir 
iracionalus. Oponentus, kurie tik „sektantiški ir iracionalūs“, galima tei- 
sėtai marginalizuoti arba ignoruoti; jeigu jie atkakliai protestuoja, juos 
galima net pažaboti „jų pačių labui“. Bendrojo gėrio samprata yra ne- 
priimtinas demokratinės teorijos elementas (Kapitalizmas, p. 277). 

Nei Rousseau, nei Marxo demokratijos sampratose nėra vienareikš- 
miškai teigiama, kad teisė arba politika privalo būti grindžiamos „visų 
valia“ (plg. IIb ir IV modelius). Tačiau net jeigu „visų valią“ laikytume 
„daugumogvalia“, tai jokiu būdu negarantuotų, kad „klasikinė demo- 
kratija“ įgyvendins tai, „ko iš tikrųjų nori tauta“ (Kapitalizmas, p. 281). 
Antras Schumpeterio argumentas prieš „klasikinę doktriną“ yra tas, kad 
nedemokratinių įstaigų sprendimai kartais žmonėms apskritai gali pa- 
sirodyti priimtinesni negu „demokratiški sprendimai“, nes tokios įstai- 
gos gali pasinaudoti savo išskirtine padėtimi formuoti politiką, kuriai 
pirmiausia nebūtų pritarę jos paliestos šalys arba jos būtų atmetusios 
tokią politiką todėl, kad ji reikalautų pernelyg smarkiai aukotis. Jis nu- 
rodė Napoleono Bonaparto primestą religijos klausimo sprendimą Pran- 
cūzijoje pačioje devyniolikto šimtmečio pradžioje kaip klasikinį pavyzdį, 
kai patenkinama politika įtvirtinama diktatoriškomis priemonėmis; o 
ilgalaikėje perspektyvoje, teigė Schumpeteris, ta politika buvo neabe- 
jojamai naudinga visoms šalims. Jo nuomone, tai anaiptol ne vieninte- 
lis pavyzdys ir todėl, „jeigu rezultatai, kurie ilgainiui patenkina visą tau- 
tą, būtų kriterijus, rodantis, kad valdžia veikia tautos labui, tada tautos 
valdžia, kaip ją įsivaizduoja klasikinė demokratijos doktrina, dažnai ne- 


218 DVIDEŠIMTOjJO AMŽIAUS VARIANTAI 


patenkintų šio kriterijaus“ (Kapitalizmas, p. 282-283). Galutinis Schum- 
peterio argumentas prieš „klasikinį paveldą“ labiausiai intriguojantis 
ir Žinomiausias“ —- juo tiesiogiai puolama pati „tautos valios“ esmė. 
Remdamasis anksčiau minėtų minių psichologų teorijomis ir įžvalgo- 
mis, kaip reklama padeda formuoti vartotojų preferencijas, jis įtikina- 
mai aiškino, kad „liaudies valia“ (arba „žmonių valia“, arba „balsuo- 
tojų valia“) yra socialinis konstruktas, kuris menkai racionaliai pagrįs- 
tas, O gal ir visai nepagrįstas (žr. Kapitalizmas, p. 283-292). Reklamos 
atvejis pamokomas. Akivaizdus reklamuotojų sugebėjimas sukurti nau- 
jų gaminių „poreikius“ ir iš naujo įžiebti susidomėjimą senaisiais pa- 
tvirtina, kiek pažeidžiami „individualūs“ 
kaip jais manipuliuojama. Aišku, kad tie troškimai ir pasirinkimai yra 
(Kapitalizmas, 


troškimai ir pasirinkimai ir 
socialinės kilmės, o individo požiūriu —- „neracionalūs“ 
p. 282). Tai nereiškia, jog reklamuotojai gali parduoti viską; kad gami- 
niai išliktų patrauklūs, jie privalo turėti kokią nors ilgalaikę „vartoja- 
mąją vertę“. Tačiau tai reiškia, kad vartotojai pasiduoda reklamuoto- 
jams, kurie, išnaudodami kartojimo jėgą arba žaisdami pasąmone (mė- 
gindami sužadinti malonias, visiškai neracionalias, dažniausiai seksua- 
linio pobūdžio asociacijas) gali išgauti didžiausią efektą (Kapitalizmas, 
p. 285). 

Vartojimo pasaulis leidžia bent jau rutiniškai patikrinti pažadą tik- 
rove (ar gaminys patenkina lūkesčius?). Politikoje, nelaimei, taip nėra. 
Valstybinių ir tarptautinių reikalų tolimumas daugumos žmonių gyve- 
nimui palieka jiems labai mažai galimybių teisingai vertinti konkuruo- 
jančias ideologijas ir politikas. Negana to, individai apskritai imlūs ir 
linkę pasiduoti suinteresuotų grupių spaudimui, o tai ardo bet kokį ne- 
priklausomo politinio mąstymo pagrindą. Be to, politikų vis plačiau 
naudojamos reklamos technikos toliau pačios griauna bet kokį kažka- 
da turėtą tikėjimą liberaliomis arba radikaliomis sampratomis, kad „su- 
vereni tauta“ yra ar galėtų būti „suverenios valstybės“ galių šaltinis ir 
šias galias prižiūrėtų (plg. J. B. Thompson, 1995). Pasak Schumpeterio, 
politikoje susiduriama daugiausia su „kokios nors įtakos paveikta“, o 
ne su „tikra“ tautos valia. „Klasikinės demokratijos“ volonte generale 
šiandien tikrovėje „yra politinės raidos produktas, o ne jos varomoji jė- 
ga“ (Kapitalizmas, p. 291). 

Tokia padėtis turi daug nerimą keliančių padarinių: atrankiniu spau- 
dimu, išpardavimo gudrybėmis ir reklaminiais triukais galima sukurti 
politines problemas, pasirinkimo galimybes ir „vaistus“; visuomenės są- 
monę gali valdyti mados ir kaprizai, o politinis nestabilumas gali leng- 
vai tapti norma. Pavojus tapti „pardavėjo“ auka - komercijos srityje jį 
šiek tiek sumažina kasdienis realaus vartojimo procesas - viešajame gy- 
venime labai didelis. Nors Schumpeteris nenori visiškai paneigti Lin- 
colno posakio, kad neįmanoma „mulkinti visų Žmonių visą laiką“, jis 
pabrėžė, kad 


istorija susideda iš trumpalaikių padėčių, kurios gali pakeisti visą jos kryp- 
tį. Jeigu visą tautą galima trumpam „apmulkinti“ ir priversti priimti tai, 
ko ji iš tikrųjų nenori, ir jeigu tai nėra išimtinis atvejis, į kurį galima nu- 
moti ranka, tai joks retrospekyvus sveikas protas nepakeis esminio fakto: 
iš tikrųjų ne tauta kelia ir sprendžia klausimus, - klausimai, kurie lemia 
jos likimą, yra keliami ir sprendžiami jos vardu, tačiau ne jos. (Kapitaliz- 
mas, p. 292.) 


Iš šių argumentų Schumpeteris daro išvadą, kad „demokratijos my- 
lėtojai“, norintys išvengti kai kurių didžiausių šiuolaikinės politikos 
grėsmių ir pavojų, privalo apvalyti savo tikėjimą nuo „įsivaizduojamų“ 
prielaidų ir demokratijos „klasikinės doktrinos“ teiginių. Pirmiausia jie 
turi atsikratyti idėjų, kad „tauta“ turi aiškią ir racionalią nuomonę vi- 
sais politiniais klausimais; kad rinkėjai gali įgyvendinti tokią nuomonę 
tik arba tiesiogiai veikdami, arba rinkdami „atstovus“, kurie vykdys jų 
valią; kad politinio sprendimo galia yra svarbiausias demokratijos ele- 
mentas. Jeigu „tautos“ negalima laikyti „sprendėja“ arba „valdytoja“, 
tai kokį vaidmenį galima, jeigu apskritai galima, jai priskirti? Schum- 
peterio požiūriu, „tauta“ yra ir gali būti tik „valdžios kūrėja“, mecha- 
nizmas atrinkti „sugebančius spręsti žmones“ (p. 297). Vadinasi, demo- 
kratiją reikia suprasti kaip politinį metodą, kai žmonės kaip rinkėjai pe- 
riodiškai renkasi iš galimų lyderių komandų. Taigi, „konkurencinis eli- 
tizmas“ yra patogiausias, veiksmingiausias ir tinkamiausias demokra- 
tijos modelis. 

Politikų elgesį Schumpeteris laikė analogišku dėl vartotojų konku- 
ruojančių verslininkų veiksmams. Valdžios vadžios teisingai priklauso 

tiems, kurie įsakinėja „rinkai“ (Kapitalizmas, p. 313). Kaip rinkėjai ne- 
nustatinėja pagrindinių politinių dienos klausimų, lygiai taip pat labai 
apribotas ir jų kandidatų „pasirinkimas“. Ką jie išrenka, priklauso nuo 
taisyklių, apibrėžiančių teisę siekti pareigų, realiai jų siekiančių kandi- 
datų iniciatyvų ir galingų, už šių siekių stovinčių jėgų. Politinės parti- 
jos dar labiau suvaržo pasirinkimo galimybes. Nors kyla pagunda ma- 
nyti, kad partijas formuoja „principai, dėl kurių sutaria visi jų nariai“, 
Schumpeteris (lygiai kaip ir Weberis) tai laikė pavojinga racionaliza- 
cija - pasidavimu partijų apie save susikurtam įvaizdžiui. Visos parti- 
jos įsipareigojusios laikytis konkrečių principų ir platformų, bet neįma- 
noma jų suprasti remiantis šiais dalykais. Kodėl partijos faktiškai val- 
džioje turi valdžią maždaug panašų laiko tarpsnį ir praktiškai vykdo 
panašią politiką, paaiškina jų funkcija: partijos - tai „mašinos“, išras- 
tos siekiant vieno tikslo —- laimėti konkurencinę kovą dėl valdžios. Ir 
jos turėjo būti išrastos, nes paprasti piliečiai nesugeba koordinuoti sa- 
vo politinės veiklos: 


Partijos ir partiniai politikai yra reikalingi tik dėl to, kad rinkėjų masė gali 
elgtis tik kaip banda; pačios partijos yra pastanga sutvarkyti politinę kon- 
kurenciją beveik taip pat, kaip tai daro verslininkų asociacija ekonomikai 
tvarkyti. Partijos valdymo metodai, partinė reklama, šūkiai ir maršai nėra 
papuošalai. Jie, kaip ir partijos lyderis, yra pati politikos esmė. (Kapitaliz- 
mas, p. 313.) 


Rinkėjo vaidmuo nedidelis: jis gali tik pripažinti vieną ar kitą „ly- 
derį“ arba nepripažinti. „Lyderis“ įveda tvarką ir sugeba išnarplioti po- 
litinę painiavą; rinkėjai balsuodami legitimuoja vėlesnę politinę veiklą. 

Labai pageidautina aiškiai atskirti atstovų ir rinkėjų darbą: „rinkė- 
jai turi gerbti savo išrinktus politikus. Jie neturi per daug lengvai išsi- 
žadėti lojalumo tarp rinkimų ir suprasti, kad išrinkto asmens politinė 
veikla yra jo, o nejų reikalas“ (Kapitalizmas, p. 325). Rinkėjai ne tik pri- 
valo susilaikyti nurodinėję savo atstovams, ką šie turi daryti, bet ir su- 
silaikyti nuo visokių mėginimų daryti įtaką jų sprendimams: „bombar- 
duoti juos laiškais bei telegramomis... turi būti vienodai draudžiama“ 
(p. 326)! Schumpeterio teorija piliečiams numato tik du politinio daly- 
vavimo būdus - diskutuoti ir retkarčiais balsuoti. Jo nuomone, demo- 

kratija, ko gero, bus veiksminga tada, kai lyderiai galės nustatinėti vie- 
šosios politikos sąlygas „neniukinami“. 

Bet kurios formos demokratiją persekioja pavojus tapti neveiksmin- 
gą valdymą maitinančia dirva. Net kaip institucinis vadovų atrankos 
metodas demokratija gali tapti kliūtimi geram valdymui todėl, kad, be 
kitų dalykų, nepaliaujamai vyksta kova dėl politinio pranašumo, o vie- 
šoji politika pritaikoma ilgalaikiams politikų interesams (pavyzdžiui, 
ekonomikai vadovaujama taip, kad didėtų šansai būti perrinktiems). 
Šie pavojai tikri, kaip ir gausybė kitų galimų sunkumų (žr. Kapitaliz- 
mas, p. 314-318). Tačiau šias problemas galima sušvelninti suprantant, 
kokiomis sąlygomis demokratija veikia patenkinamai. Schumpeterio 
nuomone, šios sąlygos yra tokios: 


1. Politikai turi pasižymėti aukštomis moralinėmis savybėmis. 

2. Konkurencija tarp besivaržančių lyderių (ir partijų) privalo vyk- 
ti neišeinant iš palyginti siauros politinių klausimų srities, ją tu- 
ri varžyti sutarimas dėl bendros nacionalinės politikos krypties, 
dėl to, kas laikytina pagrįsta parlamentine programa, ir dėl bend- 
rųjų santvarkos principų. 

3. Privalo būti profesionaliai paruošta, nepriklausoma, „turinti pres- 
tižą ir tradicijas“ biurokratija, padedanti politikams visais poli- 
tikos formavimo ir administravimo klausimais. 

4. Privalo būti „demokratinė savikontrolė“, t.y. platus sutarimas dėl 
to, kad, pavyzdžiui, nepageidautina, jog rinkėjai ir politikai pai- 
niotų jiems skirtus vaidmenis, jog vyriausybės būtų pernelyg 
smarkiai kritikuojamos visais klausimais, jog politinis elgesys bū- 
tų neprognozuojamas ir smurtingas. 

5. Reikia tokio lygio kultūros, kad būtų toleruojami nuomonių skir- 
tumai. 


Demokratinis metodas gali veikti gerai esant šioms penkioms sąly- 
goms, bet, pabrėžė Schumpeteris, jis „veikia blogai neramiais laikais“ 
(Kapitalizmas, p. 326). Demokratija greičiausiai žlugs, jeigu interesų ir 
ideologijų laikomasi taip užsispyrusiai, kad žmonės nėra pasiruošę da- 
ryti kompromisų. Tokia padėtis paprastai pranašauja demokratinės po- 
litikos galą. 

Schumpeteris įrodinėjo, kad jo siūlomas demokratijos aiškinimas turi 
daug ryškių pranašumų prieš kitas teorijas. Jis duodąs patikimą krite- 
rijų skirti demokratines valdžias nuo kitokių; jis visiškai pripažįstąs ypa- 
tingą vadovavimo reikšmę; jis teigiąs politinės konkurencijos - net jei- 
gu ši konkurencija netobula - svarbą ir parodąs, kaip galima sukurti ir 
nušalinti vyriausybes. Be to, jo teorija atskleidžianti liaudies norų po- 
būdį ir kartu jų nesureikšminanti. Schumpeteris taip pat jautė, kad jo 
teorija aiškina ryšį tarp demokratijos ir laisvės. Jeigu pastaroji supran- 
tama kaip „individo savivaldos sferos egzistavimas“, tai demokratinis 
metodas reikalauja, kad kiekvienas iš principo būtų laisvas konkuruo- 
ti dėl politinės vadovybės. Kad šis reikalavimas būtų patenkintas, turi 
būti „didelė diskusijų laisvė visiems“, o tai suponuoja ir žodžio, ir spau- 
dos laisvę (Kapitalizmas, p. 300). 

Negana to, svarbus Schumpeterio teorijos tikslas buvo parodyti, kad 
demokratija ir laisvė suderinamos tiek su kapitalistine, tiek ir su socia- 
listine ekonomikos organizacija, kol nėra pernelyg išplečiama politikos 
samprata. Nepanašu, kad taip atsitiktų kapitalistinėje ekonomikoje, nes 
čia ekonomika laikoma esančia anapus politikos, valdžios veiklos ir ins- 
titucijų tiesioginės srities. Šį liberalų ir iš esmės „buržuazinį reikalo su- 
pratimą“, žinoma, atmeta socialistai, kuriems ekonominės galios san- 
tykiai yra svarbiausias „politiškumą“ konstituojantis veiksnys. Tačiau, 
nurodė Schumpeteris, nors socialistinė samprata turi aiškinamųjų pra- 
našumų, ji taip pat kelia ir rimtų sunkumų: ji aiškiai neapibrėžia poli- 
tikos apimties ir ribų ir todėl visos veiklos sritys atveriamos tiesiogi- 
niam politiniam kišimuisi ir kontrolei. „Demokratija“, pabrėžė jis, nėra 
joks šios problemos sprendimas. Be to, mintis „demokratizuoti“ vals- 
tybę ir visuomenę atiduodant visą politinę valdžią į piliečių rankas grin- 
džiama visomis „klasikinės demokratijos doktrinos“ iliuzijomis; šiuo- 
laikiniame pasaulyje tai pavojingai klaidinanti mintis. Todėl demokra- 
tija ir socializmas gali būti suderinami tik tuo atveju, jei demokratija 
suprantama kaip „konkurencinis elitizmas“ ir jeigu yra visos penkios 
jos sėkmingo funkcionavimo sąlygos. Socialistinei demokratijai prireiks, 
be kitų dalykų, plačios biurokratijos bei nedviprasmiško politikos at- 
skyrimo nuo visų techninių-administracinių klausimų. Nors Schumpe- 
terio politikos samprata toli gražu nėra aiški, atrodo, kad jo požiūriu 

politiką reikia tapatinti su partijų konkurencija ir įstatymų bei politi- 
kos kūrimo procesais, kuriais įtvirtinama valstybės ir pilietinės visuo- 
menės „infrastruktūra“. Schumpeterio nuomone, negalima iš anksto nu- 
matyti, ar socialistinė demokratija galėtų tinkamai veikti ilgą laiką. Bet 
jis buvo visiškai tikras dėl vieno dalyko: idėjų, kurias puoselėja „klasi- 
kinė demokratijos doktrina“, niekada negalima įgyvendinti; socialisti- 
nė ateitis, kad ir kokia ji būtų, su jomis nebus susijusi. 


Technokratinė vizija 


Schumpeterio demokratijos teorija atskleidžia daug atpažįstamų mo- 
dernių Vakarų liberaliųjų demokratijų bruožų: partijų konkurencinę ko- 
vą dėl politinės valdžios; svarbų valstybinių biurokratijų vaidmenį; po- 
litinio vadovavimo reikšmę; šiuolaikinėje politikoje naudojamus įvairius 
reklamos būdus; nuolatinį rinkėjų atakavimą informacija, rašytine me- 
džiaga ir pamokymais; ir vis dėlto, nepaisant šios krušos, menką dau- 
gelio rinkėjų informuotumą apie šiuolaikines politines problemas ir jų 
demonstruojamą akivaizdų šių problemų neišmanymą. Daugelis šių 
idėjų tapo svarbiausiomis šeštojo dešimtmečio ir septintojo dešimtme- 
čio pradžios politinių ir socialinių mokslų temomis ir buvo toliau nag- 
rinėjamos (kritinę apžvalgą žr. Duncan and Lukes, 1963). Šių tyrinėjimų 
rezultatai čia nėra labai svarbūs, nors verta pažymėti, kad daugelis ty- 
rinėtojų teigė patvirtiną pagrindinį Schumpeterio nupiešto demokratijos 
paveikslo motyvą. Tačiau čia svarbu konkrečiai išnagrinėti kai kurias 
svarbiausias Schumpeterio teorines ir empirines nuostatas. 

Visą Schumpeterio demokratijos aiškinimą persmelkia du labai abe- 
jotini teiginiai: pirma, kad egzistuoja „klasikinė demokratijos teorija“, 
kuri iš esmės nepagrįsta, nes esanti „nerealistinė“, ir, antra, kad šią te- 
oriją gali pakeisti tik „konkurencinio elitizmo“ modelis. Šie teiginiai abe- 
jotini dėl daugelio priežasčių. Pirma, kaip jau nurodžiau, tokio dalyko 
kaip „klasikinė demokratijos teorija“ nėra; yra daug „klasikinių“ mo- 
delių. Schumpeterio klasikinio paveldo samprata —- mitas (Pateman, 
1970, p. 17). Antra, Schumpeterio teiginys, jog jis „nerealistinį“ modelį 
keičiąs gerai pagrįsta, empiriškai patikrinta alternatyva, suponuoja, kad 
ji gali paaiškinti visus pagrindinius šiuolaikinės demokratijos elemen- 

tus. Visos pretenzijos į visapusiškumą turi žadinti skeptiškumą, o anks- 
čiau pateikta kritika rodo, kad „alternatyva“ negali paaiškinti virtinės 
gyvybiškai svarbių šiuolaikinio demokratinio gyvenimo aspektų. Tre- 
čia, konkurencinis vadovavimo modelis jokiu būdu nėra vienintelė de- 
mokratinėje teorijoje pagrindžiama pasirinkimo galimybė. Schumpete- 
ris, kaip ir Weberis, netyrinėjo daugybės įvairių demokratijos ir politi- 
nės organizacijos formų. Jis, pavyzdžiui, nesvarstė, kaip konkurenci- 
nio modelio aspektus galima derinti su didesnio dalyvavimo schemo- 
mis, numatančiomis galimybes šaukti tiesioginius susirinkimus, pade- 
dančius skatinti ir kurti politiką ir/arba priiminėti sprendimus daugu- 
mos balsavimu ir/arba rinkti atstovus, įpareigotus vadovautis konkre- 
čiai apibrėžtomis nuostatomis (žr. D. Miller, 1983). 

Bet negalime čia tiesiog sustoti; juk visas Schumpeterio „klasikinės 
demokratijos“ puolimas pagrįstas „kategorine klaida“. Kaip nurodė 
daugelis kritikų, jis darė klaidingą prielaidą, kad empiriniais duome- 
nimis apie šiuolaikinių demokratijų pobūdį galima remtis tiesiog kaip 
pagrindu atmesti klasikiniuose modeliuose puoselėjamus idealus, pa- 
vyzdžiui, politinės lygybės ir lygaus dalyvavimo idealus (plg. 1 ir 2 sk.). 
Pasak vieno komentatoriaus, „šiuolaikinių visuomenių nesugebėjimas 
įgyvendinti tokių tikslų savaime nerodo, kad jos iš principo negali jų 
įgyvendinti... Jeigu „klasikinė demokratija“... neegzistuoja, tai neįro- 
do, kad ji negalima“ (Parry, 1969, p. 149; žr. Duncan and Lukes, 1963). 
Rousseau ir Marxas, du radikaliausi demokratai, gerai suprato, kad jų 
idealios demokratijos sampratos buvo visiškai svetimos to meto visuo- 
menei; vargu ar reikia pakartoti, kad jų darbo tikslas iš esmės buvo tos 
visuomenės kritika. Negana to, jie taip pat suprato, kokios didžiausios 
kliūtys trukdo „sudemokratinti“ tikrovę. Vadinasi, būtų galima paro- 
dyti, kad kai kurie politiniai idealai apskritai neįgyvendinami - būtent 
įrodyti, jog žmonės negali jų įgyvendinti ar jog kova už jų įgyvendini- 
mą sukeltų tokius milžiniškus sukrėtimus, kad jie niekada nebūtų įgy- 
vendinti praktikoje, ar jog šie idealai įkūnija prieštaringus tikslus (plg. 
Perry, 1969). Bet Schumpeteris puola visai kitu aspektu. Jis nepateikė 
tokio pobūdžio argumentų. Jis apibrėžė demokratiją ir „realių“ politi- 
nių galimybių spektrą atsižvelgdamas į tuo metu Vakaruose vyravu- 
sias procedūras, nusistovėjusią tvarką ir tikslus. Taip elgdamasis, jis ne- 
pajėgė tinkamai įvertinti tikrovę kritikavusių teorijų - Žmogaus prigim- 

ties ir socialinės sanklodos vizijų, kurios atvirai neigė status guo ir sie- 
kė pagrįsti virtinę alternatyvių galimybių (Duncan and Lukes, 1963). 

Be to, Schumpeterio išpuolis prieš „klasikinį paveldą“ tapo labai pa- 
našus į atvirą pačios individualaus žmogiškojo veiksnio idėjos puoli- 
mą - idėjos, kuri nuo šešiolikto šimtmečio pabaigos buvo liberalaus 
mąstymo šerdis. Visai liberaliajai tradicijai svarbiausia buvo Žmonių 
kaip „individų“ samprata, pasak kurios, jie gali būti aktyvūs savo po- 
litinės santvarkos piliečiai, o ne tik kitos valdžios valdiniai. Schumpe- 
teris pripažino, kad individai gali būti „aktyvūs“ vartojimo ir privataus 
gyvenimo srityse, bet jis beveik paneigė, jog jie gali būti tokie ir politi- 
kos srityje. Pabrėždamas „tautos valios“ „fabrikavimo“ mastą ir indi- 
vidų polinkį pasiduoti „neracionalioms“ jėgoms, jis, smogdamas idė- 
jai, kad Žmonės gali naudotis galia rinkdamiesi, smogia pačiai indivi- 
dualaus žmogiškojo veiksnio idėjai. 

Kiekvienai patenkinamai žmogiškojo veiksnio sampratai tikrai nepa- 
prastai svarbu pripažinti, kad veikėjai „galėjo pasielgti kitaip“. Veiks- 
nio sąvoka suponuoja „veikėjų sąmoningumą“. Būti žmogumi reiškia 
būti tikslingai veikiančiu veikėju, kurio veiksmai argumentuoti ir kuris 
paklaustas sugeba diskursyviai suformuluoti tuos argumentus (žr. Gid- 
dens, 1984; Held and Thompson, 1989). Tai, jog pabrėžiama, kad žmo- 
nės sugeba veikti sąmoningai, žinoma, nereiškia, kad toks sąmoningu- 
mas yra neribotas. Akivaizdu, kad jį riboja, be kitų dalykų, veikimo są- 
lygos, kurios gali būti tik menkai suprastos ar išvis nesuvoktos. Nors gy- 
vybiškai svarbu pripažinti, kad asmenybę struktūrina socialinės jėgos, 
taip pat svarbu visiškai nesugriauti veikėjo idėjos. Išsižadėjus sampra- 
tos, kad žmonės yra sąmoningi veikėjai, sugebantys politiškai rinktis, te- 
lieka trumpas žingsnis iki minties, jog „tautai “ tereikia „valdytojų“, ku- 
rie yra inžinieriai, sugebantys priimti teisingus techninius sprendimus, 
kaip tvarkyti žmonių reikalus. Schumpeterio „konkuruojančių elitų“ 
sampratai trūksta tik mažo žingsnelio iki šios technokratinės vizijos — 
antiliberalios ir antidemokratinės vizijos. 

Tai, kad Schumpeteris problemiškai aiškino veikėjo prigimtį ir la- 
bai menkai vertino žmonių sugebėjimus, sukūrė virtinę kitų sunkumų, 
panašių į tuos, kurie atskleidžiami Weberio teorijoje. Jeigu manoma, kad 
rinkėjai nesugeba susidaryti teisingų nuomonių aktualiais politikos 
klausimais, tai kodėl reikia manyti, kad jie sugebės rinktis iš konkuruo- 


226 DVIDEŠIMTOJO AMŽIAUS VARIANTAI 


jančių politinių lyderių? Kuo remiantis reikėtų manyti, kad rinkėjų nuo- 
sprendis teisingas? Jeigu rinkėjai sugeba vertinti konkuruojančias va- 
dovybes, jie tikrai sugeba suprasti svarbiausias problemas ir atskirti 
konkuruojančias programas. Be to, Schumpeteris darė prielaidą, jog yra 
grupė politinių lyderių, kompetentingų priimti politinius sprendimus. 
Tačiau šis požiūris pagrindžiamas labai menkai ir tik pateikiami nie- 
kuo nepagrįsti teiginiai, kad politikoje esama talentingų ir ryžtingų 
žmonių, kad jie labai racionalūs ir kad jiems pakankamai rūpi „rea- 
lios“ viešojo gyvenimo problemos, tad jie pajėgūs susidaryti teisingas 
politines nuomones. Priminsime, kad Schumpeteris teigė, jog daugu- 
ma gyventojų neangažuoti, nesuinteresuoti ir nesugeba mąstyti apie 
politikos esmę, nes, be kitų priežasčių, politika nutolusi nuo daugu- 
mos Žmonių gyvenimo. Tačiau pamėginus apibrėžti „politikos esmę“, 
kurią Schumpeteris, keista, palieka nesukonkretintą, ji tikrai apimtų 
(daugumos Žmonių nuomone) tokius klausimus kaip sveikatos prie- 
žiūra ir švietimas, darbas ir bedarbystė, nelygybė ir socialinis konflik- 
tas, karas ir taika (žr. Held and Leftwich, 1984). Šiuos dalykus sunku 
vadinti „nutolusiais“ nuo kasdienio gyvenimo: būtų tiksliau juos pri- 
skirti toms giliai įsišaknijusioms problemoms, su kuriomis dauguma 
žmonių kasdien susiduria kaip piliečiai. Be to, tai problemos, dėl ku- 
rių Žmonės greičiausiai turės tvirtas nuomones. Nesugebėti išnagrinėti 
šių nuomonių svarbos - vadinasi, dar labiau traktuoti politiką kaip „me- 
todą“ ir per anksti liautis ieškojus tinkamiausios demokratijos formos. 

Minėtos problemos susijusios su kitu sunkumu: Schumpeteris lin- 
kęs pernelyg išpūsti mastą, kuriuo fabrikuojama „tautos valia“. Nors 
socialiniai mokslai turi daug įvairių duomenų, rodančių, kad žiniask- 
laidos, politinių institucijų ir kitų oficialių „socializacijos“ įstaigų po- 
veikis išties didžiulis, esama ir duomenų, rodančių, kad nereikia per- 
vertinti jų galios. Juk aišku, kad žmonių vertybės, įsitikinimai ir netgi 
jų mąstymo rėmai nėra paprastas galingų institucijų paliktas įspaudas. 
Tai labai sudėtinga tyrinėjimų sritis. Bet, šiaip ar taip, yra tikra, kad 
Schumpeterio argumentą galima priimti tik su didelėmis išlygomis. Ne- 
daug duomenų patvirtina požiūrį, kad žmonių politines nuostatas dau- 
giausia formuoja jų „iš viršaus“ gaunami „pamokymai“. Apskritai duo- 
menys atskleidžia ir tai, kad politiškai galingi ir susitelkę sluoksniai pa- 
prastai morališkai palaiko valdančias institucijas; ir tai, kad tarp dir- 

bančių Žmonių vyrauja vertybinis nesutarimas ir ryškūs nuomonių skir- 
tumai; dažniau randamos fragmentiškos nuostatos negu nuoseklus „su- 
fabrikuotas“ požiūris. Politikoje ir žiniasklaidoje „transliuojamos“ pa- 
žiūros sudėtingomis gijomis susipina su kasdieniu patyrimu, vietos tra- 
dicija ir socialine struktūra (žr. J. B. Thompson, 1984; 1995). 

Demokratija Schumpeteriui svarbi, nes legitimuoja valdančiųjų pa- 
dėtį. Bet kaip konkrečiai galima tai pagrįsti? Ar galime pritarimą kon- 
kurencinei demokratinei sistemai laikyti legitimumo rodikliu? Ar pro- 
ginis balsavimas legitimuoja politinę sistemą? Čia reikia įrodyti dau- 
gelį dalykų. Schumpeteris darė prielaidą, kad balsavimas išreiškia ti- 
kėjimą, jog; valstybė arba politinės institucijos pripažįstamos, t.y legiti- 
muojamos. Tačiau ši legitimacijos samprata turi tą trūkumą, kad ji ne- 
leidžia atskirti įvairių priežasčių, skatinančių ką nors pripažinti ar dėl 
ko nors nusileisti, su kuo nors sutikti ar dėl ko nors sutarti (plg. Mann, 
1970; Habermas, 1976). Galime ką nors pripažinti arba dėl ko nors nu- 
sileisti todėl, kad: 


1. Nėra pasirinkimo (paklusimas įsakymams arba prievartai). 

2. Apie egzistuojančias politines sąlygas visada mąstėme mažai arba 
visai nemąstėme, ir darome taip, kaip visada darėme (tradicija). 

3. Nenorime būti kokiu nors būdu varginami (apatija). 

4. Nors mums nepatinka situacija (ji nėra patenkinama ir toli gra- 
žu ne ideali), neįsivaizduojame, kad ji galėtų būti tikrai kitokia, 
ir todėl susitaikome su tuo, kas atrodo panašu į likimą (pragma- 
tiškas pritarimas). 

5. Mūsų netenkina esami dalykai, bet vis dėlto juos kenčiame no- 
rėdami pasiekti kitą tikslą; pritariame, nes tai mums naudinga 
ilgalaikėje perspektyvoje (instrumentinis pripažinimas arba sąlygiš- 
kas sutikimas). 

6. Atsižvelgdami į esamas sąlygas ir turimą informaciją, darome iš- 
vadą, kad ši padėtis kiekvienam iš mūsų kaip asmeniui ar ben- 
drijos nariui „teisinga“, „korektiška“, „tinkama“: ji yra tai, kas 
iš tikrųjų privalo arba turi būti (normatyvinis sutarimas). 

7. Turime tai, kam būtume pritarę esant idealioms sąlygoms - pa- 
vyzdžiui, žinodami viską, ką norime žinoti, turėdami visas gali- 
mybes sužinoti kitų sąlygas ir reikalavimus (idealus normatyvinis 
sutarinias). 

Šios skirtys yra analitinės: realiame gyvenime daug skirtingų suta- 
rimo tipų suplakami kartu, o tai, ką vadinu „idealiu normatyviniu su- 
tarimu“, yra padėtis, kurios greičiausiai niekas nepasieks. Tačiau „ide- 
alaus normatyvinio sutarimo“ idėja įdomi, nes ji yra gairė, padedanti 
įvertinti, ar tie, kurie taisykles, įstatymus ir politines sistemas pripažįs- 
ta, pavyzdžiui, pragmatiškai, būtų elgęsi, kaip elgėsi, jeigu veikimo me- 
tu būtų daugiau žinoję, būtų buvę geriau informuoti, etc. (plg. Held, 
1995, 7-9 sk.) 

Schumpeterio analizėje ne tik nepavyko atskirti įvairių galimų pri- 
pažinimo, kurį suponuoja toks veiksmas kaip balsavimas, reikšmių, bet 
ši analizė iš tikrųjų davė rimtų prima facie priežasčių abejoti, ar politinį 
dalyvavimą, kurio išraiška - balsavimas, galima tapatinti su „legitimu- 
mu“. Paties Schumpeterio aiškinimu, konkurencinė demokratinė siste- 
ma rutinos sąlygomis sudaro galimybes stiprias politines pozicijas tu- 
rintiems Žmonėms manipuliuoti piliečių politine valia ir ją iškreipti. Ar 
tokia politinė sistema nekuria savo pačios legitimumo sąlygų? Schum- 
peterio darbe nebuvo kritiškai nagrinėjamos sąlygos, kurioms esant bū- 
tų galima sakyti, jog piliečiai suteikia legitimumą, tai yra sąlygos, ku- 
riomis piliečiai ką nors daro todėl, kad jie mano, jog tai teisinga, korek- 
tiška, pateisinama - vertinga“. Valdžios ir legitimumo sąsaja sudėtin- 
gesnė, negu atskleidžiama Schumpeterio analizėje. 

Schumpeteris tikėjo, kad jo demokratijos teorija atskleidžia demokra- 
tijos ir laisvės ryšį. Jo požiūriu, demokratija suponuoja valstybę, kurio- 
je visi iš principo turi teisę konkuruoti dėl politinio vadovavimo. Tokio 
dalyvavimo sąlygos yra diskusijų ir žodžio laisvė (Kapitalizmas, p. 300). 
Tačiau šitaip formuluojamas požiūris visai neteisingas. Pirmiausia dau- 
gelis žmonių negali siekti politinių pareigų ne todėl, kad iš jų atimta 
laisvė diskutuoti, o todėl, kad jie iš tikrųjų neturi tam būtinų išteklių (ar 
tai būtų laikas, organizaciniai įgūdžiai, pinigai ar kapitalas). Visiškai 
akivaizdu, kad yra daug įvairių grupių, kurios paprasčiausiai neturi iš- 
teklių konkuruoti nacionalinėje arenoje su tais, kurie, tarkime, yra di- 
džiumos ekonominių išteklių savininkai ir valdytojai, arba su tais, ku- 
rie vadovauja galingiems politiniams aparatams. Kai kurie neturi mi- 


“ Prie šios problemos grįšime kituose dviejuose skyriuose ir baigiamojoje knygos da- 
lyje, p. 378-379. 

nimalių galimybių kaip nors politiškai susitelkti. Reikia analizuoti sąly- 
gas to, ką anksčiau vadinome „ribotu“ dalyvavimu ar „nedalyvavimu“, 
bet Schumpeteris jų neanalizuoja. Schumpeteris, kaip ir Weberis, nenag- 
rinėjo ydingo nedalyvavimo rato, nors net ir jis pripažino, kad, neturė- 
dami erdvės politinei iniciatyvai, žmonės, ko gero, taps apatiški net ir 
turėdami visą informaciją, reikiamą aktyviai įsitraukti (Kapitalizmas, 
p. 289). Dalyvavimo sėkmė priklauso nuo politinės valios ir nuo to, ar 
turima realių galimybių (išteklių ir įgūdžių) veikti savaip. 
Apibendrinimas: V modelis 
Konkurencinė elitistinė demokratija 
Pagrindimo principas(ai) 


Būdas atrinkti kvalifikuotą ir išradingą politinį elitą, sugebantį priimti bū- 
tinus įstatyminius ir valdymo sprendimus 


Užkarda politnės vadovybės ekscesams 


Pagrindiniai bruožai 
Parlamentinis valdymas su stipria vykdomąja valdžia 
Besivaržančių politinių elitų ir partijų konkurencija 
Partinės politikos dominavimas parlamente 
Politinio vadovavimo ypatinga svarba 
Biurokratija: nepriklausoma ir gerai parengta administracija 
„Realius politinio sprendimo padarinius“ riboja konstituciniai ir praktiniai 
suvaržymai 

Bendrosios sąlygos 
Industrinė visuomenė 
Fragmentiškas socialinio ir politinio konflikto pobūdis 
Menkai informuoti ir/arba emocingi rinkėjai 
Politinė kultūra, toleruojanti nuomonių skirtumus 


Kvalifikuoto techniškai parengtų ekspertų ir vadybininkų sluoksnio susi- 
formavimas 


Valstybių konkurencija dėl galios ir pranašumo tarptautinėje sistemoje 


Pastaba. Šis modelis apibendrina pagrindinius Weberio ir Schumpeterio teorijų 
elementus. 

Galiausiai verta pakomentuoti Schumpeterio teiginį, kad jo sukur- 
tas demokratijos modelis reprezentuoja iš esmės „konkurencinę“ siste- 
mą. Kaip taikliai pažymėjo vienas kritikas, modelį kur kas labiau pri- 
tiktų vadinti „oligopolistiniu“. Tai reiškia, kad 


yra tik keli politinių prekių pardavėjai, keli tiekėjai... Kai yra taip mažai 
pardavėjų, jiems nereikia reaguoti ir jie nereaguoja į pirkėjų reikalavimus, 
kaip kad jie turėtų reaguoti visiškos konkurencijos sąlygomis. Jie gali nu- 
statyti kainas ir siūlomų prekių asortimentą. Negana to, jie gali dideliu mas- 


tu kurti... [jų pačių] paklausą. (Macpherson, 1977, p. 89.) 


Schumpeterio demokratinėje sistemoje vieninteliai visaverčiai daly- 
viai yra partijoms priklausantys ir viešąsias pareigas einantys politinio 
elito nariai. Paprastų piliečių vaidmuo ne tik labai apribotas, bet daž- 
nai vaizduojamas kaip nepageidaujamas kišimasis į sklandų „viešųjų“ 
sprendimų priiminėjimą. Visa tai verčia smarkiai abejoti „konkurenci- 
nio elitizmo“ demokratiškumu. Iš demokratijos gynimo lieka tik „ap- 
saugos nuo tironijos“ argumentas (Macpherson, 1977, p. 90-91). Kaip 
mėginta parodyti keturiuose ankstesniuose skyriuose, tai anaiptol nė- 
ra nesvarbus motyvas: jeigu reikėtų rinktis tik tarp tironijos ir konku- 
rencinio elitizmo (monopolio arba oligopolio politikoje), žinoma, pagei- 
dautinas būtų antrasis. Bet turtinga demokratinės minties tradicija ro- 
do, kad tai toli gražu nėra vieninteliai atviri keliai. Schumpeteris kartu 
su Maxu Weberiu pernelyg skubotai baigė nagrinėti kitus galimus de- 
mokratijos teorijos ir praktikos modelius ir analizavo tik tuos, kai vie- 
šuosius reikalus kontroliuoja visi piliečiai arba konkuruojantys elitai. 
Kartu su Maxu Weberiu jis užfiksavo reikšmingas moderniosios politi- 
kos tendencijas - konkurencinės partinės sistemos plėtrą, turinčių val- 
džią galimybes sudarinėti darbotvarkes, elitų dominavimą nacionali- 
nėje politikoje - ir nekritiškai pavertė jas griežtais modeliais. Šie tapo 
pagrindu teigti, kad galų gale šiuolaikinei epochai tinka tik vienas kon- 
kretus demokratijos modelis. V modelyje apibendrintos jų pažiūros yra 
vienas labiausiai intriguojančių ir problemiškiausių įnašų į šiuolaikinės 
politikos analizę. 

Schumpeterio teorijoje beveik niekas netarpininkauja tarp pavienio 
piliečio ir išrinktos valdžios. Pilietis vaizduojamas izoliuotas ir pažei- 
džiamas pasaulyje, kuriame vyksta konkurencinės elitų grumtynės. Šioje 
teorijoje beveik nekreipiama dėmesio į tokias „tarpines“ grupes kaip 
bendruomeniniai susivienijimai, religinės organizacijos, profesinės są- 
jungos ir verslo organizacijos, kurios persmelkia žmonių gyvenimus ir 
sudėtingais būdais sutelkia juos į įvairaus tipo institucijas. Jau vien šiuo 
atžvilgiu Schumpeterio teorija yra šališka ir neišsami. 

Politikos analitikų, plačiai vadinamų empiriniais demokratijos teore- 
tikais arba „pliuralistais“, mokykla mėgino ištaisyti šį trūkumą tiesio- 
giai nagrinėdama „grupių politikos“ dinamiką. Tyrinėdami rinkiminės 
konkurencijos ir organizuotų suinteresuotų grupių veiklos sąsajas, pliu- 
ralistai teigė, kad šiuolaikinė demokratinė politika iš tikrųjų kur kas la- 
biau grindžiama konkurencija, o politikos rezultatai kur kas labiau ten- 
kina visas šalis, negu skatino manyti Schumpeterio modelis. Jie teigė, 
jog nepastovi ir atvira liberaliųjų demokratijų struktūra padeda paaiš- 
kinti, kodėl Vakaruose smarkiai pritariama dominuojančioms politi- 
nėms institucijoms. Pliuralistai išsikovojo vyraujančią padėtį šeštojo ir 
septintojo dešimtmečių Amerikoje politinių tyrinėjimų srityje. Nors da- 
bar jų įtaka toli gražu nebėra tokia didelė kaip tada, jų darbai turėjo 
ilgalaikį poveikį šiuolaikiniam politiniam mąstymui. Daugelis, ypač 
marksistai, kritikavo pliuralizmą kaip naivų ir/arba siaurai ideologinį 
Vakarų demokratijų šlovinimą, bet ši tradicija davė svarbių įžvalgų. 

Nėra iki galo aišku, kas buvo intelektualiniai pliuralizmo pirmta- 
kai, bet šios tradicijos atstovų darbuose lengva atsekti kai kurias įtakos 

gijas. Lemiamą įtaką jiems turėjo tiek klasikinių demokratinių idealų, 
tiek tokių devyniolikto amžiaus liberalų kaip Johnas Stuartas Millis raš- 
tuose randamos atstovaujamojo valdymo sampratos „nerealumo“ kri- 
tika, kuri buvo pateikta Schumpeterio veikale. Pliuralistai sutiko su ben- 
dru Schumpeterio požiūriu, kad demokratiją nuo nedemokratijos ski- 
ria politinių lyderių rinkimų būdai. Be to, jie pripažino empiriškai tei- 
singais teiginius, kad rinkėjai yra apatiškesni ir mažiau informuoti, ne- 
gu paprastai manė demokratijos teoretikai, kad pavieniai piliečiai da- 
ro menką tiesioginę įtaką, jei iš viso ją daro, politiniam procesui ir kad 
atstovai dažnai būna „nuomonės formuotojai“. Tačiau jie nemanė, kad 
galios koncentravimas konkuruojančių politinių elitų rankose yra ne- 
išvengiamas. Sekdami Weberiu, jie vadovavosi prielaida, jog galios pa- 
skirstymą lemia daug veiksnių, tad yra ir daug galios centrų. Remda- 
miesi Weberio idėjomis, pliuralistai metė iššūkį doktrinoms, skelbu- 
sioms viską lemiantį pastovių elito grupių (arba klasių) vaidmenį poli- 
tiniame gyvenime. 

Nors Schumpeterio ir Weberio darbai buvo artimiausi pliuralizmo 
šaltiniai, intelektualiniai jo atskaitos taškai pirmiausia buvo dvi mąsty- 
mo srovės — Madisono palikimas amerikiečių demokratinėje teorijoje 
ir utilitarinės sampratos, jog interesų tenkinimas neišvengiamai yra kon- 
kurencinio pobūdžio. Pasak Roberto Dahlio (vieno pirmųjų ir iškiliau- 
sių pliuralizmo atstovų)', Madisonas „iš esmės pagrindė Amerikos po- 
litinę sistemą“ (Dahl, 1956, p. 5). Kitaip negu daugelis liberalų, akcen- 
tavusių pavienio piliečio santykio su valstybe svarbą demokratinėje po- 
litikoje, pliuralistai, plėtodami kai kuriuos Madisono teorijos aspektus, 
domėjosi „frakcijų problema“ (žr. p. 111-117). Pliuralistus ypač domi- 
no procesai, kurie, vykstant konkurencijai dėl valdžios, skatina indivi- 
dų grupes sutelkti savo pastangas ir kuriuos lemia šių individų veikla. 
Jie, kaip ir Madisonas, pabrėžė, kad frakcijos - šiuolaikine kalba sakant, 
„Suinteresuotos grupės“ arba „spaudimo grupės“ - yra „natūralios lais- 
vo vienijimosi antrininkės“ pasaulyje, kuriame trokštamiausių gėrybių 
trūksta, o sudėtinga pramoninė sistema skaldo socialinius interesus ir 
kuria gausybę reikalavimų. Jie, kaip ir Madisonas, pripažino, kad pa- 


' Ilgainiui Dahlis pasidarė, bent jau kai kuriais atžvilgiais, radikalesnis mąstytojas 
(žr. 1985; 1989; ir žr. toliau). 

matinis valdžios tikslas yra laiduoti frakcijų laisvę įgyvendinti savo in- 
teresus ir kartu neleisti vienai frakcijai griauti kitų frakcijų laisvės. Ta- 
čiau pliuralistai, kitaip negu Madisonas, teigė (nors šiek tiek nesutarė 
tarpusavyje), kad frakcijos anaiptol nėra pagrindinis pavojus demokra- 
tiniams susivienijimams, o yra struktūrinis stabilumo šaltinis ir svar- 
biausia demokratijos išraiška. Pliuralistai skirtingų suinteresuotų gru- 
pių konkurenciją traktavo kaip demokratinės pusiausvyros ir palankios 
viešosios politikos raidos sąlygą (žr. Held and Krieger, 1984). Jie buvo 
linkę savaime suprantamu laikyti požiūrį, jog lygiai kaip ekonomikai 
rūpi maksimaliai savo interesus įgyvendinti siekiantys individai, taip 
politikai rūpi individų grupės, siekiančios maksimaliai įgyvendinti sa- 
vo bendrus interesus. Šitaip iš anksto suponuojama labai savita utilita- 
rinė individų samprata, pasak kurios, jie stengiasi maksimaliai paten- 
kinti savo poreikius rinkoje ir politikoje įsitraukdami į konkurencinius 
mainus su kitais (žr. Elster, 1976). 

Pliuralistai pripažino, kad šiuolaikinėje konkurencinėje visuomenė- 
je su sudėtingais ir susiskaidžiusiais interesais politinis gyvenimas nie- 
kada nepriartės prie atėniškosios demokratijos, Renesanso respublikų 
ar kokių nors kitų Rousseau ar Marxo numatytų idealų. Vertinant to- 
kiais standartais, pasaulis neabejojamai „netobulas“. Tačiau nereikia jo 
šitaip vertinti. Jį veikiau reikia analizuoti „aprašomuoju metodu“ - at- 
sižvelgiant į skiriamąsias ypatybes ir realų funkcionavimą visų tų na- 
cionalinių valstybių ir socialinių organizacijų, kurias visuomenės moks- 
lininkai paprastai vadina demokratinėmis (Dahl, 1956, p. 63). Pliura- 
listai siekė aprašyti, kaip realiai veikia demokratija, ir įvertinti jos indėlį 
į šiuolaikinės visuomenės raidą. Todėl savąjį demokratijos teorijos va- 
riantą jie vadino „empirine demokratijos teorija“, aprašomuoju-aiški- 
namuoju demokratinės politikos aktualumo pagrindimu. Palyginti su 
visais tais mąstytojais, kurie kėlė konkrečius idealus deramai neatsi- 
žvelgdami į jų meto sąlygas, pliuralistų, kaip ir Weberio bei Schumpe- 
terio, tikslas turėjo būti „realistinis“ ir „objektyvus“. Kadangi pliura- 
listai tokius mąstytojus daugeliu atžvilgių kritikavo panašiai kaip Mon- 
tesgąuieu, Madisonas, Millis, Weberis ir Schumpeteris, toliau aptarsime 
pozityviuosius pliuralistų demokratijos sampratos aspektus. (Glaustą 
Dahlio „populistinės demokratijos“, kaip jis vadiną ją, kritiką galima 
rasti Dahl, 1956, 2 sk.) 

Buvo suformuluotos kelios pliuralistinės teorijos, bet iš pradžių nag- 
rinėsiu tai, ką galima pavadinti pliuralizmo „klasikine versija“, randa- 
ma įvairių autorių, tarp jų Trumano ir Dahlio darbuose (žr., pavyzdžiui, 
Truman, 1951; Dahl, 1956; 1961; 1971). Ši versija turėjo labai platų po- 
veikį, nors ją tokią, kokia buvo, šiandien pripažintų palyginti nedaug 
politinių ir socialinių mokslininkų (vis dėlto kaip tik tokią ją, atrodo, 
žiniasklaidoje vis dar pripažįsta daugelis politikų, žurnalistų ir kt.). Pliu- 
ralizmą toliau plėtojo kai kurie jo pradininkai ir buvo sukurtas naujas 
variantas, dažnai vadinamas „neopliuralizmu“ arba „kritiniu pliuraliz- 
mu“; šį modelį aptarsime tolesniuose puslapiuose. 

Klasikinio pliuralistinio požiūrio esmę lemia galios pasiskirstymo 
Vakarų demokratijose tyrinėjimas. Galia pliuralistai paprastai laikė su- 
gebėjimą įgyvendinti savo tikslus esant pasipriešinimui. Kaip ją apibrė- 
žė Dahlis, „galia ketiname pavadinti... realistinį santykį, tokį kaip A su- 
gebėjimą veikti taip, kad būtų kontroliuojamos B reakcijos“ (Dahl, 1956, 
p. 13)*. A sugebėjimas veikti priklauso nuo jo turimų priemonių ir, kon- 
krečiau, nuo santykinės A ir B turimų išteklių pusiausvyros. Pliuralistai 
pabrėžė, kad ištekliai gali būti įvairiopi; finansinės lėšos tėra viena ištek- 
lių rūšis ir ją gali lengvai atsverti, pavyzdžiui, opozicija, turinti didelę at- 
ramą tautoje. Aišku, visuomenėje daug nelygybės (nevienodos moky- 
mosi sąlygos, sveikatos priežiūra, pajamos, turtas, etc.), ir ne visoms gru- 
pėms vienodai prieinami visų rūšių ištekliai, o ką jau kalbėti apie lygius 
išteklius. Tačiau beveik kiekviena grupė turi kokį nors pranašumą, kurį 
gali išnaudoti demokratiniame procese siekdama daryti poveikį. Kadan- 
gi skirtingoms grupėms prieinami skirtingų rūšių ištekliai, konkrečios 
grupės įtaka paprastai priklausys nuo to, koks klausimas sprendžiamas. 


? Pliuralistinėje literatūroje vra ir kitų galios sampratos formuluočių. Pats Dahlis taip 
pat nurodė galios sąsają su „sėkmingu A mėginimu priversti B padaryti tai, ko „šis prie- 
šingu atveju nedarytų“ (Dahl, 1957; plg. Nagel, 1975, p. 9-15). Visai nesvarbu, ar ak- 
centuojamas realus galios panaudojimo poveikis elgesiui, kaip daroma vėlesniame Dah- 
lio apibrėžime, ar sugebėjimai, kurie apibūdinti jo pateiktame pradiniame apibrėžime, 
pliuralistiniame galios apibrėžime svarbiausiu dalyku linkstama laikyti tiesioginių įvy- 
kių kontrolę, - svarbu įveikti B tiesioginį priešinimąsi A valiai arba tikslui (žr. Lukes, 
1974, 2 sk.). 

Pliuralistų aiškinimu, galios sankloda nėra hierarchinė ir konkuren- 
cinė. Ji neatsiejamas „nesibaigiančio derėjimosi proceso“ aspektas. De- 
rasi daug grupių, atstovaujančių įvairiems interesams, tarp tokių gru- 
pių yra, pavyzdžiui, verslo organizacijos, profesinės sąjungos, politinės 
partijos, etninės grupės, studentai, kalėjimų pareigūnai, moterų kolek- 
tyvai ir religinės grupės. Šias suinteresuotas grupes gali struktūrinti to- 
kie konkretūs ekonominiai ar kultūriniai „trūkiai“ kaip socialinė klasė, 
religija ar etninė priklausomybė. Bet ilgainiui paprastai keičiasi socia- 
linių jėgų sudėtis, jų interesai ir nuostatos. Todėl politinių sprendimų 
priėmimas nacionaliniu ar vietos lygiu nėra (ir negali būti) svarbiau- 
siais politikos klausimais vieningos „visuomenės“ „didingo žygiavi- 
mo“ atspindys, kaip įsivaizdavo, nors ir skirtingai, Locke'as, Bentha- 
mas ir Rousseau. Net jei per rinkimus susidaro aritmetinė dauguma, 
tai retai būna naudinga, pabrėžė Dahlis, „norint paversti tą daugumą 
kuo nors daugiau negu skaitmenine išraiška... aritmetinė dauguma ne- 
sugeba imtis jokių koordinuotų veiksmų: priemonių, leidžiančių veikti, 
turi įvairios šią daugumą sudarančios grupės“ (Dahl, 1956, p. 146). Po- 
litiniai padariniai tokie, kad valdžia, o galiausiai ir vykdomoji valdžia, 
mėgina tarpininkauti konkuruojantiems grupių reikalavimams ir juos 
derinti. Vykstant šiam procesui, būna beveik neįmanoma politinės sis- 
temos arba valstybės atskirti nuo vykstančių derybų potvynių ir ato- 
slūgių, konkuruojančių suinteresuotų grupių spaudimo. Iš tikrųjų at- 
skiras vyriausybės ministerijas kartais geriausia laikyti tiesiog dar viena 
suinteresuotos grupės rūšimi, nes jos pačios konkuruoja dėl menkų iš- 
teklių. Tad priimant demokratinius valdymo sprendimus, nuolatos 
vyksta mainai tarp palyginti mažų grupių ir jos būna maldomos, nors, 
ko gero, toli gražu ne visos suinteresuotos grupės bus visiškai paten- 
kintos. 

Pasak klasikinio pliuralistinio modelio, nėra vienintelio, stipraus 
sprendimų priėmimo centro. Kadangi galia iš esmės išsklaidyta po vi- 
są visuomenę ir yra daug spaudimo taškų, atsiranda įvairių politikos 
formulavimo ir sprendimų priėmimo centrų. Taigi kaip galima pasiek- 
ti pusiausvyrą arba stabilumą tokioje demokratinėje visuomenėje kaip 
Jungtinės Valstijos? Davido Trumano, vieno iš pirmųjų grupinės poli- 
tikos analitikų, žodžiais sakant, 

tik labai rutiniškai valdymo veiklai būdingas šioks toks stabilumas ... ir ji 
gali būti taip pat lengvai subordinuojama įstatymų leidžiamosios ir aukš- 
čiausios vykdomosios valdžios elementams. ..organizuotos suinteresuotos 
grupės gali supriešinti struktūros segmentus vieni kitiems, kiek tai joms 
leidžia daryti sąlygos ir strateginiai motyvai. Tad bendras valdymo mode- 
lis tam tikru laikotarpiu yra protėjiškas susipinančių santykių kompleksas. 
Šių santykių stiprumas ir kryptis keičiasi kintant organizuotų ir neorgani- 


zuotų suinteresuotų grupių galiai ir padėčiai. (Truman, 1951, p. 508.) 


Trumano teigimu, mįslę, kodėl demokratija gali tapti palyginti sta- 
bili, padeda įminti pats santykių „protėjiško komplekso“ egzistavimas. 
Remdamasis Madisono prielaida, kad pati interesų įvairovė greičiau- 
siai apsaugos demokratinę valstybę nuo „frakcinės daugumos tironi- 
jos“ (skaldydama ją į frakcijas), Trumanas kėlė mintį, jog „dubliuoja- 
ma narystė“ įvairiose frakcijose yra svarbus papildomas tai aiškinantis 
kintamasis veiksnys. 

Kadangi, Trumano žodžiais sakant, visi „pakenčiamai normalūs“ 
žmonės priklauso įvairioms grupėms, turinčioms skirtingų ir net nesu- 
derinamų interesų, tai visos suinteresuotos grupės greičiausiai bus per 
silpnos ir vidujai susiskaidžiusios, kad galėtų garantuoti galią, neati- 
tinkančią jų dydžio ir tikslų. Bendrąją valstybės politikos kryptį suku- 
ria virtinė palyginti nekoordinuojamų valdžiai daromų įtakų, kurių ši 
sulaukia iš visų konkuruojančių jėgų, bet nė viena iš jų neturi pernelyg 
didelės įtakos. Šitaip iš suinteresuotų grupių muštynių - „demokratinėje 
dirvoje“ - gimsta, iš dalies nepriklausomai nuo konkrečių politikų pa- 
stangų, politika (Truman, 1951, p. 503-516). 

Tai anaiptol nereiškia, kad, apibrėžiant politiką, rinkimai ir konku- 
rencinė partinė sistema turi menką reikšmę. Jie ir toliau yra lemtingai 
svarbūs garantuojant, kad politiniai atstovai „kaip nors reaguotų į pa- 
prastų piliečių preferencijas“ (Dahl, 1956, p. 131). Tačiau vien rinkimai 
ir partijos negarantuoja demokratinių valstybių pusiausvyros. Įvairaus 
tipo ir dydžio aktyvių grupių veikla būna lemiamas dalykas palaikant 
demokratinį procesą ir piliečiams keliant savus tikslus. 

Žinoma, kai kurie piliečiai nei aktyvūs, nei jiems labai rūpi politika. 
Virtinė Šiaurės Amerikoje pradėtų ir pliuralistinėmis nuostatomis grin- 
džiamų didelio masto balsavimų tyrinėjimų atskleidė, kad balsuotojai 

dažnai priešiškai žiūrėjo į politiką, buvo apatiški ir neinformuoti politi- 
niais klausimais (žr., pavyzdžiui, Berelson et al., 1954; Campbell et al., 
1960). Duomenys rodė, kad mažiau negu trečdalis rinkėjų „stipriai do- 
misi“ politika. Tačiau jie nebuvo traktuojami kaip neigiantys pliuralistinį 
liberalios demokratijos, ir pirmiausia JAV demokratijos, apibūdinimą. 
Juk klasikiniai pliuralistai manė, kad šiuos rezultatus būtų galima laikyti 
apgailėtinais tik abstrakčių „klasikinės demokratijos“ idealų požiūriu. 
Šiuolaikiniame pasaulyje žmonės laisvi organizuotis, jie turi galimybę 
kelti reikalavimus kaip suinteresuota grupė ir turi teisę balsuodami nu- 
šalinti vyriausybes, kuriomis nepatenkinti. Žmonių sprendimas daly- 
vauti politiniuose procesuose ir institucijose priklauso vien nuo jų pačių. 
Negana to, tam tikras neveiklumas arba apatija galėtų net padėti sustip- 
rinti politinės sistemos stabilumą. Platus dalyvavimas gali lengvai su- 
stiprinti socialinį konfliktą, paskatinti nereikalingą susiskaldymą ir fana- 
tizmą, kaip kad akivaizdžiai atsitiko nacistinėje Vokietijoje, fašistinėje 
Italijoje ir stalinistinėje Sovietų Sąjungoje (žr. Berelson, 1952; Berelson et 
al., 1954; Parsons, 1960). Be to, politinį vangumą galima interpretuoti ga- 
na teigiamai: jis gali būti grindžiamas pasitikėjimu valdančiaisiais (Žr. 
Almond and Verba, 1963). Pasak vieno autoriaus, „politinė apatija gali 
atspindėti demokratijos sveikatą“ (Lipset, 1963, p. 32, n. 20). Akivaizdu, 
kad taip įrodinėjant buvo suplakti normatyvinis ir empirinis teorijos as- 
pektai (taip paprastai atsitinka, bet dažnai neigiama darbuose apie de- 
mokratiją). Empiriniai demokratijos teoretikai laikė pliuralistinę demo- 
kratiją didžiuliu laimėjimu, nesvarbu, koks yra realus piliečių dalyvavi- 
mo mastas. Iš tiesų neatrodo, kad „demokratijai“ reikia aktyvaus visų 
piliečių įsitraukimo; ji ir taip gali visai gerai veikti. 

Dahlis turbūt labiausiai iš visų stengėsi tiksliau apibrėžti „pliuralis- 
tinių demokratijų“ prigimtį. Kitaip negu Trumanas ir daug kitų pliu- 
ralistinei tradicijai atstovavusių autorių, Dahlis pabrėžė, kad būtina skir- 
ti du teiginius. Jis aiškino, kad (1) jeigu konkurencinėms rinkiminėms 
sistemoms būdinga grupių arba mažumų gausa ir šios grupės pakan- 
kamai jautrios įvairioms problemoms, tai demokratinės teisės bus ap- 
saugotos, o didelės politinės nelygybės išvengta labiau, negu tuo atve- 
ju, kai taikomi vien teisiniai arba konstituciniai metodai; ir kad (2) yra 
duomenų, rodančių, jog bent jau kai kurios valstybės, pavyzdžiui, JAV 

ir Britanija, atitinka šias sąlygas. Besistengdamas išsiaiškinti, kas kon- 
krečiai valdo kokius išteklius (iš čia jo garsios studijos apie miesto po- 
litiką Amerikoje pavadinimas Kas valdo?), Dahlis nustatė, kad galia 
veiksmingai išsklaidoma ir nekumuliatyvi; ja dalijasi ir mainosi gau- 
sios visuomenės grupės, atstovaujančios įvairiems interesams (Dahl, 
1961). Studijoje Kas valdo? atskleista daug koalicijų, siekinačių daryti įta- 
ką valstybės politikai. Žinoma, skirtingoms suinteresuotoms grupėms 
keliant jų sektoriaus reikalavimus, būta aršių konfliktų dėl politikos pa- 
darinių, bet interesų mainai tarpininkaujant valdžios įstaigoms sukūrė 
„konkurencinės pusiausvyros“ tendenciją ir politiką, kurios poveikis pi- 
liečių daugumai ilgalaikėje perspektyvoje buvo teigiamas. 

Pasak Dahlio, mažiausiai „demokratijos teorijai rūpi procesai, lei- 
džiantys paprastiems piliečiams palyginti stipriai kontroliuoti lyderius“ 
(Dahl, 1956, p. 3). Jo nuomone, empirinis tyrimas rodo, kad kontrolė 
galima, jeigu politikų veikimo laisvę varžo du pagrindiniai mechaniz- 
mai: reguliarūs rinkimai ir partijų, grupių bei individų politinė konku- 
rencija. Jis pabrėžė, kad nors rinkimai ir politinė konkurencija neturi bent 
kiek reikšmingesnės įtakos daugumos valdymui, „jie smarkiai padidi- 
na dydį, skaičių ir įvairovę mažumų, į kurių preferencijas privalo atsi- 
žvelgti lyderiai darydami politinius pasirinkimus“ (Dahl, 1956, p. 132). 
Be to, aiškino jis, suvokus visas šito implikacijas galiausiai galima at- 
skleisti esminius tironijos ir demokratijos skirtumus - atsakyti į klausi- 
mą, paprastai labai rūpėjusį politinei teorijai. 

Priminsime, kad liberalizmui laimėjus pergalę prieš senąsias vals- 
tybės „absoliučias galias“, daugelis liberalių mąstytojų pradėjo reikšti 
būgštavimus dėl augančios demos galios. Madisonui, de Tocgueville'ui 
ir J. S. Milliui, kaip ir kitiems autoriams, rūpėjo, kokius naujus pavojus 
laisvei kelia daugumos valdymas: demokratijos viltį galėjo sugriauti pa- 
tys „Žmonės“, darniai veikiantys prieš mažumas. Dahlio nuomone, ne- 
rimauta buvo visai be reikalo. Tironiška dauguma neįtikėtina, nes rin- 
kimai išreiškia įvairių konkuruojančių grupių preferencijas, o ne tvir- 
tos daugumos norus. Demokratijos rėmėjams nėra ko bijoti „pernelyg 
stiprios frakcijos“. Greičiau tai, ką Dahlis vadina „poliarchija“ - situa- 
cija, kai atvirai varžomasi dėl didelės dalies suaugusių gyventojų rin- 
kiminės paramos, - garantuoja grupinių interesų konkurenciją, o tai — 
demokratijos apsauga. Tad jis rašė: 

Tikroji visuomenės problema pasirodė esanti ne ta, ar dauguma, juo labiau 
dauguma, pasitelkusi demokratines procedūras, elgsis tironiškai, kad pri- 
mestų savo valią mažumai (arba mažumai). Svarbesnis klausimas turbūt tas, 
kokiu mastu įvairios visuomenės mažumos žlugdys vienos kitų siekius, o 
suaugusiųjų arba rinkėjų dauguma pasyviai tam pritars arba liks abejinga. 

...jeigu galima ką nors pasakyti apie procesus, iš tikrųjų atskiriančius 
demokratiją (arba poliarchiją) nuo diktatūros...skirtumas tampa [labai] pa- 
našus į skirtumą tarp mažumos valdymo ir mažumų valdymo. Palyginti 
su politiniais diktatūros procesais, poliarchija smarkiai išplečia skaičių, dydį 
ir įvairovę mažumų, kurių preferencijos darys įtaką valdžios sprendimų 
rezultatui. (Dahl, 1956, p. 133.) 


Demokratinį santvarkos pobūdį garantuoja gausios grupės arba gau- 
sios mažumos. Iš tikrųjų Dahlis teigė, kad demokratiją galima apibrėž- 
ti kaip „mažumų valdymą“. Juk demokratinio proceso vertę lemia tai, 
kad valdo „gausių mažumų opozicijos“, o ne tai, kad įtvirtinama „aukš- 
čiausia daugumos valdžia“. Weberio ir Schumpeterio skepticizmas dėl 
tautos suvereniteto sampratos buvo pagrįstas, nors dėl kitų, o ne dėl jų 
pačių nurodytų priežasčių. 

Dahlis atgaivino požiūrį, kad organizuotų suinteresuotų grupių kon- 
kurencija struktūrina politikos rezultatus ir sąlygoja demokratinį san- 
tvarkos pobūdį. Nors empirinės orientacijos demokratijos teoretikai bu- 
vo skirtingų pažiūrų, tačiau gynė tokią demokratijos sampratą, pasak 
kurios, demokratija yra institucijų sankloda, kurianti turtingą suintere- 
suotų grupių politikos audinį ir leidžianti, konkurencijos būdu darant 
įtaką politiniams lyderiams ir juos atrenkant, valdyti gausioms mažu- 
moms. Dahlio vertinimu, tokia padėtis yra ir pageidautina, ir prie jos 
realiai artėja dauguma liberalių demokratijų. 

Nors daugumos retai, jeigu apskritai kada nors, valdo, jos vis dėlto 
„Valdo“ vienu reikšmingu atžvilgiu - būtent nustato pamatą, ant kurio 
formuluojama ir įgyvendinama politika. Juk demokratinė politika funk- 
cionuoja, išlikdama tam tikrą laiką, konsensuso pagrindu, o šį konsen- 
susą pagrindžia politiškai aktyvių visuomenės narių - pirmiausia rin- 
kėjų - vertybės (Dahl, 1956, p. 132). Jeigu politikai pažeidžia šį konsen- 
susą arba aktyviai siekia savo tikslų neatsižvelgdami į rinkėjų lūkes- 
čius, jiems tikriausiai nepavyks jokiose naujose varžytinėse dėl pareigų: 

Tai, ką paprastai vadiname demokratine „politika“, yra tik pajuoka. Tai yra 
išorinė apraiška, parodanti paviršutiniškus konfliktus. Ankstesnis už poli- 
tiką, jos pagrindas, jos gaubtas, jos ribos ir jos sąlyga yra pamatinis visuo- 
menėje paparastai egzistuojantis konsensusas dėl politikos... Be tokio kon- 
sensuso jokia demokratinė sistema ilgai neišlaikytų nesibaigiančių rinki- 
mų ir partinės konkurencijos keliamo erzelio ir frustracijų. Esant tokiam 
sutarimui, ginčai dėl politikos alternatyvų beveik visada būna ginčai dėl 
alternatyvų, kurios jau buvo pasirinktos plataus pamatinio susitarimo pa- 
grindu. (Dahl, 1956, p. 132-133.) 


Priešingai Schumpeterio požiūriui, kad demokratinę politiką galiau- 
siai vairuoja konkuruojantys elitai, Dahlis (ir daug kitų pliuralistų) pa- 
brėžė, kad ši politika pritvirtinta prie vertybinio konsensuso inkaro, nu- 
statančio politinio gyvenimo parametrus. Tiesa, visada buvo politikų 
ar politinių elitų, dariusių didžiulį poveikį tautos raidos krypčiai; ta- 
čiau jų poveikį galima tinkamai suprasti tik siejant jį su tautos politine 
kultūra, į kurią jie buvo „įsiklausę“. 

Socialinės funkcionuojančios poliarchijos prielaidos - tai konsensu- 
sas dėl procedūrinių taisyklių; konsensusas dėl politinių pasirinkimų 
spektro; konsensusas dėl teisėtos politinės veiklos apimties. Visa tai yra 
rimčiausios kliūtys visoms engiamojo valdymo formoms. Kuo didesnis 
konsensuso laukas, tuo saugesnė demokratija. Tiek, kiek visuomenė ap- 
saugota nuo tironijos, šį saugumą pirmiausia reikia sieti ne su konstitu- 
ciniais veiksniais (Dahl, 1956, p. 134-135). Dahlis neneigė, kad, pavyz- 
džiui, valdžių atskyrimas, saugiklių ir atsvarų sistema tarp įstatymų lei- 
džiamosios, vykdomosios ir teisminės valdžių bei administracinės biu- 
rokratijos reikšmingi, - toli gražu neneigė. Konstitucinės normos iš es- 
mės lemia, ką laimi ir ką praranda politinei sistemai priklausančios gru- 
pės, todėl dėl jų dažnai aršiai kovojama. Tačiau, teigė Dahlis, konstitu- 
cinių normų reikšmė sėkmingai demokratijos plėtrai yra „triviali“ pa- 
lyginti su nekonstitucinėmis normomis ir įpročiais (Dahl, 1956, p. 135). 
Ir, Dahlis darė išvadą, kol socialinės demokratijos prielaidos nepažeis- 
tos, demokratija visada bus „sistema, palyginti efektyviai stiprinanti su- 
tarimą, skatinanti nuosaikumą ir palaikanti socialinę taiką“ (p. 151). 

Dahlio sampratoje nereikalaujama vienodai paskirstyti galią priim- 
ti politinius sprendimus; čia taip pat nereikalaujama, kad visi indivi- 

dai ir grupės turėtų lygų politinį „svorį“ (Dahl, 1956, p. 145-146). Be 
to, Dahlis aiškiai pripažino, kad organizacijos ir institucijos gali pradė- 
ti „gyventi savo gyvenimą“ ir todėl nutolti, kaip numatė Weberis, nuo 
jų narių norų ir interesų. Yra „oligarchinių tendencijų“: viešajame arba 
privačiajame sektoriuje biurokratinės struktūros gali sustingi, o jų ly- 
deriai tapti abejingais elitais. Atitinkamai valstybės politika gali būti for- 
muojama pagal tam tikrų geriausiai organizuotų ir daugumą išteklių 
valdančių suinteresuotų grupių poreikius; ji gali būti formuojama taip, 
kad būtų paisoma tam tikrų politiškai galingų valstybės įstaigų nau- 
dos; 0 ją gali iškreipti didelė konkurencija tarp įvairių pačios valdžios 
sektorių. Politikos kūrimo procesą visada veiks ir varžys daug veiks- 
nių, tarp jų - smarki politinė konkurencija; rinkiminės strategijos; menki 
ištekliai; neišmanymas ir nekompetentingumas. Demokratinis sprendi- 
mų priėmimas neišvengiamai būna inkrementinis ir dažnai padrikas. 
Tačiau klasikinis pliuralistinis požiūris šių potencialiai labai svarbių 
klausimų nuodugniai nenagrinėja, jų implikacijos neanalizuojamos. Juk 
pagrindinės šio požiūrio prielaidos - gausių galios centrų egzistavimas, 
įvairios ir susiskaldžiusios suinteresuotos grupės, ryškus vienos gru- 
pės polinkis atsverti kitos grupės galią, visuomenę saistantis „transcen- 
dentinis“ konsensusas, valstybė kaip frakcijų teisėja ir arbitrė - galų 
gale negali nušviesti ar paaiškinti visuomenės, kurioje gali būti daug 
sisteminių galios, įtakos ir išteklių paskirstymo pusiausvyros sutriki- 
mų. Klasikinio pliuralizmo prielaidos ir pasirinkti atskaitos taškai truk- 
do išsamiai svarstyti tokias problemas. 


Politika, konsensusas ir valdžios paskirstymas 


Klasikinių pliuralistų pateiktas suinteresuotų grupių politikos aiš- 
kinimas iš esmės koregavo konkurencinio elitizmo atstovų darbuose iš- 
ryškėjusį šališką „elito politikos“ akcentavimą ir pernelyg pabrėžiamą 
politikų galią formuoti šiuolaikinį gyvenimą. Pliuralistai teisingai pa- 
brėžė, kad konkretūs sąveikos, konkurencijos ir konflikto modeliai „įra- 
šyti“ — būtent įkūnyti modernios valstybės organizacijoje, administra- 
vime ir politikoje daugeliu būdų. Rinkiminiai suvaržymai ir suintere- 

suotų grupių politika reiškia, kad politikų galimybėms veikti nepriklau- 
somai nuo visuomenės reikalavimų ir spaudimo beveik visada kils pa- 
vojus, išskyrus nebent karo metą ir kitus nacionalinės nepaprastosios 
padėties atvejus. Demokratijos kaip institucijų visumos negalima tin- 
kamai suprasti nedetalizuojant šio sudėtingo konteksto. 

Tačiau pabrėždami „empirinį“ demokratijos pobūdį, pliuralistai dar 
labiau komplikuoja demokratinį mąstymą, kaip kad iš dalies padarė 
Weberis ir Schumpeteris. Apibrėždami demokratiją pagal tai, kas Va- 
karuose paprastai vadinama „demokratija“ - orientuodamiesi į libera- 
liosios demokratijos praktiką ir institucijas — ir sutelkdami dėmesį tik į 
tuos mechanizmus, kurie, kaip teigiama, leidžia piliečiams kontroliuo- 
ti politinius lyderius (reguliarūs rinkimai ir spaudimo grupių politika), 
pliuralistai sistemiškai nenagrinėjo ir nelygino konkuruojančių demo- 
kratijos modelių pagrindimo, bruožų ir jų įgyvendinimo bendrųjų są- 
lygų. Pagrindiniai autoriai pliuralistai savo darbuose buvo linkę nuo 
aprašomosios-aiškinamosios demokratijos analizės nepastebimai pereiti 
prie naujos normatyvinės teorijos (žr. Dunkan and Lukes, 1963, p. 40- 
47). Jų „realizmas“ reiškė tai, kad demokratiją jie tapatino su realiais 
Vakarų valstybių bruožais. Taip mąstydami apie demokratiją, jie per- 
formulavo jos prasmę ir turtingą demokratijos idėjos istoriją pajungė 
esamybei. Reikiamo piliečių dalyvavimo masto, tinkamos politinio val- 
dymo apimties ir leistiniausių demokratiško reguliavimo sričių klausi- 
mai - klausimai, kurie buvo demokratijos teorijos dalis nuo Atėnų iki 
devyniolikto šimtmečio Anglijos, - buvo atidedami į šalį arba veikiau 
atsakoma į juos remiantis tik esama praktika. Demokratijos idealai ir 
metodai tampa, nesant varžovų, egzistuojančių demokratinių sistemų 
idealais ir metodais. Kadangi lemiamas kriterijus, vertinant demokra- 
tijos teorijas, yra jų „realizmo“ mastas, tai modelius, neatitinkančius esa- 
mos demokratinės praktikos ar jai prieštaraujančius, galima atmesti kaip 
empiriškai netikslius, „nerealius“ ir nepageidaujamus. 

Klasikinio pliuralizmo pagrindu negalima adekvačiau nagrinėti siū- 
lymų, kaip būtų galima praturtinti demokratinį viešąjį gyvenimą. Tai 
labiausiai matyti iš to, kaip panaudojami turimi duomenys apie pilie- 
čių politinį neinformuotumą ir/arba jų apatiškumą politikai. Dažniau- 
siai klasikiniai pliuralistai tokius duomenis laiko įrodymu, kokio nedi- 

delio dalyvavimo reikia sėkmingai veikti demokratijai. Ribotas plačių 
piliečių sluoksnių — pavyzdžiui, nebaltųjų, - dalyvavimas ar visai ne- 
dalyvavimas jiems nėra kelianti nerimą problema, nes jų teorinės prie- 
laidos neskatina svarstyti, kiek tokius reiškinius galima laikyti neigian- 
čiais Vakarų politikos demokratiškumą. Empiriniai duomenys dar kartą 
tampa netinkamai pagrindžiamais teoriniais teiginiais. 

Žinoma, lieka klausimas: kiek pliuralizmas yra patenkinamas „tik- 
rovės“ aiškinimas? Intriguojanti mintis pradedant aiškintis šį klausimą. 
būtų mėginimas toliau nagrinėti pamatinį vertybinį konsensusą, kuris, 
Dahlio teigimu, galiausiai integruoja valstybę ir visuomenę. Nors 
Schumpeteris manė, kad pritarimas konkurencinei rinkiminei sistemai 
suponuoja tikėjimą sistemos legitimumu, Dahlis aiškino, jog parama po- 
litinei sistemai kyla iš politinės kultūros gelmių. Viename iš garsiausių 
pliuralistinei tradicijai priskiriamų tyrimų - Almondo ir Verbos darbe 
Pilietinė kultūra (1963) - buvo užsimota, atliekant lyginamąjį politinių 
nuostatų įvairiose šalyse tyrimą, tiesiogiai išsiaiškinti, ar modernioji Va- 
karų politinė kultūra yra tokios paramos šaltinis. Verta trumpai aptar- 
ti šio tyrimo rezultatus. 

Pasak Almondo ir Verbos, kad politinė santvarka išliktų ilgą laiką, 
„piliečiai ją privalo pripažinti kaip tinkamą valdymo formą per se“ (Al- 
mond and Verba, 1963, p. 230). Jų nuomone, demokratiją šia prasme 
pripažįsta „elitai ir ne elitai“ (p. 180). Jie priėjo šią išvadą pripažinimo 
arba legitimumo vertinimo tinkamu rodikliu laikydami individų didžia- 
vimąsi savo šalimi ir jos politinėmis institucijomis (p. 102-103, 246). Bet 
reikia atkreipti dėmesį į keletą dalykų. Pirma, tik mažuma, 46 procen- 
tai, Britanijos respondentų (antras pagal dydį skaičius procentais po 
JAV) didžiavosi savo valdymo sistema, ir tai nepaisant to fakto, kad 
Britanija buvo laikoma demokratijos tvirtove (p. 102). Antra, Almon- 
das ir Verba legitimumą vertino, kaip ir apskritai traktavo šią sąvoką 
pliuralistai, labai tiesmukiškai, nes nesugebėta išskirti galimų įvairių pa- 
sididžiavimo reikšmių ir jų labai dviprasmiško ryšio su legitimumu. Pa- 
vyzdžiui, galima reikšti pasididžiavimą ar pasitenkinimą parlamenti- 
ne demokratija anaiptol neturint galvoje, kad ji dabar veikia taip gerai, 
kaip galėtų veikti, arba kad ji yra tinkama, arba geriausia, arba priim- 
tiniausia valdymo forma. Galima reikšti pasididžiavimą kuo nors ir tuo 

pat metu norėti, kad šis dalykas būtų iš esmės pakeistas. Almondas ir 
Verba nenagrinėjo tokių galimybių, o vis dėlto jų tyrimas, ko gero, yra 
pagrindinis pliuralistinis politinių nuostatų tyrimas. Trečia, Almondas 
ir Verba, atrodo, klaidingai interpretavo jų pačių gautus duomenis. Ga- 
lima įrodyti, kad atsargiai interpretuojant Pilietinėje kultūroje pateikia- 
mus duomenis, išaiškėja ne tik tai, jog bendras vertybinis atsidavimas 
tokiai demokratijai kaip britiškoji yra gana minimalus, bet ir tai, kad, 
remiantis vieninteliu (ir netiesioginiu) požymiu, kokia klasė buvo tiria- 
ma, - formaliu respondentų išsilavinimu, - darbininkų klasei priklau- 
santys Žmonės dažnai reiškia pažiūras, kurios, Almondo ir Verbos ma- 
nymu, atspindi „kraštutinio nepasitikėjimo ir susvetimėjimo jausmą“ 
(Almond and Verba, 1963, p. 268; žr. Mann, 1970; Pateman, 1980). Al- 
mondui ir Verbai nepavyko paaiškinti sisteminių socialinių klasių po- 
litinės orientacijos skirtumų ir su jais susijusių vyrų ir moterų orienta- 
cijos skirtumų, kuriuos atskleidė jų pačių duomenys. 

Kad Britanijoje ir Jungtinėse Valstijose nebuvo tvirto vertybinio kon- 
sensuso, parodė šeštojo dešimtmečio pabaigoje ir septintojo dešimtme- 
čio pradžioje atlikto tyrimo metu sukaupta labai įvairi empirinė me- 
džiaga (Mann, 1970). Tyrimas atskleidė, kad viduriniosios klasės atstovų 
(įstaigų tamautojų ir profesionalių darbuotojų) įsitikinimai apskritai bu- 
vo nuoseklesni ir jie labiau sutarė dėl vertybių negu darbininkų klasės 
atstovai (fizinį darbą atliekantys darbininkai). Kiek dirbančiųjų klasė 
išpažino bendrąsias vertybes, šios buvo daugiau priešiškos sistemos at- 
žvilgiu negu ją remiančios. Tarp klasių buvo daugiau „nesutarimo“ ne- 
gu „sutarimo“. Be to, nagrinėjant „politinį veiksmingumą“ - kaip žmo- 
nės vertina savo galimybes daryti įtaką valdžiai, - tarp klasių taip pat 
buvo galima užfiksuoti vertus dėmesio skirtumus: vidurinioji klasė ro- 
dė kur kas didesnį pasitikėjimą savimi negu darbininkų klasė. Paaiš- 
kėjo, kad darbininkų klasės atstovai labai nutolę nuo vyraujančių poli- 
tinių institucijų ir jomis nepasitiki (plg. Pateman, 1971; 1980). Apskri- 
tai paaiškėjo, kad tvirta ištikimybė liberaliai demokratinei sistemai ir 
„demokratinėms normoms“ tiesiogiai koreliavo, kaip pažymėta 5 sky- 
riuje, su socialiniu ekonominiu statusu. 

Reikia pabrėžti, kad didelė dalis vertybinio konsensuso tyrimų dvi- 
prasmiški ir sunkiai interpretuojami. Čia svarbu ir tvirtai galima pa- 

sakyti tai, kad visus teiginius apie plačią ištikimybę bendrajai verty- 
bių sistemai reikia vertinti kuo skeptiškiausiai. Tokią nuomonę taip pat 
patvirtina pati visuomenių, kuriose atsirado pliuralizmas, istorija. Sep- 
tintajame dešimtmetyje ir aštuntojo dešimtmečio pradžioje Jungtinėse 
Valstijose ir Vakarų Europoje didėjo įtampa ir konfliktas, kurį sunku 
suprasti remiantis pliuralistine teorija. Ekonomikos augimo lėtėjimo 
akivaizdžios tendencijos, didėjančio nedarbo, rimtų valstybės finansi- 
nių sunkumų, stiprėjančio konflikto pramonėje, miestų krizės ir rasi- 
binėms institucijoms. 

1968-1969 m. laikotarpis yra savotiška takoskyra (S. Hall et al., 1978). 
Judėjimas prieš Vietnamo karą, studentų sąjūdis ir daugybė kitų poli- 
tinių grupių, siejamų su Naująja kaire, paspartino politinį gyvenimą: 
tai buvo ryškios politinės poliarizacijos laikas. Taikos reikalavimai, de- 
mokratinių teisių suteikimas pramonės darbininkams ir vietos bendruo- 
menėms, moterų emancipacija ir pasipriešinimas rasizmui buvo tik dalis 
problemų, sukūrusių neprilygstamas protesto scenas (pokariniame) 
Londone ir Vašingtone ir 1968 m. gegužę nustūmusių Prancūziją prie 
revoliucijos krašto. Atrodė, jog naujieji sąjūdžiai sukilo beveik prieš vis- 
ką, ką gynė tradicinė politinė sistema. Jie laikė sistemą konservatyvia, 
griežtai reglamentuota, autoritariška, neturinčia jokio moralinio, dva- 
sinio ir asmeninio turinio. Nors lengva pernelyg išpūsti šių sąjūdžių 
nuoseklumą ir paramą jiems, nelengva pernelyg sureikšminti to, kokiu 
mastu jie sugriovė klasikinio pliuralizmo prielaidas. Pliuralistinės teo- 
rijos požiūriu septintojo dešimtmečio pabaigos įvykiai ir sąlygos buvo 
visiškai netikėti ir tikrai nenumatyti. Be to, korupcijos ir melo raizgi- 
nys, atskleistas Amerikos demokratijos centruose Nixono eros Water- 
gate'o skandalo metu, dar labiau sukompromitavo pačią „atviros ir tu- 
rinčios pasitikėjimą“ valdžios idėją (McLennan, 1984, p. 84). 

Viena iš svarbiausių priežasčių, kodėl klasikiniam pliuralizmui ne- 
pavyko tinkamai apibūdinti Vakarų politikos, susijusi su tuometiniu iš 
esmės ydingu galios ir galios santykių suvokimu. Įtakingoje pliuralis- 
tinės galios sąvokos kritikoje Bachrachas ir Baratzas (1962) atkreipė dė- 
mesį į galios panaudojimą, jau galėjusį nulemti (stebimus) atvejus, kai 
A kontroliuoja B, - pliuralistų nuomone, tokia kontrolė yra galios po- 

žymis (Bachrach and Baratz, 1962, p. 947-952). Jie teisingai nurodė, per- 
imdami Schattschneiderio „šališkumo įtvirtinimo“ sąvoką, kad asme- 
nys arba grupės gali panaudoti galią „sukurdami arba sustiprindami 
kliūtis politinių konfliktų viešinimui“ (plg. Schattschneider, 1960). 

Kitais žodžiais sakant, A gali kontroliuoti B elgesį dalyvaudamas 
sprendimo nepriėmimo procese: 


Žinoma, galia naudojama, kai A dalyvauja priimant B liečiančius spren- 
dimus. Bet galia taip pat naudojama, kai A skiria savo energiją kurti ar 
sustiprinti socialines ir politines vertybes bei institucines praktikas, apri- 
bojančias viešai svarstomus politinius procesus tik tais klausimais, kurie 
A palyginti nežalingi. Kiek A pavyksta tai padaryti, visais atžvilgiais prak- 
tiškai sutrukdoma B iškelti bet kokias problemas, kurias sprendžiant ga- 
lėtų būti rimtai pakenkta A preferencijoms. (Bachrach and Baratz, 1962, 
p. 949.) 


Bachracho ir Baratzo kritika gana svarbi, nes čia atkreipiamas dė- 
mesys į tai, kaip panaudojama galia ne tik tais atvejais, kai kas nors 
atsitinka (sprendimų priėmimas), bet ir tada, kai, atrodo, nieko neatsi- 
tinka (sprendimų nepriėmimas). Tačiau galios negalima suprasti tiesiog 
remiantis tuo, ką daro ar ko nedaro individai, - požiūriu, kurio, atro- 
do, laikėsi patys Bachrachas ir Baratzas. Juk kaip nurodė Lukesas savo 
įspūdingoje galios sąvokos analizėje, „sistemos šališkumą palaiko ne tie- 
siog virtinė individualiai pasirinktų veiksmų, jį daugiausia palaiko so- 
cialiai struktūrinamas ir kultūriškai modeliuojamas grupių elgesys ir 
institucijų praktika“ (Lukes, 1974, p. 22). Kai galia apibrėžiama kaip in- 
dividų sugebėjimas įgyvendinti savo valią įveikiant pasipriešinimą, ko- 
lektyvinės jėgos ir socialinės sąlygos bus ignoruojamos. Tad nenuosta- 
bu, kad klasikiniams pliuralistams nepavyko užčiuopti galios asimet- 
rijų tarp klasių, rasių, vyrų ir moterų, politikų ir paprastų piliečių. Šias 
asimetrijas iš esmės lėmė tai, ką jie vadino „konsensuso politikos“ nuo- 
smukiu. 

Klasikinis pliuralistinis požiūris kelia daug kitų sunkumų ir visus 
juos sąlygoja tai, kad neteisingai suprantama galios prigimtis ir paskirs- 
tymas. Daugelio galios centrų egzistavimas vargiai garantuoja, kad val- 
džia (1) visus juos vienodai išklausys; (2) darys ką nors daugiau, o ne 

vien bendraus su tokių centrų lyderiais; (3) reaguos ne vien į galingų 
centrų daromą įtaką; (4) ką nors darys svarstomiems klausimams spręsti 
ir t.t. (Lively, 1975, p. 20-24, 54-56, 71-72, 141-145). Nors klasikiniai 
pliuralistai pripažino kai kurias iš šių problemų, jie nenagrinėjo jų im- 
plikacijų galios pasiskirstymo ir politinės atskaitomybės analizei. Be to, 
daugiau negu aišku, kad, kaip jau nurodėme nagrinėdami Schumpete- 
rio atliktą politinio dalyvavimo sąlygų analizę, daugelis grupių neturi 
išteklių nacionalinėje politinėje arenoje konkuruoti, pavyzdžiui, su ga- 
lingų lobistinių organizacijų arba korporacijų daroma įtaka. Daugelis 
neturi minimalių išteklių, reikiamų politiškai susitelkti. Žvelgiant ret- 
rospektyviai, pliuralistinė politinio įsitraukimo sąlygų analizė buvo ne- 
paprastai naivi. Sunku atsikratyti įspūdžio, kad daugeliui pliuralistų 
tiek rūpėjo patvirtinti Vakarų demokratijos laimėjimus pokario eroje, 
kad jie nesugebėjo įvertinti daugelio galimų kontrargumentų. 

Kai kuriuos iš šių kontrargumentų iškiliausi „pliuralistai“, tarp jų 
Dahlis (1978; 1985; 1989), dabar pripažintų. Iš tikrųjų dėl pliuralistinei 
teorijai būdingų konceptualinių ir empirinių problemų klasikinis pliu- 
čių mokyklų ir krypčių, nors išsikristalizavo ir naujo „neopliuralistinio“ 
požiūrio kontūrai (žr. McLennan, 1984; 1995). Ši teorinė raida, ypač iš- 
ryškėjusi Dahlio darbuose, verta dėmesio. 


Demokratija, korporacinis kapitalizmas ir valstybė 


Dahlis savo veikale Ekonominės demokratijos įvadas (1985) teigė, kad 
pagrindinės grėsmės, kylančios laisvei šiuolaikinėje visuomenėje, pasi- 
rodė susijusios ne su lygybės reikalavimais - daugumos keliama grės- 
me, kad bus išlyginti socialiniai skirtumai ir su šaknimis išrauta politi- 
nė įvairovė. Pasak Dahlio, tokią grėsmę numatė Tocgueville'is ir kiti au- 
toriai (Dahl, 1985, p. 44ff, 50ff, 161-163). Tarp lygybės ir laisvės gali kilti 
įtampa, bet apskritai lygybė nėra žalinga laisvei. Iš tikrųjų fundamen- 
vė neribotai kaupti ekonominius išteklius ir paversti ekonominę veiklą 
hierarchiškai valdomomis įmonėmis“ (Dahl, 1985, p. 50). Šiuolaikinė 

įmonių nuosvybės ir valdymo sistema smarkiai skatina kurti įvairias ne- 
lygybės formas, kurios visos kelia grėsmę, kad susiaurės politinė laisvė. 
Pasak Dahlio, 


nuosavybė ir valdymas padeda smarkiai didinti piliečių turto, pajamų, kva- 
lifikacijos, informacijos, informacijos kontrolės ir propagandos, galimybių 
prieiti prie politinių lyderių ir apskritai numatomų gyvenimo galimybių 
skirtumus - ir ne tik suaugusiųjų, bet ir dar negimusių, kūdikių ir vaikų. 
Padarius visas reikiamas išlygas, panašūs skirtumai savo ruožtu padeda 
kurti reikšmingus piliečių sugebėjimų ir galimybių lygiai politiškai daly- 
vauti valdant valstybę skirtumus. (Dahl, 1985, p. 55.) 


Visai priešingai negu veikale Demokratinės teorijos įvadas (1956), Dah- 
lis, darydamas svarbias nuolaidas Marxo valstybės teorijoms (nors jis 
nebuvo linkęs šito pernelyg atvirai pripažinti), tvirtino, jog šiuolaikinis 
„korporacinis kapitalizmas“ kuria „tokią didelę socialinių ir ekonomi- 
nių išteklių nelygybę, kad smarkiai pažeidžia politinę lygybę, taigi ir 
demokratinį procesą“ (Dahl, 1985, p. 60)'. 

Tačiau šių pažeidimų pobūdis susijęs ne vien su ekonominės nelygy- 
bės kūrimu ir jos tiesioginiu poveikiu, nes, kaip teigė daugelis marksistų, 
o dabar tai pripažintų ir tokie pliuralistai kaip Charles Lindblomas, pa- 
čios vyriausybės galimybės elgtis taip, kaip norėtų suinteresuotos gru- 
pės, yra suvaržytos (Lindblom, 1977; plg. Dahl, 1985, p. 102). Vakarų vy- 
riausybių ir valstybinių institucijų patiriami suvaržymai - suvaržymai, 
kuriuos primeta privataus kaupimo poreikiai, - sistemingai mažina jų 
politinio pasirinkimo galimybes. Privataus investavimo, privačios nuo- 
savybės sistema, etc. kelia objektyvius reikalavimus, kuriuos reikia vyk- 
dyti norint palaikyti ekonominį augimą ir stabilią plėtrą. Sukėlus grėsmę 
šiai sanklodai, greitai prasideda ekonominis chaosas ir gali būti sugriau- 
tas vyriausybių legitimumas. Kitaip sakant, vyriausybės, kad išliktų val- 
džioje esant liberaliai demokratinei rinkimų sistemai, privalo imtis 
veiksmų privataus sektoriaus pelningumui ir klestėjimui garantuoti: mat 
jos priklausomos nuo kapitalo kaupimo proceso, kurį privalo apsaugoti 
savo pačių labui. Lindblomas gerai paaiškino reikalo esmę: 


3 Dahlis tą patį teigė apie „biurokratinį socializmą“, tačiau išsamiau šio klausimo 
nenagrinėjo. 

Kadangi valstybės funkcijos rinkos sistemoje patenka į verslininkų rankas, 
tai į šias rankas taip pat patenka ir darbo vietos, kainos, gamyba, plėtra, 
gyvenimo lygis ir kiekvieno žmogaus ekonominis saugumas. Todėl valdžios 
pareigūnai negali būti abejingi tam, kaip verslas atlieka savo funkcijas. 
Depresija, infliacija arba kitos ekonominės nelaimės gali nuversti vyriau- 
sybę. Todėl svarbiausia vyriausybės funkcija yra prižiūrėti, kad verslinin- 
kai atliktų savo užduotis. (Lindblom, 1977, p. 122-123.) 


Vyriausybė privalo vykdyti tokią politiką, kuri būtų bent jau palanki, 
t.y. tarnautų, privačios verslininkystės ir korporacijų galios plėtrai. 
nis, negu įsivaizdavo de Tocgueville'is ir J. S. Millis, ir kur kas sudė- 
tingesnis, negu kada nors manė klasikinio pliuralizmo teoretikai. Po- 
litiniai atstovai turėtų suprasti, kad nepaprastai sunku, 0 gal ir neįma- 
noma, išpildyti rinkėjų norus sumažinti nepalankų korporacinio kapi- 
talizmo poveikį demokratijai ir politinei lygybei. Demokratija įstrigo 
politinėje sistemoje, nuolatos garantuojančioje „privilegijuotą padėtį“ 
verslo interesams. Pasak Dahlio, tai turi kelti nerimą visiems, kuriems 
rūpi santykis tarp demokratijos sąlygomis visiems piliečiams iš prin- 
cipo pripažįstamų ir praktikoje egzistuojančių laisvių. Jis aiškino, kad 
ištikimybę demokratijai šiuolaikinėje epochoje galima išsaugoti tik pri- 
pažinus, kad savivaldos negalima iki galo įgyvendinti iš esmės nesu- 
mažinus korporacijų galios. Tai savo ruožtu reikalauja pripažinti tei- 
sės į savivaldą pirmenybę prieš teisę į gamybinę nuosavybę (Dahl, 
1985, p. 162). Norint įgyvendinti politinės laisvės pažadą, reikia sukurti 
plačią kooperacinės nuosavybės formų ir kontrolės įmonėse sistemą, 
t.y. demokratinius principus taikyti darbo vietoje ir apskritai ekono- 
mikoje (žr. Dahl, 1989, 22-23 sk.). Prie Dahlio siūlymų, kaip pašalinti 
ekonomines kliūtis demokratijai, grįšime vėliau (žr. 9 sk.). Čia reikia 
pabrėžti, kad, pasak tokių neopliuralistų kaip Dahlis ir Lindblomas, 
suinteresuotų grupių negalima būtinai traktuoti vienodai, o valstybės 
negalima laikyti neutralia visų suinteresuotų grupių arbitre: verslo kor- 
poracija daro neproporcingai didelę įtaką valstybei, vadinasi, ir demo- 
kratijos rezultatams. 

Šie svarstymai skatina įdėmiau panagrinėti, kaip iš tikrųjų veikia 
valstybės institucijos. Nestebintų, jeigu valstybės sektoriai - pirmiausia 
tokie mažiau atskaitingi sektoriai kaip gynyba - taptų tam tikro skai- 
čiaus pagrindinių gamintojų interesų struktūros įkaitais (žr. Duverger, 
1974).Tačiau, pabrėžė pliuralistai, būtų klaida manyti, kad demokra- 
tines institucijas tiesiogiai kontroliuoja įvairios suinteresuotos ekonomi- 
nės grupės, su kuriomis jos turi reikalų. Labiau negu tikėtina, kad 
„valstybės vadybininkai“, tenkindami savo interesus (pavyzdžiui, no- 
rėdami užsitikrinti savo pareigų prestižą ir stabilumą, savo departa- 
mentų įtaką), išsikels savus tikslus ir uždavinius. Politiniai atstovai ir 
valstybės pareigūnai gali sudaryti galingą suinteresuotą grupę, arba 
stiprių konkuruojančių suinteresuotų grupių tinklą, kuriam rūpėtų 
stiprinti (plėsti) valstybę ir/arba garantuoti konkrečius rinkimų rezul- 
tatus. Pilietinėje visuomenėje demokratiški politikai ne tik tenkina 
grupių reikalavimus, bet ir įgyvendina politines strategijas, dėl kurių 
tam tikros problemos patenka darbotvarkėn kitų problemų sąskaita; 
jie sutelkia arba ardo konkrečius bendruomenės sektorius; švelnina ar- 
ba ignoruoja ypatingus reikalavimus; skatina kelti arba užgniaužia 
rinkiminius klausimus (žr. Nordlinger, 1981). Šių procesų kontekste 
neopliuralistai pripažino, jog įsigalėjusios ir besiplėtojančios politinės 
suinteresuotos grupės ir biurokratinės struktūros gali sudėtingai išsi- 
keroti ir kelti įvairių pavojų, todėl būtina visada analizuoti, „kas iš tik- 
rųjų ką, kada ir kaip gauna“ (žr. Pollitt, 1984). Nors neopliuralistai 
sureikšmino verslo interesus, jie vengė pateikti vienareikšmį arba sta- 
tišką šiuolaikinę demokratinę politiką lemiančių jėgų ir santykių vaiz- 
dą. Jie toliau rėmėsi kai kuriais esminiais klasikinio pliuralizmo prin- 
cipais, taip pat samprata, kaip liberali demokratija kuria įvairias spau- 
dimo grupes, nuolatos besikeičiančius reikalavimus ir galiausiai ne- 
apibrėžtą politinių galimybių lauką. Be to, jie ir toliau teigė, kad libe- 
rali demokratija yra lemiama kliūtis plėtotis monolitinei, neatsakingai 
valstybei: jie manė, kad konkuruojančios politinės partijos, atviras rin- 
kimų laukas ir budrios spaudimo grupės gali garantuoti tokią politi- 
nę atskaitomybę, kuriai neprilygs joks kitas valstybinės valdžios mo- 
delis. VI modelyje apibendrinamos klasikinės pliuralistinės ir neopliu- 
ralistinės pažiūros. 

Apibendrinimas: VI modelis 
Pliuralizmas 


Klasikinis pliuralizmas 


Pagrindimo principas(ai) 


Neopliuralizmas 


Garantuoja mažumų valdymą, vadinasi, ir politinę laisvę 


Lemiama kliūtis formuotis pernelyg galingoms frakcijoms ir neatsakingai 


valstybei 


Pagrindiniai bruožai 


Pilietinės teisės, tarp jų - lygi balsavimo teisė, nuomonės reiškimo ir būri- 


mosi laisvė 


Saugiklių ir atsvarų tarp įstatymų leidžiamosios, vykdomosios ir teismi- 
nės valdžių bei administracinės biurokratijos sistema 


Konkurencinė rinkimų sistema su (bent jau) dviem partijomis 


Platus (sąveikaujančių) 
suinteresuotų grupių, siekiančių 
politinės įtakos, spektras 


Vyriausybės tarpininkauja 
reikalavimams ir juos derina 
Konstitucinės normos įsišaknijusios 
jas palaikančioje politinėje kultūroje 


Bendrosios sąlygos 


Valdžia dalijasi ir mainosi daug 
visuomenės grupių 

Plati įvairiopų išteklių bazė, 
pasiskirsčiusi tarp gyventojų 


Vertybinis konsensusas dėl politinių 
procedūrų, politinių alternatyvų 
spektro ir teisėtos politinės veiklos 
apimties 

Aktyvių ir pasyvių piliečių pusiaus- 
vyra garantuoja politinį stabilumą 
Tarptautinė sistema, palaikanti 
pliuralistinių ir į laisvą rinką 
orientuotų visuomenių normas 


Gausios spaudimo grupės, bet 
politikai šališką įtaką daro 
korporacijų galia 


Valstybė, jos ministerijos susikuria 
savus dalinius interesus 


Konstitucinės normos funkcionuo- 
ja įvairialypės politinės kultūros ir 
iš esmės nevienodų ekonominių 
išteklių sąlygomis 


Dėl valdžios varžosi daug grupių 


Menka daugelio grupių išteklių 
bazė neleidžia joms visavertiškai 
dalyvauti politikoje 


Socialinės ekonominės galios 
paskirstymas kuria ir varžo 
politinio pasirinkimo galimybes 


Nevienodas įsitraukimas į poli- 
tiką: nepakankamai atvira valdžia 


Tarptautinė tvarka, kurią kompro- 
mituoja galingos daugianaciona- 
linės ekonominės suinteresuotos 
grupės ir dominuojančios valstybės 

Ilgainiui klausimai, kas būtent yra ir turi būti demokratija, galbūt 
tapo komplikuotesni. Tai gerai iliustruoja pliuralizmo trajektorija; nuo- 
sekliai buvo vis kitaip traktuojama demokratijos esmė ir keitėsi teori- 
jos, kokio pobūdžio ji turėtų būti. Pliuralizmo kontekste daugelis svar- 
biausių klausimų apie demokratijos principus, pagrindinius bruožus ir 
bendrąsias sąlygas dabar labiau diskutuotini negu kada nors anksčiau. 
Įdomu pažymėti, kad tą patį galima pasakyti apie konkuruojančių teo- 
rinių perspektyvų, ypač neomarksizmo, raidos tendencijas. 


Kaupimas, legitimacija ir apribota politikos sritis 


Yra dvi reikšmingos teorinės politinių tyrinėjimų srovės, praplėtusios 
pliuralizmo kritiką, - tai patobulinta neomarksistinė valstybės teorija ir 
socialinių mokslininkų pateikiami „korporatistinių“ tendencijų šiuolai- 
kinėse politinėse institucijose reikšmės vertinimai“. Bendrais bruožais to- 
liau dėstydamas šias naujas tendencijas, aš ne tik nagrinėsiu jų indėlį į 
diskusiją apie pliuralizmą ir demokratijos teoriją, bet taip pat atskleisiu 
svarbiausius klausimus, kuriais ginčijasi autoriai. Daugiausia dėmesio 
bus skiriama neomarksistų diskusijai apie valstybę, kadangi šios knygos 
požiūriu ji įdomesnė negu „korporatistų“ indėlis. Tačiau, prieš pradė- 
dami svarstyti kai kuriuos kertinius pliuralizmo ir jo kritikų iškeltus 
klausimus, šio skyriaus gale aptarsime ir „korporatistų“ indėlį. 

Septintajame ir aštuntajame dešimtmečiais pastebimai atgimė mark- 
sistų domėjimasis demokratijos ir valstybinės valdžios analize (apžvalgą 
žr. Jessop, 1977; 1990). Kaip stengtasi parodyti ketvirtame skyriuje, Mar- 
xo palikimas buvo prieštaringas: jo požiūris į valstybę kaip klasinio vieš- 
patavimo įrankį niekada iki galo nesuderinamas su pripažinimu, kad 
valstybė taip pat galinti būti gana nepriklausomas politinis veiksnys. 
Šios dviprasmybės nepašalino Leninas, akcentavęs engiamąjį kapitalis- 
tinės valstybės institucijų pobūdį, o jo raštai atrodo net dar mažiau įti- 
kinami po Stalino atliktų valymų ir Sovietų valstybės iškilimo (ir žlu- 


* „Korporatistinėmis“ tendencijomis čia vadinami pamažu besirandantys formalūs 
ir/arba neformalūs, užparlamentiniai pagrindinių profesinių sąjungų, verslo ir valsty- 
binių organizacijų lyderių susitarimai spręsti svarbiausias politines problemas mainais 
už jų korporacinių interesų rėmimą (žr. Schmitter, 1974; Panitch, 1976; Offe, 1980; 1996a). 

gimo) (žr. 8 sk.). Po Marxo ir Engelso mirties daug autorių marksistų 
įnešė gana svarbų indėlį į politikos analizę (pavyzdžiui, Lukacsas, Kor- 
schas ir Gramsci išnagrinėjo daugelį sudėtingų ir subtilių būdų, kuriais 
klasės išlaiko valdžią), bet marksistiniuose sluoksniuose valstybės ir vi- 
suomenės santykis nebuvo iš naujo išsamiai nagrinėjamas iki septinto- 
jo dešimtmečio. Pirmasis iš tokių darbų buvo empirinės demokratijos 
teorijos puolimas. Todėl naudinga pradėti nuo šio puolimo. Neomark- 
sistinę liberalios demokratijos „alternatyvą“, kiek ji buvo eksplicitiškai 
išplėtota, nagrinėsime vėliau, ypač kitame skyriuje. 

Ralphas Milibandas labiausiai paskatino neomarksistinę mintį pa- 
skelbdamas veikalą Valstybė kapitalistinėje visuomenėje (1969). Pabrėžda- 
mas vis didėjantį valstybės vaidmenį Vakarų visuomenėse, jis, viena 
vertus, siekė iš naujo įvertinti Marxo postuluotą klasės ir valstybės ry- 
šį ir, kita vertus, stengėsi įvertinti klasikinį pliuralistinį valstybės ir vi- 
suomenės santykių modelį, kuris tada buvo visuotinai pripažįstamas. 
Prieštaraudamas tiems, kurie laikė valstybę neutralia socialinių intere- 
sų arbitre, jis teigė, kad (1) šiuolaikinėse Vakarų visuomenėse viešpa- 
tauja arba valdo klasė, kuri yra gamybos priemonių savininkė ir val- 
dytoja; (2) ji glaudžiais ryšiais susijusi su galingomis institucijomis, tarp 
jų politinėmis partijomis, armija, universitetais ir žiniasklaida; (3) jai ne- 
proporcingai gausiai atstovaujama visais valstybės aparato lygiais, ypač 
„Vadovaujančiose pozicijose“. Valstybės tarnautojų ir valstybės parei- 
gūnų socialinė kilmė (tarp jų vyrauja išeiviai iš verslo ar turtingųjų pa- 
saulio arba viduriniosioms klasėms būdingų profesijų atstovai), jų ypa- 
tingi interesai (sklandi karjera) ir ideologinės nuostatos (visiškai pripa- 
žįsta kapitalistinę aplinką, kurioje veikia) reiškia, kad dauguma, jei ne 
visos, valstybės institucijos vaidina „lemiamą vaidmenį ir yra angažuo- 
tos palaikant ir ginant kapitalizmui... būdingą valdžios ir privilegijų 
struktūrą“ (Miliband, 1969, p. 128-129). Kapitalistų klasė, pabrėžė Mi- 
libandas, labai sutelkta ir grėsmingai varžo Vakarų vyriausybes ir vals- 
tybines institucijas pasirūpindama, kad jos liktų „viešpatavimo visuo- 
menėje įrankiu“. Tačiau jis manė (gindamas tai, kas anksčiau buvo va- 
dinama Marxo 1 nuostata), kad valstybė, siekdama būti politiškai veiks- 
minga, privalo sugebėti reguliariai atsiriboti nuo valdančiosios klasės 
frakcijų. Valdžios politika gali būti net nepalanki trumpalaikiams ka- 
pitalistų klasės interesams. Jis taip pat paskubėjo nurodyti, kad ypa- 

tingomis sąlygomis valstybė gali tapti smarkiai nepriklausoma nuo kla- 
sinių interesų, pavyzdžiui, nacionalinių krizių laikotarpiais. 

Pateikdamas šiuos argumentus, Milibandas išdėstė daug teiginių — 
pirmiausia apie politiškai svarbiausią gamybos priemonių savininkų ir 
valdytojų vaidmenį - juos, kaip jau matėme, po kelerių metų laikys įti- 
kinamais neopliuralistai. 

Bet tai, kad jis atkakliai traktuoja klasę kaip struktūrinį demokratinės 
politikos ir valstybės veiklos determinantą, atskiria jo požiūrį nuo vėles- 
nio tokių mąstytojų kaip Dahlis indėlio: dėl kapitalistų klasės pabrėži- 
mo šie požiūriai atrodo „artimi“, bet nėra „tapatūs“, nes neopliuralis- 
tai laikosi griežtos Weberio nuomonės, jog klasinių santykių ir politinių 
procesų dinamika yra tarpusavyje susijusios, bet taip pat dideliu mas- 
tu viena nuo kitos nepriklausomos (plg. McLennan, 1984, p. 85-86). 

Nicos Poulantzas, didžiausias neomarksistinis Milibando kritikas, 
pateikė daug argumentų, net dar labiau išryškinančių šiuos požiūrius 
skiriančią prarają. 

Poulantzas ketino toliau aiškinti Marxo 1 nuostatą (pabrėžiančią 
valstybės veiklos autonomiškumą). Jis atmetė tai, ką laikė esant „subjek- 
tyvistiniu“ Milibando požiūriu - jo mėginimą nagrinėti klasių ir valsty- 
bės santykius per „tarpasmeninių santykių“ prizmę. Poulantzas rašė: 
„Tiesioginis kapitalistų klasės atstovų dalyvavimas valstybės aparate ir 
vyriausybėje, net ten, kur jis būdingas, nėra svarbus klausimo aspektas“ 
(1972, p. 245). Daug svarbesni yra kapitalistinės valstybės „struktūriniai 
komponentai“, skatinantys ją saugoti ilagalaikę kapitalistinės gamybos 
struktūrą ir ignoruoti platesnes atskaitomybės problemas. 

Poulantzas teigė, kad norint suprasti, kokie yra valstybės struktūri- 
niai komponentai, svarbiausia turėti omenyje, jog kapitalizmo sąlygo- 
mis vienijantis elementas yra valstybė. Konkrečiau, valstybė turi veikti 
taip, kad garantuotų (1) viešpataujančių klasių „politinę organizaciją“, 
nes dėl konkurencinio spaudimo ir tiesioginių interesų skirtumų šios 
klasės nuolatos skilinėja į „klasines frakcijas“; (2) darbininkų klasės „po- 
litinį dezorganizavimą“, nes dėl gamybos koncentracijos ši klasė, be kitų 
dalykų, gali kelti grėsmę viešpataujančių klasių hegemonijai; (3) kla- 
sių, nesusijusių su vyraujančiais gamybos būdais, politinį „pergrupa- 
vimą , nes šios ekonomiškai ir politiškai marginalizuotos klasės gali būti 
priešiškos valstybei (Poulantzas, 1973, p. 287-288). 

Kadangi viešpataujančios klasės linkusios skaldytis, jų ilgalaikiai in- 
teresai reikalingi centralizuotos politinės valdžios teikiamos apsaugos. 
Valstybė gali atlikti šią funkciją tik būdama „sąlygiškai nepriklausoma“ 
nuo konkrečių įvairių frakcijų interesų. Tačiau kokią būtent autonomi- 
ją turi valstybė —- sudėtingas klausimas. Valstybė, pabrėžė Poulantzas, 
nėra monolitinis, tiesiogiai nukreipiamas darinys; tai konfliktų ir skili- 
mų arena, „klasinių jėgų kondensatas“ (Poulantzas, 1975). Valstybės 
įgyjamos autonomijos mastas priklauso nuo klasių ir klasinių frakcijų 
santykių, taip pat nuo socialinių kovų stiprumo. Primygtinai pabrėž- 
damas, bent jau savo pirmajame darbe, kad „valdžia yra sugebėjimas 
įgyvendinti klasinius interesus“, Poulantzas teigė, jog valstybės insti- 
tucijos yra „valdžios centrai“, bet „valdžią turi“ klasės. Santykinė au- 
tonomija „atitenka“ valstybei, ir ją lemia „galios santykiai vykstant kla- 
sių kovai“ (Poulantzas, 1973, p. 335-336). 

Tad šiuolaikinė liberali demokratinė valstybė yra ir būtinas anarchiš- 
kos konkurencijos pilietinėje visuomenėje rezultatas, ir jėga, padedanti 
reprodukuoti tokią konkurenciją ir susiskaldymą. Jos hierarchinis biu- 
rokratinis aparatas kartu su išrinkta vadovybe vienu metu siekia kurti 
ir reprezentuoti nacionalinę vienybę - „tautą-valstybę“ - ir atomizuoti 
bei skaldyti politinį „kūną“ (bent jau tą „kūno“ dalį, kuri potencialiai 
kelia grėsmę egzistuojančiai tvarkai) (Poulantzas, 1980). Valstybė ne tie- 
siog įamžina socialinę ekonominę tikrovę, bet įsibrauna į patį jos kūri- 
mą modifikuodama jos formą ir sustiprindama jos jėgas. 

Tačiau Poulantzaso klasių, politinės valdžios ir valstybės santykių 
formulavime glūdi tam tikri sunkumai. Juk jis pripažino tam tikrą vals- 
tybės autonomiją ir tuo pat metu teigė, kad bet kokia valdžia yra kla- 
sės valdžia". Kadangi jis buvo šitoks nenuoseklus, tai smarkiai nuverti- 
no pačios valstybės galimybes reaguoti į socialinius ir ekonominius po- 
kyčius bei daryti jiems įtaką. Požiūris į valstybę tik iš „negatyvios“ per- 
spektyvos - būtent, kiek valstybė stabilizuoja kapitalistinį ekonominį 
verslą arba trukdo stiprėti potencialiai revoliucinėms įtakoms, - baigė- 
si savotišku dirbančiųjų klasių bei kitų grupių ir socialinių sąjūdžių ga- 
limybių daryti įtaką valstybės raidai ir organizacijai nuvertinimu (žr. 


> Poulantzas mėgino išspręsti šias problemas savo paskutinėje knygoje Valstybė, val- 
džia, socializmas (1980). Tai geriausias jo darbas. Tačiau nemanau, kad ir čia visiškai įvei- 
kiamos šios problemos, nors darbe esama kai kurių svarbių įžvalgų. 

Frenkel, 1979). Kiek valstybė iš tikrųjų įtraukta į „klasinių santykių 
prieštaravimus“, tiek ji negali būti vien „status guo gynėja“. Be to, pa- 
brėžimas, kad valstybė esanti „klasinių jėgų kondensatas“, reiškė, jog 
valstybė buvo šitaip aiškinama jos pakankamai neapibrėžus iš vidaus 
ar pakankamai neatsižvelgus į jos institucinę diferenciaciją. Buvo igno- 
ruojami klausimai, kaip veikia institucijos ir kaip formuojasi ryšys tarp 
elitų, valdžios pareigūnų ir parlamentarų. 

Clausas Offe neomarksistiniuose sluoksniuose atgaivino ginčą apie 
demokratiją, klases ir valstybinę valdžią - mat jis suabejojo tiek Mili- 
bando, tiek Poulantzaso pamatinėmis prielaidomis ir mėgino jas pakeisti 
(žr. Frankel, 1979; Keane, 1984b). Offe's nuomone, valstybė nėra nei tie- 
siog „kapitalistinė valstybė“, kaip tvirtino Poulantzas (klasių galios są- 
lygojama valstybė), nei „valstybė kapitalistinėje visuomenėje“, kaip teigė 
Milibandas (valstybė, išsauganti tam tikrą politinę galią, nepriklauso- 
mą nuo tiesioginių klasinių interesų). Remdamasis šiuolaikinio kapita- 
lizmo samprata, pabrėžiančia vidinį jo diferencijavimąsi į daug sekto- 
rių, Offe manė, kad reikšmingiausias valstybės bruožas yra būdas, ku- 
riuo ji įpainiota į kapitalizmo prieštaravimus. Pasak jo aiškinimo, šiai 
situacijai būdingi keturi svarbiausi bruožai. 

Pirma, privatus kapitalas yra svarbiausias ekonominio verslo pagrin- 
das, bet ekonominė nuosavybė nesuteikia tiesioginės politinės valdžios. 
Antra, per privatų kaupimą kuriamas kapitalas yra materialinis pagrin- 
das, nuo kurio priklauso valstybės finansai, gaunami įvairiopai apmo- 
kestinus turtą ir pajamas. Trečia, valstybė priklauso nuo pajamų šalti- 
nio, kurio ji, išskyrus valstybines įmones, tiesiogiai neorganizuoja. Tai- 
gi valstybė apskritai „suinteresuota“ skatinti kapitalo kaupimo proce- 
są. Šis interesas kyla ne iš kokios nors valstybės sąjungos su kapitalu 
savaime, bet iš bendro valstybės rūpinimosi savo išlikimo sąlygomis. 
Ketvirta, liberaliose demokratinėse valstybėse politinę valdžią reikia lai- 
mėti įgyjant masinę rinkėjų paramą. Ši politinė sistema padeda nuslėpti 
taktą, kad valstybės pajamos gaunamos iš privačiai kaupiamo turto, ku- 
riuo valstybė labiausiai remiasi. 

Šios kapitalistinės valstybės charakteristikos lemia tai, kad valsty- 
bės padėtis struktūriškai prieštaringa. Viena vertus, valstybė privalo pa- 
laikyti kaupimo procesą ir privatų išteklių pasisavinimą; antra vertus, 
ji privalo skatinti tikėjimą ja kaip nešališka klasinių interesų arbitre ir 

šitaip legitimuoti savo valdžią (Offe, 1984). Institucinis valstybės ir eko- 
nomikos atskyrimas reiškia, kad valstybė priklausoma nuo išteklių, at- 
sirandančių organizavus pelningą gamybą. Kadangi iš esmės „ne jos 
galioje organizuoti“ per kaupimo procesą atsirandančius išteklius, for- 
muojasi „institucinis valstybės savanaudiškumas“, visų, turinčių valsty- 
binę valdžią, interesas saugoti kapitalistinės ekonomikos gyvybingumą. 
Šiais argumentais Offe atsiribojo ir nuo Milibando, ir nuo Poulantzaso 
požiūrio (ir labai priartėjo prie neopliuralistinio požiūrio). Pasak jo, ins- 
titucinį valstybės savanaudiškumą „lemia ne konkrečios vyriausybės są- 
junga su taip pat kaupimu suinteresuotomis konkrečiomis klasėmis, jo 
taip pat nelemia kokia nors politinė kapitalistų klasės galia, dėl kurios 
ši klasė „spaudžia“ valstybinės valdžios postus turinčius žmones ten- 
kinti šios klasės interesus“ (Offe and Ronge, 1975, p. 140). Valstybė su- 
interesuota palaikyti kaupimą savo pačios labui. 

Politinės valdžios pobūdis determinuojamas dvejopai: jį determinuo- 
ja formaliosios demokratinio ir atstovaujamojo valdymo taisyklės, api- 
brėžiančios institucinę priėjimo prie politinės valdžios formą, ir materia- 
lus kaupimo proceso turinys, nustatantis sėkmingos politikos ribas. Ka- 
dangi vyriausybėms reikia pergalės rinkimuose ir finansinių išteklių 
politikai įgyvendinti, jos priverstos vis labiau kištis į ekonominių prob- 
lemų sprendimą. Tačiau didėjančiam spaudimui kištis prieštarauja ka- 
pitalistų suinteresuotumas investavimo laisve ir jų užsispyrėliškas prie- 
šinimasis valstybės pastangoms kontroliuoti gamybinius procesus (pa- 
vyzdžiui, tai matyti iš verslo pastangų išvengti „perdėto reguliavimo“). 

Todėl šiuolaikinei valstybei iškyla prieštaringi imperatyvai: ji pri- 
valo palaikyti kaupimo procesą nesutrikdydama nei privataus kaupimo, 
nei tikėjimo rinka kaip teisinga menkų išteklių skirstytoja. Kišimasis į 
ekonomiką neišvengiamas, bet politinė ekonomikos kontrolė kelia pa- 
vojų, kad bus suabejota tradiciniu visos socialinės tvarkos legitimumo 
pagrindu - liberaliu tikėjimu, kad kolektyvinį gėrį laiduoja patys indi- 
vidai, kurie siekia savo tikslų minimaliai kišantis „nešališkai“ valsty- 
bei. Tad valstybė privalo kištis, bet slėpti savo rūpinimąsi kapitalo svei- 
kata. Taigi Offe apibrėžė liberalią demokratinę kapitalistinę valstybę nu- 
rodydamas šiuos jos bruožus: (a) ji pašalinta iš kaupimo, (b) ji atlieka 
būtiną kaupimui funkciją, (c) ji priklausoma nuo kaupimo, (d) jos funk- 
cija — slėpti ir neigti (a), (b) ir (c) (Offe, 1975, p. 144). 

Įdomu, kad nors neopliuralistų nedomino problemos, susijusios su 
(d) punktu, daugelis mąstytojų neopliuralistų galėtų lengvai sutikti su 
(a)-(c) punktais. Lindblomo, Dahlio ir Offe's pozicijos darėsi vis pana- 
šesnės daugeliu pamatinių klausimų. Jie pripažino, kad Vakarų demo- 
kratinės valstybės priklauso nuo privačiai kuriamų išteklių; pripažino, 
kad liberalios demokratinės valstybės smarkiai remia (būdamos neiš- 
vengiamai šališkos) „korporacijų darbotvarkę“; pripažino, kad demo- 
kratijos veikimą riboja ar varžo privati gamybos priemonių nuosavy- 
bė. Nors Offe skyrė valstybei pagrindinį vaidmenį kaip klasinių anta- 
gonizmų tarpininkei ir labiau pabrėžė klasės svarbą, negu kad būtų pa- 
brėžę Lindblomas ar Dahlis, jie visi taip pat pritarė požiūriui, kad „vals- 
tybės vadybininkai“ gali būti šiek tiek nepriklausomi nuo tiesioginio 
ekonominio ir socialinio spaudimo, t.y. jie pripažino, jog valstybės ne- 
galima aiškinti vien siejant ją su socialiniais ekonominiais faktoriais ar- 
ba redukuoti į šiuos faktorius. 

Tačiau daugumoje septintojo dešimtmečio ir aštuntojo dešimtmečio 
pradžios Offe's darbų pirmiausia buvo pabrėžiamas valstybės kaip „re- 
aguojančio mechanizmo“ pobūdis. Jis teigė, kad jeigu jo pateikiamas 
modernios valstybės apibrėžimas pagrįstas, tai „sunku įsivaizduoti, kad 
kuriai nors valstybei kapitalistinėje visuomenėje galėtų pavykti nors 
kiek ilgiau vienu metu ir sėkmingai vykdyti šio apibrėžimo numatytas 
funkcijas“ (Offe, 1975, p. 144). Norėdamas ištirti šią hipotezę, Offe ty- 
rinėjo valstybės valdymo pobūdį ir, konkrečiai, jos sugebėjimą veiks- 
mingai valdyti. Offe kėlė mintį, kad valdymo problemos ypač sunkios, 
nes daugelis politikos krypčių, kurias mėgina įgyvendinti šiuolaikinės 
vyriausybės, yra ne paprastas rinkos mechanizmo priedas, bet faktiškai 
yra rinkos veikimo pakaitalas. Vadinasi, įrodinėjo Offe, pateikdamas 
įdomių sąsajų su korporatistiniu požiūriu, valstybė dažnai selektyviai 
globoja tuos, kurių pritarimas ir parama svarbiausi palaikant egzistuo- 
jančią santvarką - tai pagrindinės korporacinės grupės ir organizuotas 
darbas. Negana to, jis teigė, kad šių „strateginių jėgų“ atstovai vis labiau 
padeda šalinti grėsmes politiniam stabilumui dalyvaudami labai nefor- 
maliame, užparlamentiniame derybų procese (1979, p. 9). Vadinasi, li- 
berali demokratinė valstybė, užsimodama išlaikyti egzistuojančią insti- 
tucinę sąrangą, bus linkusi remti kompromisą tarp galingų įsitvirtinu- 
sių suinteresuotų grupių. Tačiau šis kompromisas pernelyg dažnai da- 

romas pažeidžiamų grupių, pavyzdžiui, jaunimo, pagyvenusių Žmonių, 
ligonių, nepriklausančiųjų profesinėms sąjungoms ir nebaltųjų politinių 
ir ekonominių interesų sąskaita (žr. Offe, 1984; tolesnį svarstymą žr. 
1985). To, ką anksčiau vadinau daugelio žmonių ribotu dalyvavimu ar- 
ba apskritai nedalyvavimu, sąlygos sistemingai atkuriamos, Offe nuo- 
mone, todėl, kad valstybei rūpi palaikyti bendrą institucinę tvarką, ku- 
rioje kapitalistiniai mechanizmai užima svarbiausią vietą. 

Offe's analizėje glūdi daug reikšmingų implikacijų, tarp jų — išva- 
da, kad moderniose kapitalistinėse demokratijose pagrindinės politinės 
problemos „sprendžiamos“ arba jas užgniaužiant, arba perkeliant į ki- 
tas sritis. Kai kurios šių implikacijų bus nagrinėjamos kitame skyriuje, 
aptariant „demokratijos krizės“ teorijas. Čia reikia itin pabrėžti, kodėl 
Offe's indėlis į šiuolaikinių liberalių demokratijų analizę svaresnis ne- 
gu Milibando ir Poulantzaso. Pabrėždamas, kad valstybė įsipainiojusi 
į klasinius antagonizmus, Offe įveikia kai kuriuos Milibando ir Poulant- 
zaso „negatyvaus“ požiūrio, jog valstybė funkciškai supančiota kapi- 
talo poreikių arba kapitalistų klasės, ribotumus. Offe's darbuose paro- 
doma, kaip įvairios jėgos stumia ir traukia valstybę vykdyti politiką ir 
teikti paslaugas, kurios naudingos ne tik kapitalui, bet ir kai kuriems 
geriausiai organizuotiems darbininkų klasės sektoriams. Darbininkų ju- 
dėjimo istorija yra nuolatinių pastangų kompensuoti kai kurias darb- 
davių ir darbuotojų galios skirtumo nulemtas skriaudas. Reaguodama 
į jas, valstybė pradėjo vykdyti įvairiopą politiką, kurios tikslas - padi- 
dinti gyvenimo minimumą užtikrinantį darbo užmokestį, plačiau teik- 
ti viešąsias gėrybes, plėsti demokratines teises ir keisti pusiausvyrą tarp 
viešojo ir privataus sektorių. Offe's darbuose aiškiai pripažįstama, kad 
socialinė kova „įrašyta“ pačioje valstybės ir politikos rezultatų prigim- 
tyje. Jis teisingai nurodė, kad nors valstybė priklauso nuo kapitalo kau- 
pimo proceso, daugybė ekonominių, socialinių ir rinkiminių politikos 
suvaržymų reiškia, jog valstybė jokiu būdu nėra vien kapitalistinės rep- 
rodukcijos atstovė. Nuolatinės valdžios pastangos manevruoti šių prieš- 
taringų spaudimų sąlygomis gali tam tikru mastu ir kompensuoti, ir 
paslėpti demokratinės valstybės šališkumą ir priklausomybę. Manau, 
kad reikšminga ir tai, jog Offe pabrėžia kainą, kurią už šį manevravi- 
mą dažnai turi mokėti pažeidžiamiausi visuomenės sluoksniai. Kiek šias 
problemas galima paversti svarbiausiu „empirinės demokratinės teori- 

jos“ klausimu, tiek sukuriamas pagrindas įtikinamiau aiškinti, kaip vei- 
kia egzistuojančios demokratijos. 

Tačiau Offe sumenkino savąją demokratijos ir valstybės sampratą ne- 
pakankamai įvertindamas politinių atstovų ir administratorių sugebė- 
jimą efektyviai įgyvendinti politinę strategiją. Nors jis formaliai pripaži- 
no šį sugebėjimą, nepakankamai jį įvertino. Jo polinkis aiškinti valsty- 
bės politikos raidą ir ribotumus remiantis funkciniais imperatyvais (bū- 
tinybė patenkinti kapitalą ir darbą, užtikrinti kaupimą ir legitimaciją) 
skatino jį menkinti „strateginį protą“, kurį dažnai parodo valdžia ir vals- 
tybės įstaigos ir kuris tampa ypač akivaizdus istoriniu ir lyginamuoju 
požiūriu vertinant liberalių kapitalistinių visuomenių valstybės veiklos 
įvairius modelius (žr. Bornstein et al., 1984; P. Hall, 1986). Su tuo susijęs 
dar vienas trūkumas - jis ignoruoja skirtingas institucinių sanklodų for- 
mas, kuriančias „demokratijas“ įvairiose šalyse“. Kaip šios sanklodos at- 
kuriamos ir palaikomos bėgant laikui, kuo ir kodėl jos skiriasi įvairio- 
se šalyse, kokie šitų skirtumų padariniai — visa tai svarbūs klausimai 
mėginant tinkamai vertinti demokratijos modelius (Potter et al., 1997). 


Kintama atstovaujamųjų institucijų forma 


Viena politikos analitikų grupė mėgino pašalinti kai kurias šias spra- 
gas tyrinėdama korporatizmo formavimąsi (žr. Schmitter, 1974; Panitch, 
1976; Middlemas, 1979; plg. Jessop, 1990; Pierson, 1991). Nors daugu- 
ma mąstytojų „korporatistų“ pernelyg plačiai apibendrino savo atra- 
dimų reikšmę, ją verta trumpai aptarti, nes šie atradimai atskleidžia 
daug vertų dėmesio tendencijų. Pirma, dvidešimtojo amžiaus ekono- 
mikos permainos sudarė sąlygas ekonominei galiai vis labiau koncen- 
truotis, o tai dažnai leisdavo privačiam kapitalui paimti viršų kovose 
su darbu. Susidūręs su besipriešinančia darbo jėga, kapitalas gali visa- 
da pakeisti savo investavimo centrus ir šitokiu būdu sumažinti darbo 
vietų skaičių ir susilpninti darbininkų galimybes kelti reikalavimus. Iš 


? Daugelį šių trūkumų nagrinėjo pats Offe savo vėlesniuose darbuose (žr., pavyz- 
džiui, 1996a; 1996b). Šiuose darbuose nagrinėjama Europos - Vakarų ir Rytų - demo- 
kratinės politikos raida ir naujai pažvelgiama į demokratinės politikos prigimtį ir per- 
spektyvas. 

dalies reaguodamas į kapitalo galią, o iš dalies vien dėl paties šiuolai- 
kinės ekonomikos sudėtingumo darbininkų judėjimas pats tapo sutelk- 
tesnis, biurokratiškesnis ir profesionalesnis. Susibūrė galingos rinkoje 
susiduriančios tiek kapitalo, tiek ir darbo organizacijos, kiekviena su- 
gebanti ir norinti sugriauti kitos planus. Iki šių permainų buvo daugy- 
bė politinę įtaką daryti siekusių ekonominių ir socialinių grupių, kaip 
ir įsivaizdavo klasikinis pliuralizmas, bet dabar jų nebėra. Visi demo- 
kratinės teorijos modeliai, aiškinantys, kaip sakė pagrindinis korpora- 
tizmo teorijos atstovas, kad įvairius interesus įgyvendina „neapibrėž- 
tas skaičius įvairiopų, savanoriškų, konkuruojančių, nehierarchiškai or- 
ganizuotų ir nepriklausomų... kategorijų“, nebeveikia (Scmitter, 1974, 
p. 93; žr. Held and Krieger, 1984, p. 12-14). 

Didėjant lūkesčiams ir reikalavimams, ypač per pirmuosius du de- 
šimtmečius po Antrojo pasaulinio karo, kapitalo ir darbo sugebėjimas 
stabdyti ekonomikos augimą ir griauti politinį stabilumą (atitinkamai 
nebeinvestuojant arba streikuojant) valstybei iškėlė net dar rimtesnių 
valdymo problemų. Vis dėlto, nors klasinės jėgos darė įtaką valstybės 
veiklai, jos niekada šios veiklos nekontroliavo. Korporatizmo teoreti- 
kai atmetė marksistų piešiamą vaizdą, kad politikoje dominuoja kla- 
sės. Jie patys daugiausia domėjosi centralizuota organizuotų suintere- 
suotų grupių galia ir valstybės mėginimais išspręsti tokių grupių ke- 
liamas problemas pasitelkiant išradingą politinio integravimo strategiją. 
Tad šiuolaikinis korporatizmas buvo apibrėžtas kaip 


interesų atstovavimo sistema, kuriai priklausančios organizacijos suskirs- 
tomos į tam tikrą ribotą skaičių išskirtinių, prievartinių, hierachiškai suri- 
kiuotų ir funkciškai diferencijuotų grupių, kurias pripažįsta arba leidžia 
joms veikti (jei ne sukuria) valstybė ir sąmoningai suteikia šioms organi- 
zacijoms monopolinę teisę atstovauti atitinkamoms gupėms mainais už teisę 
šiek tiek kontroliuoti jų lyderių atranką bei jų reikalavimų ir paramos šiems 
reikalavimams raišką. (Schmitter, 1974, p. 93-94.) 


Korporatistinė sankloda paprastai įkūnija „trišalius“ darbdavių, dar- 
bininkų ir valstybės santykius, kuriuos galų gale tvarko valstybė. 

Pasak korporatistų, direktyvinės valstybės galios padidėjo ir leidžia 
jai konstruoti karkasą, padedantį spręsti ekonominius ir politinius rei- 
kalus. Buvo tikimasi, kad mainais už gaunamus tiesioginius derybų su 

valstybės pareigūnais kanalus - už „atstovavimo monopolį“ - pagrin- 
dinių organizuotų suinteresuotų grupių lyderiai (pavyzdžiui, Britani- 
jos profesinių sąjungų kongresas) rems sutartą politiką ir prireikus tvir- 
tai kontroliuos savo narius. Derybų politika pasidarė sistemiškesnė ją 
sugriežtinus ir formalizavus, nors šalių diskusijos daugiausia vyko ne- 
formaliai, už uždarų durų ir nematant visuomenei. Nedidelis skaičius 
pagrindinių organizacijų dalyvavo sprendžiant aktualius klausimus 
mainais už priimamus gana naudingus jų nariams sprendimus. Vadi- 
nasi, korporatistinė sankloda buvo politinė strategija, leidžianti garan- 
tuoti vyraujančių profesinių sąjungų, verslo asociacijų ir jas remiančių 
rinkėjų paramą. 

Korporatistinėje literatūroje galima rasti įvairių anksčiau minėtų ten- 
dencijų aiškinimų (pavyzdžiui, Winkler, 1976; Schmitter, 1979; Panitch, 
1980). Tačiau šio skyriaus kontekste šių skirtumų aiškinimai nėra tokie 
reikšmingi kaip bendrieji politiniai padariniai, kuriuos, kaip teigiama, 
lemia trišaliai santykiai - naujos politinės struktūros, kurios susiformavo 
atėjus „postliberaliai, korporacinei kapitalistinei erai“. Pabrėžiami trys 
svarbiausieji teiginiai. Pirma, įrodinėjama, kad tradicines atstovaujamą- 
sias politines institucijas pamažu pakeitė trišališkumu grindžiamas 
sprendimų priėmimo procesas. Parlamento, kaip svarbiausio politikos 
formavimo ir sutarimo centro, padėtis pašlijo; įstatymo priėmimas par- 
lamente labiau negu kada nors anksčiau yra mechaniškas jo patvirtini- 
mas. Antra, teigiama, kad parlamentinis arba teritorinis atstovavimas 
nebėra svarbiausias būdas reikšti ir ginti interesus. Nors klasikiniai ats- 
tovavimo būdai išlieka (tebėra parlamentų nariai ir t.t.), pagrindinį po- 
litinio ir ekonominio valdymo darbą atlieka funkciniai atstovai - bū- 
tent korporacijų, profesinių sąjungų ir valstybinių organizacijų įgalio- 
tiniai. Ne parlamente vykstantys politiniai procesai iš tiesų tapo svar- 
biausia sprendimų priėmimo vieta. Trečia, manoma, kad vietose išrinktų 
atstovų, o ką jau kalbėti apie paprastus piliečius, vaidmuo formuojant 
politiką staigiai sumenko. Politinis dalyvavimas tampa organizacijų eli- 
tų prerogatyva. Trumpai sakant, parlamento aukščiausią valdžią ir pi- 
liečių galią griauna ekonominiai pokyčiai, politinės įtampos ir organi- 
zacinės permainos. Nauji „lankstūs“ derėjimosi būdai keičia sudėtin- 
gesnius įstatymų kūrimo ir valstybinės valdžios mechanizmus. Dėl šių 


PLIURALIZMAS, KORPORACINIS KAPITALIZMAS IR VALSTYBĖ 263 


procesų marginalizuojami asmenys (pavyzdžiui, bedarbiai ir įvairūs vi- 
suomeniniai aktyvistai) gali prieštarauti įžiebdami „neoficialius“ pro- 
testo sąjūdžius, bet apskritai mąstytojai korporatistai buvo linkę ma- 
nyti, kad naujos institucinės procedūros nukala pagrindinių visuome- 
nės frakcijų vienybę. Korporatistų nurodomi svarbiausieji žingsniai, da- 
romi šia linkme, pateikiami 6.1 schemoje. 

Korporatizmo teoretikų atskleistos tendencijos tikrai vertos dėme- 
sio. Organizuotų suinteresuotų grupių dalyvavimas valdymo procese 
turi svarbių padarinių Vakarų demokratijai (žr. Middlemas, 1979, 
p. 381). Analizuodami, kaip formuojasi užparlamentinių derybų viešai- 
siais klausimais modeliai, korporatistai įžvalgiai nušvietė grupę veiks- 
nių, padedančių paaiškinti menką formalių atstovaujamųjų struktūrų 
efektyvumą ir plačiai aptarinėtą ribotą parlamentinių institucijų kom- 
petenciją. Jeigu būtų mažėjęs tautos suverenitetas, tai tikrai iš dalies aiš- 
kinti reikalus būtų reikėję remiantis korporatizmo teorija. Tačiau dera 
padaryti keletą išlygų. 


Vyriausybės ieško strategijų, padedančių spręsti ekonomines problemas 
ir tarpininkauti nuolatos didėjantiems reikalavimams 


Valstybinės įstaigos kuria formalias ir neformalias struktūras derėtis 
su pagrindinių suinteresuotų grupių, ypač darbo ir kapitalo, atstovais 


Teritoriškai apibrėžiamas politines institucijas vis labiau keičia 
funkcinės atstovavimo formos 


Mažėja parlamentinės ir partinės politikos reikšmė formuojant 
ir plėtojant valstybės politiką 


Nyksta politinių ir ekonominių organizacijų 
eilinių narių politinė įtaka 





Randasi naujos protesto formos, kurias kuria marginalizuotos 
arba politiniu požiūriu ignoruojamos, pavyzdžiui, bedarbių 
ir visuomeninių aktyvistų, grupės 






6.1 schema. Korporatizmas ir parlamentinės bei partinės politikos erozija 

Pradėkime nuo to, kad į mintį, neva kadaise egzistavusi palyginti 
neribota, o dabar smarkiai apkarpyta parlamentinės diskusijos ir ini- 
ciatyvos sritis, reikia žvelgti atsargiai, kaip kad darė dauguma poli- 
tikos teoretikų nuo Marxo iki Weberio ir nuo Lenino iki Dahlio. Aiš- 
ku, kad parlamentai visada buvo smarkiai varžomi. Ilgainiui suvar- 
žymai iš tiesų galėjo keistis, bet būtų labai sunku pagrįsti požiūrį, kad 
šiais laikais atstovaujamųjų institucijų efektyvumas ir autoritetas itin 
susilpnėjo. Be to, nors korporatistinė teorija atskleidė kai kuriuos 
reikšmingus pokario valdžių veiklos pokyčius, buvo nedaug sričių, 
jei apskritai buvo, kuriose, išskyrus makroekonominės politikos sritį, 
būtų buvę sudarinėjami trišaliai susitarimai; ir net labai nedaugelis 
makroekominės politikos dalykų, išskyrus pajamų politiką, atitiko 
„korporatistinį“ aiškinimą. Yra nedaug pagrįstų argumentų, kurie leis- 
tų teigti, jog funkcinis atstovavimas iš tikrųjų pakeitė partijų ir par- 
lamentų vaidmenis. Be to, nors korporatistinės struktūros šiek tiek iš- 
siplėtė, jos tebėra trapios, nes tam reikia palyginti retai susiklostan- 
čios sankaupos sąlygų, laiduojančių darbo integraciją. Tarp tų sąly- 
gų yra šios: 


1) būtinas palankus darbininkų sąjūdžio požiūris į makroekonomi- 
nės politikos srityje taikomų struktūrinių arba perskirstomųjų 
priemonių „kooperacinį valdymą ; 

2) reikia valstybinių institucijų, galinčių vadovauti trišalio valdy- 
mo iniciatyvoms; 

3) būtina suinstitucinti profesinių sąjungų galią koordinuotame dar- 
bininkų klasės sąjūdyje; 

4) būtina pakankama centralizacija, kad darbo konfederacijų spren- 
dimai būtų privalomi vykdyti atskiroms profesinėms sąjungoms; 

5) reikiama elito įtaka profesinėms sąjungoms, kad eiliniai nariai 
pritartų sutartai politikai. (Adaptuota iš Held and Krieger, 1984, 
p. 14.) 


Korporatyvinė sankloda plačiai įsitvirtino tik keliose šalyse, ypač 
Austrijoje, Nyderlanduose ir Švedijoje; kitur daugelio iš šių sąlygų vis 
dar nėra, o kai kuriose šalyse, tokiose kaip Britanija, labai trumpą lai- 
ką buvo tik kelios iš jų (žr. Lembruch, 1979; plg. Williamson, 1989). 

Trišalių santykių plėtros perspektyvos buvo šviesiausios ekonomi- 
nio augimo laikotarpiu nuo šeštojo dešimtmečio iki aštuntojo dešimt- 
mečio pradžios. Tuometinis klestėjimas tikrai padėjo sustiprėti požiū- 
riui, kad pokario eros politikoje įmanoma suderinti visus svarbiausius 
interesus. Gausėjantys ištekliai reiškė, kad vadybininkai ir darbuotojai 
kartu su politikos administratoriais gali rasti manevro erdvę ir pagrin- 
dą tuo metu arba ateityje patenkinti tuos interesus. Priešingai, nuo aš- 
tuntojo dešimtmečio vidurio prasidėję rimti ekonominiai sunkumai aiš- 
kiai parodė, koks ribotas darbo ir kapitalo bendradarbiavimo pagrin- 
das ir kokios menkos perspektyvos sukurti institucijas, kurių egzista- 
vimo prielaida būtų noras derėtis ir daryti kompromisus. Tai pripaži- 
nus, vargu ar stebina, kad dramatiškai pasikeitė pagrindinė vėlesnės 
demokratijos teorijos tema - ja tapo „demokratijos krizė“ (žr. 7 sk.). 

Mėginimai kurti korporatyvines sanklodas galbūt patys padėjo su- 
kelti kai kuriuos sunkumus, kuriuos šiandien patiria šiuolaikinės de- 
mokratijos. Korporatyvistinėms strategijoms būdingas arba „specialio- 
mis“ derybomis išreiškiamas palankumas tam tikroms galingoms ar- 
ba dominuojančioms grupėms atima rinkiminę/parlamentinę pažei- 
džiamesnių grupių paramą, kurios gali prireikti, kad išliktų vyriausy- 
bės. Labai politiškai sureikšmindamas tam tikras problemas, trišališ- 
kumas neišvengiamai skatina marginalizuoti arba ignoruoti kitas 
problemas. Dar svarbiau, kad mėginimai įgyvendinti tokias strategi- 
jas gali toliau griauti pagarbą ir daryti mažiau priimtinas institucijas, 
kurios tradiciškai padėdavo valdyti konfliktą. Šios institucijos - tai 
partijų sistemos ir kolektyvinių derybų susirinkimai. Tad naujos struk- 
tūros gali, kaip iš tiesų ir spėjo kai kurie korporatizmo teoretikai, duo- 
ti priešingą rezultatą - skatinti formuotis opozicinius sąjūdžius, ku- 
riuos daugiausia sudarytų išstumtieji iš susiklosčiusio politinio spren- 
dimų priėmimo proceso, - tai, pavyzdžiui, būtų paprasti darbininkai, 
ekologijos problemomis besirūpinantys asmenys, kampanijų už bran- 
duolinį nusiginklavimą dalyviai, moterų sąjūdžio aktyvistai ir regio- 
ninių arba nacionalistinių sąjūdžių nariai (žr. Offe, 1980). 

Norėdamos iš esmės pakeisti demokratijos pobūdį, korporatyvinės 
sistemos, ko gero, turėjo garantuoti ne tik dominuojančių organizuo- 
tų suinteresuotų grupių galios simetriją - tai leistų iš tiesų derėtis, — 

bet taip pat rasti kokį nors būdą įtraukti į sprendimų priėmimo pro- 
cesą visus reikšmingus interesus ir požiūrius. Šito jos tikrai nepada- 
rė. Jos yra nauja atstovavimo forma, tai yra įdomi, bet ribota demo- 
kratijos teorijos ir praktikos plėtros kapitalistinėje visuomenėje tenden- 
cija. Tačiau korporatyvinių institucijų buvimas tikrai yra kitas nagri- 
nėtinas veiksnys ir tikrai kita jėga, dar labiau atimanti iš paprastų pi- 
liečių galimybę nors kiek labiau kontroliuoti socialinius, ekonominius 
ir politinius reikalus. 


Demokratijos teorija keičiasi. Skirtumai tarp kiekvienai iš pagrindi- 
nių politinės analizės krypčių atstovaujančių mąstytojų beveik tokie pat 
dideli kaip ir skirtumai tarp pačių tradicijų. Daugelis nemarksistų pra- 
dėjo pripažinti demokratinio gyvenimo suvaržymus, kuriuos, be kitų 
priežasčių, lemia milžiniška nuosavybės ir gamybinio turto valdymo 
koncentracija. Geriausiuose naujuose marksistiniuose darbuose pradė- 
ta perkainoti liberalias atstovaujamąsias institucijas ir pripažinti, kad 
valstybės veiklą iš dalies reikia aiškinti siejant ją su rinkiminių procesų 
dinamika, besikeičiančiais interesų konsteliacijų modeliais ir su konku- 
renciniu spaudimu grupių, kurios ne visos yra klasinio pobūdžio. Be 
to, yra įdomių suartėjimo taškų tarp neopliuralistų ir neomarksistų nor- 
matyvinių siekių. Nors pirmieji pripažįsta, kad atstovaujamoji demo- 
kratija visada svarbi, jie sutinka, jog privati ekonominė galia neleisti- 
nai luošina demokratinį gyvenimą. Dar neseniai marksistai apskritai 
nebuvo pasiruošę permąstyti savo atsidavimo Marxo klasikinės vizi- 
jos politikai (IV modelis). Bet dabar tai pasikeitė. Iš dalies reaguoda- 
mi į valstybės augimą Vakarų ir Rytų Europoje, o po to - į Vakaruose 
jo įvertino, kokios svarbios liberaliosios demokratijos pabrėžiamos as- 
mens laisvės ir teisės, taip pat, kokios svarbios grupės ir įstaigos, or- 
ganizuojančios savo veiklą nepriklausomai nuo valstybės arba parti- 
jos kontrolės. Kaip išsamiau parodysime 7 ir 8 skyriuose, tam tikrų li- 
beralių demokratinių inovacijų reikšmė buvo visapusiškiau įvertinta. 

Tačiau net geriausi šiuolaikiniai demokratijos modeliai neišvengia 
tam tikrų ribotumų, kuriuos lemia domėjimasis pirmiausia valstybės 
ir ekonomikos santykiais. Nors marksistai išplėtė politikos sampratą, 

kad ši apimtų galios santykius gamybos srityje, nė viena iš tradicijų tin- 
kamai nenagrinėjo riboto dalyvavimo arba nedalyvavimo politikoje su- 
kuriamų užburtų ratų, kurių ištakos - lyties arba rasės pagrindu atsi- 
randantys dominavimo santykiai, arba nenagrinėjo, kokios implikaci- 
jos demokratijos teorijai glūdi tokių figūrų kaip Wollstonecraft darbuose 
(žr. p. 83-90). Toks šališkumas ir vienpusiškumas neabejojamai reiškia, 
kad šiuolaikinių demokratijos modelių įžvalgos tebėra neišsamios. At- 
rodo, kad marksizmo, pliuralizmo ir kitų iki šiol nagrinėtų požiūrių 
prielaida yra samprata, jog politikos sritis sutampa su viešąja valsty- 
bės ir/arba ekonominių santykių sritimi ir jog pastaroji yra tikroji po- 
litinės veiklos ir tyrinėjimo sritis. Atitinkamai „privačių“ santykių pa- 
saulis su jo radikaliai asimetriškais reikalavimais piliečiams ir asimet- 
riškomis piliečių pasirinkimo galimybėmis šalinamas iš akiračio. Kaip 
konkrečiai bus įveiktas - tai ir privalu padaryti - šis trūkumas, ir kaip 
bus suderintos kai kurios svarbiausios pagrindinių demokratijos teori- 
jos tradicijų įžvalgos - šis klausimas tebėra atviras. 


/ 


NUO POKARIO STABILUMO 
PRIE POLITINĖS KRIZĖS: POLITINIŲ IDEALŲ 
POLIARIZACIJA 


Pusantro dešimtmečio laikotarpį po Antrojo pasaulinio karo daugelis 
yra apibūdinę kaip sutarimo, tikėjimo valdžia ir legitimumo tarpsnį. At- 
rodė, jog ilgas karas sukėlė bangą pažadų ir vilčių, kad prasidės nauja 
era, kurios būdingas bruožas bus pažangios valstybės ir visuomenės 
santykių permainos abiejose Atlanto pusėse. Britanijoje karalienės Eli- 
zabeth II vainikavimas 1953 m. - mažiausiai du milijonai žmonių išėjo 
į gatves, daugiau negu dvidešimt milijonų stebėjo jį per televizorių, be- 
veik dvylika milijonų klausėsi per radiją - sustiprino socialinio konsen- 
suso, pokarinės visuomenės sutarties įspūdį (Marwick, 1982, p. 109- 
110). Monarchija reiškė tradiciją ir stabilumą, o parlamentas simboli- 
zavo atskaitomybę ir reformą. JAV, atrodė, buvo visiškai įtvirtintas pa- 
triotinis visų piliečių atsidavimas. Pasak vieno autoriaus, kartojančio 
labai populiarią nuomonę, 


Amerika buvo ir tebėra viena iš demokratiškiausių pasaulio valstybių. Čia 
kur kas labiau negu kur nors kitur visuomenei leidžiama plačiai dalyvauti 
formuojant socialinę ir bendrąją politiką... Žmonės mano žiną, ko jie nori, 
ir visai nenusiteikę būti vedami į žalesnes ganyklas. (Hacker, 1967, p. 68, 
cituoja Margolis, 1983, p. 117.) 


Pokario metais politikos komentatoriai nuo politinio spektro deši- 
nės iki kairės skelbė esant plačią paramą pagrindinėms visuomenės ins- 
titucijoms. Tikėjimą laisvos verslininkystės, kurią tramdytų ir reguliuotų 
intervencionistinė valstybė, visuomene sustiprino politiniai dešinės (fa- 
šizmo ir nacizmo Centrinėje ir Pietų Europoje) ir kairės (komunizmo 
Rytų Europoje) kraštutinumai. Be to, šaltasis karas kėlė milžinišką įtam- 

pą, dėl kurio visi vadinamieji „respektabilūs 
jame centre. Aptardamas šio laikotarpio Britanijos politiką, A. H. Hal- 


politikai telkėsi dešinia- 


sey rašė: „Laisvė, lygybė ir brolybė padarė pažangą“. Visiškas užimtu- 
mas ir didėjančios išsilavinimo ir profesinės galimybės pavertė šį tarpsnį 
„apskritai didelio kilimo ir lėtai besiskleidžiančio visuotinio klestėjimo 
laikotarpiu. Politinio konsensuso banga tvirtai laikėsi dvidešimt ar dau- 
giau metų“ (Halsey, 1981, p. 156-157). Kaip matėme, šio konsensuso 
egzistavimą smarkiai rėmė tokie akademiniai tyrinėjimai kaip Almon- 
do ir Verbos Pilietinė kultūra, kuriuose buvo peršama mintis, kad va- 
dovaujančioms Vakarų demokratijoms būdingas labai išugdytas loja- 
lumo jų valdymo sistemoms jausmas, stipri pagarba politinei valdžiai 
ir pasitikėjimo bei tikėjimo savimi nuostatos (žr. p. 243-244). 

„Naujosios politikos“ ribas apibrėžė siekiai daryti socialines ir eko- 
nomines reformas, pagarba konstitucinei valstybei ir atstovaujamajam 
valdymui ir troškimas skatinti individus stengtis įgyvendinti savo in- 
teresus ir kartu išsaugoti nacionaliniams arba valstybės interesams tar- 
naujančią politiką. Šių siekių pagrindas buvo valstybės samprata, pa- 
sak kurios, valstybė yra tinkamiausia priemonė įgyvendinti tiek indi- 
vido, tiek ir kolektyvo „gėrį“. Saugodamos piliečius nuo savavališko 
kišimosi ir padėdamos pažeidžiamiesiems, vyriausybės galėjo sukurti 
platesnes galimybes visiems. Beveik visos politinės partijos šeštajame 
ir septintajame dešimtmečiais tikėjo, jog, būdamos valdžioje, jos turi įsi- 
kišti, kad būtų sumažintos neteisingai privilegijuotųjų turimos privile- 
gijos ir pagerinta nuskriaustųjų padėtis. Tik „globojančios valstybės“, 
įkūnijančios rūpinimąsi ir sąžiningumą, specializaciją ir išmanymą, po- 
litika galėjo sukurti sąlygas, kuriomis kiekvieno piliečio gerovė ir gėris 
būtų suderinami su visų gerove ir gėriu. 

Šios gerovės ar „socialdemokratinės“, arba „reformistinės“, politi- 
kos ištakos buvo kai kurios ugdomosios demokratijos idėjos ir princi- 
pai (žr. 3 sk., p. 139-142). Tačiau šią sampratą akivaizdžiausiai įkūnijo 
besiplečiančios, keinsinės, intervencionistinės valstybės reali politika ir 
jos įgyvendinama konkreti politika pokario metais. Spartus ekonomi- 
kos augimas tais metais leido finansuoti iš pažiūros vis didesnės socia- 
linės gerovės programą. Tačiau aštuntojo dešimtmečio viduryje prasi- 
dėjus pasaulinės ekonomikos nuosmukiui, gerovės valstybės patrauk- 


270 DVIDEŠIMTOJO AMŽIAUS VARIANTAI 


lumas pradėjo mažėti ir ji tapo puolimo tiek iš kairės (kaip mažai kėsi- 
nusis arba visai nesikėsinusi į privilegijuotųjų ir galingųjų pasaulį), tiek 
ir iš dešinės (kaip per brangi ir kelianti grėsmę asmeninei laisvei) tai- 
kiniu. Kadaise ją palaikiusi interesų koalicija, kurią sudarė labai įvai- 
rių politinių partijų politikai, socialinei reformai angažuoti profesinių 
sąjungų nariai ir pramonininkai, besirūpinantys sukurti stabilią aplin- 
ką ekonomikos augimui, pradėjo irti. Klausimas, ar valstybę reikia pa- 
sukti „atgal“, ar „pirmyn“, tapo smarkios diskusijos tema. Vykstant 
šiam procesui, gerovės valstybę grindusių idėjų sintezė pradėjo atro- 
dyti vis silpnesnė. Reikalaudami asmens teisių ir kartu kruopščiai va- 
dovaujamos valstybės veiklos, kad būtų laiduojamas didesnis nešališ- 
kumas ir teisingumas visiems, vis didesnės valstybinio valdymo srities 
gynėjai tiesė kelią nepaprastai išplėstai valstybės kišimosi į pilietinę vi- 
suomenę programai. Problema ta, kad daugelis iš jų palyginti nedaug 
ką pasakė apie pageidaujamas valstybės veikimo formas ir ribas ir to- 
dėl padėjo sukurti, bent jau kai kurių nuomone, paternalizmą, biuro- 
kratiją ir hierarchiją visose valstybinės politikos srityse. Šių permainų 
padariniai demokratijos pobūdžiui ir dinamikai buvo ryškūs. 

Šiame skyriuje toliau nagrinėjamas ginčas dėl liberaliųjų demokra- 
tijų pobūdžio. Iš pradžių aptarsime dviejų rūšių argumentus. Pirmieji 
yra susiję su pokario socialinio „konsensuso“ pobūdžiu („ideologijos 
pabaigos“ ir „vienmatės visuomenės“ tezės). Antrieji susiję su konsen- 
suso irimu ir nuo septintojo dešimtmečio pabaigos vis didėjančia „de- 
mokratijos krize“ („valdžios perkrovos“ ir „legitimacijos krizės“ teori- 
jos). Abiejų rūšių argumentai nušviečia kai kuriuos pagrindinius po- 
karinių politinių perspektyvų trūkius. Savo ruožtu, nagrinėjant kiek- 
vienos rūšies argumentus, aptariamas kontekstas, padedantis geriau su- 
prasti esamą demokratinės politikos būklę bei dar du demokratijos mo- 
delius: „teisinę demokratiją“, arba Naujosios dešinės modelį, ir „daly- 
vaujamąją demokratiją“ - Naujosios kairės modelį. Schema 7.1 parodo 
plačius ryšius tarp šių nuostatų ir susieja jas su kai kuriais ankstesniuose 
skyriuose nagrinėtais atitinkamais modeliais. 

Dera tarti trumpą įspėjamąjį žodį apie terminiją. Daugelis Naujosios 
dešinės ir Naujosios kairės idėjų nėra naujos; kai kurios iš jų buvo iš- 
plėtotos gerokai anksčiau, negu tapo garsios kaip Naujosios dešinės ar 

Naujosios kairės idėjos (ir kai kurios iš jų bus gana pažįstamos iš 
ankstesniuose skyriuose aptartų teorinių nuostatų). Vis dėlto sąlygos, 
kuriomis radosi Naujoji dešinė ir Naujoji kairė, padėjo suteikti „se- 
noms“ idėjoms naujos jėgos. Be to, jos skatino atnaujinti pačias šias 
idėjas. Taip pat įsidėmėtina, kad Naujoji dešinė iš dalies atsirado kaip 
įnirtinga priešprieša septintojo dešimtmečio pabaigoje ir aštuntojo de- 
šimtmečio pradžioje kilusiems Naujosios kairės sąjūdžiams (plačiai 
kalbant, įvairioms socialistinėms grupuotėms, moterų judėjimui, eko- 
loginių kampanijų dalyviams, taikos sąjūdžiui). Nuo septintojo de- 
šimtmečio pabaigos įvyko kažkas panašaus į politinės demokratijos te- 
orijos atgimimą, nors šiam atgimimui ir buvo būdinga ryški pažiūrų 
poliarizacija. 


Teisėta demokratinė santvarka 
ar represyvus režimas? 


Politikos analitikams, mąsčiusiems apie nepaprastą dvidešimto am- 
žiaus pramoninio kapitalistinio pasaulio sumaištį - du milžiniškus ka- 
rus, Rusijos revoliuciją, ketvirtojo dešimtmečio depresiją, fašizmo ir na- 
cizmo iškilimą, - padarė įspūdį po Antrojo pasaulinio karo stojusi są- 
lygiška politinė ir socialinė harmonija. Šeštojo dešimtmečio pabaigos 
ir septintojo dešimtmečio pradžios Amerikos, Britanijos ir žemyninės 
Europos politikos mokslininkai ir sociologai mėgino paaiškinti šią har- 
moniją. Viena garsi grupė, plėtojusi savo argumentus klasikinio pliu- 
ralizmo dvasia, iškėlė teiginį apie „ideologijos pabaigą“. Šis teiginys 
labai derėjo su tomis pažiūromis, kurias šeštojo dešimtmečio gale ir 
septintojo dešimtmečio pradžioje reiškė žiniasklaida, pagrindinės po- 
litinės partijos, oficialūs politiniai sluoksniai ir daugelis profesinių są- 
jungų sąjūdžio organizacijų. Kita daug mažesnė grupė skelbė radika- 
liai priešingą požiūrį: ji siūlė tokį įvykių aiškinimą, kuriam mažai pri- 
tarė, O gal ir visai nepritarė, svarbiausios valstybės, ekonomikos ir kul- 
tūros institucijos, nors šis požiūris darė didžiausią įtaką studentams 
ir radikaliems septintojo dešimtmečio protesto sąjūdžiams. Ši antroji 
grupė, argumentavusi modifikuoto marksizmo dvasia, vadinamąją 

„ideologijos pabaigą“ analizavo kaip labai represyvios santvarkos — 
„Vvienmatės visuomenės“ - sukūrimą!. 

Lipsetas, vienas žinomiausių šio požiūrio skelbėjų, „ideologijos pa- 
baiga“ vadino mažėjančią intelektualų, profesinių sąjungų ir kairiojo 
sparno politinių partijų paramą tam, ką jis vadino „mosavimu raudo- 
na vėliava“, t. y. marksistiniam-lenininiam socializmo projektui (Lip- 
set, 1963). Bendrieji veiksniai, padedantys paaiškinti šią situaciją, buvo 
smukęs marksizmo-leninizmo ideologijos patrauklumas dėl jos, kaip po- 
litinės sistemos, sukeltų padarinių Rytų Europoje ir tai, kad buvo iš- 
spręstos svarbiausios Vakarų pramoninėms kapitalistinėms visuome- 
nėms iškilusios problemos. Konkrečiau, Lipsetas įrodinėjo, kad Vaka- 
rų demokratijose „kairę ir dešinę skiriantys ideologiniai klausimai su- 
menko iki klausimo, ar valdžios nuosavybės ir ekonominio planavimo 
reikia truputį daugiau, ar - kiek mažiau“, ir kad „iš tikrųjų mažas skir- 
tumas, kuri politinė partija kontroliuoja atskirų valstybių vidaus poli- 
tiką“. Jis aiškino, kad visa tai atspindi faktą, jog pramoninės revoliuci- 
jos pamatinės problemos buvo išspręstos: „darbininkai įgijo politinę pi- 
lietybę; konservatoriai pripažino gerovės valstybę; demokratinė kairė 
sutiko, kad valstybės bendrosios galios didėjimas kelia daugiau pavo- 
jų laisvei, negu išsprendžia ekonominių problemų“ (Lipset, 1963, p. 442— 
443). Argumentuodamas panašiai kaip Almondas ir Verba, Lipsetas aiš- 
kino, kad pamatinis konsensusas dėl bendrųjų politinių vertybių - ly- 
gybės, demokratijos įgyvendinimo ir jos procedūrų - suteikia legitimu- 
mą esamoms politinėms ir socialinėms struktūroms. Vadinasi, Vakarų 
demokratijos pradės mėgautis ateitimi, kuriai bus būdingas didėjantis 
stabilumas, klasių ir partijų politinių pažiūrų suartėjimas ir nuolatinis 
priežasčių konfliktuoti nykimas. Tokias išvadas patvirtino kiti moksli- 
ninkai, tyrinėję konkrečias politines kultūras, pavyzdžiui, Butleris ir Sto- 
kesas Britanijoje (1974). 

„Ideologijos pabaigos“ teoretikų pateiktą politinio gyvenimo aiški- 
nimą atmetė Marcuse, išgarsinęs „vienmatės visuomenės“ sąvoką (Mar- 


! Įsidėmėtina, kad, išskyrus specialiai nurodomus atvejus, abiem grupėms priklau- 
sę autoriai rašė apie visoms priešakinėms pramoninėms visuomenėms būdingas ten- 
dencijas. 


274 DVIDEŠIMTOJO AMŽIAUS VARIANTAI 


cuse, 1964). Tačiau, kaip jau pažymėjome, įdomu, kad juos siejo ben- 
dras tikslas - paaiškinti Vakarų kapitalizmo politinės harmonijos regi- 
mybę pirmaisiais pokario metais. 

Marcuse pradėjo savo analizę nurodydamas gausybę susijusių veiks- 
nių, turinčių padėti valdyti ir kontroliuoti šiuolaikinę ekonomiką. Pir- 
ma, jis pažymėjo įspūdingą gamybos priemonių plėtrą, kurią lėmė di- 
dėjanti kapitalo koncentracija, radikalūs mokslo ir technikos pokyčiai, 
mechanizavimo ir automatizavimo tendencijos ir vis ryškėjanti valdy- 
mo biurokratizacija privačioje srityje. Antra, jis pabrėžė didėjantį lais- 
vos konkurencijos reguliavimą, kurį lėmė valstybės kišimasis. Šis kiši- 
masis tiek skatina ir stiprina ekonomiką, tiek skatina valstybinės biu- 
rokratijos ekspansiją. Trečia, jis apibūdino, kaip tarptautiniai įvykiai ir 
šaltojo karo sukurta nuolatinė karo grėsmė bei visą laiką išliekanti bran- 
duolinės katastrofos galimybė pertvarko nacionalinius prioritetus. 
Trumpai sakant, Marcuse aiškino, kad vyraujančios visuomenėje ten- 
dencijos įtvirtina milžiniškas privačias ir valstybines organizacijas, gra- 
sinančias praryti visuomeninį gyvenimą. 

Lemiamą tokios padėties padarinį Marcuse trumpai pavadino „de- 
politizacija“ — tai situacija, kai apsėdimas dėl technikos, produktyvu- 
mo ir efektyvumo skatina su šaknimis išrauti politinius ir moralinius 
klausimus iš viešojo gyvenimo. Tik pelno siekianti gamyba, kurią vyk- 
do stambusis ir smulkusis verslas, ir nekvestionuojama valstybės pa- 
rama šiam tikslui vardan ekonomikos augimo labai susiaurino poli- 
tikos darbotvarkę. Be to, šie veiksniai sukūrė situaciją, kai viešieji rei- 
kalai susiaurėjo iki ginčų dėl įvairių priemonių efektyvumo: tikslas — 
gaminti vis daugiau - buvo iš anksto aiškus. Depolitizaciją lėmė „ins- 
trumentinio proto“ ekspansija — vis labiau buvo domimasi tuo, kiek 
efektyviai įvairios priemonės leidžia įgyvendinti iš anksto žinomus 
tikslus. 

Pasak Marcuse, padėtį dar labiau blogino tai, kad pavergtųjų kla- 
sių ir mažumų kultūrines tradicijas užgožė žiniasklaida, tiekianti „su- 
pakuotą kultūrą“. Žiniasklaidą iš esmės formavo reklamos pramonės 
interesai, O ši pramonė nepaliaujamai siekia didinti vartojimą. Pasak 
Marcuse, šie veiksniai sukūrė „iškreiptą sąmonę“ - tokią sąmonės būklę, 
kai žmonės nebemąsto arba nebežino, kokie yra tikrieji jų interesai. 

Marcuse analizavo šią padėtį atsveriančias priešingas tendencijas, 
bet apskritai akcentavo, bent jau darbe Vienmatis žmogus (1964), kaip 
klestėjimo ir vartotojiškumo kultas (šiuolaikinėje pramoninėje kapita- 
listinėje visuomenėje) skatina prisitaikėlišką, pasyvų ir paklusnų elge- 
sį. Prieštaraudamas daugelio — nuo Schumpeterio iki Lipseto — piešia- 
mam sutikimu ir teisėtumu grindžiamos politinės santvarkos vaizdui, 
Marcuse pabrėžė, kad šią santvarką palaiko ideologiniai ir prievarti- 
niai veiksniai. „Žmonių valdžios“ idėja tebėra svajonė. 


Anksčiau minėtų teorijų detalės nėra tokios svarbios kaip jų bendrieji 
teiginiai. Juk nors tarp šių teorijų yra daug skirtumų - pagrindiniai skir- 
tumai išryškėja nagrinėjant klausimą, ar politinės santvarkos legitimu- 
mas yra tikras, ar pramanytas, - ideologijos pabaigos ir vienmatišku- 
mo teoretikai pabrėžia du dalykus: (1) didelį visų visuomenės grupių 
ir klasių paklusnumo ir integruotumo lygį ir (2) dėl to didėjantį poli- 
tinės ir socialinės sistemos stabilumą. Dviejų ankstesnių skyrių argu- 
mentacija verčia suabejoti abiem šiais teiginiais. Situacija buvo kur kas 
sudėtingesnė. Be to, tai, kokia ji sudėtinga, itin akivaizdžiai paaiškėjo 
susidūrus su didžiulėmis problemomis studijuojant literatūrą apie kon- 
sensusą, nesvarbu, ar jis būtų savanoriškas, ar primestas; šių proble- 
mų priežastis buvo tikroji vėlesnių įvykių raida. Paprastą pokarinės 
politinės harmonijos ir stabilaus klestėjimo vaizdą smarkiai kompro- 
mitavo ištisa virtinė ekonominių, politinių ir kultūrinių pokyčių sep- 
tintajame ir aštuntajame dešimtmečiais. Suabejojus Vakarų rinkos eko- 
nomikų klestėjimu, tokia pat abejotina tapo ir iliuzija, kad didžiumos 
žmonių paklusnumas reiškė politinį legitimumą. 

Didėjantys ekonominiai sunkumai, Bretton Woods tarptautinės eko- 
nominės sistemos žlugimas, daugelio Vakarų ekonomikų nuosmukis, 
augančios problemos dengiant gerovės valstybės išlaidas, stiprėjantys 
nusivylimo dominuojančiomis politinėmis partijomis požymiai, rinkė- 
jų skeptiškumas dėl politikų pažadų - visa tai rodė, kad pati politinė 
sistema ir pamatinės jos prielaidos turi didelių struktūrinio pobūdžio 
trūkumų (žr. J. Cohen and Rogers, 1983; Held, 1984; Krieger, 1986). Nors 
valstybė pasidarė nepaprastai sudėtinga, apskritai ji buvo toli gražu ne 
tokia monolitinė ir kur kas mažiau sugebanti nurodyti aiškią kryptį, ne- 

gu bandė įteigti Marcuse, ir buvo ne tokia legitimi, kaip manė „ideolo- 
gijos pabaigos“ skelbėjai. Baigiantis septintajam dešimtmečiui, mažai 
kas neigė, kad gausu nesantarvės: viduriniųjų sluoksnių (ir daugiausia 
viduriniosios ir aukštesniosios klasių) įsitikinimai ir pasitikėjimas sa- 
vimi pamažu blėso; o sąlygiškas ir instrumentinis dirbančiųjų klasių 
grupių pritarimas atrodė užleidžiąs vietą nusivylimui ir konfliktui. 

Nei „ideologijos pabaigos“, nei „vienmatiškumo“ teorijos negali tin- 
kamai paaiškinti valstybės ir visuomenės santykio, ekonomikos ir val- 
džios politikos nestabilumo ir kodėl pokario metais atsiradusi įtampa 
ir nesantaika tęsėsi ir buvo eskaluojama. Nors šie reiškiniai nesukėlė 
didelio revoliucinio valstybės puolimo (išskyrus Prancūziją, kur, be abe- 
jo, prie to buvo priartėta) ir aiškios kovos už naują demokratijos mo- 
delį, tai tikrai buvo griežtas paties politinės santvarkos pamato išban- 
dymas. Baigiantis septintajam dešimtmečiui atrodė, kad liberalios de- 
mokratinės valstybės krizė plečiasi. Koks iš tikrųjų buvo šios krizės po- 
būdis? Kaip derėjo analizuoti jos aspektus? Kokios buvo jos ištakos ir 
priežastys? 


Perkrauta valstybė ar legitimacijos krizė? 


Kas yra krizė? Privalu skirti, viena vertus, dalinę krizę (arba tam tik- 
ro nestabilumo tarpsnį) ir, kita vertus, krizę, galinčią baigtis visuome- 
nės transformavimusi. Pirmoji susijusi su tokiais reiškiniais kaip poli- 
tikos ir verslo ciklas - tai ekonominės veiklos pakilimai ir nuosmukiai, 
kurie buvo pastovus moderniųjų ekonomikų bruožas. Antroji susijusi 
su visuomenės pamatinio arba organizacinio principo žlugimu, t.y. su 
irimu arba griovimu tų visuomeninių ryšių, kurie lemia, be kitų daly- 
kų, ir politinės bei ekonominės veiklos pokyčių dydį ir mastą. Šio ant- 
rojo tipo krizė, kurią čia vadinsime „transformacinį potencialą turinčia 

Šeštojo dešimtmečio ir septintojo dešimtmečio pradžios politikos 
analitikai kalbėjo apie „integraciją“, „konsensusą“ ir „politinį stabilu- 
mą“, 0 analitikai, mąstę apie septintojo dešimtmečio pabaigą ir aštuntąjį 
dešimtmetį, buvo apstulbinti beveik priešingų dalykų. Šio laikotarpio 

politikos mokslininkų ir politikos sociologų darbai buvo kupini nerimo 
dėl „konsensuso žlugimo“, „demokratijos krizės“ bei „politinio ir ekono- 
minio nuosmukio“. Šiame poskyryje bus trumpai išdėstyti dviejų prie- 
šingų krizės teorijų argumentai - teorijų, mėginusių paaiškinti šeštojo 
dešimtmečio ir septintojo dešimtmečio pradžios įvykius ir tų įvykių pa- 
darinius visai šiuolaikinei valstybės sistemai nuo atstovaujamųjų institu- 
cijų iki administracinių įstaigų. Čia vėlgi išryškėja kontrastas tarp auto- 
rių, kurie savo argumentus grindžia politikos pliuralistinės teorijos prie- 
laidomis, ir autorių, besiremiančių marksistinės teorijos prielaidomis. 
Verta pabrėžti, kad abiejų grupių autoriai buvo nepalaužiami „revizio- 
nistai'; jie iš esmės pakeitė teorijas, kuriomis iš pradžių rėmėsi. 

Pirmąją grupę, kuri savo argumentus grindė pliuralistinėmis prie- 
laidomis, galima vadinti „perkrautos valdžios“ teoretikais; antroji gru- 
pė, argumentavusi remdamasi marksistinėmis prielaidomis, plėtojo 
„legitimacijos krizės“ teoriją. Tarp autorių, svarsčiusių apie „perkrautą 
valdžią“, buvo Brittanas (1975; 1977), Huntingtonas (1975), Nordhau- 
sas (1975), Kingas (1976) bei Rose ir Petersas (1977). „Legitimacijos 
krizės“ teoriją plėtojo, be kitų, Habermasas ir Offe (1984), kurio prin- 
cipinį požiūrį jau aptarėme (žr. 6 sk.)?. Šiame skyriuje nėra būtina ap- 
tarinėti visas šių autorių analizių detales arba jų pabrėžiamų dalykų 
skirtumus. Pakaks pateikti plačius bendro pobūdžio dviejų sampratų 
apibendrinimus. 

Reikia pabrėžti, kad abu šie kontrastiški šiuolaikinės demokratinės 
valstybės patiriamų krizių aiškinimai numato „transformacinį poten- 
cialą turinčios krizės“ galimybę. Tačiau perkrovos teoretikai aiškiai įspė- 
jo apie šią krizę kaip apie pavojų liberaliai demokratinei valstybei (ir 
siūlė būdus jai stabdyti bei valdyti), o „legitimacijos krizės“ teoretikai 
manė, kad ji kelia ir sunkias politines dilemas, ir kartu kuria galimybę 
įgyvendinti pažangius, radikalius pokyčius. Taip pat pažymėtina, kad 
perkrovos teorijos buvo įtakingos partiniuose politiniuose sluoksniuo- 


2 Tiek perkrovos, tiek legitimacijos krizės teorijos buvo plėtojamos turint omenyje 
liberalias demokratines kapitalistines visuomenes. Jų atstovai manė šias teorijas esant 
pritaikomas daugeliui šių visuomenių struktūrų, nors reikia pažymėti, kad legitimaci- 
jos krizės teorija gali geriau nušviesti komunistinių režimų kolapsą negu įtampas kapi- 
talistinėse valstybėse (žr. 8 sk.). 

se ir apskritai plačiai svarstomos žiniasklaidoje; legitimacijos krizės teo- 
rijos daugiausia buvo tik keleto politikos analitikų tyrinėjimų sritis, nors 
tapo įtakingos kai kuriuose akademiniuose sluoksniuose. 

Norėdami padėti geriau suprasti šias teorijas, pagrindinius jų argu- 
mentacijos žingsnius pateikiame 7.2 ir 7.3 schemose. Kiekvieną šių 
žingsnių trumpai aptariame toliau, o kai kurie pagrindiniai klausimai 
dėstomi pasitelkiant politinių pavyzdžių ir iliustracijų. 


Perkrauta valdžia 


1a. Pliuralistų pradinė prielaida: perkrautos valstybės teoretikai ga- 
lios santykius dažnai apibūdina fragmentacijos požiūriu - galia dalija- 
si ir mainosi gausios grupės, atstovaujančios įvairiems ir konkuruojan- 
tiems interesams. Todėl politiniai padariniai yra daugelio procesų ir 
įtampų rezultatas, vyriausybės mėgina tarpininkauti reikalavimams ir 
juos derinti. 

1b. Pokario rinkos visuomenė ir pirmieji keinsiškosios ekonominės 
politikos laimėjimai lėmė didėjantį masių turtėjimą ir bendrą pokario 
metų klestėjimą, t.y. pakilimą gėrybių vartojimo, gyvenamųjų namų sta- 
tybos, televizijos ir pramogų industrijos srityse. 

2. Atitinkamai didėjo lūkesčiai, siejami su aukštesniais gyvenimo 
standartais, pavyzdžiui, kasmetiniu pajamų ir gerovės augimu, didė- 
jančiomis galimybėmis šviestis ir siekti aukštojo išsilavinimo. 

3. Troškimus stiprino „pagarbumo nykimas“, arba pagarbos valdžiai 
ir statusui nykimas. Jis buvo turtėjimo, „nemokamos“ gerovės, sveika- 
tos priežiūros ir švietimo rezultatas. Šie dalykai pakirto privačią ini- 
ciatyvą ir atsakomybę bei egalitarines ir meritokratines ideologijas, Ža- 
dėjusias daug daugiau, negu kada nors iš tikrųjų buvo galima gauti. 

4. Šiame kontekste grupės išmoko smarkiai spausti politikus ir vy- 
riausybes, kad šie patenkintų jų konkrečius interesus ir ambicijas, pa- 
vyzdžiui, didintų atlyginimus (šito daugiausia siekė dirbančios grupės), 
išsaugotų darbo vietas smunkančiuose pramonės sektoriuose (kai ku- 
rios profesinės sąjungos), didintų palūkanų normas (skolintojai), ma- 
žintų palūkanų normas (skolininkai, tarp jų vidaus pramonė), mažintų 
kainas (vartotojų grupės), keltų kainas (kai kurios verslo organizacijos). 

5. Siekdami užsitikrinti maksimumą balsų, politikai per dažnai Ža- 
dėdavo daugiau, negu galėjo duoti, o kartais žadėdavo patenkinti prieš- 


1 
Pliuralistų pradinė prielaida 


la 
Politika 
Galia išsklaidyta 
visuomenėje 


Politikos rezultatus lemia 
demokratinis spaudimas 
ir procesai; valdžia mėgina 
tarpininkauti reikalavimams 


ir juos derinti 2 
Stiprėja lūkesčiai 
1b 


Ekonomika 
Rinkos mechanizmas plius 
keinsiškoji ekonominė politika: 
ekonominis pokario metų 
klestėjimas 


11 
Veikia užburtas ratas 


10 
Pakertamas sugebėjimas 
asmeniškai turtėti 


3 


„Pagarbumo nykimas“ 
stiprina troškimus 


















4 
Vis labiau pasitikėdamos 
savimi, grupės kelia dalinius 
reikalavimus siekdamos 
sau palankios valstybės 
politikos 














5 
Visų partijų politikai 
siekia trumpalaikės 
politinės naudos 


6 
Toliau stiprėja lūkesčiai 


7 
Vyriausybės vykdo 
maldymo politiką 









9 
Valstybė nebesugeba 
efektyviai valdyti 












8 
Didėja gremėzdiškų 
valstybės įstaigų skaičius 





7.2 schema. Perkrauta valdžia: liberalios demokratinės gerovės santvarkos krizė 

taringus ir todėl neįmanomus suderinti reikalavimus: partijų konkuren- 
cija įsuko vis didinamų pažadų spiralę. 

6. Vadinasi, lūkesčiai buvo stiprinami; į politines partijas buvo žvel- 
giama kaip į konkuruojančias priemones, padedančias siekti to paties 
tikslo, t.y. geresnių gyvenimo standartų. 

7. Būdamos valdžioje, partijos aiškiai per dažnai vadovaudavosi 
maldymo strategija bijodamos prarasti būsimuosius balsus. Pavyzdžiui, 
retai buvo imamasi, jeigu apskritai tai daroma, „ryžtingų veiksmų“ sie- 
kiant nukreipti ekonomiką į „teisingas vėžes“ arba susitvarkyti su „jau- 
nais įstatymo pažeidėjais“. 

8. Raminimo strategijos ir administratorių savanaudiškumas skati- 
no kurti vis daugiau ir vis gremėzdiškesnių valstybinių (sveikatos prie- 
žiūros, švietimo, pramoninių ryšių, gamtos apsaugos ir t.t.) įstaigų. Plė- 
tėsi „beveidė“ biurokratija, dažnai nesugebėdavusi įgyvendinti pradi- 
nių tikslų, dėl kurių ji buvo sukurta. 

9. Valstybė vis mažiau sugebėjo garantuoti ryžtingą ir veiksmingą 
valdymą susidūrusi, pavyzdžiui, su spirale augančiomis savo progra- 
mų išlaidomis. Valstybės išlaidos darėsi pernelyg didelės, o infliacija 
buvo tik vienas problemos simptomų. 

10. Besiplečianti valstybė vis labiau naikino asmeninės iniciatyvos 
sritį, „laisvo, privataus verslo“ erdvę. 

11. Buvo įsuktas užburtas ratas (grįžkime prie 7.2 schemos 4 lange- 
lio ir toliau apeikime ratu), kurį, be kitų veiksnių, galėjo pralaužti tik 
„tvirta“, „ryžtinga“ politinė vadovybė, mažiau reaguojanti į demokra- 
tinius spaudimus ir reikalavimus. 


Valstybės legitimacijos krizė 


Iš esmės perkrovos teoretikai įrodinėjo, kad demokratinių instituci- 
jų forma ir veikimas yra iš esmės disfunkciški efektyvaus ekonominių ir 
socialinių reikalų tvarkymo požiūriu. Šiam požiūriui plačiai pritarė ir 
Naujoji dešinė. (Kai kurie perkrautos valstybės teoretikai faktiškai ta- 
po Naujosios dešinės pažiūrų šalininkais, nors anaiptol ne visi; plg. 
Huntington, 1975; King, 1976). Kaip kontrastas jiems, legitimacijos kri- 
zės teoretikai manė, kad tik sutelkus dėmesį į klasinius santykius bei 

1 
Marksistinė pradinė prielaida 


la 
Politika 
Partijų konkurencija dėl 
politinės valdžios 


Politikos rezultatams 
didelę įtaką daro socialiniai 
prieštaravimai 








1b 
Ekonomika 
Visuomeninė gamyba ir 
privatus išteklių pasisavini- 
mas: gamyba siekiant pelno 









Pokario metais „keinsiškoji 
valstybė“ padeda garantuoti 
du augimo dešimtmečius 














10 
Autoritariškas mėginimas 
valdyti reikalavimus: 
slopinimas 













11 
Uždaras ratas 






9 
Legitimacijos ir 
motyvacijos krizė 










8 
Pakertamas pasitikėjimas 
politine sistema, o tai 
toliau skatina kelti jai 
reikalavimus 







7 
Mėginančios vykdyti 
nuoseklią politiką vyriausy- 
bės nuolatos patiria 
sunkumų = racionalumo 
krizė 





12 
Mažėjant politinės santvarkos 


sugebėjimui reprodukuotis, vyksta lėta 
revoliucinė transformacija 








2 
Ekonomika iš esmės nestabi- 
li, augimą pertraukia krizės 






3 
Valstybė nuolatos mėgina 
reguliuoti ekonomiką ir 
palaikyti politinę santvarką 
siekdama užsitikrinti 
pagrindinių grupių paramą 


4 
Valstybė priversta prisiimti 
vis didesnę gamybos 
ir gerovės išlaidų dalį 





5 
Valstybė darosi vis 
sudėtingesnė (ir ji tampa 
vis brangesnė) 









6 
Fiskalinė krizė: didėja 
valstybės finansų krizė, 
kuri sunkėja dėl infliacijos 






281 


7.3 schema. Legitimacijos krizė: demokratinės kapitalistinės valstybės krizė 

kapitalo primestus politikos suvaržymus, galima rasti tvirtą pagrindą, 
kuris leistų paaiškinti krizines tendencijas. Pagrindinius jų teorijos ele- 
mentus galima išdėstyti taip: 

1a. Marksistinė pradinė prielaida: nors politinės partijos konkuruo- 
ja dėl valdžios pagal formalias demokratinio ir atstovaujamojo proce- 
so taisykles, jų galią smarkiai varžo valstybės priklausomybė nuo iš- 
teklių, kuriuos iš esmės kuria privataus kapitalo kaupimas. Valstybė 
privalo priiminėti sprendimus, kurie ilgalaikėje perspektyvoje būtų su- 
derinami su verslo (kapitalistiniais) interesais, ir kartu ji turi atrodyti 
neutrali visų (klasinių) interesų atžvilgiu, kad galėtų išlaikyti masinę 
rinkėjų paramą. 

1b. Ekonomikos organizavimo pagrindas yra privatus visuomeniškai 
sukurtų (sukurtų todėl, kad egzistuoja sudėtingas žmonių tarpusavio 
priklausomybės tinklas) išteklių pasisavinimas. Gamyba organizuojama 
siekiant maksimizuoti pelną. „Keinsiškoji valstybė“ pirmuoju pokario 
laikotarpiu padėjo garantuoti du nuostabaus klestėjimo dešimtmečius. 

2. Tačiau ekonomika yra iš esmės nestabili: jos augimą nuolatos per- 
traukia krizės. Reikia atsargiai valdyti padarinius, kuriuos sukelia di- 
dėjantys pokyčiai sistemoje (dideli nedarbo ir infliacijos rodikliai poli- 
tikos ir verslo ciklo didžiausio smukimo ir aukščiausio pakilimo mo- 
mentais) ir/arba išoriniai faktoriai (pavyzdžiui, žaliavos trūkumas, kurį 
sukelia tarptautiniai politiniai įvykiai). 

3. Atitinkamai norint išlaikyti ekonominę ir politinę šiuolaikinių vi- 
suomenių santvarką, būtina visą laiką kištis valstybei. Svarbiausiais 
valstybės rūpesčiais tampa palaikyti kapitalistinę ekonomiką ir valdy- 
ti klasinius antagonizmus (pavyzdžiui, pasitelkiant gerovės, socialinės 
apsaugos ir įstatymą bei tvarką palaikančias įstaigas). Valstybė privalo 
veikti taip, kad užsitikrintų galingų grupių, ypač verslo bendruome- 
nės ir pagrindinių profesinių sąjungų, pritarimą ir paramą. 

4. Siekdamos išvengti ekonominių ir politinių krizių, vyriausybės 
prisiima atsakomybę už vis daugiau ekonomikos ir pilietinės visuome- 
nės sričių, pavyzdžiui, gelbsti atsidūrusias keblioje padėtyje įmones. Ko- 
dėl? Todėl, kad didelės įmonės ar banko bankrotas turi padarinių dau- 
geliui iš pažiūros mokių įmonių, ištisoms bendruomenėms, taigi ir po- 
litiniam stabilumui. 

5. Stengdamosi atlikti vis gausėjančius savo vaidmenis, vyriausybės 
ir valstybė apskritai turi plėsti savo administracines struktūras (pavyz- 
džiui, plėsti valstybės tarnybą) ir šitaip tampa vis sudėtingesnės. Šis su- 
dėtingėjimas savo ruožtu didina poreikį bendradarbiauti ir, dar svar- 
biau, verčia didinti valstybės biudžetą. 

6. Valstybė privalo finansuoti save per mokesčius ir iš kapitalo rin- 
kų imamas paskolas, bet ji negali šito daryti kišdamasi į kaupimo pro- 
cesą ir sukeldama pavojų ekonomikos augimui. Šie suvaržymai prisi- 
deda prie to, kad susikuria beveik nuolatinės infliacijos ir valstybės fi- 
nansų krizės situacija. 

7. Valstybė, kuriai primetami sisteminiai suvaržymai, negali plėtoti 
adekvačių politikos strategijų, o rezultatas būna nuolatinis vyriausybės 
politikos ir planų kaitaliojimas bei jų žlugimas (pavyzdžiui, „sustok- 
pradėk“ požiūris į ekonomiką, pakaitomis naudojama fiskalinė ir mo- 
netarinė politika). Habermasas ir Offe tai vadina „racionalumo krize“ 
arba „racionalaus valdymo krize“. Dešiniosios partijos valdoma vals- 
tybė negali drastiškai sumažinti savo išmokų ir išlaidų, nes bijo pagrin- 
dinių protestų grupių galios sukelti didelio masto sumaištį; kairiosios 
partijos valdoma valstybė negali efektyviai įgyvendinti griežtos socia- 
listinės politikos, nes būtų pakirstas verslo pasitikėjimas, o ekonomika 
galėtų drastiškai nusilpti. Taigi skirtingus įsitikinimus turinčios vyriau- 
sybės ateina ir nueina, o politika kaitaliojama. 

8. Didėjantis valstybės kišimasis į ekonomiką ir kitas sritis skatina 
daugiau domėtis pasirinkimo, planavimo ir kontrolės problemomis. 
„Valstybės ranka“ yra matomesnė ir suprantamesnė negu rinkos „ne- 
matoma ranka“. Platieji gyventojų sluoksniai vis daugiau gyvenimo sri- 
čių laiko politizuotomis, t.y. priklausančiomis valstybės (vyriausybės) 
potencialios kontrolės sričiai. Ši tendencija savo ruožtu skatina vis dau- 
giau reikalauti iš valstybės, pavyzdžiui, gyventojai reikalauja teisės da- 
lyvauti ir kad su jais būtų tariamasi rengiant sprendimus. 

9. Jeigu šių reikalavimų neįmanoma patenkinti galimų alternatyvų 
pagrindu, valstybę gali ištikti „legitimacijos ir motyvacijos krizė“. Ko- 
vos dėl įvairių dalykų, tarp jų - dėl pajamų, darbo vietų kontrolės bei 
valstybės teikiamų gėrybių ir paslaugų pobūdžio bei kokybės gali pra- 
sidėti platesnėse srityse, o ne vykti vien ekonominio valdymo ir politi- 
nės kontrolės institucijose. 

10. Susiklosčius tokiai situacijai, gali susiformuoti „stipri valstybė“ — 
valstybė, aukščiau visko iškelianti „tvarką“ ,slopinanti kitokias nuomo- 
nes ir prievarta mažinanti krizes. Autoritarinės Centrinės ir Pietų Euro- 
pos valstybės ketvirtojo dešimtmečio pabaigoje ir penktajame dešimtme- 
tyje sutriuškino daugumą opozicijos formų. Negalima atmesti galimy- 
bės, kad tokie mėginimai nepasikartos arba, labiau tikėtina, kad atsto- 
vaujamosios vyriausybės vis labiau naudosis „stiprios rankos“ taktika. 

11. Išsipildžius vienam iš dviejų 10 langelio scenarijų, gali būti įsuk- 
tas užburtas ratas. Grįžkime prie 8 langelio (7.3 schema) ir toliau judė- 
kime ratu. 

12. Tačiau negalima atmesti pamatinio sistemos transformavimosi 
galimybės. Neįtikėtina, kad šią transformaciją nulemtų įvykis, valstybi- 
nės valdžios nuvertimas sukilimo keliu; labiau tikėtina, kad tai bus pro- 
cesas, nuolatinis egzistuojančios santvarkos gebėjimo atsigaminti nyki- 
mas ir nuolatinis alternatyvių institucijų radimasis, pavyzdžiui, vals- 
tybinės įstaigos pradės kontroliuoti daugiau įmonių, valstybė tvarkys 
vis daugiau išteklių atsižvelgdama į poreikį, o ne į pelną, demokratijos 
principai bus pradėti taikyti darbovietėje ir vietos bendruomenėje. 


Krizės teorijos: įvertinimas 


Kaip turime vertinti dvi kontrastingas teorijas apie didėjančią libe- 
raliųjų demokratijų politinę krizę? Perkrautos valdžios ir legitimacijos 
krizės teorijos iš esmės skiriasi, ir tai aptarsime vėliau. Vis dėlto taip 
pat atrodo, kad šių teorijų atstovus sieja bendra minties gija, kurią ga- 
lima nusakyti bendrais terminais. Pirma, vyriausybės arba plačiau — 
valstybės —- valdžia yra gebėjimas efektyviai politiškai veikti. Valdžia 
pati savaime yra veikėjų sugebėjimas veikti per institucijas ir bendrijas 
bei naudoti šių institucijų ir bendrijų išteklius pasirinktiems tikslams 
įgyvendinti, net jeigu institucinės struktūros siaurina veikėjų veiklos lau- 
ką. Antra, demokratinės valstybės valdžia galų gale priklauso nuo jos 
autoriteto pripažinimo (perkrovos teoretikai) arba nuo jos legitimumo 
(legitimacijos krizės teoretikai). Trečia, valstybės valdžia (jos matas - 
valstybės sugebėjimas patenkinti reikalavimus ir išspręsti iškylančias 

problemas) buvo nuolatos griaunama. Liberali demokratinė valstybė ta- 
po valstybe su vis labiau pakerpamais sparnais arba neefektyvia vals- 
tybe (perkrovos teoretikai, 7.2 schema, 7-9 langeliai), arba ji nepakan- 
kamai racionali (legitimacijos krizės teoretikai, 7.3 schema, 9 langelis). 
Ketvirta, valstybės gebėjimas veikti ryžtingai buvo iškreiptas smukus 
jos autoritetui arba legitimumui. Perkrovos teoretikų požiūriu, „įtemp- 
tus ir iškreiptus“ valdžios ir socialinių grupių santykius galima paaiš- 
kinti išpūstais reikalavimais, kurie susiję, be kitų dalykų, su padidėju- 
siais lūkesčiais ir sumažėjusiu pagarbumu. Legitimacijos krizės teore- 
tikai savo ruožtu pabrėžia tai, kad didesnis valstybės kišimasis griau- 
na tradiciškai nekvestionuotas vertybes bei normas ir supolitina vis dau- 
giau klausimų, paverčia juos politinių ginčų ir konfliktų klausimais. 

Nors akivaizdu, kad Offe's ir Habermaso darbuose labiau akcentuo- 
jama legitimacija, tiek perkrovos, tiek legitimacijos krizės teoretikai tei- 
gia, kad valstybės valdžią sugriovė jai keliami vis didesni reikalavimai. 
Vienu atveju jie laikomi „išpūstais“, kitu - neišvengiamu prieštaravi- 
mų, į kuriuos įsipainiojusi valstybė, rezultatu. Tačiau abi teorijos pri- 
pažįsta, kad valstybės valdžia ir politinis stabilumas keičiasi kintant 
vertybių ir normų modeliui. Pateikdamos daug svarbių įžvalgų, šios 
teorijos taip pat kelia kai kuriuos pamatinius klausimus: ar modernios 
demokratinės valstybės autoritetas arba legitimumas septintojo dešimt- 
mečio pabaigoje ir aštuntajame dešimtmetyje buvo sugriautas tiek, kad 
būtų galima pagrįstai kalbėti apie didėjančią transformacinį potencia- 
lą turinčią politinę krizę? Ar valstybė vis lengviau gali patirti politinę 
ir socialinę sumaištį? 

Dėl „bendros gijos“, siejančios perkrovos ir legitimacijos krizės te- 
orijas, galima pateikti tris labai svarius kontrargumentus. Pirma, nėra 
aiškių empirinių duomenų, patvirtinančių teiginį apie stiprėjančią vals- 
tybės autoriteto arba legitimumo krizę šiuo laikotarpiu. Antra, nėra aki- 
vaizdu, kad valstybės valdžia nyko. Tiek perkrovos, tiek legitimacijos 
krizės teoretikai linkę traktuoti šiuolaikinę valstybę kaip „tuščią“ dė- 
žę, pro kurią praslenka dalykai. Šitaip iš esmės neįvertinamos pačios 
valstybės galimybės ir ištekliai, kuriuos sukuria, pavyzdžiui, jos biuro- 
kratinis, administracinis ir prievartos aparatai. Galų gale, nors konkre- 
čios vyriausybės gali būti pažeidžiamos, kai piliečiai nepripažįsta jų 1e- 

gitimumo, pati valstybė nebūtinai darosi pažeidžiamesnė, kad žlugtų ar- 
ba dezintegruotųsi. Savo ruožtu verta šiek tiek pasakyti apie kiekvie- 
ną iš šių kontrargumentų. 

Norint nagrinėti klausimą, ar nuo septintojo dešimtmečio pabaigos 
nyko liberalios demokratinės valstybės autoritetas arba legitimumas, 
naudinga prisiminti 5 skyriuje (p. 227-228) nurodytas įvairaus tipo prie- 
žastis, skatinančias pripažinti politines institucijas. Šių priežasčių tipai 
pateikiami šioje skalėje: 


Prievarta, Idealus 
arba paklusimas normatyvinis 
įsakymams Apatija Instrumentinis pripažinimas sutikimas 


Pragmatiškas pritarimas | Normatyvinis sutikimas 


Tradicija 





1 2 3 4 5 6 7 


NE TAS 


Legitimumas 


Pasak kai kurių politinių ir socialinių analitikų (pavyzdžiui, Schum- 
peterio), pats faktas, kad piliečiai paklūsta taisyklėms arba įstatymams, 
reiškia, jog valstybė arba politinės institucijos pripažįstamos, t.y. jos le- 
gitimuojamos. Bet, kaip nurodėme 5 skyriuje, ši legitimumo samprata 
problemiška tuo aspektu, kad čia neatsižvelgiama į tai, jog paklusti įsa- 
kymui, laikytis taisyklės arba su kuo nors sutikti galima dėl skirtingų 
priežasčių. Toliau mūsų svarstymuose terminas „legitimumas“ bus tai- 
komas tik 6 ir 7 skalės priežasčių tipams, būtent legitimumas reikš tai, 
kad žmonės laikosi taisyklių ir įstatymų todėl, jog tikrai mano juos esant 
teisingus ir vertus gerbti. Legitimi politinė santvarka yra tokia, kuriai 
normatyviai pritaria gyventojai. (Nors skirtumas tarp 6 ir 7 kategorijų 
svarbus, prie jo čia neapsistosime; idealaus normatyvinio sutikimo idėja 
tiesiogiai pasinaudosime tik 9 skyriuje.) 

Verta pabrėžti, kad 5-oji skalės kategorija dviprasmiška; galima ma- 
nyti, kad ji reiškia silpną legitimumo formą, bet kadangi sutikimas ar 
pritarimas yra instrumentinis arba sąlygiškas, nemanysime, jog ši ka- 

tegorija reiškia būtent tai. Juk kada pripažinimas yra instrumentinis, tai 
esama padėtis būna tik toleruojama arba su ja sutinkama siekiant įgy- 
vendinti kokį nors kitą trokštamą tikslą. Jeigu tikslas nepasiekiamas, tai 
pradinė padėtis netaps priimtinesnė; visiškai tikėtina, kad ji bus kur kas 
mažiau priimtina (plg. Beetham, 1991). 

Daugelis autorių kritiškai vertino - pabrėžkime tai dar kartą - tei- 
ginius, jog vertybinis konsensusas, arba bendroji politinių nuostatų ir 
įsitikinimų sistema, yra plačiai paplitęs (žr. Mann, 1973; Abercrombie 
et al., 1980; Kavanagh, 1980; Moss, 1982; F. Devine, 1993; plg. Cromp- 
ton, 1993; Bradley, 1995). Jų tyrimai paprastai atskleidžia teigiamą vi- 
duriniosios ir aukštesniosios klasių požiūrį į egzistuojančias politines 
institucijas. Tačiau jie taip pat parodo, kad šis požiūris „neprasismel- 
kia labai toli į susisluoksniavimo hierarchijos apačią“. Nepritarimas ir 
frustracija yra įprasti tarp kai kurių dirbančiųjų klasių grupių ir yra sie- 
jami su instrumentiniu arba sąlygišku sutikimu, o ne su pripažinimu. 
Tai, kokiu mastu valstybė, parlamentas ir politika laikomi legitimiais, 
arba „vertais“, labai priklauso nuo klasės?. 

Ar tai naujas reiškinys? Ir ar jis yra reikšmingas didėjančios vals- 
tybės autoriteto (pasak perkrovos teoretikų) arba legitimumo ir moty- 
vacijos (pasak legitimacijos krizės teoretikų) krizės įrodymas? Neatro- 
do, kad būtų daug duomenų, patvirtinančių šias pažiūras. Pirma, kaip 
teigėme 6 skyriuje, abejotina, ar pokario metais legitimumas buvo pri- 
pažįstamas taip plačiai, kaip kad dažnai manoma. Antra, nors gausiai 
būta nepritarimo ir konfliktų, nėra akivaizdu, kad būtų išaugęs masi- 
nio protesto potencialas, skatinantis kelti didesnius reikalavimus - su- 
teikti teisę dalyvauti priimant politinius sprendimus - ir pradėti pla- 
čią egzistuojančios ekonominės ir politinės santvarkos kritiką. Trečia, 
plačiai paplitusio skeptiško ir abejingo daugelio Žmonių požiūrio į tra- 


3 Šiuose darbuose daugiausia svarstomos politinės nuostatos Britanijoje ir šiek tiek 
jos lyginamos su kitoms šalims, ypač Jungtinėms Valstijoms, būdingomis nuostatomis. 
Toks dėmesys gali atrodyti šiek tiek siaurokas, bet Britanija yra ypač įdomus atvejis, nes 
ji itin dažnai buvo laikoma pliuralistinio modelio pavyzdžiu (žr., pavyzdžiui, Beer, 1969; 
plg. Beer, 1982). Tačiau reikia turėti omenyje, kad politinės nuostatos dėl valstybės ir 
parlamentinės sistemos nebuvo plačiai tyrinėtos, tad dažnai nebūna ko per daug tikėtis 
iš tokių tyrimų (žr. Held, 1989, 4 sk; plg. Crompton, 1993). 

dicines politikos formas nepakeitė jokie aiškūs reikalavimai kurti al- 
ternatyvias institucijas; akivaizdu, kad, išskyrus tokias palyginti mar- 
ginalines grupes kaip studentai, niekas daugiau neįsivaizdavo alter- 
natyvų. Nelygybė, privilegijos ir nepalankios socialinės sąlygos daž- 
nai laikomos vien asmeninių veiksmų ir nesėkmių, o ne struktūriškai 
nulemtų politinių ir ekonominių veiksnių rezultatu (Brown and Sca- 
se, 1991, p. 21-22). Stiprus fatalizmo jausmas kartu su individualisti- 
ne kultūra skatina požiūrį, kad esamai sanklodai yra nedaug alterna- 
tyvų, o gal jų ir visai nėra. Be to, kadangi Žmonių tapatumą tam tik- 
ru mastu formuoja besikeičiantys vartojimo modeliai ir gyvenimo sti- 
liai, pradedama siekti konkrečių gėrybių ir paslaugų ir menkai domi- 
masi platesniais politikos klausimais (Featherstone, 1991; Bauman, 
1991; S. Hall, 1992; plg. F. Devine, 1993). Vis dėlto, ką galima pasa- 
lių ir teisių paskirstymo būdui? 

Glaustai sakant, ideologijos pabaiga nebuvo „atšaukta“, vienmatis pa- 
saulis nežlugo, o valstybės autoritetas staigiai nesmuko todėl, kad rei- 
kalavimai pasidarė pernelyg išpūsti ar kad buvo pakirstas legitimumas; 
veikiau daugelio žmonių cinizmo, skepticizmo ir abejingumo įprasti- 
nei politikai kartais nebepajėgdavo atsverti vyraujančios politinės ap- 
linkybės ir/arba ekonominės sąlygos ir/arba viena kitą keičiančių vy- 
riausybių žarstomi būsimų gėrybių pažadai. Dažnai reiškiamas nepa- 
sitikėjimas buvo (ir būna) paverčiamas veiksmais. Septintojo dešimtme- 
čio pabaigoje ir aštuntojo pradžioje kai kurie šie veiksmai buvo nepa- 
prastai ryžtingi, pavyzdžiui, Naujosios kairės pradėta kova prieš Viet- 
namo karą, o kiti, tokie kaip konfliktai dėl viešojo sektoriaus apkarpy- 
mų, buvo padrikesni. Tai, kad turėjo prasidėti antagonizmas ir konflik- 
tas, nestebina: sąlygiškas sutarimas dėl status guo ar jo instrumentinis 
pripažinimas yra potencialiai nestabilus kaip tik todėl, kad jis sąlygiš- 
kas ar instrumentinis. Galimybė rastis antagonistinei laikysenai valsty- 
bės atžvilgiu buvo visada: tai pranašavo ir skatino žmonių nepalanku- 
mas politikams, pagarba lokalumui ir sveikam paprastų žmonių pro- 
tui bei „ekspertų nepripažinimas“. Iš tiesų taip pat būta užuomazgų 
kilti įvairiems kitokio pobūdžio politiniams sąjūdžiams, kurių tikslas 
buvo atkurti „valstybės“ autoritetą. 

Anksčiau pateikti samprotavimai, siejami su nacionalinės ir tarptau- 
tinės ekonomikos sistemų prasidėjusiais sunkumais ir su kylančia įtam- 
pa dėl daugelio dalykų, tarp jų darbo santykių, miesto rajonų ir aplin- 
kos, kelia daug pamatinių klausimų. Ar politinis ir socialinis konflik- 
tas neišvengiamas? Kaip išlaikoma politinė santvarka, kai nėra tvirtai 
sutartų vertybių? Aišku, kad vien legitimumas nėra „klijai“, „sulipdan- 
tys“ arba „surišantys“ liberalią demokratinę valstybę. 

Kol vyriausybės ir valstybės sugeba užsitikrinti pritarimą ir para- 
mą tų bendrijų, kurios vaidina lemiamą vaidmenį išsaugant esamą san- 
tvarką (pavyzdžiui, galingos suinteresuotos finansinės grupės, gyvybiš- 
kai svarbios pramonės organizacijos, profsąjungos, kurioms priklausan- 
tys darbuotojai dirba svarbiausiuose ekonomikos sektoriuose, dominuo- 
jančios rinkėjų grupės), tol „viešoji tvarka“ gali būti palaikoma, ir tikė- 
tina, kad ji žlugs tik tam tikrose „šalutinėse“ vietose. Čia lemtingas da- 
lykas yra tai, ką galima pavadinti „perkėlimo strategijomis“, tai yra stra- 
tegijos, padedančios suversti blogiausius ekonominių ir politinių pro- 
blemų padarinius mažiausiai apsaugotoms grupėms ir maldyti tas gru- 
pes, kurios sugeba efektyviausiai kelti savo reikalavimus (žr. Offe, 1984). 
Tai nereiškia, kad politikai ir administratoriai būtinai trokšta ar ketina 
suversti blogiausius ekonominių problemų padarinius kai kuriems ma- 
žiausiai galios turintiems ir pažeidžiamiausiems visuomenės nariams. 
Bet jei politika yra „galimybių menas“ arba jei (formuluokime tai iki 
šiol vartotais terminais) išrinktos vyriausybės paprastai stengiasi kuo 
sklandžiau išlaikyti esamą santvarką (teikti paramą, didinti ekonomi- 
nes galimybes ir plėsti savo kompetencijos sritį), tai jos turi nedaug ga- 
limybių rinktis - joms belieka tik maldyti galingiausius ir sugebančius 
efektyviai sutelkti savo išteklius. Viena kitą keitusios vyriausybės tai- 
kė strategijas, grindžiamas tiek maldymu, tiek ir nevienodu ekonomi- 
nės krizės padarinių naštos paskirstymu. Nereikia sumenkinti vyriau- 
sybių ir valstybių sugebėjimo įgyvendinti šias strategijas, grindžiamas 
išteklių koncentravimu pagrindinių valdžios vykdomųjų grandžių ir 
svarbiausių valstybės valdymo įstaigų rankose. Pavyzdžiui, daugelis dėl 
vienos ar kitos priežasties pažeidžiamiausių žmonių kentė blogiausius 
aštuntojo dešimtmečio pabaigoje prasidėjusios politinės sistemos krizės 
Britanijoje padarinius. Tokiems žmonėms priklauso: jaunimas (jo įsidar- 

binimo perspektyvos radikaliai pablogėjo); nebaltieji (jų galimybės įsi- 
darbinti mažėjo, o būsto ir bendros gyvenimo sąlygos darėsi vis sun- 
kesnės); nepilnos šeimos (dažnai jaučiančios pakliuvusios į skurdo ir 
priklausomybės ratą); invalidai ir ligoniai (dėl viešojo sektoriaus apkar- 
pymų pablogėjo jiems teikiamos paslaugos); vargšai (nepaprastai išau- 
go jų skaičius); labiausiai krizės paliestų regionų gyventojai (žr. Brad- 
ley, 1995; Hutton, 1995). 

Tad koks yra perkrovos ir legitimacijos krizės teorijų indėlis? Kaip 
jas reikia vertinti? Nors perkrovos teoretikai buvo teisūs nurodydami, 
kad egzistuoja daug įvairių grupių, keliančių reikalavimus valdžiai, iš 
mano argumentų galima daryti išvadą, kad aš nelaikau įtikinamais nei 
jų išeities taško - klasikinių pliuralistinių prielaidų, nei jų pateikiamos 
valstybinės valdžios problemų ir konflikto diagnozės. Habermaso ir Of- 
fe's bendrais bruožais suformuluotas modelis pagrįstai verčia manyti, 
kad būtina visai kitokia pradinė prielaida ir kad ankstesniuose posky- 
riuose pateikta medžiaga atskleidžia, kaip smarkiai politinio gyvenimo 
dinamiką ir nestabilumą lemia susisluoksniavusios grupės (apibrėžia- 
mos, be kitų kategorijų, ir kaip klasės). Apskritai Habermaso ir Offe's 
analizė, kaip valstybė įsipainiojusi į konfliktą, yra įžvalgi. Taip pat įžval- 
giai jie analizuoja, kokias įtampas gali sukelti „racionalaus valdymo kri- 
zė“ (žr. anksčiau pateiktos 7.3 schemos 1-7 komponentus), bet tolesni 
samprotavimai apie legitimaciją ir tikėtiną legitimacijos krizės plitimą 
neįtikinami. Ir Habermasas, ir Offe nepakankamai įvertina atsitiktinį, 
fragmentišką ir „bekryptį“ daugumos šiuolaikinių protestų pobūdį, ku- 
ris išryškėja Žvelgiant į juos kaip į visumą. Vyksta daug labai konkre- 
čių, vienai problemai skirtų kampanijų ir yra įvairių galingų socialinių 
sąjūdžių, turinčių aiškius politinius tikslus. Plačiai paplitęs skepticiz- 
mas įprastinės demokratinės politikos atžvilgiu. Tačiau taip pat smar- 
kiai abejojama dėl egzistuojančių institucijų alternatyvų. Jaučiamas ne- 
tikrumas ne tik dėl to, kokio pobūdžio institucijas būtų galima sukurti, 
bet ir dėl to, kokias politikos kryptis reikėtų rinktis. Negalima manyti, 
kad šios abejonės yra tiesiog šaltojo karo laikotarpio nuostatų, diskre- 
dituojančių daugelio žmonių akyse tam tikras socialistines idėjas, pa- 
veldas (žr. 4 sk.). Tad kaip būna išnaudojamos galimybės laikytis anta- 
gonistinės nuostatos valstybės atžvilgiu, taip būna kuriamos ir užuo- 


NUO POKARIO STABILUMO PRIE POLITINĖS KRIZĖS 291 


mazgos įvairių kitokio pobūdžio politinių sąjūdžių, pavyzdžiui, Nau- 
josios dešinės sąjūdžių. Kaip tik šiame kontekste vėl kilusį nerimą dėl 
liberaliosios demokratijos krypties pakeitė naujoviški svarstymai apie 
pačią demokratijos esmę. 


Teisė, laisvė ir demokratija 


Naujoji dešinė (arba neoliberalizmas ar neokonservatizmas, kaip ji 
kartais vadinama) apskritai buvo ištikima požiūriui, kad politinis gy- 
venimas, kaip ir ekonominis, yra (arba turėtų būti) asmens laivės ir ini- 
ciatyvos sritis (žr. Hayek, 1960; 1976; 1982; Nozick, 1974). Vadinasi, lais- 
sez-faire arba laisvosios rinkos visuomenė kartu su „minimalia valsty- 
be“ yra pagrindinis tikslas. Naujosios dešinės politinė programa numato 
šiuos dalykus: plėsti rinką į vis daugiau gyvenimo sričių; kurti valsty- 
bę, atsisakančią „pernelyg“ kištis tiek į ekonomiką, tiek ir kurti gali- 
mybes; apkarpyti tam tikrų grupių (pavyzdžiui, profesinių sąjungų) ga- 
lią įgyvendinti savo tikslus ir uždavinius; kurti stiprią valdžią, suge- 
bančią įgyvendinti įstatymą ir tvarką?. 

Aštuntojo dešimtmečio pabaigoje ir devintajame dešimtmetyje Mar- 
garet Thatcher ir Ronaldo Reagano vyriausybės gynė „valstybės atsi- 
traukimą“ remdamosi argumentais, panašiais į Naujosios dešinės ir kai 
kurių „perkrautos valdžios“ teoretikų dėstomus argumentus. Jos pri- 
mygtinai teigė, kad asmens laisvė sumažėjo gausėjant biurokratinių 
valstybės įstaigų, mėginusių patenkinti į grupinę politiką įsitraukusių- 
jų reikalavimus. Taip teigdamos, jos angažavosi klasikinei liberalizmo 
doktrinai, kad kolektyvinį gėrį (arba visų individų gėrį) dažniausiai gali 
tinkamai įgyvendinti privatūs asmenys, veikiantys konkurencinės izo- 
liacijos sąlygomis ir siekiantys įgyvendinti savojo sluoksnio tikslus mi- 


* Galima būtų pažymėti, kad paskutinis programos punktas neabejojamai nesude- 
rinamas su dviem pirmaisiais. Faktiškai egzistuoja įtampa tiek apskritai konservatizme, 
tiek ir Naujojoje dešinėje tarp tų, kuriems labiausiai rūpimi dalykai yra asmens laisvė ir 
rinka, ir tų, kurie, bijodami socialinių šėlstančio laissez-faire padarinių, tiki tradicijos, tvar- 
kos ir autoriteto primatu (žr. Gray, 1993). Aptariant Naująją dešinę, daugiausia dėme- 
sio skiriama pirmajai grupei, kuri buvo įtakingiausia paskutiniųjų metų politikoje. 


292 DVIDEŠIMTOJO AMŽIAUS VARIANTAI 


nimaliai kišantis valstybei. Šis angažavimasis rinkai kaip pagrindiniam 
ekonominio ir socialinio reguliavimo mechanizmui liberalizmo istori- 
joje, Žinoma, atsiskleidė kitu reikšmingu aspektu - angažavimusi „stip- 
riai valstybei“, turinčiai garantuoti saugumą, leidžiantį, kaip manoma, 
klestėti verslui, prekybai ir šeimos gyvenimui (žr. 3 sk.). Kitaip sakant, 
tai yra strategija, kuria siekiama stiprinti tam tikrus valstybės valdžios 
aspektus ir kartu apriboti jos veiklos lauką. 

Iš esmės Naujajai dešinei rūpėjo remti „liberalizmo“ reikalą prieš 
„demokratiją“ apribojant galimybes demokratiškai naudoti valstybės 
galią. Esant šiai priešpriešai, išryškėja, koks sudėtingas liberalizmo ir 
demokratijos ryšys. Ji įspūdingai primena, kad demokratinis liberalios 
demokratijos komponentas virto tikrove tik po plataus konflikto ir te- 
bėra gana trapus laimėjimas. Norint suprasti Naujosios dešinės mąsty- 
seną, verta trumpai panagrinėti dviejų prie jos formavimosi prisidėju- 
sių autorių - Roberto Nozicko ir Friedricho Hayeko - pažiūras. Klys- 
tume Nozickui tiesiog prikabindami Naujosios dešinės oratoriaus eti- 
ketę, nes politinės jo darbų implikacijos šiek tiek dviprasmiškos, tačiau 
Hayekas, ko gero, buvo jai vadovaujanti figūra (žr. Gamble, 1996). Ta- 
čiau abiem vyrams rūpėjo iš naujo sustiprinti liberalizmo pozicijas epo- 
choje, kurios skiriamieji bruožai, jų manymu, buvo vis labiau besiki- 
šanti valstybė Vakaruose ir 1984-ųjų tipo valstybė Rytų Europoje (tol, 
kol ji pradėjo griūti paskutiniame praėjusio amžiaus dešimtmetyje; žr. 
8 sk.). Jų nuomone, šiuolaikinė valstybė yra didžiulis Leviatanas, ji ke- 
lia grėsmę laisvės pagrindams - vadinasi, turi radikaliai „atsitraukti“. 
Šią nuostatą grindžiančios idėjos bus tuoj pat išdėstytos; paskutiniame 
skyriaus poskyryje jos bus lyginamos su pagrindinių Naujosios kairės 
atstovų idėjomis“. 

Veikale Anarchija, valstybė ir utopija (1974) Nozickas išdėstė virtinę 
argumentų, kuriais intriguojančiai performuluojamos nuo Locke'o iki 
J. 5. Millio žinomos liberalios idėjos. Pradėdamas prielaida, kad nėra 
jokio socialinio ar politinio esinio, išskyrus individus - „yra tik pavie- 


> Nors Nozicko idėjos buvo suformuluotos vėliau negu Hayeko (dauguma pastaro- 
jo darbų buvo parašyti daug anksčiau, negu iškilo pati Naujoji dešinė), pradėsiu nuo 
Nozicko idėjų, nes jos geriau atskleidžia svarstomų pagrindinių klausimų kontekstą. 

niai žmonės, turintys asmeninį gyvenimą“ (Nozick, 1974, p. 33), - jis 
įrodinėjo, kad apskritai neįmanoma pagrįsti bendrųjų principų, apibrė- 
žiančių konkrečius prioritetus arba paskirstymo visuomenėje modelius. 
Vienintelis teisėtas žmogiškųjų ir materialinių išteklių organizavimo (ar- 
ba tvarkymo) būdas yra toks, dėl kurio atsitiktinai suderama nekliu- 
domai veikiant individams ir vykstant konkurenciniams mainams tarp 
šių individų. Vadinasi, vienintelės įmanomos pagrįsti politinės institu- 
cijos yra tos, kurios palaiko laisvės sistemą, tai yra tos, kurios padeda 
išsaugoti asmens autonomiją arba teises. Teisėmis vadinamos „įvairios 
ribos“, atskiriančios teisėtas individo veikimo sritis, kurių negalima per- 
žengti „be kito asmens sutikimo“ (Nozick, 1974, p. 325). Sekdamas Loc- 
ke'u, Nozickas aiškino, kad vienintelės teisės, apie kurias galime teisė- 
tai kalbėti, yra neatimamos (prigimtinės) individų tesės, kurios nepri- 
klauso nuo visuomenės ir pirmiausia reiškia teisę siekti savo tikslų tiek, 
kiek jie nepažeidžia kitų individų teisių. Teisė siekti savo tikslų yra glau- 
džiai susijusi, teigė Nozickas, su nuosavybės ir išteklių kaupimo teise 
(net jeigu tai reiškia socialinę tvarką, kuriai būdinga didelė nelygybė). 
Turto nuosavybė ir savo darbo vaisių pasisavinimas yra visiškai patei- 
sinami, jeigu viskas, kas įgyta, yra teisėtai įgyta iš pradžių ir/arba yra 
atvirų ir savanoriškų sandorių tarp brandžių ir sąmoningų individų re- 
zultatas. 

Nozickas pateikė daug argumentų dėl vadinamosios „minimalios 
valstybės“ arba „utopijos karkaso“ — mažiausiai besikišančios politinės 
valdžios, sutaikomos su asmens teisių gynimu, formos. Jis stengėsi įro- 
dyti, kad „moraliai negalima pateisinti daugiau apimančios valstybės, 
kadangi ji „pažeidinėtų teises individų“, kurių nereikia versti daryti tam 
tikrų dalykų. Nozicko požiūriu, individai yra nepaprastai įvairūs. Nė- 
ra bendruomenės, galinčios būti idealu visiems Žmonėms, nes egzistuoja 
plati utopijos sampratų įvairovė. Jis provokuojamai rašė: 


Wittgenstein, Elizabeth Taylor, Bertrand Russell, Thomas Merton, Yogi Ber- 
ra, Allen Ginsburg, Harry Wolfson, Thoreau, Casey Stengel, Liubovičių ra- 
binas, Picasso, Moses, Einstein, Hugh Heffner, Socrates, Henry Ford, Len- 
ny Bruce, Baba Ram Dass, Gandhi, seras Edmund Hillary, Raymond Lu- 
bitz, Buddha, Frank Sinatra, Columbus, Freud, Norman Mailer, Ayn Rand, 
baronas Rotschild, Ted Williams, Thomas Edison, H. L. Mencken, Thomas 

Jefferson, Ralph Ellison, Bobby Fischer, Emma Goldman, Peter Kropotkin, 
jūs ir jūsų tėvai. Ar iš tikrųjų yra vienos rūšies gyvenimas, geriausias kiek- 


vienam iš šių žmonių? (Nozick, 1974, p. 310.) 


Kyla klausimas, kaip galima suderinti radikaliai skirtingus siekius. 
Kaip individai ir grupės gali artėti prie pasirinktų tikslų? Pasak No- 
zicko, privalome atsikratyti minties, kad utopiją įkūnija vienintelė ge- 
riausios iš visų socialinės ir politinės santvarkos samprata. Ko gero, 
kaip apie utopiją reikėtų mąstyti apie visuomenę ar valstybę, kurioje 
gali būti mėginama utopiškai eksperimentuoti. Utopija yra visų utopijų 
rėmai, kuriuose žmonės „gali laisvai savarankiškai jungtis, kad galėtų 
siekti ir mėginti įgyvendinti savą gero gyvenimo viziją idealioje bend- 
ruomenėje, bet kur niekas negali primesti savosios utopinės vizijos ki- 
tiems“ (Nozick, 1974, p. 312). Išdėstant esmę kitaip, utopija yra lais- 
vės ir eksperimentavimo rėmai; tai yra „minimali valstybė“ (Nozick, 
1974, p. 333-334). 

Tokie rėmai, įrodinėjo Nozickas, yra „libertariniai ir laissez-faire rė- 
mai“. Tik individai gali spręsti, ko jie nori, tad juo mažiau valstybė ki- 
šasi į jų gyvenimą, tuo geriau jiems. Vadinasi, „minimali valstybė“ ne- 
suderinama su „detaliu planavimu“ ir aktyviu išteklių perskirstymu, 
„vertimu kai kuriuos žmones padėti kitiems“. Valstybė peržengia sa- 
vo teisėto veikimo ribas, kai tampa lygybės - galimybių arba rezultatų 
lygybės - įtvirtinimo įrankiu. Tad koks turėtų būti liberalios demokra- 
tinės valstybės vaidmuo ateityje? Atrodo, kad, Nozicko nuomone, ji tu- 
rėtų būti tik „apsaugos įstaiga“ nuo smurto, vagysčių, sukčiavimo ir 
sutarčių pažeidinėjimo. Valstybė turi išlaikyti jėgos monopolį, kad ga- 
lėtų saugoti asmens teises tam tikrose teritorijose. Utopijos rėmuose šis 
uždavinys prilygsta uždaviniui užtikrinti karkaso funkcionavimą, spręs- 
ti bendruomenių konfliktus, saugoti individo teisę palikti konkrečią ben- 
druomenę ir daryti viską, ko gali prireikti valstybės gynimo ir užsie- 
nio santykių srityse. 

Iš Nozicko raštų taip ir nepaaiškėja, kokio būtent pobūdžio yra ir 
turėtų būti asmens laisvės, demokratijos ir valstybės ryšys, bet jį tiesio- 
giai nagrinėja Hayekas. Nors Hayekas iš principo palaikė atstovauja- 
mąją demokratiją, šiuolaikinių „masių demokratijų“ dinamikoje jis 
įžvelgė didžiulių pavojų. Šie pavojai dvejopi: pirma, tai polinkis į des- 

potišką ir engėjišką daugumos valdymą, ir, antra, nuolat vykstantis dau- 
gumos valdymo pakeitimas jos atstovų valdymu (Hayek, 1978, p. 152— 
162). Abu šie požiūriai žinomi politinei teorijai nuo Platono iki Schum- 
peterio, bet Hayekas tai dėstė su ypatinga aistra ir pavertė juos ragini- 
mo atkurti liberaliąją tvarką - ją aš vadinu „teisine demokratija“ — as- 
pektu (žr. Hayek, 1960; 1976; 1982). 

Hayeko požiūriu, jeigu demos veiksmų nevaržys bendrosios taisyk- 
lės, nebus garantijos, kad tai, ką jis įsako, bus gera ar išmintinga. „De- 
mokratui doktrinieriui“ daugumos noras „yra pakankamas pagrindas 
laikyti tai geru dalyku...daugumos valia lemia ne tik tai, kas yra įsta- 
tymas, bet ir tai, kas yra geras įstatymas“ (Hayek, 1960, p. 103). Šis de- 
mokratijos „fetišas“ perša klaidingą mintį, kad „kol valdžia suteikia- 
ma remiantis demokratine procedūra, ji negali būti savavališka“ (Hay- 
ek, 1991, p. 112). Demokratija, įrodinėjo Hayekas, jokiu būdu nėra ne- 
klystanti ar garantuota. Ir taip pat kaip Schumpeteris, jis pabrėžė, kad 
neturime užmiršti, jog „dažnai daugiau kultūrinės ir dvasinės laisvės 
yra buvę autokratijose negu kai kuriose demokratijose; ir bent jau gali- 
ma įsivaizduoti, kad, valdant labai vienalytei ir dogmatiškai daugumai, 
demokratinė valdžia gali būti ne mažiau slogi negu blogiausia dikta- 
tūra“ (Hayek, 1991, p. 111). Iš tiesų „demokratinė kontrolė 2ali užkirsti 
valdžiai kelią į savivalę, bet ji tai padaro ne vien savo buvimu“ (p. 112). 
Tik skiriant „valdžios apribojimus“ nuo „valdžios šaltinių“, galima pra- 
dėti užkirtinėti kelią politiniam savivaliavimui. 

Despotiškos politinės valdžios keliamos problemos didėja dėl visų 
mėginimų planuoti ir reguliuoti visuomenę, o tai aiškiai demonstruoja 
naujoji „gerovės tvarka“ (Hayek, 1991, p. 93). „Bendrojo tikslo“ arba 
„Visuomenės gėrio“ labui veikiantys Žmonių įgaliotiniai - atstovai ar- 
ba biurokratai - siekia pertvarkyti socialinį pasaulį pasitelkdami vals- 
tybinį ekonomikos valdymą ir išteklių perskirstymą. Tačiau Hayekas, 
kartodamas J. S. Millio pateiktą despotiškos valdžios kritiką (žr. 3 sk.), 
manė, jog kad ir kokios būtų tokių pastangų intencijos, rezultatas bū- 
na prievartinė valdžia. Ji yra prievartinė, nes žinojimas neišvengiamai 
ribotas; mes tik labai mažai žinome ir galime žinoti apie mus tiesiogiai 
supančių žmonių poreikius ir reikmes, o ką jau kalbėti apie milijonus 
žmonių ir apie tai, kaip įvertinti jų įvairius tikslus ir polinkius (Hayek, 

1991, p. 95-96). Visoks sistemingas mėginimas reguliuoti individų gy- 
venimą ir veiklą neišvengiamai susijęs su prievarta ir yra jų laisvės 
puolimas - paneigiama jų teisė būti galutiniais jų pačių tikslų vertin- 
tojais. Hayekas perspėja, jog tai nereiškia, kad nėra „visuomenės tiks- 
lų“, kuriuos jis apibrėžė kaip „individualių tikslų sutapimą“. Tačiau 
tai reiškia, kad pastarųjų samprata grindžiama tik „bendro sutarimo“ 
sritimis, kurių yra (ir visada bus) palyginti mažai. Hayekas, kaip ir No- 
zickas, tikėjo, kad piliečių sutarimas yra tikėtinas tik sutarus dėl „prie- 
monės, galinčios pasitarnauti visokiausiems tikslams“ (Hayek, 1991, 
p. 97). Kaip ir Nozickas, jis manė, kad šios priemonės apskritai yra ne 
kas kita, o nesikišančios, neįsakinėjančios organizacijos, kurios, kaip 
stabilūs ir prognozuojami rėmai, leidžia koordinuoti individų veiklą. 
Nors tik individai gali apibrėžti savo poreikius ir tikslus, organizaci- 
jos - pirmiausia tokios kaip valstybė - iš principo gali palengvinti pro- 
cesą, kurio metu individai sėkmingai įgyvendina savo tikslus. Kaip šitai 
galima garantuoti? 

Svarbiausias dalykas Hayeko argumentacijoje yra konkreti libera- 
lizmo ir demokratijos skirtis. Kaip jis sako, „liberalizmas yra doktri- 
na, aiškinanti, koks turi būti įstatymas, demokratija yra doktrina, aiš- 
kinanti, kokiu būdu nustatyti, koks bus įstatymas“ (Hayek, 1960, p. 
103). Nors liberalizmas laiko „pageidautinu dalyku, kad tik tai, ką pri- 
pažįsta dauguma, iš tikrųjų būtų įstatymas“, jo tikslas yra „įtikinti dau- 
gumą laikytis tam tikrų principų“ (Hayek, 1960, p. 103-104). Kol yra 
bendrosios taisyklės, varžančios daugumų ir valdžių veiksmus, indi- 
vidui nereikia bijoti prievartinės valdžios. Tačiau kai tokių suvaržy- 
mų nėra, iškils pamatinis demokratijos ir laisvės konfliktas. Hayekas, 
kaip ir daugelis neoliberalų, neslėpė, kad jeigu demokratija reiškia „ne- 
ribotą daugumo valią“, tai jo nereikia laikyti demokratu (Hayek, 1982, 
p. 39). 

Prievartinė politinė valdžia gali būti ttamdoma, jeigu ir tik jeigu ger- 
biama „įstatymo valdžia“. Hayeko visą argumentaciją nulėmė esminis 
dalykas: jis atskyrė teisę (tai iš esmės pastovios, bendros taisyklės, api- 
brėžiančios individų veiksmų sąlygas, tarp jų konstitucines normas) ir 
įstatymų leidybą (rutiniški teisinės struktūros keitimai, kuriuos daro 
dauguma vyriausybių). Piliečiai gali naudotis laisve tik tuo atveju, jei- 

gu valstybės galią riboja teisė; būtent ją apibrėžia taisyklės, sukonkre- 
tinančios valstybės veiklos ribas. Šių apribojimų pagrindas yra indivi- 
dų teisės formuoti savo pažiūras ir skonius, įgyvendinti savo tikslus ir 
realizuoti savo talentus ir gabumus (Hayek, 1991, p. 38, 130). Hayeko 
darbų leitmotyvu tapo Locke'o posakis, kad „kur baigiasi įstatymas, ten 
prasideda tironija“, ir samprata, kad tinkamai sukurtas įstatymas įpa- 
reigoja valdžias garantuoti „gyvybę, laisvę ir turtą“ (žr. 3 sk.). Pasak 
šio aiškinimo, įstatymo valdžia sukuria sąlygas, kurioms esant indivi- 
dai gali spręsti, kaip panaudoti savo energiją ir turimus išteklius. Taigi 
ji yra lemtingai svarbus prievartinės valdžios suvaržymas ir asmens lais- 
vės sąlyga. Tik „teisinės demokratijos“ sąlygomis laisvė gali tapti pa- 
grindiniu dalyku. 

Hayeko nuomone, demokratija nėra tikslas savaime; ji veikiau yra 
priemonė - „utilitarinis mechanizmas“, - padedanti apsaugoti aukščiau- 
sią politinį tikslą — laisvę. Kaip teisingai teigė saugomosios demokra- 
tijos teoretikai, demokratijos veikimas turi būti varžomas tokiais apri- 
bojimais; demokratinės valdžios turi pripažinti savo teisėtos veiklos lau- 
ko apribojimus. Valdžių galias įstatymų leidybos srityje varžo ir priva- 
lo varžyti įstatymo valdžia. Kaip Hayekas aiškino: 


Įstatymo Viršenybė apriboja įstatymdavystės sritį: sukausto ją tos rūšies 
bendromis taisyklėmis, kurios žinomos formalaus įstatymo vardu, ir drau- 
džia tokią įstatymdavystę, kuri tiesiogiai tarnauja atskiriems žmonėms ar- 
ba kuri ką nors įgalina valstybės prievartinę galią taikyti tokios diskrimi- 
nacijos tikslams. Toji viršenybė reiškia ne tai, kad viskas reglamentuojama 
įstatymu, bet, priešingai, kad valstybės prievartinė galia gali būti taikoma 
tik įstatymo iš anksto numatytais atvejais ir taip, kad būtų galima numa- 
tyti, kaip ji bus panaudota... Ne taip svarbu, ar pagrindiniai Įstatymo Vir- 
šenybės taikymo būdai išdėstomi, kaip kai kuriose šalyse, teisių bilyje, ar 
konstituciniame kodekse, ar tas principas yra tik įsigalėjusi tradicija. Ta- 
čiau kad ir kokią formą ji įgytų, nesunku bus suprasti, kad bet kurie tokie 
pripažinti valdžios apribojimai grindžiami neatimamos individo teisės, ne- 


pažeistinų žmogaus teisių pripažinimu. (Hayek, 1991, p. 128-130.) 


Įstatymų leidėjai neturi kištis į įstatymo valdžią, nes toks kišimasis 
paprastai sumažina laisvę. 

Galiausiai Hayeko „teisinė demokratija“ apibrėžia laisvos rinkos 
visuomenės ir „minimalios valstybės“ kontūrus. Jis nevadina šios san- 
tvarkos laissez-faire, nes kiekviena valstybė tam tikru mastu kišasi į pi- 
lietinės visuomenės ir privataus gyvenimo struktūrinimą (Hayek, 
1960, p. 231; 1991, p. 124-125). Iš tikrųjų jis manė, jog šis terminas „la- 
bai dviprasmiškai ir klaidinamai apibūdina tuos principus, kuriais 
grindžiama liberalioji politika“ (Hayek, 1991, p. 124). Kyla klausimas, 
kodėl ir kaip valstybės kišasi stengdamosi daryti įtaką ekonominiams 
ir socialiniams reikalams. Kad kišimasis būtų suderinamas su įstaty- 
mo valdžia, jis turi apsiriboti nustatymu taisyklių, kurios gali būti 
priemonėmis savo įvairius tikslus įgyvendinantiems individams. Val- 
džia gali teisėtai įsikišti į pilietinę visuomenę tik siekdama įtvirtinti 
bendrąsias taisykles, apskritai saugančias „gyvybę, laisvę ir turtą“. 
Hayekas šiuo atžvilgiu mąstė vienareikšmiškai: laisva, liberali, demo- 
kratinė santvarka nesuderinama su įtvirtinimu taisyklių, nustatančių, 
kaip žmonės turi naudotis jų turimais ištekliais (Hayek, 1960, p. 231- 
232). Valdžios tampa prievartinės, jeigu trukdo žmonėms patiems pa- 
sirinkti savo tikslus. Pirmutiniu tokios prievartos pavyzdžiu Hayekas 
laikė įstatymų leidybą, mėginančią pakeisti „konkrečių žmonių mate- 
rialinę padėtį arba įtvirtinti paskirstomąjį, arba „socialinį“, teisingu- 
mą“ (Hayek, 1960, p. 231). Paskirstomasis teisingumas visada kėsinasi 
į kieno nors kito turimą vertingumo arba nuopelnų sampratą. Reika- 
laujama, kad centrinė valdžia skirstytų išteklius tarsi: žinodama, ką 
žmonės turi gauti už jų pastangas ir kaip jie turi elgtis. Tačiau indi- 
vido paslaugų vertę gali tinkamai įvertinti tik kiti individai esant to- 
kiai sprendimų priėmimo sistemai, kuri nesikiša į jų žinojimą, pasirin- 
kimus ir sprendimus. Taip pat yra tik vienas pakankamai subtilus me- 
chanizmas, padedantis išsiaiškinti, koks bus individualiu pagrindu 
vykstantis „kolektyvinis“ pasirinkimas - tai laisvoji rinka. Esant kons- 
titucinės valstybės apsaugai, jokia sistema negarantuoja tokio dinamiš- 
ko, inovacinio ir subtilaus kolektyvinio pasirinkimo mechanizmo, koks 
yra laisvosios rinkos veikimas. 

Laisvoji rinka ne visada veikia puikiai; bet, primygtinai teigė Hay- 
ekas, jos nauda iš esmės nusveria jos trūkumus (1960; 1976; žr. Rut- 
land, 1985). Laisvoji rinka yra tikrai liberaliosios demokratijos pagrin- 

das. Konkrečiai, rinka gali garantuoti gamintojų ir vartotojų sprendi- 
mų koordinavimą nevadovaujant centrinei valdžiai; leisti kiekvienam 
įgyvendinti savo tikslus naudojantis turimais ištekliais; ir leisti plėto- 
tis sudėtingai ekonomikai nesikišant elitui, kuris teigia žinąs, kaip vi- 
sa tai veikia. Politika kaip valdžios sprendimų priėmimo sistema vi- 
sada bus iš esmės netobula pasirinkimo sistema palyginti su rinka. Tad 
„politiką“, arba „valstybės veikimą“, reikia susiaurinti iki minimumo 
ir apriboti ją „ultraliberalios“ valstybės veikimo sritimi (Hayek, 1991, 
p. 320). „Prievartinė biurokratinė valdžia“ yra beveik neišvengiamas 
nukrypimo nuo šio priesako - nuo VII modeliu apibendrintos „teisi- 
nės demokratijos“ - rezultatas. 


Apibendrinimas: VII modelis 
Teisinė demokratija 


Pagrindimo principas(ai) 


Daugumos principas yra efektyvus ir pageidautinas būdas, padedantis in- 
dividams apsisaugoti nuo despotiškos valdžios ir išlaikyti laisvę. Tačiau, 
kad politinis gyvenimas, kaip ir ekonominis gyvenimas, ir toliau būtų as- 
mens laisvės ir iniciatyvos klausimas, daugumos valdymą turi apriboti įsta- 
tymo valdžia. Tik šiomis sąlygomis daugumos principas gali būti taikomas 
išmintingai ir teisingai 

Pagrindiniai bruožai 


Konstitucinė valstybė (modeliuojama remiantis anglų-amerikiečių politinės 
tradicijos bruožais, tarp jų - aiškiu valdžių atskyrimu) 


Įstatymo valdžia 
Minimalus valstybės kišimasis į pilietinę visuomenę ir privatų gyvenimą 


Maksimaliai išplečiama laisvos rinkos visuomenė 


Bendrosios sąlygos 
Efektyvus politinis vadovavimas, grindžiamas liberaliais principais 
Perdėto biurokratinio reguliavimo minimizavimas 
Suinteresuotų grupių, ypač profesinių sąjungų, vaidmens apribojimas 
Tarptautinė laisvos prekybos tvarka 


Visų tipų kolektyvizmo minimizavimas (jei įmanoma - jo išgyvendinimas) 

Tačiau, kaip buvo stengiamasi parodyti ankstesniuose skyriuose, 
modernios „biurokratinės valdžios“ plitimo priežastys kur kas sudė- 
tingesnės, negu tai atskleidžiama Hayeko analizėje. Šis ir kiti Hayeko 
teorijos aspektai sukuria kelias sunkias problemas. Pirmiausia jo (ir ap- 
skritai Naujosios dešinės) pateikiamas liberaliosios laisvos rinkos san- 
tvarkos modelis neatitinka šiuolaikinės korporatyvinės kapitalistinės sis- 
temos realijų (žr. Held, 1995, 11 sk.). Mintis, kad šiuolaikinė visuome- 
nė tampa arba galėtų pamažu tapti tokia visuomene, kurioje gaminto- 
jai ir vartotojai būtų lygiaverčiai, atrodo, švelniai sakant, nerealistiška, 
kada milžinišką galios ir išteklių asimetriją (kaip pripažįsta tiek neo- 
pliuralistai, tiek marksistai) ne tik sistemingai atkuria rinkos ekonomi- 
ka, bet ją taip pat remia pačios liberalios demokratinės valdžios. Atro- 
do, kad dėl to atsirandantį politinės darbotvarkės „šališkumą“ pripa- 
žįsta beveik visos šiuolaikinės demokratinės teorijos mokyklos, išsky- 
rus Naująją dešinę. Apskritai liberalizmas ir, konkrečiai, Naujoji deši- 
nė kuria rinkų kaip „bejėgių“ koordinavimo mechanizmų vaizdinį ir 
visai ignoruoja iškraipomąjį ekonominės galios poveikį demokratijai 
(Vajda, 1978). Šių dienų „laisvosios rinkos“ tikrovei būdingos sudėtin- 
gos rinkos formavimo schemos, oligopolinės ir monopolinės struktū- 
ros, korporacinės galios ir daugianacionalinių korporacijų sistemos im- 
peratyvai, trumpalaikė komercinės bankininkystės logika ir ekonomi- 
nės regioninės galios blokų varžybos. Tai nėra visuomenė, kurioje taip 
paprasta palaikyti teiginį, kad rinka yra tiesiog laisvas, subtilus kolek- 
tyvinio pasirinkimo mechanizmas. 

Naujosios dešinės siūlyta valstybės „atsitraukimo“ strategija, žino- 
ma, buvo smarkiai politiškai remiama, ypač anglų-amerikiečių visuo- 
menėje. Taip iš dalies atsitiko todėl, kad jai pavyko pasinaudoti gana 
dideliu cinizmu, nepasitikėjimu ir nepasitenkinimu dėl daugelio ilgai 
egzistavusių intervencionistinės gerovės valstybės institucijų. Nenori- 
me pasakyti, kad dauguma nusivylusiųjų įvairiais gerovės valstybės as- 
pektais yra neoliberalai (žr., pavyzdžiui, Whiteley, 1981; Taylor-Gooby, 
1983; 1985; 1988; Jowell and Airey, 1984; Pierson, 1991). Greičiau atkrei- 
piame dėmesį į požymius, liudijančius apie ryškų kai kurių grupių, tarp 
jų mažesnes pajamas gaunančiųjų ir moterų, nepasitenkinimą gerovės 
valstybės institucijų elgesiu su jomis ir apie tendenciją laikyti išmokų 

teikimą pernelyg nelanksčiu, paternalistišku ir biurokratišku (žr. West 
et al., 1984; Hyde, 1985; Dominelli, 1991). Naujoji dešinė sėkmingai su- 
sikrovė politinį kapitalą iš šio nepasitenkinimo teigdama, kad jis ap- 
skritai yra natūralus „masių demokratijų“, o konkrečiai - intervencio- 
nistinės socialistinės politikos rezultatas. Nors šio aštuntojo dešimtme- 
čio gale ir devintajame dešimtmetyje vykusio puolimo metu socialde- 
mokratinės partijos buvo neabejojamai pergudrautos, nepanašu, kad 
Naujosios dešinės strategija veiks ilgą laiką. 

Mat yra daug priežasčių. Paliekant rinkai spręsti fundamentalias iš- 
teklių kūrimo ir skirstymo problemas, visiškai išleidžiamos iš akių gel- 
minės daugelio ekonominių ir politinių sunkumų šaknys: pavyzdžiui, 
didžiulė nelygybė nacionalinėse valstybėse ir tarp jų tampa rimto kon- 
flikto šaltiniu; gamybinės pramonės nykimas kai kuriose šalyse, o ki- 
tose ji vis dar saugoma ir jai planingai padedama; atsiradimas milži- 
niškų globalinių finansinių srautų, galinčių greitai destabilizuoti nacio- 
nalinių valstybių ekonomiką ir politiką; rimtų transnacionalinių, taip 
pat bendrųjų globalinių problemų augimas, pavyzdžiui, globalinis at- 
šilimas, ozono sluoksnio nykimas ir visuotinis nuodingų teršalų pliti- 
mas (žr. 10 sk.). Be to, siaurėjant valstybės įtakos sričiai, plečiasi nacio- 
nalinių ir transnacionalinių rinkos jėgų veikimo laukas ir apkarpomos 
paslaugos, kurios tradiciškai apsaugodavo pažeidžiamus visuomenės 
narius. Todėl vargingiausieji ir silpniausieji - Šiaurėje, Pietuose, Rytuose 
ir Vakaruose - patiria vis daugiau sunkumų. „Įstatymo ir tvarkos“ klau- 
simų įtraukimas į aktualiausių politinių klausimų sąrašą iš dalies at- 
spindi poreikį švelninti neišvengiamus padarinius, kuriuos provokuo- 
ja tokia politika. 

Kokio pobūdžio yra principo ir praktikos santykis Naujosios dešinės 
programoje, galima geriau nušviesti aptariant jos apeliavimą į laisvę. Į 
laisvę apeliuoja tokie dideli veikėjai kaip Hayekas ir Nozickas, ir nors 
tai atrodo įspūdingai, vis dėlto jie vadovaujasi labai siaura ir abejotina 
laisvės samprata. Visus „paskirstomuosius“ klausimus apibūdinant kaip 
ipso facto prieštaraujančius įstatymo valdžiai, ekonominės, socialinės ir 
rasinės nelygybės klausimai traktuojami kaip neteisėti politinės analizės 
ir tyrinėjimo klausimai, nors šios nelygybės apraiškos, kaip matėme, yra 
neišvengiamai svarbiausias dalykas, kai išsamiai nagrinėjamas laisvės 


302 DVIDEŠIMTOJO AMŽIAUS VARIANTAI 


šiuolaikinėje visuomenėje pobūdis. Negana to, nors „teisės“ ir „įstaty- 
mų leidybos“ skirtis svarbi daugeliu atžvilgių - dėl visų tų priežasčių, 
kurias nurodė mąstytojai nuo Locke'o iki J. S. Millio, - Hayeko ranko- 
se ji tampa labai abejotina. Juk ji tarnauja tam, kad iš politikos būtų pa- 
šalintos kai kurios lemiamą reikšmę turinčios problemos ir į jas būtų Žiū- 
rima taip, lyg jos nepriklausytų politinės veiklos sričiai. Jeigu šis mėgi- 
nimas iš demokratinio svarstymo pašalinti virtinę klausimų būtų sėk- 
mingas, tai demokratinių ginčų ir kontrolės sritis būtų drastiškai susiau- 
rinta. Be to, visuomenėje, kurioje netrūksta didelės ir dažnai didėjančios 
nelygybės tarp klasių, kultūrų, lyčių ir regionų liudijimų, sunku supras- 
ti, kaip iš tikrųjų galima įgyvendinti laisvę - laisvę ugdyti skonius, pa- 
žiūras, talentus ir įgyvendinti tikslus, - jeigu nenagrinėjame kur kas pla- 
tesnio spektro sąlygų, negu leidžia nagrinėti Hayeko analizė. Kaip tik 
šiuo aspektu neomarksistai, o vėliau feministai įtaigiausiai kritikavo li- 
beralias doktrinas: naudotis laisve reiškia ne tik naudotis lygybe prieš 
įstatymą, nors tai neabejojamai svarbu. Ja naudotis taip pat reiškia tu- 
rėti galimybių (materialinių ir kultūrinių išteklių) įvairiai veikti (plates- 
nę filosofinę kritiką žr. Plant, 1985; 1992). Kai kurios šiuolaikinio libe- 
ralizmo versijos tai aiškiai pripažįsta (nors jos deramai neplėtoja šių 
klausimų), bet neoliberalai tikrai to nedaro (žr. Sandel, 1984). Prie lem- 
tingo klausimo apie įvairių laisvės ir demokratijos tipų santykį grįšime 
vėliau ir baigiamojoje knygos dalyje. 


Dalyvavimas, laisvė ir demokratija 


Tokie mąstytojai kaip Hayekas ir Nozickas bei apskritai Naujosios 
dešinės sąjūdis įnešė reikšmingą indėlį į diskusiją, kokia turėtų būti vals- 
tybės veikimo forma ir mastas. Jie padėjo valstybės, pilietinės visuo- 
menės ir pavaldžių gyventojų santykį vėl paversti svarbiausia politine 
problema. Vadinasi, sampratos, koks turi būti šio santykio pobūdis, te- 
bėra neaiškios, kaip ir pačios laisvės, lygybės ir demokratijos sąvokų 
prasmės. Tačiau Naujoji dešinė, žinoma, nėra vienintelė tradicija, pre- 
tenduojanti paveldėti laisvės žodyną. Nuo septintojo dešimtmečio pa- 
baigos Naujoji kairė taip pat rimtai pretendavo į šį žodyną. 

Naująją kairę, kaip ir Naująją dešinę, įkvėpė ne viena politinės min- 
ties kryptis: čia rasime idėjų, kurias įkvėpė tokie respublikonizmo (ug- 
domojo) atstovai kaip Rousseau, anarchistai ir anksčiau vadintos „li- 
bertarinėmis“ ir „pliuralistinėmis“ marksistinės pažiūros (žr. 4 sk.). 
Daug asmenų prisidėjo performuluojant kairiajam sparnui būdingas de- 
mokratijos ir laisvės sampratas (žr. Pierson, 1986; 1995), bet kalbėsime 
apie du Žmones - Carole Pateman (1970; 1985) ir C. B. Macphersoną 
(1977), - kurie itin daug padarė, kad būtų iš naujo apmąstyti demokra- 
tijos atskaitos taškai. Nors abiejų pažiūros jokiu būdu nėra vienodos, 
juos sieja tam tikros bendros pradinės prielaidos ir įsipareigojimai. Abu 
drauge jie atstovauja demokratijos modeliui, kurį vadinsiu tiesiog „da- 
lyvaujamąja demokratija“. Šis terminas dažnai vartojamas norint ap- 
rėpti įvairius demokratijos modelius nuo senovės Atėnų iki tam tikrų 
marksistinių nuostatų. Tai nebūtinai yra netikslu visais atžvilgiais, bet 
čia terminas turės siauresnę prasmę, nes norima šį modelį atskirti nuo 
kitų iki šiol svarstytų modelių. „Dalyvaujamoji demokratija“ yra pagrin- 
dinis kontrmodelis, kurį kairieji priešpriešina dešiniųjų „teisinei demo- 
kratijai“. (Anarchistinės arba kairiosios libertarinės pažiūros, nors toli 
gražu nėra nereikšmingos, pritraukė mažiau rėmėjų, o priežastis trum- 
pai aptarsime vėliau.) Verta pabrėžti, kad Naujosios kairės modelis for- 
mavosi pirmiausia ne kaip kontrpuolimo prieš Naująją dešinę priemo- 
nė. Nors Naujoji dešinė pastaruoju metu skatino Naująją kairę sugriež- 
tinti savo pažiūras, šios pirmiausia atsirado dėl politinių septintojo de- 
šimtmečio pokyčių, vidinių kairės ginčų ir nepasitenkinimo liberalio- 
sios ir marksistinės politinės teorijos paveldu. 

Naujosios kairės atstovai abejoja dėl minties, kad šių laikų libera- 
liose demokratijose individai yra „laisvi ir lygūs“. Pasak Carole Pate- 
man, „laisvas ir lygus individas“ tikrovėje yra kur kas rečiau sutinka- 
ma persona, negu teigia liberalioji teorija“ (Pateman, 1985, p. 171). Li- 
beralizmo teorija paprastai kaip prielaidą pripažįsta tai, ką iš tikrųjų 
reikia kruopščiai tyrinėti: būtent, ar egzistuojantys vyrų ir moterų, juo- 
dųjų ir baltųjų, viduriniųjų ir aukštųjų klasių ir įvairių etninių grupių 
santykiai leidžia iš tiesų įgyvendinti formaliai pripažįstamas teises. For- 
malus tam tikrų teisių galiojimas, nors ir nėra nesvarbus, turi labai men- 
ką vertę, jeigu negalima iš tikrųjų naudotis tomis teisėmis. Kiek yra lais- 

vės, reikia vertinti pagal apčiuopiamas teises, kurias galima įgyvendinti 
įvairiose valstybės ir pilietinės visuomenės srityse. Jeigu laisvė - kaip 
ir atskiros laisvės — neturi konkretaus turinio, vargu ar galima sakyti, 
kad ji daro esminį poveikį kasdieniam gyvenimui. 

Nuo Hobbeso iki Hayeko liberalai pernelyg dažnai nesugebėjo nag- 
rinėti šių klausimų (žr. Pateman, 1985). Nors ugdomosios demokratijos 
teoretikai yra viena iš šios taisyklės išimčių, net ir jie nesugebėjo siste- 
mingai nagrinėti, kokiais aspektais galios ir išteklių asimetrija griauna 
laisvės ir lygybės prasmę kasdieniuose santykiuose (žr. Macpherson, 
1977, p. 69-76). Jeigu liberalai rimtai žiūrėtų į tokį tyrinėjimą, jie atskleis- 
tų, kad didžiulei daugybei individų sistemingai užkertamas kelias - tai 
lemia sudėtingas išteklių ir galimybių stokos derinys - aktyviai daly- 
vauti politiniame ir pilietiniame gyvenime. Tai, ką anksčiau vadinome 
užburtais menko dalyvavimo arba nedalyvavimo ratais, tiesiogiai iliust- 
ruoja šį teiginį. Dėl klasių, lyčių ir rasinės nelygybės smarkiai susilpnėja 
teiginys, kad individai yra „laisvi ir lygūs“. 

Be to, pati liberalioji aiškaus „pilietinės visuomenės“ ir „valstybės“ 
atskyrimo samprata yra, teigė Pateman, ydinga ir kelia rimtų pavojų 
pagrindiniams liberalizmo principams (Pateman, 1985, p. 172ff). Jeigu 
valstybė atskirta nuo kasdieniame gyvenime egzistuojančių susivieni- 
jimų ir jame nusistovėjusios tvarkos, tada įtikinama, kad į ją galima žiū- 
rėti kaip į savotišką mechanizmą - „saugantį riterį“, „arbitrą“ ar „tei- 
sėją“, - kurį piliečiai turi gerbti ir jam paklusti. Bet jeigu valstybė įsi- 
painiojusi į šiuos susivienijimus ir tvarką, tada teiginys, kad valstybė 
yra „nepriklausomas autoritetas“, „apribota nešališka galia“ yra iš es- 
mės sukompromituotas. Pateman nuomone (ji panaši į daugelio mark- 
sistų ir neopliuralistų nuomonę), valstybė neišvengiamai prisideda prie 
to, kad būtų palaikoma ir atkuriama kasdieniame gyvenime besireiš- 
kianti nelygybė, vadinasi, visas jos pretenzijų į ypatingą lojalumą pa- 
grindas yra abejotinas (Pateman, 1985, p. 173ff). Todėl vis dar neišspręs- 
ta ištisa virtinė klausimų, liečiančių valstybinės valdžios pobūdį, san- 
tykį tarp to, kas „vieša“, ir to, kas „privatu“, tinkamą politikos apimtį 
ir priimtiną demokratinių valdžių kompetencijos sritį. 

Jeigu valstybė paprastai būna nei „atskirta“ nuo visuomenės, nei 
„nešališka“ jos atžvilgiu, tai aišku, kad piliečiai nebus traktuojami kaip 

„laisvi ir lygūs“. Jeigu „viešumas“ ir „privatumas“ sudėtingai tarpu- 
savyje susipynę, tai niekada nepakaks rinkimų kaip mechanizmų, ga- 
rantuojančių realiai dalyvaujančių „valdymo“ procese jėgų atskaitomy- 
bę. Be to, kadangi dėl valstybės ir pilietinės visuomenės „susipynimo“ 
lieka nedaug, o gal visai nelieka „politikos“ nepaliestų „privataus gy- 
venimo“ sričių, tai griežtai keliamas tinkamos demokratinio reguliavi- 
mo formos klausimas. Kokios formos turėtų būti demokratinė kontro- 
lė ir kokia plati turėtų būti sritis, dėl kurios priimami demokratiniai 
sprendimai, tampa neatidėliotinu klausimu. Vis dėlto į tradicinį ties- 
mukišką kairiojo sparno atsakymą į šiuos klausimus reikia žvelgti ne- 
paprastai atsargiai (žr. 4 sk.). Juk Naujosios kairės mąstytojai papras- 
tai pripažįsta, kad ortodoksinė marksistinė teorija kelia esminių sun- 
kumų. Todėl jie mėgino išplėtoti tokį marksistinį požiūrį, kurio nebūtų 
galima tiesmukiškai lyginti su liberalizmu. Pavyzdžiui, stalinizmo ir 
represinės valstybės Sovietų Sąjungoje raida nėra suprantama tiesiog 
kaip „atsilikusios“ ekonomikos ypatumų nulemtas rezultatas (kaip teigė 
daugelis marksistų), bet siejamas ir su Marxo bei Lenino teorijos ir prak- 
tikos problemomis. Naujosios kairės mąstytojai laiko klaidingu Marxo 
ir Lenino įsitikinimą, kad atstovaujamosios demokratijos institucijas gali 
tiesiog nušluoti masių demokratijos organizacijos. Ypač Leninas klai- 
dingai supratęs atstovaujamosios demokratijos pobūdį, kada jai papras- 
čiausiai priklijavo etiketę „buržuazinė“. Šio tipiško lenininio požiūrio 
potekstėje glūdi iš esmės klaidingas nepasitikėjimas mintimi apie vi- 
suomenėje konkuruojančius galios centrus. 

Socialistinės minties ir demokratinių institucijų santykį reikia iš pa- 
grindų permąstyti iš naujo atsižvelgiant ne tik į Rytų Europos socializ- 
mo rezultatus, bet ir į socialdemokratinės reformų vizijos bankrotą. So- 
cialdemokratinė politika baigėsi liaupsėmis „socialinei inžinerijai“. Pas- 
taroji gausino tokias politikos orientacijas, kurios skatino įgyvendinti 
palyginti nedidelius socialinių ir politinių sistemų pertvarkymus. Ati- 
tinkamai išaugę valstybės dydis ir galia sužlugdė viziją, kurią kadaise 
galbūt turėjo socialdemokratinė politika. Bet koks tada yra kelias į prie- 
kį? Tiesioginės demokratijos ar savivaldos institucijos negali paprasčiau- 
siai pakeisti valstybės. Juk, kaip numatė Weberis, paliekamas koordi- 
nacijos vakuumas, kurį mielai užpildo biurokratija. Naujosios kairės raš- 

tuose dažnai pabrėžiamos dvejopo pobūdžio permainos, laikomos gy- 
vybiškai svarbiomis norint transformuoti politiką Vakaruose ir Rytuo- 
se: valstybė turi būti demokratizuojama padarant parlamentą, valsty- 
binę biurokratiją ir politines partijas atviresnes ir atskaitingesnes, o nau- 
jos kovos formos vietos lygiu (politika įmonėje, moterų sąjūdis, ekolo- 
ginės grupės) privalo garantuoti, kad visuomenė, taip pat ir valstybė, 
laikytųsi atskaitomybę užtikrinančių procedūrų. 

C. B. Macphersono darbai apskritai atitinka šiuos bendruosius ar- 
gumentus, nors jis itin pabrėžė dalyvaujamosios demokratijos, kaip de- 
mokratiškesnės ateities prielaidos, sampratą. Macphersonas iš dalies sė- 
mėsi teorinio įkvėpimo iš naujo peržiūrėdamas kai kuriuos liberalio- 
sios demokratinės tradicijos aspektus. Jam ypač svarbūs buvo kai ku- 
rie J. S. Millio pateikti argumentai, bet Macphersonas pakreipė Millio 
idėjas radikalesne vaga manydamas, kad visiškai įgyvendinti laisvę ir 
ugdyti individą galima tik tada, kai piliečiai tiesiogiai ir nuolatos daly- 
vauja visuomenės ir valstybės valdyme. 

Macphersonas niekada nevengė kelti klausimo, ar įmanoma dide- 
lėse, sudėtingose visuomenėse taip išplėsti demokratiją, kad nuo pe- 
riodiško dalyvavimo rinkimuose būtų pereita prie dalyvavimo pri- 
imant sprendimus visose gyvenimo srityse. Jis pripažino, kad didelių 
bendruomenių koordinavimo problemos yra sunkios. Kaip teisingai 
nurodė J. S. Millis, sunku - o gal visai neįmanoma - įsivaizduoti poli- 
tinę sistemą, kurioje visus piliečius būtų galima įtraukti į tiesiogines dis- 
kusijas kiekvieną kartą, kai iškyla viešojo pobūdžio klausimas. Tačiau 
iš tokio pobūdžio samprotavimų kaip šis nekyla išvada, kad negalima 
transformuoti visuomenės ir valdymo sistemos. Macphersonas buvo už 
transformaciją, kuri būtų grindžiama konkuruojančių partijų ir tiesio- 
ginės demokratijos organizacijų derinimu. Kiek galima numatyti, visa- 
da bus problemų ir svarbių interesų skirtumų, kurių pagrindu galėtų 
kurtis partijos, ir tik politinių partijų konkurencija garantuoja minima- 
lią valdžios atstovų atskaitomybę visiems žemesnio rango Žmonėms. 
Tačiau pati partinė sistema turi būti organizuojama ne tokiais hierar- 
chiniais principais. Jie turi įtvirtinti didesnę politinių administratorių 
ir vadybininkų atskaitomybę jų atstovaujamų organizacijų personalui. 
Dalyvaujamajai demokratijai būtų sukurtas tvirtas pagrindas, jeigu par- 


NUO POKARIO STABILUMO PRIE POLITINĖS KRIZĖS 307 


tijos būtų sudemokratintos pagal tiesioginės demokratijos principus ir 
procedūras ir jeigu šios „tikrai dalyvaujamosios partijos“ veiktų parla- 
mentinėje arba kongresinio tipo struktūroje, kurią papildytų ir kontro- 
liuotų visiškai savivaldžios organizacijos darbo vietoje ir vietos ben- 
druomenėje. Macphersono nuomone, tik tokia politinė sistema iš tik- 
rųjų įgyvendintų didžiai svarbią liberalią demokratinę vertybę - vie- 
nodą teisę į laisvę ir saviugdą. 

Nors Macphersonas pripažino, kad kliūtys įgyvendinti dalyvauja- 
mąją demokratiją — jas kuria visokiausios įsigalėjusios suinteresuotos 
grupės - yra didžiulės, „dalyvaujamosios demokratijos“ samprata jo 
darbuose buvo suformuluota kiek miglotai. Ir vis dėlto lemiamas da- 
lykas, kad tokios demokratijos idėja atrodytų įtikinama, - tai išsamiai 
apibrėžti dalyvaujamosios demokratijos pagrindus ir jos bruožus. Išsa- 
miau argumentuodama, kodėl reikia plėsti demokratinio dalyvavimo 
sritį, Pateman, remdamasi svarbiausiomis Rousseau ir J. S. Millio sam- 
pratomis, įrodinėjo, kad dalyvaujamoji demokratija skatina žmogaus 
vystymąsi, stiprina politinės veiklos efektyvumo jausmą, mažina susve- 
timėjimo valdžios centrams jausmą, puoselėja rūpinimąsi kolektyvinė- 
mis problemomis ir padeda formuoti aktyvius ir sąmoningus piliečius, 
sugebančius smarkiau domėtis valdymo reikalais (Pateman, 1970, 2, 
6 sk.; plg. Dahl, 1985, p. 95ff). Pasak Pateman, demokratinės kontrolės 
darbo vietose naujovių tyrimų duomenys, nors ir nėra vienareikšmiai 
visais atžvilgiais, parodo, kad „tarpusavio ryšį tarp apatijos ir politi- 
nio bejėgiškumo bei žemo socialinio ekonominio statuso“, kuris papras- 
tai atskleidžiamas daugumoje liberaliųjų demokratijų, galima nutraukti 
padarant demokratiją reikšmingą Žmonių kasdieniame gyvenime. De- 
mokratinės kontrolės sritį reikia praplėsti - taikyti šią kontrolę toms pa- 
grindinėms institucijoms, kuriose dauguma žmonių pragyvena savo gy- 
venimą (Pateman, 1970, p. 104; taip pat žr. Held and Pollitt, 1986). 

Jeigu Žmonės žinotų, kad yra galimybių veiksmingai dalyvauti pri- 
imant sprendimus, jie, ko gero, manytų, kad dalyvauti verta, turbūt ak- 
tyviai dalyvautų ir greičiausiai, be to, manytų, kad kolektyviniai spren- 
dimai privalo būti įpareigojantys. Antra vertus, jeigu žmonės sistemin- 
gai marginalizuojami ir/arba jiems menkai atstovaujama, jie turbūt ma- 
nys, kad tik retais atvejais bus rimtai žiūrima į jų pažiūras ir polinkius, 

jie bus laikomi lygiaverčiais kitų žmonių pažiūroms bei polinkiams ar- 
ba sąžiningai ir teisingai vertinami. Tad jie, ko gero, matys nedaug sva- 
rių priežasčių dalyvauti jų gyvenimą veikiančiame sprendimų priėmi- 
mo procese ir laikys jį autoritariniu. Jeigu įsivaizduotume dalyvavimo 
kontinuumą, besidriekiantį nuo veiksmingo iki menko dalyvavimo, tai 
daugelis darbininkų klasės, moterų ir nebaltųjų piliečių liberaliąsias de- 
mokratijas tvirtai priskirtų antrajam šio kontinuumo poliui. 

Kol apsisprendimo teisės taikomos tik valdymo srityje, visa demo- 
kratijos prasmė bus tik proginis periodiškas balsavimas, kaip jį supra- 
to Schumpeteris, be to, ji bus beveik nereikšminga kaip daugelio žmo- 
nių gyvenimo kokybę lemiantis veiksnys. Norint apsisprendimą pavers- 
ti tikrove, reikia išplėsti demokratines teises - įgyvendinti jas ne tik vals- 
tybės, bet ir verslo įmonių bei kitų svarbiausių visuomenės organizaci- 
jų lygiu. Atsiradus šiuolaikinės korporatyvinės visuomenės struktūrai, 
lemtingai svarbu darosi tai, kad politines piliečių teises papildytų pa- 
našios teisės darbo ir bendruomeninių santykių srityse. 

Pateman, kaip ir Macphersonas, nesutiko su požiūriu, kad tiesio- 
ginės demokratijos institucijos galimos visose politinėse, socialinėse 
ir ekonominėse srityse kartu išsižadant atstovaujamosios demokratijos 
institucijų ir kad visišką lygybę ir laisvę galima sukurti per visų sri- 
čių valdymą (savivaldą). Jau vien pagalvojus apie demokratiją darbo 
vietoje, tampa aišku, kad dėl jos visada kils sudėtingų problemų: eg- 
zistuoja profesinių įgūdžių ir darbo jėgos įvairovė, būtina mokėti telk- 
ti išteklius ir reaguoti į rinkos svyravimą. Bet kuri iš šių problemų 
gali skatinti apriboti demokratines procedūras ir rinkimosi galimybes. 
Tokio tipo problemos, su kuriomis susiduria demokratija darbo vie- 
toje, ko gero, iš esmės taps sunkesnės, kai demokratinius mechaniz- 
mus perims visos pagrindinės visuomenės organizacijos (plg. P. De- 
vine, 1988). Tokios organizacijos ir jų santykiai visada kels problemų 
dėl išteklių skirstymo, dėl sprendimų koordinavimo, dėl laiko trūku- 
mo, dėl nuomonių skirtumų, interesų susidūrimo ir sunkumų, kuriuos 
sukuria būtinybė suderinti demokratijos reikalavimus su kitais reikš- 
mingais tikslais - pavyzdžiui, su efektyvumu ir vadovavimu. Be to, 
Pateman pritarė ir Weberiui, ir Schumpeteriui, kad „abejotina, ar vi- 

dutinis pilietis kada nors taip domėsis visais valstybės lygiu priima- 
mais sprendimais, kaip kad jis domėtųsi arčiau namų daromais spren- 
dimais“ (Pateman, 1970, p. 110). Juk turimi duomenys rodo ne tik tai, 
kad žmonės mokosi dalyvauti dalyvaudami, bet ir tai, kad jie dau- 
giausia domisi ir turbūt geriau supras tas problemas ir klausimus, ku- 
rie tiesiogiai liečia jų gyvenimus. Nors tiesioginio dalyvavimo formos 
tinka tokiose vietose kaip darbo vieta, negalime išvengti išvados, aiš- 
kino Pateman, kad piliečių vaidmuo valstybinėje politikoje visada bus 
labai ribotas, o tai ir akcentavo konkurencinio elitizmo teoretikai. 


Esant, tarkim, trisdešimt penkiems milijonams rinkėjų, individo vaidmuo 
turi būti beveik vien tik rinkti atstovus; net jeigu jis galėtų atiduoti balsą 
referendume, jo įtaka rezultatams būtų be galo maža. Kol valstybinių po- 
litinių vienetų dydis nebus drastiškai sumažintas, tol šis tikrovės paveiks- 
las nesikeis. (Pateman, 1970, p. 109.) 


Daugelis svarbiausių liberaliosios demokratijos institucijų - konku- 
ruojančios partijos, politiniai atstovai, periodiški rinkimai - bus neiš- 
vengiami dalyvaujamosios visuomenės elementai. Tiesioginis dalyva- 
vimas ir tiesioginės gyvenamosios vietos valdymas, kuriuos papildytų 
partijų ir suinteresuotų grupių konkurencija valdymo reikaluose, gali 
realiausiai laiduoti dalyvaujamosios demokratijos principus. 

Pateman pabrėžė, kad nereikia klaidingai suprasti daromų nuolai- 
dų konkurencinio elitizmo teoretikams. Pirma, nors kiek realiai kontro- 
liuoti kasdienį gyvenimą galima tik tuo atveju, jeigu individas turi ga- 
limybę tiesiogiai dalyvauti priimant sprendimus (Pateman, 1970, p. 100). 
Antra ir svarbiau yra tai, kad galimybė plačiai dalyvauti tokiose srity- 
se kaip darbas radikaliai pakeistų valstybinės politikos kontekstą. Žmo- 
nės turėtų daugybę galimybių sužinoti apie pagrindines išteklių kūri- 
mo ir valdymo problemas, tad jie būtų kur kas geriau pasirengę spręs- 
ti valstybinius klausimus, vertinti politinių atstovų veiklos efektyvumą 
ir, atsiradus galimybei, dalyvauti priimant valstybinio masto sprendi- 
mus. Todėl būtų geriau suprantami ryšiai tarp to, kas „vieša“, ir to, kas 
„privatu“. Trečia, konkrečios dalyvaujamosios visuomenės struktūros 
tiek vietos, tiek nacionaliniu lygiu turi būti atviros ir dinamiškos, kad 
žmonės galėtų eksperimentuoti su naujomis politinėmis formomis ir iš 

jų mokytis. Tai svarbu, nes iki šiol sukaupti duomenys apie plataus da- 
lyvavimo galimybes ir padarinius yra menki. Nepakanka informacijos, 
kad vieną institucinį modelį būtų galima rekomenduoti kaip geresnį už 
visus kitus; buvo pradėta palyginti nedaug eksperimentų ir lengvai kiltų 
pavojus, kad koks nors nekintamas „planas“ taps prievartiniu nurody- 
mu vykdyti permainas. Dalyvaujamoji visuomenė privalo būti ekspe- 
rimentinė visuomenė, visuomenė, sugebanti eksperimentuoti po to, kai 
bus radikaliai reformuotos nelanksčios struktūros, kurias buvo prime- 
tęs privatus kapitalas, klasiniai santykiai ir kitokia sisteminė galios asi- 
metrija. „Kaip tik šis idealas, idealas, turintis ilgą istoriją politinėje min- 
tyje, dingo iš akiračio šiuolaikinėje demokratijos teorijoje“ - tvirtino Pa- 
teman. Klasikinį laisvės kaip savivaldos idealą galima išlaikyti, net jei- 
gu būtina nuodugniai peržiūrėti institucines jo implikacijas (plg. 2 sk.). 
Mes vis dar galime turėti, darė išvadą Pateman, modernią, nedogma- 
tišką demokratinę teoriją, kurios „branduolys tebebūtų dalyvavimo 
samprata“ (Pateman, 1970, p. 110-111; plg. Barber, 1984). Svarbiausių 
dalyvaujamosios demokratijos bruožų apibendrinimą galima rasti VIII 
modelyje. 


Anksčiau samprotavome, kad Naujosios dešinės „teisinė demokra- 
tija“ neatstovauja įtikinamai ateičiai ir kad ją ginančios vyriausybės pa- 
tirs rimtų sunkumų. Taip pat teigėme, jog Naujosios dešinės modelis 
nepateisinamai neleidžia aktyviai svarstyti virtinės „paskirstomųjų“ 
klausimų, kuriuos reikia nagrinėti norint, kad individai būtų „laisvi ir 
lygūs“ ir kad demokratija būtų reiškinys, suteikiantis žmonėms lygias 
galimybes lemti savo gyvenimo pagrindą. Daugeliu šių problemų tie- 
siogiai domisi Naujosios kairės mąstytojai. Todėl svarbu iškelti klau- 
simą, ar jų modelis įtikinamas ir pagrindžiamas. Jeigu Naujosios deši- 
nės pažiūros neišbaigtos, tai ar Naujosios kairės pažiūros atstovauja 
įtikinamesnei ateičiai? Naujosios kairės modelyje tikrai išskleidžiami 
pagrindiniai reikalavimai, kuriuos, tarp kitų, kėlė įvairūs socialiniai są- 
jūdžiai, reikalavę didesniu dalyvavimu grindžiamos visuomenės. Ta- 
čiau šis modelis taip pat palieka daug nenagrinėtų pamatinių klausi- 
mų, O tai ypač aktuali problema nusivylimo „vizionieriška politika“ 
laikotarpiu. 

Apibendrinimas: VIII modelis 
Dalyvaujamoji demokratija 


Pagrindimo principas(ai) 


Vienodą teisę į laisvę ir saviugdą galima įgyvendinti tik „dalyvaujamojoje 
visuomenėje“, visuomenėje, skatinančioje politinės veiklos efektyvumo jaus- 
mą, puoselėjančioje rūpinimąsi kolektyvinėmis problemomis ir padedan- 
čioje formuoti sąmoningus piliečius, galinčius nuolatos domėtis valdymo 
procesu 


Pagrindiniai bruožai 
Tiesioginis piliečių dalyvavimas valdant pagrindines visuomenės institu- 
cijas, tarp jų darbo vietą ir vietos bendruomenę 


Partinės sistemos reorganizavimas padarant partijų pareigūnus tiesiogiai 
atskaitingus nariams 


„Dalyvaujamosios partijos“ veikia parlamentinėje arba kongresinėje struk- 
tūroje 

Palaikoma atvira institucijų sistema, kad būtų garantuojama galimybė eks- 
perimentuoti su politinėmis formomis 


Bendrosios sąlygos 


Tiesioginis daugelio socialinių grupių skurdžios padėties gerinimas per- 
skirstant materialinius išteklius 


Atvira informavimo sistema, kad sprendimai būtų priimami sąmoningai 
Vaikų priežiūros pertvarkymas, kad moterys ir vyrai turėtų galimybę da- 
lyvauti viešajame gyvenime 


Pastaba. Modelis sudarytas remiantis pagrindiniais Macphersono ir Pateman 
teorijų elementais. 


Macphersonas ir Pateman abu mėgino derinti ir atnaujinti iš libera- 
liosios ir marksistinės tradicijų perimtas įžvalgas. Nors jų pastangos pa- 
deda atitraukti politinius ginčus nuo tariamai nesibaigiančio ir bevai- 
sio liberalizmo gretinimo su marksizmu, vis dėlto labai mažai pasako- 
ma apie pamatinius veiksnius - pavyzdžiui, kaip iš tikrųjų organizuo- 
jama ekonomika ir siejama su politiniu aparatu, kaip reikia derinti at- 
stovaujamosios ir tiesioginės demokratijos institucijas, kaip kontroliuoti 
administracinių organizacijų dydį ir galią, kaip reikia namų ūkio ir vai- 

kų priežiūros paslaugas sieti su darbu, kaip norintys „pasitraukti“ iš 
politinės sistemos galėtų tai padaryti arba kaip reikia spręsti nuolatos 
besikeičiančios tarptautinės sistemos keliamas problemas. Be to, jų ar- 
gumentacijoje apeinamas klausimas, kaip galima įgyvendinti jų „mo- 
delį“, nenagrinėjama visa perėjimo pakopų problema ir klausimas, kaip 
galėtų reaguoti bei kaip reikėtų elgtis su tais, kurių padėtis, taikant šį 
modelį, galėtų kai kuriais atžvilgiais pablogėti (tai tie, kurių dabarti- 
nės sąlygos leidžia jiems lemti kitų individų galimybes). Negana to, jie 
linkę daryti prielaidą, kad žmonės apskritai nori plačiau kontroliuoti 
savo gyvenimą. Kas, jeigu jie šito nenori daryti? Kas, jeigu jie iš tikrųjų 
nenori dalyvauti tvarkant socialinius ir ekonominius reikalus? Kas, jei- 
gujie nenori tapti demokratinio proto kūriniais? Arba kas, jeigu jie nau- 
dojasi demokratine valdžia „nedemokratiškai“ - siekia apriboti demo- 
kratiją arba padaryti jai galą? 

Tai sudėtingi ir sunkūs klausimai. Žinoma, nėra pagrindo tikėtis, 
kad kiekvienas teoretikas juos išsamiai nagrinės. Vis dėlto tai svarbūs 
klausimai apie „dalyvaujamąją demokratiją“, ir juos reikia kelti būtent 
todėl, kad tai demokratijos teorijos versija, skelbianti ne tik tam tikras 
procedūras, bet ir gyvenimo formą. Kaip bus detaliau parodyta 9 sky- 
riuje, dalyvavimo teoretikai yra teisūs taikydami demokratinių princi- 
pų implikacijas organizacinei tiek visuomenės, tiek ir valstybės struk- 
tūrai. Tačiau dėl to jie tampa pažeidžiami kritikos. Konkrečiai, juos ga- 
lima apkaltinti mėginus per anksti išspręsti labai sudėtingų asmens 
laisvės, paskirstymo klausimų (socialinio teisingumo klausimų) ir de- 
mokratinių procesų santykio problemą. Besąlygiškai pabrėždami, koks 
pageidautinas kolektyvinis sprendimų priėmimas, ir leisdami demo- 
kratijai užgožti visus kitus motyvus, jie linkę manyti, kad šiuos santy- 
kius turėtų apibrėžti pati demokratinių derybų greita kaita. Tačiau kaip 
tik kritikuodami tokią nuostatą, Naujosios dešinės mąstytojai kalba įti- 
kinamiausiai. Ar turi būti suvaržyta demos galia keisti ir kaitalioti po- 
litines sąlygas? Ar individų ir mažumų laisvės pobūdžio ir masto klau- 
simas turi būti paliktas spręsti demokratiniu būdu? Ar turi būti aiškios 
konstitucinės gairės, darančios galimus ir kartu ribojančios demokra- 
tinius veiksmus? Teigiamai atsakydama į šiuos klausimus, Naujoji de- 
šinė pripažįsta, jog galima didelė įtampa tarp asmens laisvės, kolekty- 
vinio sprendimų priėmimo ir demokratijos procesų. Sistemingai nenag- 

rinėdama šių klausimų, Naujoji kairė, priešingai, pernelyg skubotai šias 
problemas atidėjo į šalį?. Visais lygiais demokratiją paversdami svar- 
biausiu įgyvendintinu socialiniu uždaviniu, Naujosios kairės mąstytojai 
kliovėsi „demokratiniu protu“ - išmintinga ir gera demokratine valia, 
turėjusia lemti teisingus ir teigiamus politinius padarinius. Bet ar ga- 
lima iš esmės pasikliauti demokratiniu demos? Ar galima daryti prielai- 
dą, kad „demokratinė valia“ bus išmintinga ir gera? Ar galima daryti 
prielaidą, kad „demokratinis protas“ vyraus? Nuo Platono iki Hayeko 
buvo pateikta svarių argumentų bent jau stabtelėti prie šio klausimo 
(plg. Bellamy, 1996). 

Kaip tik iš šių klausimų Naujoji dešinė susikrovė tiek daug politi- 
nio kapitalo tiesiog pripažindama, kad demokratinės politikos padari- 
niai neaiškūs, - pavyzdžiui, dviprasmiški „gerų ketinimų turinčios“ de- 
mokratinės gerovės valstybės rezultatai. Pabrėždami, kad demokratija 
gali skatinti biurokratiją, popierizmą, asmeninių pasirinkimų priežiū- 
rą ir perdėtą kišimąsi į juos - ir ne tik komunistinėse visuomenėse, — 
jie užgavo stygą tų, kurie, rutiniškai susidurdami su kai kuriais šiuo- 
laikinės valstybės sektoriais, turi realią patirtį - patirtį, kuri jokiu būdu 
nebūtinai daro žmones optimistiškesnius dėl kolektyvinio sprendimų 
priėmimo (žr. Pierson, 1991, 5 sk.). 

Taigi Naujoji dešinė prisidėjo prie diskusijos apie pageidaujamus ko- 
lektyvinio reguliavimo apribojimus. Į šią diskusiją privalo įsitraukti kiti, 
Jeigu norima tinkamai apginti labiau dalyvaujamosios visuomenės mo- 
delį. Toks įsitraukimas gali iš tiesų paskatinti daryti daugiau nuolaidų 
liberaliajai tradicijai, negu iki tol buvo leidžiama tai daryti kairiojo spar- 
no mąstytojams. 

Klausimas yra toks: kokiu būdu individai gali būti „laisvi ir lygūs“, 
naudotis lygiomis galimybėmis dalyvauti apibrėžiant jų gyvenimus le- 
miantį pagrindą ir kartu išvengti to, kad svarbių asmens laisvės pro- 
blemų ir paskirstymo klausimų sprendimo nelemtų nepatikimas demo- 
kratinis procesas? Šis klausimas yra svarbiausioji 9 skyriaus tema. Bet 
prieš nagrinėjant šį klausimą, reikėtų įvertinti sovietinio komunizmo 
žlugimo poveikį demokratijos teorijai ir praktikai. 


“ Tai nereiškia, kad problemos nepripažįstamos (žr., pavyzdžiui, Macpherson, 1977, 
5 sk.). 


8 


DEMOKRATIJA PO PERVERSMŲ SOVIETINIO 
KOMUNIZMO SISTEMOJE 


Revoliucijos, praūžusios per Centrinę ir Rytų Europą 1989 m. pa- 
baigoje ir 1990 m. pradžioje, sukėlė šventinę nuotaiką. Liberalioji de- 
mokratija buvo garbinama kaip pažangos veiksnys, o kapitalizmas — 
kaip vienintelė gyvybinga ekonominė sistema. Kai kurie politikos ko- 
mentatoriai net paskelbė (akivaizdžiausiai skolindamiesi posakį iš He- 
gelio) apie „istorijos pabaigą“ — Vakarų triumfą prieš visas politines ir 
ekonomines alternatyvas. Du pasauliniai karai, Europos padalijimas, 
šaltojo karo ideologinio konflikto ir septintojo dešimtmečio pabaigos bei 
aštuntojo dešimtmečio ekonominių sunkumų varginamas pasaulis iki 
tol griovė savimylišką pasitenkinimą liberalaus demokratinio pasaulio 
stabilumu ir pažanga. Dabar buvo galima visiškai atkurti tikėjimą de- 
mokratiniu protu ir mąstymu rinkos kategorijomis. 

Šio skyriaus tikslas - išnagrinėti ginčą, ką reiškia 1989-1990 m. per 
Centrinę ir Rytų Europą praūžusios permainos. Toliau jas spartino 
1991 m. rugpjūčio Rusijos įvykiai — liaudies sąjūdis prieš mėginimą 
įvykdyti to mėnesio 18-21 d. valstybės perversmą. Ar Vakarų demo- 
kratija laimėjo? Ar liberalioji demokratija pagaliau paneigė visų kitų 
valdymo formų legitimumą? Nagrinėjant šiuos klausimus taps akivaiz- 
du, jog ginčas dėl 1989 m. yra kur kas daugiau negu vien ginčas dėl 
tų metų ir vėlesnių įvykių, kad ir kokie jie būtų svarbūs. Juk tai yra 
ir ginčas dėl šiuolaikinę politinę visuomenę kuriančių procesų ir struk- 
tūrų pobūdžio ir formos. Konkrečiai, skyriuje labai glaustai aptariami 
kai kurie pagrindiniai klausimai, problemos ir diskusijos apie demo- 
kratiją, jos praeitį, dabartį ir galimą ateitį. Čia pateikiamas ne kitas pa- 
čios demokratijos modelis, bet veikiau aiškinamas besikeičiantis jos 

kontekstas. Šis aiškinimas padės nubrėžti baigiamosios knygos dalies 
kontūrus. Toje dalyje nagrinėjamas klausimas: ką demokratija turi 
reikšti šiandien? 

Skyrių sudaro trys poskyriai. Pirmajame trumpai nagrinėjamas is- 
torinis 1989 m. fonas ir tų metų įvykiai. Antrajame aptariami Franciso 
Fukuyamos darbai, kurie tapo vėlesnės, ypač anglų-amerikiečių visuo- 
menėje vykusios diskusijos apie per Rytų Europą praūžiančias politi- 
nes transformacijas locus classicus, o gal ir jos locus classicus. Pagrindi- 
nė Fukuyamos tezė buvo teiginys, kad socializmas mirė, o liberalizmas 
yra vienintelė išliekanti įtikinama politinė filosofija. Trečiame poskyryje 
nagrinėjami Alexo Callinicoso, laiku metusio iššūkį Fukuyamos požiū- 
riui, darbai. Callinicosas interpretuoja Rytų Europos revoliucijas kaip 
kapitalizmo pergalę - pergalę, dėl kurios marksizmas ir tiesioginė de- 
mokratija šiandien yra ne mažiau, o labiau reikšmingi. Skyrius baigia- 
mas trumpu reziumė, kaip šiose skirtingose teorijose traktuojamas po- 
litinis gėris ir demokratijos vaidmuo bei pobūdis - klausimas, kurį taip 
ryžtingai iškėlė į darbotvarkę 1989 m. ir vėlesni įvykiai. 


Istorinis fonas 


Politinio režimo pokyčiai, praūžę per Centrinę ir Rytų Europą - Len- 
kiją, Vengriją, Rytų Vokietiją, Bulgariją, Čekoslovakiją, Rumuniją — 
1989-1990 m. pagal visus standartus buvo pasaulį sukrečiantys įvykiai. 
Europą ir ne tik ją buvo užvaldęs nepaprastas pakilumo jausmas. Kaip 
taikliai pasakė Callinicosas, 


Toli už tiesiogiai šių įvykių paveiktų šalių žmones apėmė bendras staiga 
prasiplėtusių galimybių jausmas. Pokario pasaulio aplinkos dalys, atrodžiu- 
sios visai nepajudinamos, staiga išnyko - tiesiogine šio žodžio prasme taip 
buvo su Berlyno siena. Anksčiau atrodžiusios nepakeičiamos prielaidos — 
pavyzdžiui, kad Europa bus nuolatos padalinta tarp dviejų supervalsty- 


bių, - staiga žlugo. (1991, p. 8.) 


Griežtas pasidalijimas į demokratinį kapitalistinį ir valstybinį socia- 
listinį pasaulius, atsiradęs po Antrajo pasaulinio karo, pradėjo nykti. 

Įnirtingos supervalstybių konkurencijos - galbūt ji buvo svarbiausias pa- 
saulinės politikos faktas antroje dvidešimto amžiaus pusėje - modelis 
buvo beveik iš karto neatpažįstamai pakeistas (žr. Lewis, 1990a). Jeigu 
šito negalima laikyti revoliucija (arba virtine revoliucijų) buvusiame ko- 
munistiniame bloke ir plačiau - tarptautinės tvarkos revoliucija, - bū- 
tų sunku suprasti, ką tada apskritai būtų galima laikyti revoliucija. 

Tačiau dalykai reta būna tokie paprasti, kaip atrodo. Terminas „re- 
voliucija“ tarsi tiksliai apibūdina veržlias, dramatiškas ir nelauktas vals- 
tybinio socializmo sistemos transformacijas ir nepaprastus sąjūdžius 
žmonių, kurie tų permainų metu išsiliejo į Varšuvos, Budapešto, Pra- 
hos, Berlyno, Bukarešto ir kitų miestų gatves, bet jis atitraukia dėmesį 
nuo dar iki 1989 m. įsibėgėjusių permainų ir procesų. Nors terminą „re- 
voliucija“ toliau vartosime kalbėdami apie 1989-1990 m. įvykius, pra- 
vartu turėti omenyje ir tai, kad šių įvykių ištakos glūdėjo praeityje. Pra- 
dėkime nuo to, kad reikšmingos politinės permainos Lenkijoje prasi- 
dėjo devintojo dešimtmečio pradžioje, o Vengrijoje truputėlį vėliau. Len- 
kijoje komunistai buvo sutriuškinti per rinkimus, o Vengrijoje vienpar- 
tinio valdymo iš principo buvo atsisakyta dar iki „dramatiškų“ 1989- 
1990 m. įvykių. Be to, masinis studentų sukilimas Tianmenio aikštėje 
Kinijoje, taip brutaliai nuslopintas 1989 m. birželio 3—4 d., priminė, jei- 
gu išvis tai reikėjo priminti, kad valstybinių socialistinių režimų poky- 
čiai geriausiu atveju gali būti toleruojami tik tuo atveju, jeigu jie lėti ir 
valdomi. 

Lėtus, bet reikšmingus devintojo dešimtmečio pabaigos pokyčius 
Centrinėje ir Rytų Europoje sustiprino SSRS Michailo Gorbačiovo pra- 
dėtas reformų procesas - perestroika. Strateginio mąstymo Kremliuje po- 
slinkiai bei laipsniškas komunistinės valdžios Sovietų bloko pilietinė- 
se visuomenėse ir ekonomikose silpnėjimas, ko gero, buvo tiesioginė 
revoliucijų priežastis (žr. Lewis, 1990a; 1990b)'. Konkrečiai, sovietų 
sprendimas pakeisti Brežnevo doktriną (t.y politiką saugoti „socializ- 
mo laimėjimus“ Rytų Europoje, o prireikus - net jėga) „Sinatros dok- 
trina“ (t.y. politika toleruoti valstybių pasirenkamus kelius į pažangą 


I Šie poslinkiai iš dalies atspindėjo tą faktą, kad į valdžią atėjo nauja, kitokios socia- 
linės kilmės ir kultūros politinė karta, kitaip suvokianti Sovietų tikslus ir galimus prob- 
lemų sprendimo būdus (žr. Lewin, 1988). 

ir klestėjimą: „darykite savaip“) turėjo lemtingų padarinių - lauktų ar 
netikėtų — valstybinio socializmo režimų galimybėms išlikti. Kadangi 
„Sinatros doktrina“ pašalino Raudonosios armijos ar Varšuvos pakto 
intervencijos grėsmę ir joje nebebuvo pritariama tam, kad būtų naudo- 
jama jėga masinėms demonstracijoms triuškinti, ši doktrina iš tikrųjų 
ištraukė kilimą iš po Rytų Europos komunizmo kojų. Įvykiai Rytų Vo- 
kietijoje buvo kaip tik toks atvejis. Kai Vengrija atvėrė savo sieną su 
Austrija ir išjudino masinę Rytų vokiečių emigraciją į Vakarus, padi- 
dėjo įtampa pačioje Rytų Vokietijoje, o Leipcige ir aplinkiniuose mies- 
tuose plėtėsi demonstracijos. Rytų Vokietijos valdžia, kaip jai buvo 
įprasta, griebėsi jėgos, bet taip pat stengėsi numaldyti savo maištingus 
piliečius leisdama išvykti į Vakarus per naujai atidaromus Berlyno sie- 
nos perėjimo punktus. Rezultatas gerai žinomas: valdžia nebegalėjo 
kontroliuoti jau grėsmingos padėties ir per trumpą laiką buvo visiškai 
pakirstas jos legitimumas ir veiksmingumas. 

Valstybinio socializmo visuomenių „legitimumo krizės“ 1989— 
1990 m. ištakas galima įžvelgti dar ankstesnėje praeityje. Verta pami- 
nėti trejopus konkretaus pobūdžio sunkumus, nes jie ne tik šiek tiek 
padeda paaiškinti, kodėl Kremliuje įvyko strateginio mąstymo poslin- 
kiai, bet ir kodėl šis mąstymas pakrypo kaip tik tokia linkme. Pirma, 
sovietų ekonomika buvo nepakankamai integruota į pasaulinę ekono- 
minę sistemą. Trumpalaikėje perspektyvoje tai saugojo ją nuo spaudimo 
ir nestabilumo, kurie neišvengiamai patiriami stengiantis pasiekti to- 
kį gamybos konkurencingumo lygį, kad būtų galima išlaikyti šalies 
vaidmenį tarptautiniame darbo pasidalijime; tačiau ilgalaikės perspek- 
tyvos požiūriu ji buvo silpna ir nekonkurencinga, ypač technologijų ir 
inovacijų srityje.Tapdama vis labiau priklausoma nuo importuojamos 
technologijos ir užsienio finansavimo bei investavimo šaltinių, centra- 
lizuotai valdoma ekonomika, rigidiška ir palyginti nelanksti net ge- 
riausiais jos laikais, turėjo nedaug būdų garantuoti didesnį našumą. 
Antra, ši padėtis sunkėjo ir dėl vėl kilusios geopolitinės įtampos aš- 
tuntojo dešimtmečio pabaigoje ir devintajame dešimtmetyje, kai sustip- 
rėjo šaltasis karas, kuriam ypatingą postūmį davė Ronaldas Reaganas 
ir Margaret Thatcher. Naujos ginklavimosi lenktynės, kuriose vis di- 
desnį vaidmenį vaidino rafinuotos ginklų sistemos, slėgė Sovietų Są- 

jungą vis didesne finansine, technine ir valdymo našta. Abiem šalims 
tapo labai sunku pakelti šaltojo karo išlaidas, bet jos ypač sekino by- 
rančią sovietinės ekonomikos organizaciją ir infrastruktūrą. 

Trečia, per kelis ankstesniuosius dešimtmečius sovietų bloke buvo 
reikšmingų konfliktų ir schizmų, kurios baigėsi masiniais represiniais 
veiksmais siekiant užgniaužti kitamintiškumą Vengrijoje (1956), Čekos- 
lovakijoje (1968) ir Lenkijoje (1981). Nors šie veiksmai galėjo efektyviai 
trumpą laiką užgniaužti protestus, jie nebuvo ilgalaikė kliūtis plisti ki- 
tamintiškumui, socialiniams sąjūdžiams ir autonomiškoms organizaci- 
joms pilietinėje visuomenėje. Įvykių raida Lenkijoje devintajame dešimt- 
metyje, ypač Solidarumo susikūrimas, jokiu būdu nebuvo tipiškas reiš- 
kinys visoje Rytų Europoje, nes Solidarumą sukūrė nuostabi etninė ir 
nacionalinė vienybė, Katalikų bažnyčios galia ir stiprus jausmas, kad 
Lenkijos žemėje yra užsienio priešas, stabdantis šalies augimą ir griau- 
nantis jos tapatumą. Tačiau šie įvykiai rodė ir tam tikrą didėjantį de- 
mokratinį spaudimą „atitraukti valstybę“ ir kurti nepriklausomą pilie- 
tinę visuomenę, kurioje piliečiai galėtų užsiimti jų pačių pasirinkta veik- 
la be tiesioginio politinio vadovavimo (plg. 7 sk.). Solidarumas stengė- 
si ugdyti tokią visuomenę devintajame dešimtmetyje kurdamas nepri- 
klausomus informacijos, kultūrinių mainų ir socialinių ryšių tinklus. Tai 
darydamas, jis performulavo ir išplėtė paties socialinio sąjūdžio pras- 
mę ir kartu drastiškai sumažino valstybės kontroliuojamų politinių per- 
mainų patrauklumą. 

Šis aiškinimas jokiu būdu nepretenduoja būti išsami 1989 m. prasi- 
dėjusių ir vėlesnių įvykių bei pasikeitimų analizė. Jis veikiau yra trumpa 
istorinė apžvalga, atskleidžianti kontekstą, kuriame bus svarstoma pa- 
grindinė šio skyriaus tema - ką reiškia revoliucijos ir kokia šviesa jos 
nušviečia demokratiją bei jos ateitį. 


Ekonominio ir politinio liberalizmo triumfas? 
Jungtinėms Valstijoms pralaimėjus Vietnamo karą ir Japonijai me- 


tus ekonominį iššūkį, taip pat nesant jokių prošvaisčių dėl didesnių per- 
mainų Sovietų Sąjungoje, Vašingtono strategus aštuntojo dešimtmečio 

pabaigoje slėgė pastebimai niūri nuotaika. Ją blogino srautas svarbių 
akademinių aštuntojo dešimtmečio publikacijų, tarp kurių buvo Roberto 
Keohane'o Po hegemonijos (1984a) ir Paulo Kenedy Didžiųjų valstybių iš- 
kilimas ir žlugimas (1988). Šiuose veikaluose buvo numatomas (santyki- 
nis) JAV galios smukimas ir nagrinėjami jo padariniai pasaulio politi- 
kai ir politinei ekonomijai. Atskleidžiant didėjantį atotrūkį tarp karinės 
galios ir ekonominių konkurentų žlugdomų gamybos pajėgumų ir pa- 
jamų, buvo skelbiami pavojai JAV ateičiai ir įspėjama apie nuosmukio 
padarinis Vakarų gynybai ir stabilumui. Nedaugelis numatė, kaip smar- 
kiai prireiks švelninti šiuos svarstymus vertinant dramatišką sovietinio 
komunizmo nuosmukį devintojo dešimtmečio pabaigoje. 

Franciso Fukuyamos paskelbtos esė „Istorijos pabaiga?“ (1989) ir 
„Atsakymas mano kritikams“ (1989 /90), kurias tuoj aptarsime, taip pat 
vėliau pasirodęs jo darbas Istorijos pabaiga ir paskutinis žmogus (1992) ne 
tik buvo raminamosios atsvaros kilusiam nerimui dėl to, kad nyksta JAV 
hegemonija, bet jų pasitikintis ir ryžtingas tonas šiek tiek padėjo atkur- 
ti tikėjimą Vakarų vertybių pranašumu. Fukuyama, buvęs JAV valsty- 
bės departamento Politikos planavimo personalo direktoriaus pavaduo- 
tojas, šlovino ne tik „Vakarų triumfą“, bet ir, pasak jo, „pačios istorijos 
pabaigą - tai yra Žmonijos ideologinės raidos galutinį tašką ir vakarie- 
tiškos liberaliosios demokratijos kaip galutinės žmonių valdymo formos 
suvisuotinimą“ (1989, p. 3). Apie Fukuyamos žinią buvo plačiai pra- 
nešta spaudoje ir dar plačiau - elektroninėje žiniasklaidoje. Nors ši Ži- 
nia buvo smarkiai kritikuojama, dauguma Fukuyamos kritikų, atrodo, 
sutiko, kad jo „pagrindinį teiginį - jog pasaulinėje ideologinėje rinkoje 
politinis ir ekonominis liberalizmas dabar neturi varžovų - tikrai sun- 
ku paneigti“ (Mortimer, 1989, p. 29). 

Fukuyamos žinia primena ankstesnius šeštojo ir septintojo dešimt- 
mečių ginčus apie „ideologijos pabaigą“ (žr. 7 sk., ypač p. 273). Pagrin- 
dinė šių ginčų tema buvo klausimas, kiek reikšminga tai, kad Vakaruose 
marksizmas praranda paramą ir ką reiškia skirtumų tarp politinių par- 
tijų nykimas tokiu mastu, kad svarstoma tik tai, ar valstybės kišimasis 
ir išlaidos turi būti didesnės ar mažesnės. O filosofinė ir politinė Fu- 
kuyamos tezės prasmė daug platesnė. Šioje tezėje glūdi keturi pagrin- 
diniai aspektai. Pirma, apskritai pabrėžiami ideologijų konfliktai kaip is- 

torijos variklis. Šiek tiek semdamasis įkvėpimo iš Hegelio, Fukuyama 
teigia, kad istoriją galima suprasti kaip sąmonės, arba ideologijos, rai- 
dos pakopų seką, t.y. kaip seką politinių įsitikinimų sistemų, įkūnijan- 
čių skirtingas pažiūras į pamatinius socialinės tvarkos principus (Fu- 
kuyama, 1989/90, p. 22-23). Ši seka rodo pažangų ir tikslingą žmoni- 
jos raidos kelią nuo dalinių ir partikuliaristinių ideologijų, tokių, ku- 
rios palaikė monarchijas ir aristokratijas, iki universalesnę reikšmę tu- 
rinčių ideologijų. Fukuyamos vertinimu, dabar mes stovime ant galu- 
tinės šios raidos pakopos. 

Antra, istorijos pabaiga buvo pasiekta todėl, kad faktiškai baigėsi 
ideologinis konfliktas. Liberalizmas yra paskutinioji pergalinga ideolo- 
gija. Šio argumento šerdis, pažymi Fukuyama, „yra įžvalga, kad pasau- 
lyje susiformavo nuostabus konsensusas dėl liberaliosios demokratijos 
legitimumo ir gyvybingumo“ (1989/90, p. 22). Svarbiausieji liberaliz- 
mo varžovai dvidešimtajame amžiuje - fašizmas ir komunizmas - žlu- 
go arba žlunga. O tie, kas šiandien meta iššūkį - pavyzdžiui, Islamas, 
religiniai sąjūdžiai arba šių dienų Rytų Europoje sukilę nacionalistiniai 
sąjūdžiai - atstovauja tik dalinėms arba neišbaigtoms ideologijoms; bū- 
tent jie gina įsitikinimus, kurių neįmanoma palaikyti be kitų ideologijų 
paramos. Religinių ir nacionalistinių įsitikinimų sistemos ilgalaikės per- 
spektyvos požiūriu nėra nuoseklios alternatyvos liberalizmui ir todėl 
neturi „visuotinės reikšmės“. Tik liberalioji demokratija kartu su eko- 
nomiką organizuojančiais rinkos principais įkūnija „tikrai pasaulinės is- 
torinės reikšmės“ permainas (Fukuyama, 1989/90, p. 23). 

Trečia, negalima manyti, kad istorijos pabaiga yra visų konfliktų pa- 
baiga. Kontliktai gali kilti, o iš tiesų greičiausiai ir kils, iš įvairių šalti- 
nių: juos gali skatinti įvairių (atgyvenusių) ideologijų šalininkai, nacio- 
nalistinės ir religinės grupės; istorijoje arba priešistorėje užtrukusios tau- 
tos arba bendrijos, t.y. tie, kurie tebėra „anapus“ liberaliosios visuome- 
nės (kai kurios „trečiojo pasaulio“ šalys) arba kurie tebėra „pašaliečiai 
viduje“ (individai ir grupės, kurie liberalioje visuomenėje dar ne visiš- 
kai susitaikė su tokios visuomenės neišvengiamumu). Be to, yra pavo- 
jus, kad pasaulis vis labiau dalysis į „poistorinių“ liberalių visuomenių 
pasaulį ir į kitą — tradicinį, nemodernizuotą pasaulį. Dalijimasis tikrai 
gali sužadinti smarkias ir žiaurias kovas, bet, Fukuyamos nuomone, jos 

nepadės sukurti naujų sisteminių politinio ir socialinio teisingumo idėjų, 
galinčių pakeisti ar išstumti liberalizmą. 

Ketvirta, Fukuyama kalba apie „istorijos pabaigą“ nevisai vienareikš- 
miškai. Jis mano, kad tai būsiąs „labai liūdnas laikas“ (1989, p. 18; plg. 
1992, p. 311). Nebebus drąsių žmogaus vaizduotės šuolių ir didvyriš- 
kų kovų dėl didaus principo; politika taps rinkos reguliavimo tęsiniu. 
Idealizmą pakeis ekonominė vadyba ir techninių problemų sprendimas 
siekiant patenkinti vartotoją. Trumpai sakant, primindamas kai kurias 
svarbiausias postmodernizmo temas (ypač jo pateikiamą universalių įsi- 
tikinimų sistemų nuosmukio aiškinimą ir bet kokių pretenzijų į univer- 
salumą kritiką) Fukuyama įrodinėja, kad išsisėmė drąsūs, net herojiš- 
ki, „pamatiniai pasakojimai“ apie išsilaisvinimą, kadaise kovoję tarpu- 
savyje dėl dominavimo pasaulyje (plg. vėberiškąjį šio proceso aiškini- 
mą p. 188-189). Vis dėlto nors jo tone girdima apgailestavimo gaida, 
vargu ar ji reiškia tai, kad apskritai jo optimistinį liberalizmo teigimą 
varžo kokios nors išlygos. Šiandien ideologinis konsensusas negali bū- 
ti nei „visiškai universalus, nei savaiminis“, bet jis „didesnis negu ka- 
da nors praėjusiame šimtmetyje“ (1989/90, p. 22). „Liberalioji demo- 
kratinė revoliucija“ ir „kapitalistinė revoliucija“ yra galutinė aiškios is- 
torinės evoliucijos schemos pakopa“. 

Fukuyamos raštai buvo plačiai pripažinti kaip vieni iš „pamatinių 
mūsų amžiaus tekstų“ (Guardian, 1990 rugsėjo 7). Tam tikra prasme jie 
buvo rafinuotas daugelio tarp galingiausių devintojo dešimtmečio Va- 
karų vyriausybių, ypač Thatcher ir Reagano, paplitusių banalybių pa- 
grindimas (Hirst, 1989a, p. 14). Jais buvo grindžiami neoliberalios Nau- 
josios dešinės teiginiai apie socializmo mirtį ir rinką bei minimalią vals- 
tybę kaip vienintelę teisėtą ir įmanomą ateitį (Žr., pavyzdžiui, Friedman, 
1989). Tačiau būtų klaida piršti mintį, kad Fukuyamos argumentas sie- 
tinas tik su Naujosios dešinės argumentais. Politinei viešajai nuomo- 


? Istorijos pabaiga, skelbia Fukuyama, būtų „šuns gyvenimas“. Dėmesio vertoje iš- 
traukoje jis rašo: „Šuniui, jei tik jis pašertas, patinka snausti saulėje visą dieną, nes jis 
nejaučia nepasitenkinimo tuo, kas jis yra. Jam nerūpi, kad kiti šunys geresni už jį ar kad 
jo šuns karjera nutrūko, ar kad tolimoje pasaulio dalyje kiti šunys yra engiami“. Jeigu 
žmonijos pažanga tęsis, jos „gyvenimas taps panašus į šuns gyvenimą“ (1992, p. 311). 
Šios analogijos aptartį žr. Held (1993b). 

nei, kurią sudaro labai įvairios politinės žmonių pažiūros, atrodė sun- 
ku atmesti jo bendrąją politinę žinią, nors ir buvo smarkiai nesutaria- 
ma dėl jos detalių. 

Vis dėlto dėl Fukuyamos argumento kyla rimtų klausimų. Pirmiau- 
sia liberalizmo negalima traktuoti tiesiog kaip vientiso darinio. Kaip ma- 
tėme, yra savitos liberalizmo tradicijos, kurių pradininkai - tokios fi- 
gūros kaip Johnas Locke'as, Jeremy Benthamas ir Johnas Stuartas Mil- 
lis. Jos įkūnija gana skirtingas veikiančio individo, autonomijos, valdi- 
nių teisių ir pareigų ir tikrosios politinės bendruomenės prigimties bei 
formos sampratas. Fukuyama sistemingai neanalizuoja įvairių libera- 
lizmo formų ir nepateikia jokių argumentų kurios nors iš jų naudai. Ši 
spraga stebina, nes pats liberalizmas yra ideologiškai ginčijama sritis“. 

Be to, Fukuyama nenagrinėja klausimo, ar nėra kokios nors įtam- 
pos ar netgi prieštaravimų tarp „liberaliojo“ ir „demokratinio“ libera- 
liosios demokratijos komponentų - tarp liberalaus rūpinimosi indivi- 
do teisėmis arba „laisvės ribomis“, kurių „niekam neturi būti leidžia- 
ma peržengti“, ir demokratinio rūpinimosi individualios ir kolektyvi- 
nės veiklos reguliavimu, viešąja atskaitomybe (Berlin, 1969, p. 164ff). 
Išsamiai rašiusieji šiuo klausimu jį dažnai išspręsdavo gana priešingai 
(žr. 3, 5, 6 ir 7 sk.). Nėra aišku, kur Fukuyama randa pusiausvyrą tarp 
„liberalizmo“ ir „demokratijos“. Negana to, tai, žinoma, nėra tiesiog 
viena neginčijama demokratijos forma. Net liberaliosios demokratijos 
kristalizavosi į daugelį skirtingų institucinių tipų, pavyzdžiui, į West- 
minsterio ir federalinį modelius, todėl pats apeliavimas į liberaliąją vie- 
šojo gyvenimo sampratą geriausiu atveju atrodo miglotas (žr. Lijphart, 
1984; Dahl, 1989; Beetham, 1994; Potter et al., 1997). Fukuyama iš es- 
mės visapusiškai taip ir neanalizavo, ką reiškia demokratija ir jos ga- 
limi variantai. 

Rimtų klausimų taip pat kelia ir Fakuyamos išpažįstami ekonominio 
liberalizmo principai ir rinkos mechanizmai. Vadovaudamasis svarbiau- 
sia laissez-faire liberalizmo prielaida, kad rinka iš esmės susibalansuoja 


* Kai kurias iš šių problemų Fukuyama išsamiau nagrinėja darbe The End of History 
and the Last Man, ypač jo trečioje dalyje, kurioje nuodugniau dėsto savo metafizinę isto- 
rijos koncepciją, filosofinę antropologiją ir modernybės sampratą. Tačiau manęs šie svars- 
tvmai galiausiai neįtikina (žr. Held, 1993b). 

pati ir yra „aiški“, jeigu pašalinami įvairūs „trūkumai“ (pavyzdžiui, at- 
lyginimų ir kainų „nepaslankumas“), jis interpretuoja rinką kaip iš es- 
mės „bejėgį“ koordinavimo mechanizmą. Taip jis ignoruoja būtinybę 
nagrinėti klausimą, kokiu mastu patys rinkos santykiai yra galios san- 
tykiai, galintys varžyti ir riboti demokratinį procesą (plg. samprotavi- 
mus apie neopliuralizmą ir neomarksizmą 6 sk. ir samprotavimus apie 
Naująją dešinę 7 sk.). Jis neklausia, ar sisteminė pajamų, turto ir rinki- 
mosi galimybių asimetrija kartais nėra egzistuojančios rinkos santykių 
formos - minimaliai reguliuojamų kapitalistinės rinkos santykių - pa- 
sekmė. Jis taip pat nenagrinėja, ar viena konkreti laisvė - laisvė neribotai 
kaupti ekonominius išteklius - nevaržo visų piliečių galimybės naudo- 
tis laisve, t.y. lygiavertiškai dalyvauti politiniame procese. Nenagrinėti 
šio klausimo reiškia ignoruoti vieną iš svarbiausių grėsmių, kylančių 
laisvei šiuolaikiniame pasaulyje; šią grėsmę kelia ne lygybės reikalavi- 
mai, kaip tikėjosi tokie mąstytojai kaip de Tocgueville'is ir J. S. Millis, 
bet nelygybė, tokia didelė nelygybė, kuri gali pažeisti politinę laisvę ir 
demokratinę politiką (Dahl, 1985, p. 60; taip pat žr. p. 214-217). 

Be to, nors Fukuyama pateikia pastabų apie dvilypės globalios tvar- 
kos keliamus pavojus, jis beveik nenagrinėja klausimo, kokiu mastu 
nuosavybės ir kontrolės nelygybė ir aiški gyvenimo galimybių asimet- 
rija lemia interesų skirtumus, galinčius įžiebti vertybių, principų, įsi- 
tikinimų (t.y. ideologijos) susidūrimus tiek Vakaruose, tiek tarp Vakarų 
ir „besivystančio pasaulio“. Jis nepakankamai atsižvelgia į tai, kaip 
lengvai nacionaliniu ir tarptautiniu lygiu gali prasidėti kovos tarp skir- 
tingų „ideologinių“ aiškinimų, kokio pobūdžio yra egzistuojanti eko- 
nominė sistema ir kokios turėtų būti pageidautinos alternatyvios eko- 
nominės organizacijos formos. Pavyzdžiui, anaiptol nėra savaime aki- 
vaizdu, kad egzistuojanti ekonominė sistema gali sukurti minimalias 
gyvenimo sąlygas milijonams žmonių Afrikoje ir kitur - manoma, kad 
1993 m. jų buvo 27 milijonai (žr. UNDP, 1993), - tiems, kuriems iškilu- 
si bado mirties grėsmė, arba, tiesą sakant, minimalias gyvenimo sąly- 
gas visiems planetos gyventojams, susiduriantiems su galimu globali- 
niu atšilimu, ozono sluoksnio nykimu ir tebesitęsiančiu gyvybę palai- 
kančių gamtinių išteklių naikinimu. Anaiptol nėra savaime akivaizdu, 
kad egzistuojanti ekonominė sistema suderinama su liberaliu rūpes- 

čiu, jog visi asmenys būtų traktuojami kaip „laisvi ir lygūs“ (žr. D. Mil- 
ler, 1989). Kai nėra tokios darnos, galima įtarti, kad liberalizmo kriti- 
ka, ko gero, atsinaujins toliau ieškant „sąžiningesnės“ ir „saugesnės“ 
ekonominės tvarkos. 

Be to, pats Fukuyama silpnai aiškina galimas ideologinio konflikto 
priežastis. Palikime nuošalyje jo pateikiamą ideologijos apibūdinimą, 
kuris pats yra problemiškas (žr. J. B. Thompson, 1990), bet jo mėgini- 
mas paaiškinti nacionalizmo ir religinių sąjūdžių, ypač religinio fun- 
damentalizmo, gajumą yra neįtikimas. Pavyzdžiui, jis nelaiko Islamo 
politine ideologija remdamasis tuo, kad šis negali tapti visuotinai pa- 
trauklus, nes apeliuoja tik į musulmonišką pasaulį. Bet taip pateikia- 
mas, šis argumentas yra skurdus; juk toks samprotavimas tikrai priva- 
lo eiti prie išvados, kad paties liberalizmo nereikia laikyti politine ideo- 
logija, nes jis taip pat negali tapti visuotinai patrauklus; šiaip ar taip, 
jis daro ribotą poveikį musulmonų pasauliui, Kinijai ir t. t. Be to, ne- 
nagrinėjamos kai kurios neseniai Vakaruose prasidėjusio politinio gin- 
čo dėl tokių socialinių sąjūdžių kaip feministinis ir žaliųjų sąjūdžiai se- 
niausios priežastys. 

Galų gale Fukuyamos teiginiai apie „istorijos pabaigą“ yra nejįtiki- 
nami. Keliant šiuos teiginius, ignoruojama ne tik tai, kad Vakarų na- 
cionalinėje valstybėje, ir ne vien joje, ir toliau nepripažįstamas libera- 
lizmas ir liberalioji politinio gėrio samprata (žr. 9 ir 10 sk.), bet ir tai, 
kad mes negalime tvirtai Žinoti, kokios bus svarbiausios konflikto ir 
ideologinės kovos priežastys pasaulyje, kurį formuos ne vien aiškūs 
priežastiniai ryšiai ir patikimi institucinių pokyčių modeliai, bet ir at- 
sitiktiniai, netikėti ir neapčiuopiami ryšiai bei modeliai (žr. Himmel- 
farb, 1989). Tai, ką Žinome, daugiausia pagrįsta tuo, kas įvyko, - tuo, 
kas buvo, o ne tuo, kas bus. Šia ypatinga prasme Hegelį galima nu- 
kreipti prieš Fukuyamą; juk Hegelis priminė filosofams, kad „Miner- 
vos pelėda pradeda skraidyti tik temstant“ (Hegel, Teisės filosofijos ap- 
matai, p. 41). Negalime atmesti tikimybės, kad rasis naujos ortodoksi- 
nės doktrinos, turinčios potencialą mobilizuoti mases, gebančios legi- 
timuoti naujų rūšių režimus - geranoriškus ar autoritarinius (žr. Beet- 
ham, 1991). Viena iš ilgalaikių dvidešimtojo amžiaus pamokų tikrai turi 
būti ta, jog istorija nėra baigta, o žmonijos pažanga tebėra nepaprastai 

trapus laimėjimas, kad ir kaip ją apibrėžtume ir vertintume. Visiškai 
tikėtina, kad būsimosios kartos ginčysis dėl pačios demokratijos for- 
mos ir pavidalo. 


Ar vėl būtinas marksizmas 
ir demokratija „iš apačios“? 


Kaip parodėme ankstesniame skyriuje, liberalizmo teorija - tiek kla- 
sikinė, tiek ir šiuolaikinė — paprastai remiasi kaip prielaida tuo, ką rei- 
kia kruopščiai tyrinėti: būtent ar egzistuojantys vyrų ir moterų, dir- 
bančiosios, viduriniosios ir aukštosios klasių, juodųjų ir baltųjų bei įvai- 
rių etninių grupių santykiai leidžia realiai įgyvendinti formaliai pri- 
pažįstamas laisves. Jeigu tokie liberalai kaip Fukuyama rimtai žiūrėtų 
į tokius klausimus, jie galėtų pastebėti, kad yra gausybė žmonių, ku- 
riems sudėtinga išteklių ir gyvenimo galimybių stokos samplaika sis- 
temingai neleidžia aktyviai dalyvauti politiniuose ir pilietiniuose rei- 
kaluose. 

Nagrinėdamas tokio pobūdžio temas, Alexas Callinicosas, vienas 
energingiausių šių dienų klasikinio marksizmo gynėjų, teigia, kad li- 
beralioji demokratija sulaužė savo pažadus. Sekdamas Italijos politi- 
kos teoretiku Norberto Bobbio, šiuos pažadus jis supranta taip: (1) 
politinis dalyvavimas, (2) atskaitinga valdžia ir (3) laisvė protestuoti 
ir reformuoti (Callinicos, 1991, p. 108-109); plg. Bobbio, 1987, p. 42- 
44). Jo aiškinimu, „realiai egzistuojanti liberalioji demokratija nevyk- 
do visų trijų pažadų; jos skiriamasis bruožas yra iš esmės pasyvūs 
piliečiai (pavyzdžiui, daug turinčių balsavimo teisę piliečių nedaly- 
vauja rinkimuose); nyksta parlamentinės institucijos ir jas keičia ne- 
rinktos valdžios centrai (tipiški pavyzdžiai — biurokratinės valdžios, 
funkcionierių ir valstybinių saugumo tarnybų vaidmens didėjimas); 
ir esminiai struktūriniai valstybės veiklos, o konkrečiai, galimybių 
vykdyti dalines kapitalizmo reformas suvaržymai (pavyzdžiui, stip- 
rias socialinių reformų programas turinčios vyriausybės susiduria su 
nuolatine grėsme, kad kapitalas „pabėgs“ į užsienį) (Callinicos, 1991, 
p. 109). 

Esant šioms sąlygoms, Callinicosas siekia apginti ir iš naujo atgai- 
vinti klasikinę marksistinę tradiciją ir, konkrečiai, tiesioginės demokra- 
tijos modelį (IV modelis, p. 177). Jis aiškina, kad demokratija galinti 
kilti tik iš „apačios“, ją turi sukurti aktyvi ir savarankiška darbininkų 
klasė. Demokratinę alternatyvą liberaliajai demokratijai galima rasti, 
teigia Callinicosas, Marxo tekstuose ir „turtingoje dvidešimtojo am- 
žiaus sovietinės demokratijos, darbininkų tarybų tradicijoje“ (1991, 
p. 110). Šiuo požiūriu Sovietų Sąjungos istorijoje dominavusį staliniz- 
mą galima laikyti socializmo neigimu. Callinicosas interpretuoja stali- 
nizmą kaip kontrrevoliucinę jėgą, sukūrusią trečiojo dešimtmečio ga- 
le antidemokratinį valstybinio kapitalizmo režimą - režimą, kai vals- 
tybinė biurokratija savinosi pridėtinę vertę ir reguliavo kapitalo kau- 
pimą atlikdama kadaise turtingųjų klasių vaidintą vaidmenį. Staliniz- 
mas panaikino galimybę rastis radikaliai darbininkų demokratijai, 
trumpam įvestai Sovietų Sąjungoje 1917 m. spalį vadovaujant Leninui 
(žr. Leninas, Valstybė ir revoliucija). Todėl 1989 m. įvykusio stalinizmo 
žlugimo negalima laikyti, kaip tai daro Fukuyama, klasikinio mark- 
sizmo pralaimėjimu; Callinicosas pabrėžia, kad pralaimėjo autoritari- 
nis, iškreiptas marksizmas. 1989 m. laimėjo ne „demokratija“, bet ka- 
pitalizmas. Rytų Europos revoliucijų padarinys buvo tas, kad jos poli- 
tiškai perorganizavo valdančiąsias klases, nes leido techniniams, biu- 
rokratiniams Rytų Europos elitams visiškai integruoti savo ekonomi- 
kas į pasaulinę rinką ir padėjo pereiti nuo valstybinio prie globaliai 
integruoto kapitalizmo (Callinicos, 1991, p. 58). 

Callinicosas puola formulę marksizmas = leninizmas = stalinizmas. 
Jis teigia, kad stalinizmą skiria nuo Marxo ir Lenino „kokybinis lūžis“ 
(1991, p. 16). Nei Marxo teorija, nei Lenino praktika nesankcionavo sis- 
temos, kuriai būdingas ne tik vieno asmens valdymas, bet ir „hierar- 
chiškai organizuota visų socialinio, politinio, ekonominio ir kultūrinio 
gyvenimo aspektų kontrolė, vykdoma siauros oligarchijos, įsikūrusios 
partijos ir valstybės aparato viršūnėje“ (1991, p. 15). Be to, klasikinė 
marksistinė tradicija turi potencialą, leidžiantį paaiškinti stalinistinių 
režimų galą. Psak Callinicoso, itin reikšmingos trys temos. Pirma, Mar- 
xo darbai, kuriuos smarkiai praturtino ir padarė subtilesnius vėlesni 
mokslininkai marksistai, paaiškina epochinės reikšmės transformaci- 

jas. Jos aiškinamos bręstančiu pamatiniu konfliktu tarp gamybinių jė- 
gų ir gamybinių santykių bei konfliktu tarp klasių, o pastarasis tiek 
medijuoja, tiek ir sustiprina pirmąjį konfliktą (plg. 4 sk.). Šis aiškini- 
mas duoda būtinas prielaidas, leidžiančias suprasti nuoseklų stalinis- 
tinės santvarkos žlugimą. 

Antra, trockininkų darbai yra pagrindas suprasti specifinę staliniz- 
mo prigimtį ir evoliuciją (žr. Cliff, 1974). Konkrečiai, „valstybinio ka- 
pitalizmo“ sąvoka atskleidžia stalinistiniams režimams būdingus prieš- 
taravimus tarp išnaudotojiškos viešpataujančios klasės, vadovaujančios 
biurokratijai ir valstybinėms įmonėms, ir dirbančiųjų klasių, iš kurių at- 
imta galimybė bent kiek veiksmingiau kontroliuoti gamybines jėgas. 
Kaip tik šis prieštaravimas sukėlė stalinistinių režimų „neišvengiamą 
krizę“. Nors krizė buvo laikinai įveikta integruojant Centrinės ir Rytų 
Europos ekonomikas į pasaulinę kapitalistinę santvarką, pastarosios 
prieštaravimai, ko gero, ateityje sukurs dar didesnį ekonominį ir socia- 
linį nestabilumą. 

Galų gale klasikinis marksizmas, iškeliantis žmogaus išlaisvinimo 
projektą, Vakaruose ir Rytuose yra egzistuojančių klasinių santvarkų 
alternatyva. Gindamas socializmo kaip „dirbančiosios klasės išsilais- 
vinimo“ doktriną, klasikinis marksizmas palaiko viziją „turinčio savi- 
monę nepriklausomo milžiniškos daugumos sąjūdžio, tarnaujančio mil- 
žiniškos daugumos interesams“, kaip kadaise rašė Marxas. Tai yra „so- 
cializmo iš apačios“ vizija, visiškai prieštaraujanti tiek SSSR ir Rytų blo- 
ke vyravusiai valdymo formai, tiek sumenkusioms liberalių Vakarų de- 
mokratijoms (Callinicos, 1991, p. 18). Nei valstybinis socializmas, nei 
liberalioji demokratija negali pasiūlyti politinės programos, leidžian- 
čios išlaisvinti demos galias. Tą patį galima pasakyti apie dalyvauja- 
mosios demokratijos programą, kuri galiausiai nesugebėjo paliesti eko- 
nominės kapitalo galios, taigi ir didžiausios kliūties demokratinės po- 
litikos transformacijai. Nors tokie mąstytojai kaip Macphersonas ir Pa- 
teman darė nuolaidų liberalizmui, Callinicosas mano, kad klasikinė 
marksistinė sistema tebėra reikšminga šiuolaikinėmis sąlygomis visais 
esminiais atžvilgiais (plg. p. 302-309). 

Šiuolaikinės epochos skiriamasis bruožas yra bendra suvienyta eko- 
nominė sistema, kuriai būdingi išnaudojimas ir nelygybė (Callinicos, 

1991, p. 134). Kitaip negu skelbia susibalansuojančios rinkos mitas, „re- 
aliai egzistuojančiam kapitalizmui“ būdinga: ekonominės galios kon- 
centravimas ir centralizavimas; atskirų nacionalinių valstybių nebekon- 
troliuojamų korporacijų augimas; ciklinės krizės, susijusios su perpro- 
dukcija, anarchija ir švaistymu; skurdas Vakarų svarbiausiose šalyse ir 
milžiniškas gyvenimo galimybių atotrūkis tarp Vakarų ir kitų pasau- 
lio regionų; nekontroliuojamo kapitalistinio kaupimo sukeliami šaluti- 
niai gyvybei pavojingi padariniai, pavyzdžiui, globalinis atšilimas (Cal- 
linicos, 1991, p. 98-106). Callinicoso vertinimu, „kapitalizmas yra pa- 
smerktas“; laikas sugrįžti prie klasikinio marksistinio tiesioginės demo- 
kratijos projekto (p. 106, 134-136). 


Kaip parodėme 3 skyriuje, devynioliktame ir dvidešimtame amžiais 
liberalizmo tradicijai buvo būdinga politikos sritį dažnai tapatinti su 
valdžios pasauliu ir piliečių santykiu su juo. Kai šitaip daroma ir kai 
politika atskiriama nuo ekonomikos arba kultūros, tada paprastai iš aki- 
račio iškrinta daugybė politikai svarbiausių dalykų. Marksizmas buvo 
tokios nuostatos kritikos avangarde: jis aiškino, kad liberalizmas neleis- 
tinai depolitizavo pagrindinį šiuolaikinės galios šaltinį - privatinę ga- 
mybos priemonių nuosavybę. Ši kritika, kaip teisingai pabrėžia Calli- 
nicosas, kelia svarbius klausimus, ir pirmiausia klausimą, ar gamybi- 
nius santykius ir rinkos ekonomiką galima apibūdinti kaip nepolitinius, 
vadinasi, klausimą, ar ekonominės galios ir valstybės tarpusavio ryšiai 
nėra politikos sudedamoji dalis. Tačiau ši kritika taip pat kelia sunku- 
mų postuluodama (net ir subtiliau) tiesioginį politikos ir ekonomikos 
ryšį. Aiškindamas politiką kaip ekonominės ir klasinės galios išraišką 
ir atmesdamas politikos kaip veiklos si generis sampratą, pats mark- 
sizmas linksta marginalizuoti arba pašalinti iš politikos tam tikro tipo 
klausimus: iš esmės visus klausimus, kurių negalima laikyti klasinės pri- 
gimties reiškiniais, - tai aiškiai teigė dalyvaujamosios demokratijos gy- 
nėjai (žr. 7 sk.). 

Viena svarbiausių problemų, kurias kelia toks kaip Callinicoso po- 
žiūris, susijusi su klausimais, kurie iškyla, kai kapitalistinė santvarka 
traktuojama kaip viską apimanti visuma, iš principo įkūnijanti visus so- 
cialinio, politinio ir kultūrinio gyvenimo aspektus. Kai kurie instituci- 

nio reguliavimo mechanizmai (pavyzdžiui, šiuolaikinė valstybių siste- 
ma, atstovavimo principas) ir kai kurie socialinių santykių tipai (pavyz- 
džiui, lyčių nelygybė ir etninė diskriminacija) egzistavo iki moderniojo 
kapitalizmo, 0 jų vaidmuo formuojant ir struktūrinant politiką tebėra 
svarbus (žr. Held, 1995, 2 dalis). Viena iš čia kylanti implikacija yra tai, 
kad gamybos ir klasinės analizės sąvokos pernelyg varžo. Reikia atsi- 
sakyti teiginio apie gamybos ir klasinių santykių pirmumą, nors šito 
nereikia suprasti taip, tarsi klasės ir klasinio konflikto analizė yra ne- 
reikšminga (žr. S. Hall et al., 1992). 

Reikia iškelti dar tris papildomus klausimus. Jeigu ne visus intere- 
sų skirtumus galima traktuoti kaip klasinius ir jeigu nuomonių skirtu- 
mus, pavyzdžiui, kaip skirstyti išteklius, lemia įvairios interpretacijos 
ir nevienoda žmonių visuomeninė padėtis, tai svarbu sukurti instituci- 
nę erdvę, kurioje būtų galima kurti alternatyvias politines strategijas ir 
programas bei dėl jų diskutuoti, o tai ir stengėsi daryti daugelis Cen- 
trinės ir Rytų Europos sąjūdžių nuo 1989 m. Išties sunku suprasti, kaip 
piliečiai, neturėdami tokios erdvės, galėtų aktyviai dalyvauti lemiant 
jų susivienijimo sąlygas. Politika - tai ir diskusija bei derybos dėl vals- 
tybės politikos, o tokia diskusija ir derybos negali vykti remiantis vi- 
siškai nešališkais ir objektyviais kriterijais, nes tokių nėra (žr. p. 151). 
Vadinasi, reikia apibrėžti ir detalizuoti demokratinių ir atstovaujamų- 
jų institucijų formą ir pobūdį. Juk be šito negalima tinkamai atskirti vie- 
šųjų svarstymų ir sprendimų priėmimo sričių. Liberalų domėjimąsi 
klausimu, kaip garantuoti kritikos ir veikimo, t.y. pasirinkimo ir įvai- 
rovės, laisvę politinės valdžios akivaizdoje marksizmas nuosekliai nu- 
vertino, nors tai anaiptol nereiškia, kad tradicinis liberalus problemos 
formulavimas yra visiškai patenkinamas (žr. toliau). 

Tačiau tai nereiškia, kad Marxo komunizmo samprata reikalauja už- 
gniaužti visus individualius skirtumus (plg. Callinicos, 1993). Kai kurie 
Marxo teorijos aspektai kelia susižavėjimą, ypač jo siekis, kad „laisvas 
kiekvieno vystymasis“ būtų suderinamas su „laisvu visų vystymusi 
Tačiau Marxo politinė teorija nė iš tolo nėra tinkamas pagrindas ginti šį 
idealą. Pakartokime dar kartą, kad problemą sukuria nesugebėjimas 
traktuoti politikos kaip autonomiškos srities. Kaip pažymėjome anks- 
čiau, marksizmas neatsitiktinai sistemiškai neaiškina „valstybinės val- 

džios“ prigimties, teisėtų pretenzijų į valdžią, centralizuotos politinės 
valdžios keliamų pavojų ir atskaitomybės problemos. Šias problemas, 
sudarančias šiuolaikinės liberalios minties branduolį, marksizmas pakei- 
tė klasinių santykių kaip visuomenės varomosios jėgos tyrinėjimais. 
Klausimas, kaip reikia suprasti „individualius skirtumus“, juos išryškin- 
ti ir puoselėti, griežtai ignoruojamas. Callinicosas tiki, kad nors sociali- 
niai konfliktai išliks ir komunizmo sąlygomis, jie nebebus tokie įnirtin- 
gi, nes, „panaikinus skurdą ir nelygybę“, bus lengva derėtis ir juos iš- 
spręsti. Net sutinkant su Callinicoso išlyga, kad pokapitalistinėje sant- 
varkoje nebus didelių materialinės padėties skirtumų, šis požiūris 
neatrodo labai įtikinamas. Kaip ir Fukuyamos „istorijos pabaigos“ ver- 
sija, šis aiškinimas numato politikos pabaigą. Ši pabaiga reikštų, kad iš- 
nyks dideli interesų ir interpretacijų skirtumai, kuriuos galėtų lemti na- 
cionalizmas, religija, tokie sąjūdžiai kaip feminizmas ir virtinė kitų prie- 
žasčių - nuo nelygaus vystymosi ir atsitiktinių rezultatų iki nelauktų 
problemas apeliuojant į tai, kad juos padės išspręsti plėtojami revoliu- 
ciniai „demokratinės savivaldos“ mechanizmai. Būtent ką, kur ir kaip? 

Šio argumentavimo išvada ta, kad stalinizmo nereikia interpretuo- 
ti tiesiog kaip nukrypimo nuo marksistinio projekto, kaip visiškai ats- 
kiro ir savito politinio reiškinio. Matyt, jis yra marksistinių kategorijų 
„gelminės struktūros“ rezultatas - nors jokiu būdu ne vienintelis įma- 
nomas rezultatas. Šios kategorijos pabrėžia lemiamą klasės svarbą, uni- 
versalų proletariato požiūrį ir politikos, tiesiogiai siejamos su gamyba, 
sampratą. Kitų socialinės struktūros formų, bendrijos, atstovavimo, ta- 
patumo, intereso ir žinojimo reikšmė politikai smarkiai nuvertinama. 
Šis argumentas nereiškia, kad stalinizmas buvo neišvengiamas 1917 m. 
revoliucijos rezultatas; revoliucijos likimą lėmė daug sudėtingų sąlygų. 
Tačiau jis parodo, kad marksizmas nesuprato liberalizmo ir liberalio- 
sios demokratijos rūpinimosi valstybinės valdžios forma bei jų siekio 
apriboti šią valdžią, ir šis klaidingas supratimas yra neatimama klasiki- 
nės marksistinės politinės teorijos dalis (plg. Hont, 1994). Be to, šis klai- 
dingas supratimas suponuoja daug padarinių turinčias išvadas, kaip 
derėtų suprasti politiką, demokratiją ir politinio atstovavimo pobūdį. 

Argumentas, kad Sovietų Sąjungoje žlugo tiesiog stalinizmas, arba 
valstybinio kapitalizmo režimas, yra labai problemiškas. Šis įspūdis su- 

stiprėja pagalvojus, kad žlugo ne kapitalizmo, o to, ką aš vadinu „vals- 
tybės administruojamu socializmu“, viena iš formų. Yra keli skirtingi 
valstybės administruojamo socializmo tipai nuo buvusio Rytų bloko 
valstybinio socializmo visuomenių iki Vakarų socialdemokratinių re- 
žimų, kurie orientavosi į nacionalizacijos ir valstybinės nuosavybės pro- 
gramas. Nors tarp šių tipų esama svarbių skirtumų, kurių aš jokiu bū- 
du nenoriu sumenkinti, jiems būdingi ir tam tikri bendri elementai - 
visus galima sieti su centralizuotai valdomomis biurokratinėmis insti- 
tucijomis. Valstybės administruojamo socializmo programa prarado sa- 
vo (radikalų) patrauklumą būtent todėl, kad ji nepajėgė, be kitų daly- 
kų, pripažinti pageidautinos valstybės veikimo formos ir ribų - būtent 
tai pažymėjo liberalai ir neoliberalai (žr. p. 123-130, 310-313). 

Apskritai teorinė ir praktinė „socializmo krizė“ reiškia daug dau- 
giau negu „stalinizmo krizę“. Socializmo ir demokratijos santykį rei- 
kia apmąstyti iš naujo. Aš kėliau mintį, kad yra svarių teorinių ir prak- 
tinių priežasčių būti skeptiškiems dėl kai kurių pagrindinių tradicinio 
socialistinio projekto elementų. 


Apibendrinimas: politinio gėrio klausimas 


Rytų Europos revoliucijos, be abejonės, atvertė naują istorijos pus- 
lapį. Sovietinės imperijos žlugimas ir komunizmo atsitraukimas visoje 
Europoje buvo svarbiausi ne tik dvidešimto amžiaus, bet, ko gero, ir 
visos moderniosios istorijos įvykiai. Permainos nuvilnijo per politines 
institucijas ir keitėsi įprastiniai įsitikinimai visame pasaulyje. 

Įvairios revoliucijų ir jų poveikio šiuolaikiniam pasauliui interpre- 
tacijos atspindi bent jau vieną dalyką: istorija nesibaigė, o ideologija ne- 
mirė. Liberalizmas ir marksizmas, kurių ištakų galima rasti jau moder- 
nybės raidą nulėmusiuose įvykiuose, tebėra aktyvios tradicijos. Aišku, 
dabar matome liberalizmo kilimą, bet marksizmas - įvairūs jo varian- 
tai - dar neišsisėmė, ir tai dar kartą patvirtino milžiniška parama Ko- 
munistų partijai per 1996 m. birželio Rusijos prezidento rinkimus. Vis 
dėlto teigiau, kad esminiais aspektais abi tradicijos turi trūkumų. 

Vienas iš šių aspektų yra klausimas, kaip suprasti politinį gėrį arba 
kas yra „geras gyvenimas“ šiuolaikinės politikos supratimu. Tai klau- 
simas, kuriuo Fukuyama ir Callinicosas turi ką pasakyti (tiesiogiai ar 

netiesiogiai), todėl jį iškėlus galima apibendrinti kai kurias ankstesniuo- 
se šio skyriaus skirsniuose dėstytas mintis. 

Fukuyamos nuomone, geras gyvenimas kuriamas tolydžio perfor- 
muojant šiuolaikinį pasaulį pagal liberalius principus. Politinis, kaip ir 
ekonominis, gyvenimas yra arba turi būti asmens laisvės ir iniciatyvos 
reikalas, ir kuo labiau įgyvendinama ši laisvė ir iniciatyva, tuo pagrįs- 
čiau galima teigti, jog politinis gėris buvo pasiektas. Individas iš esmės 
yra šventas ir neliečiamas, o laisvas ir lygus jis yra tiek, kiek gali siekti 
ir mėginti įgyvendinti paties pasirinktus tikslus ir asmeninius interesus. 
Vienodą teisingumą individams galima garantuoti, jeigu pirmiausia ger- 
biama individų teisė į tam tikras teises arba laisves ir visi individai ly- 
gūs prieš įstatymą. Svarbiausias dalykas - tai sukurti ir apginti - Vaka- 
ruose ir Rytuose, Šiaurėje ir Pietuose - visuomenę, kurioje galėtų kles- 
tėti „laisvi ir lygūs“ individai, patiriantys kuo mažiau politinių kliūčių. 

Priešingai, Callinicosas ir apskritai klasikiniai marksistai gina kaip 
pageidaujamus tam tikrus socialinius arba kolektyvinius tikslus ir prie- 
kį požiūriui, kad šias vertybes gali įgyvendinti individai, kurie „lais- 
vos rinkos“ ekonomikoje praktiškai palikti jų pačių likimui, ir ribota ar- 
ba minimali valstybė. Lygybės, laisvės ir teisingumo negalima įgyven- 
dinti visuomenėje, kurioje dominuoja privati turto nuosavybė ir kapi- 
talistinė ekonomika; šiuos idealus galima įgyvendinti tik kovojant už 
gamybos priemonių suvisuomeninimą, t.y kovojant už tai, kad būtų 
įtvirtintas kolektyvinės nuosavybės principas ir visuomenės kontrolę už- 
tikrinančios procedūros. Tik tai galiausiai gali garantuoti, kad „laisvas 
kiekvieno vystymasis“ bus suderinamas su „laisvu visų vystymusi“. 

Nors Centrinės ir Rytų Europos revoliucijos iškėlė demokratiją į po- 
litikos avangardą visuose pasaulio regionuose, tiek Fukuyama, tiek Cal- 
linicosas demokratijos patrauklumą ir pobūdį vis dar vertina klaidin- 
gai“. Fukuyamos politiniuose raštuose demokratiją vis dėlto užgožia pa- 


*1975 m. bent jau 68 procentus visų šalių buvo galima pagrįstai vadinti autoritari- 
nėmis; 1995 m. pabaigoje beveik 75 procentai šalių buvo sukūrusios konkurencinių rin- 
kimų procedūras ir pripažinusios kai kurias formalias politinių ir pilietinių teisių garan- 
tijas. Dabartiniu metu liberalių demokratijų skaičius, atrodo, sparčiai auga. Šis transfor- 

brėžiamos jo ginamos individualistinės politinės, ekonominės ir etinės 
doktrinos (plg. Fukuyama, 1995). Demokratinės atskaitomybės klausi- 
mas ir problema yra antriniai dalykai, palyginti su individualios lais- 
vės imperatyvu susidūrus su politiniu reguliavimu. Callinicoso veika- 
luose klasės, klasinio konflikto ir gamybos kategorijos šalina būtinybę 
išsamiai analizuoti demokratiją. Nors demokratija dabar konsolidavo- 
si, įprasta į ją apeliuoti politiniame diskurse, jos praktiškai visuotinai 
„šaukiasi“ politiniai dvidešimtojo šimtmečio pabaigos režimai, šiems 
mąstytojams ji nebuvo politinių svarstymų ir teorinių analizių pagrin- 
dinis objektas. Nei liberaliosios demokratijos šlovinimas, nei jos kaip 
grynai formalaus mechanizmo ar „tuščio kiauto“ neigimas nėra tinka- 
mas būdas norint įvertinti jos pranašumus ir trūkumus. Demokratija 
suteikia „legitimumo aurą“ šiuolaikiniam politiniam gyvenimui. Vis 
dėlto taip ir nėra aišku, kokiomis sąlygomis politinius režimus galima 
pagrįstai laikyti teisėtais ir kada galima pagrįstai pretenduoti į demo- 
kratijos mantiją. Baigiamojoje šios knygos dalyje aš preliminariai im- 
siuosi šios problemos ir pateiksiu kai kurių minčių, kodėl demokratija 
tokia svarbi dabartiniu laikotarpiu ir ką ji galėtų reikšti šiandien. Nag- 
rinėdamas šiuos klausimus viliuosi geriau nušviesti „demokratinio gė- 
rio“ prasmę šiuolaikinėje politikoje. 


macijos procesas prasidėjo aštuntojo dešimtmečio viduryje pietinėje Europoje ir plito į 
Lotynų Ameriką, Azijos ir piečiau nuo Saharos esančias Afrikos šalis, Rytų Europą ir 
buvusią Sovietų Sąjungą devintajame dešimtmetyje ir dešimtojo dešimtmečio pradžio- 
je. Išsamų lyginamąjį šio proceso aiškinimą žr. David Potter, et al. (1997). 

DEMOKRATINĖ AUTONOMIJA 


Ginčas dėl demokratijos šiuolaikinės reikšmės sukūrė nepaprastą de- 
mokratijos modelių įvairovę nuo technokratinių valdžios vizijų iki so- 
cialinio gyvenimo, kuriam būtų būdingas platus politinis dalyvavimas, 
sampratų. Nagrinėjant šių skirtumų ir prieštaravimų keliamus klausi- 
mus, trečioje dalyje bus mėginama apmesti dar vienos demokratijos 
sampratos kontūrus. Ar toks mėginimas pagrįstas? 

Kritiškai įvertinti egzistuojančius demokratijos modelius ir formu- 
luoti alternatyvias pažiūras svarbu dėl kelių priežasčių. Pirma, mes ne- 
galime nedalyvauti politikoje, nors daug žmonių šito siekia. Ar mes at- 
virai pripažįstame besilaiką tam tikro politinio požiūrio, ar ne, mūsų 
veikla įsprausta į konkrečius valstybės ir visuomenės rėmus, kuriuose 
mes veikiame. Apatiškų Žmonių veiksmai nėra nepolitiniai, jie tiesiog 
viską palieka taip, kaip yra. Antra, jeigu norime imtis demokratijos pro- 
blemų, tai privalome pagalvoti, kodėl daugeliui žmonių beveik pakan- 
ka paties fakto, kad koks nors teiginys būtų pripažintas „politiniu“, ir 
jie akimirksniu pradeda abejoti tuo teiginiu. Politika šiandien dažnai 
siejama su savanaudišku elgesiu, veidmainiškumu ir „viešųjų ryšių“ 
veikla - politikos paketų pardavinėjimu. Šis požiūris į politiką proble- 
miškas todėl, kad nors jis gana suprantamas, šiuolaikinei visuomenei 
iškylantys sunkumai nebus įveikti atsisakius politikos, jie bus įveikti tik 
taip plėtojant ir transformuojant „politiką“, kad ji mums leistų efekty- 
viau kurti ir organizuoti žmonių gyvenimą. Mes neturime galimybės 
rinktis „ne politiką“. 

Trečia, skepticizmas ir cinizmas politikos atžvilgiu nebūtinai yra 
neišvengiami politinio gyvenimo faktai. Kai pateikiami patikimi ir gy- 

vybingi alternatyvūs „valdančių institucijų“ modeliai ir parodoma, 
kaip galima juos susieti su socialiniame ir politiniame gyvenime pa- 
tiriamais ir pasikartojančiais sisteminiais sunkumais, sukuriama gali- 
mybė įveikti nepasitikėjimą politika. Politinė vaizduotė, leidžianti kur- 
ti alternatyvias sanklodas, yra esminis dalykas norint pakeisti išblu- 
kusį politikos įvaizdį. Ketvirta, mūsų negali tenkinti egzistuojantys 
demokratinės politikos modeliai. Visoje šioje knygoje matėme, kad yra 
svarių priežasčių paprasčiausiai atmesti bet kurį iš dabartinių mode- 
lių — klasikinį ar šiuolaikinį. Politinės minties tradicijų įvairovė turi 
mus kažko išmokyti, o polinkis tiesiog lyginti arba priešpriešinti po- 
žiūrius nieko neduoda. Toliau plėtojama viena iš strategijų, leidžian- 
čių pranokti dabartinius ginčus tarp įvairių požiūrių. Svarbu pabrėžti, 
kad samprata, kuri bus išdėstyta, nepretenduoja pateikti glaudžiai su- 
sijusių, aiškių idėjų viseto; veikiau tai yra virtinė pasiūlymų tolesniam 
tyrinėjimui. Tai mėginimas pateikti įtikinamą atsakymą į klausimą: 
ką demokratija turėtų reikšti šiandien? Atsakymas bus dviejų dalių. 
Pirmoje dalyje nagrinėjami argumentai, susiję su vyraujančia mūsų 
laikų politine asociacija - nacionaline valstybe. Ši asociacija, žinoma, 
buvo modernaus demokratinio diskurso pagrindas nuo liberaliosios 
demokratijos užuomazgų. Bet ar ji viena gali ir toliau būti politinio 
gyvenimo centras - tai klausimas, kurį vis labiau skatina kelti stiprė- 
jantys regioniniai ir globaliniai ryšiai bei jėgos - nuo gamtinės aplin- 
kos pokyčių iki vis didėjančio ekonominio gyvenimo regionizavimo 
ir globalizavimo. Šiame skyriuje bus nagrinėjamas klausimas, ką de- 
mokratija turėtų reikšti šiandien nacionalinės valstybės kontekste, ir 
plėtojamas modelis, kurį vadinu „demokratine autonomija“ (modelis 
IXa). Kitame skyriuje bus abejojama, ar pakanka šių prielaidų, ir bus 
mėginama hipotetiškai nagrinėti, kaip nacionalinių valstybių demo- 
kratiją reikėtų papildyti regioniniais ir globaliniais demokratiniais su- 
sivienijimais. Šią sampratą vadinu „kosmopolitine demokratija“ (mo- 
delis IXb). Modelius IXa ir IXb galima laikyti dviem tos pačios sam- 
pratos aspektais. Tačiau norint, kad šie aspektai galų gale atrodytų 
įtikinamai, reikia juos pagrįsti kur kas išsamiau, negu čia galime tai 
padaryti (platesnį šių problemų aiškinimą žr. Held, 1995, ypač III ir 
IV dalis). 

Šį skyrių pradedame klausimu, kodėl demokratija tebėra patraukli 
ir kodėl tebėra taip ginčijama ši idėja. Šiame fone nagrinėjami įvairių 
demokratinės politinės teorijos tradicijų teiginiai ir kontrteiginiai sie- 
jant juos su bendromis šioms tradicijoms problemomis - jų esmė yra 
laisvės arba autonomijos prigimtis ir tai, kaip ši vertybė sutaikoma su 
kitais svarbiais politiniais interesais. Čia keliama mintis, kad šiuolai- 
kinio demokratinio projekto pagrindas yra bendrasis principas - jį va- 
dinu „autonomijos principu“. Jis gali būti atramos taškas norint sugal- 
voti ir pateikti naują ir pagrįstesnį demokratijos aiškinimą. Tačiau šį 
principą reikia sieti su įvairiomis jo taikymo sąlygomis, būtent su ins- 
tituciniais ir organizaciniais reikalavimais, jeigu norima jį visiškai įgy- 
vendinti politiniame gyvenime. Argumentuojama, kad nė viena iš pa- 
grindinių moderniosios demokratinės minties tradicijų negali iki galo 
atskleisti šių sąlygų. Nagrinėjant, kokios galėtų būti šios sąlygos, 9 sky- 
riuje dėstoma nauja demokratinės valstybės samprata, kuri toliau plė- 
tojama 10 skyriuje atsižvelgiant į tarptautinius ir transnacionalinius ry- 
šius ir procesus. 


Demokratijos patrauklumas 


Demokratijos patrauklumą iš dalies lemia tai, kad atsisakoma iš 
principo pripažinti bet kokią politinio gėrio sampratą, išskyrus tą, pa- 
sak kurios, tai gali būti tik pačių „Žmonių“ kuriamas gėris. Nuo tau- 
tos suvereniteto elementų diegimo ankstyvosiose savivaldžiose res- 
publikose iki įvairių kovų siekiant įgyvendinti tikrai visuotinę balsa- 
vimo teisę devynioliktame ir dvidešimtame šimtmečiuose didesnės at- 
skaitomybės viešajame gyvenime šalininkai stengėsi rasti patenkina- 
mų būdų, padedančių autorizuoti ir kontroliuoti politinius sprendi- 
mus. Buvo aiškinamasi, kaip atsikratyti monarchų, kunigaikščių, ly- 
derių arba „ekspertų“ galios nulemti politinius rezultatus ir pagrįsti 
sutikimo „testus“ apibrėžiant viešuosius reikalus ir interesus. Rytų 
Europos revoliucijų metu apsisprendimo ir sutikimo su valdžios 
veiksmais principai vėl metė iššūkį „vieno asmens“, o šiais konkre- 
čiais atvejais - „vienos partijos“ valdymui. Demokratija buvo vėl iš- 

aukštinta kaip priemonė, padedanti varžyti valstybės galias, tarpinin- 
kauti konkuruojantiems individualiems ir kolektyviniams projektams 
ir įtvirtinti atskaitomybę už svarbiausius politinius sprendimus. Be to, 
manoma, kad tapatumų, kultūrinių formų ir interesų, kurie visi gal- 
būt suponuoja skirtingas preskriptyvines tvarkas, pliuralizmo nulem- 
tomis politinėmis sąlygomis demokratija yra pakantos skirtumams ir 
derėjimosi dėl jų pagrindas. 

Kituose dviejuose skyriuose aš teigiu, kad demokratiją reikia suvokti 
kaip privilegijuotą politinio gėrio sampratą, nes ji siūlo - bent jau te- 
oriškai — politikos ir gyvenimo formą, kuri turi sąžiningų ir teisingų bū- 
dų derėtis ir ginčytis dėl vertybių. Demokratija yra vienintelis „didy- 
sis“ arba „meta“ naratyvas, galintis teisėtai įrėminti ir atriboti konku- 
ruojančius šiuolaikinės epochos „naratyvus“. Bet kodėl būtent taip tu- 
ri būti? Kuo reikšminga demokratija epochoje, kai vieni mano, kad ji 
reprezentuoja paskutinį istorijos tašką, o kiti mano, kad dabartine sa- 
vo forma ji yra apgaulė? 

Demokratijos idėja svarbi todėl, kad ji nėra tiesiog viena iš daugelio 
vertybių, tokių kaip laisvė, lygybė ar teisingumas, bet yra vertybė, ga- 
linti sieti konkuruojančius preskriptyvinius siekius ir juos medijuoti. Ji 
yra vadovaujanti orientacija, galinti padėti kurti pagrindą apibrėžtiems 
santykiams tarp skirtingų normatyvinių siekių. Demokratija nereiškia 
sutarimo dėl įvairių vertybių; ji, ko gero, nurodo, kokiu būdu galima 
sieti vienas vertybes su kitomis ir leisti vertybinius konfliktus spręsti 
jų dalyviams viešame procese, kurį lemtų tik tam tikros sąlygos, turin- 
čios apsaugoti paties šio proceso kontūrus ir formą. Čia glūdi kiti jos 
patrauklumo elementai. 

Reikia pabrėžti, kad mėginimas išplėtoti demokratinę politinio gė- 
rio sampratą — „geras gyvenimas“ apibrėžiamas „laisvomis ir lygio- 
mis“ politinio įsitraukimo sąlygomis - nesiūlo panacėjos nuo visų ne- 
teisybių, blogybių ir pavojų (plg. Giddens, 1993). Bet jis duoda svarių 
argumentų ginti viešą dialogą ir sprendimų priėmimo procesą, kai 
sprendžiami visiems rūpimi klausimai, ir nurodo institucinius jo plėt- 
ros kelius. Aš įrodinėju ne tai, kad „demokratija“ yra atsakymas į vi- 
sus klausimus - anaiptol ne, - bet tai, kad galima manyti, jog tinka- 
mai nušviesta ir detalizuota demokratija kloja pamatą permainų prog- 

ramai, kuri suteiks geresnių galimybių svarstyti, diskutuoti ir spręsti 
aktualius, esminius klausimus, negu tai būtų galima daryti esant kito- 
kioms santvarkoms. Kaip reikia suprasti šią nuostatą? Iš pradžių aš 
nagrinėsiu šį klausimą iš naujo aptardamas kai kuriuos svarbiausius 
šiuolaikinių liberalų, ypač Naujosios dešinės mąstytojų bei jų kritikų 
teiginius, kuriems daugiausia dėmesio skyrėme septintame ir aštun- 
tame skyriuose. Po to svarstymą praplėsime ir aptarsime kitas šioje 
knygoje nagrinėjamas tradicijas. Per visą šį svarstymą mano pasirink- 
tas požiūris reikš mėginimą iš naujo rekonceptualizuoti klausimą, sie- 
jantį daugelį politinės minties krypčių - klausimą, kaip galima sutai- 
kyti individualų ir kolektyvinį apsisprendimą, - ir parodyti, kad šių 
krypčių aspektus privalu integruoti į alternatyvią nuostatą norint mė- 
ginti geriau išspręsti šį pamatinį klausimą. 


Autonomijos principas 


Šių laikų liberalūs mąstytojai apskritai laisvės ir lygybės tikslus sie- 
jo su individualistinėmis politinėmis, ekonominėmis ir etinėmis dok- 
trinomis. Jų nuomone, moderni demokratinė valstybė turi sukurti bū- 
tinas sąlygas, kad piliečiai įgyvendintų savo interesus; ji turi palaikyti 
teisės valdžią stengdamasi apsaugoti ir puoselėti individų laisvę, kad 
kiekvienas asmuo galėtų siekti savo tikslų, nors niekas negalėtų primesti 
kitiems savosios „gero gyvenimo“ vizijos. Žinoma, ši nuostata buvo pa- 
grindinis liberalizmo principas nuo Locke'o laikų: valstybė egzistuoja 
tam, kad saugotų piliečių teises ir laisves, 0 jie, šiaip ar taip, yra ge- 
riausi savo interesų vertintojai; valstybė yra našta, kurią turi nešti in- 
dividai, kad įgyvendintų savo tikslus; privalo būti apribotas valstybės 
mastas ir suvaržyti jos praktiniai veiksmai, kad būtų garantuota di- 
džiausia įmanoma kiekvieno piliečio laisvė. Liberalizmui rūpėjo ir rū- 
pi kurti bei ginti visuomenę, kurioje „laisvi ir lygūs“ individai galėtų 
klestėti būdami mažiausiai politiškai varžomi!. 


! Jeigu nenurodoma kitaip, terminas „liberalizmas“ čia vartojamas plačiąja prasme 
ir juo žymimas tiek liberalizmas nuo Locke'o laikų, tiek ir liberalioji demokratija. 

Priešingai, socialistinės orientacijos mąstytojai nuo marksistų iki 
Naujosios kairės gynė tam tikrų socialinių arba kolektyvinių priemo- 
nių ir tikslų svarbą. Jiems nuoširdžiai siekti laisvės ir lygybės reiškia 
atmesti požiūrį, kad šias vertybes „laisvosios rinkos“ ekonomikoje ir 
minimalioje valstybėje gali įgyvendinti praktiškai savo pačių likimui 
palikti žmonės. Šias vertybes galima įtvirtinti tik per kovas siekiant 
sudemokratinti visuomenę ir valstybę, tai yra įtvirtinti procedūras, lai- 
duojančias maksimalią atskaitomybę. Tik atskaitomybė gali garantuo- 
ti, kad silpnės visos prievartinės valdžios formos, o žmonės galės vys- 
tytis kaip „laisvi ir lygūs“. Nors Naujosios kairės mąstytojai daugeliu 
atžvilgių skiriasi nuo tradicinių marksistinių autorių, juos sieja pastan- 
gos atskleisti sąlygas, kuriomis „laisvas kiekvieno vystymasis“ būtų 
suderinamas su „laisvu visų vystymusi“. Tai yra pamatinis bendras 
tikslas. 

Naujosios dešinės ir jos kairiųjų kritikų pažiūros, žinoma, radika- 
liai skiriasi. Svarbiausi jų teorijų elementai iš esmės nesuderinami. To- 
dėl šiek tiek paradoksalu pažymėti, kad juos sieja vizija kuo labiau su- 
silpninti despotišką valdžią ir jos turimas reguliavimo galias. Vieni ir 
kiti bijo, kad plėsis besikišančios į visuomenę valdžios tinklai, „užkem- 
šantys“, kalbant iš Marxo pasiskolintais žodžiais, „visas jos poras“. Vie- 
ni ir kiti moka kritikuoti biurokratinį, nesąžiningą ir dažnai represy- 
vų daugelio valstybės veiksmų pobūdį. Be to, vieniems ir kitiems rūpi 
politinės, socialinės ir ekonominės žmonių sugebėjimų, troškimų ir in- 
teresų plėtros sąlygos. Bendru ir labai abstrakčiu požiūriu jie, atrodo, 
suartėja pabrėždami sąlygas, kuriomis žmonės gali tobulėti kaip „laisvi 
ir lygūs“. 

Išdėstant reikalo esmę kitaip, šios tradicijos trokšta visuomenės, ku- 
rioje suaugusių Žmonių santykiai būtų laisvi ir lygūs, ir šis troškimas 
atspindi jų rūpinimąsi garantuoti: 


1) kad būtų sukurtos geriausios sąlygos visiems žmonėms ugdyti 
savo prigimtį ir išreikšti įvairias savo savybes (tai grindžiama 
prielaida, kad gerbiami įvairūs individų gebėjimai, jų sugebėji- 
mas mokytis ir plėsti savo galimybes); 

2) kad būtų užkirstas kelias savavališkai naudoti politinę valdžią 
ir prievartinę galią (tai grindžiama prielaida, kad gerbiamas pri- 

vatumas visuose reikaluose, iš kurių negali kilti potenciali ir įro- 
doma „žala“ kitiems); 

3) kad piliečiai dalyvautų nustatant jų asociacijos sąlygas (tai grin- 
džiama prielaida, kad gerbiamas individų nuomonių autentišku- 
mas ir pagrįstumas); 

4) kad būtų plečiamos ekonominės galimybės siekiant išteklius pa- 
daryti maksimaliai prieinamus (tai grindžiama prielaida, kad in- 
dividai geriausiai sugeba įgyvendinti savo tikslus, kai jų nesle- 
gia nepatenkintų fizinių poreikių našta). 


Kitaip sakant, „teisės“ ir „dalyvavimo“ teoretikai turi virtinę bendrų 
siekių. Be to, šiems siekiams pritarė tokie skirtingi mąstytojai kaip 
J. S. Millis ir Marxas bei dauguma aštuoniolikto ir devyniolikto šimtme- 
čio teoretikų (aptariamų šioje knygoje), kurie stengėsi išsiaiškinti, koks 
turėtų būti „suverenios valstybės“ ir „suverenios tautos“ santykis. 

„Autonomijos“ arba „nepriklausomybės“ sąvoka susieja šiuos sie- 
kius ir padeda paaiškinti, kodėl jiems buvo taip plačiai pritariama. „Au- 
tonomija“ Žymi Žmonių sugebėjimą sąmoningai protauti, turėti savimo- 
nę (savirefleksiją) ir apsispręsti. Ji susijusi su sugebėjimu svarstyti, ver- 
tinti, rinktis ir įvairiai elgtis privačiame ir viešame gyvenime. Aišku, 
kad „autonomiško“ asmens idėja negalėjo atsirasti, kol politinės teisės, 
priedermės ir pareigos buvo glaudžiai susijusios, kaip kad viduram- 
žių pasaulėžiūroje, su nuosavybės teisėmis ir religine tradicija (žr. 3 sk.). 
Tačiau vykstant permainoms, dėl kurių iš esmės pakito viduramžių 
sampratos, visoje Europoje plačiai susidomėta politinės valdžios, tei- 
sės, teisių ir pareigų pobūdžiu bei apribojimais. 

Liberalizmas iškėlė provokuojančią idėją, kad individai „laisvi ir ly- 
gūs“, sugeba apsispręsti dėl savo veiksmų ir juos pagrįsti, sugeba pri- 
siimti pačių pasirenkamas priedermes (Pateman, 1985, p. 176; plg. Gi- 
ligan, 1982; Chodorow, 1989; Giddens, 1992). Autonomiškos veiklos lau- 
ko didėjimas socialinėje, politinėje ir ekonominėje srityse tapo svarbiu 
(o gal svarbiausiu) laisvės ir lygybės įgyvendinimo požymiu. Nors libe- 
ralams dažnai nesisekė tirti realių individų gyvenimo sąlygų - kaip 
žmonės integraliai susiję tarpusavyje per sudėtingus santykių ir insti- 
tucijų tinklus, - jie vis dėlto įskiepijo stiprų įsitikinimą, kad pagrindžia- 
ma politinė santvarka turi būti tokia, kurioje žmonės gali puoselėti sa- 

vo prigimtį ir interesus būdami apsaugoti nuo despotiško politinės val- 
džios ir prievartinės galios naudojimo. Ir nors daugelis liberalų toli gra- 
žu neskelbė, kad norintys būti „laisvi ir lygūs“ individai patys priva- 
lo būti suverenūs, jų darbuose buvo aiškinamasi ir teigiama, kaip lem- 
tingai svarbu atskleisti sąlygas, kuriomis individai galėtų lemti ir re- 
guliuoti jų pačių asociacijos struktūrą, — tai rūpėjo ir tokiems mąstyto- 
jams kaip Marxas ir Engelsas, nors, žinoma, jie abu nesutiko su libera- 
lia šio pagrindinio klausimo interpretacija (žr. J. Cohen and Rogers, 
1983, p. 148-149). 

Apskritai siekius rūpintis autonomija moderniojoje politinėje teori- 
joje galima performuluoti kaip bendrą principą —- „autonomijos princi- 
pą'“. Jį galima formuluoti taip: 


Asmenys privalo turėti lygias teises ir atitinkamai lygias pareigas apibrėž- 
dami politine sistema, kurioje kuriamos ir ribojamos jiems prieinamos rin- 
kimosi galimybės; būtent jie turi būti laisvi ir lygūs apibrėždami savo gy- 
venimo sąlygas, kol jie nesinaudoja šia sistema kitų teisėms neigti?. 


Autonomijos principas yra principas, leidžiantis apibrėžti teisėtą val- 
džią; jis įkūnija siekį sukonkretinti demokratinio sutarimo pagrindus. 
Tačiau norint visiškai suprasti jo reikšmę, reikia toliau aiškintis dauge- 
lį jo elementų. Preliminariai juos galima apibūdinti taip: 


1. Samprata, kad asmenys privalo turėti lygias teises ir pareigas po- 
litinėje sistemoje, formuojančioje jų gyvenimus ir rinkimosi gali- 
mybes, iš principo reiškia, jog jie privalo turėti vienodą autono- 
miją — tai yra bendrą politinio veikimo struktūrą, - kad galėtų 
įgyvendinti individualius ir kolektyvinius savo planus kaip lais- 
vi ir lygūs veikėjai (plg. Rawls, 1985, p. 245ff). 

2. Sąvoka „teisės“ reiškia teisių turėjimą, teises veikti ir užsiimti 
veikla be despotiško ar nepagrįsto kišimosi pavojaus. Teisės api- 
brėžia teisėtas nepriklausomo veikimo (arba neveikimo) sritis. Jos 


2 Žr. Beetham (1981) ir J. Cohen and Rogers (1983), kurių raštai padėjo plėtoti toliau 
dėstomą argumentaciją. 


3 Aš pakeičiau ankstesnę šio principo sampratą, išdėstytą pirmajame Models of De- 
mocracy leidime (1987) ir kitame mano darbe - Held, 1991a. 

leidžia - tai yra kuria veikimo erdves, ir varžo - tai yra apibrė- 
žia nepriklausomo veikimo ribas, kad būtų nevaržomos kitų lais- 
vės ir į jas nebūtų kėsinamasi. Vadinasi, teisės turi struktūrinį 
matmenį, suteikiantį tiek galimybių, tiek ir pareigų. 

3. Mintis, kad Žmonės turi būti laisvi ir lygūs nulemdami savo gy- 
venimo sąlygas, reiškia, kad jie privalo turėti galimybę laisvai ir 
lygiateisiškai dalyvauti ginčuose ir svarstymuose aktualiais vie- 
šaisiais klausimais. Šiuo pagrindu teisėtas sprendimas nebūtinai 
kyla iš „visų valios“, tai veikiau sprendimas, atsirandantis vi- 
siems dalyvaujant politiniame procese (Manin, 1987, p. 352). Toks 
demokratinis procesas suderinamas su daugumos valdymo pro- 
cedūromis ir mechanizmais. 

4. Principo nurodoma išlyga, kad individų teises reikia saugoti, at- 
spindi žinomą konstitucinio valdymo reikalavimą. Autonomijos 
principas nurodo tiek tai, kad individai turi būti „laisvi ir lygūs“, 
tiek ir tai, kad „dauguma“ neturi įgyti galimybės kitiems primesti 
savo valią. Visada privalo būti institucinių mechanizmų, saugan- 
čių individo ar mažumos požiūrį, - tai yra konstitucinės taisyk- 
lės ir saugikliai. 


Reikalavimo atvirai saugoti individo teises akcentavimas atspindi 
tradicinę liberaliąją nuostatą nuo Locke'o iki Hayeko. Hayekas, skirda- 
mas „valdžios šaltinius“ ir „valdžios apribojimus“, pakartoja liberalų 
požiūrį kaip ir Nozickas, teigdamas, jog laisvė reiškia, kad žmonėms 
neturi būti leidžiama kitiems primesti savo valios. Liberalai visada tei- 
gė, kad būtina suvaržyti „stipriųjų laisvę“, nors jie, žinoma, ne visada 
sutarė, kas yra „stiprieji“. Kai kuriems „stiprieji“ yra turintys ypatingų 
galimybių naudotis tam tikrais ištekliais (politiniais, materialiniais ir 
kultūriniais), bet kitiems „stiprieji“ buvo paties demos elementai. Kad 
ir kokia būtų individualios laisvės tikrojo pobūdžio ir masto samprata, 
liberalai buvo ištikimi individo kaip „laisvo ir lygaus“ sampratai ir bū- 
tinybei kurti institucinę sanklodą jo padėčiai apsaugoti, t.y. jie buvo iš- 
tikimi tam tikrai autonomijos principo versijai. 

Ar marksistai (ortodoksai ar kitokie) ir Naujosios kairės teoretikai ga- 
lėtų pasirašyti po autonomijos principu? Pamatine, ketvirtame, septin- 
tame ir aštuntame skyriuose išnagrinėta prasme atsakymas į šį klausi- 

mą būtų „ne“. Jie nemanė, kad būtina kurti „laisvės ribų“ (teisių, kul- 
tūrinių tikslų, objektyvių interesų ar kitaip nutartume tai vadinti), 
kurių „niekam neturėtų būti leista pažeisti“ pokapitalistinėje politinė- 
je santvarkoje, teoriją (plg. Berlin, 1969, p. 164ff). Kaip tik šia prasme 
kairieji, aiškindami demokratinę politiką, tinkamai neįvertina valstybės 
ir, konkrečiai, neanalizuoja, koks yra ir koks galėtų būti demokratinis 
valdymas. Vyraujantis jų požiūris į ateitį visada buvo toks, kad šios 
ateities „muzikos“ negalima ir nereikia kurti iš anksto. Kiek buvo išplė- 
totos teorijos apie esamus arba galimus „valdymo procesus“, jos dau- 
geliu atžvilgių turi spragų (plg. Lukes, 1985; Pierson, 1986; 1995). Ta- 
čiau čia negalima sustoti; juk tam tikra prasme ši nuostata klaidina. 
Marxo mėginimas atskleisti bendrąsias neišnaudotojiškos visuomenės 
sąlygas - „į poreikį“ atsižvelgiančios santvarkos, kai maksimaliai išple- 
čiama „visų laisvė“, - suponuoja, kad tokia visuomenė sugebės ryžtin- 
gai apsisaugoti nuo visų tų, kurie siektų dar kartą pasisavinti gamybi- 
nį turtą ir galią spręsti. Naujosios kairės mąstytojų pateikiamame aiški- 
nime panaši išankstinė sąlyga taip pat aiškiai lemiama; faktiškai dauge- 
lyje jų darbų fragmentų ji dėstoma visiškai atvirai (žr. Macpherson, 
1977, 5 sk.). Tačiau šiuose gyvybiškai svarbiuose fragmentuose idėjos 
lieka neišplėtotos. Dalyvaujamoji demokratija reikalinga išsamios „lais- 
vės ribų“ teorijos ir išsamaus aiškinimo, kokia institucinė sankloda bū- 
tina norint apginti šias ribas. Autonomijos principo samprata yra neiš- 
vengiama radikalių demokratinių modelių išankstinė prielaida, bet šiuo- 
se modeliuose ji neaptariama ir neplėtojama. 

Koks autonomijos principo statusas? Šį principą reikia laikyti esmi- 
ne visų moderniosios demokratinės minties tradicijų prielaida. Juk šis 
principas yra pagrindas politinio projekto, kuriuo siekiama garantuoti 
asmenų galimybes laisvai rinktis, lemti ir pagrįsti savo veiksmus, pri- 
siimti savo pasirinktus įsipareigojimus ir gyventi pamatinėmis politi- 
nės laisvės ir lygybės sąlygomis. Autonomijos principas yra pamatinis 
ir neišvengiamas elementas visų tų politikos formų, kurios teikė ir to- 
liau teikia pirmenybę „autonomijos“ arba „nepriklausomybės“ puose- 
lėjimui. (Kaip plėtojamas ir gilinamas šis požiūris žr. Held, 1995, 7 sk.). 
Tačiau, reikia pabrėžti, išsakyti šį požiūrį ir mėginti išskleisti jo pras- 
mę remiantis pamatiniu, bet labai abstrakčiu principu dar nereiškia pa- 
sakyti labai daug. Visos principo prasmės negalima atskleisti atsietai 

nuojo įgyvendinimo sąlygų. Įvairios politinės tradicijos gali teikti prio- 
ritetą „autonomijai“, bet jos radikaliai skiriasi klausimu, kaip ją garan- 
tuoti, vadinasi, galų gale ir kaip ją interpretuoti. 

Sukonkretinti principo įgyvendinimo sąlygas nepaprastai svarbu; 
juk jeigu labiausiai pageidautinos demokratijos formos teorija turi bū- 
ti apskritai įtikinama, jai turi rūpėti tiek teorinės, tiek ir praktinės pro- 
blemos, filosofiniai ir organizaciniai bei instituciniai klausimai. Be ši- 
tokio dvejopo dėmesio skatintume savavališką principų rinkimąsi ir 
iš pažiūros nesibaigiančius abstrakčius ginčus. Svarstyti principus ne- 
nagrinėjant jų įgyvendinimo sąlygų gali būti šiek tiek naudinga, bet 
tikroji tokių principų prasmė vargu ar bus nors kiek atskleista. Svars- 
tymai apie socialines institucijas ir politines sanklodas nemąstant, ko- 
kie turėtų būti jų reguliavimo principai, galėtų, priešingai, padėti su- 
prasti jų veikimą, bet vargu ar padės mums nuspręsti, kiek jos tinka- 
mos ir pageidautinos*. 

Turėdamas galvoje šį dvejopą aspektą, aš teigsiu, kad padėti geriau 
suprasti autonomijos principo įgyvendinimo sąlygas gali daugelis de- 
mokratinės teorijos variantų. Čia nemėginsime toliau grįsti paties prin- 
cipo. Pirmiausia todėl, kad jo reikšmę atskleidžiantys argumentai jau 
išdėstyti: jį reikia laikyti pamatine pagrindinių moderniosios demokra- 
tinės teorijos krypčių aksioma. Antra, tolesnis jo pagrindinėjimas pri- 
klauso nuo to, ar bus patenkinamai nušviesta jo prasmė atsižvelgiant 
į jo įgyvendinimo sąlygas. Siekdami paprastumo, toliau svarstysime 
pirmiausia plačius klasikinio respublikonizmo, liberalizmo ir marksiz- 
mo iškeltus klausimus. Šiame kontekste remdamasis respublikonizmu, 
taip pat liberalizmu ir marksizmu, aš nenoriu sukelti įspūdžio, kad res- 
publikonizmas yra „moderni“ politinė tradicija, kurią galima susieti su 
pačiu autonomijos principu. Jį verčiau laikyti vėlyvųjų viduramžių (arba 
labai ankstyvu moderniuoju) reiškiniu, atsiradusiu anksčiau, negu su- 
sidomėta viešosios valdžios autonomija, teisėmis ir ribomis (žr. 2 ir 
3 sk.). Vis dėlto daugeliu jo įžvalgų galima veiksmingai remtis toles- 
niame dėstyme, ypač svarstant dalyvavimo, laisvės ir tinkamos valdy- 


* Vadinasi, naudinga priminti, kad visi šioje knygoje pristatyti demokratijos mode- 
liai buvo pateikti atsižvelgiant į bendrąsias, kartais aiškias, bet dažnai numanomas jų 
įgyvendinimo sąlygas. 

mo formos sąsajas. Po to aptarsime ugdomojo respublikonizmo tradi- 
ciją nuo Marsilijaus Paduviečio iki Rousseau, mat čia buvo nukalta glau- 
di jungtis tarp politinės bendruomenės, savivaldos ir demokratijos są- 
vokų. Keblumai, kuriuos į demokratinę teoriją įneša kitos mąstymo 
kryptys, nekeičia čia pateiktos argumentacijos pamatinės struktūros, 
nors jos duoda svarbių įžvalgų, prie kurių grįšime vėliau. Trumpai sa- 
kant, toliau teigsiu, kad autonomijos principo įgyvendinimo sąlygas ga- 
lima tinkamai apibrėžti tik jeigu (1) remiamasi respublikonizmo, libe- 
ralizmo ir marksizmo aspektais ir (2) įvertinami kai kurie šių bendrųjų 
nuostatų pranašumai ir trūkumai. 


Principo įgyvendinimas 


Pradinė apmąstymo atrama yra 9.1 lentelė, apibendrinanti (nors ga- 
na griežta forma) kai kurias pagrindines ugdomojo respublikonizmo, 
liberalizmo ir marksizmo nuostatas, kurių reikšmė buvo atskleista ant- 
rame-aštuntame skyriuose. Yra svarių priežasčių rimtai vertinti kai ku- 
riuos svarbiausius visų trijų tradicijų argumentus, taigi ir kai kurias 
svarbiausias jų preskripcijas. Autonomijos principą galima tinkamai su- 
prasti tik pripažinus šį kiek eklektišką požiūrį. Svarbiausia įvertinti, kaip 
respublikonizmo skepticizmas dėl monarchų ir kunigaikščių valdžios, 
liberalizmo skepticizmas dėl bet kuria forma sutelktos politinės valdžios 
ir marksizmo skepticizmas dėl ekonominės galios papildo vienas kitą. 
Sutelkti dėmesį tik į kurį nors vieną iš jų reiškia paneigti galimybę įgy- 
vendinti autonomijos principą. Tačiau įvertindami, kaip šios skeptiš- 
kos nuostatos papildo viena kitą, žinoma, turime tik bendrą pradžios 
tašką, kai mėginame iš naujo įvertinti demokratinio mąstymo paveldą; 
kiekvienai iš tradicijų būdingi svarbūs trūkumai, kuriuos taip pat rei- 
kia turėti omenyje. i 

Stipriausiai Marsilijaus ir Rousseau formuluojamas respublikoniš- 
kas siekis sukurti savivaldžią santvarką - dalyvaujamąją valstybę, ku- 
rios suverenas yra bendruomenė, - iš anksto suponavo pamatinį lais- 
vės ir dalyvavimo ryšį. Teigdami, kad piliečių laisvės tiesiogiai priklau- 
so nuo dalyvavimo politikos reikaluose, respublikonai išdėstė novato- 

rišką aktyvaus piliečio idealo sampratą (žr. 2 sk.). Be to, jų argumen- 
tas, kad politinį gėrį galima visiškai suprasti tik politiškai bendraujant 
ir svarstant — taigi autonomiją reikia suprasti kaip visuomeninį laimė- 
jimą, o ne individo požymį - sukūrė didingą paveldą, teigiantį, kad po- 
litinis dalyvavimas vaidina lemiamą vaidmenį išlaikant laisvę (žr. Far- 
rar, 1992). Tačiau jų pažiūrų trūkumas tas, kad jie nepakankamai išsa- 
miai paaiškino, kaip galima užtikrinti tokią dalyvavimo politiką, turint 
omenyje valstybinės valdžios koncentraciją, piliečių silpnybes (t.y. pi- 
lietinės dorybės arba saikingumo stoką) ir silpnas politines institucijas. 
Konkrečiai, kaip galima spręsti šiuos reikalus pasaulyje, kuriame eg- 
zistuoja nacionalinės valstybės su daug gyventojų, o šie laikiškai ir erd- 
viškai gana nutolę vieni nuo kitų, tampa svarbiu klausimu, ypač žlu- 
gus nepriklausomiems miestams-valstybėms. Kaip tik čia respubliko- 
nų argumentai buvo pažeidžiami liberalų kritikos. Kaip tik nagrinėda- 
mi šias pažeidžiamas vietas, liberalai parodė kai kuriuos didžiausius 
savo pranašumus (žr. 3 sk.). 


9.1 lentelė. Pagrindiniai ugdomojo respublikonizmo, liberalizmo ir marksiz- 
mo principai 


Ugdomasis 


a Liberalizmas Marksizmas 
respublikonizmas 
1. Priešiškumas mo- 1. Priešiškumas valsty- 1. Priešiškumas ekono- 
narchų ir kunigaikš- binei valdžiai ir minės galios kon- 
čių valdžiai bei skeptiškumas jos at- centravimui privati- 
skeptiškumas jos at- žvilgiu, pabrėžiama nės gamybos prie- 
žvilgiu įvairių galios centrų monių nuosavybės 
svarba forma ir skeptišku- 
2. Pilietinė laisvė gali: 2. Valstybės atskyri- mas jos atžvilgiu 
ma savivaldžioje mas nuo pilietinės 2. Pilietinės visuome- 
valstybėje, kurioje visuomenės yra le- nės pertvarkymas, 
svarbiausias dalykas miama demokra- t. y. gamybinių san- 
yra dalyvavimas tinės santvarkos są- tykių pertvarkymas 
“ lyga yra demokratijos 


klestėjimo sąlyga 
3. Laisvė ir dalyvavi-: 3. Pageidaujama vals-= 3. Valstybė galės tapti 


mas neatskiriamai tybės forma yra be- „beasmene“ arba 

susiję; valdymas yra asmenė (teisiškai „neutralia“ tik tada, 

piliečių reikalas apribota) valdžios kai jos autonomijos 
struktūra nebekompromituos 


kapitalizmas 

9.1 lentelės tęsinys 


Ugdomasis 
respublikonizmas 


4. 


Išmintingiausius ir 
veiksmingiausius 
įstatymus sukuria 
piliečiai, besivado- 
vaujantys „bendruo- 
ju gėriu“. Aukščiau- 
sioji valdžia priklau- 
so tautai, o vykdo- 
moji valdžia supran- 
tama kaip „įgalioji- 
mas“ įgyvendinti 
tautos valią 


Pilietinė didybė pri- 
klausoma nuo to, 
ar piliečiai apsi- 
sprendžia „gyventi 
laisvai“ 


„Tobulą bendruo- 
menę“ sukuria visi 
ekonomiškai veiklūs 
žmonės (valstiečiai, 
prekvbininkai, ama- 
tininkai, etc.) įgy- 
vendindami savuo- 
sius politiškai nu- 
kreipiamus ir regu- 
liuojamus tikslus 


Liberalizmas 


4. Ypatingai svarbus 


konstitucionalizmas, 
turintis garantuoti 
formalią lygybę 
(prieš įstatymą) ir 
formalią laisvę (ap- 
saugą nuo savava- 
liško traktavimo). Jis 
įgyja pilietinių ir 
politinių laisvių ar- 
ba teisių formą. Šios 
laisvės arba teisės 
yra lemtingai svar- 
bios atstovaujamajai 
demokratijai. Svar- 
biausios yra žodžio, 
raiškos, būrimosi, ti- 
kėjimo ir (liberalams 
demokratams) ly- 
gaus balsavimo ir 
partinio pliuralizmo 
laisvės arba teisės 
Saugoma asmens 
autonomijos ir ini- 
ciatyvos erdvė įtvir- 
tinama įstatymiškai 


Svarbi rinka kaip 
mechanizmas, lei- 
džiantis koordinuoti 
įvairiopą gamintojų 
ir vartotojų veiklą 

Marksizmas 


4. Griežto visuomeni- 


nio ir techninio dar- 
bo pasidalijimo pa- 
naikinimas yra le- 
miama sąlyga, kad 
žmonės galėtų ug- 
dyti savo gabumus 
ir visavertiškai daly- 
vauti reguliuojant 
politinį, ekonominį 
ir socialinį gyvenimą 


Vienodai teisėtas vi- 
sų piliečių keliamas 
autonomijos reikala- 
vimas yra savo var- 
dą pateisinančios 
laisvės pagrindas 
Kol investicijoms 
nevadovaus valsty- 
bė, tol bus gamina- 
ma siekiant tik pel- 
no, 0 ne atsižvel- 
giant į poreikius 

Vis dėlto liberalizmo įkarštį kurti demokratinę valstybę, galios centrų 
įvairovę ir atvirą, prieštaringą ir pliuralistinį pasaulį kompromituoja 
„laisvosios rinkos“ tikrovė, privataus kapitalo kaupimo sistemos struk- 
tūra ir imperatyvai. Vienas svarbiausių liberalizmo trūkumų - požiūris 
į rinkas kaip į „bejėgius“ koordinavimo mechanizmus. Taigi ignoruoja- 
mas - be kitų, tai pažymi ir neopliuralistai - demokratiją iškraipantis 
ekonominės galios poveikis. Įžvalgos šiuo klausimu yra marksizmo pra- 
našumų pagrindas. Tačiau savo ruožtu bendrąją jo nuostatą silpnina po- 
litinės valdžios redukavimas į ekonominę galią ir, kaip be kitų, nurodo 
dalyvavimo demokratijos šalininkai, centralizuotos politinės valdžios 
keliamų pavojų ir politinės atskaitomybės problemų ignoravimas. Mark- 
sizmo įgyvendinimas Rytų Europos visuomenėse sukėlė centralizuotos 
biurokratinės valstybės augimą; jo pretenzijas atstovauti pažangioms 
politinėms jėgoms tikrovėje nublukino tiek Rytuose, tiek Vakaruose pa- 
aiškėjęs socializmo ryšys su biurokratija, priežiūra, hierarchija ir valsty- 
bine kontrole (žr. 4 ir 8 sk.). Vadinasi, reikia kvestionuoti respublikoniš- 
kuosius argumentus dėl dalyvavimu pagrįstos santvarkos galimybės, 
abejoti liberalizmo pateikiamu rinkų ir ekonominės galios aiškinimu ir 
kritiškai vertinti marksistinę demokratijos prigimties sampratą. 

Negana to, svarbu pažymėti kai kuriuos bendruosius respublikoniz- 
mo, liberalizmo ir marksizmo trūkumus. Apskritai šioms trims politi- 
nėms tradicijoms nepavyko ištirti dalyvavimo demokratiniame gyve- 
nime kliūčių, išskyrus tas, kurias sukuria, kad ir kokios svarbios jos bū- 
tų, neatskaitinga valstybė ir ekonominė galia. Sunkumų ištakos glūdi 
siaurose „politiškumo“ sampratose. Respublikoniškoji ir liberalioji tra- 
dicijos politiškumą sutapatina su vadovavimu verslui arba su valdžios 
pasauliu. Dėl tokio sutapatinimo iš akiračio dingsta didžiulė politikos 
sritis: pirmiausia gamybos ir lyčių santykių sritys. Tai ypač akivaizdu 
liberalizmo doktrinose?. Marksistinė politikos samprata kelia panašių 


5 Žinoma, respublikonizmas daugiausia formavosi mažuose miestuose, amatų ir pre- 
kybos anklavuose ir žemdirbyste pagrįstos ekonomikos terpėje. Jis pats radosi dar iki 
pramoninės revoliucijos ir masinio vartojimo prekių gamybos paplitimo; jis nenumatė 
daugelio politikos dilemų, iškilusių po šių permainų. Tačiau, kaip parodoma 2 skyriuje, 
respublikonai gynė - daugiausia nutylėdami - lyties požiūriu šališkos politikos sampratą, 
nors kartais atvirai reiškė priešiškumą moterų dalyvavimui viešojoje srityje. 

problemų. Nors marksistinė liberalizmo kritika gana reikšminga, jos 
vertę paprasčiausiai menkina postuluojamas tiesioginis politikos ir eko- 
nomikos ryšys. Neteisingai suprantamas visas spektras problemų - nuo 
suvereniteto prigimties iki organizacijų valdžios formavimosi (žr. 4 ir 
8 sk.). 

Siaura „politiškumo“ samprata, būdinga šioms tradicijoms, lėmė 
tai, kad iš akiračio dingo pagrindinės autonomijos principo įgyven- 
dinimo sąlygos - pavyzdžiui, sąlygos, susijusios su būtinu privataus 
gamybos išteklių valdymo apribojimu, kad demokratijos rezultatai ne- 
taptų sistemingai naudingi vien ekonomiškai galingiems asmenims ir 
grupėms (šias sąlygas nepakankamai nagrinėjo liberalizmas); taip pat, 
be kitų dalykų, iš akiračio dingo būtinos namų ūkio ir vaikų prie- 
žiūros organizavimo permainos, kad moterys būtų įtrauktos į bendrą 
politinės veiklos struktūrą (tai nepakankamai nagrinėjo respubliko- 
nizmas, liberalizmas ir marksizmas). (Žinoma, čia nenorima pasaky- 
ti, kad nė vienas šioms trims tradicijoms priklausęs mąstytojas nesi- 
domėjo šiomis problemomis, veikiau teigiama, kad jų analizės prie- 
laidos neleidžia tinkamai aprėpti šių problemų.) Norint suprasti įvai- 
rias sąlygas, būtinas tinkamai suinstitucinti autonomijos principą, rei- 
kia platesnės „politiškumo“ sampratos negu ta, kuria vadovaujasi vi- 
sos šios tradicijos. 

Mano nuomone, politika susijusi su galia, būtent su socialinių vei- 
kėjų, įstaigų ir institucijų sugebėjimu palaikyti arba keisti juos supančią 
socialinę arba gamtinę aplinką. Ji susijusi su šį sugebėjimą grindžian- 
čiais ištekliais ir su jo panaudojimą formuojančiomis bei darančiomis 
jam įtaką jėgomis (Held and Leftwich, 1984, p. 144; plg. Giddens, 1979). 
Vadinasi, politika yra reiškinys, būdingas visoms grupėms, institucijoms 
ir visuomenėms bei veikiantis tarp jų ir persmelkiantis viešąjį ir priva- 
tųjį gyvenimą. Jos išraiška yra visa bendradarbiavimo, derėjimosi ir ko- 
vos dėl išteklių naudojimo ir paskirstymo veikla. Ji įtraukta į visus san- 
tykius, institucijas ir struktūras, kuriuos sukuria gamybinė ir reproduk- 
cinė veikla visuomenių gyvenime. Politika kuria ir sąlygoja visus mū- 
sų gyvenimo aspektus ir yra visuomenės problemų ir kolektyvinių jų 
sprendimo būdų raidos pagrindas. Nors šitokia politikos samprata ke- 
lia daug sudėtingų problemų - pirmiausia klausimą, ar suderinama su 

ja privatumo sąvoka, - ji naudinga, nes parodo, jog politika yra uni- 
versalus žmogaus gyvenimo matmuo, nesusijęs su jokia konkrečia „vie- 
ta“ ar institucijų sistema. 

Jeigu politika suvokiama šitaip, tai sukonkretinti autonomijos prin- 
cipo įgyvendinimo sąlygas lygu sukonkretinti sąlygas, kuriomis pilie- 
čiai gali dalyvauti priimant visus sprendimus juos liečiančiais ir jiems 
rūpimais klausimais (t.y mus liečiančiais ir mums rūpimais klausimais). 
Tad būtina siekti tokios padėties, kuriai esant politinis gyvenimas - de- 
mokratiškai organizuotas - iš principo tampa svarbiausia visų žmonių 
gyvenimo dalimi. Ar galima tiksliau apibūdinti šią padėtį? Kaip gali- 
ma susieti „valstybę“ ir „pilietinę visuomenę“ norint įdiegti autonomi- 
jos principą? 


Klasikinės ir dvidešimto amžiaus 
demokratijos teorijos paveldas 


Pripažinus anksčiau išdėstytos argumentacijos pagrįstumą, tenka 
pripažinti, kad norint įgyvendinti autonomijos principą, reikėtų sukurti 
kolektyvinio sprendimų priėmimo sistemą, leidžiančią plačiai įsitraukti 
piliečiams į įvairius jiems patiems reikšmingus politinius reikalus. Įma- 
noma pateikti stiprių argumentų, kaip tai padarė Dahlis (1979; 1985; 
1989), kad visiškai demokratiška tokia sistema turėtų atitikti šiuos kri- 
terijus: 


1) veiksmingas dalyvavimas: piliečiai privalo turėti pakankamas ir 
lygias galimybes formuoti savo polinkius, įtraukti klausimus į 
viešąją darbotvarkę ir išdėstyti argumentus už vieną, o ne kitą 
sprendimą; 

sąmoningas supratimas: piliečiai privalo turėti plačias ir lygias 
galimybes sužinoti ir pareikšti, koks sprendimas svarstomu klau- 


Nm 
Numos“ 


simu geriausiai atitiktų jų interesus; 

3) balsavimo lygybė lemiamuoju tarpsniu: kiekvienas pilietis pri- 
valo būti tikras, kad jo nuomonė bus laikoma lygiaverte kitų pi- 
liečių nuomonėms lemiamuoju kolektyvinio sprendimų priėmi- 
mo tarpsniu; 

4) darbotvarkės kontrolė: dėmos privalo turėti galimybę nutarti, ku- 
riuos klausimus reikia arba kurių nereikia spręsti vykstant pir- 
muosius tris kriterijus atitinkančiam svarstymo procesui; 

5) įtrauktumas: pilietinių galių suteikimas visiems suaugusiems as- 
menims, turintiems teisėtų interesų valstybėje (t.y. jų galima ne- 
suteikti laikiniems gyventojams ir lankytojams) (žr. Dahl, 1989, 
6-9 sk.). 


Šiuos kriterijus galima nagrinėti toliau norint apibrėžti demokratinio 
sprendimų priėmimo bendrąsias sąlygas. 

Jeigu piliečiams nebus sudarytos sąlygos „veiksmingai dalyvauti“ 
ir „sąmoningai suprasti“, platūs jų sluoksniai, ko gero, visada liks mar- 
ginalizuoti demokratiniame procese, o iš užburtų riboto dalyvavimo ar- 
ba visiško nedalyvavimo ratų niekada nebus ištrūkta. Juk jeigu nebus 
šių sąlygų, piliečiai neturės kognityvinių priemonių arba dalyvavimo 
kanalų, kad galėtų veiksmingai priiminėti kolektyvinius sprendimus. 
Neįtvirtinus „lygaus balso“ teisės, nebus mechanizmo, kuris leistų vie- 
nodai atsižvelgti į piliečių pažiūras ir polinkius (net jeigu piliečiai nu- 
tartų visomis aplinkybėmis nesinaudoti sprendimų priėmimo sistema, 
grindžiama balsavimu) ir pateiktų procedūrą nesutarimams išspręsti. 
Jeigu „politinės darbotvarkės“ „galutinė kontrolė“ nėra piliečių ranko- 
se, tada iš „žmonių valdžios“ iš esmės liks tik vardas ir bus labiau ti- 
kėtina, kad technokratinė Schumpeterio vizija taps tikrove. Jeigu demos 
nepriklausys visi suaugusieji (išskyrus tuos, kurie laikinai lanko politi- 
nius „vienetus“, ar tai būtų nacionalinės valstybės ar mažesni dariniai, 
ir tuos, kuriems „be abejonės šešėlio“ teisėtai atimama galimybė daly- 
vauti dėl protinio neįgalumo ir/arba dėl rimto nusikaltimo), tai aki- 
vaizdu, kad „vienodo dalyvavimo“ sąlygų nepavyks sukurti. Trumpai 
sakant, kad žmonės būtų „laisvi ir lygūs“ , reikėtų įgyvendinti tris anks- 
čiau minėtus kriterijus. Sunku suprasti, kaip žmonės galėtų būti poli- 
tiškai lygūs pažeidus kurį nors iš šių kriterijų ir kaip, pasak Dahilio, 
„būtų galima laikyti visiškai demokratiniu bet kurį procesą, neatitin- 
kantį vieno ar daugiau iš šių kriterijų“ (Dahl, 1985, p. 60; 1989, p. 130; 
plg. Held, 1991c svarstymus). 

Tačiau dar yra daug klausimų, pavyzdžiui: kokiomis sąlygomis pi- 
liečiai galėtų turėti lygų politinį statusą ir realias dalyvavimo galimy- 

bes, t.y kokiomis sąlygomis galima bendra politinės veiklos struktūra? 
Kaip reikia suinstitucinti siekiamą įgyvendinti autonomijos principą, 
kad būtų galima garantuoti kolektyvinį sprendimų priėmimą? Nelai- 
mei, atsakymai į šiuos klausimus anaiptol nėra paprasti. Pirma, pripa- 
žinti ypatingą demokratijos svarbą ir teigti, kad ji labai reikšminga dau- 
gelyje socialinių sričių, nereiškia tiesiog ginti kurį nors iš šioje knygoje 
aptartų demokratijos modelių, skelbiančių, jog demokratija yra vienin- 
telis teisėtas bendrųjų gyvenimo struktūrų organizavimo būdas. Dėl jau 
išdėstytų priežasčių negalima paprasčiausiai pripažinti nei šių mode- 
lių argumentų, nei jų bruožų. 

Klasikinio Atėnų modelio, susiformavusio glaudžiai sutelktoje ben- 
druomenėje, negalima adaptuoti taip, kad jis „ištįstų“ erdvėje ir laike. 
Jo atsiradimas miestų-valstybių kontekste ir „socialinio išskirtinumo“ 
sąlygomis buvo neatimama sėkmingo jo formavimosi prielaida. Labai 
sunku įsivaizduoti, kaip šio tipo ir drastiškai nemodifikuota demokra- 
tija galėtų sėkmingai veikti socialiniu, ekonominiu ir politiniu požiū- 
riu labai diferencijuotomis sąlygomis (žr. Budge, 1993). Negana to, mė- 
ginančiam prisitaikyti prie klasikinio modelio griežtai primenama, kad 
beasmenės (teisiškai apibrėžtos) valstybinės valdžios su įvairiais val- 
džios centrais forma yra esminis demokratinės santvarkos bruožas. Čia 
tiktų klausimas: kokia tinkamiausia šios „beasmenės valdžios“ forma? 
Kokio tipo struktūra tai turi būti ir kaip ją kurti? 

Šie klausimai tampa dar reikšmingesni mąstant, viena vertus, apie 
Marsilijaus ir Rousseau siūlytus demokratijos modelius ir, kita vertus, 
apie modelius, kuriuos siūlė Marxas, Engelsas ir jų sekėjai. Būtų galima 
teigti, kad Marsilijaus ir Rousseau radikalios respublikoniškos demokra- 
tijos sampratos galėtų būti sėkmingai įgyvendintos mažose bendruome- 
nėse, kuriose būtų maža galimybių įgyti pilietybę, o politiniai reikalai 
būtų tvarkomi tiesioginiuose susirinkimuose. Jų nuostata neleisti mote- 
rims dalyvauti politikoje neabejojamai būtų padėjusi sumažinti sociali- 
nės diferenciacijos keliamų politinių problemų mastą - žinoma, „dieviš- 
kosios vyrų teisės“ (žr. Wollstonecraft argumentaciją p. 83-89) įamžini- 
mo kaina. Vis dėlto net jeigu, pavyzdžiui, būtų labai griežtai apibrėžtos 
sąlygos, kuriomis galėtų veikti IIb modelis, jo nebūtų galima tiesiogiai 
taikyti. Juk liktų problema, kokiu būdu būtų galima apriboti „demokra- 

tijos“ sritį norint išsaugoti individų ir mažumų laisvę; ir kokiu būdu bū- 
tų galima sukurti reikiamą erdvę ir nustatyti ginčų ir sprendimų priėmi- 
mo procedūras, taikytinas tais atvejais, kai piliečių pažiūros ir interesai 
skiriasi. (Tą patį galima pasakyti apie Ila modelį, saugojamąjį respubli- 
konizmą, kuris pabrėžia, jog savivalda yra pagrindinė kliūtis kitų domi- 
navimui; žr. 2 sk.). Weberio išvada, kad vien tiesioginio dalyvavimo sis- 
tema gali funkcionuoti tik ribotą narių skaičių turinčiuose susivieniji- 
muose, kurių narių pažiūros, kvalifikacija ir socialinė padėtis yra pana- 
šios ir kuriuose jiems tenka atlikti sąlygiškai paprastas ir nekintamas ad- 
ministracines funkcijas, yra labai įtikinama (žr. 5 sk., p. 191-192). 

Tai, kas pasakyta anksčiau, iš esmės tinka kalbant apie Marxo ir En- 
gelso tiesioginės demokratijos sampratą. Teiginiai, kad ji yra tinkama 
institucinė priemonė, leidžianti tarpininkauti, derėtis ir daryti kompro- 
misus vykstant frakcijų, grupių ar sąjūdžių kovoms, neišlaiko kritikos. 
Kol negalime būti tikri, kad greitai išnyks tokių politinių procesų po- 
reikis, būtent, kol netikime, kad įmanomas toks pasaulis, kuriame dėl 
bendros gero gyvenimo vizijos sutaria ne tik Wittgensteinas, Freudas, 
piktasis Sidas ir mūsų vietinės bendruomenės nariai, bet taip pat yra 
panaikintas socialinis visų grupių ir klasių konfliktų pagrindas, tol tie- 
sioginė demokratija savaime nėra geras azartinis žaidimas. Atrodo, ne- 
išvengiamai būtina sistema, kuri skatintų diskusijas, ginčus ir konku- 
renciją tarp dažnai nesutampančių pažiūrų ir kuri padėtų formuotis są- 
jūdžiams, spaudimo grupėms ir/arba politinėms partijoms su jų vado- 
vybėmis, turinčiomis padėti „stumti“ šių darinių ginamus reikalus. 

O kaip dalyvaujamoji demokratija? Nors ši pripažįsta daugelį su mi- 
nėtais trim modeliais siejamų sunkumų ir, vadinasi, yra neabejojamai 
už juos pažangesnė, šis modelis nepadeda išspręsti kelių pamatinių 
klausimų, tarp jų - kaip deramai garantuoti jo paties egzistavimo sąly- 
gas. Be to, nors duomenys tikrai rodo, kad mokomės dalyvauti daly- 
vaudami ir kad dalyvavimas padeda ugdyti - kaip teigė Rousseau, Wol- 
Istonecraft ir J.S.Millis - aktyvius ir sąmoningus piliečius, šie duome- 
nys jokiu būdu neleidžia daryti vienareikšmės išvados, jog išaugęs da- 
lyvavimas per se bus akstinas naujam žmogaus tobulėjimo renesansui. 
Būtų neišmintinga kliautis tuo, kad žmonės apskritai taps demokra- 
tiškesni, bus labiau linkę bendradarbiauti ir daugiau atsidavę „bendra- 
jam gėriui“. Ko gero, būtų išmintingiau daryti prielaidą - ypač turint 

omenyje, kiek šiais laikais reikšmingi konkuruojantys demokratijos mo- 
deliai, - kad Žmonės nebus, kaip taikliai pasakė vienas analitikas, „iš 
esmės moralesni ar intelektualesni, negu jie yra dabar“ (Burnheim, 1985, 
p. 13). Be to, yra bent jau abejotina, ar dalyvavimas per se laiduoja nuo- 
seklius ir pageidaujamus politinius rezultatus: gali vyrauti įvairiausio 
pobūdžio įtampa tarp individualios laisvės, paskirstymo klausimų (so- 
Cialinis teisingumas) ir demokratinių sprendimų (žr. 7 sk. ir McLean, 
1986; 1991). Politinis dalyvavimas privalo plėstis teisiniu pagrindu, kuris 
saugo ir skatina autonomijos principo įgyvendinimą. Autonomijos prin- 
cipas privalo būti prioritetinis prieš tikslą sukurti neribotą arba nevar- 
žomą dalyvavimą. 

Todėl neišvengiamai tenka pripažinti daugelio pamatinių liberaliz- 
mo principų svarbą. Jais pabrėžiama, kokia svarbi viešosios valdžios 
„beasmenė struktūra“, konstitucija, turinti padėti garantuoti ir saugoti 
teises, galios centrų valstybėje ir anapus jos įvairovė, mechanizmai, ska- 
tinantys alternatyvių politinių programų konkurenciją ir ginčą. Be kitų 
dalykų, tai reiškia, jog patvirtinama pamatinė liberali samprata, kad 
valstybės „atskyrimas“ nuo pilietinės visuomenės privalo būti svarbiau- 
sias bet kokios demokratinės santvarkos bruožas. Į demokratijos mo- 
delius, kurie grindžiami prielaida, kad valstybė kada nors pakeis „pi- 
lietinę visuomenę“, arba atvirkščiai, reikia Žiūrėti nepaprastai atsargiai. 

Vien paties liberalizmo istorijoje „pilietinės visuomenės“ sąvoka, Ži- 
noma, buvo interpretuojama kuo įvairiausiai (plg. Pelczynski, 1985; Ke- 
ane, 1988a; Bobbio, 1989). Be to, pilietinė visuomenė niekada negali būti 
„atskirta“ nuo valstybės tam tikra esmine prasme - valstybė, sukurda- 
ma bendrą teisinį pagrindą visuomenei, dideliu mastu konstituoja vi- 
suomenę. Vis dėlto yra pagrindo teigti, kad pilietinė visuomenė išlaiko 
savitą pobūdį tiek, kiek ją sudaro socialinio gyvenimo sritys (namų pa- 
saulis, ekonomikos sritis, kultūrinė veikla ir politinis bendravimas), or- 
ganizuojamos remiantis privačiais arba savanoriškais individų ir gru- 
pių susitarimais, kurių tiesiogiai nekontroliuoja valstybė. Kaip tik šia 
prasme čia vartojama ši sąvoka“. Šitaip suprantant vartojamas sąvokas, 


ė Viešumo ir privatumo sąvokos dažnai tiesiogiai siejamos su valstybės /pilietinės 
visuomenės skirtimi. Nors šių dviejų sąvokų porų prasmė panaši, jų referantai nėra ta- 
patūs (žr. S. M. Okin, 1991). Prie „viešumo“ ir „privatumo“ sąvokų grįšime vėliau. 

galima argumentus performuluoti taip: į centralizuotas, atstovaujamą- 
sias valstybės institucijas — pace labai radikalių demokratijos modelių 
(I, IIa, IIb, IV ir VIII modeliai) laiduotojas - reikia vertinti kaip būtinas 
priemones, padedančias priimti įstatymus, įtvirtinti teises ir įpareigoji- 
mus, formuluoti naują politiką ir slopinti neišvengiamus konkrečių su- 
interesuotų grupių konfliktus. Renkamos atstovaujamosios institucijos 
yra būtinas šios veiklos autorizavimo ir koordinavimo elementas. 
Tačiau išdėstyti šiuos klausimus nereiškia propaguoti kokį nors libe- 
raliosios demokratijos modelį. Viena yra pripažinti argumentus apie bū- 
tinas saugomąsias, konfliktus medijuojančias ir perskirstomąsias demo- 
kratinės valstybės funkcijas, visai kas kita yra jas pripažinti tokias, ko- 
kios jos nurodomos liberaliosios demokratijos modeliuose nuo Bentha- 
mo iki Schumpeterio. Panašiai viena yra sutarti dėl reikšmingo demo- 
kratijos vaidmens ugdant sąmoningus ir kompetentingus piliečius ir vi- 
sai kas kita pripažinti, kad tai privalo vesti prie J. S. Millio sampratos, 
koks turi būti atstovaujamosios valdžios vaidmuo. Visi pagrindiniai li- 
beraliosios demokratijos modeliai kelia didelių, jau aptartų, sunkumų 
(Žr. ypač 3, 5ir 6 sk.). Vadinasi, norint, kad valstybės institucijos būtų 
veiksmingos, prieinamos ir atskaitingos viešojo gyvenimo reguliuotojos, 
reikia jas apmąstyti iš naujo ir transformuoti daugeliu svarbių aspektų. 
Liberaliosios demokratijos šalininkams paprastai labiausiai rūpėjo 
teisingi demokratinio valdymo principai ir procedūros. Sutelkę dėmesį 
į „valdžią“ ,jie nekreipė dėmesio į tai, kad būtina išsamiai nagrinėti san- 
tykį tarp šių dalykų: formalių ir realių teisių ir pareigų; įsipareigojimų 
traktuoti piliečius kaip laisvus ir lygius ir tikrovės, kai jie netraktuojami 
nei kaip visiškai laisvi, nei kaip visiškai lygūs; valstybės kaip iš principo 
nepriklausomos valdžios sampratų ir valstybės vaidmens palaikant ne- 
lygybę kasdieniame gyvenime; politinių partijų kaip struktūrų, galinčių 
suartinti valstybę ir visuomenę, ir daugybės galios centrų, kuriems nega- 
li daryti įtakos tokios partijos ir jų vadovai; sampratos, kad politika su- 
sijusi su valdymo reikalais ir šią sampratą neigiančių valdžios sistemų. 
Nė vienas iš liberaliosios demokratijos modelių neleidžia, viena vertus, 
tinkamai apibrėžti sąlygų, kuriomis galima bendra politinės veiklos 
struktūra ir, kita vertus, valdymo institucijų tinklo, padedančio regu- 
liuoti kasdienį gyvenimą formuojančias jėgas. Demokratinio dalyvavi- 
mo sąlygos, demokratinės kontrolės forma, demokratinio sprendimų 

priėmimo sritis - visi šie dalykai nepakankamai gvildenami liberalios 
demokratinės tradicijos atstovų darbuose. Apskritai problemos yra dvi- 
lypės: pilietinės visuomenės struktūros (apimančios ir vyraujančias 
gamybinės ir finansinės nuosavybės formas, lyčių ir rasinę nelygybę) - 
liberaliuose demokratiniuose modeliuose jos arba klaidingai supranta- 
mos, arba joms pritariama - nesukuria sąlygų, laiduojančių lygų balsa- 
vimą, veiksmingą dalyvavimą, tinkamą politinį supratimą ir lygias ga- 
limybes kontroliuoti politinę darbotvarkę, o liberalios demokratinės 
valstybės struktūros (tarp jų dideli, dažnai neatskaitingi biurokratiniai 
aparatai, institucinė priklausomybė nuo privataus kapitalo kaupimo 
imperatyvų, politiniai atstovai, besirūpinantys perrinkimu) nėra ta orga- 
nizacinė jėga, kuri galėtų tinkamai valdyti „pilietinius“ galios centrus. 


Demokratija: dvilypis procesas 


Šių klausimų implikacijos esminės: juk norint, kad demokratija kles- 
tėtų šiandien, ją reikia iš naujo interpretuoti kaip dvilypį reiškinį: vie- 
na vertus, ji turi būti siejama su valstybinės valdžios reforma, o kita 
vertus - su pilietinės visuomenės pertvarkymu'. Autonomijos princi- 
pą galima įgyvendinti tik pripažinus, jog būtinas dvigubo demokra- 
tizavimo procesas: būtina transformuoti ir valstybę, ir pilietinę visuo- 
menę. Būtina tokio proceso prielaida - pripažinti tiek aksiomą, kad 
valstybės ir pilietinės visuomenės skyrimas privalo būti svarbiausias 
demokratinio gyvenimo bruožas, tiek ir pripažinti sampratą, kad ga- 
lia daryti sprendimus privalo būti išlaisvinta nuo neteisėtų suvaržy- 
mų, kuriuos primeta privataus kapitalo srautai. Žinoma, pripažinti šių 
abiejų nuostatų svarbą reiškia pripažinti, jog būtina smarkiai pakeisti 
tradicines jų konotacijas. 


" Norėčiau pripažinti Johno Keano indėlį formuluojant šios argumentacijos elemen- 
tus. Kai kurios čia dėstomos idėjos buvo aptartos mūsų bendroje esė (1984), nors jis gali 
tikrai nesutikti su kai kuriais jų interpretavimo aspektais. Be to, reikia pažymėti, kad 
mėginti iš naujo įvertinti santykį tarp „valstybės“ ir „pilietinės“ visuomenės paskatino 
ne tik įvairūs Rytų ir Vakarų autorių darbai, bet ir Rytų ir Vakarų socialiniai sąjūdžiai, 
kurie pirmiausia mėgino tai daryti (žr., pavyzdžiui, J. L. Cohen, 1982; Offe, 1984; Keane, 
1988a; J. L. Cohen and Arato, 1992; taip pat plg. 8 sk.). 

Norint įgyvendinti autonomijos principą, reikia iš naujo apmąstyti 
valstybės veiklos formas bei mastą ir pilietinės visuomenės formas bei 
mastą. Kyla klausimas: kaip ir kokiais būdais valstybės politiką galima 
padaryti atskaitingesnę? Kaip ir kokiais būdais galima demokratiškai 
pertvarkyti „nevalstybinę“ veiklą? Šioje knygoje neįmanoma nors kiek 
išsamiau nagrinėti šių problemų (nors tai pradėta daryti, žr. Held ir Pol- 
litt, 1986; išsamų šios problemos svarstymą žr. Held, 1995; plg. Hirst, 
1994; J. Cohen and Rogers, 1995). Tačiau akivaizdu, kad iki šiol dėsty- 
tus argumentus svarbu papildyti kai kuriomis institucinėmis detalėmis 
norint apskritai įsivaizduoti autonomijos principo įgyvendinimo sąly- 
gas. Toliau pateikiama ne kas kita, o trumputis apmatas - tolesnio mąs- 
tymo darbotvarkė. 

Poreikis sudemokratinti politines institucijas ir Šiaurėje, ir Vakaruose 
iš esmės buvo paverstas klausimu, kaip reformuoti partijų lyderių rin- 
kimų procesus ir pakeisti rinkimų taisykles. Tarp kitų keliamų proble- 
mų yra Minimalus valstybinis visų partijų rinkimų finansavimas; reali 
galimybė pasinaudoti žiniasklaida ir sąžiningesnis jos laiko paskirsty- 
mas; informavimo laisvė (pavyzdžiui, Britanijoje buvo panaikinta daug 
nuostatų dėl valstybės paslapties saugojimo); valstybės tarnybos decen- 
tralizavimas ir regionalizavimas; vietos valdžių galių stiprinimas ir gy- 
nimas nuo nelanksčių centralizuotų valstybinių sprendimų; ir eksperi- 
mentai, kuriais siekiama valdžios institucijas padaryti atskaitingesnes 
ir draugiškesnes jų „klientams“. Visa tai yra svarbios problemos, ku- 
rios turi būti toliau sprendžiamos, jeigu norima surasti tinkamas vals- 
tybės institucijų demokratizavimo strategijas (žr. Barnett et al., 1993). 
Tačiau nė viena iš jų nebus lemtinga norint padaryti valstybę demo- 
kratiškesnę, jeigu nebus sprendžiama kita pamatinė problema (išdės- 
tyta 2, 3, 4 ir 7 sk.): kaip reikalavimus, kuriuos kelia demokratinis po- 
litinis gyvenimas (atviri debatai, valdžios centrų atvirumas, visuotinis 
politinis dalyvavimas, etc.) galima suderinti su tomis valstybės institu- 
cijomis (pradedant įvairiomis vykdomosios valdžios sritimis), kurių už- 
davinys yra palaikyti įstatymo valdžią, tarpininkauti ginčams ir derė- 
tis kilus interesų konfliktams? Kaip galima patenkinti ir „suverenios 
valstybės“, ir „suverenios tautos“ reikalavimus? Kitais žodžiais sakant, 
diskutuojama, kaip įtvirtinti piliečių suverenitetą valstybei ir kartu at- 

sispirti užmačioms atiduoti įstatymų kūrimo ir įgyvendinimo - ir aps- 
kritai valstybės - galias neribotai tautos valdžiai, galinčiai kelti grėsmę 
autonomijos principo įtvirtinimui ir individų bei mažumų laisvei. Vals- 
tybę reikia sudemokratinti, bet taip pat apsaugoti ir plėtoti kai kurias 
nepriklausomas arba nešališkas jos galias, jeigu norima, kad demokra- 
tija išlaikytų savo kontūrus ir formą, leidžiančius iš principo gerbti ir 
įtvirtinti visų piliečių teises ir pareigas. Kaip tai galima padaryti? 

Daugelyje šalių „valdžios“ ribos aiškiai apibrėžtos konstitucijose ir 
cesas. Ši idėja yra pamatinė, ypač autonomijos principo požiūriu. Ta- 
čiau autonomijos principas verčia iš naujo įvertinti „viešosios valdžios“ 
ribas siejant tai su platesniu, negu iki šiol paprastai numatomu proble- 
mų spektru. Jeigu Žmonės turi laisvai ir lygiateisiškai lemti savo gyve- 
nimo sąlygas ir turėti lygias teises bei pareigas apibrėžiant jų pasirin- 
kimo galimybes sąlygojantį ir ribojantį pagrindą, tai jie privalo turėti 
tam tikras teises ne tik iš principo, bet ir praktiškai. Tai suponuoja „tei- 
sių sistemą“, galinčią varžyti ir tuo pat metu sudaryti sąlygas plačiai 
kolektyvinei veiklai. 

Demokratija būtų visiškai verta savo vardo, jeigu piliečiai turėtų re- 
alią galimybę būti aktyvūs - galėtų naudotis paketu teisių, leidžian- 
čių jiems reikalauti demokratinio dalyvavimo ir traktuoti jį kaip savo 
teisę (plg. Sen, 1981, 1 sk.). Svarbu pabrėžti, kad nereikia manyti, jog 
toks teisių paketas tėra vien praplėsta iš valstybės išsireikalautų pri- 
vačių teisių ir privilegijų sankaupa, kaip kad daugelis liberalių mąs- 
tytojų suprato teises (žr. 3 sk.). Taip pat nereikia manyti, kad jis yra 
tiesiog gerovės perskirstymo priemonių, turinčių sušvelninti galimy- 
bių nelygybę, sankaupa - taip teises interpretavo daugelis gerovės vals- 
tybės teoretikų (žr. Marshall, 1973). Ko gero, reikia manyti, kad šios 
teisės kyla iš paties demokratinio valdymo sampratos ir yra neatski- 
riama jos dalis. Jos yra būdas sukonkretinti tam tikras būtinas visų pi- 
liečių lygios autonomijos, tai yra bendros politinės veiklos struktūros, 
sąlygas. Jeigu pasirenkama demokratija, tai būtina ryžtis įgyvendinti radi- 
kalią teisių ir pareigų sistemą - pareigų, kylančių iš būtinybės gerbti ly- 
gias kitų Žmonių teises ir garantuoti, kad jie galėtų naudotis bendra 
politinės veiklos struktūra. 

Kas sudarytų tokią sistemą? Pirmiausia konstitucija ir teisių bilis, ku- 
riuose būtų įtvirtintas autonomijos principas, turėtų apibrėžti lygias tei- 
ses daryti įtaką procesams, lemiantiems valstybės politikos padarinius. 
Tai būtų ne tik lygios teisės atiduoti savo balsą, bet taip pat lygios tei- 
sės turėti sąlygas veiksmingai dalyvauti, sąmoningai suprasti ir lemti 
politinę darbotvarkę. Tokios plačios „valstybinės“ teisės savo ruožtu su- 
ponuotų didelį paketą socialinių teisių, susijusių su vaikų turėjimu, jų 
priežiūra, sveikata ir švietimu, taip pat su ekonominėmis teisėmis, tu- 
rinčiomis garantuoti pakankamus ekonominius ir finansinius išteklius 
demokratinei autonomijai. Be tvirtų socialinių ir ekonominių teisių ne- 
būtų galima visiškai naudotis teisėmis valstybės atžvilgiu, o be valsty- 
binių teisių naujos galios, turto ir statuso nelygybės formos sistemin- 
gai trukdytų įgyvendinti socialines ir ekonomines laisves. 

Be to, tokio tipo teisių sistema sukonkretintų tam tikras piliečių tar- 
pusavio pareigas bei valstybės atsakomybę piliečių grupėms, o konkre- 
čios vyriausybės negalėtų išvengti šios atsakomybės (nebent tai joms bū- 
tų leidžiama daryti atvirai pataisius konstituciją). Tad iš principo valsty- 
bės valdžia būtų aiškiai apibrėžta, o jos galimybės laisvai veikti suvaržy- 
tos. Pavyzdžiui, moterų teisė į reprodukcijos laisvę reikalautų padaryti 
politinę bendruomenę atsakingą ne tik už medicinines ir socialines pa- 
slaugas, būtinas apsisaugoti nuo nėštumo arba jį skatinti, bet taip pat su- 
teikti materialines sąlygas, padedančias tikrai laisvai apsispręsti turėti 
vaiką ar ne ir šitaip įvykdyti lemiamą sąlygą, kad moterys galėtų būti 
„lygios ir laisvos“. Teisė į vaiko priežiūrą reikalautų padaryti valstybę 
atskaitingą už tinkamas vaikų priežiūros paslaugas, tad ji taip pat varžy- 
tų ir galimybes rinktis, kam skirti viešąsias išlaidas. Šio prioriteto pripa- 
žinimas yra gyvybiškai svarbus lygių moterų galimybių dirbti ir plačiau 
dalyvauti pilietiniame ir politiniame gyvenime komponentas. Moterų ir 
vyrų teisė į ekonominius išteklius, leidžiančius pasirinkti veiklą, įparei- 
gotų valstybę rūpintis, kokiais būdais būtų galima tinkamiau skirstyti 
turtą ir pajamas. Be kitų būdų, tokie ištekliai galėtų tapti prieinami ga- 
rantuojant pajamas visiems suaugusiems nepriklausomai nuo to, ar jie 
yra samdomi darbuotojai, ar dirba namų ūkyje (žr. Jordan, 1985). Į pas- 
tarojo tipo strategijas reikia žvelgti atsargokai, nes jų padariniai kolekty- 
viniam arba visuomeniniam turto kūrimui ir skirstymui sudėtingi ir toli 

gražu nėra visai aiškūs. Tačiau be tam tikro minimalių išteklių pagrindo 
daug žmonių toliau bus pažeidžiami ir smarkiai priklausomi nuo kitų, 
jie nesugebės visiškai savarankiškai rinktis arba naudotis jiems formaliai 
atviromis įvairiomis galimybėmis*. Tad „įstatymo valdžia“ turi labiau- 
siai rūpintis paskirstymo klausimais ir socialinio teisingumo reikalais: be 
šito minimumo iškiltų kliūčių įgyvendinti autonomijos principą ir de- 
mokratinį valdymą (žr. Held, 1989, 7 sk.; 1995, 7-9 sk.). 

Vadinasi, šioje schemoje teisė į lygiateisį dalyvavimą demokra- 
tinėje, politinėje bendruomenėje, tai yra teisė į pilietybę, ne tik supo- 
nuotų valstybės atsakomybę garantuoti formalią lygybę prieš įstaty- 
mą, bet ir jos atsakomybę garantuoti, kad piliečiai turėtų realias są- 
lygas (sveikatą, įgūdžius ir išteklius) naudotis jiems atsiveriančiomis 
galimybėmis. Tokia konstitucija ir teisių bilis radikaliai praplėstų pi- 
liečių galimybes imtis veiksmų prieš valstybę, kad ši atlygintų už ne- 
pagrįstą kėsinimąsi į laisves. Ji padėtų nusverti valstybės ir parlamen- 
to pusiausvyrą parlamento naudai, o parlamento ir piliečių pusiau- 
svyrą - piliečių naudai. Kartu tokia konstitucija ir bilis nustatytų ne- 
priklausomas valstybės orientacijos gaires. Vadinasi, tai būtų teisinė 
sistema, suteikianti teises ir piliečiams, ir politinėms institucijoms. Žino- 
ma, tai negarantuotų „teisių suteikimo“, nes jokia teisinė sistema vie- 
na negali suteikti tokių garantijų. Bet ji apibrėžtų teises, dėl kurių ga- 
lėtų kovoti asmenys, grupės ir sąjūdžiai (kai tik būtų galima efekty- 
viausiai spausti) ir kurių tvirtumą būtų galima išbandyti, be kitų vie- 
tų, atvirame teisme“. 


Š Arba, kaip drąsiai pasakė Galbraithas, „svarbiausias, absoliutus, neišvengiamas rei- 
kalavimas, kad geroje ... visuomenėje kiekvienas turėtų pagrindinį pajamų šaltinį. O jeigu 
šito negali duoti rinkos sistema ... ji turi dingti iš valstybės. Nepamirškime, kad niekas 
stipriau nevaržo piliečių laisvės kaip visiškas pinigų neturėjimas“ (1994, p. 2). 


* Daugumoje šalių egzistuojanti teisminė sistema, ko gero, nepajėgtų sutelkti pakan- 
kamai atstovaujamojo personalo tokiam teisminiam procesui prižiūrėti. Reikėtų surasti 
alternatyvą. Gal tai būtų teismai, sudaryti iš žmonių, kurie būtų parenkami iš „statistiš- 
kai reprezentatyvių“ gyventojų grupių - tai būtų Žmonės, statistiškai atstovaujantys svar- 
biausioms socialinėms kategorijoms (lyčiai, rasei, amžiui) (žr. Burnheim, 1985). Nėra pa- 
grindo manyti, kad tokie teismai mažiau sugebėtų savarankiškai spręsti negu egzistuo- 
jantys teismai, ir yra daug priežasčių tikėti, kad jų nuomonės, kaip interpretuoti žmo- 
gaus teises, labiau atspindėtų kolektyvinę nuomonę. 

Kad ir kokia svarbi būtų tokia teisinė sistema apibrėžiant demokra- 
tinę bendruomenę, jos nepakanka norint laiduoti didesnę politinės val- 
džios kaitą ir atskaitomybę. Jeigu nenorima, kad politinė valdžia būtų 
tik perduodama vis kitai politikų grupei, bet rastųsi vis nauji veiklos 
būdai ir naujos jos sritys, tada reikia skatinti realų piliečių įtrauktumą 
į politiką. Be to, jeigu piliečiai iš principo turi sugebėti būti autonomiš- 
ki ir veiksmingai naudotis šiais sugebėjimais, tai reikia toliau aiškintis, 
kaip tai turi įvykti. Bet ar galima sustiprinti politinį dalyvavimą turint 
omenyje, kad tiesioginio piliečių įtraukimo modelių nuo klasikinio res- 
publikonizmo iki dalyvaujamosios demokratijos neįmanoma paprastai 
adaptuoti taip, kad jie tiktų visiems šiuolaikinės visuomenės piliečiams? 
Kaip teises suteikiančią teisinę sistemą gali papildyti stipresni piliečių 
ir jų išrinktų vietos ir nacionalinių atstovų ryšiai, svarstymo ir spren- 
dimų priėmimo tinklas? Be to, jei norima, kad didesnis politinis daly- 
vavimas būtų sąmoningas dalyvavimas - būtent darytų tiesioginę įtaką 
sprendimų priėmimo proceso kokybei, - tai tampa svarbu atsakyti į 
klausimą, kaip turi būti įgyvendinama politinė valdžia; mat sąmonin- 
gas supratimas ir veiksmingas dalyvavimas yra lemtingi dalykai ku- 
riant galimybę kompetentingai dalyvauti valdyme (žr. Fishkin, 1991; 
plg. J. Cohen, 1989). 

Šitaip analizuoti demokratijos pobūdį nereiškia vien mėginti paaiš- 
kinti sistemą, galinčią padėti sustiprinti piliečių padėtį politikos versle. 
Demokratijos ribos ir galimos formos tampa svarbiausiomis temomis 
kai kuriose Šiaurės Amerikoje ir Europoje vykstančiose diskusijose dėl 
alternatyvių demokratijos institucijų ir mechanizmų. Naudinga šias dis- 
kusijas iliustruoti daugeliu tokių inovacijų pavyzdžių. Reikia pabrėžti, 
kad šios inovacijos yra svarbios ne todėl, kad jas galima tiesiogiai per- 
imti arba „importuoti“ į bet kurią konkrečią šalį, bet todėl, kad jas die- 
giant pripažįstamas poreikis išsiveržti iš ydingų menko dalyvavimo ar- 
ba visiško nedalyvavimo ratų ir kartu parodoma, kad sąmoningo da- 
lyvavimo klausimas yra svarbiausias. (Trys tolesni pavyzdžiai adaptuoti 
iš Adonis and Mulgan, 1994.) 

Pavyzdžiui, pastaraisiais metais Britanijoje ir JAV vyko diskusijos 
dėl „balsuotojų žiuri“ įsteigimo, t.y. dėl ketinimų sukurti piliečių žiuri, 
kurios svarstytų svarbiausius viešuosius klausimus. Jos būtų kuriamos 

arba tuo pačiu pagrindu kaip dabartinė žiuri sistema, arba patobulin- 
tos taip, kad laiduotų tinkamą statistinį atstovavimą visoms svarbiau- 
sioms gyventojų grupėms (suskirstytoms pagal lytį, etniškumą, klasę 
ir amžių)"“. Jos turėtų tapti instituciniu forumu, leidžiančiu piliečiams 
įvertinti kontroversiškų politikos krypčių pranašumus ir trūkumus ir 
susidaryti apie jas pasvertą arba apgalvotą nuomonę. Žiuri būtų gali- 
ma kurti lokaliniu arba nacionaliniu lygiu, o iš pradžių jos galbūt tu- 
rėtų tik patariamąjį statusą (nors paeksperimentavus ir patikrinus šį 
statusą, aišku, būtų galima jį keisti). Reikšminga tai, kad šios žiuri veik- 
tų padėdamos kurti pagrįstą nuomonę, 0 ne tik „atsakymą“ į konkre- 
tų nuomonių apklausos klausimą, - vadinasi, joms turėtų būti priei- 
nami nemenki ištekliai, kad galėtų susipažinti su svarbiausiomis nuo- 
monėmis, ekspertize ir t. t. bei į visa tai atsižvelgti. Žiuri galėtų ne tik 
surinkti, bet ir per įvairias žiniasklaidos priemones skelbti svarbiau- 
sius argumentus svarstomu klausimu. Jas galėtų sudaryti 20-100 sta- 
tistiškai atstovaujančiųjų suaugusių žmonių, susirenkančių posėdžiams 
galbūt nuo penkių iki dešimties dienų ir turinčių tikslą išsiaiškinti 
konkrečius klausimus, iškylančius politiniuose debatuose (žr. Adonis 
and Mulgan, 1994, p. 6-7). Tai galėtų būti transporto politikos, ištek- 
lių skirstymo švietimui arba plačias rinkimosi galimybes numatantys 
klausimai. Galutinės nuomonės galėtų būti ne tik svarstomos plates- 
nėje viešoje arenoje, bet ir perduodamos svarbiausioms politiką for- 
muojančioms bendruomenėms. 

Antroji sritis, kurioje eksperimentuojama plečiant demokratinę vie- 
šąją erdvę, - tai tobulinimas „rinkėjo grįžtamojo ryšio“ mechanizmų, 
kurie taikomi svarstant svarbiausius viešuosius klausimus. Šie mecha- 
nizmai jungtų dabar privataus sektoriaus kuriamus televizijos ir tele- 
fono tinklus su vietos valdžiomis ir nacionalinėmis institucijomis. Šiais 
eksperimentais galėtų būti siekiama tobulinti procesą, kurio metu pi- 


'0 Žr. 9 nuorodą. Fishkinas teigė, kad tokios žiuri, arba „svarstymu pagrįstos nuo- 
monių apklausos“, kaip jis vadina jas, turi remtis dalyviais, „kurie, kaip statistinis vi- 
suomenės mikrokosmas, reprezentuoja visumos svarstymus arba jiems atstovauja“ (1991, 
p. 93). Kaip tik tokia „institucija yra ... tiesioginio bendravimo visuomenė jos dalyviams 
ir reprezentatyvi institucija nacionalinei valstybei“ (1991, p. 83; plg. J.B. Thompson, 1995, 
8 sk.). 

liečiai susidaro politines nuomones, ir sustiprinti mechanizmus, lei- 
džiančius informuoti „profesionalius politikus“ apie piliečių pažiūras 
ir prioritetus. Pavyzdžiui, tai galėtų būti ir elektroniniu paštu palai- 
komas ryšys su viešaisiais forumais, specialios Interneto „skelbimų 
lentos“, padedančios sukelti ginčus ir apžvelgti nuomonę rūpimais 
klausimais, bei geresnės galimybės naudotis televizijos ir radijo tink- 
lais, o tai leistų atverti naujas viešųjų debatų sritis ir garantuoti infor- 
macijos teikimą. 

Paskutinis šiame kontekste paminėtinas mechanizmas - tai plačiau 
rengiami referendumai, turintys lokaliniu arba nacionaliniu lygiu 
įtraukti visus piliečius spręsti jiems svarbų politinį klausimą. Tai ga- 
lėtų reikšti, kad piliečiams suteikiama galimybė inicijuoti referendu- 
mą turint minimalią paramą (tarkime, peticiją dėl referendumo rengi- 
mo pasirašo 3 procentai rinkėjų). Šį „minimumą“ reikėtų peržiūrėti at- 
sižvelgiant į referendumų poveikį valdymo procesui ir efektyvumui. 
Tačiau reguliarių referendumų daromą įtaką įmanoma kontroliuoti: ga- 
lima rengti grynai konsultacinius, turinčius veto galią arba suteikian- 
čius galimybę pozityviai formuoti politiką referendumus. Ė 

Tokie kaip anksčiau aptarti demokratijos mechanizmai nebūtinai lai- 
duoja atviresnį, sąmoningesnį viešąjį gyvenimą. Jeigu norima sukurti 
jų tobulinimo ir plitimo sąlygas, juos reikia ryžtingai remti politiškai — 
aiškiai apibrėžti teisiškai ir finansuoti valstybės lėšomis. Tačiau be naujų 
iniciatyvų šiose srityse sunku įsivaizduoti, kaip ateityje iš principo ir 
praktiškai sektųsi sudemokratinti valstybę. 

Apskritai šių dalykų implikacijos pilietinės visuomenės organizaci- 
jai iš dalies aiškios. Pilietinės visuomenės anatomiją sudaro elementai, 
žlugdantys galimybę efektyviai priimti kolektyvinius sprendimus. Šiuos 
elementus reikia nagrinėti. Demokratinė valstybė ir pilietinė visuome- 
nė nesuderinamos su įtakingais socialinių santykių ir organizacijų tink- 
lais, kurie vien dėl jų veikimo pagrindo gali sistemingai iškraipyti de- 
mokratijos rezultatus. Be kitų dalykų, čia diskutuotina, kaip pažaboti 
korporacijų galią, kad būtų apribota jų įtaka politinei darbotvarkei, su- 
varžyti galingų suinteresuotų grupių (ar tai būtų konkrečių pramonės 
šakų, ar kai kurių profesinių sąjungų, kurių nariai dirba svarbiausiuo- 

se pramonės sektoriuose, atstovai) veiklą, kuria siekiama nekontroliuo- 
jamai įgyvendinti savo interesus, panaikinti kai kurių socialinių gru- 
pių (pavyzdžiui, tam tikrų rasinių grupių) nuolatos kitų sąskaita turi- 
mas privilegijas. Tad valstybė ir pilietinė visuomenė privalo tapti vie- 
na kitos demokratinės raidos sąlyga. 

Tokiomis sąlygomis reikėtų laikytis strategijos laužyti senas galios 
pilietinėje visuomenėje struktūras, be to, kurti naujas sąlygas, leidžian- 
čias piliečiams labiau kontroliuoti jų pačių projektus (žr. Keane, 
1988b). Norint, kad individai būtų laisvi ir lygūs lemdami savo pa- 
čių gyvenimo sąlygas, turi būti daug socialinių sričių - pavyzdžiui, 
visuomeniškai valdomos įmonės, nepriklausomos žiniasklaidos prie- 
monės ir sveikatos centrai, - kurios leistų jose veikiantiems žmonėms 
kontroliuoti turimus išteklius be tiesioginio valstybės, politinių insti- 
tucijų ar kitų trečiųjų šalių kišimosi. Šių sričių organizacijos mode- 
liai turėtų daug ką perimti iš anksčiau aptartų tiesioginio dalyvavi- 
mo sampratų. Kaip tik šiuose kontekstuose labiausiai pritaikoma at- 
virų (tiesioginių) susirinkimų arba deleguojamų atstovų sistema. Dau- 
gelis pilietinės visuomenės „padalinių“ galėtų mėginti kurti sąlygas, 
kuriomis klestėtų tiesioginė demokratija, arba įgyvendinti šias sąly- 
gas. Vis dėlto tokias organizacines struktūras reikėtų vertinti vado- 
vaujantis eksperimentavimo nuostata. Demokratijos teorijos padėtis 
ir mūsų turimos žinios apie radikalius demokratinius eksperimentus 
neleidžia patikimai numatyti tinkamiausių organizacinės kaitos stra- 
tegijų. Šia konkrečia prasme „ateities muziką“ galima kurti tik tikro- 
vėje. Reikia toliau kruopščiai tyrinėti įvairių demokratijos tipų pobū- 
dį ir formą bei jų tinkamumą skirtingomis socialinėmis ir politinėmis 
sąlygomis. 


„Dvigubo demokratizavimo“ proceso pagrindu įgyvendinant auto- 
nomijos principą, kuriamas valstybės ir visuomenės modelis, kurį va- 
dinu „demokratine autonomija“ (arba „liberaliu socializmu"). Jo prin- 
cipai ir bruožai apibendrinti IXa modelyje. Modelis pateikia daug siū- 
lymų, kurie drauge galėtų sukurti sąlygas ginti ir plėtoti demokratiją 
šiuolaikinėmis sąlygomis. Kitame poskyryje žengsime dar vieną žings- 
nį stengdamiesi paaiškinti šį modelį. 

Apibendrinimas: IXa modelis 
Demokratinė autonomija 
Pagrindimo principaslai) 


Asmenys privalo turėti lygias teises ir atitinkamai lygias pareigas apibrė- 
žiant politinę sistemą, kuriančią ir ribojančią jų rinkimosi galimybes; bū- 
tent jie turi būti laisvi ir lygūs lemdami savo gyvenimo sąlygas, kol šios 
sistemos nenaudoja kitų teisėms neigti 


Pagrindiniai bruožai 


Valstybė Pilietinė visuomenė 

Autonomijos principas įtvirtintas Įvairaus tipo namų ūkiai, įvairūs 

konstitucijoje ir teisių bilyje informacijos šaltiniai, įvairios 
kultūrinės institucijos, vartotojų 

Parlamentinė arba kongresinė grupės, etc. (valdomos remiantis 

struktūra (organizacinis jos TD principu) 

pagrindas - dveji rūmai; pirmieji 

sudaromi remiantis PA, antrieji — Tokios bendruomeninės 

SA principu) paslaugos kaip vaikų priežiūra, 


sveikatos centrai ir švietimas 
Teisminė sistema, kuriai priklauso organizuojamos remiantis TD 
specializuoti teismai, turintys tikrinti, principu, bet jų prioritetus 


kaip interpretuojamos teisės (SA) nustato suaugusieji vartotojai 
Konkurencinė partijų sistema Savivaldžių įmonių plėtra ir 
(reformuojama įdiegant valstybinį eksperimentavimas su jų savivalda 
finansavimą ir TD principą) (gyvybiškai svarbias pramonės 


įmones valdo valstybė, kitais 
Centrinės ir vietinės administracinės atvejais taikomas visuomeninis 


tarnybos, kurios organizuojamos arba kooperacinis valdymas) 
pagal TD principus ir turi 

koordinuoti „vietos vartotojo“ Įvairios privačios verslininkystės 
reikalavimus formos, turinčios skatinti inovacijas 


ir ekonominį lankstumą 
Bendrosios sąlygos 


Laisvai gaunama informacija, padedanti garantuoti kompetentingus spren- 


- ww joo.) 


Naujų demokratinių mechanizmų nuo „piliečių žiuri“ iki „balsuotojų grįž- 
tamojo ryšio“ diegimas siekiant skatinti sąmoningą dalyvavimą 
Bendruosius investicinius prioritetus nustato valdžia diskutuodama su vie- 
šosiomis ir privačiomis įstaigomis, bet gėrybes ir darbo jėgą plačiai regu- 
liuoja rinka 

Neatskaitingų valdžios centrų sumažinimas iki minimumo viešajame ir pri- 
vačiame gyvenime 
Palaikoma institucinė sistema, palanki eksperimentuoti su organizacijos for- 


momis 


Pastaba. Reikia pabrėžti, kad instituciniai demokratinės autonomijos bruožai 
čia išdėstyti labai hipotetiškai. Jie apibūdina įvairias demokratinio sprendimų 
priėmimo formas ir rinkimų metodus. Svarbiausios santrumpos: 
TD - tiesioginis konkrečių piliečių grupių dalyvavimas (tai ir atviri susirinki- 
mai, vietiniai referendumai, deleguojami atstovai) organizacijos valdyme. 
PA - atstovų rinkimas proporcinio atstovavimo pagrindu. 
SA - atstovų rinkimas „statistinio atstovavimo“ (atstovai statistiškai atstovauja 
svarbiausioms socialinėms kategorijoms, tarp jų - lytims ir rasinėms gru- 
pėms) pagrindu. 


(Plačiau apie rinkimų metodus žr. Held and Pollitt, 1986.) 


Demokratinė autonomija: 
suderinamybės ir nesuderinamybės 


Jeigu demokratinis gyvenimas bus tik periodiškas balsavimas, žmo- 
nių veiklos centras bus „privati“ pilietinės visuomenės sritis, o jų veiks- 
mų mastas daugiausia priklausys nuo išteklių, kuriais jie galės dispo- 
nuoti. Piliečiai turės nedaug galimybių elgtis kaip piliečiai, kaip viešo- 
jo gyvenimo dalyviai. Demokratinė autonomija siekia ištaisyti šią pa- 
dėtį kurdama Žmonėms galimybes įsitikinti, kad „jie yra piliečiai“ 
(Arendt, 1963, p. 256). Vis dėlto, jeigu aišku, kas yra demokratinės au- 
tonomijos tikslas ir kokia bendroji modelio struktūra, tai, reikia pasa- 
kyti, dar yra pluoštas neatsakytų klausimų. Kiekvienas iš šių klausimų 
žadina plačią virtinę samprotavimų. Mėgindami čia apžvelgti šias prob- 
lemas, pripažįstame, kad pateiktus argumentus reikia nuodugniai pa- 
pildomai apmąstyti. Manau, kad kiekvieną iš šių problemų galima pa- 
tenkinamai spręsti remiantis demokratinės autonomijos modeliu, bet ne- 
galima teigti, kad čia jos išsamiai nagrinėjamos. 


Dalyvavimas: įpareigojimas? 


Autonomijos principas numato visų piliečių teisę dalyvauti viešuo- 
siuose reikaluose. Diskutuojama dėl to, kaip suteikti teisėtą dalį „valdy- 

mo“ procese. Žinoma, tokios dalies idėja buvo svarbiausia Atėnų de- 
mokratams, kuriems politinė dorybė iš dalies buvo sinonimiška teisei 
dalyvauti priimant galutinius miesto-valstybės politikos sprendimus 
(plg. Finley, 1983, p. 140). Autonomijos principas išlaiko „aktyvaus pilie- 
čio idealą“; vadinasi, reikia Žmones organizuoti taip, kad jie turėtų teisę 
ir galimybę veikti viešajame gyvenime. Tačiau viena yra pripažinti teisę, 
o visai kas kita sakyti, jog tai reiškia, kad kiekvienas privalo - nesvarbu, 
kaip pasirenka, - iš tikrųjų dalyvauti viešajame gyvenime. Dalyvauti nė- 
ra būtina. Teigėme, kad viena iš svarbiausių negatyvių laisvių, įtvirtintų 
nuo antikos pasaulio pabaigos, yra „laisvė nuo politikos“ ir kad tokia 
laisvė yra esminė šiuolaikinio demokratinio paveldo dalis (Arendt, 1963, 
p. 284). Demokratinė autonomija tikrai suderinama su šiuo mūsų pavel- 
do elementu. Piliečiai gali nuspręsti, kad tam tikromis sąlygomis platus 
dalyvavimas nebūtinas, ir tai jie gali labai racionaliai argumentuoti, pa- 
vyzdžiui, tada, kai įsitikinę, kad jų interesai jau gerai apsaugoti (žr. 
Mansbridge, 1983). Aišku, visos teisės sistemos, taip pat ir teisinė demo- 
kratinės autonomijos sistema čia nebūtų išimtis, nustato įvairius įparei- 
gojimus. Akivaizdu, kad demokratinės autonomijos modelis taip pat nu- 
matytų įpareigojimus. Piliečių pareiga būtų pripažinti demokratinius 
sprendimus visais atvejais, kol galėtų įrodyti, kad tokie sprendimai pa- 
žeidė jų teises. Tačiau įpareigojimas įsitraukti į visus viešojo gyvenimo 
reikalus nebūtų teisėtas. Teisė gyventi savaip demokratinės autonomijos 
sąlygomis neabejojamai yra svarbi. 

Ši nuostata, žinoma, kelia daugiau klausimų. Kokį konkrečiai teisių 
ir įpareigojimų paketą kuria demokratinės autonomijos modelis? Ko- 
kius konkrečius įpareigojimus turėtų prisiimti piliečiai? Kokiomis są- 
lygomis jie galėtų teisėtai nepripažinti tokių įpareigojimų? Jeigu pilie- 
čiai turi teisę atmesti sprendimą remdamiesi tuo, kad jis pažeidė jų tei- 
ses, kokias pasipriešinimo priemones jie gali teisėtai naudoti šiomis ap- 
linkybėmis? Tai tėra vos kelios iš problemų, kuris turėtų aprėpti išbaig- 
tas demokratinės autonomijos modelis. 


Politika ir privatumas: kas yra privatu? 


Jei demokratinė autonomija suderinama su privatumo sąvoka, koks 
iš tikrųjų turi būti šios sąvokos turinys? Priešingai siauresniems požiū- 

riams į politinį gyvenimą, čia pateikiami argumentai reikalingi platesnės 
politikos sampratos, apimančios visas valdžios sistemas, kai valdžia su- 
prantama kaip „transformacinė galia“ (p. 352-353). Nors ši politikos 
samprata nepaprastai svarbi norint tinkamai nušviesti virtinę problemų, 
užgriūvančių demokratinį gyvenimą ir iš dalies lemiančių jo galimybę, 
ji kelia daug sunkumų. Schumpeteris apdairiai įspėjo, kad „beribė“ po- 
litikos sąvoka nenubrėžia aiškios ribos tarp, viena vertus, valstybės ir, ki- 
ta vertus, kasdienio piliečių gyvenimo. Politiką sutapatinant su visomis 
socialinio, kultūrinio ir ekonominio gyvenimo sritimis, šios sritys atveria- 
mos valstybės reguliavimui ir kontrolei. S-humpeteris manė, kad taip su- 
prantama politika keltų milžinišką pagundą turintiems valdžią - nesvar- 
bu, ar jie būtų dauguma, ar mažuma - kontroliuoti visus gyvenimo as- 
pektus. Jis perspėjo, kad plačias politikos sąvokas daugelis iš tikrųjų gali 
pradėti sieti su laisvės mažinimu. Tai taip pat pamatinis klausimas. 

Nors plati politikos sąvoka pagrindžiama ir būtina norint tinkamai 
svarstyti demokratijos problemas ir klausimus, ją reikia kruopščiai ap- 
mąstyti siejant su demokratijos ribų ir pateisinamo jos masto sampra- 
ta. Čia buvo įrodinėjama, kad politinio įtraukimo ir dalyvavimo prin- 
cipai pritaikomi daugeliui sričių. Tačiau jie nebūtinai pritaikomi vadi- 
namajai „intymumo sričiai“ — visoms toms sąlygoms, kai žmonės gy- 
vena savo asmeninį gyvenimą paprastai nedarydami žalos aplinki- 
niams. Kaip ir Millio žalos principą, intymumo sąvoką, kai ji šitaip var- 
tojama, reikėtų labai kruopščiai išskleisti ir pagrįsti. Ir lygiai kaip Mil- 
lio žalos principo atveju, būtų sunku rasti patenkinamų ją paaiškinan- 
čių ir pagrindžiančių argumentų. Vis dėlto nagrinėti tokius argumen- 
tus yra būtina. Reikės surasti aiškius kriterijus, leidžiančius atskirti vals- 
tybinę ir viešąją sritį nuo privačios srities bei apibrėžti teisėtos įstaty- 
mų leidybos šioje srityje ribas. Čia dar reikės atlikti daug teorinių tyri- 
mų (žr. Pateman, 1985, p. 174-175). 


Viešasis sprendimų priėmimas: kas valdo? 


Galima įsivaizduoti, kad įvairūs demokratijos tipai sudaro kontinu- 
umą nuo lokalios iki nacionalinės demokratijos, kai vietoms būdingi 
tiesioginio dalyvavimo procesai, o didesnėms ir daug gyventojų turin- 
čioms sritims vis labiau tarpininkaujama pasitelkiant atstovaujamuo- 

sius mechanizmus. Galimybės įgyvendinti tiesioginę dalyvaujamąją 
demokratiją bendruomenėse ir darbo vietose kur kas didesnės, negu 
galimybės ją įgyvendinti labai diferencijuotoje socialinėje, ekonominėje 
ir politinėje aplinkoje (žr. Beetham, 1993; Phillips, 1993). Tačiau pa- 
prastas dalyvaujamosios ir liberaliosios atstovaujamosios demokratijų 
gretinimas dabar „slidus“ reikalas, turint omenyje informacinės tech- 
nologijos pokyčius, dėl kurių platesni gyventojų sluoksniai gali nau- 
dotis vienalaike abipuse komunikacija. Reikia iš naujo įvertinti daly- 
vaujamosios demokratijos pranašumus dabar, kai ji darosi įmanomes- 
nė techniniu požiūriu. Kaip neseniai teigė vienas autorius, nedera at- 
sisakyti bet kokio tipo tiesioginės demokratijos, tarsi ją būtų galima 
įgyvendinti tik „per tiesioginį liaudies balsavimą, suteikiantį jai pa- 
grindą arba jį atimantį“; juk tiesioginė demokratija gali būti kelių skir- 
tingų institucinių formų, kaip kad būdinga liberaliajai atstovaujama- 
jai demokratijai (Budge, 1993, p. 136-149). Nors dėl kai kurių šių for- 
mų reikia daryti rimtas išlygas, įmanoma, pavyzdžiui, įsivaizduoti 
partiniu pagrindu sukurtos tiesioginės demokratijos tipą, kai rinkėjai, 
pirma, gali rinktis tarp dėl valdžios konkuruojančių partijų ir, antra, 
elgtis kaip parlamentinis susirinkimas - tiesiogiai ir reguliariai balsuo- 
ti dėl valdžioje esančios partijos siūlomų ir ginamų įstatymų projek- 
tų. Norint išlaikyti tokios politinės sistemos stabilumą, reikėtų sudė- 
tingų taisyklių ir procedūrų, bet iš principo nėra sunku jas sukurti (žr. 
Budge, 1993, p. 135-155; 1996). Žinoma, tebėra daug neišspręstų sun- 
kių praktinių klausimų ir akivaizdu, kad dėl jų plačiai ginčijamasi da- 
bar, kai rašoma ši knyga. (Požiūrių šiuo klausimu spektrą žr. Held, 
1993c, II dalis; Fishkin, 1991.) 

Vienos svarbiausių problemų yra šios: kaip reikėtų iš naujo įsivaiZ- 
duoti politinių atstovų ir piliečių vaidmenį, jeigu piliečiai įgyja naujų 
tiesioginių galių svarstyti kontroversiškus viešuosius klausimus ir nu- 
spręsti? Kokia turėtų būti pusiausvyra tarp praplėstų konsultacinių pro- 
cedūrų ir sprendimų priėmimo mechanizmų? Jeigu atstovaujamoji ir 
tiesioginė demokratija vis labiau jungiamos plečiant rinkėjų žiuri, refe- 
rendumus ir pan., kokie mechanizmai ir institucijos gali garantuoti ne- 
priklausomas svarstymo arba rinkimų procedūras? Kaip galima paten- 
kinamai prižiūrėti ir reguliuoti šias procedūras? Kas turi formuluoti pi- 

liečių dariniams pateikiamas problemas ir klausimus? Kaip pasiekti pu- 
siausvyrą tarp piliečio veto teisės ir jo teisės inicijuoti įstatymus? Kaip 
pasverti šiuos motyvus atsižvelgiant į kitas svarbias politines vertybes, 
tokias kaip sąžiningumas, efektyvumas ir našumas? Demokratinės au- 
tonomijos srityje reikėtų laikytis eksperimentinės nuostatos naujų tai- 
syklių, technologijų ir procedūrų atžvilgiu; dogmatizmas bet kuriuo iš 
šių klausimų kelia pavojų, kad nusilps tie mūsų politinės tradicijos as- 
pektai, kuriuos reikia saugoti ir puoselėti - tokie kaip nešališkos ir ap- 
ribotos politinės valdžios samprata ir daugelio pagrindinių liberalių de- 
mokratinių teisių ir pareigų palaikymas (žr. 3 sk.), - o naujos ir veiks- 
mingos politinės priemonės nebūtinai bus rastos. 


Demokratijos įtvirtinimas ekonominiame gyvenime: 
rinkos performavimas? 


-vw-r-— 


cijų tinklai, galintys - turint omenyje jų veikimo pagrindą - pakeisti arba 
iškreipti demokratinius procesus ir jų rezultatus. Vadinasi, norint, kad 
demokratija viešpatautų, pagrindines ekonomines grupes ir asociacijas 
reikės iš naujo priderinti prie politinių institucijų, kad jos įsitrauktų į 
demokratinį procesą - į savo niodus operandi įtrauktų su demokratija su- 
derinamų taisyklių, principų ir praktikų struktūrą. Galimybė rastis to- 
kiai struktūrai priklauso nuo grupių ir ekonominių susivienijimų, vei- 
kiančių pagal sutartus ir apibrėžtus principus (plg Hirst, 1990, p. 75— 
78). Diskutuojama, kaip kompanijų ir kitokio pobūdžio ekonominių su- 
sivienijimų organizacines taisykles ir procedūras papildyti demokratijos 
ir demokratinės autonomijos principais, taisyklėmis ir procedūromis. 

Norėdamos palaikyti demokratinius procesus ir santykius, korpo- 
racijos turės de jure ir de facto laikytis demokratinės autonomijos kelia- 
mų reikalavimų. Tai suponuoja, kad siekdamos strateginių tikslų, kom- 
panijos privalo veikti pagal taisykles, neleidžiančias pažeisti reikalavi- 
mo traktuoti savo darbuotojus ir klientus kaip laisvus ir lygius asme- 
nis. O kaip konkrečiai tai reikia suprasti? Kokios būtų šios taisyklės? 
Kaip į korporacinius ir rinkos santykius galima įtraukti bendrą politi- 
nės veiklos struktūrą? 

Pirmiausia naudinga skirti įvairius nuosavybės tipus: konkrečiai, vie- 
na vertus, gamybinį ir finansinį turtą ir, kita vertus, vartojamąjį turtą 
(asmeninio vartojimo dalykus). Autonomijos principas reikalauja griež- 
tai nagrinėti klausimus, susijusius su gamybinio ir finansinio turto struk- 
tūra, bet jis tikrai nenumato būtinybės griežtai nagrinėti tokius klausi- 
mus, kurie susiję su kasdieniame gyvenime vartojamais dalykais, ar 
tai būtų marškiniai, skalbimo mašinos arba personaliniai kompiuteriai. 
Teises į vartojamąjį turtą reikia atskirti nuo teisės neribotai kaupti eko- 
nominius išteklius. Rousseau vienas pirmųjų įtaigiai tai paaiškino (žr. 
p. 58-59; plg. Connoly, 1981, 7 sk.). Neseniai tai įžvalgiai argumentavo 
Dahlis. Jis teigia, kad mes negalime nuo „teisės turėti marškinius ant 
nugaros ar grynųjų pinigų kišenėje vienu ypu peršokti prie pamatinės 
moralinės teisės įsigyti IBM akcijų ir tuo pačiu prie standartinių nuosa- 
vybės teisių, kurias legaliai suteikia akcijų turėjimas“ (Dahl, 1985, p. 74— 
75). Apsisprendimas „standartinių nuosavybės teisių“ naudai yra ap- 
sisprendimas prieš politinę lygybę ir bendrą politinės veiklos struktū- 
rą. Jei politinė lygybė yra moralinė teisė, tai juo labiau tokia teisė yra 
teisė į lygesnes gamybinių ir finansinių išteklių valdymo sąlygas. Pri- 
pažinti būtinybę keisti tam tikrus gamybinių ir finansinių sistemų nuo- 
savybės ir valdymo aspektus yra pamatinė sąlyga rastis atvirai, neša- 
liškai politinei darbotvarkei. Aiškūs privataus ekonominių išteklių val- 
dymo ir naudojimo suvaržymai yra būtina demokratijos sąlyga. 

Tačiau reikia kelti ir kitus sudėtingus klausimus dėl tinkamos eko- 
nominių gėrybių nuosavybės ir valdymo formos. Yra svarių priežas- 
čių kritikuoti tiek privačios, tiek valstybinės nuosavybės formas ir dėl 
jų nerimauti (žr. 3, 4 ir 7 sk.). Kitos pasirinkimo galimybės, pavyzdžiui, 
kooperatinės nuosavybės formos, tarp jų - dirbančiųjų grupėms priklau- 
santi kolektyvinė įmonių nuosavybė, gali labiau derėti su demokratine 
autonomija negu vien valstybinė arba privati nuosavybė. Tačiau dar rei- 
kės visiškai įtikinamai įrodyti visuomeninės arba kooperatinės nuosa- 
vybės naudą. Tarp svarbiausių toliau nagrinėtinų klausimų yra šie: koks 
konkrečiai turi būti verslo pobūdis ir mastas? Ar reikėtų visas egzis- 
tuojančias kompanijas suskaidyti į mažesnius vienetus, kad kooperati- 
nė nuosavybė būtų gyvybinga? Ar galima kitaip — ne tik per rinką - 
atsižvelgti į vartotojo preferencijas ir kiek joms skirti dėmesio? Kokiu 

būdu kooperatinės nuosavybės keliamus reikalavimus galima visiškai 
suderinti su demokratinio valdymo ir/arba efektyvios vadybos reika- 
lavimais?"' Nuosavybės formoms ir eksperimentams su skirtingais jos 
tipais reikia skirti daugiau dėmesio, kaip ir jų atitinkamiems padari- 
niams politinės galios pasiskirstymui. 


Demokratinė autonomija: vienodumo tironija? 


Ar autonomijos principo įgyvendinimas ir bendra politinės veiklos 
struktūra reiškia, kad valstybė turi traktuoti žmones visada panašiai? 
Valstybės veiklos rezultatai individams gali tikrai būti nevienodi, ir pa- 
grįstai. Žvelgiant iš demokratinės autonomijos perspektyvos, norint 
sukurti sąlygas, leidžiančias individams vaidinti aktyvių piliečių vaid- 
menis, reikia skirtingoms žmonių grupėms taikyti skirtingas strategi- 
jas ir politikas. Žinoma, pirmiausia bus būtina nevienodai traktuoti 
tuos, kurie, būdami minimaliai visuomeniškai atskaitingi, dabar val- 
do milžinišką gamybinį arba finansinį turtą. Tačiau klausimas daug 
platesnis. Pavyzdžiui, jeigu norima, kad moterys būtų „laisvos ir ly- 
gios“, tai reikia ne tik pakeisti įprastines sąlygas, kuriomis jos gimdo 
ir augina vaikus, bet ir, be kitų dalykų, panaikinti tradicines vyrų pri- 
vilegijas darbo, pajamų ir kultūrinės veiklos srityse. Šis dvilypis poli- 
tikos procesas - gerinti silpniausiųjų sąlygas ir tuo pat metu varžyti ga- 
lingiausiųjų veiklos lauką ir sąlygas - turėtų vykti įvairiose srityse, ku- 
riose keroja nuolatinė nelygybė (nuo turtinės iki lyčių ir nuo rasinės iki 
etninės nelygybės) ir kai galima įrodyti, jog tokia nelygybė žlugdo arba 
dirbtinai trukdo sudemokratinti sprendimų priėmimą. 

Bet ar lygesnių politinių ir ekonominių sąlygų kūrimas reiškia, kaip 
dažnai teigiama, jog visi žmonės privalo arba turėtų daryti tą patį, im- 
tis tos pačios veiklos ir gyventi vienodomis sąlygomis - trumpai sakant, 
būti vienodi? Ar sukuriant bendrą politinės veiklos struktūrą, įgyven- 


!! Būtų galima prieštarauti, kad anksčiau pateiktame aiškinime nenagrinėjama, ar 
privati nuosavybė, ypač privati gamybinių išteklių nuosavybė, nėra lemiamas dalykas 
siekiant daugelio svarbių tikslų, pavyzdžiui, našumo ir novatoriškumo. Čia ne vieta ty- 
rinėti visus dėl tokio prieštaravimo kylančius klausimus, bet juos nagrinėja Dahlis ir jis 
pateikia svarią argumentaciją dėl daugelio problemų (1985). 

dinama tironiška laikoma santvarka, kurioje suvienodinamas visų žmo- 
nių statusas ir jie verčiami imtis panašios veiklos? Neabejojamai yra taip, 
kad angažavimasis demokratinei autonomijai susijęs su angažavimusi 
mažinti privilegijuotųjų privilegijas, jeigu pastarosios varžo kitų gali- 
mybes dalyvauti ir neigia demokratinio įsitraukimo galimybę. Bet jis 
nebūtų susijęs ir būtų visiškai nesuderinamas su asmeninių, socialinių 
ir (kai kuriais atžvilgiais) ekonominių „skirtumų“ puolimu. Demokra- 
tinės autonomijos modelio raison d'etre yra siekis išplėsti pasirinkimus 
ir naudą, kurią teikia gyvenimas visuomenėje, neleidžiančioje platiems 
piliečių sluoksniams nuolatos būti priklausomiems, priklausyti nuo vi- 
siškai jų nekontroliuojamų jėgų malonės. Negana to, jeigu būtų sukur- 
tos elementarios bendros politinės sąlygos, tai nereikštų, kad vieninte- 
lis ir tinkamas teisingumo principas būtų nuolatos ir toliau puoselėti 
šias sąlygas. Turbūt patys piliečiai, laikydamiesi autonomijos principo 
nustatytų sąlygų, spręs, kaip reikia konkrečiai skirstyti gėrybes ir pa- 
slaugas (plg. Pateman, 1985, p. 188). 

Tačiau privalu dar kartą pabrėžti, jog reikia naujų šioms problemoms 
skirtų darbų. Norint įgyvendinti politinę lygybę ir sukurti demokratinį 
gyvenimą, reikia lygesnių ekonominių ir socialinių sąlygų, tad reikės 
detaliau apibūdinti konkretų teisingumo principų pobūdį ir išsamiai iš- 
nagrinėti jų pritaikomumo lauką. Nors demokratinės autonomijos mo- 
delis aiškiai apibrėžia valstybės skirstomosios veiklos kryptį, dar rei- 
kia patikslinti šio skirstymo būdus ir prioritetus. Be to, reikia kruopš- 
čiai peržiūrėti daugelį praktinių su tuo susijusios politikos klausimų. Rei- 
kės suformuoti naujo tipo socialinę ir ekonominę politiką bei jos įgy- 
vendinimo būdus. Tikslas yra ne tiesiog paaiškinti arba keisti pasaulį, 
bet išnagrinėti pageidaujamus /7 įmanomus jo keitimo būdus. 


Demokratinė autonomija: ribota autonomija? 


Kiekvienoje politinėje sistemoje būna aiškiai apibrėžiamos piliečių 
laisvės ribos. Demokratinės autonomijos modelį nuo daugelio kitų šio- 
je knygoje aptariamų modelių skiria pamatinis įsipareigojimas princi- 
pui, kad negalima suteikti laisvės kai kuriems individams kitų sąskai- 
ta, kai tie kiti dažnai būna piliečių dauguma ar reikšminga mažuma. 

Šiuo požiūriu laisvės sąvoka, kurią suponuoja demokratinės autonomi- 
jos modelis, tam tikrais atžvilgiais susiaurina kai kurių Žmonių grupių 
veiklos lauką. Jeigu ryžtamasi įgyvendinti autonomijos principą, tai kai 
kurie žmonės nebeturės galimybių, pavyzdžiui, kaupti milžiniškus ne- 
reguliuojamus išteklius ar siekti karjeros jų mylimųjų, žmonų ar vaikų 
karjeros sąskaita. Asmenų laisvė demokratinės autonomijos sąlygomis 
turės būti vis didesnis paisymas kitų laisvės. Todėl, nors kai kurių as- 
menų veiklos laukas gali tam tikrais atžvilgiais susiaurėti, kitų laukas 
iš esmės prasiplės. Toks požiūris kartais ciniškai atmetamas, bet sva- 
rių argumentų nepateikiama. 

Žmonės įgytų daug didesnių galimybių kontroliuoti organizacijas 
ir institucijas, kurios daro tiesioginę įtaką jų gyvenimui, ir jie iš princi- 
po turėtų daug daugiau informacijos apie regioninius arba nacionali- 
nius valdžios centrus bei galėtų daug lengviau prie jų prieiti negu da- 
bar. Be to, padidėjusios kasdienio gyvenimo galimybės smarkiai paveik- 
tų „intymumo sritį“, ir ne vien moterims naudingais atžvilgiais. Pavyz- 
džiui, daugeliui vyrų atsirastų galimybė nebebūti priverstiems stebė- 
tis, kodėl jie nesupranta savo vaikų ir kodėl, nors jie tiek daug savo gy- 
venimo skyrė darbui, taip ir yra „neįvertinti“. Tad autonomijos princi- 
po įgyvendinimas galėtų sukurti galimybę rastis daugeliui ir įvairių ga- 
limybių visiems. 

Tačiau tai nereiškia, kaip kad kartais sakoma apie panašias teorines 
pažiūras, jog tokia fundamentali gyvenimo galimybių transformacija 
skatina darbo pasidalijimo menkėjimą arba specializuotos profesinės 
kompetencijos vaidmens nykimą. Kaip teisingai pažymėjo vienas kriti- 
kas, „politinė ateitis, kurioje būtų žadama atsisakyti profesinių žinių, 
neišvengiamai būtų idioto arba nesąžiningai duodamas pažadas“ 
(Dunn, 1979, p. 19). Demokratinės autonomijos modelis yra ir privalo 
būti visiškai suderinamas su Žmonių pasirinkimu, kokius savo talen- 
tus ir įgūdžius jie ugdys. Tokių pasirinkimų sąlygos bus skirtingos, bet 
tai nereiškia, jog nebus renkamasi. Be to, demokratinės autonomijos mo- 
delis aiškiai numato, jog valdymo srityje bus ir centralizuotas sprendi- 
mų priėmimas. Demokratinė autonomija neskatina nuvertinti bet ko- 
kios valdžios ir tų institucijų tinklų, kurie gali profesionaliai, progno- 
zuojamai valdyti. Weberio argumentas apie valdymo svarbą neleidžiant 

viešiesiems reikalams virsti vidinių kovų tarp frakcijų pelke, visiškai 
nepadedančia spręsti aktualių kolektyvinių problemų, yra ypač reikš- 
mingas (žr. 5 sk.). Vis dėlto tokių institucijų formą ir struktūrą reikėtų 
keisti. Vėlgi būtų klaidinga teigti, jog mes tiksliai žinome, kaip ir ko- 
kiais konkrečiais būdais tai padaryti. Mums reikia daug išsamiau ap- 
mąstyti galimos politinės organizacijos tipus ir formas ir juos siejan- 
čius ryšius su rinkomis, kai pastarosios veikia plačios atskaitomybės 
sąlygomis. 


Legitimumas: ar demokratinė autonomija 
sukurtų politinį legitiimumą? 


Kaip teigiama penktame-septintame skyriuose, šiandien politinės 
santvarkos negarantuoja bendros vertybių sistemos, visuotinė pagarba 
valstybės valdžiai, legitimumas arba, priešingai, paprasčiausiai brutali 
jėga; ši santvarka yra sudėtingas tarpusavio priklausomybių tarp poli- 
tinių, ekonominių ir socialinių institucijų bei veiklų tinklas. Šios priklau- 
somybės atskiria galios centrus ir kuria įvairiausius reikalavimus, ku- 
riuos reikia tenkinti. Valstybės valdžia yra svarbiausias šių struktūrų 
aspektas, bet ji nėra vienintelis lemiamas kintamasis. 

„Valdžios“ trapumą šiuolaikinėmis sąlygomis lemia tiek valstybės 
galios suvaržymai nacionalinių ir tarptautinių sąlygų kontekste, tiek ir 
svetimumo, nepasitikėjimo bei skepticizmo nuotaikos, atspindinčios po- 
žiūrį į esamos institucinės sanklodos, taip pat ir liberalios atstovauja- 
mosios demokratijos, veiksmingumą. Liberalios atstovaujamosios de- 
mokratijos institucijos tebėra lemiamas veiksnys formalaus valstybės 
valdymo požiūriu, bet būdingas stulbinamas atotrūkis tarp formalią ir 
realią valdžią turinčių įstaigų, tarp oficialiai skelbiamos ir realiai ribo- 
tos žmonių valdžios, tarp pažadų atstovauti ir jų realaus vykdymo. Šio 
atotrūkio suvokimas padėjo formuotis daugybei galingų socialinių są- 
jūdžių - tarp jų moterų, aplinkosaugos ir antibranduoliniam arba tai- 
kos sąjūdžiams. Jie reikalavo ir tebereikalauja išplėsti autonomijos ir at- 
skaitomybės sritis politikoje. Be to, šie sąjūdžiai buvo svarbus postū- 
mis telktis tiems, kurie turėjo panašių tikslų, - nuo profsąjunginio ju- 
dėjimo segmentų iki novatoriškų sparnų politinėse partijose. Bet, žino- 

ma, opozicijos jėgas skaidančių daugelio veiksnių kontekste sunku nu- 
matyti, kaip seksis šiems dariniams: politinio gyvenimo „balansas“ vi- 
sada priklauso nuo politinių derybų ir konfliktų, todėl jo rezultatai ne- 
gali būti lengvai prognozuojami įvertinant esamas sąlygas. 

Penktame skyriuje buvo vartojama „idealaus normatyvinio sutari- 
mo“ sąvoka; tai yra sutarimas vadovautis taisyklėmis ir normomis re- 
miantis argumentais, kad jos yra taisyklės, su kuriomis mes būtume 
sutikę idealiomis sąlygomis, jeigu, pavyzdžiui, žinotume viską, ką no- 
rime žinoti apie kitų reikalavimus ir turėtume visas pageidaujamas 
galimybes juos apsvarstyti (p. 227-228, 286-287). Ši idėja naudinga, 
nes leidžia daryti „mintinį eksperimentą“, kuris padėtų suprasti, kaip 
žmonės interpretuotų savo poreikius ir kokias taisykles bei įstatymus 
jie laikytų pagrįstais, jeigu turėtų galimybes laisvai sužinoti, ką nori, 
ir laisvai diskutuoti. Ji leidžia mums klausti, kokios turėtų būti sąly- 
gos, kad žmonės vadovautųsi taisyklėmis ir įstatymais, kuriuos jie lai- 
kytų pagrįstais ir vertais gerbti. Apžvelgiant šios knygos antroje ir tre- 
čioje dalyse nagrinėtas problemas ir duomenis, galima sakyti, kad po- 
litinę sistemą, kuri iš esmės grindžiama sistemingu galios ir galimy- 
bių nelygybės kūrimu ir palaikymu, retai kada (galbūt nebent karo at- 
veju) ilgą laiką pripažins teisėta gyventojų grupės, išskyrus tas, kurias 
ji apdovanoja privilegijomis. 

Arba, kalbant daugiau provokuojamai, tik politinė santvarka, kuriai 
šios nelygybės pašalinimas yra svarbiausias jos uždavinys, bus legiti- 
mi ateityje. Tokios santvarkos pagrindu galėtų būti autonomijos prin- 
cipas, įgyvendinamas vykstant dvilypiam demokratizavimo procesui. 
Politinio legitimumo, tokios politinės santvarkos, kuriai būdinga pagar- 
ba valdžiai ir įstatymui, siekimas perša mintį, jog būtina įgyvendinti 
demokratinės autonomijos modelį. 

Ankstesniame skyriuje pateiktos šiuolaikinės demokratinės teorijos 
pagrindas buvo prielaida, kad tarp politinių sprendimų priėmėjų ir 
politinių sprendimų gavėjų yra „simetrinis“ arba „atitikimo“ santykis. 
Iš tikrųjų buvo daroma prielaida, kad egzistuoja dvejopa pamatinė si- 
metrija ir atitikimas: pirma, tarp piliečių-rinkėjų ir sprendimų priėmė- 
jų, kuriuos pirmieji iš principo sugeba priversti atsiskaityti; ir, antra, 
tarp sprendimų priėmėjų „išeigos“ (sprendimų, politikos, etc.) ir jų 
rinkėjų — galiausiai tam tikroje teritorijoje gyvenančių „Žmonių“ 
(Held, 1991a, p. 198-204). 

Demokratinė teoriją ypač per visą dvidešimtą šimtmetį, daugiausia 
dėmesio skyrė demokratinių procedūrų organizaciniam ir socialiniam 
ekonominiam kontekstui bei šio konteksto daromai įtakai „daugumos 
valdymui“. Šiuolaikinė demokratinė teorija - nuo konkurencinio elitiz- 
mo teorijos raidos iki klasikinio pliuralizmo atsiradimo arba šių idėjų 
kritikos šiuolaikinių radikalų raštuose - buvo sutelkusi dėmesį į sąly- 
gas, skatinančias tautos demokratinį gyvenimą arba jam trukdančias. 
Negana to, tiek moderniosios demokratijos teoretikai, tiek ir jos kriti- 
kai rėmėsi prielaida, kad „nacionalinės bendruomenės likimas“ yra iš 
esmės jos pačios rankose ir kad patenkinamą demokratijos teoriją gali- 
ma išplėtoti nagrinėjant nacionalinės valstybės „veikėjų“ ir „struktūrų“ 
sąveiką. 

Ginčų dėl demokratijos pagrindas buvo savaime suprantama laiko- 
ma „suvereniteto“ samprata. Nacionalinės valstybės suverenumu pa- 
prastai nebuvo abejojama (plg. Laski, 1932; Figgis, 1913; Hirst, 1989b). 
Buvo manoma, kad valstybė valdo savo pačios likimą ir paklūsta tik 
kompromisams, kuriuos privalo daryti, bei suvaržymams, kuriuos pri- 

meta jos teritorijoje veikiantys veikėjai, įstaigos ir jėgos bei kitų vyriau- 
sybių ir valstybių agentai ir atstovai. Akivaizdu, kad devyniolikto ir dvi- 
dešimto šimtmečių demokratijos teorija kartu su beveik visa socialine ir 
politine teorija pasaulį anapus nacionalinės valstybės apskritai laikė 
duotybe, pavaldžia ceteris paribus taisyklei. Svarbiausi požiūriai į socia- 
linę ir politinę kaitą buvo grindžiami prielaida, kad socialinės transfor- 
macijos ištakų daugiausia reikia ieškoti vidiniuose visuomenės proce- 
suose (plg. Dunn, 1990, 8 sk.; Giddens, 1985). Manoma, kad kaita turi 
vykti per mechanizmus, kurie tarsi „įmontuoti“ į pačią konkrečios vi- 
suomenės struktūrą ir valdo jos raidą. Demokratinės politikos teoreti- 
kai beveik nenagrinėjo pasaulio, lyg ir turinčio būti nacionalinės vals- 
tybės „išorėje“ — pavyzdžiui, pasaulinės ekonomikos dinamikos, greitos 
tarptautinių ryšių plėtros ir didžiulių tarptautinės teisės pobūdžio po- 
kyčių - iš viso nenumatė tokio pasaulio implikacijų demokratijai. Iki šiol 
demokratinės autonomijos teorija taip pat beveik nelietė šių klausimų. 
Toliau šie klausimai nagrinėjami papildant devintame skyriuje ke- 
liamas problemas. Domimasi demokratijos „kitu aspektu“ - demokra- 
tijos ir globalios sistemos tarpusavio ryšiu. Skyrius pradedamas aiški- 
nimu, kokiais konkrečiais būdais nacionalinė politika susikryžiuoja su 
regioninėmis! ir tarptautinėmis jėgomis. Šiame fone vertinamos besi- 
keičiančios demokratijos formos ir jos mastas. Nors pagrindinis skyriaus 
tikslas yra išdėstyti, su kokiomis papildomomis problemomis susidu- 
ria demokratinė mintis, skyriaus gale pateikiamos kai kurios pastabos, 
kaip keičiasi demokratijos reikšmė globalinėje sistemoje ir kaip būtina 
toliau pertvarkyti demokratinės autonomijos teoriją, kad ji būtų pritai- 
koma tarptautiniams valstybių ir pilietinių visuomenių tinklams. 


Demokratinis legitimumas ir sienos 


Demokratinės teorijos, ieškančios savo pamatinių prielaidų tik na- 
cionalinėje valstybėje, ribotumas tampa akivaizdus pradėjus svarstyti 


! Regionu vadinu tam tikrai geografinei sričiai priklausančią grupę nacionalinių vals- 
tybių, kurios turi tam tikrų bendrų interesų ir gali bendradarbiauti per ribotos narystės 
organizacijas (tokias kaip Europos Sąjunga). 

daugumos valdymo principo taikymo mastą ir veiksmingumą, tai yra 
principo, kad turi laimėti sprendimai, už kuriuos atiduodama daugiau- 
siai balsų. Šio principo taikymas yra visų šiuolaikinių demokratijos sam- 
pratų pamatas ir juo yra grindžiamos pretenzijos, kad demokratiniai 
politiniai sprendimai būtų laikomi naudingais ar teisėtais. Tačiau pro- 
blemos kyla iš daugybės šaltinių. Pirmiausia jos kyla todėl, kad dau- 
gelis „daugumos“ arba, tiksliau kalbant, jos atstovų sprendimų palie- 
čia (arba potencialiai paliečia) ne tik jų bendruomenes, bet ir kitų ben- 
druomenių piliečius. 

Imkime kelis ryškiausius pavyzdžius. Sprendimas neįkurdinti tarp- 
tautinio oro uosto šalia sostinės iš baimės suerzinti vietos kaimiško ra- 
jono rinkėjus gali turėti nemalonių padarinių viso pasaulio oro linijų 
keleiviams, kurie neturi galimybės būti tiesiogiai atstovaujami (Offe, 
1985, p. 283—284). Sprendimas statyti atominę elektrinę šalia kaimyni- 
nės šalies sienų, ko gero, bus priimamas nesitariant su tos artimos ša- 
lies (arba šalių) atstovais, nors toks sprendimas jiems kelia daug pavo- 
jų ir kitų padarinių. Sprendimas padidinti palūkanų normas mėginant 
pažaboti infliacijos ar valiutų keitimo kurso nestabilumą dažniausiai pri- 
imamas kaip „nacionalinis“ sprendimas, nors jis tikrai gali sukelti eko- 
nominius pokyčius tarptautiniu mastu. Sprendimas pradėti drėgnųjų 
atogrąžų miškų „pjūtį“ gali padaryti ekologinės žalos gerokai toliau už 
sienų, formaliai ribojančių tokio politinio sprendimo priėmėjų atsako- 
mybę. Šie sprendimai, kaip ir politika tokiais įvairiais klausimais kaip 
investicijos, ginklų tiekimas ir AIDS, paprastai laikomi priklausančiais 
teisėtai suverenios nacionalinės valstybės valdžios sričiai. Bet regioni- 
niu ir globaliniu lygiu susietame pasaulyje kyla svarbūs klausimai dėl 
pačių nacionalinių sprendimus priimančių darinių nuoseklumo, gyvy- 
bingumo ir atskaitomybės. 

Dar kitų sunkumų dėl demokratinio legitimumo pobūdžio kelia to- 
kių tariamai regioninių arba tariamai viršnacionalinių organizacijų kaip 
Europos Sąjunga (ES), Šiaurės Atlanto Sutarties Organizacija (NATO) 
arba Tarptautinis Valiutos Fondas (TVF) priimami sprendimai. Juk dėl 
šių sprendimų taip pat gali susiaurėti nacionalinių „daugumų“ priima- 
mų sprendimų laukas (tokių sprendimų pavyzdžius aptarsime vėliau). 
Teisėtai save valdančios ir savo likimą lemiančios bendruomenės idė- 
ja -ji yra demokratinės valstybės pagrindas - šiandien atitinkamai yra 

problemiška. Bet kokia paprasta demokratinės teorijos prielaida, kad 
dabar politiniai santykiai yra ar galėtų būti „simetriški“ arba „atitiki- 
mo“ santykiai, yra abejotina. 

Anksčiau pateikti regioninio ir globalinio politinių sprendimų ir re- 
zultatų sąryšio pavyzdžiai kelia klausimus, taikančius į klasikinės ir 
šiuolaikinės demokratinės teorijos šerdį. Mintis, kad sutikimas legiti- 
muoja valdžią ir, plačiau, valstybinę sistemą, buvo svarbiausia devy- 
niolikto ir dvidešimto amžių liberalų demokratų idėja. Šie demokratai 
daugiausia dėmesio skyrė balsavimo dėžei kaip mechanizmui, kuris lei- 
džia pavieniam piliečiui išreikšti savo politines preferencijas, o visiems 
piliečiams - periodiškai suteikti įgaliojimą valdžiai įgyvendinti teisę ir 
reguliuoti ekonominį ir socialinį gyvenimą. Bet kai tik svarstomas na- 
cionalinio, regioninio ir globalinio susietumo klausimas ir prasideda gin- 
čas, kas yra vadinamoji „reikšminga bendruomenė“ , tampa abejotina 
pati mintis, kad sutarimo pagrindas yra rinkimai, ir ypač - samprata, 
kad tikrieji savanoriško sutarimo dalyviai yra tam tikros teritorijos ar- 
ba valstybės bendruomenės. 

Kieno sutarimas būtinas ir kieno dalyvavimas pagrįstas, kai priima- 
mi sprendimai, pavyzdžiui, dėl neatsinaujinančių išteklių naudojimo, 
branduolinių atliekų saugojimo, ekonominių tendencijų valdymo arba 
AIDS? Kurie rinkėjai svarbūs: valstybės, regiono ar įsivaizduojami tarp- 
tautiniu mastu veikiantys rinkėjai? Kam sprendimų priėmėjai turi pa- 
grįsti savo sprendimus? Kam jie turi būti atskaitingi? Negana to, ko- 
kios yra priimamų politinių sprendimų implikacijos teisėto valdymo 
idėjai, kai tie sprendimai yra „gyvybės ar mirties“ klausimas daugybei 
žmonių, iš kurių daugelis gali neturėti galimybės demokratiškai daly- 
vauti sprendimo priėmimo procese? 

Teritorinės sienos yra pagrindas, kuriuo remiantis individams lei- 
džiama arba neleidžiama dalyvauti priimant jų gyvenimą liečiančius 
sprendimus (kad ir koks menkas galėtų būti dalyvavimas), bet šių 
sprendimų, taip pat kitoms politinėms bendruomenėms ir institucijoms 
priklausančių žmonių sprendimų rezultatai dažnai reikšmingi plates- 
niu mastu, negu nacionalinės sienos. Tokių sprendimų implikacijos pa- 
vojingos ne tik sutikimo ir legitimumo kategorijoms, bet ir visoms pa- 
grindinėms demokratijos idėjoms: tai rinkėjų samprata, atstovavimo 
prasmė, tinkama politinio dalyvavimo forma ir mastas, demokratinės 

nacionalinės valstybės, kaip savo valdinių teisių, pareigų ir gerovės ga- 
ranto, reikšmė. Pats valdymo procesas, atrodo, „netelpa į nacionalinės 
tradiciniams nacionaliniams svarbiausių demokratijos teorijos ir prak- 
tikos klausimų sprendimams. 


Regioninės ir globalinės tendencijos: 
senosios ir naujosios 


Atkreiptinas dėmesys į šokiruojantį šiuolaikinės epochos paradok- 
są: nuo Afrikos iki Rytų Europos, nuo Azijos iki Lotynų Amerikos vis 
daugiau valstybių ir grupių gina „žmonių valdžios“ idėją. Tačiau jie 
tai daro kaip tik tuo momentu, kai, atrodo, tampa abejotinas pats de- 
mokratijos, kaip politinės organizacijos nacionalinės formos, veiksmin- 
gumas. Kadangi vis daugiau žmogaus veiklos sričių organizuojamos 
regioniniu ar globaliniu lygiu, tai visai neaišku, koks likimas ištiks de- 
mokratiją ir ypač nepriklausomą demokratinę nacionalinę valstybę. 

Galima paprieštarauti, kad regioniniai ir globaliniai tarpusavio ry- 
šiai nėra kažkas itin nauja ir kad tokių tarpusavio ryšių reikšmę žmo- 
nės iš principo seniai aiškiai matė. Tokį prieštaravimą galima būtų dar 
labiau pabrėžti nurodant, kad glaudus tarpusavio ryšių tinklas pradė- 
jo kurtis šešiolikto amžiaus pabaigoje, kai pradėjo formuotis pasaulinė 
ekonomika ir moderni valstybė (žr. 3 sk.). Negana to, galima būtų teigti, 
kad vidaus ir tarptautinė politika buvo visada susipynusios per visą 
modernybės laikotarpį: vidaus politiką visada reikia suprasti tarptau- 
tinės politikos kontekste, ir pirmoji dažnai būna antrosios varomoji jė- 
ga (žr. Gourevitch, 1978). Tačiau viena yra sakyti, kad moderniųjų vals- 
tybių, ekonomikų ir visuomenių formavimuisi ir struktūrai būdingi tęs- 
tinumo elementai, ir visai kas kita sakyti, kad nėra naujų jų formos ir 
dinamikos aspektų. Juk yra pamatinis skirtumas tarp, viena vertus, pro- 
ginių karinių ir karo laivyno operacijų prieš tam tikrus miestus, žem- 
dirbystės centrus ir teritorijas, arba konkrečių tam tikrus miestus su- 
siejančių prekybos kelių plėtros ir, kita vertus, tarptautinės tvarkos, kai 
atsiranda pasaulinė ekonominė sistema, kurios nepajėgia kontroliuoti 
jokia atskira valstybė (net dominuojančios valstybės); transnacionalinių 

ryšių ir komunikacijų, kuriems konkrečios valstybės daro ribotą įtaką, 
tinklų plėtros; nepaprastai išaugusių tarptautinių organizacijų ir reži- 
mų, galinčių apriboti galingiausių valstybių veikimo lauką; globalinės 
karinės tvarkos formavimosi ir „totalinio“ karo priemonių kaupimo, ku- 
rie tampa pastoviu šiuolaikinio pasaulio bruožu, galinčiu pakeisti vy- 
riausybių ir jų piliečių galimybes vykdyti tam tikro masto politiką. Nors 
prekybos keliai ir karinės ekspedicijos gali susieti toli vieni nuo kitų 
esančius gyventojus ilgalaikiais priežasties-pasekmės pavalkais, šiuo- 
laikiniai tarptautinės tvarkos pokyčiai susieja žmones tankiais sando- 
rių ir koordinaciniais tinklais, dėl kurių keičiasi pati atstumo sampra- 
ta. Būdama, kaip paprastai, nepatikima ir neapibrėžta, politika šiandien 
vykdoma tokiame pasaulyje, kurį formuoja ir persmelkia prekių ir ka- 
pitalo judėjimas, komunikacijos srautai, kultūriniai ir žmonių mainai 
(Kegley and Wittkopf, 1989, p. 511) - trumpai sakant, ji vykdoma „glo- 
balizacijos“ procesų kontekste. 

Kas yra globalizacija? Globalizacija reiškia tai, kad žmonių organi- 
zacijos ir veiklos erdvinės formos vis labiau įkūnija tarpkontinentinius 
arba tarpregioninius veiklos, sąveikos ir valdžios naudojimo modelius. 
Ji reiškia, jog erdviškai ir laikiškai plinta ir stiprėja tokie socialiniai san- 
tykiai ir institucijos, kad, viena vertus, kasdienei veiklai vis didesnę įta- 
ką daro kitoje pasaulio pusėje nutinkantys įvykiai ir, kita vertus, loka- 
linių grupių ir bendruomenių praktika ir sprendimai sulaukia reikšmin- 
gų globalinių atgarsių (plg. Giddens, 1990, p. 64). 

Globalizacija šiandien implikuoja bent jau du atskirus reiškinius. 
Pirma, ji įtikina, kad daugelis politinės, ekonominės ir socialinės veik- 
los grandinių tampa pasaulinėmis ir, antra, kad sustiprėjo sąveika ir 
ryšiai valstybių ir visuomenių viduje bei tarp jų. Nauja šiuolaikinėje 
globalinėje sistemoje yra tai, kad socialiniai santykiai išsiplečia į nau- 
jas veiklos sritis — be kitų, į technologinę, organizacinę, administraci- 
nę ir teisinę sritis, - ir tai vyksta panaudojant jose slypinčias galimy- 
bes. Nauja yra ir tai, kad nuolatos stiprėja tarpusavio ryšių gijos, o tam 
padeda tokie reiškiniai kaip šiuolaikiniai komunikacijos tinklai ir nauja 
informacinė technologija. Įmanoma skirti įvairias istorines globalizaci- 
jos formas pagal santykių ir ryšių tinklų platumą; pagal srautų ir sam- 
pynų stiprumą; pagal šių reiškinių poveikį konkrečioms bendruome- 
nėms (žr. Goldblatt et al., 1998). 

Globalizacija nėra nei vienkartinis būvis, nei tiesiaeigis procesas. Ko 
gero, ją reikia suvokti kaip įvairialypį reiškinį, apimantį įvairias veik- 
los ir sąveikos sritis - tarp jų ekonominę, politinę, technologinę, kari- 
nę, teisinę, kultūrinę ir aplinkosauginę. Kiekvienai iš šių sričių būdingi 
skirtingi ryšių ir veiklos modeliai, kiekviena turi jai būdingas logikos 
formas ir implikacijas kitoms sritims. Bendras globalizacijos aiškinimas 
neleidžia paprastai, remiantis tuo, kas įvyko vienoje srityje, numatyti, 
kas įvyks kitoje. Be to, nacionalinės valstybės, demokratinės ar ne, pa- 
balizacija daro skirtingą poveikį individams, grupėms ir šalims, ir jį le- 
mia, pavyzdžiui, nacionalinės valstybės vieta tarptautiniame darbo pa- 
sidalijime, jos vieta konkrečiuose galios blokuose, jos požiūris į tarp- 
tautinę teisės sistemą ir jos santykiai su svarbiausiomis tarptautinėmis 
organizacijomis. Pavyzdžiui, ne visos valstybės vienodai integruotos į 
tarptautinę ekonomiką; tad nors kai kuriose šalyse nacionalinės politi- 
kos rezultatams didelę įtaką darys globaliniai procesai, kitose svarbiau- 
sios ir toliau bus regioninės arba nacionalinės jėgos. 

Negana to, reikia pabrėžti, kad globalizacijos procesai nebūtinai ku- 
ria didėjančią globalinę integraciją, tai yra pasaulinę tvarką, kuriai esant 
pamažu formuotųsi homogeniška arba vieninga visuomenė ir politika. 
Juk globalizacija gali sukurti tiek skaldančias, tiek vienijančias jėgas. Skal- 
dymasis arba dezintegracinės tendencijos galimos dėl keleto priežasčių. 
Stiprėjant valstybes ir visuomenes glaudžiai susaistančių ryšių gijoms, 
gali atsirasti didesnio masto pokyčiai, darantys įtaką konkrečių vietovių 
žmonėms. Kurdama naujus transformacijos ir kaitos modelius, globali- 
zacija gali susilpninti senas politines ir ekonomines struktūras ir nebūti- 
nai sukurti naujas reguliavimo sistemas. Norėdami konkrečiau paaiškinti 
globalizacijos poveikį demokratijai ir demokratinės nacionalinės valsty- 
bės poveikį globalizacijai, turime atsisakyti mėginimų aiškinti jį abstrak- 
čiai ir privalome pradėti tyrinėti atskiras veiklos ir sąveikos sritis. 


Suverenitetas, autonomija ir atotrūkiai 


Nors nacionalinė valstybė toliau atrodo gyvybinga, tai nereiškia, kad 
suverenių demokratinių nacionalinių valstybių struktūrai vis dar ne- 

daro įtakos susikertančios nacionalinės, tarptautinės ir transnacionali- 
nės jėgos ir santykiai: ši sankirta, ko gero, įspėja apie kintamus galių ir 
suvaržymų modelius. Demokratinių nacionalinių valstybių suverenios 
valdžios mastą ir pobūdį galima tiksliai nužymėti apžvelgiant daug 
„atotrūkių“ tarp, viena vertus, politinės valdžios srities, kurios forma- 
liai reikalauja šios valdžios, ir, kita vertus, valstybės ir ekonominės sis- 
temos realių praktikų ir struktūrų regioniniu ir globaliniu lygiu (žr. 
Held, 1989, 8 sk.). Čia atsiranda atotrūkiai tarp demokratinės valsty- 
bės, iš principo galinčios lemti savo ateitį, idėjos ir globalinių instituci- 
jų, tarptautinės teisės ir karinių sąjungų, formuojančių ir varžančių pa- 
vienių nacionalinių valstybių galimybes rinktis. Tolesniuose svarsty- 
muose dėmesys bus sutelktas į šiuos „išorinius“ atotrūkius. Tačiau , rei- 
kia pabrėžti, jų išvardijimas yra tik iliustratyvus - jis nėra nei išsamus, 
nei sistemiškas. Šitaip tik norima nurodyti klausimus, kiek pagrįstai ga- 
lima teigti, jog globalizacija daugelyje pagrindinių sričių varžo arba ri- 
boja politinį veikimą, ir kokiu mastu pasikeitė galimybės egzistuoti de- 
mokratinei valstybei. Palietus šiuos klausimus, galima nagrinėti jų im- 
plikacijas demokratijos pobūdžiui ir perspektyvoms tiek šalies viduje, 
tiek už jos sienų. 

Vertinant atotrūkių poveikį, svarbu atsižvelgti į tai, kad suverenite- 
tas nyksta tik tada, kai jį pakeičia „aukštesnės“ ir/arba nepriklausomos 
valdžios formos, kurios susiaurina teisėtas galimybes priimti sprendi- 
mus nacionalinės valstybės lygiu. Juk suverenitetas apibrėžia politinę 
valdžią bendruomenėje, turinčioje teisę nustatyti normas, taisykles ir 
politiką konkrečioje teritorijoje ir atitinkamai ją valdyti (žr. 3 sk.; išsa- 
mesnį aiškinimą žr. Held, 1995). Tačiau svarstant apie globalizacijos po- 
veikį nacionalinei valstybei, reikia skirti suverenitetą - teisę valdyti kon- 
krečią teritoriją —- nuo valstybės autonomijos — nacionalinės valstybės 
realios galios savarankiškai kelti ir įgyvendinti politikos tikslus“. Iš tikrų- 


? „Valstybės autonomijos“ sąvokos nereikia painioti su anksčiau apibrėžtos autono- 
mijos principu. Apskritai pirmoji sąvoka reiškia valstybės sugebėjimą įgyvendinti poli- 
tikos tikslus, o autonomijos principas iš esmės nusako, kokiu mastu šios politikos tinka- 
ma forma ir kryptis priklauso nuo pilietinio svarstymo ir piliečių įtraukimo, - tai yra 
politinio legitimumo principas. Suverenitetas yra tarpinė arba medijuojanti grandis tarp 
šių dviejų sąvokų, nes jis apibrėžia teisėtą pagrindą, leidžiantį veikti bendruomenės la- 
bui ir jai autoritetingai bei atskaitingai atstovauti. 

jų valstybės autonomija reiškia nacionalinių valstybių sugebėjimą veikti | 
laisvai nuo tarptautinių ir transnacionalinių suvaržymų ir įgyvendin- 
ti išsikeltus tikslus. Turint omenyje šį skirtumą, galima parodyti, kad 
išoriniai atotrūkiai — tai virtinė procesų, keičiančių apimtį ir pobūdį 
sprendimų, kuriuos gali priimti tam tikroje teritorijoje veikiantys spren- 
dimų priėmėjai. Svarbiausias klausimas yra toks: ar, pasikeitus vals- 
tybės autonomiškumui, jos suverenumas išliko tas pats, ar šiuolaikinė 
valstybė iš tikrųjų nebėra suvereni? Nagrinėdamas šį klausimą, dau- 
giausia remsiuosi procesų ir santykių, darančių ypač tiesioginę įtaką 
Europos valstybėms, pavyzdžiais*. Svarbiausia bus šių valstybių liki- 
mas, nors bus pateikiami ir kai kurie palyginimai ir su kitais regionais. 


Pirmasis atotrūkis: pasaulinė ekonomika 


Yra atotrūkis tarp formalios valstybės valdžios ir realios gamybos, 
paskirstymo ir mainų sistemos, kuri daugeliu atžvilgių padeda riboti 
nacionalinių politinių valdžių galią arba apimtį (R. O.Keohane and Nye, 
1989; Frieden, 1991; Garrett and Lange, 1991). 

1. Du tarptautinių ekonominių procesų elementai yra itin svarbūs — 
tai gamybos internacionalizavimas ir finansinių sandorių, kuriuos iš da- 
lies organizuoja sparčiai augančios daugianacionalinės kompanijos, in- 
ternacionalizavimas. Daugianacionalinės korporacijos (DNK) planuoja 
ir vykdo gamybą, prekybą ir paskirstymą griežtai atsižvelgdamos į pa- 
saulinę ekonomiką. Net kai DNK turi aiškų nacionalinį pagrindą, jų in- 
teresas pirmiausia būna globalinis pelningumas. Finansinės organiza- 
cijos, tokios kaip bankai, taip pat darosi vis globalesnės savo mastu ir 
orientacija; jos sugeba beveik akimirksniu reaguoti į pastebėtus poky- 
čius, vykstančius kad ir Londone, Tokijuje ar Niujorke. Dėl naujų in- 
formacinių technologijų iš esmės padidėjo visų tipų finansinių ir ko- 
mercinių organizacijų ekonominių elementų - valiutų, fondų, akcijų, „iš- 
ankstinių terminuotų sandėrių“ ir t. t. - mobilumas. 


3 Išsamų ir nuodugniai apgalvotą šias valstybes veikiančių regioninių ir globalinių 
tendencijų aiškinimą žr. Goldblatt, et al. (1998). Esu dėkingas Goldblattui, McGrew ir 
Perratonui už šią knygą ir už daugelį toliau pateikiamų pavyzdžių, ypač už duomenis 
apie prekybos, finansų ir daugianacionalinių korporacijų tendencijas bei apie kultūros 
ir aplinkos pokyčius. 

2. Pokario laikotarpiu smarkiai išaugo prekyba, kuri pasiekė netu- 
rinčius precedento mastus. Visame pasaulyje išaugo ne tik regioninė, 
bet taip pat smarkiai augo ir tarpregioninė prekyba. Į globalinę preky- 
bos sistemą įtraukiama daugiau šalių, pavyzdžiui, Indija ir Kinija, ir ši 
sistema paliečia daugiau Žmonių ir tautų. Jeigu visame pasaulyje to- 
liau bus šalinami muitų barjerai, tai šios tendencijos turbūt išliks. Be 
to, per paskutiniuosius dešimt ar penkiolika metų stulbinamai didėjo 
globaliniai finansiniai srautai. Užsienio valiutos keitimo apyvarta da- 
bar yra maždaug trilijonas dolerių per dieną*. Didelė dalis šios finansi- 
nės veiklos yra spekuliacinio pobūdžio ir sukelia vertės (fondų, akcijų, 
etc.) svyravimus be tų svyravimų, kuriuos galima paaiškinti pagrindi- 
nių aktyvų vertės pokyčiais. Negana to, DNK dabar priklauso nuo ket- 
virčio iki trečdalio pasaulio gamybos, 70 procentų pasaulio prekybos 
ir 80 procentų tarptautinių investicijų. Jos yra lemiamas technologijų 
plitimo veiksnys ir yra pagrindinės žaidėjos tarptautinėse pinigų rin- 
kose?. Be to, DNK daro didelį poveikį makroekonominei politikai; jos 
gali reaguoti į palūkanų normų pokyčius sutelkdamos finansus bet ku- 
rioje joms palankiausioje kapitalo rinkoje. Darbuotojus jos gali samdyti 
tose šalyse, kuriose tai daryti daug pigiau. O gamybos, ypač technolo- 
gijų politikos srityje jos gali perkelti savo veiklą ten, kur gaus didžiau- 
sius pelnus. 

3. Yra daug duomenų, leidžiančių teigti, kad komunikacijos ir trans- 
porto technologijų pažanga griauna anksčiau atskirtų rinkų sienas - sie- 
nas, kurios buvo būtina nepriklausomos nacionalinės ekonominės po- 
litikos sąlyga (R. O. Koehane and Nye, 1972, p. 392-395). Rinkos ir vi- 
suomenės vis labiau reaguoja vienos į kitas net ir išsaugodamos savo 
tapatumus: vienas akivaizdus šito pavyzdys yra 1987 m. spalio mėnesį 


* Per paskutiniuosius trylika ar keturiolika metų užsienio valiutos keitimo apyvar- 
tos santykis su prekyba pakito nuo vienuolikos-vieno dolerio iki beveik penkiasdešimt 
penkių-vieno dolerio; vadinasi, užsienio valiutos keitimo rinkoje esančią penkiasdešimt 
penkių dolerių apyvartą atitinka vieno dolerio apyvarta realios prekybos srityje. 


3 Nors duomenys rodo, kad daugelis didžiausių DNK vis dar daugiausia parduoda 
ir gauna daugiausia pelno namuose, tai iš esmės lemia JAV kompanijų, turinčių didelę 
vidaus rinką, įtaka. Kitų šalių kompanijų ir, svarbu pažymėti, aukštosios technologijos 
kompanijų pardavimo ir pelnų vidaus rinkose dalis daug mažesnė. 

įvykęs fondų biržos žlugimas. Vadinasi, problemiška pati nacionalinės 
ekonominės politikos galimybė. Pasikeitė ištisų ekonominės politikos 
krypčių įgyvendinimo išlaidos ir iš jų gaunama nauda. Pavyzdžiui, nors 
yra daug priežasčių, kodėl nacionalinė keinsiškoji politika šiandien ne- 
begali būti veiksminga, viena pamatinė priežastis ta, kad pavienėms vy- 
riausybėms daug sunkiau kištis ir valdyti savo ekonomikas esant glo- 
baliniam darbo pasidalijimui ir globalinei monetarinei sistemai (plg. Gil- 
pin, 1987; Cox, 1987; Kolko, 1988). Keinsizmas buvo veiksmingas „įkū- 
nyto liberalizmo“ sistemos, egzistavusios po Antrojo pasaulinio karo, 
sąlygomis; jis buvo funkcionalus tarptautinių ir nacionalinių ekonomi- 
nių susitarimų Vakarų pasaulyje pagrindas (žr. R. O. Koehane, 1984b). 
Tačiau po 1973 m. naftos krizės (tai buvo vienas iš daugelio įvykių) žlu- 
gus pokariniam „liberaliam konsensusui“, pasidarė sunkiau valdyti eko- 
nomiką ir „spyriotis“ prieš tarptautines ekonomines tendencijas. Be to, 
atskiroms šalims darėsi vis brangiau vykdyti nepriklausomą moneta- 
rinę politiką ir laikytis nepriklausomų valiutos keitimo kurso strategi- 
jų, turint omenyje dabartines tarptautinės valiutų ir vertybinių popie- 
rių apyvartos apimtis. 

4. Žinoma, nacionalinių ekonominių programų kontrolė prarasta ne 
vienodai įvairiuose ekonomikos sektoriuose ar apskritai įvairiose vi- 
suomenėse: kai kurios rinkos ir šalys gali izoliuotis nuo transnaciona- 
linių ekonominių tinklų mėgindamos atkurti rinkų sienas arba „atskir- 
tumą“ ir/arba tobulindamos nacionalinius įstatymus, kad būtų gali- 
ma tarptautiniu mastu valdyti judrius veiksnius ir/arba pradėti ben- 
dradarbiauti su kitomis šalimis siekiant koordinuoti politiką (Cooper, 
1986, p. 1-22; Gilpin, 1987). Be to, pasaulio ekonomikos regionalizavi- 
mas, kai ekonominė veikla sutelkiama keliuose poliuose (tarp jų - Eu- 
ropos rinkoje, Jungtinėse Valstijose ir Azijos-Ramiojo vandenyno regio- 
ne), leidžia šiek tiek valdyti rinkos tendencijas. Konkrečios įtampos, ky- 
lančios tarp politinių ir ekonominių struktūrų, ko gero, bus skirtingos 
įvairiose srityse ir tarp jų: Vakarai-Vakarai, Šiaurė-Pietūs, Rytai-Va- 
karai. Todėl negalima paprasčiausiai sakyti, kad pati nacionalinės eko- 
nomikos idėja atgyvenusi. Tačiau gamybos, finansų ir kitų ekonomi- 


v-r-— 


valstybės (demokratinės ar ne) sugebėjimui valdyti savo ekonominę 


DEMOKRATIJA, NACIONALINĖ VALSTYBĖ IR GLOBALINĖ SISTEMA 391 


ateitį. Šiaip ar taip, vyriausybėms iškylančių politikos pasirinkimų iš- 
laidos ir gaunama nauda, atrodo, pasikeitė, ir tai paveikė jų autonomi- 
ją; atsirado atotrūkis tarp savo likimą lemiančios suverenios valstybės 
idėjos ir šiuolaikinės ekonomikos sąlygų, kai smarkiai susikryžiuoja na- 
cionalinės, regioninės ir tarptautinės ekonominės jėgos. 


Antrasis atotrūkis: 
tarptautinis politinių sprendimų priėmimas 


Antras reikšmingas atotrūkis tarp suverenios valstybės teorijos ir 
šiuolaikinės globalinės sistemos driekiasi ten, kur susikerta milžiniškas 
spektras tarptautinių režimų ir organizacijų, sukurtų ištisoms transna- 
cionalinės veiklos (prekybos, transporto, vandenynų naudojimo ir t. t.) 
sritims tvarkyti, ir kolektyvinės politikos problemos. Šių naujų politi- 
nės organizacijos formų skaičiaus augimas atspindi greitą transnacio- 
nalinių ryšių plėtrą, didėjantį užsienio ir vidaus politikos suartėjimą ir 
iš to kylantį daugumos šalių troškimą turėti kokią nors tarptautinio val- 
dymo ir reguliavimo formą, leidžiančią spręsti kolektyvines politikos 
problemas (žr. Luard, 1977; Krasner, 1983). 

1. Tarptautinių ir transnacionalinių organizacijų formavimasis smar- 
kiai pakeitė sprendimų priėmimo pasaulinėje politikoje struktūrą. Bu- 
vo sukurtos naujos daugiašalės ir daugianacionalinės politikos formos, 
o su jomis radosi saviti kolektyvinio sprendimų priėmimo stiliai, bū- 
dingi vyriausybėms, tarptautinėms vyriausybinėms institucijoms (TVO) 
ir plačiam spektrui transnacionalinių spaudimo grupių ir tarptautinių 
nevyriausybinių organizacijų (TNVO). 1909 m. buvo 37 TVO ir 176 
TNVO, o 1989 m. buvo beveik 300 TVO ir 4624 TNVO. Devynioliktojo 
amžiaus viduryje per metus vykdavo dvi ar trys TVO remiamos kon- 
ferencijos ar kongresai; šiandien jų kasmet būna apie 4000 (žr. Zacher, 
1993). Šiame fone Pasaulio viršūnių susitikimo Rio de Žaneiro 1992 m. 
birželį arba Moterų konferencijos Pekine 1995 m. rugpjūtį dalyvių spek- 
tras ir įvairovė gali neatrodyti tokie nuostabūs, kaip kad iš pradžių ska- 
tino manyti pačios šios progos. 

2. Tarp plataus tarptautinių agentūrų ir organizacijų spektro yra to- 
kių, kurioms pirmiausia rūpėjo techniniai klausimai: Pasaulinė pašto 

sąjunga, Tarptautinė telekomunikacijų sąjunga, Pasaulinė meteorologi- 
jos organizacija ir daugybė kitų darinių. Šios įstaigos paprastai dirbo 
efektyviai ir nebuvo vertinamos kontroversiškai, tad jos dažniausiai pra- 
plėsdavo atskirų nacionalinių valstybių teikiamas paslaugas (Burnheim, 
1986, p. 222). Kadangi jų uždaviniai buvo griežtai apibrėžti, jos nebu- 
vo itin svarbios politiniu požiūriu. Priešingame poliuje yra tokios or- 
ganizacijos kaip Pasaulio Bankas, Tarptautinis Valiutos Fondas, Jung- 
tinių tautų Švietimo, mokslo ir kultūros organizacija (UNESCO) ir Jung- 
tinės Tautos (JT). Kadangi šie dariniai sprendžia svarbesnius taisyklių 
rengimo ir išteklių tvarkymo bei skirstymo klausimus, jie vertinami la- 
bai prieštaringai ir yra supolitinti. Kitaip negu mažesnės, iš esmės tech- 
ninės įstaigos, šios organizacijos yra nuolatinio konflikto dėl politikos 
kontrolės centre (Burnheim, 1986, p. 220ff). Nors šios įstaigos papras- 
tai veikia skirtingais būdais, jos visos daugelį metų gavo naudos iš tam 
tikro „autoriteto įtvirtinimo“, kuris buvo susijęs su tam tikromis nepa- 
prastai svarbiomis galiomis kištis. TVF operacijos yra įdomus atvejis. 
Kadangi TVF įgyvendina konkrečią ekonominę politiką, jis, duodamas 
paskolą vyriausybei, gali pareikalauti, kad ši sumažintų valstybės iš- 
laidas, nuvertintų savo valiutą ir apkarpytų subsidijuojamas gerovės 
programas. Reikia turėti omenyje, kad TVF įsikiša paprastai prašant vy- 
riausybei arba konkrečioms politinėms valstybės institucijoms, ir daž- 
nai tai galima pripažįstant, jog yra minimali erdvė nepriklausomai na- 
cionalinei politikai; todėl tokio kišimosi negalima tiesmukiškai interpre- 
tuoti kaip grėsmės suverenitetui. Vis dėlto atsirado stebėtina įtampa tarp 
suverenios valstybės - jos pagrindas yra nacionalinė politika ir politi- 
nės institucijos - idėjos ir sprendimų priėmimo tarptautiniu lygiu po- 
būdžio. Pastarasis kelia rimtų klausimų dėl sąlygų, kuriomis bendruo- 
menė gali lemti savo politiką ir jos kryptis, turint omenyje tarptautinės 
ekonominės tvarkos ir tokių įstaigų kaip TVF taisyklių primetamus su- 
varžymus. 

3. ES yra kitas svarbus tarptautinių organizacijų keliamų problemų 
pavyzdys. Tačiau jos reikšmė galbūt didesnė negu bet kurios kitos tarp- 
tautinės organizacijos, nes ji turi teisę kurti įstatymus, kurie gali būti 
taikomi valstybėms narėms; labiau negu bet kuri kita tarptautinė įstai- 
ga ji pateisina etiketę „tariamai viršnacionalinė“. Tarp ES institucijų Mi- 

nistrų Tarybai priklauso ypatinga vieta, nes ji disponuoja galingomis 
teisinėmis priemonėmis (pirmiausia „taisyklėmis“, „direktyvomis“ ir 
„Sprendimais“), kurios padeda jai kurti ir įgyvendinti politiką. Iš visų 
šių priemonių labiausiai įsidėmėtinos „taisyklės“, nes jos turi įstatymo 
statusą nepaisant visų tolesnių valstybių narių derybų arba veiksmų. 
Vadinasi, ES valstybės narės nebėra vieninteliai valdžios centrai jų te- 
ritorijose (žr. Hoffman, 1982; Wallace, 1994). Kita vertus, svarbu atsi- 
minti, kad ES įgijo galią valstybėms narėms „savanoriškai atsisakant“ 
kai kurių savo suvereniteto aspektų. Žinoma, šis „atsisakymas“ iš tik- 
rųjų padėjo išlikti europietiškai nacionalinei valstybei, nes per pirmuo- 
sius tris dešimtmečius po Antrojo pasaulinio karo dominavo JAV ir pra- 
sidėjo smarki ekonominė konkurencija su daugeliu Ramiojo vandeny- 
no baseinui priklausančių Azijos šalių. Trumpai sakant, ES, kaip ir daug 
kitų tarptautinių organizacijų, ir suteikia galimybių, ir varžo. Jai pri- 
klausančios valstybės tebeturi galutinę ir lemiamą galią daugelyje jų vi- 
daus ir užsienio reikalų sričių, o pati ES, atrodo, padidino jų galimy- 
bes rinktis kai kuriose iš šių sričių. Tačiau pačioje ES suverenitetas da- 
bar taip pat aiškiai padalytas: bet kuri suvereniteto samprata, kuri grin- 
džiama prielaida, kad jis yra nedaloma, neribota, išimtinė ir amžina 
valstybinės valdžios forma, kurią įkūnija atskira valstybė, jau yra at- 
gyvenusi. 

4. Visi šie pokyčiai paskatino pereiti nuo tarptautinės „aukštosios 
politikos“ sistemos, kurios centras yra tik valstybė, prie naujų ir no- 
vatoriškų geovaldymo formų. Galbūt įdomiausių pavyzdžių duoda 
pats suverenios valstybės idėjos pagrindas - nacionalinė saugumo ir 
gynybos politika. Milžiniškos išlaidos, technologiniai reikalavimai ir 
vidinė gynybos našta prisideda prie to, kad stiprėja daugiašalės ir ko- 
lektyvinės gynybos sistemos bei tarptautinis karinis bendradarbiavi- 
mas ir koordinavimas. Vis glaudesni technologiniai valstybių ryšiai da- 
mosi idėjai. Šiandien kai kurios pažangiausios pasaulyje ginklų siste- 
mos, pavyzdžiui, naikintuvai, kuriami iš daugelyje šalių gaminamų 
komponentų“. Karinė technologija globalizavosi, o tai susiję su gyny- 


? Esu dėkingas Anthony McGrew už daugelį įdomių diskusijų šiuo klausimu. 

bos pramonės transnacionalizavimu. Dėl masinio naikinimo ginklų pli- 
timo visos valstybė darosi nesaugios, o pati „draugų“ ir „priešų“ sam- 
prata tapo problemiška. 


Trečiasis atotrūkis: tarptautinė teisė 


Tarptautinės teisės plėtra sukūrė individų, vyriausybių ir nevyriau- 
sybinių organizacijų priklausomybę nuo naujų teisinio reguliavimo sis- 
temų. Tarptautinė teisė įtvirtino galias ir suvaržymus, teises ir parei- 
gas, kurie laikomi svarbesniais negu nacionalinių valstybių pretenzijos 
ir kurie turi toli siekiančių padarinių - net jeigu šios teisės nepalaikytų 
institucijos, disponuojančios galiomis ją įgyvendinti prievarta. 

1. Yra dvi teisinės normos, kurios, kaip buvo manoma, nuo pat tarp- 
tautinės bendruomenės užuomazgų palaikė nacionalinį suverenitetą: tai 
„nepavaldumas jurisdikcijai“ ir „valstybės įstaigų nepavaldumas“. Pir- 
moji norma nustato, kad „jokia valstybė negali būti patraukta į kitos 
valstybės teismus už suvereniai atliktus veiksmus“; o antroji skelbia, 
kad „jeigu asmuo pažeidžia kitos valstybės įstatymą veikdamas kaip 
savo šalies įgaliotinis ir turėtų stoti prieš tos šalies teismus, jis neturi 
būti laikomas „kaltu“, nes veikė ne kaip privatus asmuo, bet kaip vals- 
tybės atstovas“ (Cassese, 1988, p. 150-151). Šių normų taikymo tikslas 
yra apsaugoti vyriausybės autonomiją visuose užsienio politikos reika- 
luose ir neleisti vidaus teismams spręsti apie užsienio valstybių elgesį 
(darant prielaidą, kad to nebus leidžiama daryti visur ir visiems vidaus 
teismams). Tradiciškai viskas baigdavosi tuo, kad vyriausybėms buvo 
leidžiama siekti savo interesų, kuriuos varžė tik „politikos menas“. Ta- 
čiau pažymėtina, kad šiais tarptautiniu mastu pripažintais teisiniais su- 
vereniteto kertiniais stulpais buvo vis labiau abejojama Vakarų teismuo- 
se. Ir nors nacionalinis suverenitetas dažniausiai laimėdavo, kai būda- 
vo išbandomas, įtampa tarp nacionalinio suvereniteto ir tarptautinės tei- 
sės dabar ryški ir anaiptol neaišku, kaip ji bus įveikta. 

2. Iš visų pokario metais priimtų tarptautinių teisių deklaracijų itin 
įsidėmėtina Europos Žmogaus teisių ir pamatinių laisvių apsaugos kon- 
vencija (1950). Kaip ryškus kontrastas JT Visuotinei žmogaus teisių de- 
klaracijai (1948) ir vėlesnėms JT teisių konvencijoms, Europos iniciaty- 

va, kaip rodo jos preambulė, siekė „imtis pirmųjų žingsnių kolektyviai 
įtvirtinti kai kurias JT Deklaracijos teises (kursyvas mūsų. - D. H.). Eu- 
ropos iniciatyva buvo mėginama įgyvendinti nuostabiausią ir radika- 
liausią teisinę naujovę - naujovę, kuri iš principo leistų pavieniams pi- 
liečiams kelti bylas jų pačių vyriausybėms. Europos šalys dabar pri- 
pažino Konvencijos (neprivalomą) straipsnį, leidžiantį piliečiams tie- 
siogiai kreiptis į Europos Žmogaus teisių komisiją, kuri gali perduoti 
bylas Europos Ministrų Tarybos Komitetui, o po to (pritarus Tarybos 
dviejų trečdalių daugumai) - Europos žmogaus teisių teismui. Nors 
sistema toli gražu nėra paprasta ir daugeliu atžvilgių yra problemiš- 
ka, ji nebeleidžia valstybei „laisvai elgtis su savo piliečiais kaip jai pa- 
tinka“ (Caportorti, 1983, p. 977). 

3. Kitas atotrūkio tarp priklausomybės nacionalinei bendruomenei — 
pilietybės, kuri tradiciškai suteikia individui teises ir pareigas, - idėjos ir 
naujų laisvių ir įpareigojimų kūrimo tarptautinėje teisėje pavyzdys yra 
tarptautinio Niurnbergo tribunolo rezultatai. Pirmą kartą istorijoje tribu- 
nolas pripažino, kad tais atvejais, kai kyla konfliktas tarp tarptautinių 
normų, saugančių pamatines humanitarines vertybes, ir valstybės įstaty- 
mų, kiekvienas asmuo privalo nepaisyti valstybės įstatymų (išskyrus at- 
vejus, kai nėra „moralinio pasirinkimo“ galimybės) (Cassese, 1988, p. 
132). Niurnbergo tribunolas sukūrė teisinį pagrindą iš esmės pakeisti 
šiuolaikinės valstybės teisinę orientaciją, nes naujos normos kvestionavo 
karinės drausmės principą ir neigė nacionalinį suverenitetą vienoje iš 
jautriausių sričių - hierarchinių kariuomenės santykių srityje. 

4. Tarptautinė teisė yra „milžiniškas ir kintantis normų ir tariamų 
normų kodeksas“, nustatantis koegzistavimo ir bendradarbiavimo pa- 
grindą tarptautinėje plotmėje. Tradiciškai tarptautinė teisė apibrėžė ir 
palaikė suverenių valstybių bendrijos idėją kaip žmonijos politinės or- 
ganizacijos „aukščiausią normatyvinį principą“ (Bull, 1977, p. 140ff). 
Pastaraisiais dešimtmečiais buvo ginčijamasi dėl tarptautinės teisės tu- 
rinio, apimties ir šaltinio. Nuomonė pasikeitė ir dabar prieštaraujama 
doktrinai, kad tarptautinė teisė yra ir turi būti „tik ir be išimties tarpvals- 
tybinė teisė“ (žr. Oppenheim, 1905, 1 sk.). Šios naujovės prielaida - tai 
konfliktas tarp valstybių sistemą ginančių teiginių ir teiginių, ginančių 
alternatyvų organizuojantį pasaulinės tvarkos principą - galiausiai 

transnacionalinę arba kosmopolitinę bendruomenę. Tačiau šis konflik- 
tas anaiptol neišspręstas, o daugelis vėl prasidėjusių nacionalistinių ko- 
vų rodo, kad teiginiai, kuriais stengiamasi pagrįsti naują pasaulinės 
tvarkos principą, gali atrodyti bent jau skuboti. 


Ketvirtasis atotrūkis: kultūra ir aplinka 


Yra dar vienas atotrūkis tarp valstybės kaip autonomiško kultūros 
centro, sugebančio palaikyti nacionalinį tapatumą ir garantuoti saugią 
aplinką savo žmonėms, idėjos ir tarpusavyje susijusių pokyčių žiniask- 
laidoje ir aplinkosaugos jėgų srityse. 

1. Duomenys apie globalizaciją žiniasklaidos ir kultūros srityse yra 
sudėtingi ir nepatikimi. Dar reikia daug tyrinėjimų (žr. J.B.Thompson, 
1995, 5 sk.). Vis dėlto galima nurodyti gana daug naujų nuostabių per- 
mainų. Anglų kalba paplito kaip dominuojanti elito kultūrų kalba vi- 
same pasaulyje: dabar ji yra dominuojanti verslo, kompiuterijos, teisės, 
mokslo ir politikos kalba. Telekomunikacijos buvo internacionalizuo- 
tos ir globalizuotos nepaprastai greitai: nuo 1983 iki 1994 m. tarptauti- 
nių telefoninių pokalbių srautas išaugo daugiau negu keturis kartus; 
masiškai išsiplėtė transnacionaliniai kabeliniai tinklai; įvyko proveržis 
palydovinio ryšio srityje; o Internetas padėjo nepaprastai sustiprinti tie- 
sioginės ir tarpinės komunikacijos infrastruktūrą valstybėse ir tarp jų. 
Be to, susiformavo dideli daugianacionaliniai žiniasklaidos konglome- 
ratai, tokie kaip Murdocho imperija, Viacom ir Paramount. Maža to, ne- 
paprastai paplito turizmas. Pavyzdžiui, 1960 m. buvo 70 milijonų tarp- 
tautinių turistų, o 1994 m. jų buvo 455 milijonai. Panašios tendencijos 
matyti televizijoje ir kino srityje: 60-90 procentų kasų pajamų Europo- 
je gaunama iš užsienio filmų (nors reikia pasakyti, tai daugiausia Ame- 
rikos dominavimo istorija). 

2. Nereikia manyti, kad kuris nors iš anksčiau pateiktų pavyzdžių 
arba bendras analogiškų atvejų poveikis reiškia, jog formuojasi vienin- 
telė globali, žiniasklaidos vadovaujama kultūra - toli gražu ne. Tačiau 
iš tikrųjų visos šios tendencijos kartu reiškia, kad daug naujų komuni- 
kacijos ir žiniasklaidos formų klajoja valstybėse ir tarp jų, naujais bū- 
dais susiedamos tautas ir žmones. Vadinasi, nacionalinių politinių ly- 

derių galimybės palaikyti nacionalinę kultūrą sumažėjo. Pavyzdžiui, Ki- 
nija stengėsi varžyti galimybes naudotis Internetu, bet įsitikino, kad fak- 
tiškai tai neįmanoma. 

3. Tačiau aplinkosaugos problemos ir jos metami iššūkiai yra aiš- 
kiausi ir atšiauriausi žmonių organizacijos ir veiklos globalinių permai- 
nų pavyzdžiai, itin rimtai skatinantys abejoti nacionalinės valstybės ir 
į valstybę orientuotos demokratinės politikos efektyvumu. Aktualios tre- 
jopo tipo problemos: 


(a) pirmosios yra bendros problemos, apimančios visuotinai bendrus 
dalykus, t.y. pamatinius ekosistemos elementus. Bendrų aplin- 
kos elementų aiškiausi pavyzdžiai yra atmosfera, klimato siste- 
čia yra globalinis atšilimas, ozono sluoksnio nykimas ir visuoti- 
nis šių elementų teršimas; 

(b) antrajai globalinių aplinkos apsaugos problemų kategorijai pri- 
skirtini tarpusavyje susiję demografinės plėtros ir išteklių varto- 
jimo keliami iššūkiai. Labai svarbūs šios kategorijos problemų pa- 
vyzdžiai - bioįvairovės išsaugojimo klausimai ir pavojus išnykti 
kai kurioms rūšims; 

(c) trečioji problemų kategorija - tai tokia sienų nepaisanti tarša kaip 
rūgštiniai lietūs arba upių taršalai. Dramatiškesnių pavyzdžių 
duoda atominių jėgainių statymo vietos ir veikimas, pavyzdžiui, 
Černobylio atvejis. 


4. Reaguojant į vis didėjančias aplinkos apsaugos problemas ir gau- 
biantį jas viešumą, prasidėjo su tuo susijęs kultūrinės ir politinės glo- 
balizacijos procesas, kurį iliustruoja keli pavyzdžiai: naujų kultūrinių, 
mokslinių ir intelektualinių tinklų sukūrimas; naujų gamtosauginių są- 
jūdžių, turinčių transnacionalinę organizaciją ir transnacionalinius in- 
teresus susiformavimas; naujų institucijų ir konvencijų, tokių, dėl ku- 
rių sutarta 1992 m. pasaulio viršūnių susitikime Brazilijoje, atsiradimas. 
Žinoma, ne visos aplinkosauginės problemos yra globalinės. Tokia iš- 
vada būtų visiškai klaidinga. Bet fizinės ir gamtinės sąlygos - aplinko- 
sauginių problemų mastas ir aktualumas, - darančios įtaką Žmonijos 
padėčiai apskritai, nuostabiai pasikeitė. 


3098 KĄ TURĖTŲ REIKŠTI DEMOKRATIJA ŠIANDIEN? 


Apibendrinimas: demokratija ir globalinė sistema 


Tarptautinė tvarka, o su ja ir nacionalinės valstybės vaidmuo, kei- 
čiasi. Nors sudėtingas globalinių tarpusavio ryšių modelis seniai buvo 
akivaizdus, beveik nėra abejonių, kad pastaruoju metu šalių vidaus 
veikla toliau „internacionalizavosi“, o tarptautiniu lygiu priimama vis 
daugiau sprendimų (Kaiser, 1972, p. 370). Turimi duomenys tikrai pa- 
tvirtina, kad tarptautiniai ir transnacionaliniai santykiai pakeitė šiuo- 
laikinės suverenios valstybės galias. Globaliniai procesai toli nustūmė 
politiką nuo veiklos, kuri daugiausia sukasi aplink valstybinius ir tarp- 
valstybinius interesus. 

Anksčiau apibūdinti „atotrūkiai“ atskleidžia daugybę jėgų, kurios 
susijungia ir varžo vyriausybių ir valstybių veikimo laisvę ištrindamos 
vidaus politikos ribas, keisdamos politinių sprendimų priėmimo sąly- 
gas bei organizacinį nacionalinių valstybių kontekstą, teisinį vyriausy- 
bių valdymo pagrindą ir ištrindamos pačių nacionalinių valstybių at- 
sakomybės ir atskaitomybės kriterijus. Jau vien šių procesų pakanka pa- 
grįsti teiginiui, kad vis sudėtingesnė tarptautinė sistema varžo valsty- 
bių autonomiją (keisdama politikos išlaidų ir naudos balansą) ir vis la- 
biau kėsinasi į jų suverenitetą. Griaunamos visos suvereniteto sampra- 
tos, kurios interpretuoja jį kaip neribotą ir nedalomą valstybinės val- 
džios formą. Patį suverenitetą šiandien jau reikia suprasti kaip išskai- 
dytą tarp daugelio įstaigų — nacionalinių, regioninių ir tarptautinių — 
ir apribotą dėl paties šio pliuralizmo pobūdžio. 

Modernioji - liberali ir radikali - suverenios demokratinės valsty- 
bės teorija suponuoja teisėtai save valdančios ir savo likimą lemiančios 
bendruomenės idėją. Pamatinį iššūkį šiai idėjai meta globalinių tarpu- 
savio ryšių modelis ir problemos, kurias turi spręsti šiuolaikinė valsty- 
bė. Vyriausybių veiksmai, sprendimai ir politika jokiu būdu „neprog- 
ramuojami“ vien nacionalinės bendruomenės lygiu, kaip ir ne vien vy- 
riausybės sprendžia, kas yra teisinga ar tinkama jų piliečiams (Offe, 
1985, p. 283-284). Demokratijos reikšmę ir, konkrečiai, demokratinės au- 
tonomijos modelį reikia iš naujo interpretuoti atsižvelgiant į daugybę 
tarpusavyje susijusių lokalinių, regioninių ir globalinių struktūrų ir pro- 
cesų. Nors tariama šiuolaikinės sąveikos tinklų kaita skatina daryti klai- 
dingą išvadą, kad šiandien nėra aiškių politines bendruomenes dalijan- 
čių ar atskiriančių „sienų“, jas per tam tikrą laiką sukūrė gausūs są- 

veikos tinklai ir galios sistemos. Vadinasi, keliami klausimai, koks bus 
politinės bendruomenės idėjos likimas ir kur bus demokratiškai for- 
muluojamas politinis gėris. Jeigu pagrindinis politinio diskurso veikė- 
jas, ar jis būtų asmuo, grupė ar bendrija, yra įstrigęs susiraizgiusių jė- 
gų, tendencijų ir bendruomenių- vidaus, tarptautinių ir transnaciona- 
linių - tinkle, tai klausimas, kur yra tikrieji politikos „namai“, ir ypač 
klausimas, koks yra tinkamas demokratinės autonomijos modelis, da- 
rosi keblus. 


Iš naujo apmąstant demokratiją globalesnei epochai: 
kosmopolitinis modelis 


Šiandien esame ant pamatinių permainų slenksčio. Viena vertus, yra 
aiškios tendencijos, kurios jungdamosi daug kur silpnina demokratiją 
ir atskaitomybę nacionalinėje valstybėje. Egzistuoja aiškus scenarijus, 
pasak kurio, galia toliau koncentruosis daugianacionalinio kapitalo (ga- 
mybinio ir finansinio) pagrindu, susiklostys nauja svarbiausių valsty- 
bių vykdomosios galios sankloda ir didės G7 grupės įtaka?. Šios gru- 
pės 1995 m. birželį Halifaxe iškelti siūlymai atspindi šias tendencijas; 
juk šios šalys stengiasi pasiūlyti naujų valdymo formų, skatinančių per- 
tvarkyti JT, o tai padarius padidėtų OECD (Ekonominio bendradarbia- 
vimo ir plėtros organizacijos) šalių ir ypač G7 įtaka globaliniams rei- 
kalams. Tokios iniciatyvos padidintų geopolitiškai dominuojančių vals- 
tybių reguliuojamąsias galias, bet tai įvyktų mažėjančio demokratijos 
efektyvumo ir siaurėjančio jos masto šiose šalyse ir už jų kaina. 

Kita vertus, galima formuluoti alternatyvas tokiai padėčiai gilinant 
ir plečiant demokratiją valstybėse, regionuose ir globaliniuose tinkluo- 
se. Tokį procesą galima vadinti demokratinės autonomijos įtvirtinimu 
kosmopolitiniu pagrindu - trumpai tariant, „kosmopolitine demokra- 
tija“. Tai reikalautų regioniniu ir globaliniu lygiu stiprinti administra- 
cinius gebėjimus ir gausinti nepriklausomus politinius išteklius, kurie 
būtinai privalėtų papildyti vietose ir nacionalinėse valstybėse sukaup- 


* G7 (Septynių grupei) priklauso JAV, Kanada, Britanija, Prancūzija, Vokietija, Itali- 
ja ir Japonija. 

tus gebėjimus ir išteklius. Svarstytina problema būtų ta, kaip stiprinti 
tokių regioninių institucijų kaip ES administracinius gebėjimus bei at- 
skaitomybę ir tobulinti pačios JT sistemos administracinius gebėjimus 
ir atskaitomybės formas. Kosmopolitinė demokratija neverstų mažinti 
valstybės galimybių per se visame pasaulyje. Veikiau regioniniu ir glo- 
baliniu lygiu būtų siekiama įtvirtinti ir tobulinti demokratines institu- 
cijas, kurios būtinai privalėtų papildyti analogiškas nacionalinės vals- 
tybės institucijas. Ši demokratijos samprata reiškia, kad ir toliau pripa- 
žįstama nacionalinių valstybių reikšmė ir kartu ginamas valdymo lyg- 
muo, ribojantis nacionalinį suverenumą. 

Argumentai už kosmopolitinę demokratiją yra raginimas kurti nau- 
jas politines institucijas, kurios koegzistuotų su valstybių sistema, bet 
užgožtų valstybes aiškiai apibrėžtose veiklos srityse, kuriose ši veikla tu- 
ri akivaizdžius transnacionalinius ir tarptautinius padarinius (šis argu- 
mentas plėtojamas Held, 1995, 10 sk.). Be to, svarstytina ne tik tai, kaip 
formaliai įkurti naujas demokratines institucijas, bet ir tai, kaip iš princi- 
po sukurti plačias galimybes dalyvauti piliečiams, kai priimami regioni- 
nio ir globalinio lygio sprendimai. Kaip reikia suprasti šią demokratijos 
koncepciją? Nagrinėjant šį klausimą, reikia prisiminti ankstesnius argu- 
mentus apie būtinybę suvokti demokratiją kaip dvilypį procesą ir kartu 
iš naujo įvertinti, kokia tikroji šio proceso taikymo sritis (Žr. p. 359-369). 
Juk jeigu šio skyriaus argumentai teisingi, tai demokratija turi tapti ne 
tik nacionaliniu, bet ir transnacionaliniu reikalu norint ją įgyvendinti 
tiek geografiškai ribotoje teritorijoje, tiek platesnėje tarptautinėje ben- 
druomenėje. Trumpai sakant, šiandien demokratijos galimybę reikia sie- 
ti su besiplečiančia demokratinių institucijų ir įstaigų sistema. 

Iškyla du su tuo susiję aiškūs reikalavimai: pirma, taip pertvarkyti 
atskaitomybės sistemų teritorines ribas, kad problemos, kurių negali 
spręsti nacionalinė valstybė - monetarinio valdymo aspektai, aplinko- 
saugos klausimai, saugumo elementai, naujos komunikacijos formos - 
galėtų būti geriau demokratiškai sprendžiamos; ir, antra, iš naujo iš- 
analizuoti regioninių ir globalinių reguliuojančių ir funkcinių įstaigų 
vaidmenį ir vietą, kad jos galėtų nuosekliau ir naudingiau rūpintis vie- 
šaisiais reikalais. Norint išsiaiškinti, kokiu pagrindu galima patenkinti 
šiuos reikalavimus, reikia analizuoti kai kuriuos institucinius kosmo- 
politinio modelio komponentus. 

Pirmiausia kosmopolitinis modelis numato regioninių parlamentų 
(pavyzdžiui, Lotynų Amerikoje ir Azijoje) sukūrimą ir tokių darinių 
vaidmens sustiprinimą ten, kur jie egzistuoja (Europos parlamentas), 
jeigu norima, kad jų sprendimus būtų pradėta iš principo pripažinti 
kaip teisėtus nepriklausomus regioninio ir tarptautinio reguliavimo šal- 
tinius. Be šitokių permainų, modelis numato galimybę rengti visuoti- 
nius referendumus, kuriuose dalyvautų tautos ir nacionalinės valsty- 
bės, o kas dalyvautų tokiuose referendumuose, priklausytų nuo kon- 
troversiškai vertinamų transnacionalinių problemų pobūdžio ir masto. 
Be to, būtų svarbu padaryti tarptautinių vyriausybinių organizacijų 
veiklą viešesnę ir sudemokratinti tarptautinius „funkcinius“ darinius 
(galbūt sukuriant renkamas priežiūros tarybas, kurios iš dalies statis- 
tiškai atstovautų savo rinkėjams). 

Ranka rankon su šiomis permainomis kosmopolitinis demokratijos 
modelis numatytų įtvirtinti pluoštą teisių ir pareigų, tarp jų - pilieti- 
nes, politines, ekonomines ir socialines teises ir įpareigojimus, kad de- 
mokratinis sprendimų priėmimas vyktų tinkama forma ir būtų adek- 
vataus masto (žr. 9 sk.). Todėl reikia, kad šios teisės ir pareigos būtų 
įtvirtintos parlamentų ir asamblėjų konstitucijose (nacionaliniu ir tarp- 
tautiniu lygiu) ir kad tarptautinių teismų įtaka būtų išplėsta taip, jog 
grupės ir individai turėtų efektyvių priemonių kelti bylas politinėms 
valdžioms ir reikalauti iš jų įtvirtinti ir įgyvendinti pagrindines teises 
tiek politinių susivienijimų viduje, tiek už jų ribų. 

Galų gale tikslas būtų sukurti autoritetingą visų demokratinių vals- 
tybių ir visuomenių asamblėją - reformuotas JT arba jas papildantį da- 
rinį. Dabartinė JT sąranga derina du prieštaringus atstovavimo princi- 
pus: visų šalių lygybę (viena šalis - vienas balsas Generalinėje Asamb- 
lėjoje) ir pagarbą geopolitinei jėgai (speciali veto teisė Saugumo Tary- 
boje šalims, turinčioms arba turėjusioms supervalstybės statusą). Au- 
toritetinga visų demokratinių valstybių ir visuomenių asamblėja (kar- 
tu su veto sistemos ir kolektyvinio saugumo organizacijos pakeitimais) 
siektų be išlygų demokratinio atstovavimo principus iškelti aukščiau 
supervalstybių politikos principų. Žinoma, susitarti dėl tarptautinės de- 
mokratinės asamblėjos atskaitos taškų ir jos organizacinės struktūros 
būtų, švelniai sakant, sunku. Tarp būsimų sunkumų būtų asamblėjos 
atstovaujamąjį pagrindą nustatančios normos: viena šalis - vienas bal- 

sas? Ar atstovų skaičius turėtų priklausyti nuo gyventojų skaičiaus? Ar 
galėtų būti atstovaujamos svarbiausios tarptautinės funkcinės organi- 
zacijos? Bet jeigu pavyktų susitarti dėl naujos asamblėjos veikimo tai- 
syklių - pavyzdžiui, jas įtvirtinti tarptautinėje konstitucinėje konvenci- 
joje - ji galėtų tapti autoritetingu tarptautiniu centru, kuriame būtų 
svarstomi ir nagrinėjami tokie aktualūs klausimai kaip maisto atsargos 
ir paskirstymas, besivystančių šalių skolos našta, kasdien pasaulyje cir- 
kuliuojančių šimtų milijardų dolerių nestabilumas, globalinis atšilimas 
ir branduolinio bei cheminio karo pavojaus mažinimas. 

Aišku, kad į naujos demokratinės tarptautinės asamblėjos idėją ga- 
lima nukreipti laviną panašioms schemoms taikomos kritikos. Ar ji tu- 
rėtų dantis sprendimams įgyvendinti? Kaip būtų įtvirtinama demokra- 
tinė tarptautinė teisė? Ar būtų centralizuojamos policijos ir karinės pa- 
jėgos? Ir taip toliau. Šios abejonės yra reikšmingos. Bet daugelį jų gali- 
ma išsklaidyti ir pašalinti. Pavyzdžiui, reikia pabrėžti, kad bet kuri glo- 
balinė įstatymų leidžiamoji institucija pirmiausia turi būti suprantama 
kaip „standartus nustatanti“ institucija. Nors reikia skirti teisines prie- 
mones, kurios turėtų įstatymo statusą nepriklausomai nuo bet kokių to- 
lesnių regiono, valstybės ar vietinės valdžios derybų arba veiksmų, ir 
priemones, dėl kurių reikėtų toliau tartis su šiomis valdžiomis, plataus 
pobūdžio rekomendacijų detalių įgyvendinimo klausimai turėtų būti 
sprendžiami neglobaliu valdymo lygiu“. Be to, teisės įgyvendinimo re- 
gioniniu ir globaliniu lygiu klausimas iš principo nėra neišsprendžia- 
mas: tam tikra nacionalinių valstybių policijos ir armijos dalis (galbūt 
ilgainiui vis didesnė) galėtų būti „laikinai komandiruojama“ naujai tarp- 
tautinei valdžiai ir įprastu būdu perduodama jos dispozicijon?. Būtų ga- 
lima sugalvoti ir kaip įveikti galimą nerimą dėl to, kad „susitarimai be 
kardo tėra žodžiai“ (Hobbes). 

Vadinasi, kiek naujas „policinės priežiūros“ formas pavyks susieti su 
tarptautine demokratine sistema, tiek turėsime svarių priežasčių manyti, 


Š ES teisėje įtvirtinta daug reikšmingų skirčių tarp teisinių priemonių ir įgyvendini- 
mo būdų, kurias būtų naudinga apmąstyti šiame kontekste. Tačiau šiuos sudėtingus klau- 
simus čia palieku neatsakytus. 


? Arba, dar geriau, įgyvendinimo galimybes būtų galima padidinti sukuriant nuo- 
latines pastovias pajėgas, tiesiogiai telkiamas iš visų šalių savanorių (Johansen, 1993). 

kad bus sukurta nauja prievartinės valdžios ir atskaitomybės pusiausvy- 
ra. Jeigu tokia perspektyva skamba kaip fantazija, tai reikia pabrėžti, 
kad tik vaizduotėje galima manyti, jog šiandien įmanoma ginti demo- 
kratiją nepradedant svarstyti čia nagrinėjamų problemų spektro. Norint, 
kad atsirandanti nauja globalinė tvarka būtų demokratinė, šias proble- 
mas reikia svarstyti, nors, žinoma, jų detales reikės toliau tikslinti. 

Iki šiol demokratijos istorija ir praktika buvo susijusios su lokalu- 
mo ir vietos (miesto-valstybės, bendruomenės, nacijos) idėja, tad ar ti- 
kėtina, kad jeigu ateities demokratija apskritai bus su kuo nors susiju- 
si, ji bus susijusi tik su tarptautine arba globaline arena? Manau, kad 
daryti tokią išvadą reiškia klaidingai suprasti šiuolaikinės globalizaci- 
jos pobūdį ir čia plėtojamus argumentus. Globalizacija, ją apibūdinant 
pasiskolinta fraze, yra „dialektinis procesas“: „lokali transformacija yra 
toks pat globalizacijos aspektas kaip ir šalutinis socialinių ryšių išsiplė- 
timas laike ir erdvėje“ (Giddens, 1990, p. 64). Regioninei ir lokalinei au- 
tonomijai keliami nauji reikalavimai, kai grupės pasijunta esančios blaš- 
komos globalinių jėgų ir netinkamų arba neefektyvių politinių režimų. 
Nors akivaizdu, jog tokios sąlygos kelia pavojų bei riziką, kad sustip- 
rės sektantiška politika, tačiau siūlo ir naują galimybę vietos lygiu at- 
kurti stiprią ir dalyvaujamąją demokratiją, kuri papildytų platesnės glo- 
balinės santvarkos svarstomąsias asamblėjas. Vadinasi, šios sąlygos pra- 
našauja politinę santvarką, kurioje bus demokratiniai susivienijimai, 
miestai ir valstybės, taip pat regionai ir globaliniai tinklai. Tokioje san- 
tvarkoje autonomijos principas būtų įtvirtintas įvairiose valdžios vie- 
tose grandyse ir įvairiose erdvės dimensijose. 

Pagrindiniai šios demokratijos sampratos bruožai išdėstyti IXb mo- 
delyje. Modelyje numatyta galimų transformacijų programa ir trumpa- 
laikiai bei ilgalaikiai jos politiniai padariniai. Tačiau nenumatomas pa- 
sirinkimas „viskas arba nieko“, o veikiau nurodoma galimų pokyčių 
kryptis ir aiškūs orientyrai. 

Ar yra kokios nors politinės tendencijos, galinčios įteigti kosmopoli- 
tinės demokratijos galimybę? Impulsą įgyvendinti transnacionalines de- 
mokratines politines permainas galima įžvelgti daugelyje procesų ir jė- 
gų: pavyzdžiui, tai būtų transnacionaliniai žaliųjų sąjūdžiai, keliantys 
tokius aiškius regioninius arba globalinius tikslus kaip gamtos išteklių ir 
aplinkos apsauga bei kova su ligomis ir sveikatingumo lygio prastėji- 

mas; naujų valstybes ir asmenis liečiančių juridinių teisių ir pareigų for- 
mulavimas siejant tai su jėgos naudojimu, „bendru žmonijos paveldu“, 
„globalinių bendrybių“ apsauga ir žmogaus teisių gynimu; taip pat dvi- 
dešimtame amžiuje steigiamos ir gausėjančios tarptautinės institucijos — 
nuo JT ir jų agentūrų iki regioninių politinių tinklų ir organizacijų, - ku- 
rios koordinuoja transnacionalines jėgas ir pastangas spręsti problemas. 
Vadinasi, galima teigti, jog egzistuoja politinis pagrindas, leidžiantis 
kurti sistemiškesnę transnacionalinę demokratinę ateitį. 


Apibendrinimas: IXb modelis 
Kosmopolitinė demokratija 


Pagrindimo principas (ai) 


Stiprėjančių regioninių ir globalinių ryšių pasaulyje, kuriame akivaizdžiai at- 
siskleidžia „likimo bendrumas“, autonomijos principą reikia įtvirtinti regioni- 
niuose ir globaliniuose tinkluose bei nacionalinės ir vietinės politikos srityse 
Pagrindiniai bruožai 
Trumpalaikiai Ilgalaikiai 


Valstybė/valdymas 


Tokių pagrindinių JT valdymo ins- 
titucijų kaip Saugumo Taryba refor- 


ma (suteikiant besivystančioms šalims 


svarų balsą ir galimybę veiksmin- 
gai dalyvauti priimant sprendimus) 


JT antrųjų rūmų įsteigimas 
(priėmus tarptautinę konstitucinę 
konvenciją) 


Stiprėjantis politinis regionali- 
zavimas (ES ir plečiamas toliau) 
ir transnacionalinių referendumų 
organizavimas 


Naujo tarptautinio Žmogaus teisių 
teismo sukūrimas 


Veiksmingų, atskaitingų tarptautinių 
karinių pajėgų sukūrimas 


Nauja teisių ir pareigų chartija, 
reguliuojanti įvairias politinės, 
socialinės ir ekonominės galios 
sritis 


Pasaulinis parlamentas (turintis 
ribotas galimybes rinkti mokesčius), 
susijęs su regionais, valstybėmis 

ir šalių regionais 


Politinių ir ekonominių interesų 
atskyrimas; valstybinis 
parlamentinių asamblėjų ir 
rinkimų finansavimas 


Vieninga pasaulinė teisinė sistema, 
apimanti baudžiamosios ir civilinės 
teisės elementus 


Nuolatos vis daugiau nacionalinių 
valstybių turimos prievartos galios 
perduodama regioninėms ir 
pasaulinėms institucijoms 

Ekonomika/pilietinė visuomenė 


Pilietinės visuomenės organizaciją  Pilietinėje visuomenėje kuriamos 
vis daugiau lemia nevalstybiniai, įvairios susireguliuojančios 


ne rinkos pagrindu daromi asociacijos ir grupės 

sprendimai 

Ekonomikoje sistemingai Daugiasektorinė ekonomika ir 
eksperimentuojama su įvairiomis nuosavybės bei valdymo formų 
demokratinėmis organizacijos įvairėjimas 

formomis 

Pažeidžiamiausi visuomenės Valstybiniai struktūriniai investicijų 
sluoksniai aprūpinami ištekliais, prioritetai nustatomi po visuotinio 
kad galėtų ginti ir formuluoti svarstymo ir vyriausybės sprendimu, 
savo interesus bet gėrybes ir darbo jėgą toliau 


plačiai reguliuoja rinka 
Bendrosios sąlygos 
Toliau didėja regioniniai, tarptautiniai ir globaliniai išteklių srautai ir ple- 
čiasi sąveikos tinklai 
Vis gausėja žmonių, pripažįstančių, kad politinės bendruomenės darosi vis 
labiau susijusios įvairiose gyvenimo srityse, tarp jų socialinėje, kultūrinė- 
je, ekonominėje ir aplinkosauginėje srityse 


Vis labiau suvokiamas visus saistantis „kolektyvinis likimas“, reikalaujan- 
tis kolektyvinių demokratinių sprendimų - lokaliniu, nacionaliniu, regio- 
niniu ir globaliniu lygiu 
Vis labiau įtvirtinamos demokratinės teisės ir pareigos kuriant ir įgyven- 
dinant nacionalinę, regioninę ir tarptautinę teisę 
Vis didesnės valstybės karinės galios dalies perdavimas transnacionalinėms 
institucijoms siekiant galutinio tikslo —- demilitarizacijos ir panaikinti ka- 
rus tarp valstybių 

Pastaba. Instituciniai kosmopolitinės demokratijos keliami reikalavimai ir svar- 


biausių reformos klausimų sudėtingumas čia aptariami tik bendriausiais bruo- 
žais. Plačiau apie tai žr. Archibugi and Held (1995) ir Held (1995). 


Žinoma, būtų nepaprastai naivu įsivaizduoti, kad lengva sukurti šį 
politinį pagrindą. Kaip galima įtvirtinti demokratinės autonomijos mo- 
delį tarp valstybių, kai demokratija yra toks ginčijamas dalykas, yra iš 
esmės atviras klausimas. Politikos teoretikas čia yra tarsi advokatas, o 
prisiekusiųjų žiuri tikrai nėra. Neseniai prasiveržęs susidomėjimas de- 
mokratija reiškė tai, kad pernelyg dažnai demokratija buvo tapatina- 

ma su liberaliąja demokratija, ir buvo manoma, kad demokratiją gali- 
ma taikyti tik „valdymo reikalams“ (jai neva nėra vietos ekonominėje 
ir socialinėje srityse). Taip pat buvo vadovaujamasi prielaida, kad tik- 
roji demokratijos vieta yra nacionalinė valstybė. Suabejojus šiomis pra- 
dinėmis prielaidomis, trečioje šios knygos dalyje buvo stengiamasi pa- 
grįsti naują politinės teorijos ir politinių svarstymų darbotvarkę. Aiš- 
ku, pateikti naują darbotvarkę nereiškia pašalinti visų esminių ir ilga- 
laikių sunkumų, su kuriais susiduria demokratijos teorija ir praktika. 
Tačiau bent jau reikia tikėtis, kad buvo pateikti argumentai, skatinan- 
tys stiprinti ir plėsti demokratiją šalyse ir tarp jų - tai lemtingai svarbi 
tendencija norint, kad demokratija išlaikytų savo reikšmę, efektyvumą 
ir legitimumą per ateinančius šimtmečius. 

